
ARGUMENT 


Gheorghe Mihai BÂRLEA 


Idealurile pulsează 
în conștiința noastră ca o inimă 


Puţini dintre cei născuţi în anii '50 ai secolu- 
lui trecut, în perioada totalitarismului comu- 
nist de tip stalinist, din România şi Republica 
Moldova, aveam/aveau acces la adevărurile sa- 
cre şi necesare ce unesc românii din toate pro- 
vinciile istorice. De exemplu, în manualele de 


istorie din România se spunea ciuntit că prin 
Gh.M.B. - prof. univ.dr, Tratatul Ribbentrop-Molotov (mai exact dintre 
poet, publicist şi om politi. Germania nazistă a lui Hitler și statul comunist 
Absolvent al Facultăţii de 
Filozofie și al celei de Drep 
ale Universităţii „Alexandru 
loan Cuza” din lași. A deţinut la Alba Iulia 1918, în prezenţa a peste o sută de 
funcţiile de conssilier-șef mii de delegaţi și a unor personalităţi vizionare, 

al Inspectoratului pentru reprezentând voința românilor din toate provin- 
Cultură al judeţului 
Maramureş, prodecan 


sovietic al lui Stalin) a fost mutilată geniala operă 
istorică a poporului român — Unirea, proclamată 


ciile. 


al Facultăţii de Litere a În Moldova sovietică, același eveniment era pre- 
Universităţii de Nord S: : » 
zentat propagandistic ca un act de „eliberare” de 
Baia Mare, prefect a y i i A 
Maramureșului. În perioada către armata sovietică din harta „imperialismu- 
2008-2012 a fost senator lui românesc”. Au fost constant omise celelalte 
în Parlamentul României. consecinţe, nu mai puţin tragice, socio-uma- 
Dintre volumele de poezie ne, culturale, lingvistice, de comunicare etc. 
publicate: Lasă-te prădat, fa A : ; 
x „ Sovietizarea României în marș forțat implicase 
Din penumbră, Ceremonia ~~. i s N, 7 , a 
clipei, Umbra lucrurilor. Este . Şi interzicerea oricăror referiri sau considerații 
membru al mai multor la aceste teme. Totuşi, istoricii români ies din 
asociaţii culturale, membru muţenia impusă îndeosebi în anii '70. În Moldova 
al Uniunii Scriitorilor din se reinstituise prigoana împotriva identității etni- 
România și membru al Anesti, a limbii A a t 
Uniunii Sociologilor din cE IE ES b a 5 Sai, ca area 
România. unui moldovenism etnic și lingvistic aberant, 


ENE PT RO MIÂINIĂ 


menit să penetreze ființa românească până în codul genetic al apartenenţei 
de neam. Limba, ca pivot al oricărei culturi și societăţi, devenise prima țintă 
strategică. Calcul cinic şi eficient: în absenţa limbii proprii un popor devine 
un cadavru colectiv în istorie. Rusificarea limbii prin substituirea alfabetului 
latin în favoarea limbii ruse a produs un rudiment, un hibrid lingvistic străin 
de spiritul românesc. Nu pentru că limba rusă nu este generoasă — în ea și-au 
scris opera personalități de geniu ci, pur şi simplu, pentru că limba română 
aparține unui alt trunchi lingvistic şi cod cultural. 


Cărţi în limba română cu caractere latine ale autorilor din țară puteai găsi în 
republicile asiatice din imperiul sovietic, dar nu la Chişinău sau Cernăuţi. 


Hărţuirea și marginalizarea limbii române în Basarabia mi-a fost relevată 

şi de foştii studenţi maramureșeni din Transcarpatia, la Chişinău. Când 

erau surprinși vorbind românește de către rusofoni sau rusofili, li se atră- 
. v v » . Y . A v 

gea atenția să „vorbească omenește”. Adică limba română nu suna pentru 

ei „omenește”! Mai dramatic nu se poate! 


Primul scriitor din Basarabia pe care l-am cunoscut a fost poetul Liviu 
Damian, venit cu o echipă redacțională de la revista „Luceafărul”, din 
Bucureşti, la invitația mea și a colegului Petru Dunca, în Maramureș, 
exact în ziua în care se stingea din viață Nichita Stănescu. Îi amin- 
tesc pe poeţii Ion Gheorghe, Nicolae Dan Fruntelată, criticul Mihai 
Ungheanu, scriitoarea Sânziana Pop etc. În echipă se regăsea și o doam- 
nă, tăcută, la prima impresie, Petrescu, din Moldova, despre care Liviu 
Damian mi-a spus că oficial este delegată ca traducătoare, adică să-l 
traducă pe poet din limba „moldovenească” în limba română! Aflasem 
şi că era absolventă de Facultate Română la Moscova. Nici azi nu mi- 
am revenit din perplexitatea trăită. 


Ştiam din anii studenţiei că sunt mulţi scriitori din Basarabia care visează și 
scriu româneşte. Persistă în mine emoţiile trăite urmărind, la TV Moldova, 
în 1989, dezbaterea din Parlamentul de la Chişinău pentru recunoașterea 
limbii române ca limbă de stat. Actorii din fruntea luptei erau scriitorii. 
Afirm şi acum că Revoluţia din Decembrie 1989 din România își are ori- 
gini şi în revoluţia pentru limbă din Republica Moldova. O trezire româ- 
nească într-o provincie ce părea predestinată să rămână gubernie ruseas- 
că chiar şi după dispariția URSS şi cucerirea independenţei cu tancurile 
rusești în Transnistria. Mai poate fi vorba de independenţă? 


ARGUMENT E 


Sunt circumstanţe istorice contradictorii și conflictuale, care reclamau 
o repoziționare a bătăliei pentru demnitate etnică și în favoarea limbii 
române. Se pun astfel temelii intelectuale și patriotice revistei „Limba 
Română, cu alfabet latin, avându-l în frunte pe distinsul profesor Ion 
Dumeniuk. Printre cei chemaţi alături de el, în urmă cu exact trei decenii, 
este Alexandru Bantog, jurnalist de carieră. Am avut onoarea în anul 2000, 
ca prefect de Maramureș, să-l primesc la Baia Mare, impreună cu distinsa 
lui doamnă Ana, reputat critic literar. Veniseră special pentru a realiza un 
număr dedicat Maramureșului. Am acceptat provocarea fără ezitări şi am 
organizat deplasarea unui desant cultural maramureșean spre Chișinău, 
cu Ansamblul Naţional „Iransilvania” din Baia Mare, instituţie etalon în 
reprezentarea dansului, cântecului și portului maramureșean. Rămân me- 
morabile spectacolul din Piaţa Marii Adunări Naţionale din Chişinău, vizi- 
tele la Casa Limbii Române „Nichita Stănescu” Am cunoscut personalități 
culturale, scriitori, oameni obişnuiţi care celebrau entuziast limba română, 
marginalizată, nepermis de mult în spaţiul public, de un substitut inventat 
arbitrar, respectiv „limba moldovenească”. Dar Alexandru Bantoş și colabo- 
ratorii, mulți şi din România, înfruntând împrejurări potrivnice financiare, 
administrative, politice, au învins. Un destin asumat responsabil, printr-un 
admirabil eroism cultural și patriotic. Să rămâi fidel trei decenii unui pro- 
iect înseamnă că idealurile acestuia pulsează în conștiința ta. Mai rar ast- 
fel de îngemănări în cultura română, între un intelectual, scriitor, jurnalist 
şi instituţiile date în răspundere: revista „Limba Româna” şi Casa Limbii 
Române. Am participat şi la aniversarea celor două decenii de la înființarea 
revistei, în 2011, ca senator. Mă simt un privilegiat să mă număr în grădina 
de prieteni ai lui Alexandru Bantoș (ca să-l parafrazez pe poetul și jurnalis- 
tul Gheorghe Pârja), pe terasa cu poeți de la apartamentul lui. El și revista 
„Limba Română”, Casa Limbii Române şi-au făcut datoria cu demnitate, 
cu riscuri pentru libertate și viață. Au câștigat bătălii, dar nu şi-au încheiat 
misiunea. Din păcate, mai sunt adversari pentru limba neamului românesc 
şi vorbitorii ei. Revista are nevoie de sprijin nu doar din partea prietenilor, 
ci şi a instituţiilor abilitate din România şi Republica Moldova. După mo- 
delul oferit de Academia Română, care, într-un moment de criză financi- 
ară, şi-a asumat finanţarea editării câtorva numere de revistă. Numai astfel 
va putea fi valorizat pentru viitor prestigiul acestei reviste în Patria Limbii 
Române, care transcende unor granițe politice impuse de puteri și regi- 
muri totalitare. 


EEE PT RO MIÂINIĂ 


Alexandru BANTOŞ 


Numai sub cupola limbii române 
avem șansa de a supravieţui ca neam 


Interviu realizat de Constantin ȘCHIOPU 


Fondată de Nicolae Mătcaș, Ion Dumeniuk şi Alexandru Bantoş, revista 
de știință şi cultură „Limba Română”, prima publicaţie din istoria Basa- 
rabiei ce poartă în titulatură numele corect al limbii noastre, împlineşte 
curând 30 de ani de activitate editorială. În preajma aniversării, i-am 
solicitat domnului Alexandru Bantoş, redactor-șef al revistei „Limba 
Română”, director al Întreprinderii Municipale Casa Limbii Române 
„Nichita Stănescu”, un interviu, mulțumindu-i pe această cale atât pen- 
tru bunăvoința de a-mi fi acceptat provocarea, cât şi pentru munca-i 
perseverentă, plină de bucurii, tristeți, deznădejdi și speranţe, depusă în 
slujba ideii de unitate şi identitate naţională a tuturor românilor. 


Stimate Domnule Alexandru Bantoș, făcând o retrospectivă nece- 
sară (o carte a Dumneavoastră chiar așa se numeşte — Retrospec- 
tivă necesară), spuneţi-mi ce a însemnat/înseamnă pentru Dum- 
neavoastră evenimentul de acum trei decenii? 


Revista pusă la cale în decembrie 1990 însemna realizarea visului ba- 
sarabenilor de a spune deschis și fără frică pe nume limbii lor, de a pro- 
mova adevărul prin intermediul unei publicaţii la îndemâna tuturor şi, 
lucru foarte important, de a avea un reper „autohton”, cu autoritate, în 
măsură să contribuie la stoparea procesului de degradare a limbii, la 
anihilarea infernului lingvistic ai cărui captivi eram până la 1989. Re- 
vista își propunea să fie o busolă a renașterii graiului matern, un reazem 
mobilizator în dorinţa generală de a „depăși perimatele dogme de sor- 
ginte imperial-bolșevică privind etnogeneza, limba și cultura poporu- 
lui”, să contribuie la „creșterea limbii românești/ şi-a Patriei cinstire”, 
precum se sublinia în editorialul din primul număr. 


REVISTA „LIMBA ROMÂNĂ” - 30 DE ANI DE LA FONDARE IEEE 
NOTĂ BIOGRAFICĂ 


Alexandru BANTOŞ s-a născut la 23 
iunie 1950, în comuna Hiliuţi, raionul 
Râşcani. Publicist, editor. Absolvent al 
Universității de Stat din Moldova, Fa- 
cultatea de Filologie (1973). Colabo- 
rator şi conducător al unor subdivizi- 
uni redacţionale la: Radioteleviziunea 
Moldovenească (1973-1981), Editura 
„Cartea Moldovenească” (1981-1982), 
ziarul „Tinerimea Moldovei” (1982- 
1986), revista „Moldova” (1986-1990). 
Împreună cu Ion Dumeniuk şi Nicolae 


Mătcaş, fondează revista de ştiinţă şi cul- 


tură „Limba Română”. Este redactor-șef 
adjunct (1991-1993), apoi redactor-şef 
(1994-prezent). Activează în cadrul Departamentului de Stat al Limbilor (prim-vice- 
director general: 1992-1994) şi al Casei Limbii Române (autor de proiect şi director: 
1998-prezent). Iniţiază mai multe proiecte de promovare a limbii, literaturii și culturii 
naţionale, inclusiv colecţia Biblioteca revistei „Limba Română”. Coordonează, selectează 
şi prefaţează: antologia (în două ediții) Limba română este patria mea (include texte sem- 
nate de reputați autori, între care Eugeniu Coșeriu, Nicolae Corlăteanu, Silviu Berejan, 
Anatol Ciobanu, Dumitru Irimia, Vasile Pavel, Nicolae Mătcaș, Rajmund Piotrowski, 
Stanislav Semcinski, publicate de-a lungul anilor în revista „Limba Română”); Limba 
română. Cuvinte şi imagini şi Limba română. Limbă, literatură, civilizaţie, ambele volu- 
me semnate de prof. Valeriu Rusu (Franţa); Cetăți de pe Nistru. Hotin, Soroca, Tighina, 
Cetatea Albă, colectiv de autori; Itinerar sociolingvistic, de acad. Silviu Berejan; Reflecţii 
lingvistice, de acad. Anatol Ciobanu; Testament. Cred în izbânda limbii române, de acad. 
Nicolae Corlăteanu; Român mi-e neamul, românesc mi-e graiul şi Calvarul limbii române 
din Basarabia, de prof. Nicolae Mătcaș; Deschidere spre universalism. Literatura română 
din Basarabia postbelică, de prof. Ana Bantoş și altele. Semnează volumele de publicistică 


Retrospectivă necesară (2007) şi Martor la răspântia destinului (2017). 
Afilieri: Membru al Uniunii Jurnaliștilor şi al Uniunii Scriitorilor din Moldova. 


Decorat cu Ordinul Naţional pentru Merit în grad de Comandor (România), 2000; Or- 
dinul Gloria Muncii (Republica Moldova), 2010; Ordinul Meritul Cultural în grad de 
Mare Ofiţer (România), 2011. 


Lansarea unei reviste 
cu numele corect al lim- 
bii noastre pe vremea 
fostei URSS, trebuie 
să recunoaștem, era 
un act de curaj, de vre- 
me ce politicienii de la 
Chișinău și astăzi ezită 
să rostească cuvântul 
român şi derivatele lui... 


Temerară a fost ideea 
lui Nicolae Mătcaș, unul 
dintre cei mai dotați, 
perseverenţi şi înţelepţi 
miniștri ai educaţiei din 
întreaga istorie a ținutului, 
şi a profesorului univer- 
sitar Ion Dumeniuk, de 
etnie ucrainean, care a 
dat, de altfel, publicaţiei 
titlul de „Limba Română”. 
Ion Dumeniuk, primul 
redactor-şef al revistei, 


Ion Dumeniuk, profesorul care a pus 
numele revistei noastre a avut cu subsemnatul, 


fostul lui student, un dia- 


log scurt, informându-mă că voi fi numit adjunct și m-a îndemnat să 
purced imediat la alcătuirea echipei redacţionale și la elaborarea pri- 
mului număr de revistă. „Te vei ocupa de întreg procesul redacțional, 
iar eu mă voi îngriji ca redacția să aibă condiţii adecvate de muncă și 
de creaţie”, a precizat viitorul meu şef. Noua publicație a Ministeru- 
lui Ştiinţei şi Învățământului urma să o „înlocuiască” pe cea existentă 
cu „ambiguul” nume de „Limba noastră”, care deja nu mai răspundea 
imperativelor vremii, ba chiar devenise o frână în promovarea limbii 
române și a valorilor naţionale. Am retras de la tipografie nr. 4 al disto- 
nantei publicaţii (revista avea deja „Bunul de tipar”) şi din sumarul ei 
am păstrat doar un comentariu la Moartea căprioarei de Nicole Labiş. 
Bineînţeles, numirea mea în calitate de redactor-şef adjunct a fost o 

provocare neașteptată. În viaţa basarabenilor se profilau tot mai vizibil 
semnele vremurilor noi și intuiam că, acceptând funcția, voi parcurge 
un drum mai puţin bătătorit. Nu m-am înșelat, deoarece itinerarul re- 
vistei s-a dovedit a fi într-adevăr spectaculos, bogat în evenimente și 
cu surprize dintre cele mai variate și mai imprevizibile. Astfel, destinul 
revistei de ştiinţă și cultură „Limba Română” pe parcursul celor 30 de 
ani de apariţie neîntreruptă s-a suprapus, în cel mai natural mod, cu 
destinul meu și invers. 


Fănuş Neagu menţiona că „butucul limbii române stă în butucul 
acestei țări. Vezi-l tu cu ochii tăi, pipăie-l cu mintea ta”. În ce stă bu- 
tucul revistei „Limba Română”, care în cei 30 de ani a rezistat con- 
trar tuturor greutăților, nu numai de ordin financiar (să ne amin- 


tim, cel puţin, de pângărirea edificiului Casei Limbii Române)? 


Rezistenţa şi, afirmă cei care ne cunosc publicaţia, prestigiul ei rezidă 
în faptul că „Limba Română” s-a manifestat drept o revistă onestă, in- 
tegră și incoruptibilă în sensul cel mai larg și mai profund. Ne-am pro- 
pus din start să evităm comoditatea circumstanțelor oportuniste, nu 
am crezut în „prestaţia” idolilor, mai ales a celor din politică; ne-am bi- 
zuit pe munca, pe responsabilitatea și optimismul echipei redacționale 
care a conștientizat că revista „Limba Română” și-a asumat misiunea de 


2010. Nicolae Mătcaş și Alexandru Bantoş la Casa Limbii Române 

31 august 1996. Biblioteca Naţională a Moldovei. Conferinţa prilejuită de implinirea 
a cinci ani ai revistei. L. Bordeianu, N. Corlăteanu, N. Vicol, A. Ciobanu şi Al. Bantoş 


instituţie identitară românească, fapt onorabil, dar anevoios de realizat 
fără asistență din partea autorităților locale (ultima subvenție acordată 
revistei de către Chişinău datează cu 1993, când ministru al educaţiei 
mai era distinsul profesor Nicolae Mătcaș). Au existat de-a lungul ani- 
lor mai multe tentative de a explica oportunitatea editării publicaţiei cu 
bani din bugetul republicii. O încercare, de altfel eşuată, am întreprins-o 
împreună cu acad. Nicolae Corlăteanu, la insistența căruia am solicitat 
audienţă la fostul lui student, Petru Lucinschi, ajuns Președinte al Re- 
publicii Moldova. După întrevedere, e adevărat, ni s-a transferat „pen- 
tru probă” o sumă modică (nici pentru un număr de revistă), după care 
ne-am pomenit cu un şir de controale „mixte”, ce ne-au determinat să 
tragem „concluzia” că nici primul om din stat nu poate sprijini revista... 
Da, în pofida dificultăților de tot soiul, revista a rezistat pentru că nu este, 
cum se mai întâmplă, o publicație de grup, cu veleități elitare sau politi- 
ce. Partidul pe care l-am servit cu fidelitate şi dedicație în toţi cei 30 de 
ani s-a numit Limba Română, adică istoria zbuciumată a basarabenilor şi 
patrimoniul lor spiritual, cel lingvistic fireşte, înainte de toate. Dar (cu re- 
gret fac această mărturisire), din invidie, din oportunism, sau mai știu eu 

din ce motive, modesta şi cumpătata existenţă a revistei nu întotdeauna 
a fost agreată. Unii şi-au dat arama pe față, manifestându-și nestingherit 
aversiunea. Și nu mă refer doar la cei care în 2001 şi în 2002 au dat foc ori 
au pângărit în câteva rânduri sediul Casei Limbii Române. Răul cel mare 
vine şi din interiorul breslei noastre de intelectuali, care nu-şi onorează 
întotdeauna statutul și care nu justifică încrederea ce li se acordă. 


Să precizăm totuși premisele, factorii care au condiţionat și care 
explică rezistenţa şi menţinerea publicaţiei în topul celor mai 
bune instituţii media... 


Destinatarul principal al publicaţiei noastre, adică școala de toate gra- 
dele, instituţiile de cultură, intelectualul, omul cărturar și valorile lui 
spirituale, sunt factorii de seamă ce ne-a determinat să scriem revista 
cu dragoste, cu pasiune, competenţă și responsabilitate, fie că e vor- 
ba de un comentariu literar, de un articol sau studiu de sinteză și cri- 
tică literară, de aspecte ale istoriei românilor sau ale artei naționale. 
Toate generaţiile de colaboratori ai revistei, fără excepție, au lucrat 
onest, cu inspiraţie şi entuziasm, conştienţi fiind că fiecare număr de 
revistă trebuie să fie mai bun decât precedentul, că o publicaţie, dacă 
se hrănește cu meritele de ieri, are toate şansele să moară azi. Nutresc 


E II | 


27 aprilie 2010. Palatul Republicii. Festivitatea de omagiere N. Mătcaș — 70. 
De la stânga la dreapta: Alexandru și Ana Bantoș, Eugenia 
şi Nicolae Mătcaş, Mina-Maria și Georgel Rusu 

aleasă consideraţie față de colegii mei, firi harnice, modeste, curate la 
suflet, perseverente și aș vrea în mod expres, și cu acest prilej, să exprim 
cele mai sincere sentimente de recunoștință coechipierilor mei: Oxa- 
na Bejan, Raisa Belicov, Leo Bordeianu, Grigore Canţâru, Viorica-Ela 
Caraman, Elena Călin, Jana Ciolpan, Ion Conţescu, Tatiana Curmei- 
Fisticanu, Liliana Ganga-Rostea, Alex Marchitan, Emil Mândâcanu, 
Narcisa Miron, Vlad Pohilă, Veronica Rotaru, Elena Viziru ș.a., pentru 
că au susținut şi au amplificat, prin propria contribuţie, prestigiul și 
notorietatea revistei. 


Revenind la retrospectiva necesară, numiţi cel mai frumos frag- 
ment de timp din istoria revistei și justificaţi-vă opţiunea. 


Privind în urmă, am impresia că întregul itinerar de trei decenii, cu 
toate inevitabilele necazuri și supărări, a fost unul admirabil, impozant 
chiar. Segmente aparte, mai deosebite? Cel mai luminos fragment din 
istoria „Limbii Române” îl constituie perioada între 4 aprilie 1991 şi 
3 noiembrie 1992, când în fruntea revistei s-a aflat regretatul Ion Du- 
meniuk. Eram ocrotit, sprijinit, înaripat, stimulat, încurajat, sfătuit, 
astfel încât revista, calitatea ei era unica și cea mai mare preocupare a 
mea. Era abia începutul unui drum lung și sinuos și, firesc, conta mult 
temelia ce se punea proiectului. 


13 mai 2011. Echipa redacțională, autori și cititori pe fundalul expoziției dedicate 


împlinirii a două decenii de la fondarea revistei „Limba Română 

Apoi, un fragment vrednic de amintire sunt circumstanţele organizării 
şi desfășurării (la 20 şi 21 iulie 1995) în Parlamentul Republicii Mol- 
dova a conferinței ştiinţifice Limba Română este numele corect al limbii 
noastre, cu participarea unor redutabili savanţi de la Chişinău și din 
spaţiul est-sovietic. Din Țară nu am invitat pe nimeni, pentru a nu fi 
învinuiți de părtinire şi subiectivism. Întrunirea ştiinţifică din parlament, 
transmisă la radio și televiziune şi apoi tipărită într-o ediţie specială cu 
un tiraj de 11 000 de exemplare („Bunul de tipar” a fost dat în două 
săptămâni după conferinţă, o performanţă pentru acele timpuri), a în- 
semnat încă un pas în procesul de dezavuare a falsei teorii privind cele 
două limbi şi popoare despărțite de Prut. O perioadă rodnică a fost 
între anii 2007 şi 2012. Am reușit atunci să edităm, concomitent cu 
revista, în seria Biblioteca revistei „Limba Română”, o seamă de anto- 
logii, colective sau de autor, cuprinzând studii, comunicări, documen- 
te etc. Volumele respective, veritabile repere ştiinţifice ale identității 
românilor din stânga Prutului, sunt semnate de cunoscuți reprezentați 
ai lingvisticii basarabene. 


Revista „Limba Română” a lansat mai multe proiecte culturale, finaliza- 
te cu editarea unor numere speciale, care au avut un impact direct asu- 
pra cunoașterii fenomenelor culturale și sociale de pe cele două maluri 
ale Prutului. Mă voi referi la trei numere de revistă apărute cu generi- 
cul „Itinerare ale identităţii noastre”, incluzând și ediţii speciale dedicate 
unor tradiționale centre de cultură și civilizație românească — Un portret 
cultural al SUD-ului — județul Călărași, „Limba Română, nr.1 1, 1999; 
Partea de cer numită Maramureş, „Limba Română, nr.3-5, 2000; Buco- 
vina — aura nordică a țării, „Limba Română”, nr. 1-3, 2001. Revista dedi- 
cată Maramureșului a fost lansată pe Piaţa Marii Adunări Naţionale din 
Chișinău, pe 31 august 2000, cu participarea unei delegaţii conduse de 
prietenul Basarabiei, poetul și profesorul Gheorghe Mihai Bârlea, atunci 
prefect de Maramureş, din care făceau parte circa 60 de persoane, insclu- 
siv celebrul Ansamblu de dansuri populare „Iransilvania” și vestiţii frați 
Petreuș. Prin mijlocirea revistei „Limba Română”, la Chișinău a avut loc 
o întâlnire de neuitat cu descendenţii Maramureșului voievodal, de unde 
suntem coborâtori şi noi, moldovenii. 


Un eveniment de rezonanţă a avut loc în 2001, când, pe 21 mai, am 
marcat în Sala Mare a Academiei de Ştiinţe a Moldovei (Președinte 

acad. Andrei Andrieş) 10 ani de la fondarea revistei şi 80 de ani de 
la nașterea ilustrului lingvist de origine basarabeană Eugeniu Coșeriu. 
În prezenţa a circa 400 de persoane — oameni de ştiinţă, scriitori, 
jurnalişti — a fost citit mesajul de felicitare din partea Președinției Ro- 
mâniei, adresat revistei și omagiatului. Adunarea a fost atunci informa- 
tă că Eugeniu Coșeriu a fost distins cu Ordinul Steaua României. Fes- 
tivitatea a fost într-adevăr impresionantă şi despre ea a scris presa de la 
Chişinău, Iaşi şi Bucureşti, pentru că era sărbătorit pentru prima dată 
acasă și apreciat la justa valoare omul de știință și de cultură Eugeniu 
Coșeriu, supranumit „gigantul de la Tübingen”, fondatorul lingvisticii 
ca ştiinţă a culturii, cel care reușise să scrie, după 1989, un şir de stu- 
dii, articole, unele publicate inițial de revista noastră, esenţiale despre 
identitatea românilor basarabeni, despre realitățile sociolingvistice din 
partea stângă a Prutului, supuse de-a lungul ultimelor două secole unui 
violent proces de degradare... 


Memorabil este — și acest fapt trebuie să-l subliniem acum, la împli- 
nirea a trei decenii de activitate a revistei — discursul Credinţă, sacri- 
ficiu şi destin, rostit de Eugeniu Coșeriu la acea ședință festivă. Ilus- 
trul înaintaș justifica necesitatea editării la Chișinău a publicaţiei și 
accentua oportunitatea existenţei/supravieţuirii acesteia în spaţiul 
dintre Prut și Nistru. Propun să citez (spre luarea aminte a politi- 


21 mai 2001, Chişinău. Eugeniu Coșeriu și Alexandru Bantoș 
la festivitatea de la Academia de Științe a Moldovei 

21 mai 2001, Chişinău. Participanți la cea de-a zecea aniversare a revistei „Limba Română” 


cienilor, dar, poate, şi a oamenilor de afaceri onești şi cu adevăra- 
tă iubire de neam și ţară, aşa cum a fost odinioară marele filantrop 
Vasile Stroescu) un segment din acea alocuţiune, ce transmite un 
tulburător mesaj, extrem de actual și astăzi: 


După cum vedeți, am descris o misiune, am încercat să arăt de ce era 
nevoie în acei ani, înainte de 1991, când a apărut pentru prima dată 
revista „Limba Română”. Am descris tocmai misiunea revistei „Lim- 
ba Română”: de această revistă era nevoie atunci şi dacă atunci era 
nevoie de această revistă şi de tot ce a făcut cu atâta râvnă, cu atât 
entuziasm şi atâtea sacrificii în acești ani, astăzi trebuie să spunem 
că revista nu e numai necesară: în condiţiile politico-culturale şi de 
politică lingvistică la care am ajuns în ultima vreme, a devenit de-a 
dreptul indispensabilă. 


Să nu lăsăm deci să piară această revistă, să nu lăsăm să scadă şi să 
decadă această tribună. Ea trebuie să trăiască mai departe şi să ne 
ajute cum ne-a ajutat până acum la afirmarea culturii româneşti şi 
la cultivarea limbii române. Fiindcă, dacă dispare şi această revistă, 
dacă ne asumăm acest risc, atunci ne-am trădat cultura națională, 
ne-am trădat identitatea spirituală, am trădat dimensiunea fun- 
damentală a omului ca fiinţă spirituală: limbajul; dimensiune care 
pentru noi se prezintă sub forma limbii noastre istorice: limba româ- 


EET RO MIÂINIĂ 


nă. Ceea ce înseamnă că, dacă această revistă moare — și să nu dea 
Dumnezeu cumva să moară —, începem să murim cu toții spirituali- 
cește și nu mai suntem noi înşine (textul integral al discursului a fost 
publicat în revista „Limba Română”, nr. 4-8, 2001, p. 32-37). 


Da, adevărat, revista n-a murit și a ajuns la vârsta „tinereții mature” 
pentru că, în ceasurile de cumpănă, am simţit permanent susținerea 
fraţilor de peste Prut. Acum trei ani, de exemplu, ajunși la ananghie, 
ne-a întins o mână prietenească, salvatoare Academia Română, care a 
luat publicaţia sub auspiciile ei — gest simbolic și onorant pentru noi. 
Folosindu-mă de prilej, adresez sentimente de gratitudine academi- 
cienilor loan-Aurel Pop, preşedinte, Victor A. Voicu şi Victor Spinei, 
vicepreședinți ai Academiei Române, pentru susținerea și încrede- 
rea acordată publicaţiei chişinăuiene. Rezistăm pentru că distinse 
personalităţi de pe întreg spaţiul limbii române au fost (şi sunt!) cu ini- 
ma, cu vorba, cu fapta alături de echipa redacțională. Mă voi referi doar 
la câteva nume, fără de care nu am fi ajuns să încheiem trei decenii de 
activitate: Ştefan Afloroaei (Iaşi), Viorel Badea (București), Victor Bâr- 
san (Bucureşti), Gheorghe Mihai Bârlea (Baia Mare), Silviu Berejan, 
Eugen Beltechi (Cluj), Nicolae Bileţchi, Ana Blandiana (București), 
Iulian Boldea (Târgu-Mureș), Mircea Borcilă (Cluj), Petru Buburuz, 
Coriolan şi Doruleţ Brad (Sibiu), Jon Cepoi (Los-Angeles), Anatol 
Ciobanu, Ion Ciocanu, Gheorghe Chivu (București), Dorin Cimpoeşu 
(Bucureşti), Mihail Gh. Cibotaru, Mihai Ciobanu, Constantin Cio- 
praga (lași), Lina şi Theodor Codreanu (Huși), Anatol Codru, Mircea 
Coloşenco (Bucureşti), Nicolae Corlăteanu, Maria Cosniceanu, Euge- 
niu Coșeriu (Tübingen), Margareta Curtescu, Nichita Danilov (Iași), 
Ion Dediu, Mircea A. Diaconu (Suceava), Marcel Dinu (Bucureşti), 
Demir Dragnev, Mihai Drăgan (lași), Mircea Druc, Stelian Dumistrăcel 
(Iași), Anatol Eremia, Andrei Eşanu, Ion Eţcu, Nicolae Felecan (Baia 
Mare), Gheorghe Gonţa, Victor Grecu (Sibiu), Alexandru Husar (Iași), 
Ilie Ilașcu, Ion I. Ionescu (Bucureşti), Daniel Ioniţă, Vasile Iovu, Du- 
mitru Irimia (Iași), Gavril Istrati (Iaşi), Solomon Marcus (Bucureşti), 
Dumitru Matcovschi, Dan Mănucă (Iași), Nicolae Mătcaș, loan Milică 
(Iași), Vlad Mischevca, Viorica Molea, Cristinel Munteanu (Brăila), 
Eugen Munteanu (laşi), Sergiu Musteaţă, Vasile Nanea (București), Pe- 
tre Neamţu, Gheorghe Paladi, loan C. Popa (București), Gheorghe Pâr- 
ja (Baia-Mare), Anatol Petrencu, Adrian Dinu Rachieru (Timișoara), 

Carol Roman (Bucureşti), Aurelia și Valeriu Rusu (Aix-en-Provence), 
Georgel şi Mina-Maria Rusu (Bucureşti), Serafim Saka, Ala Sainenco 
(Botoşani), Marius Sala (Bucureşti), Andrei Strâmbeanu, Arcadie Su- 
ceveanu, Ilie Șandru (Topliţa), Constantin Şchiopu, Filip Teodores- 
cu (Bucureşti), Nicoleta Toia (Bucureşti), Eugen Tomac (Bucureşti), 


Petru Țaranu (Vatra Dornei), Serafim Urecheanu, Ion Ungureanu, Ilie 
Untilă, Vasile Vasilache, Lucian Vasiliu (Iași), Grigore Vieru, Gheor- 
ghe Vodă... Având imboldul lor stimulator, am mers înainte, am opus 
rezistenţă tuturor vânturilor, valurilor, iar experienţa ne-a călit şi ne-a 
dat puteri. Dar un cuvânt aparte doresc să-l adresez membrilor familiei 
mele, în primul rând soției Ana Bantog, al căror sprijin a fost şi rămâne 


> 


în continuare vital pentru mine și pentru revista „Limba Română” 


Stimate domnule Alexandru Bantoș, presupun că pe parcursul ce- 
lor trei decenii de existenţă a revistei „Limba Română” au avut loc 
evenimente, situații, întâmplări mai puţin faste, care v-au marcat 


oarecum... 


Evident că am avut parte şi de momente mai puţin plăcute, dar despre 
acestea, de regulă nu vorbesc, pentru a nu influenţa negativ activitatea 

echipei redacționale, destinul publicaţiei și, nu în ultimul rând, situația 
familiei mele. Am preferat să urmez proverbul „Câinii latră, caravana 
trece” și am evitat replicile, polemicile puierile, generatoare de scanda- 
luri de presă, în majoritatea cazurilor dirijate (din umbră) de oamenii 
puterii prin intermediul unor instituţii şi al unor persoane interpuse. 


Şi totuşi... 


.. Bine, mă voi referi doar la câteva cazuri „scoase deja de la index”, 
unele dintre întâmplări au interdicţie, ca să mai facem haz de necaz, 
pentru o perioadă de... 50 de ani. 


e Cel mai șocant incident, trăit de întreaga mea familie, datează cu 
1994, anul aprobării Constituţiei Republicii Moldova, care, în contra 
numeroaselor și diverselor argumente, prin articolul 13 a „legitimat” 
„limba moldovenească”, „asigurând” politizarea pentru decenii în şir 
a celui mai esenţial atribut al identităţii românilor basarabeni. În acea 
toamnă, la apariția unui nou număr de revistă, ce publica pledoarii- 
le mai multor oameni de ştiinţă în favoarea denumirii corecte a limbii 
noastre, la Liceul „Mircea Eliade”, în sala de festivități, a avut loc lan- 
sarea publicaţiei, cu participarea întregii școli. Unele posturi de radio 
şi televiziune au relatat amplu despre eveniment. Seara târziu, tocmai 
când ne uitam la știrile de la ora 21.00, din senin, un glonte a spart 
partea din colț, stânga, a geamului din camera în care ne aflam toți ai 
casei. Am alertat, desigur, urgent poliţia şi la puţin timp în apartamen- 
tul nostru de la etajul patru, situat în centrul orașului, nu departe de 
MAI, au intrat val-vârtej trei bărbaţi, îmbrăcaţi în uniformă neagră. 
Vorbind rusește, ne-au interogat, au luat probe, au făcut măsurări, au 
analizat situaţia, promițându-ne că ne vor informa cât de curând des- 
pre rezultatul investigaţiilor. Cum după două sau trei săptămâni trecu- 
te nu aveam nicio ştire, m-am adresat unui fost coleg de universitate, 
angajat al MAI, într-o structură specializată în contracararea actelor de 
terorism. După ce m-a ascultat atent, ofițerul MAI, căutând cu privirea 
în părţi, mi-a şoptit: „Păzea, frate! Mai domol cu revista!” Nici astăzi 
nu am aflat cine și din ce motiv a „lansat” glontele în fereastra noastră 
chiar în ziua lansării unui nou număr al „Limbii Române”! 


e O altă „poveste”. Pentru a prejudicia din punct de vedere economic 
revista, la o comandă „de sus”, în 1999, a fost „inventată” şi ni s-a impu- 

23 februarie 2002. Casa Limbii Române incendiată de ziua armatei sovietice 


tat o datorie evaluată la 100 000 de lei, când leul era mai leu ca acum, 
pentru un spaţiu la Casa Presei, închiriat de fapt timp îndelungat de 
către ONG-ul unui politician de la guvernare, motiv pentru care am 
fost târât prin instanţe doi ani încheiați. Evident, am câștigat procesul, 
dar câţi nervi, sănătate, bani și timp am pierdut! 


e În 2001, în dimineaţa zilei de 31 august, venind la Casa Limbii 
Române pentru a prelua o donaţie de carte destinată unei filiale a 
instituţiei noastre, ce urma să fie inaugurată chiar de Ziua Limbii Ro- 
mâne la Căușeni, am descoperit cu stupoare că sediul Casei Limbii 
Române era pângărit, împânzit cu desene și expresii indecente și cu 
mesaj antiromânesc... Peste o jumătate de an, Casa Limbii Române a 
fost incendiată, ulterior din nou pângărită... Făptaşii însă nici azi nu 
sunt cunoscuți... 


e Tot în 2001, am fost somat de către guvernarea comunistă să renunţ 
la un proiect de anvergură destinat promovării limbii române (un ase- 
menea program în valoare de șapte milioane de dolari fusese deja im- 
plementat în Lituania sub egida ONU). La o „discuţie” umilitoare de 

câteva ore, desfăşurată pe 8 noiembrie 2001 în biroul unui viceprim- 
ministru, am fost constrâns să explic în ce mod Casa Limbii Române, 
instituție având în titulatură denumirea limbii altui stat, e în măsură să 
gestioneze problemele „limbii de stat” în Republica Moldova. Pentru a 
continua proiectul, se punea o singură condiţie: să renunțăm la gloto- 
nimul „limba română” în denumirea instituţiei, în materialul didactic 
elaborat, în emisiunile radio și tv, în articolele din presa scrisă legate de 
proiect. Un an şi jumătate am luptat cu „moldovenișii” de la guvern. 
Primisem finanțare de la PNUD pentru un an, alcătuisem o echipă 
de specialişti — lingviști, cadre didactice, jurişti. Reușisem să mobi- 
lăm instituţia, să instalăm aparate de condiţionare a aerului, să procu- 
răm echipament tehnic, inclusiv o minitipografie... Dar, la insistența 
guvernanţilor, a trebuit să aleg între „limba moldovenească” și limba 
română. Am renunțat, spre uluirea funcţionarilor de la PNUD (mi s-a 
spus că era primul rateu de acest fel din istoria ONU), la o sursă sigură 
de finanţare, inclusiv benefică pentru revistă și, implicit, pentru pro- 
cesul de implementare a legislaţiei lingvistice, și, cu un sentiment de 
amară părere de rău, am pus punct... iluziilor şi am luat-o de la capăt. 


Era, într-adevăr, halucinant dacă pe frontispiciul instituţiei apă- 
rea firma „Casa Limbii moldoveneşti”... 


Da, cei de la guvern propuneau denumiri cât mai deșănţate, sau chiar 
îmi ofereau pentru gestionare o fundaţie creată ad-hoc, numai să nu 
audă de limba română... 


e Tot în anii de guvernare comunistă a fost organizată, pe parcursul 
mai multor luni, publicarea unor articole denigratoare la adresa sub- 
semnatului şi a instituţiilor pe care le conduceam. Se crease o celulă 
din care făceau parte și jurnalişti intraţi în serviciul noului regim, care 
căutau cu lumânarea fapte compromițătoare în întreaga mea biografie. 
Erau încropite texte, cu titluri zornăitoare, iniţial publicate în ziarul de 
tristă faimă, „Accente” (cu timpul din acesta s-a ales praful), după care 
articolele erau reluate de alte gazete. Scopul detractorilor era să mă de- 
termine să renunţ la cele două instituţii. Pentru a scăpa de presiunea 
tot mai violentă exercitată asupra mea, m-am văzut nevoit să dispar 
pentru o scurtă perioadă din vizorul lor. Şi acum, peste ani, nu por 
uita căldura inimilor și prietenia sinceră a familiilor Theodor și Lina 
Codreanu din Huși și a lui Pentru şi Geta 'Ţaranu din Vatra Dornei. 

Încrederea lor că toate se „vor reaşeza” mi-a insuflat puterea de a trece 
de necazuri. 


Din câte știu eu, fiindcă adesea pășesc pragul Casei Limbii Româ- 
ne, instituţiile conduse de Dumneavoastră, pe lângă activitatea de 
bază - cursuri de limba română pentru alogeni — organizau nume- 
roase acţiuni culturale: lansări de carte, vernisaje de pictură, oma- 
gieri ale unor personalităţi marcante etc., la care participa multă 
lume, fapt care deranja autorităţile și care aveau grijă să verifice 
sursa cheltuielilor... 


Între proiectele derulate la noi aș vrea să menţionez „Şcoala Tânărului 
Filolog”, destinat viitorilor studenţi de la Litere. Numeroasele întâlniri 
ale cursanților cu scriitori, cu oameni de ştiinţă şi de cultură au fost or- 
ganizate de către Ana Bantoș, ea fiind și inițiatoarea celor patru ediţii ale 
„Colocviilor revistei Limba Română. Dar vigilenţa instituţiilor de resort 
este, se ştie, proverbială. Voi exemplifica făcând trimitere la un caz întâm- 
plat în 2006, în preajma aniversării zilei de naştere a lui Nichita Stănescu, 
„ocrotitorul” instituţiei noastre. Împreună cu un grup de colegi discutam 
despre organizarea manifestaţiei dedicate ilustrului poet. Însă nu trecuse 
mult timp de la începutul şedinţei, că am fost vizitaţi de trei reprezentanți 
ai MAI, Departamentul delicte transfrontaliere şi informaţionale, care au 
insistat să prezentăm urgent la control documentele financiare ale ulti- 
milor doi ani de activitate a Casei Limbii Române. Până în seară actul 
de control a fost întocmit şi semnat, fără a fi depistate încălcări. Fireşte, 
m-am interesat cine și de ce a dispus controlul. În loc de răspuns, unul 
dintre ofițeri a făcut semn cu arătătorul spre tavan... 


Bucuros că „examenul” trecuse cu bine, am și uitat de control. Pes- 
te două săptămâni însă Departamentul delicte transfrontaliere şi 
informaționale îmi solicită şi documentele financiare de la revistă. 
Le-am prezentat, ca peste câteva zile să fiu invitat la o întrevedere „re- 
ciproc avantajoasă”, cum preciza viitorul meu interlocutor. Întâlnirea 
a avut loc „La bunelul”, un restaurant de pe strada Mihai Eminescu, 
lângă secția orășenească a securităţii. Discuţia a fost lungă, pe ocoli- 
te. Am înţeles că omul din fața mea era bine informat despre starea 
financiară șubredă a celor două instituţii. „Soluţia există, mă convingea 
convorbitorul, care își prezentase legitimaţia de căpitan. Scrii cerere de 
colaborare şi ai scăpat de necazuri”, Întreb, în ce mod SIS-ul ar putea 

finanța Casa Limbii Române și revista „Limba Română”. „Ei, sigur, că 
nu SIS-ul! Vor fi implicate terțe surse”, a urmat precizarea. Încercam să 
fiu cât mai calm și mă gândeam cum să resping cu eleganță „oferta” În- 
trucât căpitanul scosese din mapă o coală albă și un stilou, m-am grăbit 
să cer „o pauză de gândire” până a doua zi, la 16.00, pentru a mă sfă- 
tui cu soţia, cu... „Glumiţi, a intervenit brusc ofițerul. Despre discuţia 
noastră nu trebuie să ştie nici pământul!” A doua zi, la ora fixată, eram 
deja în separeul „nostru'. Am declarat, fără înconjor, că nu accept pro- 
punerea... Replica a fost categorică, tăioasă: „Vedeţi, controalele nu 
s-au încheiat, şi-apoi acolo unde nu sunt delicte, ele pot fi inventate, 
așa că...” I-am spus ofertantului că alegerea a fost făcută, adăugând în 
glumă: „Credeţi, domnule căpitan, că de la nişte controale i se poate 
trage cuiva sfârșitul?!” Ne-am despărțit subit... Părăsind primul resta- 
urantul, am mers cu mașina la departament pentru a prelua o parte din 
dosarele cu documente deja verificate, gândindu-mă continuu cum să 
evadez cât mai repede din oraș. Era în vinerea Paștelui și fixasem din 
timp să plecăm de sărbători, cu soția și nepoata, în vizită la colegul de 
universitate Gheorghe Țâmbală, profesor la Cociulia, Cantemir. Îna- 
inte de a porni la drum, fiindcă programasem să verific motorul vehi- 
culului, am mers la un atelier. Ajuns la destinație, observ că inginerul 
mecanic analizează atent roata din dreaptă, față. Mă uit și eu la roată, 
dar nu observ nimic ieșit din comun. Atunci, tânărul îmi arătă lipsa a 
două din cele patru prizoane, adăugând că la drum, călătoria ar fi putut 
să se încheie cumva... brusc. Am procurat prizoanele lipsă, am verifi- 
cat starea motorului, dar nu am mai avut chef de ospeţie... 


De-alungulanilorîn Republica Moldova și în România s-au schim- 
bat parlamente, guverne, miniștri, primari. Câţi dintre decidenţii 
zilei, având pentru moment pâinea și cuțitul, au ţinut cont de me- 
sajul testamentar al lui Eugeniu Coșeriu? Pentru că, în mod sigur, 
de fiecare dată, ca redactor-şef al unei reviste preocupate de spiri- 
tualitatea românească, de identitatea noastră naţională, de instru- 
irea şi culturalizarea cititorilor, aţi avut speranţe, așteptări de la 
unii sau de la alții. Acum ce sentiment vă încearcă mai mult: deza- 
măgire sau recunoștință? 


Indiscutabil, dominant e sentimentul recunoștinţei față de instituţiile 
de resort şi față de conducătorii și reprezentanţii acestora, care au 

susținut financiar revista după 1994, când publicaţia a devenit inde- 
pendentă și a fost pusă în situaţia de a-și căuta sursele de existenţă pes- 
te Prut. Am cunoscut în acest răstimp oameni deosebiți, funcționari 
la ministere şi departamente, reprezentanţi ai unor foruri ştiinţifice 
şi culturale cu o atitudine aparte, distinctă, sinceră față de soarta ba- 
sarabenilor, care mi-au marcat destinul și fără sprijinul cărora este de 
neconceput dăinuirea „Limbii Române”. Am beneficiat, la timpul po- 
trivit, de asistenţa morală, de respectul şi de afecțiunea multora dintre 
cărturarii şi politicienii români... 


Dezamăgire? Da, uneori mă copleșește regretul, profundul regret pen- 
tru faptul că unii dintre cei care, în virtutea împrejurărilor, s-au pome- 
nit în frunte (mă refer, în primul rând, la decidențţii locali) şi a căror mi- 
siune e să sprijine activitatea instituţiilor identitare nu fac acest lucru 
nici consecvent şi nici în cel mai productiv mod. Multe ziare și reviste, 
importante pentru păstrarea şi promovarea patrimoniului spiritual ro- 
mânesc, de ani buni se descurcă pe cont propriu, unele au supraviețuit 
doar graţie sacrificiului și perseverenţei conducătorilor instituţiilor 
media, care încearcă în disperare să stopeze dispariția publicaţiilor. 


14 februarie 2005. Casa Limbii Române. Grigore Vieru omagiat la 70 de ani 
de către elevii claselor primare din Bălăsineşti, Telenești 

Examinând anii de existenţă a revistei „Limba Română”, nu îmi aduc 
aminte ca cineva dintre „decidenţii zilei” de la Chișinău sau București 
să se fi interesat cum supraviețuiește publicaţia, ce probleme are echipa 
redacțională, de ce „Limba Română” nu apare lunar, cum ar fi firesc 
să fie, într-o zonă unde lupta pentru graiul străbun continuă? De-a 
lungul timpului, am constatat adesea o atitudine mai mult formală, 
funcţionărească, de ochii lumii în raport cu presa naţională. Încercând, 
acum ceva timp, să explic unui „factor de răspundere” situația dificilă a 
revistei „Limba Română”, respectivul drept răspuns m-a întrebat: „Dar 
pe câţi alegători îi poate convinge revista să voteze pentru partidul nos- 
tru?” E defectuos încă modul de gestionare a proiectelor depuse pen- 
tru finanțare. Durează nejustificat de mult examinarea lor; dificilă, gre- 
oaie este şi practica de acordare a finanțării, din care motiv este blocat 
sau tergiversat procesul de apariţie a publicaţiilor culturale, așa cum 
s-a întâmplat în 2018 cu Ediţia specială dedicată centenarului Unirii 
Basarabiei cu Patria-mamă. Pentru că atunci, la început de an, nu am 
reușit să identific mijloace financiare la Chișinău și nici la București, re- 
vista, variantă tipar şi online, având 396 de pagini, dedicată memoriei 
deputaților Sfatului Țării şi tuturor celor care au contribuit la înfăptui- 
rea Unirii Basarabiei cu Patria-Mamă, la Reîntregirea Neamului Româ- 
nesc, a apărut, cum e fixat şi în pagina a treia a revistei (nr.1-2, 2018), 
„cu sprijinul financiar al lui Mihai BANTOŞ (Chicago), al Doinei şi 
al lui Mircea BĂNCILĂ (Geneva)” Copii noştri, care au „salvat” re- 
vista şi în alte situaţii precare, împrumutându-mi bani pentru a rezista 
până la venirea subvenţiilor, nu au putut admite ca „Limba Română” să 
nu participe în 2018 la această „retrospectivă” nu doar necesară, dar și 
onorantă pentru cei care cred în idealul nostru național... 


În 1991, în primul număr al revistei, lingviştii, oamenii de ştiinţă 
şi de cultură, participanţi la un sondaj realizat de Emil Mândâca- 
nu, scoteau în prim-plan problema ieșirii din impasul lingvistic. 
După 30 de ani, constatăm o necunoaștere a normelor limbii lite- 
rare de către parlamentari, guvernanți, jurnaliști și alte categorii 
de vorbitori care contribuie în mare măsură la promovarea unei 
exprimări arhaice, schimonosite, pline de calcuri rusești etc. Ce 
credeţi despre ieșirea din acest impas lingvistic, la care se făcea 
referinţă la începutul anilor '90? 

Realiști şi mai ales toleranţi fiind, trebuie să recunoaştem că un anume 
reviriment în procesul de însușire, vorbire şi chiar scriere a limbii ro- 
mâne totuși s-a produs. Dar, necazurile limbii române persistă, impa- 
sul despre care vorbiţi e „perpetuat” de către o bună parte din categoria 
vorbitorilor menţionaţi. O tentativă dezagreabilă de „arhaizare” a lim- 
bii române, adică de „promovare” a moldovenismului înțeles pervers, 
s-a inoculat în perioada venirii la putere a neocomuniștilor (anii 2001- 
2009), când rusismele, regionalismele, limbajul argotic, prin „grija” 
celor de sus, au invadat spațiul public. Această „denaturare” a limbii ro- 
mâne standard se amplifică, spre regret, și de la 2016 încoace, odată cu 
instalarea în funcţii-cheie a foştilor comuniști, acum deveniți socialiști. 
Paradoxal, starea degradantă a limbii vorbite a fost și este adesea „sti- 
mulată” de primele persoane din conducerea republicii, limbajul lor 
fiind preluat de către subalterni, dar și de o parte a adulatorilor acesto- 
ra. Limba română bate pasul pe loc pentru că guvernanţii, în marea lor 
majoritate, sunt refractari la problemele lingvistice. Republica Moldo- 
va, suverană și independentă, se ghidează încă de legile fostei colonii 
sovietice, legi acceptabile acum 30 de ani, dar care în prezent distorsio- 
nează atribuţiile limbii oficiale. Articolul 13 din Constituţia Republicii 
Moldova nu este decât un cui al lui Pepelea de care atârnă întregul „ar- 
senal” al moldovenismului primitiv, dezavuat de ştiinţă, trimis la coșul 
de gunoi al istoriei, și doar nişte politicieni, ajunși la putere prin mani- 
pulare şi diversiune politică, continuă să împiedice descătuşarea noas- 
tră, inclusiv lingvistică. Un element distructiv în procesul de degradare 
a limbii îl constituie neglijarea și obstrucționarea denumirii corecte a 
limbii. Pe parcursul a trei decenii parlamentarii nu au avut îndrăzneala 
să introducă în Constituţie numele adevărat al limbii. Or, denumirea 
limbii nu este un capriciu, dar un element definitoriu al identităţii unui 
popor. Numai sub cupola limbi române avem şansa de a supraviețui ca 
neam. Republica Moldova va fi cu adevărat liberă când limba română 
va fi introdusă și în actele legislative, când armata rusă nu se va mai afla 
la Nistru, când pretenţiile secesioniste ale unora se vor spulbera, iar 
Prutul nu va mai fi râu de graniță. 


Nichita Stănescu, într-un studiu de-al său, publicat şi în revista 
„Limba Română”, se întreba: „De fapt, ce este limba română?” în- 
demnându-l, astfel, pe fiecare să mediteze asupra acestui pilon al 


existenţei noastre, să se regăsească în raport şi în contextul acestui 

datum existenţial. De fapt, ce este limba română pentru Alexan- 
dru Bantoș? 


Limba română este tulburătorul adevăr despre noi exprimat concis și 
nuanţat/sugestiv în două cuvinte. A spune pe nume limbii române în 
Basarabia înseamnă a avea curajul să-ți trăieşti drept și cinstit viaţa. În- 
seamnă a fi corect cu tine, cu istoria neamului tău, înseamnă a înțelege 
în toată profunzimea și dramatismul său destinul acestui pământ româ- 
nesc nedreptăţit, înseamnă a căuta și a găsi puteri, forțe pentru a învinge 
frustrările, complexele şi greutăţile de moment, înseamnă a rămâne un 
optimist incurabil, cu speranţa și credinţa că toate vor trece şi noi, româ- 
nii de la Nistru până la Tisa, de la Carpaţi, Dunăre şi până la Marea cea 
mare vom fi odată împreună, puternici, uniţi şi cu demnitate, încât ne vor 
îndrăgi până și dușmanii. Limba Română, cu majuscule, aşa cum scriem 
noi şi titlul revistei, înseamnă respect pentru izbânzile noastre din trecut 
şi încredere nestrămutată în cele viitoare, înseamnă că, indiferent pe ce 
meridian al globului te găsești, alinarea, echilibrul, rezistența și revigo- 
rarea puterilor le afli doar acasă, acolo unde ţi-au rămas bunicii, părinții, 
fraţii, verişorii, neamul adunat într-o lacrimă, precum zicea Grigore Vi- 
eru. Limba Română mai înseamnă și dorinţa de a-ţi vedea orașul, satul, 
plaiul natal izbăvit de sărăcie, de politicieni corupți şi de boli, renăscut și 
reaşezat în rând cu toată lumea civilizată, dacă nu se poate în fruntariile 
României moderne, cel puțin mai aproape de ea. 


Cine pe cine găseşte: Dumneavoastră ca redactor-şef pe autori sau 
autorii revista, având în vedere că cele mai sonore nume ale ling- 
visticii, literaturii, criticii literare, istoriei române etc. se regăsesc 
pe paginile revistei? 


Ca orice publicaţie ce se respectă, revista noastră are o seamă de autori 
distinși, consacraţi, cu care colaborăm timp îndelungat, cu unii chiar 
pe parcursul a trei decenii. Aceste „nume sonore”, cum bine le calificați 
dumneavoastră, constituie „mina, „sursa” nesecată, inestimabilă a 
publicaţiei. Cu participarea lor activă, de-a lungul anilor s-a construit 
şi s-a constituit temelia programului editorial. Revista, mai ales în ul- 
timul timp, are tot mai multe oferte din partea cititorilor, astfel că cer- 
cetători ştiinţifici, poeţi, prozatori, publiciști de pe întreg spaţiul limbii 
române ne citesc și îşi exprimă dorința de a fi publicaţi la noi, dovadă 
că revista e pe calea cea bună. Altă făină s-ar măcina la moară dacă am 

reuși să scoatem lunar revista sau măcar o dată la două luni. Sperăm să 
realizăm acest obiectiv mai ales cu sprijinul unui (unor!) Vasile Stroes- 
cu al zilelor noastre, preocupat și de cultură şi care consideră că „Lim- 
ba Română este patria noastră” dintotdeauna. 


Există în Republica Moldova și între oamenii de cultură, între 
cei ai scrisului o învrăjbire. Se pare că invidia este o stare gene- 
tică ce ne caracterizează ca naţiune, dar pot să greşesc. Cum 
explicaţi această învrăjbire, necomunicare unii cu alții? Care sunt 
consecinţele ei? 


Este un fenomen trist, deplorabil și care se extinde brutal peste existenţa 
noastră. Suntem, într-adevăr, dezbinaţi, invidioși, ranchiunoșşi, avari, 
setoşi de putere şi avere, indiferent de locul ocupat în societate și in- 
diferent de demnitatea politică sau de titlurile academice căpătate. 
Ne-am pomenit că am cultivat, de-a lungul anilor (şi acest proces nu 
s-a oprit) coloşi cu picioarele de lut, care în situaţii extreme se dove- 
desc a fi lași, profitori, preferând pentru propria comoditate să spriji- 
ne nişte neaveniți care, tot graţie lor, ajung capi de listă la funcţii de 
răspundere și la onoruri şi premii nemeritate. Am crezut în ei, i-am 
ascultat ce spun la tribune, dar prestaţia lor de oameni mici la suflet 
a spulberat iluziile noastre. Dihonia e „cultivată” de cei care, pricop- 
sindu-se cu un „brand”, vădesc, de fapt, lipsă de responsabilitate față 
de trecutul, prezentul și viitorul nostru. A atins cote inimaginabile 
de involuţie sfera politică, iar instituţia parlamentară s-a transformat 
într-un circ, într-o cacealma demnă de eroii lui Caragiale. Motivul sau 
mai curând motivele învrăjbirii, desigur, nu pot fi formulate exhaus- 
tiv şi mai ales univoc. Problema e complicată și are la bază, probabil, 
nu doar gradul nostru de inteligenţă, de cultură, care, în virtutea unor 
factori subiectivi şi obiectivi, adesea e superficial şi formează o crustă 
ce se sparge lesne, dezvăluind ticăloşia și lipsa de caracter a multor inși 
în spatele unui pospai „cultural. Or, despre caracter Cicero spunea: 
„Caracterul fără inteligență valorează mult, dar inteligența fără carac- 
ter nu valorează nimic”. Eminescu limpezeşte şi mai mult fenomenul, 
precizând că „Între caractere și inteligenţe n-ar trebui să existe alegere. 
Inteligenţe se găsesc foarte adesea, caracterul foarte rar”. Or, caracterul 
azi este o pasăre rară. De aici nu numai discordia, învrăjbirea, dar şi 
lipsa conştiinţei de a-ţi trăi cinstit viața. Cu regret, prea mulți dintre cei 

„sus-puşi”, indiferent de domeniul de activitate, se gândesc la ei, și nu 
la ce rămâne în urma lor. 


Care sunt grijile lui Alexandru Bantoș în calitate de redactor-șef, 
legate de destinul „Limbii Române” de acum încolo, după 30 de 
ani de apariţie, mai ales ţinând cont de faptul că site-ul revistei, 
lunar, are circa 40 000 de accesări unice? 


Primul lucru care mă preocupă în cel mai serios mod, aş spune că chiar 
mă obsedează, este cum ar putea apărea revista și în următorul dece- 
niu. Or, condiţiile de existenţă a presei culturale sunt tot mai compli- 
cate şi cu tot mai puţine perspective. Din vânzări o revistă ca a noastră, 
se ştie, nu poate supraviețui; din subvenţii guvernamentale abia-abia 
îşi croieşte cale spre cititor. În spaţiul nostru, dominat de sărăcie, dez- 
binare, invidie şi politizat până la refuz, nu reprezintă (deocamdată!) 
o soluţie nici donațiile din partea cititorilor, puţine la număr şi extrem 
de modeste aceste contribuţii. Pe site-ul revistei noastre a „clipocit” o 
vreme rubrica „Donează”, am omis-o însă din cauza ineficienţei aces- 
teia şi pentru că derutează. Cu banii adunaţi pe parcursul a câtorva ani 
nu salarizezi nici o lună echipa redacțională. Păstrarea colectivului de 
redactori și de autori este una dintre marile și dificilele probleme ale 
„Limbii Române”, de altminteri și ale presei culturale în ansamblu. 
Trăgând linie: gândul meu acum e la începutul anului, când va trebui 
să apară primul număr, aşa că preocuparea mea cea mare e cum, cu 
cine, cu ce surse vom începe deceniul al patrulea al revistei. Şi, volens 
nolens, revin la mesajul lui Eugeniu Coșeriu, care ne reamintește: dacă 
dispare și această revistă, dacă ne asumăm acest risc, atunci ne-am trădat 
cultura națională, ne-am trădat identitatea spirituală. Noi, cei care am 
fondat publicaţia, cât ne permit sănătatea și puterile, nu avem dreptul 

să trădăm „Limba Română”! 


Vă mulțumesc. 

loan C. POPA 

Limba română - semnul identitar 
al românității moldovenilor 

din stânga Prutului 


Fondată la 4 aprilie 1991, înainte cu câteva luni de proclamarea 
independenţei Republicii Moldova, revista „Limba Română” din 
Chişinău se apropie de trei decenii de existenţă. Istoria ei se confundă 
practic cu istoria tânărului stat moldovean din stânga Prutului, fiind 
o oglindă vie a transformărilor care au marcat fundamental viaţa lo- 
cuitorilor republicii, de la speranţele renașterii naționale de după des- 
prinderea din fosta URSS, la o serie de izbânzi pe tărâmul libertăţilor, 
dar şi dezamăgiri și deziluzii în privinţa dezvoltării şi modernizării eco- 
nomice, ca şi a societăţii în general. În același timp, revista este și un 
barometru al evoluţiilor, adesea sinuoase, ale relaţiilor moldo-române 
din ultimii 30 de ani. 


Revista apare acum sub auspiciile Academiei Române, într-o formulă 
nouă, cu o ținută grafică îngrijită şi un conţinut cuprinzător, care justi- 

fică titulatura sa de publicație „de știință și cultură”. 


Preocuparea constantă a revistei, după cum atestă și numele ei, o repre- 
zintă cultivarea limbii române ca semn identitar distinctiv al populaţiei 
majoritare românești din teritoriul situat în stânga Prutului. Nu întâm- 
plător, primul număr din seria nouă a revistei (1/251/2019) şi-a ales 
ca motto un text reprezentativ despre limbă, semnat de Nicolae Iorga: 


„n în nicio alcătuire nu se poate întrupa mai deplin şi mai frumos sufletul 
unui neam decât în limbă. Limba cuprinde într-o formă înțeleasă veşnic de 


E Articol preluat din revista „Balcanii și Europa”, nr. 205-206 (iulie-august), 2020, p. 18-19. 

25 noiembrie 201.1. Întâlnire la Casa Limbii Române 
cu scriitorul şi publicistul Carol Roman, director al revistei „Balcanii şi Europa”, 
şi sociologul, publicistul şi diplomatul Ioan C. Popa 


toți, întrebuințată necontenit de toți, întreaga viață, timp de secole întregi, 
timp de mii de ani uneori, a poporului aceluia. 


Limba pe care o vorbim acuma nu este numai limba românească de astăzi, 
nu este ceva fixat acuma de gramatici, pe care oamenii să-l întrebuințeze 
după normele ce se află în aceste gramatici; ea este ființa vie care ni vine din 
timpurile cele mai depărtate ale trecutului nostru, ea este cea mai scumpă 
moştenire a strămoşilor cari au lucrat, generație de generație, la elabora- 
rea acestui suprem product sufletesc care este limba”. 


La rândul său, preşedintele Academiei Române, loan- Aurel Pop, într-un 
editorial intitulat Limba română — imn pentru latinitate, sublinia că lim- 
ba română este „cel mai important vector cultural al poporului român” 
şi, prin urmare, „câtă vreme păstrăm zestrea limbii române, avem cu 
toții o patrie, pentru că patria este — cum zicea Mihail Kogălniceanu 
— toată acea întindere de loc pe care se vorbeşte românește” („Limba 
Română”, nr. 2/252/2019). 


Pentru a înțelege mai bine semnificaţia acestor mesaje, să ne întoarcem 
puţin în timp, la acel fierbinte an 1989, care a consemnat evoluţiile spec- 

taculoase din fosta URSS, destrămarea sistemului totalitar în Europa 
Centrală şi de Est şi, fireşte, desprinderea rând pe rând şi proclamarea 
independenţei a acelor republici care s-au aflat în componenţa impe- 
riului sovietic aproape o jumătate de secol. 


Lasfârşitullunii august 1989, circaun milion de persoane, în manifestații 
zilnice de amploare desfăşurate în centrul Chişinăului, își revendicau 
imperativ dreptul la limba română și revenirea la grafia latină. În ultima 
zi a lunii (31 august), Parlamentul moldovenesc a aprobat trei legi de 
o mare importanţă în domeniul lingvistic pentru populaţia autohtonă: 
„Cu privire la statutul limbii de stat a RSS Moldoveneşti”, „Cu privire 
la funcţionarea limbilor vorbite pe teritoriul RSS Moldovenești” şi „Cu 
privire la revenirea limbii moldovenești la grafia latină”. Aceste docu- 
mente, definitorii pentru protejarea şi promovarea limbii române la est 
de Prut şi recunoscute de ultimul Parlament sovietic, confirmau uni- 
tatea de limbă moldo-română, atribuiau acestei limbi statutul de limbă 
de stat și deci de mijloc de comunicare oficial între diferitele etnii de 
pe teritoriul republicii. De asemenea, ele legiferau revenirea la alfabetul 
latin, fapt de însemnătate hotărâtoare pentru procesul de reconstituire 
a identităţii românilor basarabeni. În mod firesc, 31 august a devenit 
sărbătoare pe ambele maluri ale Prutului, ca Zi a Limbii Române. 


DA 


A fost o „victorie de etapă”, în pofida atmosferei tensionate întreținute 
în Parlament, dar și la manifestații publice, de reprezentanţii populaţiei 
rusofone, care se opuneau vehement revendicărilor firești ale etnici- 
lor moldoveni majoritari în republică, după cum scrie redactorul-şef 
Alexandru Bantoș, în editorialul cu titlul Reconstrucția identitară și 
reflexele sindromului politic, care deschide numărul 1/2019 din seria 
nouă a revistei „Limba Română”. O victorie care, în 1994, avea să su- 
fere un recul serios, prin modificarea articolului 13 din Constituţie şi 
înlocuirea sintagmei limba română prin reintroducerea celei de limbă 
moldovenească, declarată limbă de stat, oficială. 


După numeroase dispute privitoare la limbă ca semn identitar al 
unui popor, în anul 2001, odată cu revenirea pentru o perioadă a 
comuniștilor la putere, legislația lingvistică a suferit noi modificări, 
printr-o așa-zisă „strategie identitară”, care viza: 1. a recunoaște şi a ofi- 
cializa glotonimul „limba moldovenească” și a elimina din uz glotoni- 
mul „limba română”, ca aparținând altui popor, altei țări; 2. a legifera în 

Republica Moldova două limbi de stat (oficiale): limba moldoveneas- 
că şi limba rusă; 3. a introduce în programele școlilor naţionale, în mod 
obligatoriu, obiectul „Limba rusă”, începând cu clasa a doua primară; 
4. a elimina din programele de studii preuniversitare și universitare 
disciplina „Istoria românilor” (ca aparținând altui stat), înlocuind-o 
cu „Istoria Moldovei”; 5. a scoate din circulaţie cuvintele Basarabia, 
basarabeni, etnonimul „român” substituindu-l cu cel de „moldovean”. 


Din 2001 până prin 2007, a urmat o perioadă plină de asperităţi şi în 
relaţiile interstatale moldo-române, la Chişinău se vorbea tot mai rar 
de şi în limba română, iar Prutul nu se mai putea traversa uşor, după 
cum rememorează domnul Alexandru Bantoş. 


În luna mai a anului 2001, în plină ofensivă a noii resurecţii a teori- 
ilor moldoveniste, la Chișinău a sosit, după un exil asumat de circa 
cinci decenii, pentru a fi aniversat la împlinirea vârstei de 80 de ani, 
savantul basarabean Eugen Coşeriu (1921-2002), considerat cel mai 
mare lingvist român din toate timpurile și unul dintre cei mai renumiți 
reprezentanți ai spiritului românesc pe meridianele lumii. La seria de 
manifestări omagiale organizate de mediile universitare moldovenești, 
la unele dintre ele fiind prezent şi semnatarul acestor rânduri, Eugen 
Coşeriu a subliniat în mod repetat că, spre deosebire de limbile din 
celelalte republici foste sovietice, cazul limbii române a fost mult mai 
grav, deoarece în alte republici s-a cultivat doctrina „bilingvismului ar- 
monios”, în timp ce în Republica Moldova „s-a făcut şi altceva: s-a pre- 
tins că această limbă nu e aceeaşi cu limba română și deci nici cultura 
nu este aceeași cu cultura românească. Prin urmare ar fi vorba de altă 
cultură. S-a creat așadar o fantomă lingvistică: s-a pretins că e o altă 
limbă și o altă cultură, iar acestă cultură începe cu regimul sovietic... 
Această fază a imperialismului lingvistic a fost cea mai gravă”. 


După 2007, în societatea moldovenească au survenit mai multe 
schimbări democratice, cu efecte benefice inclusiv asupra cursului 
politic proeuropean al Republicii Moldova, care a primit statutul de 
membru asociat al UE, devenind chiar o promisiune de succes în ca- 
drul Parteneriatului Estic. Pe fondul acestor evoluţii încurajatoare, la 
5 decembrie 2013, Curtea Constituţională de la Chișinău a stabilit, 
definitiv şi ireversibil, în baza Declaraţiei de Independenţă și a con- 
cluziilor Academiei de Științe a Moldovei, că româna este denumirea 

corectă a limbii oficiale a Republicii Moldova. Cu toate acestea, în tex- 
tul Constituţiei Republicii Moldova, articolul 13 a rămas neschimbat 
până astăzi, iar glotonimul „limba moldovenească” definește în con- 
tinuare „limba de stat” a Republicii Moldova. De ce persisistă o ase- 
menea situație? O explicaţie ne-o oferă tot redactorul-şef al revistei 
„Limba Română”, care arată că marcarea Zilei de 31 august a rămas, în 
multe cazuri, doar o manifestare festivistă, iar guvernanţii își amintesc 
doar atunci de atributul esenţial al identităţii neamului, după care „se 
aşterne colbul uitării, survine indiferența”, chiar sfidarea unei societăți 
„preocupate mai mult de nesfârşitele probleme ale supraviețuirii, decât 
de dilemele obârșiei noastre”. Or, argumentează domnul Bantoș, criza 
identitară persistă „din vina elitei, a celor aflați pe valul trecător al pu- 
terii, care, în plan lingvistic, perpetuează falsa idee a existenţei limbii 
moldoveneşti diferită de cea română”. 


În concluzie se poate spune că, în pofida multor clarificări şi evoluţii 
pozitive, intrarea limbii române în drepturi depline în societatea mol- 
dovenească rămâne încă un deziderat. Iată de ce, după cum susține 
un cunoscut cercetător în domeniul lingvistic de la Chișinău, Anatol 
Eremia, „pe teritoriul Republicii Moldova limba română trebuie să de- 
vină catalizatorul unificării şi consolidării societăţii civile, dar pentru 
aceasta e necesar ca ea să fie respectată de toată lumea și, bineînţeles, 
să fie însușită și vorbită de toţi cetăţenii țării, indiferent de apartenența 
lor etnică”. 

Valeriu SAHARNEANU 
Nu trageţi în „Mesager'-ul 
care vă aduce vestea libertăţii (II) 


Anul 1990 
Cei dintâi vor fi cei din urmă 


Anul a început la Chișinău în starea de şoc in- 
dusă de Revoluţia română. De parcă ar fi vrut 
să nu lase pentru la anul ducerea până la ca- 
păt a schimbărilor de sistem politic în Europa 
VS. — jurnalist, organizator Centrală și de Est, România a pus, în ultimele 
de presă, editorialist, zile de decembrie, punctul pe anul 1989. Din 
e o păcate, punctul a fost de sânge. Este, probabil, 
emisiuni radio sitvde © legitate în faptul că regimurile comuniste 
mare rezonanţă, semnëiza să apară şi să dispară îmbăiate în sânge. Am 
editoriale peteme văzut urmele lui de cheag pe asfaltul înghețat 
actuale şi articole privind din faţa regionalei de partid din Brașov, unde 
problematica mass-media și TEE x : 
si ~? pe data de 26 decembrie ajunserăm cu o echi- 
a jurnalismului. Deputat în ji . a j 
Parlament (2011-2014). pă a Radioteleviziunii Moldovenești. Eram 6 
Președinte al Uniunii persoane — V. Saharneanu (Actualități TV), 
Jurnaliștilor din Republica A. Gherasim (Actualități Radio), O. Melnic 
Moldova (1994-2011). (Telefilm), regizorul Gr. Roşca şi operatorul 
ii sall 2, Gajosu. Misiunea noastră jurnalistică era să 
„Vocea Basarabiei” (2000), i ) ai Bir ) 
săptămânalul „Gazeta  mărturisim în reportaje și corespondențe ce se 
Românească” (2001), întâmplă în România cuprinsă de Revoluţie. 


posturile de televiziune Ă | 
„Euro-TV"(2002) si Prutul l-am trecut în noaptea de 23 decembrie. 


„IV Euronova" (2004). Am urcat la Ungheni (unde ne-am deplasat cu 
autobusul televiziunii) în vagonul pustiu şi întu- 


Partea I vezi „Limba Română” (Chișinău), nr. 2-3 
(256-257), 2020, p. 17-36. 

[i Si 
lina a sat] > 


Genericul emisiunii MESAGER din anii 1990 


necos al unei garnituri de tren, pustie și obscură şi ea, ca o fantomă. Era tre- 
nul internațional Moscova-Sofia, care fusese somat să meargă pe teritoriul 
României cu luminile stinse, în regim de camuflare a surselor de lumină. 
Nimeni în acele zile nu se încumeta să circule către ori prin România. În 
seara de 22 decembrie, cu primele rafale de mitralieră trase în Piaţa Palatului 
din Bucureşti și la Televiziune, ultima din acel an revoluţie din Europa 
(şi prima revoluţie transmisă în direct) intrase în faza ei sângeroasă și con- 
fuză. Ţara fusese cuprinsă de atacuri teroriste violente, mai întâi în capitală, 
apoi şi în alte mari centre urbane. Brașovul a fost unul dintre acestea, cu 39 
de oameni uciși, cei mai mulți în noaptea de 22 spre 23 decembrie. Acolo, 
peste munţi, am venit de la aşi, unde câteva zile am trăit în clocotul de bu- 
curie al mulțimilor entuziasmate de minunea izbăvirii de regimul ceaușist, 
al fricii generalizate, stârnită de iminenţa pornită din zvonuri a unor atacuri 
teroriste din aer, de pe pământ și dedesubtul lui, dar și al șocului provocat 
de transmisiunea la televizor a înregistrării momentului execuţiei, la 25 de- 
cembrie, a cuplului dictator. Pe 26 şi 27 decembrie, noaptea, la Brașov se 
mai trăgeau focuri răzlețe. De teama lunetiştilor lumea mergea încă tupila- 
tă și cu pași grăbiţi pe la răspântii de străzi, povestirile militarilor abundau 
în detalii despre lupte corp la corp cu teroriștii, despre ucideri, întemnițări 
şi dispariţii bizare. 


La Braşov am aflat şi lucruri plăcute, legate nemijlocit de ceea ce făceam 
noi la Chișinău. Se vorbea, de exemplu, că cineva, un inginer anume, își 

construise din lighene de cupru o rețea de relee cu care capta, pe un vârf 
de munte, semnalul Televiziunii de la Chișinău și de acolo afla ce se în- 
tâmplă în lume, mai ales în Europa, cuprinsă într-un vârtej de mișcări an- 
ticomuniste. Nu am putut să probăm faptul. Însoţitorii ne-au rugat să nu 
căutăm persoana, că s-ar putea să înțeleagă greșit interesul nostru. Frica 
era încă mare şi se ițea de pretutindeni. În schimb, dincoace de munți, 
peste tot în Moldova, ne-am convins că lumea nu că privea, ea sorbea 
Televiziunea de la Chișinău. Lighenele de cupru făceau minuni. Deşi, 
pentru mulți, noi, cei de la Chişinău, mai eram încă „ruşi, am putut să 
trăim împreună cu frații noştri minunea când această percepţie inocu- 
lată de ocupaţia comunistă pe ambele maluri ale Prutului începea să se 
topească deja după prima frază. Culmea emoțiilor minunate ale regăsirii 
noastre de neam am trăit-o tot la Iaşi. Uitasem să vă spun că în dimineața 
zilei de 24 decembrie, mărinimosul și bunul nostru tutore pe întreg pe- 
riplul revoluţionar, Dumitru Grumăzescu, a avut ideea să ne scoată la 
balconul Casei Pătrate — fosta județeană de partid și sediul Consiliului 
FSN Iaşi. Tot spaţiul dinspre Palatul Culturii era plin de oameni, deși 
abia se luminase de zi. La anunţul de la megafon că, iată, la Iași, a venit 
astă noapte o echipă a televiziunii de la Chișinău, a transformat piaţa în 
vulcan. Mii de cuşme ţurcănești au sărit în aer. Era mai mult decât un 
salut, era mesajul că de fapt venisem de acasă acasă, vorba poetului, la 
oameni cu care stabilisem demult un canal de comunicare şi care abia 
atunci se certifica. Neapărat, glasuri multe au strigat „Unire!” 


Podul de peste Nistru la Dubăsari, blocat de separatiști în noiembrie 1990 

Cu acest îndemn în urechi și în conștiință am trecut Prutul înapoi, 
la Ungheni. Era o noapte zburlită de 30 spre 31 decembrie, cu vânt 
puternic, umed și rece, din față. Da, din față, pentru că la întoarcere 
am trecut Prutul pe jos. Pe podul de fier. Terasamentul de cale fera- 
tă îl dibuiam cu picioarele, iar sunetul de metal al pașilor noștri era 
luat de vânt și dus în jos peste apa Prutului pe care n-o vedeam, dar o 
simțeam. Strident, pașii vesteau mișcare de fantome în întunericul vås- 
cos. Aproape de capăt de pod, un fascicul puternic de lumină ne-a izbit 
în ochi. Cu spatele la proiectoarele aţintite spre noi se puteau desluși 
siluete cu cocarde învelite în mantale. Erau ofițerii trupelor KGB de 
grăniceri. Revenisem în URSS. 


Trăiam în acea clipă sentimentul unei teleportări din întunericul 
României, în care aveam convingerea că se va face lumină în condiţii 
noi, de libertate, în lumina orbitoare a realității sovietice, care era, de 
fapt, însuși întunericul, al cărui sfârşit încă nu se vedea. 


Finele lui 1989 au găsit România îmbrăcată în doliu. Veni vremea 
despărțirii de morţii Revoluţiei — 1 142 în total şi 3 321 de răniți. 
Trebuie să vă mai spun că în drumul de revenire de la Braşov la Iași, 
am filmat la Bacău parastasul de înmormântare al eroului Ciprian 
Pintea, un tânăr de abia 21 de ani, student la Academia Tehnică de 
Aviaţie, căzut în noaptea de 22.12.1989 la Ministerul Apărării, în 
Bucureşti. Întreg Bacăul veni să-și ia rămas bun de la fragedul lui 
vlăstar, răpus înainte de vreme. Emoţiile răvășitoare ale acelei zile bă- 
căuane au fost retrăite peste Prut în seara zilei de 12 ianuarie 1990, 
când în emisiunea de autor a jurnalistului Andrei Dumbrăveanu am 
prezentat şi comentat secvenţa cu parastasul eroului la televiziunea 
de la Chişinău. Ecourile acelei emisiuni au fost răvăşitoare şi ele. În 
primul rând prin faptul că emisiunea a fost privită la Bacău de părinţii 
îndureraţi ai lui Ciprian, care ne-au mulțumit în lacrimi pentru gestul 
de pietate frățească. 


xxx 


A fost prima şi unica emisiune despre România în plină revoluţie în 
baza materialelor filmate de echipa noastră. Incă din dimineaţa zilei 
de 31 decembrie, când la doar câteva ore de la trecerea Prutului m-am 

prezentat în redacţie, cu gândul să scriu şi să montez un reportaj-com- 
pendiu pentru programul de seară, am descoperit o stranie lipsă de 
interes pentru asemenea gen de informaţie. Mare mi-a fost mirarea 
să descopăr şi lipsa din fond a casetelor video pe care le trimiteam cu 
un curier de la Iași la postul românesc de grăniceri de la Prut, care, la 
rândul lui, le trimitea postului sovietic de grăniceri, caseta urmând să 
ajungă prin alt curier la studioul din Chişinău. Schema fusese conveni- 
tă înainte de plecare la nivelul autorităților de la Ungheni și Chișinău. 
Unde nu a funcţionat ea, din intenţia rea a serviciilor sovietice, din 
indiferența unor colegi ori chiar din rea-voinţa altora nu am mai pu- 
tut să aflu. Că a fost și una și alta m-am convins mai târziu. Părerea 
de rău a fost că telespectatorii noștri nu au putut să vadă reportajele 
despre grandioasele manifestații de susținere a Revoluţiei de la Iași din 
24 decembrie, despre prima tentativă de organizare în România a unui 
protest anticeaușist în plin centrul civic al Iaşiului, pregătit clandestin 
de un grup de temerari pentru data de 14 decembrie și suprimată de 
Securitate, despre întâlnirile de la Ruginoasa, unde își avea Palat de 
reședință Domnitorul Unirii, Alexandru loan Cuza, alte secvenţe in- 
teresante despre România văzută la lumina primelor raze de libertate, 
după o perioadă de aproape 50 de ani de întuneric comunist. Salvarea 
ne-a fost cele câteva casete cu care ne-am întors în bagaj acasă, fil- 
mate peste munți și în ultimele zile de aflare în Moldova din dreap- 
ta Prutului, inclusiv cea cu înmormântarea eroului Ciprian Pintea. 
Reacţiile la emisiunea din 12 ianuarie și la alte câteva secvenţe inserate 
scurt în alte emisiuni au arătat cât de mare era totuși interesul basara- 
benilor în a cunoaște realitatea de dincolo la nivel de simplu trai, de 
concreta individualitate, de viața și obişnuinţele oamenilor, de graiul și 
cântecele lor. Era exact interesul pe care l-am simțit față de noi şi viața 
noastră de dincoace în toate contactele pe care le-am avut cu persoane 
şi colectivităţi în satele şi orașele din România. Abia mai târziu mi-am 
putut explica că acel interes era, de fapt, curiozitatea regăsirii bruște de 
frate după o prea lungă și prea nedreaptă despărțire. De o parte și de 
alta a Prutului românii se priveau cu necuprinsă bucurie, cercetându-se 
în acelaşi timp oarecum iscoditor, de parcă ar fi vrut să întrebe pe ci- 
neva care nu era de față: „Ce naiba o fi văzut rău rusul în fratele meu de 
dincolo de ne-au ținut atâta amar de vreme izolați unul de altul cu un zid 


de fier?” 

Anul 1990 a început deci la Chişinău puternic influenţat de Revoluţia 
română. Ce se întâmplase prin împlinirea ei şi cum s-a pliat schimbarea 
de acolo pe realitatea de dincoace de râul de hotar? Un răspuns apropi- 
at stării de fapt a lucrurilor l-am realizat încă în momentul parcurgerii 
cu paşii a podului de fier de peste Prut de la Ungheni. Dibuind cu pi- 
cioarele terasamentul de cale ferată în întunericul vâscos al nopţii de 
30 spre 31 decembrie şi înaintând dinspre capătul românesc către cel 
sovietic al podului, m-am prins cu gândul că mersul nostru este de fapt 
nu înainte, ci înapoi. Asta era: noi ne întorceam acasă, iar casa noas- 
tră, invariabil, era Uniunea Sovietică, un colos încremenit în timp în 
comparaţie cu saltul de evadare din el al sateliților lui de mai ieri. 


Or, la 23 decembrie intrasem într-o Românie în plină frământare, 
cuprinsă de frică şi de teroare, şi o părăseam la 30 decembrie încă 
înfricoşată și foarte îndurerată, dar deja liberă. Dictatorul și regimul lui 
căzuseră. Românii aclamau venirea democraţiei. Noi însă, reveneam 
acolo de unde porniserăm: într-o provincie românească ocupată de 
Uniunea Sovietică și asupra căreia Uniunea Sovietică nu avea alte pla- 
nuri decât cele pe care le-a avut dintotdeauna -— să o menţină în capti- 
vitate cu orice preţ. Apoi, în România, ca și în întreaga Europă Centrală 
şi de Est, comunismul căzuse - în Uniunea Sovietică el continua să 
domine. În România și în Europa, partidele comuniste care guvernau 
statele dispăruseră, în Uniunea Sovietică nici n-avea gând de așa ceva. 
Din contră, PCUS inventase perestrioka şi glasnosti-ul pentru a se re- 
împrospăta și regrupa cu unicul scop: să păstreze URSS intactă și să o 
conducă în același fel mai departe, în secolul XXI. 


Noi ne întorceam într-o Uniunea Sovietică stătută, puţintel scuturată de 
perestrioka lui Gorbaciov și, din această cauză, imprevizibilă, gata oricând 
să explodeze ca un butoi plin cu praf de pușcă. Scântei care să-l arunce 
în aer puteau să apară de oriunde în Uniunea Sovietică acelui început de 
deceniu. Pară de foc, nu scântei, ieşea deja din discuţiile fierbinți apărute 
în societatea sovietică pe două mari teme — cea a represiunilor staliniste 
şi cea a emancipării naționale a popoarelor încarcerate cu forța în impe- 
riului sovietic. Cel mai mare potenţial inflamabil îl avea totuși problema 
naţională. Asta datorită faptului că problema națională o includea și pe 
cea a represiunilor. Dacă, după ce erau dezvăluite, represiunile trezeau în 

Rusia indignarea și erau condamnate public, fără însă a putea schimba 
ceva din trecutul lor, apoi problemele naționale apărute la periferii ce- 
reau rezolvarea tocmai din considerentul că viitorul trebuie să arate altfel 
decât trecutul sovietic identificat cu Rusia. 


Astfel, trecutul petrecut în condiţiile terorii staliniste devenea pen- 
tru republicile naţionale argumentul principal în folosul schimbării. 
Am fost martorul acestui proces de trecere de la revendicări legate de 
sistemul politic, de democraţie, de libertăţi şi drepturi fundamentale 
în Rusia, la revendicări naţionale în republicile de la periferia URSS. 
Aflându-mă la Leningrad (azi Sankt Petersburg) în anii 1987-1989, 
am văzut cum marile şi furtunoasele demonstraţii apărute în capitala 
nordică a Rusiei în 1987 pe teme de sistem politic s-au stins treptat, 
în prim-plan ridicându-se, în 1988 și 1989, robustele manifestații an- 
tisistem, cu caracter național şi antisovietic pronunţat, de la Tallinn, 
Vilnius şi Riga. 


La Chişinău, cu mici diferenţe, procesele au mers un timp cam pe 
aceeaşi schemă. Doar că Revoluţia română şi căderea dramatică a co- 
munismului în România au introdus un specific în mișcarea națională 
de emancipare de aici. Nomenclatura comunistă locală și-a dat seama 
că măsurile radicale de opunere unor manifestații populare spontane 
sunt periculoase. Efectele pot fi diametral opuse celor așteptate, iar 
sfârșitul regimului Ceaușescu a fost destul de concludent în acest sens. 
Ca să supraviețuiască, partidul comunist va trebui să cedeze câte ceva 
din pârghiile de control pe care le avea peste tot în societate. În același 
timp, el va trebui să manevreze în aşa fel, încât procesul de transfor- 
mare/perestroika să se desfăşoare cât mai lent și, iarăși, sub controlul, 
unde mai direct, unde mai discret, al partidului. Din câte ne dăm sea- 
ma acum, partidul comunist și centrele lui de acțiune inteligentă au 
căutat peste tot, şi în RSS Moldovenească au găsit, modalități de infil- 
trare a agenturii lor în creierul mișcării de eliberare națională. În RSS 
Moldovenească, efectul activităţii acestei agenturi se va vedea la modul 
concret deja la sfârșit de an, în pornirea așa-numitei incursiuni găgăuze. 


La începutul anului 1990 însă, principala preocupare a structurilor 
politice unionale a fost să oprească valul revoluțiilor anticomuniste 
europene la hotarele URSS. Propaganda sovietică oficială încerca să 
acrediteze ideea că revoluțiile întâmplate în afara hotarelor URSS nu 

au motive să se producă şi în interiorul lor. Stratagema grupului din 
jurul lui Gorbaciov a fost să răspândească ideea că revoluțiile care au 
condus la schimbarea de regimuri politice în Europa Centrală și de Est 
au fost inspirate eminamente de noua politică a PCUS şi de transfor- 
mările începute în URSS. Ceea ce voia să însemne că meritul aparţine 
PCUS, ceea ce parţial era adevărat. Perestrioka şi glasnosti ale lui Gorby 
au fost lozinci de frunte ale revoluțiilor de catifea din Germania de Est, 
Cehoslovacia, Bulgaria, Ungaria, mai puţin din Polonia și România, 
dar cauze din care ele au izbucnit au fost mult mai multe. Una din prin- 
cipalele era că socialismul ermetic de tip stalinist adus în Europa de 
tancurile sovietice intrase într-un proces avansat de descompunere. Cu 
sau fără Gorbaciov, criza lagărului socialist avea să se transforme mai 
devreme ori mai târziu în revoluţie. Crizele de sistem ale socialismului 
se deosebeau de crizele de dezvoltare ale capitalismului de vis-a-vis. În 
ele era vorba de ocupaţia străină sovietică instalată în rezultatul celui 
de-al Doilea Război Mondial și lipsa de drepturi şi libertăţi individua- 
le. Ele au izbucnit violent în 1956 în Ungaria și 1968 în Cehoslovacia. 
Nu s-au transformat atunci în revoluţii pentru că au fost strivite de tan- 
curile sovietice frățești. Către sfârşitul anilor 1980 situaţia s-a repetat, 
dar fără ca tancurile sovietice să poată interveni. Nu din umanism ori 
respect față de integritatea statelor naționale controlate. Pur și simplu, 
colosul sovietic arăta sleit de puteri. Se clătina și el sub greutatea pro- 
blemelor politice, economice şi naţionale, care dădeau să iasă pe la toa- 
te încheieturile. Și conjunctura internaţională era alta. Statele Unite, 
prin carismaticul său președinte Reagan, au bătut greu în Cortina de 
Fier ce despărțea Europa democratică de cea comunistă. La Porţile 
Brandenburg din Berlin, Reagan îi cerea lui Gorbaciov să dea jos Zidul. 
Pe urmă, diferenţa enormă a nivelului de trai din cele două sisteme era 
net în defavoarea socialismului. Presiunea din ce în ce mai puternică 
acumulată în aceste societăți risca să arunce în aer lagărul socialist cu 
tot cu nucleul lui - Uniunea Sovietică. Așa că, pentru a încerca să sal- 
veze Uniunea Sovietică, Gorbaciov a hotărât să nu intervină cu tancu- 
rile sovietice în mersul paşnic al revoluțiilor est-europene. Nu a inter- 
venit cu ele nici în Revoluţia română, mai puțin pașnică, atunci când 
le-a chemat Ion Iliescu în seara zilei de 22 decembrie 1989. Mai mult: 
Gorbaciov a retras pe parcursul anului 1990 toate trupele și tancurile 
lui din fostul, deja, lagăr socialist. S-a gândit probabil că ar putea să-i 

_ Foto generic: P. Lucinschi — confidentul Moscovei 
(Întâlnire V. Putin - P. Lucinschi. Chişinău, iunie, anul 2000) 


prindă bine tancurile acasă, în interiorul Uniunii Sovietice, intrată şi ea 
în proces de dărâmare: la Tbilisi, Bacu, Riga, Vilnius, Suhumi, Tighina, 
Moscova şi în multe alte locuri și localităţi, unde el ori succesorii lui 
le-au folosit cu sânge rece în numele unor false idealuri imperiale. 


Concluzia cea mai importantă a periplului nostru jurnalistic în 
Revoluţia română din decembrie 1989, care stă în picioare şi astăzi, 
a fost că, aflându-ne acolo, am putut fi martorii, poate chiar figuranții 
unui fenomen care se produce foarte rar și doar în urma unor eve- 
nimente de răscruce, de mari frânturi istorice. Este vorba de rocada 
aproape instantanee a sistemului de valori care definesc statele și siste- 
mele lor în acel moment. Această rocadă de valoare politică și socială 
intrinsecă a avut loc în mod obiectiv la răspântia dintre anii 1989 şi 
1990 între România şi Uniunea Sovietică. Simplu, descrierea fenome- 
nului ar fi următoarea: noi, jurnaliştii televiziunii moldovenești de la 
Chişinău, am plecat la 23 decembrie 1989 din Uniunea Sovietică, o 
ţară considerată avansată în ceea ce priveşte intenţiile, de ea declara- 
te, a unor vaste transformări social-politice, cu destinaţia România — o 
ţară mutilată de o crâncenă dictatură comunistă. Ne-am întors la 31 
decembrie 1989 din România, o ţară care, deși cu mari jertfe de sân- 
ge, a doborât dictatura şi a devenit peste noapte liberă, alegând calea 

construcţiei democratice, cu destinaţia Uniunea Sovietică — o țară re- 
trogradă pe fundalul României și a statelor debarasate de totalitarism, 
o ţară nevoită să forțeze schimbarea, dar neputincioasă să o realizeze, 
o țară ajunsă la condiţia să recunoască politica de genocid în privința 
popoarelor întemnițate în ea și incapabilă să ofere acestor popoare, dar 
și cetățenilor săi în parte, drepturi și libertăți fundamentale general ac- 
ceptate. Iată cum, în câteva zile, cel dintâi a devenit cel din urmă. 


xxx 


În hotarele celui din urmă se afla la acea răspântie de decenii și RSS 
Moldovenească, o republică strict formală, cu structuri politice, admi- 
nistrative şi economice subordonate Moscovei şi fixată din strâns pe 
un conveier bine pus la punct de deznaționalizare și rusificare a fostei 
provincii românești. Conveierul, pus în mișcare încă din primele zile ale 
ocupaţiei sovietice, a trecut pe parcursul anilor prin mai multe etape de 
ajustare a mecanismelor lui și a atins în anii 1980 culmea perfecțiunii 
diabolice. Eficienţa lui era atât de mare, încât către sfârșitul anilor '80, 
în Chişinău, aproape că dispăruseră creșele şi grădinițele pentru copii, 
școlile cu predare în limba moldovenească, nu mai existau directori de 
întreprinderi băștinași, iar toți specialiștii în marile întreprinderi indus- 
triale proveneau în cea mai mare parte din cotele unionale de repartiție 
a forței de muncă. În Chișinău, în a doua jumătate a anilor 1980 a fost 
dislocat Cartierul General al Direcţiei Strategice Sud-Est al Armatei 
Roșii şi începuse construcția unei mari întreprinderi de producere a 
computerelor, ce urma să fie dată în exploatare la începutul anilor 1990. 
Cartierul General număra deja mii de militari şi putea fi umflat până la 
zeci de mii de ofițeri şi personal militar adjutant, iar fabrica de compu- 
tere se ştia că avea nevoie de cca 70 de mii de muncitori și specialiști. 
Pentru ei a și fost rezervat în Chişinău terenul de construcție a unui mare 
cartier de case de locuit. Nu departe de Chișinău, pe malul Nistrului, la 
Grigoriopol, cu mare fast, fusese bătut pilonul simbolic şi urma să încea- 
pă construcţia unei staţii atomice de producere a energiei electrice, iar la 
Bălți, Cahul și Ungheni urmau să apară noi întreprinderi și filiale locale 
ale Complexului industrial militar sovietic. Toate aceste unităţi militare 
şi economice presupuneau aducerea unor mari contingente de populaţie 
de pe întinsurile aproape pustii ale Rusiei. 

În procesul de deznaționalizare, Basarabia urma cu exactitate drumul 
Transnistriei: cel al industrializării continue şi excesive a unui spațiu 
deja având cea mai mare densitate a populaţiei din Uniunea Sovietică. 
Statisticile arată că în perioada anilor 1970-1990, sub acoperirea pro- 
gramului de industrializare, în RSS Moldovenească au fost aduși din 
Rusia aproape un milion de oameni. La începutul anilor 1990 asfixi- 
erea lingvistică a orașelor era pe sfârşite. Urma așezarea pe conveier a 
satelor. Acolo se mai păstrase populaţie băștinașă compactă, dar și ea 
se simţea din ce în ce mai strâmtorată să comunice în limba română. 
Observaţia sătenilor veniţi cu treburi ori în vizită la Chişinău, Bălţi, 
Tighina, Cahul şi în multe alte centre raionale era că au nimerit într-un 
oraş de prin centrul Rusiei. Deprinderea sovietică să vorbească la oraș, 
oricât de stâlcit, dar în limba rusă, le-a intrat sătenilor atât de mult în 
sânge, încât unii dintre ei o mai au și astăzi. 


Senzaţia de năduf cauzată în RSS Moldovenească de teroarea lim- 
bii ruse era totală. La sfârșitul anilor 1980 ea devenise insuportabilă. 
Această stare explică aderenţa aproape totală a românilor moldoveni 
la revendicările mișcării de eliberare naţională încă de la primele ei 
zvâcniri. Lupta pentru dreptul la viaţă al limbii moldoveneşti/româ- 
ne, a revenirii scrisului ei la grafia firească, latină, legiferarea pentru 
ea a unui statut oficial care să-i asigure funcționalitatea în toate sfere- 
le, i-a unit pe toţi moldovenii de la sate și oraşe. Unirea lor pe această 
platformă i-a umplut pe moldoveni de curaj și determinare. Le-a ară- 
tat că sunt o forță cu care monstruosul aparat sovietic a fost impus să 
se socotească. Ar fi putut să o facă din considerente tactice. Până la 
revenire în forță, după ce se mai așază praful stârnit de revoluțiile eu- 
ropene. În acest sens, dobândirea formală a dezideratelor naţionale 
lingvistice în august 1989 încă nu însemna mare lucru, dacă PCUS și 
statul pe care acesta îl ţinea în mâini, URSS, reușea să se salveze şi să 
se reinventeze după colapsul comunismului în Europa. Anul 1990 se 
arăta deci unul de hotar în disputa dintre PCUS şi mişcările naționale 
din republicile unionale. Discursul public justițiar al mișcărilor pă- 
trunsese mult prea adânc în conștiinţele oamenilor şi le cucerise, în 
timp ce PCUS era în declin după căderea comunismului în Europa 
de Est şi valul de dezvăluiri ale crimelor în dosarul terorii roşii ce i se 
atribuia pe merit. 

Desigur, PCUS şi-ar fi dorit domolirea mișcărilor, ca prim remediu 
de dizolvare a lor. Acest lucru putea fi obținut prin anumite cedări şi 
promisiuni manipulatoare cu efect. În RSS Moldovenească această 
mișcare tactică a venit în toamna anului 1989 în forma unei promisiuni 
că următoarele alegeri în Sovietul Suprem (parlament) se vor face pe 
criterii democratice, pluraliste. Era incredibil: în RSS Moldovenească 
se anunțau primele alegeri democratice, iar cuvântul pluralism era cel 
mai la modă. Un proiect de lege vehiculat în public timp de câteva 
săptămâni presupunea alegeri uninominale în 120 de circumscripții. 
În condiţiile anului de mare fierbere naţională, 1989, alegerile pe 
circumscripții mari ar fi adus în legislativ o majoritate absolută, for- 
mată din personalităţile cele mai proeminente ale mișcării naționale 
şi democratice ale vremii. Alegerile în Sovietul Suprem al URSS din 
toamna anului 1989, în care din partea RSS Moldovenești au fost alese 
anume aceste personalități, au arătat că un scrutin pentru legislativul 
republican ar fi fost, cu siguranță, o reeditare fericită a Sfatului Ţării 
anilor 1917-1918, cu toate consecinţele decurse din această calitate. 


Nu a fost să se întâmple tocmai aşa. Cineva de la partidul comunist 
şi-a dat seama cum se formează la moment roza vânturilor istorice şi a 
hotărât să schimbe, cât se mai putea încă, direcția de batere a lor. Mai 
întâi, alegerile pentru legislativul republican au fost decalate cu trei 
luni şi fixate pentru începutul de an 1990. Apoi, la 23 noiembrie 1989, 
a apărut o lege în care circumscripțiile au fost micşorate drastic, iar nu- 
mărul lor mărit exponențial — până la 380. Mişcarea democratică a fost 
prinsă pe picior greşit, acceptând sistemul, pentru că această vicleană 
invenţie aparatcică permitea diluarea cel puţin de patru ori a elementu- 
lui naţional cu şanse de accedere în forul legislativ și creșterea șanselor 
de promovare în parlament a nomenclaturii de partid și sovietice, dar 
şi a partidei interfrontiste antinaţionale din zonele proaspăt industri- 
alizate. Întâmplător sau nu, dar între aceste evenimente, la Chișinău 
este adus din Tadjikistan, unde făcea munca namestnicului Moscovei 
în organizația de partid a acestei republici asiatice, Petru Lucinschi, 
unul dintre cei mai aprigi luptători împotriva naţionalismului româ- 
nesc în anii 1960-1970 în RSS Moldovenească. La 16 noiembrie 1989, 
Lucinschi devine prim-secretar al Comitetului Central al Partidului 
Comunist al RSS Moldoveneşti. Aducerea lui Lucinschi s-a făcut la 
cererea insistentă a unor lideri naivi ai Mișcării naţionale și a fost una 

dintre cele mai mari greșeli, între altele zeci, comise de ea. Moscova a 
dat cu mare satisfacţie curs cererii mișcării moldovenești de relocare în 
republică a lui Lucinschi, aparent cedându-i milostiv în fața unui de- 
mers, în fapt, însă, expediindu-i călăul care o va executa cu sânge rece. 
Şi nu numai: Lucinschi va munci din greu la scoaterea reprezentanţilor 
mișcării din arcul puterii politice, va crea viclean toate condiţiile pen- 
tru resuscitarea și legalizarea partidului comunist, interzis la 23 august 
1991, şi pentru revenirea la putere în Republica Moldova, deja inde- 
pendentă, a nomenclaturii comuniste sovietice care, prin descendenți, 
se află acolo şi astăzi. Dar asta se va întâmpla mai târziu. În perioada care 
a mai rămas până la alegerile din februarie și martie 1990, Lucinschi 
trebuia să-și demonstreze toată iscusința lui de aparatcik. Sarcina pe 
care o avea în funcţia de prim-secretar al CC al PCM era să diminueze 
impactul Revoluţiei române în teritoriul încredințat lui şi să organizeze 
lucrurile în RSS Moldovenească în așa fel ca în viitorul Soviet Suprem 
(parlament) al republicii, oamenii pe care ar putea să conteze partidul 
să nu scadă prea mult. Într-un fel i-a reușit, pentru că, datorită siste- 
mului de 380 de circumscripţii, în parlamentul '90 au intrat doar 130 
de reprezentanţi direcţi ai Mişcării, ceilalți constituind ori oponenți 
fervențţi ai restructurării, ori masa maleabilă din care s-a plămădit un 
bloc agrarian - măciuca cu care s-a dat în cap mișcării de eliberare 
națională, s-au dat primele și cele mai mari lovituri de corupţie şi din 
care s-a constituit un partid al revanşei neocomuniste. 


* k x 


Aceste „realizări” de etapă ale noului prim-secretar se datorează parțial 
şi instituțiilor de presă controlate de partidul comunist, iar dintre 
acestea, în primul rând, televiziunii şi radioului de partid. Aşa-numita 
campanie electorală, desfășurată fără reguli, cu presiuni mari din par- 
tea aparatului de partid, a fost ultima picătură care a umplut paha- 
rul răbdării. Jurnaliştii de la Comitetul de Stat pentru Televiziune și 
Radiodifuziune al Sovietului Miniştrilor al RSS Moldovenești (denu- 
mirea completă a instituției) se sufocau în strânsoarea birocrației de 
partid din interiorul instituţiei şi din afara ei. Jurnaliștilor li se cerea 
să blameze revendicările mișcării de democratizare și să ajute partidul 
comunist la blocarea iniţiativelor ei. În lunile din iarnă-primăvară s-a 

acumulat o masă critică de rezistenţă împotriva presiunilor politice și a 
cenzurii instituţionalizate. Imediat după alegerile din februarie-martie, 
în Redacţia de Informaţii TV a izbucnit o grevă japoneză. Jurnaliștii 
au declarat vot de blam redactorului-şef şi au cerut înlocuirea lui. 
Conducerea Comitetului de Stat, adeptă a poziţiei CC al PCM şi a sti- 
lului de lucru al prim-secretarului Lucinschi, a încercat să numească o 
persoană din afara redacţiei, fidelă lor. Jurnaliștii au respins categoric 
tentativele de numire în fruntea redacţiei a unui acolit al nomencla- 
turii de partid. După negocieri îndelungi, redacția a acceptat com- 
promisul numirii jurnalistului Efim Josanu în funcţia de redactor-șef. 
Compromisul a fost și din partea colegului nostru, dedicat trup și su- 
flet ştirilor sportive şi voit distant de cele social-politice şi economice, 
predominante în viață şi în emisiuni, care, precum ne mărturisea, îl 
plictiseau. 


Între timp a venit și izbăvirea de jugul partidului comunist. Una din 
primele legi adoptate de noul Soviet Suprem al republicii a fost rede- 
numirea Comitetului de Stat pentru Televiziune și Radiodifuziune în 
Radioteleviziunea Naţională. Deși nedefinit în detalii, instituţiei i se 
dădea un statut de serviciu public, căruia i se cerea reflectarea eveni- 
mentelor, respectând pluralismul de opinie și echidistanța. Faptul a 
ajutat foarte mult în reconstruirea de mai departe a structurilor tele- 
viziunii în general și ale redacției Actualități TV în special. A urmat o 
regândire a blocului de ştiri. Norocul a fost să-l avem adept și sprijin 
în toate schimbările structurale, de politică editorială şi tehnice, pe re- 
gretatul Constantin Pârţac, directorul general de atunci al televiziunii. 
Oponentul lui şi reprezentantul partidei Lucinschi era Adrian Usatâi, 
care, după plecarea lui Stepan Ivanovici Lozan, devenise preşedinte al 
instituţiei. Pârţac era „omul nostru” în conducerea „de vârf”. Acolo a 
promovat atât noua denumire a emisiunii, propusă de noi — progra- 
mul informativ „Mesager” —, cât și noua componenţă a conducerii 
redacţiei: E. Josanu, V. Saharneanu, P. Bogatu și V. Scobioală. Sub egi- 
da lui Constantin Pârţac, Televiziunea Naţională s-a bucurat de cea 
mai mare apreciere şi de cea mai înaltă cotă de credibilitate din istoria 
acestei instituţii. Principiile lui Constantin Pârțac vizau respectarea 
pluralismului politic, se bazau pe corectitudine şi profesionalism, pe 
conceptul că misiunea instituţiei este să apere interesul public și să in- 
formeze corect şi imparțial despre actul guvernării. 

Cu siguranță, că tot ce a făcut, a scris și a promovat Constantin 
Pârţac constituie un patrimoniu inestimabil al breslei jurnalistice din 
Republica Moldova și nu numai, un exemplu de viaţă trăită corect şi 
cu demnitate. Cu el, redacția noastră a trecut proba de foc şi de profe- 
sionalism în reflectarea celor mai importante şi vibrante evenimente 
ale perioadei: legiferarea Tricolorului la 27 aprilie, Podul de Flori de la 
6 mai, alegerile prezidenţiale în România din 20 mai, acţiunile sub- 
versive ale partidei separatiste de peste Nistru şi din sudul republicii. 
Către data lansării nemijlocite a emisiunii „Mesager”, redacţia a venit 
bine rodată în evenimentele din vara-toamna anului 1989 şi iarnă-pri- 
măvară-vară ale anului 1990. 


Prima ediţie a noului format de ştiri a fost pusă pe post la 1 iulie 1990, 
având vestimentația video și audio elaborate grafic în studiourile TVR 
de la Bucureşti. Obiectivul nostru era să cuprindem în cele 30 de mi- 
nute (în fapt durata ajungea deseori până la 60 de minute şi mai mult), 
rezervate emisiunii, toate evenimentele relevante întâmplate în 24 de 
ore. Se cerea introducerea unui regim de lucru non-stop: 24/24 - 7/7. 
Redacţia a fost împărțită în două mari echipe, lucrând în ture. Turele 
active, responsabile de emisiunea „Mesager” (română/rusă), ţineau o 
săptămână, adică 7 zile. În afara lor, redactorii aveau de pregătit și alte 
emisiuni, nu mai puţin populare și importante: „Informaţii, comenta- 
rii, muzică” /,„Nota bene”, „Ieleexpres”, „Mapamond”, „Lelematinal'. 


Am savurat din plin libertatea creaţiei jurnalistice câştigată în anul 
1990. Întreaga redacţie trăia şi lucra într-o însufleţire de neuitat. 
Apariţia camerelor video şi posibilitatea de scurtare la maxim a proce- 
sului de montare a materialelor ne-a apropiat foarte mult de ceea ce azi 
se numește conectare instantanee la eveniment. Operativitatea infor- 
mării publicului a crescut substanţial. Pe de altă parte, se făceau simţite 
tentativele de blocare a activităţii redacţiei venite dinspre subdivizi- 
unile de aprovizionare tehnică și tehnologică, supuse președintelui 
instituţiei. Dispoziţiile coborâte de acolo prevedeau distribuirea doar 
a câte cinci litri de combustibil în zi pentru o mașină. Punctul de apro- 
vizionare a lor era la 7 km distanţă de televiziune. Uneori, echipele de 
filmare rămâneau blocate în trafic din această cauză, ori nu reușeau să 
ajungă la eveniment. Au fost multe cazuri când redacţia rămânea fără 
cota solicitată de operatori. Alteori cota era satisfăcută, dar operatorii 

se prezentau în redacție fără casete sau acumulatori la camere. Redacția 
avea nevoie de altfel de aprovizionare și soluţia a fost găsită. De comun 
acord cu directorul televiziunii, mijloacele căpătate din primele recla- 
me comerciale au fost îndreptate la procurarea rezervelor proprii de 
benzină, a camerelor de luat vederi, a casetelor, a acumulatorilor și a al- 
tor dispozitive fără de care televiziunea nu poate să existe. În asemenea 
condiţii, şi pentru a spori operabilitatea echipelor, şoferii şi operatorii 
au fost arondaţi informal redacţiei, deși formal făceau parte din alte 
subdiviziuni. 


Această formă de organizare a lucrului redacțional s-a arătat extrem 
de eficientă în oglindirea unor evenimente de natură extremală care 
au avut loc la Nistru și Dubăsari, dar și în sudul republicii, în regiunea 
găgăuză. Mișcările separatiste se întețiseră în a doua jumătate de an. 
Moscova făcea presiuni, antrenând în lucrul ei diversionist și compo- 
nenta militară. Urmărea să determine năstrușnica republică să semne- 
ze un acord de reconstituire a Uniunii Sovietice. Harta diversiunilor 
s-a extins dramatic. Echipele de filmare revenite de la un eveniment 
erau imediat îndreptate cu un alt jurnalist către altul. Astfel s-au putut 
face reportajele cu blocarea de către separatiști a podului peste Nistru 
de la Dubăsari și a provocărilor cu folosirea armelor de foc și uciderea 
acolo a unor oameni nevinovaţi, din 1 şi 2 noiembrie 1990, dar şi a 
seriei de materiale despre așa-numitul Marş spre Găgăuzia al volunta- 
rilor moldoveni din 25-30 octombrie 1990. Echipele „Mesager -ului 
s-au aflat zi şi noapte în miezul acestor evenimente și au prezentat în 
mod operativ şi exhaustiv desfăşurarea pe etape a conflictelor şi punc- 
tele culminante ale lor. De multe ori era cu risc pentru viața membri- 
lor acestor echipe, așa cum a fost chiar în ziua de 30 octombrie 1990. 
În acea zi am însoțit, filmând până la intrarea în Comrat, coloana de 
blindate a Ministerului de Interne unional de la Moscova, trimisă adi- 
că întru salvarea găgăuzilor de sălbăticia moldovenilor. La întoarcere 
ne-am pomenit pe neașteptate în cleștele a două basculante de mare 
tonaj, apărute ameninţător din plantațiile de vie. Era o ambuscadă, iar 
manevrele lor pe şoseaua pustie nu lăsa loc de dubii — cei de la volanul 
lor, inşi îmbrăcaţi în uniforme militare de camuflaj, urmăreau blocarea, 
apoi strivirea noastră între fiarele celor doi monștri pe roţi. Reacţia cu- 
rajoasă și profesionistă a şoferului bătrânei „Volga” ne-a scos de sub lo- 
vitură exact în momentul când ea urma să se producă. Situaţiile acestea 

rămân de obicei după cadru. Ele fac parte din marja de risc profesional, 
deși în acea perioadă tensionată marja riscului depășea înzecit marja 
de securitate a jurnalistului revenită obligațiilor statului. 


De fapt, obligaţiile de siguranţă și securitate din partea statului lip- 
seau cu desăvârșire, iar jurnaliștii plecau în misiuni periculoase pen- 
tru viaţă pe risc propriu. Mai mult, lucrul lor era rău famat de către 
cei puşi în fruntea instituţiei ca să le apere interesele și vieţile în fo- 
rurile statului. Mă refer aici în primul rând la conducătorul de atunci 
al Radioteleviziunii Naţionale, A. Usatâi, care a încercat în repetate 
rânduri să supună Redacţia, să intervină în politică ei editorială, să o 
subjuge interesului cercurilor politice proimperiale pe care le servea. 
Această neputinţă care îl umilea în fața patronilor lui ideologici, Usatâi 
o răzbuna prin promovarea unor himere propagandistice sovietice în 
emisiunile pregătite de alte redacţii. O făcea din abundență și cu mult 
tupeu. Nu întâmplător, Marea Adunare Naţională convocată la 16 
decembrie 1990 în centrul civic al Chişinăului — un ultim acord po- 
litic de mare amploare al anului — constată într-o hotărâre specială că 
„Radioteleviziunea Naţională a Republicii Moldova, în pofida decizi- 
ilor Parlamentului Moldovei, continuă să fie un instrument în mâinile 
structurilor de ocupaţie, promovând de cele mai multe ori principiile 
ideologiei comuniste falimentare”, cerând destituirea directorului ei 
general. 


(Va urma) 

Introducere 


Numele popoarelor și ale statelor au o 
semnificație aparte, poartă în ele o întreagă isto- 
rie, vin din trecut și privesc spre viitor. Despre 
trecutul poporului român și al României se scriu 
adesea lucruri de mare profunzime, dar și texte 
grav distorsionate, justificabile, până la un punct, 
de marasmul comunist, de impunerea în acei 
ani a unei viziuni artificiale, controlate de pute- 
rea totalitară. Se remarcă aici clişeele (erorile) 
propagandistice prin care românii erau declarați 
eterni, vechi de mii de ani, glorioși și imaculați 
etc., clişee care au determinat reacţii vehemente, 
multe disproporționate. Unele dintre neadevă- 
rurile ivite recent se altoiesc și pe faima proastă a 
unei mici părți a diasporei noastre rătăcitoare şi, 
adesea, prea prezente și gălăgioase. Astăzi dezo- 
rientarea este sau pare să fie mai mare ca oricând. 
Uneori se afirmă, prin varii mijloace, că românii 
nu au practic istorie, că sunt recent formaţi, că 
au avut dinastie cumană, că sunt romi sau, dim- 


În acest număr de revistă, la tradiționala rubrică Re- 
curs la patrimoniu, prezentăm discursul de recepție 
rostit de domnul Academician loan-Aurel Pop în Aula 
Academiei Române pe data de 29 mai 2013. Publi- 
căm, de asemenea, şi cuvântul de răspuns al Acade- 
micianului Dan Berindei, vicepreședinte al Academiei 
Române. 


RECURS LA PATRIMONIU 


potrivă, că sunt pelasgi ori daci curaţi, creștini de dinainte de Hristos, vor- 
bitori de latină înainte de romani etc. Alții, istorici de meserie, susțin că 
suntem un popor relativ nou, născut din valahi (vlahi), că avem un stat abia 
din secolul al XIX-lea și monarhie abia de prin 1866, că nu dispunem, prin 
urmare, de experienţă istorică și nici de spirit şi exercițiu de tip democra- 
tic. Oscilaţiile acestea, între a fi „cei mai glorioși din lume” și a fi „omuleți 
patibulari”, „turmă, pătrunşi de o „puturoşenie abisală”, sunt deconcertan- 
te pentru martorii străini onești şi dornici de adevăr; pentru mulți dintre 
români, ele sunt sursă de neîncredere și de dezamăgire ori chiar, asociate 
cu alte dificultăți, motiv de negare a propriei identități. Defăimarea pare 
uneori de-a dreptul sistematică, dusă cu intenţia de a o cultiva și perpetua 
pe fondul unei confuzii voite, întreținute de către anumiţi „formatori de 


opinie” care pun pe același plan cercetarea istorică autentică și eseul, măr- 
turiile extrase din izvoare și panseurile fanteziste, adevărurile despre trecut 
şi imaginația exacerbată de felurite frustrări individuale. Această confuzie 

Ioan-Aurel Pop, preşedintele Academiei Române 

dintre rezultatele cercetărilor de specialitate și produsele impresiilor per- 
sonale „naște monștri” 


Necunoașterea și nesiguranța, erorile și legendele persistă şi în legătură 
cu numele pe care le poartă românii și ţara (ţările) lor. Pentru majori- 
tatea românilor și mai ales pentru specialiști, chestiunea este pe deplin 
lămurită, iar reluarea sa poate să pară de prisos. Se va vedea că nu este, 
din păcate, așa și că, prin urmare, anumite precizări devin necesare. 
Numele unui popor şi numele unui stat sunt uneori aproape la fel de 
importante ca şi existența propriu-zisă a poporului respectiv şi a sta- 
tului în cauză. Este de remarcat cazul recent al unui stat din sud-estul 
Europei („Fosta Republică Iugoslavă a Macedoniei”) care încă nu se 
poate numi oficial cum doreşte el însuși (poporul său) și cum a de- 
cis propriul parlament (Macedonia)!. În aceeași categorie se înscrie și 
decizia de adoptare a numelui general de „rom” pentru un popor fără 
stat propriu, dar răspândit în multe țări europene. Numele de acest fel 
ajung să facă parte din identitatea etnică, națională și statală și, de cele 
mai multe ori, tacit sau manifest, modelează destinul purtătorilor lor”. 


Nici românii şi România nu au făcut excepție de la aceasta, în sensul 
că numele a modelat destinul acestor realităţi, le-a trasat o anumită 
traiectorie istorică. Chestiunea numelui românilor a fost reluată în 
ultimii ani, deopotrivă de către specialişti şi amatori, din mai multe 
puncte de vedere, între care și cel al asemănării dintre etnonimele de 
„român” și rom’. Evoluţiile referitoare la etnicitate sunt astăzi deosebit 
de complexe, cu precădere dacă sunt analizate din perspectiva dublă 
a destrămării unor state multinaționale, pe de o parte şi a construcției 
identității europene, pe de altă parte’. Pentru români, mai ales pentru 
intelectualii români, lucrurile sunt cunoscute și pot să pară redundan- 
te, dar pentru străini, inclusiv pentru unii specialiști străini, multe as- 
pecte sunt neclare și port necesita precizări. 


1. Dualitatea numelor de valah și român 
în context istoric general 
România există, între granițele sale actuale și din punct de vedere al 


dreptului internațional, de la 1946-1947, când Conferinţa de Pace de 
la Paris a consfințit situaţia postbelică*. Însă România contempora- 

nă — denumită atunci şi „România Mare” — s-a format în anul 1918, 
când Vechiului Regat i s-au alăturat Basarabia (la 27 martie/ 9 apri- 
lie), Bucovina (la 15/ 28 noiembrie), Transilvania, Banatul, Crișana 
şi Maramureșul (la 18 noiembrie/ 1 decembrie). Această Românie de 
după Primul Război Mondial a fost recunoscută pe plan internaţional 
în anii 1919-1920, prin cealaltă Conferinţă de Pace de la Paris. Ro- 
mânia, ca nucleu al statului modern, s-a constituit însă în intervalul 
1859-1866, în timpul domniei lui Alexandru loan Cuza și la începutul 
domniei principelui Carol de Hohenzollern. Numele de România (în 
forma specifică, cu vocalele „o” şi „â”) s-a folosit pentru prima oară în 
mod oficial (în documente de stat) cam tot atunci (1862-1866), pen- 
tru teritoriul rezultat din unirea Țării Româneşti (Oltenia şi Muntenia, 
fără Dobrogea) şi Moldovei (partea central-apuseană — cu zona de la 
nordul Gurilor Dunării — fără Bucovina și fără cea mai mare parte din 
Basarabia). Constituţia de la 1866 a consacrat statornic numele de Ro- 
mânia, pe care cucerirea, proclamarea și recunoașterea independenţei 
absolute (însoţite de alăturarea Dobrogei la statul român), ca și insta- 
urarea regatului (evenimente petrecute între anii 1877 și 1881), l-au 
impus definitiv. În mediile străine însă, pentru încă o vreme, s-a mai 
apelat la numele de Valahia și la acela de valahi, cu variantele lor din 
diferitele limbi. De altminteri, foarte mulți oameni au uitat, iar alții nu 
au ştiut niciodată că, până târziu, în secolul al XIX-lea, ceea ce românii 
numeau generic „Jara Românească” era pentru orice străin „Valahia” 
(cu diferite variante de scriere și pronunțare). 


Datorită acestei constituiri târzii a statului român modern și a impu- 
nerii denumirii oficiale de România abia în a doua parte a secolului al 
XIX-lea, mulţi autori străini au rămas derutaţi în legătură cu dualitatea 
numelui de Valahia-România şi de valah-român. Mirarea s-a datorat 
în mare parte evoluţiei specifice și ignoranței — cine se interesa atunci 
de soarta istorică a unui mărunt popor „de la Porţile Orientului”, când 
erau atâtea probleme spectaculoase, legate de țări importante, precum 
Germania, de Franţa sau de Italia? —, dar și unor ştiri mediate și viciate, 
sosite prin intermediari interesaţi ori nepricepuți. 


S-a spus şi s-a scris adesea că numele de România a fost „inventat” sau 
folosit pentru prima oară de către un autor grec, Dimitrie Philippide, 
pe la 1816, când el publica la Leipzig lucrările Istoria României şi Geo- 

grafia României, referindu-se în linii mari la spaţiul vechii Dacii traia- 
nes. Unii au crezut sincer și mai cred că toponimul de România a apărut 
realmente ex nihilo la începutul secolului al XIX-lea, din raţiuni politice 
artificiale şi în spirit naţionalist modern. În legătură cu această convin- 
gere se află și o alta, curentă și acum în anumite zone ale spiritualității 
europene: valahii au fost o populaţie difuză, disparată şi neprecizată în 
Evul Mediu, cu mai multe ramuri şi componente; dintre anumiţi va- 
lahi, s-ar fi format în epoca modernă, odată cu naţiunile de tip modern, 
românii. Cu alte cuvinte, valahii și românii ar fi două popoare (etnii) 
predominant romanice, aflate în succesiune: întâi ar fi fost vlahii și apoi 
românii. Impunerea unor asemenea idei tendenţioase, cu substrat po- 
litic, legate de diferenţele dintre vlahi /valahi și volohi sau dintre mol- 
doveni și români, fără nicio bază științifică, s-a făcut, în mare măsură, 
datorită propagandei rusești și apoi sovietice, însușite şi perpetuate 
până astăzi în anumite cercuri. 


Românii de rând nu şi-au pus niciodată, în trecut, problema dualității 
vlah — român sau a altor nume, fiindcă nu au cunoscut decât relativ 
recent existenţa etnonimului vlah ori a numelui de Valahia. Iar pentru 
elitele româneşti lucrurile erau clare de mult timp, din moment ce is- 
toricul şi omul politic Miron Costin putea încă în secolul al XVII-lea: 
„Şi acestea — nu toate denumirile, <ci> numai unele dintre ele — le-am 
însemnat, pentru înţelegerea mai ușoară a denumirilor neamului și al- 
tor ţări, Moldovei şi "Ţării Munteneşti şi românilor din Ardeal. Așa și 
pentru neamul acesta, de care scriem, din țările acestea, numele său 
drept şi mai vechi este român, adecă râmlean, de la Roma. Acest nume 
<vine> de la descălecatul lor de la Traian, și cât au trăit <românii>, 
până la pustiirea lor de pe aceste locuri <deschise> și cât au trăit în 
munți, în Maramureş și pe Olt, tot acest nume l-au ţinut și îl țin până 
astăzi, şi încă mai bine muntenii decât moldovenii, că ei și acum zic 
Țara Rumânească, ca şi românii cei din Ardeal. Iar străinii şi țările dim- 
prejur le-au pus acest nume de vlah, de la vloh, cum s-a mai pomenit, 
<iar> aceste nume de valeos, valascos, olah, voloșin tot de străini sunt 
puse, de la Italia, căreia îi zic Vloh. Apoi, mai târziu, turcii, de la nu- 
mele domnului care a închinat țara întâi la turci, ne zic bogdani*, <iar> 
muntenilor caravlah, grecii ne zic bogdanovlah, muntenilor — vlahos. Iar 
acest nume, moldovan, este de la apa Moldovei, după al doilea descă- 
lecat al acestei țări, de la Dragoș Vodă”. Şi muntenilor, ori cei de pe 

munte — munteni, ori cei de pe Olt — olteni, că leşii” aşa le zic molteani. 
Deși şi prin istorii, și în graiul străinilor, și între ei înșiși, cu vremuri- 
le, cu veacurile, cu înnoirile, <românii> au şi dobândesc şi alte nume, 
doar acela care este numele vechi stă întemeiat și înrădăcinat, <adică> 
rumân, cum vedem. Că, măcar că ne chemăm acum moldoveni, dar nu 
întrebăm: „ştii moldoveneşte?”, ci „ştii rumânește?”, adică râmlenește; 
puţin nu este ca sțis romanițe, pe limba latină. Stă, dar, numele cel vechi 
ca un temei neclătinat, deși adaugă ori vremile îndelungate, ori străinii 
adaugă și alte nume, însă cel ce-i rădăcină nu se mută. Şi așa este și 
acestor țări, şi țării noastre, Moldovei, şi Ţării Munteneşti: numele cel 
drept din moși-strămoși este român, cum își cheamă și acum locuitorii 
din țările ungurești, și muntenii țara lor și cum scriu și răspund cu gra- 
iul: Țara Rumânească””. Astfel, Miron Costin lămureșşte în chip destul 
de clar existența numelor generale de români și vlahi, a altor denumiri 
regionale şi locale (bogdani, moldoveni, munteni, olteni), precum şi 
a numelui de Ţara Românească. Cum se vede, învățatul boier moldo- 
vean foloseşte alternativ numele de rumân şi român, ele reprezentând 
pentru el exact același lucru. El ştie că românii au multe denumiri loca- 
le, regionale, după provinciile și „ţările” în care locuiesc, dar şi o denu- 
mire etnică generală, cu o formă principală internă (rumân ori român) 
şi una externă (vlah). 


În acelaşi sens au scris apoi Dimitrie Cantemir și savanții curentului 
cultural iluminist numit Școala Ardeleană. Fireşte, în paralel, au apărut 
şi alte explicaţii, multe fanteziste sau răuvoitoare, în legătură cu denu- 
mirile etnice legate de români, fapt perfect normal și întâlnit și în isto- 
ria altor popoare. Demolarea teoriei diferenţei dintre valahi și români 
s-a făcut, în chip ştiinţific modern în istoriografia română, în secolul 
al XIX-lea şi a continuat cu o foarte serioasă teoretizare în secolul tre- 
cut, prin lucrările lui Nicolae Iorga'%, Gheorghe Brătianu", Şerban 
Papacostea'”, Adolf Armbruster”, Vasile Arvinte'*, Eugen Stănescu'5, 
Ştefan Ștefănescu'S, Stelian Brezeanu” și ale altora’. Cu alte cuvinte, 
s-a demonstrat, pe temeiul izvoarelor, că românii, încă din Evul Me- 
diu, au avut, în general, două nume, unul dat lor de străini (rezultat al 
alterităţii, al contactului cu „celălalt”, cu vecinul!”), dar nefolosit şi (cel 
mai adesea) necunoscut de ei, și altul dat lor de ei înșiși, acesta fiind 
numele de sine (rezultat al conştiinţei de sine). Primul nume este cel 
de vlah, cu toate variantele sale (valah, valach, voloh, blac, oláh, vlas, ilac, 

ulah etc.), iar al doilea este cel de rumân/ român, şi el cu anumite vari- 
ante, mai puţine decât precedentul. Nu există niciun izvor care să arate 
că românii și-ar fi spus dintru început lor înșiși valahi sau într-un fel 
cumva asemănător, termenul respectiv intrând în limba română curen- 
tă foarte târziu, de regulă ca neologism. Chiar și românii rămași izolaţi 
la sud de Dunăre, în regiuni complet mixte sau sub forma unor insule 
de latinitate în „marea” slavă, greacă ori albaneză, și-au spus tot români 
(cu variante) până recent și își mai spun și astăzi. Abia puţini dintre ei, 
influenţaţi de felul cum îi numeau slavii, grecii sau albanezii, au început 
să cunoască etnonimul de vlah și să-l folosească în legătură cu ei înșiși. 


Natural, unii istorici mai puţin familiarizați cu istoria medievală şi mo- 
dernă timpurie a românilor și mai ales cu sursele acesteia (greu de acce- 
sat, din moment ce sunt scrise în atâtea limbi: slavonă, latină, greacă, ma- 
ghiară, limbi orientale, limbi slave etc.) pot părea și chiar sunt surprinşi 
de această dualitate de nume. Situaţia nu este însă deloc ieșită din co- 
mun, dimpotrivă, ea se întâlnește la multe popoare: ungurii se denumesc 
pe sine magyarok şi nu unguri, cum le spun străinii; grecii sunt pentru ei 
înșiși eleni, polonezii sunt numiţi de către alţii și leahi, leşi sau lengyelek, 
germanii sunt și niemtzi, Allemands, tedeschi, németek etc., dar ei se nu- 
mesc pe sine Deutschen. La fel este cu albanezii, finlandezii, irlandezii, 
olandezii și cu mulți alții. Un sârb este (era) pentru un maghiar rác, un 
slovac este (era) tót, un italian — olasz, un român — oláh” etc. Paralelismul 
dintre români și maghiari este cel mai grăitor, întrucât ambele popoare 
erau denumite distinct de străini și purtau, prin urmare, duble nume încă 
de la începuturile lor ca popoare deplin constituite în Europa Central- 
Sud-Estică, adică din secolul al IX-lea încoace”. 


2. Rumân și român; 
conștiința romanităţii românilor în Evul Mediu 


> 


În privinţa românilor, mărturiile vechi, încă din secolele XIII-XIV, ara- 
tă clar această dualitate. Autorii străini indică fără putință de tăgadă că, 
deși exista în mediile externe europene și chiar extra-europene numele 
de vlah, românii se numeau pe sine, cel mai adesea, rumâni, termen 
derivat din latinescul Romanus, în amintirea Romei, a cărei denumire 
au conservat-o peste secole. Forma rumân este veche, moştenită din 

limba latină după specificul limbii române, în care vocala „o” neac- 
centuată, situată adesea în latină între două consoane, se transformă 
în românește, în anumite împrejurări, în „u'. Astfel „nomen” devine 
„nume”, „dolor” — „durere, „sonare” — „sunare”, „rogationem” — „ru- 
găciune”, „rogus” — „rug”, „bonus” — „bun” ș.a.m.d. Prin urmare, era fi- 
resc ca „Romanus” să dea în românește „rumân'. S-a mai susţinut că, 
târziu și treptat, sub influența umanismului, iluminismului (Şcoala 
Ardeleană) și naționalismului modern, s-a impus tot mai mult forma 
de „român”, atestată pentru prima oară în secolul al XVI-lea. De fapt, 
anumite studii au arătat că şi forma „român” este veche, deși mai puţin 
răspândită inițial în raport cu forma „rumân”, din moment ce în anu- 
mite regiuni românești (de exemplu, zone largi din centrul Moldovei) 
varianta „rumân” nu există şi nici nu a existat vreodată. Pe de altă parte, 
chiar sub aspect lingvistic, vocala „o” neaccentuată din limba latină nu 
se transformă invariabil în româneşte în „u”, ca în exemplele: „coceam”, 
„acopeream”, „colindam'”, „înotam”, „scoteam”, „şchiopătam”, „tor- 
ceam”, „portar” etc. Prin urmare, se poate susţine că cele două forme — 
cea de „rumân” și cea de „român” — sunt la fel de vechi, moștenite prin 
evoluţia firească a limbii române din latina populară”. Totuşi, pare să 
fi fost mai răspândită în limba română, în vremurile vechi, forma de 
„rumân”, abandonată treptat (în limba literară) în epoca modernă, sub 
influenţa curentului latinist și a ideologiei naționale. 


Este de reținut faptul că, așa cum au arătat cu decenii în urmă Şerban Pa- 
pacostea şi Adolf Armbruster, unii dintre români au avut inclusiv în Evul 
Mediu conștiința romanităţii lor, adică acea convingere că ei veneau de la 
Roma, că se trăgeau din romanii, militari, coloniști și chiar tâlhari, ajunși 
la Dunăre şi la Carpaţi, în Moesia și Dacia, odată cu stăpânirea impusă de 
unii împărați din primul secol al erei creştine, apoi de Traianus și perpe- 
tuată de urmaşii lui”. În același fel, unii polonezi (elita nobiliară, șleahta) 
ştiau, tot atunci, că se trag din sarmaţi (dar alții ştiau că provin din slavi), 
anumiți unguri că se trag din huni, unii francezi că s-au născut din troie- 
nii lui Paris etc. Orice comunitate umană, de oriunde şi de oricând, s-a 
interesat și se interesează de origini, caută și găseşte răspunsuri în acest 
sens, unele reale, altele imaginare, cele mai multe fiind îmbinări între real 
şi imaginar. Nici la români nu a fost altminteri, în sensul că unii dintre ei 
s-au întrebat de unde provin şi au găsit (între altele) şi răspunsul, simplist 
și exagerat, că toţi strămoșii lor au venit „de la Roma”. 

Această idee poate fi urmărită de la împăratul (ţarul) Ioniţă cel Fru- 
mos (Caloian), al bulgarilor şi românilor, în corespondenţa sa cu papa 
Inocenţiu al III-lea, din jurul anului 1200” şi până spre jumătatea se- 
colului al XVI-lea, când călugării ortodocși de la Mănăstirea Dealu, 
de lângă Târgoviște, îi relatau padovanului Francesco della Valle și 
însoţitorilor săi, istoria „aşezării locuitorilor în această ţară””5, de că- 
tre împăratul Traian, din ai cărui vechi coloniști se trag românii, care 
„păstrează numele de romani”, „obiceiurile” şi „limba romanilor”? 
Menţinerea numelui de rumân/ român, derivat din latinescul Roma- 
nus, pentru a denumi din interior singurul popor romanic din sud-es- 
tul Europei, este tulburătoare și a fost prilej de numeroase comentarii 
de-a lungul timpului. Se pot găsi multiple explicaţii ale acestui fapt, 
între care se află în mod cert această izolare a romanicilor, proto-româ- 
nilor și apoi românilor în mijlocul unor populaţii și popoare diferite, 
neromanice (slave, turanice, fino- ugrice). În tot acest timp, popoarele 
romanice occidentale erau mai multe și vecine între ele, ceea ce a dus și 
la nevoia de a se diferenţia, de a se distinge între ele sau de a fi distinse 
de către alţii”. 


3. Atestări ale etnonimului român/rumân 
(secolele XII-XVI) 


Termenul de vlah are o origine destul de obscură, dar majoritatea 
specialiştilor sunt de acord că el provine de la numele dat de vechii ger- 
mani unui trib celtic romanizat — Volcae. Acest nume a fost apoi preluat 
de slavi, bizantini, neolatini, unguri etc. și a pătruns în limbile de cul- 
tură ale Evului Mediu (greaca, latina, slavona) și ulterior în limbile ver- 
naculare, cu sensul de comunitate latinofonă, vorbitoare de limbă ne- 
olatină”. Deoarece românii erau singurii vorbitori numeroși de limbă 
neolatină în Evul Mediu în zona central-sud-est europeană”, termenul 
de vlah (cu variantele sale) a ajuns de la finele mileniului I să-i denomi- 
neze, în general, pe români. Cu alte cuvinte, dată fiind inexistenţa unui 
alt grup neolatin important la Dunărea de Jos (deopotrivă la nord şi 
la sud de fluviu) şi la Carpaţi, slavii, ungurii, grecii și celelalte popoare 
au ajuns să se refere la români (priviţi drept romanici) ca fiind vlahi”. 
Faptul, cum spuneam, nu este neobișnuit, dar este tulburător, fiind- 
că cele două etnonime — român şi vlah — înseamnă, în esenţă, aproa- 

pe același lucru, adică moştenitor al latinităţii, al romanităţii. Dacă se 
porneşte de la diferenţa dintre populus romanus şi lingua latina (adică 
dintre denumirea poporului roman și a limbii sale), atunci se poate și 
nuanța: în timp ce termenul de român trimite în primul rând la origi- 
nea etnică romană, la descendența din romani, termenul de vlah se re- 
feră prioritar la limba latină, la uzul acesteia. Altfel spus, vlah înseamnă 
la origine latinofon (vorbitor de limbă latină, de limbă provenită din 
vechea Italie), iar rumân înseamnă „de la Roma”, legat de statul roman 
şi de romani. În ambele cazuri, cum se vede, numitorul comun este 
Roma și perpetuarea amintirii sale, prin origine sau (și) prin limbă. 


Fireşte, termenul de rumân/ român este mult mai puţin atestat în sur- 
sele vechi, fapt perfect natural: străinii nu aveau nevoie să-l folosească, 
din moment ce ei aveau altul pentru a denumi poporul respectiv, pe de 
o parte, iar elita românilor, având ca limbă de cultură slavona, utiliza 
şi ea în scris termeni adecvaţi acestei limbi, derivați tot din vlah-valah, 
pe de altă parte. Când s-a trecut însă la uzul mai extins al limbii ro- 
mâne, din secolul al XVI-lea începând, în textele românești apare doar 
termenul cu care se denumeau românii înşişi, adică rumân/ român. 
Totuşi, faptul că românii foloseau în Evul Mediu denumirea de rumân 
(român) pentru a se numi pe sine şi că exista dualitatea vlah-rumân/ 
român sunt realități menționate în Occident cel puţin începând cu se- 
colul al XIV-lea. 


Astfel, o descriere a lumii, probabil de origine toscană (dintr-un manus- 
cris de la Biblioteca Apostolica Vaticana, pusă recent în valoare pentru 
istoriografia română), spune că, în jurul anului 1314, în „provincia”*! 
numită Ungaria, care era reame (regat, structură politică) „trăiau, în afa- 
ră de unguri, și românii: „In quella medesima provincia sono i Rumeni 
e i Valacchi, e quali sono due grandi gienerazioni e anno reame e sono 
paghani”*. Prin urmare, autorul din Peninsula Italică știa la începu- 
tul secolului al XIV-lea că cei pe care occidentalii îi numeau valahi se 
chemau pe sine români (rumeni), că aveau anumite structuri politice 
organizate (reame) şi că nu erau „creștini', mai exact nu erau „creştini 
adevăraţi” sau catolici. Cu alte cuvinte, erau „schismatici”*5. Mai sunt 
exemple în epocă, adesea din mediul franciscan, când credincioșii bi- 
zantini erau numiţi nu doar „schismatici”, ci şi „eretici” sau „păgâni, 
nefiind plasați între „creştini”**. Autorul textului ştie cumva, în mod 

vag şi mitic, despre cele două nume, din care face două „ramuri” sau 
„generaţii, cam în genul în care apar aceste nume în legenda despre 
fraţii Roman și Vlahata, eroii eponimi ai românilor. 


Aceeaşi dualitate de etnonime, de această dată în limba latină, se re- 
marcă într-un cunoscut document al papei Clement la VI-lea, de la 
1345, în care românii sunt chemaţi Olachi Romani”. Aici, în redacţie 
papală, apar ambele nume (ca și în exemplul anterior), și cel de vlah 
(olah), dat de străini, şi cel de rumân, dar de românii înşişi. 


Un document emis la Nicopole, în 16 februarie 1499, redactat de un 
italian, martor ocular al unor evenimente de la Dunărea de Jos, conţine 
următoarea formulare: „Poi visto ognj cosa, me misi a camino et passai 
lo Danubio sul paese de Vlachi, chiamati Rumenj, id est Romanj '*. Cu 
alte cuvinte, observatorul a trecut Dunărea spre sud, „prin Țara Vlahi- 
lor, numiţi rumâni, ceea ce înseamnă romani”. Astfel, se certifică clar în 
secolul al XV-lea că locuitorii Țării Româneşti, numiţi de italieni vlahi, 
se chemau pe sine rumâni, nume derivat din romani. Acelaşi lucru îl 
consemnează și germanul (sasul) Johannes Lebel, care a trăit din jurul 
anilor 1490 până la 1566 („Idcirco vulgariter Romuini sunt appellati”) 
sau compatriotul său, Johannes Trăster, pe la 1666 („nennen sich Ro- 
munos”)”. 


Recent, a fost semnalat și adus în discuţie un alt document, emis pro- 
babil de regele Bela al III-lea al Ungariei, în intervalul 1188-1195 (po- 
sibil în 1194), confirmat de Bela al IV-lea și copiat la 1417, în care sunt 
lăudate meritele unui anumit comite Narad, „bărbat nobil de naţiune 
german” (vir nobilis natione Theutonicus), care şi-ar fi arătat, între al- 
tele, faptele de credinţă față de suveranul său luptând împotriva furi- 
ei sau nebuniei bulgarilor şi românilor (contra furorem Bulgarorum et 
Rume<n>orum)*. Confruntarea trebuie să fi avut loc în urma fondării 
Țaratului vlaho-bulgar, după răscoala bulgarilor și vlahilor contra bi- 
zantinilor din 1185-1186. Identificarea acelor Rumeorum sau - cum 
se presupune că va fi fost în original — Rume<n>orum cu rutenii (din 
nord) sau cu romeii (locuitorii Imperiului Bizantin) este exclusă din 
motive foarte serioase, așa că singura ipoteză plauzibilă este că, în jurul 
anului 1194, cancelaria ungară a folosit pentru români numele pe care 
şi-l dădeau ei înşişi şi care era cunoscut în anumite cercuri. Aceasta ar 
fi, până în prezent, cea mai veche atestare a numelui de român (rumân) 

sub forma Rumei sau Rumeni, adică după modul în care se denumeau 
românii înșiși. Ambianţa nu este neobișnuită, mai ales dacă ținem sea- 
ma de faptul că, tot atunci (la 1199), papa Inocenţiu al III-lea îi scria lui 
Ioniţă Caloian, „regele vlahilor și bulgarilor”, despre gloria strămoșilor 
săi romani. Felul în care monarhul vlah îi mulțumește înaltului pontif 
(„ne-a readus la amintirea sângelui şi patriei noastre din care descin- 
dem”), ca și felul în care îi scrie papa lui Ioniţă („de neam și chip eşti 
roman”, precum poporul și țara ta, care din sângele romanilor își con- 
sideră trasă obârșia” ) atestă existența deja pe la 1200 a unei tradiţii pri- 
vind descendența românilor din „colonii de demult ai celor din Italia” 
(consemnată de loan Kinnamos, despre vlahii din oastea lui Leon Va- 
tatzes)"0. Această tradiție a romanității românilor includea, după câte 
se pare, şi cunoaşterea dublului nume al acestui popor din sud-estul 
Europei, anume a numelui de „valahi”, dat de străini şi a numelui de 
„rumâni', dat de românii înşişi. 


4. Ţările românilor: Vlahii sau Ţări Românești (Romanii) 


Atunci când românii și-au constituit primele comunități politice — țări, 
ducate/ voievodate etc. — spre finele mileniului I şi la începutul mile- 
niului al II-lea, străinii din jur le-au zis acestor alcătuiri, în chip firesc 
(după cum le ziceau și locuitorilor lor), Valahii, Vlahii, Blachii, terrae 
Blachorum, cu variante. Sunt multe astfel de formaţiuni, deopotrivă la 
sud și la nord de Dunăre, nuclee de state medievale și apoi, unele, du- 
cate sau principate deplin constituite. De exemplu, cele două voievo- 
date româneşti, locuite şi conduse de români, de la nord de Dunăre se 
cheamă în multe izvoare Valahia Mare (Ţara Românească) şi Valahia 
Mică (Moldova) sau Ungro-Vlahia (Vlahia dinspre Ungaria) şi Ruso- 
Vlahia (Vlahia dinspre Rusia), Valahia de Sus şi, respectiv, Valahia de 
Jos (după locul aşezării lor pe Dunăre). Ştefan cel Mare însuși, princi- 
pele Moldovei, vorbeşte într-o scrisoare către senatul Veneţiei despre 
două Valahii, prima fiind ţara lui, iar cea de-a doua (l'altra Valachia) 
fiind Țara Românească. Banatul este numit uneori în Evul Mediu Va- 
lachia Cisalpina (adică „Ţara Românească de dincoace de munţi”), iar 
într-o serie de documente latine, din preajma anului 1500, referitoare 
la Banat, sunt pomenite judecăţi făcute nu după „dreptul românesc” 
(ius valachicum), ca de obicei, ci după „dreptul Țării Românești” (ius 

Volachie)*!. Cu alte cuvinte, Banatul, fiind o Ţară Românească pentru 
locuitorii lui, era o Valahie pentru cei dinafara lui, pentru neromâni. 


Evident, este logic să se presupună că românii nu le ziceau acestor țări 
ale lor Vlahii — din moment ce ei nu utilizau denumirea de vlah —, ci 
în alt fel, cu un termen derivat din rumân/ român. Nicolae Iorga, prin- 
tr-o intuiție extraordinară, ivită însă dintr-o cunoaştere profundă, le-a 
numit, în faza lor timpurie, „Romanii” sau „Romanii populare”. Pen- 
tru această idee atât de fecundă, nu existau însă decât câteva mărturii 
directe, anumite aluzii sau indicii, ceea ce i-a făcut pe mulți istorici să 
fie sceptici. Un astfel de indiciu este grăitor: atunci când s-a trecut la 
limba română și s-au tradus texte mai vechi din greacă, latină slavonă 
etc., termenul echivalent pentru Valahia era invariabil Ţara Româneas- 
că, ceea ce este totuna cu Romania sau Rumânia. Străinii nu puteau 
însă folosi acest nume când se refereau la vreun stat locuit şi condus 
de români, din mai multe motive. Primul a fost relevat deja: ei aveau 
pentru români numele de vlahi și era perfect natural să derive din aces- 
ta numele țărilor vlahilor. Pe de altă parte, regiunea est-europeană de 
la sud de Munţii Balcani și de la nord de Constantinopol, mărginită 
la est de Marea Neagră — numită arhaizant și Tracia — apare în Evul 
Mediu în unele surse, inclusiv cartografice, cu numele de „Romania', 
în amintirea Imperiului Roman și a stăpânirii sale de odinioară. De aici 
sau din numele dat de ei Romei, turcii otomani au dat provinciei po- 
menite numele de „Rumelia, folosit până târziu în secolul al XIX-lea. 
Acest nume de Romania/ Rumelia nu avea un conţinut etnic, ci unul 
politic*. El era doar amintirea unui stat și nu exprima existența unui 
popor. Este de notat, totuşi, un fapt tulburător: în această Romanie de 
la nord de oraşul lui Constantin trăiau şi mulţi vlahi sau români balca- 
nici (aromâni), împinși acolo, se pare (după marea invazie a slavilor), 
pe când erau doar latinofoni pe cale de a deveni români. Ei îi ziceau, de 
exemplu, Salonicului Săruna, rotacizând vechiul nume latin de Salona, 
după rânduiala limbii române. 


Denumirea de Romania este însă de timpuriu atestată și în legătură cu 
spațiul dunărean. La acesta face referire (sub forma expresiei in solo Ro- 
maniae) scrisoarea lui Auxenţiu de Durostorum, databilă în jurul anu- 
lui 383, păstrată în adnotările lui Maximinus asupra Conciliului din 
Aquileia (cel ţinut la 381)*. Este vorba însă despre o mărturie izolată, 


RECURS LA PATRIMONIU J 


fiindcă ulterior mai toate sursele au numit aceste țări locuite de români 
Valahii, numele dat de români ţărilor lor rămânând în umbră. Relativ 
recent — dar fără ecoul meritat — istoricul Șerban Papacostea a pus în 
lumină o sursă care dovedește indubitabil că românii (şi anumiţi cu- 
noscători străini) îi ziceau în vechime Țării Româneşti într-un fel care 
aminteşte de Romania (Rumânia). Izvorul este din secolul al XVI-lea, 
fiind un memoriu al iezuitului ungur Ștefan Szántó (Arator), prin care 
se cerea înființarea la Roma a unor colegii pentru diverse națiuni, între 
care şi pentru Valachia inferior, quae Romandiola et Romaniola dicitur”. 
Clericul spune că țara aceasta era vecină cu Transilvania, că se numea 
odinioară Dacia și că locuitorii ei vorbesc limba italică coruptă, pe care 
italienii o puteau înţelege. „Romaniola”/ „Romandiola” este un derivat 
de la Romania, o variantă a acestui nume. lezuitul ungur spune că „Va- 
lahia inferioară este numită Romaniola” și „Romandiola”, fără să indice 
de către cine. Se înțelege însă că de către locuitorii săi, românii, pe care 
îi prezintă ca italianofoni/ latinofoni, descendenţi de la Roma. Fireşte, 
românii nu pronunţau Romania sau Romaniola/Romandiola, dar iezui- 
tul nu a putut reda în latină anumite sunete (mai ales vocale) specifice 
limbii române“. Faptul că autorul mărturiei de mai sus este maghiar, 
adică un cunoscător al românilor, este extrem de important, fiindcă 
el i-a putut auzi pe români cum îi ziceau efectiv celei mai vechi dintre 
ţările lor. 


Atestarea pentru secolul al XVI-lea a unei variante a numelui de Ro- 
mania (Romaniola) în legătură cu Țara Românească de atunci nu este 
surprinzătoare. Era firesc să fie aşa, în urma întregii evoluţii istorice. 
Țara Românească a păstrat şi prin numele său denumirea poporului 
pe care-l adăpostea, a conservat cea dintâi, inclusiv sub aspect poli- 
tic, identitatea românească și a preluat apoi misiunea de reconstitui- 
re a unităţii tuturor românilor”. Erau mai multe ţări românești, cum 
arătam, dar numai una purta în chip oficial numele poporului român. 
Iorga credea chiar că „Țara Românească a avut odinioară un sens pe 
care foarte mulţi l-au uitat şi unii nu l-au înţeles niciodată; ea însem- 
na — spune istoricul — tot pământul locuit etnograficește de români”. 
Natural, Iorga scrie într-o viziune postromantică şi naționalistă, iar 
unele dintre înflăcăratele sale idei trebuie astăzi temperate, în acord cu 
rigoarea criticii istorice. 

5. Atestări ale denumirii de limbă română 


Denumirea de rumânie („românie” ) mai are un vechi înțeles (cunos- 
cut bine de lingviști, de istoricii limbii, de paleografi) şi se referă la 
numele dat limbii vernaculare, limbii vorbite de români: atunci când 
s-au făcut primele traduceri scrise din alte limbi (de cultură, liturgi- 
ce şi de cancelarie) în limba română - prin secolele XV-XVI —, apar 
expresii de genul „s-au dat” de pre slavonie pre rumânie” ori „de pre 
latinie/ lătinie pre rumânie” sau altele precum „diac de lătinie”, „diac 
de slavonie” ori „diac de rumânie”, semn clar că referirea se face la 
limbă. Există însă şi mărturii care arată că limba română era denumi- 
tă „rumână” sau „română” (din romana) sau „rumânească”/ „româ- 
nească” (după vechiul adjectiv romanescus, -a, -um, din epoca romană 
târzie). De altminteri, mulți autori din Evul Mediu târziu şi din peri- 
oada Renaşterii leagă nu numai fondul limbii române, ci și denumi- 
rea ei folosită de români (adjectivele romana sau romanesca ori adver- 
bul rumuneste) de originea romană a românilor. Pentru acești autori, 
care ştiau că limba se chema la ea acasă romana sau romanesca (şi nu 
valahă), era clar că şi poporul care o folosea avea o denumire simila- 
ră, derivată din latinescul Romanus. Unii dintre ei spun chiar în chip 
explicit acest lucru în scrierile lor. Câteva exemple vor fi grăitoare. 
La 18 februarie 1468, Girardo de Colli, reprezentantul ducelui Mi- 
lanului la Veneţia, scria în contextul explicării genezei bătăliei de la 
Baia (petrecută în decembrie 1467): „<Secuii>, văzându-se învinși, 
cerură ajutor vecinilor lor numiţi valahi, care în vechime fură romani 
şi care păstrează limba lor latină şi romană până în acest timp şi sunt 
oameni valoroşi călare...'*. Astfel, diplomatul milanez îi numeşte pe 
români vechi romani, iar limba lor apare ca fiind „latină şi/sau ro- 
mană” (aşa cum o numeau ei înșiși). Nicolae de Modrusa scria în 
lucrarea De bellis Gothorum (ante 1473) că românii, „atunci când se 
întâlnesc cu străinii cu care încearcă să intre în vorbă, îi întreabă dacă 
ştiu să vorbească romana” şi nu valaha“!. Cu alte cuvinte, românii își 
numeau limba lor „română”, formă care nu putea fi redată în latină 
(unde nu există vocala „â”) decât prin romana. Tranquillus Androni- 
cus, dalmat din Trau (care i-a cunoscut în mod nemijlocit pe românii 
din Transilvania, Moldova și Țara Românească), îi scria în 1528 lui 
Ian Tarnowski, comandantul suprem al armatei Poloniei, că locuitorii 

din vechea Dacie „s-au contopit într-un singur trup”, că sunt numiţi 
de alţii valahi de la numele generalului Flaccus (cum scriseseră, în 
chip imaginar, Enea Silvio Piccolomini şi alți contemporani ai săi“?), 
dar că ei „şi acum îşi zic romani, însă nu au nimic roman în afară de 
limbă şi chiar aceasta este grav stricată și este amestecată cu multe 
graiuri barbare”**. Vorbind despre românii din Țara Românească, pa- 
dovanul Francesco della Valle (aflat în serviciul aventurierului Alo- 
isio Gritti) — cunoscător direct al realităţilor de la nord de Dunăre 
prin anii 1532-1534 — scria: „Limba lor <a românilor> este puţin de- 
osebită de limba noastră italiană; ei îşi zic în limba lor romanis*, spu- 
nând că au venit din vremuri străvechi de la Roma, pentru a se așeza 
în această ţară; şi când vreunul întreabă dacă știe careva să vorbească 
limba lor valahă, ei spun în felul acesta: ştii româneşte?S5, adică ştii să 
vorbeşti româna?*ć, din cauză că limba lor s-a stricat”. Umanistul 
croato-ungar Antonius Verancius (Verancsics) evoca şi el, în jur de 
1550, faptul că valahii își trag originea din romani, că au în limba lor 
„nenumărate cuvinte... la fel și cu același înţeles ca în limba latină și 
în dialectele italienilor” și că atunci „când ei întreabă pe cineva dacă 
ştie să vorbească în limba valahă spun: «Oare ştii românește?5%», sau 
<când întreabă> dacă este valah, îl întreabă: «dacă este român »5.50 
La fel, în 1584, se tipărea la Cluj o carte în care două personaje fic- 
tive (unul reprezentând, totuși, concepția principelui transilvan, iar 
celălalt opiniile autorului cărții, cancelarul Wolfgang Kowachoczy) 
discută despre soarta românilor În vreme ce Eubulus (vocea pome- 
nitului cancelar maghiar) îi denigra pe români, Philodacus (vocea 
principelui Báthory) susține romanitatea românilor (valahilor), do- 
vedită deopotrivă prin limba lor, cât şi prin prezenţa lor din vechime 
pe aceleași locuri cucerite de romani și integrate în imperiul lor: „Nu 
este nici cea mai mică îndoială că oamenii romani au locuit odinioară 
pe aceste locuri. Şi oare cine să fie urmașii lor dacă nu românii noștri, 
care chiar şi acum se laudă în chip public că sunt romani?”®. Acelaşi 
personaj mai adaugă că limba românilor este mai apropiată de lim- 
ba latină decât italiana. Prin urmare „lubitorul de daci” (aceasta este 
traducerea numelui de Philodacus) — ca unul care trăia printre ro- 
mâni — face legătura firească între români și Dacia Romană și arată că 
românii se numeau pe sine romani și-și cunoșteau originea, adevărat 
motiv de mândrie pentru ei. 

6. Credința ortodoxă — religia valahă sau română 


La fel trebuie să fi fost şi cu credinţa ortodoxă a românilor, căreia 
străinii (neromânii) îi ziceau valahă. Românii transilvani îi vor fi spus 
propriei credinţe „română” ori „românească”, mai ales de pe la jumă- 
tatea secolului al XVI-lea încoace, de când confesiunea luterană în- 
cepe să fie numită „săsească”, iar cea calvină — „ungurească. Se pare 
că există şi o mărturie documentară de epocă în acest sens. Astfel, 
într-un act emis de principele Ştefan Báthory la 6 iunie 1574%, 
credința ortodoxă transilvană (a românilor și cu referire expresă la 
români) este numită, în chip surprinzător, romana religio. Denumirea 
pare imposibilă, fiindcă, de regulă, religio romana înseamnă credința 
catolică, cea care era credinţa principelui însuși. Or acesta nu se putea 
referi la români ca fiind adepţi ai confesiunii Romei, când ei erau, de 
fapt, ortodocşi şi când ideea capului statului era de a reînvia ierarhia 
tradițională românească ortodoxă (în pericol de calvinizare), tocmai 
spre a lovi în Reforma protestantă. Atunci ce explicație poate avea 
numirea religiei ortodoxe, a românilor, drept „romană”? Fiind vorba 
despre epoca Renașterii, se poate invoca maniera autorilor umaniști 
de a arhaiza, adică de a denumi popoarele după strămoșii lor (re- 
ali sau imaginari) din antichitate. Cum românii erau priviți drept 
urmașii romanilor și numiţi, de aceea, romani, s-ar fi putut explica 
de ce religia lor putea fi înțeleasă ca „religia romană”. Aceasta cu atât 
mai mult într-o ţară ca Transilvania, în care, în mod frecvent atunci, 
în loc de termenul de „ortodox”, se folosea cel de „valah” (olah), iar 
în loc de „credinţa ortodoxă” se spunea „credinţa valahă”. Totuşi 
tocmai de aceea, numirea credinței valahilor drept „religie romană”, 
adică printr-un termen arhaizant, provenit din ambianța umanis- 
mului, într-un act oficial emis de principe, rămâne greu de acceptat. 
În aceste condiţii, nu mai există decât o posibilitate: oficialitatea 
transilvană maghiară, ca și toți oamenii de rând (maghiari, saşi sau 
secui) știau că românii se numesc pe sine români (sau rumâni) și 
că numesc credința („legea”) lor română (ori românească); or ex- 
presia „credința română”, din limba vernaculară, nu poate fi redată 
altminteri în latineşte — în spiritul exactităţii sale complete — decât 
sub forma de religio romana, din moment ce în limba lui Cicero nu 
există vocalele „â” și „ă'. Cu alte cuvinte, religio romana din documen- 


RECURS LA PATRIMONIU MA 


tul principelui Ştefan Bâthory trebuie să se refere la „religia română”, 
exact în forma în care îi ziceau românii înșiși propriei credințe, după 
cum își numeau cu același adjectiv limba şi poporul. 


Cei mai mulţi autori, care, din Evul Mediu încoace, afirmă că românii 
se cheamă pe sine „romani, le numesc limba „romană” şi credinţa lor 
tot aşa, nu-i invocă în chip direct, prin această constatare, pe roma- 
nii antici, pe adevărații romani, ci pe urmașii romanilor contempo- 
rani lor, adică pe români. Aceşti autori, care spun adesea că românii 
nu cunosc numele de vlah (cu variantele sale), vor să redea felul în 
care se chemau românii înşişi, dar nu o pot face întocmai, din cauza 
specificului latinei (și a altor limbi) din care lipseau anumite vocale 
specifice limbii române („â”, ca şi „ă”). Din relatările acestor autori 
nu se poate trage, prin urmare, concluzia că românii se chemau pe 
sine „romani, și nici că-şi numeau limba şi credinţa lor „romană”, ci 
că foloseau numele de „român', respectiv „română”, care erau însă 
atât de apropiate fonetic și semantic de originalele lor. Când însă 
se invocă felul în care anumiţi români se mândreau că se trag de la 
Roma, atunci este vorba, cu siguranță, de Roma antică și de acei ro- 
mani vechi, cuceritori ai Daciei. De aceea, autorii actuali, spre a nu fi 
tentaţi să tragă concluzii eronate sau forțate, trebuie să desprindă din 
context — fapt perfect realizabil — despre ce fel de „romani” este vorba 
atunci când sunt menţionaţi românii (cu numele dat de ei înșiși sau 
cu acela de „vlah”, dat lor de către străini). 


7. Alte sensuri și utilizări ale numelui etnic al românilor 


După cum se vede, aceste mărturii din secolele al XV-lea şi al XVI-lea 
atestă fără niciun dubiu că aceia pe care străinii îi numeau „valahi” își 
spuneau lor înșiși „români” (rumâni), iar limbii şi chiar religiei lor îi 
spuneau „română” (rumână sau rumânească). Încă un argument al 
dualității de carevorbeamvine dintr-o constatare foarte simplă, amintită 
deja în alt context: pornind din aceleași secole (al XV-lea şi al XVI-lea), 
de când încep să fie traduse (şi în parte tipărite) în româneşte vechi 
texte slavone, latine, greceşti etc., de fiecare dată, fără nicio excepţie, 
cuvintele Valachus şi Valachia (cu toate variantele lor) au fost transpuse 
sub forma rumân (român) şi Tara Rumânească (Românească). Uneori, 

când sub numele de Valachia se ascundea Moldova (adică ţara româ- 
nilor de la est de Carpaţi), atunci se folosea în traducere termenul con- 
sacrat, de Moldova. 


Prin urmare, ca și vecinii lor unguri, greci sau albanezi — care nu se 
numesc pe sine unguri, nici greci și nici albanezi — și ca multe alte po- 
poare, românii au un nume pe care, până relativ recent, străinii nu l-au 
folosit şi, foarte mulți dintre ei, nu l-au cunoscut. Nici românii nu au 
cunoscut numele de vlah și nu l-au folosit ca să se denumească pe sine. 
Numele de rumân/ român este cel puţin la fel de vechi ca acela (ace- 
lea) dat (date) de străini, dar este atestat mai rar și mai târziu. 


Numele de vlah și cel de rumân, ca substantive şi adjective, au dobân- 
dit uneori, în timp, și alte sensuri decât cele etnice, dar aflate în legătură 
cu etnicitatea. Astfel, țăranii supuși pe moșii în Evul Mediu (care mun- 
ceau pentru ei, dar şi pentru boieri, mănăstiri și domni) și chemați în 
documentele slavone vecini, erau numiţi, se pare, în româneşte rumâni, 
după numele etnic al tuturor locuitorilor țării. Discuţia în legătură cu 
această denumire de rumâni, dată categoriei țăranilor dependenţi din 
Țara Românească, este veche și complexă în istoriografia română, ea 
conducând până acum doar la concluzii parțiale. Oricum, acest nume 
de rumân aplicat țăranilor dependenţi îndreaptă spre o împrejurare și 
spre o epocă în care mai toți românii erau supuși sau stăpâniţi de o 
altă etnie. La fel, termenul de vlah a căpătat și el, în anumite locuri, 
sensul de țăran supus sau iobag (în Transilvania), de păstor sau cioban 
(în mai multe locuri din jurul României)“, de ortodox (în Transilva- 
nia) etc. Toate acestea sunt realități importante, studiate în profunzime 
de-a lungul timpului, dar nu se detaliază aici, fiindcă nu intră în atenția 
studiului de față. De altminteri, transferarea unor denumiri etnice asu- 
pra unor noțiuni colaterale s-a produs mereu, peste tot, la mai toate 
popoarele. 


Astăzi, în mod convenţional, se foloseşte numele de român pentru 
locuitorii României, iar numele de vlah este preferat pentru românii 
balcanici, adică pentru aceia situaţi, în general, la sud de Dunăre, fără 
să existe însă o regulă strictă în acest sens. Cu toate că și ei, vlahii bal- 
canici, au nume proprii, interne, derivate din latinescul Romanus, ca, 
de exemplu, armân, rămăn, rumun, rumăn, rumăr, rumer etc., numele 
date lor de străini sunt mai numeroase şi mai durabile, datorită traiului 


RECURS LA PATRIMONIU A 
în grupuri mai mici, transhumanței (şi nomadismului) și izolării lor în- 
tre mari mase slave, greceşti, albaneze, româneşti (fințari, vlahi şchiopi, 
maurovlahi, morlaci, cirebiri, gogi, machedoni etc.)*5. Astfel, aceşti ro- 
mâni (romanici) sudici, păstrători iniţiali ai amintirii Romei, au învățat 
şi ei dimprejur, de la vecini, variante ale numelui de vlah sau alte nume, 
pe care au început să le folosească și între ei, încă din timpuri mai în- 
depărtate (de exemplu, anumite grupuri de meglenoromâni și istroro- 
mâni se denumesc vlași). În plus, ca și la nord de Dunăre, au conservat 
denumiri regionale, de grup, date de ei înșiși sau de alții. La aceştia, 
conştiinţa romanităţii și a unităţii (dintre ei şi cu românii din vechea 
Dacie Traiană) a fost, de-a lungul timpului, mult mai difuză, mai ne- 
clară, mai ştearsă, ea fiind reînviată parțial (cu erori şi stângăcii) abia în 
secolele al XVIII-lea și al XIX-lea, adesea prin intervenţia intelectuali- 
lor români și a statului român. Astăzi, numeroși vlahi din statele balca- 
nice — mai ales cei urbani și cei din Grecia, unde istoriografia oficială 
îi consideră greci romanizați sau cei din Serbia, unde opinia oficială îi 
declară slavi romanizați — se identifică tot mai mult cu grupurile majo- 
ritare din țările respective, așa cum cei din România se declară în mare 
parte români. Există şi opinii, chiar din sânul acestor vlahi, care susțin 
că aromânii sunt un popor romanic distinct, iar aromâna o limbă ro- 
manică de sine stătătoare. Probabil că aceasta ar fi direcţia de evoluţie 
în timp, în viitor, dacă nu s-ar produce asimilarea și deznaționalizarea 
lor accelerată. 


8. Vechimea numelui de Ţara Românească; 
legătura sa cu numele de România 


Numele oficial al țării — acela de România — este modern, ca formă și 
atribuire, pentru spaţiul actual, dar el are, în înfățișări uşor diferite, o 
vechime considerabilă. Se poate presupune că numele de Rumânia/ 
România - cu variante de pronunție și accentuare medievale, azi pier- 
dute — va fi circulat în paralel cu denumirea de Vlahia/Valahia, fiind 
o emblemă pentru identitatea, pentru conştiinţa de sine a locuitori- 
lor unui spaţiu anumit. De altminteri, chiar fără existența unor izvoare 
în acest sens, dacă poporul se chema pe sine rumân și îşi numea lim- 
ba rumânească/rumână, după tipicul moştenit din latină, este absurd 
să credem că țările locuite de acest popor, de variatele ramuri ale lui, 

aveau exclusiv denumiri regionale sau provinciale. Se știe sigur, din 
vechi izvoare, că Moldova, Banatul, Făgărașul, Maramureşul etc. erau 
numite uneori și terrae Valachorum sau Valachiae/Vlachiae/ Volachiae, 
adică „ţări ale rumânilor”. Era firesc ca populaţiile romanizate de pe 
cele două maluri ale Dunării, situate, de la un timp, tot mai departe 
de realitatea instituțională a Imperiului, să se perceapă pe sine, la ni- 
vel local, pe baza tradiţiei şi a uzului aceleiași limbi, drept o realitate 
unitară și omogenă, anume să se simtă o etnie“. Acești oameni con- 
tinuau să se numească „romani', dar termenul a pierdut treptat sensul 
său politic-instituțional, de apartenenţă la o realitate universală (Impe- 
riul Roman), pentru a desemna în mod exclusiv o foarte bine definită 
entitate locală”. Teritoriul locuit de această entitate devenise la finele 
antichității o Romanie particulară — cum remarcase Nicolae Iorga — 
care, tocmai datorită particularismului ei începea să-și asume caracte- 
rul unei etnii“. Astfel, în limba localnicilor, împreună cu numele de 
etnic (rumân) trebuie să se fi conservat și numele etno-geografic. Cea 
mai răspândită formă a acestui nume în limba română a fost însă, fără 
îndoială, aceea de Ţară Românească. 


Denumirea de Dacia s-a pierdut probabil, treptat, la nivelul poporului 
încă la finele epocii antice. Sub romani, numele de Dacia a avut mai 
mult sens politic decât etnic. Ea a primit, prin urmare, o lovitură se- 
rioasă chiar atunci când vechiul regat al lui Decebal a devenit în mare 
parte provincia romană omonimă, deoarece nu mai era vorba, de fapt, 
despre vechea Dacie, ci despre o Romania, împărțită apoi în mai mul- 
te Romaniae”. Acestea, după retragerea și căderea Romei, au ajuns să 
fie treptat entități latine, mai mari sau mai mici, situate şi la nord și la 
sud de Dunăre şi înconjurate de populaţii nelatine. Latinitatea lor este 
dovedită deopotrivă de numele propriu, intern, acela de Romaniae şi 
de cel extern, dat de alogeni, de Valachiae. Romaniile sau Vlahiile sud- 
dunărene s-au tot redus și, în parte, risipit după migrația masivă a sla- 
vilor (după anul 602) și după formarea statelor acestora. Ultima mare 
zvâcnire a unei asemenea Vlahii, adică a unei vieţi politice superior 
organizate de românii de la sud de fluviu, dar în alianță cu slavii, a fost 
Țaratul Vlaho-Bulgar format la finele secolului al XII-lea, sub dinastia 
vlahă (vlaho-bulgară) a Asăneștilor. Dimpotrivă, la nord de Dunăre, 
nucleele politice românești se ridicau pe măsură ce decădea politic şi 
demografic românitatea balcanică. Aici, între Dunăre și Carpaţii Meri- 

dionali (sau Alpii Transilvaniei, cum le ziceau occidentalii), s-a format 
la cumpăna secolelor al XIII-lea și al XIV-lea, prin reunirea mai multor 
Vlahii, prototipul statului românesc medieval, adică Valahia Mare sau 
Tara Românească. Românii i-au zis mereu acestei mari alcătuiri politi- 
ce proprii — compuse din români şi conduse de români — Ţara Rumâ- 
nilor/ Românilor, Țara Rumânească/ Românească şi, cum se vede, pe 
alocuri și rar, chiar Rumânie. 


De altminteri, numele de Țară Românească este absolut identic cu 
acela de Românie. Așa cum pentru oricine denumirea de Germania 
este sinonimă cu cea de Deutschland (care, tradusă literal în româneşte, 
înseamnă „Țara Germană” sau „Țara Germanilor”), tot aşa numele de 
Tara Rumânească/ Românească nu poate fi decât un sinonim al denumi- 
rii de Rumânia/România. Dacă England (tradus literal „Ţara Anglilor”) 
este un sinonim perfect al denumirii de Anglia, dacă Scotland („Ţara 
Scoţilor”) este totuna cu Scoţia și dacă Magyarország („Ţara Maghia- 
ră”) este numele oficial actual al Ungariei, nu vedem de ce și cum am 
putea susține că între numele de „Țara Românească” și cel de România 
ar fi vreo deosebire de esență? De altminteri, chiar și astăzi, românii, 
mai ales în mediul rural, când se referă între ei, în limbaj colocvial, la 
statul român, nu spun România, ci „Țara Românească”. Prin urmare, 
pentru români, numele de Rumânia/România nu este decât o formă 
a denumirii de "Ţara Rumânească/Românească, adaptată timpurilor 
moderne, dar extrasă din trecut, cu rădăcini în trecut și justificată de is- 
torie. De aceea, numai dacă, de exemplu, socotim că numele de Anglia 
şi Scoţia sunt deosebite de „Ţara Anglilor” (traducere literală din En- 
gland) şi, respectiv, „Ţara Scoţilor” (traducere literală din Scotland) — 
numai şi numai în acest sens — denumirile de Rumânia şi Ţara Româ- 
nească pot fi privite ca distincte. Tot aşa, dacă socotim că numele de 
Germania este unul modern faţă de Deutschland, care ar fi unul arhaic, 
atunci și Romania (România) este o noutate în raport cu Țara Româ- 
nească. În limba română, forma Țara Românească este socotită azi ar- 
haică, ceea ce nu s-a întâmplat în alte limbi cu formele echivalente de 
England, Deutschland sau Magyarorszăg. Acestea din urmă au devenit 
în unele limbi străine Anglia, Germania, respectiv, Ungaria. În cazul 
României, dualitatea aproape a dispărut, în sensul că deopotrivă stră- 
inii şi românii îi spun României în același fel (cu mici variante grafice 
şi fonetice). 

Altminteri, nu avem de ce să facem diferenţe, deși niciun istoric român 
nu va folosi vreodată termenul de Rumânie pentru Evul Mediu, ci va 
zice în chip constant Țara Românească sau Țări Românești. lar România 
nu este, evident, decât o formă modernizată a numelui de Ţara Ru- 
mânească, cuprins în izvoare neromâneşti ca Valahia. În același spirit, 
când apare în texte medievale numele de valachus sau olachus (cu va- 
riante), în legătură cu regiunea carpato-dunăreană, el se traduce fără 
nicio rezervă cu român sau rumân. 


De aceea, datorită acestei sinonimii, în epoca de emancipare naţională, 
când se presupunea că fiecare națiune trebuia să aibă un stat naţional 
care să-i reunească și ocrotească pe toți membrii săi, românii aveau de- 
mult un nume pregătit pentru ţara lor. Nu au ales numele de Dacia 
(deși s-a propus acest lucru), fiindcă numele acesta — cum spuneam —, 
deși foarte vechi, se pierduse demult din conștiința publică, ci au pre- 
ferat numele de Rumânia sau România. Nu a fost un nume inventat 
nici de Dimitrie Philipide, nici de paşoptişti, nici de primul domn al 
Principatelor Unite, Alexandru loan Cuza și nici de ministrul său de 
externe, Mihail Kogălniceanu. Era un nume păstrat în memoria colec- 
tivă, venit dintr-un trecut îndepărtat, nume pe care-l purtaseră într-un 
fel sau altul, la un moment dat, toate alcătuirile politice ale românilor. 
Era si numele pe care l-a avut neîntrerupt de pe la 1300 încoace „Țara 
Românească”, adică cel mai vechi și mai prestigios stat medieval româ- 
nesc, în jurul căruia s-a constituit apoi unitatea politică a poporului al 
cărui nume în purta. Unii lingviști insistă asupra formei termenului de 
România, care (în funcție de specificul limbii şi prin analogie cu Lehia 
sau cu Rusia ori cu Nemţia sau cu alte nume de țări) este recentă. Lu- 
crul este adevărat în litera sa, însă istoricii operează şi după alte puncte 
de reper, consemnate în surse de epocă și care nu concordă întotdeau- 
na cu „logica” limbii, pline, de altmineri, și ea de o mulțime de excepții. 


Concluzii 


Românii şi-au început istoria ca o „enclavă latină la porțile Orientu- 
lui” sau ca o „insulă de latinitate într-o mare slavă” şi au rămas mereu 
într-o vastă regiune de interferenţe și varii influențe. Această regiune a 
fost adesea amenințată în stabilitatea și existenţa ei, deopotrivă dinspre 

apus şi răsărit, dinspre nord şi sud. Ameninţările au îmbrăcat uneori 
forme destructive sau dizolvante, periculoase pentru identitatea româ- 
nilor. Gravele pericole dinspre sud şi nord, ca şi cele dinspre vest au 
fost mai de timpuriu anihilate, îndepărtate, neutralizate, atunci când 
s-a putut, prin contribuţia românilor și a vecinilor lor, dar mai ales prin 
evoluţia raporturilor internaţionale. Mult mai persistente, mai insisten- 
te, mai dureroase și mai grave au fost pericolele venite dinspre răsărit, 
începând cu migratorii și sfârșind cu tancurile sovietice, aducătoare de 
comunism. De peste un mileniu, românii au trăit obsesia amenințării 
Răsăritului. De aceea, din plurivalenta lor moștenire identitară, şi-au 
cultivat mai ales componenta occidentală. Era clar încă din secolele 
XIV-XV că „lumina” încetase să mai vină de la Răsărit. În vreme ce 
acest Răsărit de ticăloșea tot mai mult, cultura și civilizaţia, pe vechiul 
fond al clasicismului greco-latin și al creștinismului, înfloreau în Apus. 
Acesta s-a impus şi a devenit un model fertil de urmat. Roma — Vechea 
Romă - era parte substanţială a acestui model și ajunsese simbolul lui 
cel mai eclatant. Din legătura aceasta cu Roma — reală și imaginară în 
acelaşi timp — s-a născut ideologia și mitologia națională modernă ro- 
mânească. Numai că Roma era în secolele XIII-XIV catolică, iar legă- 
tura cu ea era mijlocită de alte state catolice, mai ales de Regatul Un- 
gariei. Această legătură era obturată puternic de ortodoxia românilor, 
de presiunile de catolicizare a lor, presiuni care nu urmau întotdeauna 
calea convingerii. Aceste presiuni de catolicizare purtau, ademenitor, 
sigiliul Romei, dar se făceau prin prisma presiunii politico-militare a 
Ungariei. În mintea românilor (mai ales a acelor stăpâniți direct de Un- 
garia) catolicismul se suprapunea peste numele de Ungaria, adică pes- 
te numele unui opresor, iar umbra aceasta se proiecta uneori și asupra 
Romei, unde rezida capul bisericii apusene”. 


Astfel, credința bizantină şi legătura, prin slavii de sud, cu „Noua 
Romă” (Constantinopolul), dar și tendințele de catolicizare pe filieră 
ungară deveniseră piedici destul de serioase pentru cultivarea amintirii 
Romei dintâi și a latinităţii. Totuși, românii aveau Roma chiar în nu- 
mele lor! Și erau singurii deținători ai acestui „privilegiu” — mărturie 
clară pentru ideologi nu numai a latinităţii lor, ci şi, impreună cu aceas- 
tă latinitate, a sorgintei lor occidentale. De aceea, legăturile cu Occi- 
dentul s-au reluat în Epoca Modernă după alte principii, iar numele de 
România - un fel de Romă translatată la Dunăre, la Carpaţi şi la Marea 

Neagră - a devenit pentru români o puternică marcă identitară, născu- 
tă şi făcută în același timp, construită deopotrivă de istorie și de ideo- 
logie, dar puternică şi perenă. Fireşte, la consolidarea acestei denumiri 
generale de România au lucrat insistent — cum s-a întâmplat în istoria 
tuturor popoarelor — intelectualii, artizanii naționalismului modern și 
ai ideologiei naționale. 


Pentru străini în general și pentru mulți analiști ai scenei politice con- 
temporane, este greu de înțeles acest fenomen și sunt dificil de per- 
ceput aceste identificări ale popoarelor central-sud-est europene prin 
numele lor, prin limbă, prin religie și confesiune, prin origine şi prin 
tradiții. De aici provin, în mare parte, și unele dintre catalogările gră- 
bite şi superficiale ale acestor state şi popoare, numite de la Viena în- 
coace, în sens peiorativ, „balcanice”. Doar studiul atent și profund al 
trecutului le poate revela destinul şi le poate explica atitudinile. Acest 
studiu înseamnă cunoaştere, iar cunoașterea înseamnă mult efort, dar 
şi înţelegere. Ceea ce nu scuză erorile, laşităţile, carențele proprii ale 
românilor, dar le plasează pe toate sub semnul umanului. Din păcate, 
românii au exagerat adesea sentimentele lor naționale, ca toţi vecinii 
lor, dar această exagerare nu explică pe deplin clişeele perpetuate în le- 
gătură cu ei. Identităţile naționale sunt o realitate de viață colectivă ca 
atâtea altele şi nu au în esenţa lor nimic malefic. Au fost folosite uneori 
în scopuri reprobabile — ca și identitățile familiale, religioase, politice 
etc. — ceea ce nu trebuie să le facă în sine odioase, ci pur și simplu firești, 
ca viața. Câte crime nu au fost făcute în numele familiei (rudeniei), al 
bisericii, al iubirii sau al libertăţii, de-a lungul timpului, fără ca familia, 
biserica, iubirea sau libertatea să fie demonizate! 


Pentru receptarea precaută a istoriei românilor scrisă de istoricii ro- 
mâni și pentru punerea sub semnul întrebării a unor idei ale acesto- 
ra în străinătate, a concurat din plin şi perioada regimului comunist 
„original”, aplicat în România. A fost, în ultima sa etapă, un regim 
comunist-naționalist, în timpul căruia trecutul românilor trebuia pre- 
zentat numai în manieră „glorioasă”: faptele românilor trebuiau să fie 
imaculate, formarea poporului trebuia să fi avut lor numai la nord de 
Dunăre, poporul român trebuia să se fi dezvoltat numai „sub semnul 
continuității, permanențţei și unităţii”, originea nobilă se cuvenea me- 
reu subliniată, fie că era vorba de romani, de daci sau de daco-romani 

etc. Românii erau prezentaţi adesea ca fiind neschimbaţi și neaoși „de 
două mii de ani”, cu fapte de arme extraordinare, purtători de mari vic- 
torii şi imobili în spaţiul strămoșesc. Până şi denumirile provinciilor 
istorice au fost, la un moment dat, prohibite, în favoarea numelui gene- 
ral şi unitar de România. De asemenea, regimul Ceaușescu tindea spre 
finalul său să construiască „poporul muncitor unic”, evident român și 
să șteargă diferenţele etnice, lingvistice, naționale. Or, era clar pentru 
orice intelectual obișnuit că aceasta era doar propagandă. Istoricii ro- 
mâni serioşi nici nu au acceptat, în general, să scrie astfel de enormități, 
neadevăruri, exagerări. Numai că în Occident ajungeau mai ales pro- 
dusele propagandei regimului. De aceea, istoriografia română a fost în 
mare măsură compromisă, pusă sub semnul întrebării. 


De două decenii, cei mai serioşi istorici români au reluat prezentarea 
trecutului sub noi auspicii. Ba unii, încercând să îndrepte ceea ce a fost 
aberant în trecut, au făcut alte erori și exagerări, în sens invers, ușor de 
preluat de către un public intern și, mai ales, extern, sătul de istoria tri- 
umfalistă, cultivată de oficialii comuniști şi dornic de altceva. În acest fel, 
pentru unii, întreg trecutul românilor a devenit derizoriu, rușinos, fără 
nicio relevanţă pozitivă. Or, astăzi este tot mai clar pentru istorici şi pen- 
tru publicul larg că românii au avut o istorie normală, ca toate popoarele, 
cu bune și rele, că au avut provincii istorice diferite și nume regionale, 
că nu au fost albi și imaculaţi, că nu au fost mereu unitari şi uniformi și 
că strămoșii lor nu veniseră cu toţii de la Roma! Se vede - pentru mulți, 
ca o noutate — că şi românii se mișcaseră în Evul Mediu şi nu numai, pe 
distanţe mai mici sau mai mari, cu turmele lor sau cu alte treburi, în toate 
direcţiile, mânaţi de diferite motive, aşa cum făcuseră toate popoarele”. 
Mişcarea şi aşezarea în spaţii îndepărtate i-a făcut şi pe români variaţi, 
deosebiți între ei. A fost foarte greu, pentru mulți ani după căderea co- 
munismului, să se distingă între adevăr și minciună, între realitate și pro- 
pagandă. Nici astăzi, după două decenii, nu este tocmai simplu. 


De aceea, nici în privința numelui românilor, lucrurile nu sunt, pen- 
tru anumiţi străini, clare. Mulţi mai cred că numele de român este un 
rezultat al propagandei naţionale și naționaliste, exacerbat sub comu- 
nism. Faptul acesta este însă acum doar un clișeu, rezultat în mare par- 
te din neîncredere şi din necunoaştere. În lumina mărturiilor de mai 
sus, se impune ca evidentă legitimitatea folosirii numelui de român (şi 

de Țară Românească) în paralel cu cel de vlah (şi de Valahia), încă din 
momentul intrării în istorie a tuturor popoarelor romanice, la sfârșitul 
mileniului I al erei creștine. Este de înţeles că unii istorici germani, de 
exemplu, în limba cărora etnonimul „român” a intrat în chip temeinic 
abia în secolul al XIX-lea, să prefere numele de „valah”; dar același lu- 
cru, în sens invers, se poate spune despre istorici români, în limba că- 
rora etnonimul „valah” a intrat în mod curent tot în secolul al XIX-lea. 
Pentru cei mai mulţi români, numele de „valah” a fost întotdeauna stră- 
in, a fost nespecific limbii române, îmbrăcând uneori, la unele popoare 
şi în anumite variante ale sale chiar sens peiorativ. 


Prin urmare, românii au purtat dintru început două nume principa- 
le, ambele legitime. Este însă natural astăzi ca, cel puţin în mediile 
românești, să fie preferat numele pe care și-l dau românii înșiși. Nu 
există nicio rațiune să se vorbească, încă de la finele mileniului I al erei 
creştine, despre francezi, germani, maghiari, bulgari sau ruși, dar des- 
pre români nu, când sunt date precise că ei intrau tocmai atunci, cu 
entitatea şi identitatea lor proprie, pe scena istoriei. Prin urmare ro- 
manicii orientali ai Europei erau pentru ei înșiși „români” (rumâni), 
iar pentru ceilalți erau vlahi” (cu variante), încă din secolele al IX-lea 
- al X-lea. Cu atât mai mult este justificată folosirea numelui de român 
pentru secolele ulterioare ale Evului Mediu. Denumirea de român, uti- 
lizată de toţi istoricii români pentru a chema poporul lor din Evul Me- 
diu încoace, nu are nimic de-a face cu naționalismul, deși a fost folosită 
adesea în spirit naţionalist. Este vorba doar de o realitate cu existență 
milenară şi care trebuie relevată în chip corect, în acord cu ceea ce măr- 
turisesc izvoarele istorice. 


Note | ! Despre unele implicaţii contemporane ale etnicităţii, 
inclusiv în România, vezi: Cay Lienau, Ludwig Stein- 
dorff (ed.), Ethnizităt, Identität und Nationalität in Sü- 
dosteuropa, München 2000 (Siidosteuropa-Studien 64); 
Josef Sallanz, Bedeutungswandel von Ethnizităt unter dem 
Einfluss von Globalisierung. Die rumänische Dobrudscha 
als Beispiel. Potsdam 2007; Wilfried Heller (Ed.), Eth- 
nizităt in der Globalisierung. Zum Bedeutungswandel 
ethnischer Kategorien in Transformationslăndern Südoste- 
uropas. München 2007; Corina Anderl-Motea, Ethni- 
zität - Raum, Funktion und Bedeutungswandel. Sozialge- 
ographische und kulturanthropologische Erkundungen zum 

Verhăltnis von Ethnizităt und Raum im Transformationsprozess anhand von Beispielen aus 
Rumänien, Potsdam 2007. 

? Aileen Pearson-Evans; Angela Leahy [Ed.], Intercultural Spaces: Language, Culture, 
Identity, New York 2007; John R. Chăvez, Beyond Nations. Evolving Homelands in the 
North Atlantic World, 1400 — 2000, New York 2009; Mathias Bös, Kai Hebel (Ed.), The- 
orien der Ethnizităt. Eine sozialwissenschaftliche Einführung mit Quellen, Wiesbaden 2010. 
3Michael Metzeltin, Thomas Wallmann, Wege zur Europäischen Identität. Individuelle, national- 
staatliche und supranationale Identităitskonstrukte, Berlin 2010 (Forum: Rumänien 7, Berlin). 

* Pentru evoluţia istorică generală a românilor, vezi loan-Aurel Pop, Romanians and Ro- 
mania: a Brief History, New York, 1999. 

De altminteri, denumirea exactă folosită de D. Philipide nu este România, ci Rumunia, 
în acord cu specificul limbii greceşti. Vezi Vasile Arvinte, Român, românesc, România. 
Studiu filologic, Bucureşti 1983, p. 28-34. 

é Este vorba aici nu de numele domnului, ci al dinastiei (Bogdani sau Bogdănești) sub 
care, la un moment dat, ţara a fost închinată turcilor. 

” Primul descălecat era considerat cel al romanilor conduși de împăratul Traian. 

* Numele medieval în limba română al polonezilor. Aceștia din urmă le ziceau locuito- 
rilor Moldovei „valahi”, iar celor din Ţara Românească „multani” sau „moltani”, iar țării 
„Multana” (fiindcă numele de „Valahia” sau „Ţara Valahă” era deja dat de ei Moldovei). 

° Miron Costin, Opere alese. Letopiseţul Țării Moldovei. De neamul moldovenilor. Viaţa lu- 
mii, ediţie de Liviu Onu, Bucureşti 1967, p. 156-157. 

10 Nicolae Iorga, La Romania danubienne et les barbares au VI-e siècle, în „Revue belge de 
philologie et d'histoire”, III, 1924, p. 35-50. 

1! Gheorghe I. Brătianu, Originile şi formarea unității românești, ediţie de Ion Toderașcu, 
Iași 1998, p. 60-64 (ediţia în limba franceză a apărut în 1943). 

12 Şerban Papacostea, Les Roumains et la conscience de leur romanite au Moyen Age, în 
„Revue roumaine d'histoire”, IV, 1965, nr. 1, p. 15-24. 

13 Adolf Armbruster, Romanitatea românilor. Istoria unei idei, ediţia a Il-a. Bucureşti 1993, 
p. 17-51. 

14 Vasile Arvinte, Român, românesc, România. Studiu filologic. Bucureşti 1983. 

'S Eugen Stănescu, Premisele medievale ale conştiinţei naționale româneşti. Mărturii interne. 
Român-românesc în textele românești din veacurile XV-XVII, în „Studii. Revistă de istorie”, 
XVII, 1964, nr. 5, p. 967-1000. 

16 Ştefan Ștefănescu, De la Romania la România, în „Arhivele Olteniei”, Serie nouă, 1, 
1981, p. 77-84. 

17 Stelian Brezeanu, Identităţi şi solidarități medievale. Controverse istorice, Bucureşti 2002, 
passim. 

18 Joan-Aurel Pop, Națiunea română medievală. Solidarităţi etnice românești în secolele XI- 
II-XVI, Bucureşti 1998, p. 8-13. 

19 Vezi Gerd Baumann, Andre Gingrich, Grammars of Identity, Alterity: a Structural 
Approach, New York 2004. 

2 Numele acestea tradiționale, de olasz și de oláh, date de unguri italienilor şi, respectiv, 
românilor, demonstrează indubitabil perceperea înrudirii celor două popoare romanice 
de către conștiința colectivă maghiară. Aceeași asemănare izbitoare între numele date 
italienilor și românilor se găsește și la multe popoare slave. 

Pentru specificul maghiarilor vezi, recent: Pál Engel, The Realm of St. Stephen. A Histo- 
ry of Medieval Hungary 895-1526. London-New York 2001. 

2 V, Arvinte, op. cit., p. 41-44. 

3 Este însă evident că nu această conştiinţă — elitară și firavă — a fost decisivă pentru per- 
petuarea numelui Romei în etnonimul „român', ci anumite împrejurări istorice, parţial 
evocate în acest studiu. 

“E. Stănescu (coord.), Răscoala și statul Asăneștilor. Culegere de studii. Bucureşti 1989, p. 
32-33; Ş. Papacostea, Geneza statului în Evul Mediu românesc. Studii critice, ediţie adăugi- 
tă. Bucureşti 1999, p. 242-243. 

* Maria Holban (coord.), Călători străini despre Ţările Române, vol. I. Bucureşti 1968, 
p. 322-323. 

% După secolul al XVI-lea, odată cu marii cronicari moldoveni care au scris în limba 
română, cu Dimitrie Cantemir şi apoi cu Școala Ardeleană, conștiința romanităţii se im- 
pune definitiv în mentalitatea românească. 

* După cum se ştie, s-au păstrat și în Occident etnonime provenite din latinescul roma- 
nus, dar numai sporadic, în cazul unor grupuri mai mici și izolate, înconjurate de germa- 
nici, ca de exemplu romanșii sau retoromanii din Elveţia. 

* Nu interesează, în cazul de faţă, că uneori, în Evul Mediu şi în Epoca Modernă, terme- 
nul de vlah a avut, pe alocuri, și accepțiunea de țăran supus, de păstor (păcurar), de şerb 
(iobag) sau de „schismatic” (ortodox), cum se va vedea mai jos. 

* Nu luăm aici în atenţie în mod intenţionat micul popor dalmat — între timp dispărut — 
din Balcani, vecin cu italienii, situat departe de românii nord-dunăreni şi fără relevanță 
pentru tema noastră. De altminteri, dincolo de apartenenţa la latinitate, românii sunt cel 
mai numeros popor din sud-estul Europei. 

3 Vezi Neagu Djuvara (coord.), Aromânii. Istorie. Limbă. Destin. Bucureşti 1996, cu opi- 
niile specialiştilor Cicerone Poghirc, Petre $. Năsturel, Matei Cazacu, Neagu Djuvara, 
Max Demeter Peyfuss, Mihaela Bacu şi Matilda Caragiu-Marioţeanu, în legătură cu 
denumirile generale de români (cu variante) şi vlahi (cu variante), cu procesul de ro- 
manizare, raporturile vlahilor balcanici cu grecii și slavii, diaspora aromână, aromânii și 
naţionalismele balcanice, asimilarea vlahilor etc. 

31! Termenul de provincia se referă probabil la împărţirea lumii creştine (catolice) în „pro- 
vincii ecleziastice” de către curia papală. 

2 Ş. Turcuş, Prima mărturie străină despre etnonimul „român” (1314), în „Cele trei Cri- 
şuri” (Oradea), seria a III-a, an I (2000), nr. 7-9 (iulie-septembrie), p. 6. 

33 Plasarea ortodocșilor („schismaticilor”) între „păgâni” se mai întâlneşte în epocă, în 
anumite medii exclusiviste occidentale (catolice). 

3* Ş. Papacostea, Between the Crusade and the Mongol Empire. The Romanians în the 13-th 
Century, Cluj-Napoca 1998, p. 13-136. 

55 A. Armbruster, op. cit., p. 49-51. 

% Archivio di Stato di Milano, Archivio Ducale Sforzesco, Potenze Estere, carteggio 640, 
fascicolo Ragusa, nn (nenumerotat). 

3% V, Arvinte, op. cit., p. 191-192. 

38 Imre Nagy (editor), Hazai okmánytár. Codex diplomaticus patrius Hungaricus, vol. VIII. 
Budapest 1891, nr. 5, p. 9-11; Imre Szentpétery (editor), Regesta regum stirpis Arpadia- 
nae critica diplomatica, vol. I, partea 1 (1001-1270), Budapest 1923, nr. 157, p. 50; vezi 

Alexandru Simon, Între coroanele Arpadienilor și Asăneștilor: implicaţiile unui document de 
la Bela III, în „Studii şi materiale de istorie medie”, vol. XXVIII, 2010, p. 127-136. 

3 De notat faptul că înaltul pontif îl numeşte pe Ioniţă „roman” şi nu „vlah” şi spune că 
înşişi românii se consideră de origine romană. 

“ Eugen Stănescu (coord.), Răscoala și statul Asăneștilor. Culegere de studii, Bucureşti 
1989, p. 32-33. 

+ L.A. Pop, Instituţii medievale românești. Adunările cneziale şi nobiliare (boiereşti) din 
Transilvania în secolele XIV-XVI, Cluj-Napoca 1991, p. 141-151. 

* Influențat de anumite curente culturale de la începutul secolului al XX-lea, mai ales 
de sămănătorism (al cărui animator a fost) și de poporanism, de forța vieţii noastre ru- 
rale, de perenitatea ţăranului, Nicolae Iorga a văzut în primele creaţii politice românești 
nişte produse ale poporului, ale unei democraţii țărănești sui generis. De aici și epitetul 
de „populare” din denumirea de „Romanii populare”. Ulterior, a revenit, nuanţând mult 
lucrurile și admițând contribuţia majoră a unei clase superioare, de boieri, numiţi de el 
şi „cavaleri”. Vezi N. Iorga, Studii asupra Evului Mediu românesc, ediţie de Ş. Papacostea, 
Bucureşti 1984, p. 405-406. 

% Chiar şi în Occident, termenul de „roman” avea sens politic și nu etnic, după cum 
reieşea clar chiar și din numele Imperiului Romano-German, chemat oficial, de la finele 
secolului al XV-lea, „Sfântul Imperiu Roman de Națiune Germană”. 

+ Vezi Cesare Alzati, În inima Europei. Studii de istorie religioasă a spațiului românesc, edi- 
ţie de Ş. Turcuș, cu postfață de I.-A. Pop. Cluj-Napoca 1998, p. 81, nota 4. 

+5 Ş. Papacostea, Geneza statului în Evul Mediu românesc... , p. 249-253. 

*% Prezenţa consoanei „|” în Romaniola sau Romandiola poate să încerce o apropiere de 
forma originară („Românioara”?) sau să fie o inserție a umanistului iezuit, fie spre a suna 
bine în adaptarea sa latină diminutivată, fie sub influenţa limbii sale materne maghiare. 
“ Ibidem, p. 252-253. 

%N. Iorga, Români și Slavi, Români și Unguri, Bucureşti 1922, p. 9. 

+ Cu sensul de „s-au tradus”, 

5 < Li Seculj>, vedendosi malmenare,/ domandono adiuto a soy vicinj chiamatj Valachi, quali 
antichamente furo Romanj et tengano lo lor parlare latino et romano fin in questo tempo,/ et 
sono valenti hominj a cavalo [...]. Archivio di Stato di Milano, Archivio Ducale Sforzesco, 
Potenze Estere, Venezia, carteggio 354, 1468, fascicolo Febbrario, nn (nenumerotat). 
Vezi I.-A. Pop, Al. Simon, The Venetian and Walachian Roots of the Hungarian-Ottoman 
Truce of Spring 1468: Notes on Documents from the States Archives of Milan, în lulian-Mi- 
hai Damian, L.-A. Pop, Mihailo Popović, Al. Simon (editori), The Italian Peninsula and 
the Europe's Eastern Borders. 1204-1669 (=Eastern and Central European Studies, I). New 
York — Oxford — Basel — Frankfurt-am-Main — Wien 2012, passim. 

51 Ş. Papacostea, Geneza statului în Evum Mediu... p. 245. 

1. M. Damian, Gli umanisti italiani e l'etnonimo medievale dei romeni. Una nuova fonte, în 
Lauro Grassi (a cura di) Studi per sessant'anni della Biblioteca Romena di Freiburg, Genova 
2011, p. 9-23. 

5 András Veress, Acta et epistolae relationum Transilvaniae Hungariaeque cum Moldavia 
et Valachia, vol. I (1468-1540), Budapest 1914, p. 242-244 (text latin integral); Maria 
Holban (coord.), op. cit., p. 247 (fragment tradus în româneşte). 

5t Romei. 

5$ Sti Rominesti? 

$é Sai tu romano? 

s7 Maria Holban, op. cit., p. 322. 

$8 Scisne... Romane? 

Num Romanus sit. 

Anton Verancsics, Osszes munkái, vol. I, în L. Szalay: Monumenta Hungariae Historica, 
seria a II-a, Scriptores, vol. II. Pest 1857, p. 119-151 (text latin integral); Maria Holban 
(coord.), op. cit., p. 403 (fragment tradus în românește). 

& Wolfgangus Kowachoczy, De administratione Transylvaniae Dialogus. Adiecta est ad 
Maximum et Victorem Poloniae Regem Gratulatio. Claudiopoli Transilvanorum 1584, 34 
file; A. Armbruster, Romanitatea românilor... , p. 135; C. Alzati, În inima Europei... , p. 
85; L.-A. Pop, Națiunea română medievală... , p. 121. 

“ Eudoxiu de Hurmuzaki, Documente privitoare la istoria românilor, vol. XV, partea 1 
(1358-1600), ediţie de N. Iorga. Bucureşti 1911, p. 659-660. 

3 În numeroase mărturii de epocă, inclusiv decizii ale dietei Transilvaniei, locuitorii țării 
sunt caracterizați sub aspect religios ca „Christiani” (ungurii, sașii şi secuii) şi „Valachi”, 
fiind evident faptul că un etnonim (Valachus) era utilizat spre a defini apartenența la o 
confesiune (ortodoxia). 

% Este de notat şi reciproca: unor grupuri mici de vlahi balcanici și se spunea „ciobani”, 
aşa cum românilor din Transilvania li se spunea sporadic și „iobagi'. 

& Thede Kahl, Ethnizităt und räumliche Verbreitung der Aromunen in Südosteuropa. 
(= Münstersche Geographische Arbeiten 43), Münster 1999; idem: Etnonime la aro- 
mâni [Ethnonyme bei den Aromunen], în Academia Română, Institutul de Filologie 
Română (ed.), Spaţiul lingvistic şi literar românesc din perspectiva integrării europene, laşi 
2004, p. 264-273; idem, Istoria aromânilor, Bucureşti 2006; Cicerone Poghirc, Romani- 
zarea lingvistică şi culturală în Balcani. Supraviețuiri şi evoluție, în Neagu Djuvara (coord.), 
Aromânii. Istorie. Limbă. Destin. Bucureşti 1996, p. 13-17. 

s C. Alzati, În inima Europei... , p. 78. 

S Ibidem. 

4% Ibidem, p. 86, nota 16. 

© Reluarea denumirii de Dacia s-a făcut sub impulsul umanismului, din exteriorul so- 
cietăţii românești, prin maniera autorilor epocii Renașterii de a arhaiza denumirile de 
locuri din epoca lor. În acest fel, Țările Române (dar şi Danemarca!) erau numite Dacia, 
Ungaria devenea Pannonia, Bulgaria și Serbia - Moesia etc. Din aceste scrieri umaniste 
şi postumaniste au reînviat şi autorii români numele de Dacia. Se cuvine reamintit aici 
faptul că Johannes Honterus scria pe faimoasa sa hartă din secolul al XVI-lea numele de 
Dacia peste teritoriile Transilvaniei, Țării Româneşti şi Moldovei. 

7 Vezi I.-A. Pop, The Religious Situation of the Hungarian Kingdom in the Thirteenth and 
Fourteenth Centuries, în Celia Hawkesworth, Muriel Heppell, Harry Norris (Ed.), Reli- 
gious Quest and National Identity in the Balkans. London 2001, p. 78-90; idem: Church 
and State in Eastern Europe During the Fourteen Century. Why the Romanians Remained 
in the Orthodox Area, în „East European Quarterly” (Colorado, USA), 1995, XXIX, nr. 
3, p. 275-284. 

1! Vezi Brigitta Schmidt-Lauber (Hg.), Ethnizităt und Migration. Einführung in 
Wissenschaft und Arbeitsfelder, Berlin 2007. 

Dan BERINDEI 
l O problemă de maximă însemnătate 


Discursurile de recepție reprezintă momente în care dăm adevărate 
examene, înfățișând în fața comunității noastre academice probleme 
de mare însemnătate şi totodată ne dezvăluim însușirile şi priceperea. 
Cu alte cuvinte, justificăm motivaţia prezenţei noastre în acest înalt for. 
După ce te-am ascultat, stimate Confrate, nu pot decât să-mi exprim 
simțăminte de deplină satisfacție. Ne-ai demonstrat, într-o sinteză bine 
echilibrată, întemeiată pe erudiție, bogata și aleasa informaţie științifică 
pe care îţi bazezi demersurile științifice, dar, totodată, inteligența și lu- 
ciditatea echilibrată cu care eşti înzestrat. 


Ai abordat o problemă de maximă însemnătate, cea a numelor popo- 
rului şi țării noastre, pe care ai calificat-o îndrituit „aproape la fel de im- 
portante ca și existenţa propriu-zisă a poporului respectiv şi a statului 


Academicianul Dan Berindei 

în cauză”. Ne-ai demonstrat că denumirea de România n-a fost „inven- 
tată” de un învăţat al sfârșitului veacului al XVIII-lea și al începuturilor 
celui de-al XIX-lea şi de asemenea că denumirile de valahi şi români nu 
se află într-un raport de succesiune. Întemeindu-te pe succesivele cu- 
ceriri ale istoriografiei noastre și referindu-te la ceea ce gândea cu atâta 
claritate Miron Costin, cu peste trei veacuri în urmă, ne-ai demonstrat 
coexistenţa ultimelor denumiri ca forme interne și externe ale aceleiași 
realități. 


Citând lucrările colegului nostru Șerban Papacostea și cele ale regre- 
tatului istoric Adolf Armbruster ai evidenţiat încă o dată realitatea 
esențială a conștiinței romanităţii la români. Aceasta, ca şi menţinerea 
denumirii interne, într-adevăr „turburătoare”, o explici justificat prin 
izolarea romanicilor răsăriteni. Numitorul comun al Romei şi cel al 
limbii latine îl găsești îndrituit în cele două denumiri — internă și ex- 
ternă — ale unei unice realități etnice. Ne-ai demonstrat, de asemenea, 
iubite Coleg, forţa pe care conștiința romanităţii a avut-o încă de la 
primele veacuri ale existenţei românilor ca popor, ceea ce și explică de- 
numirile date primelor comunități politice, cu referiri tocmai la aceas- 
tă convingere de origine. Denumirile de Țara Românească și cea de 
Romania (Romaniola), formele de români sau rumâni utilizate de ei 
înşişi, aşa cum foarte bine ai arătat, reflectă tăria unei conştiinţe, care, 
cum foarte bine ai descris-o, a fiinţat și la vlahii balcanici. Deosebit de 
interesante au fost consideraţiile făcute referitoare la denumirea țării, 
de România, calificată pe drept cuvânt drept „o formă a denumirii de 
Tara Rumânească/ Românească”, „o formă modernizată”, păstrată, cum 
ai spus, „în memoria colectivă” sau în alt loc al discursului: „un fel de 
Romă translată la Dunăre, Carpaţi și la Marea Neagră”. 


Ca un adevărat om de ştiinţă, ai semnalat și criticat exagerările şi chiar 
forțările realităţii referitoare la istoria națională dintr-o epocă relativ 
apropiată, dar totodată trecută, evidențiind însă îndrituit şi faptul că 
„istoricii români serioşi” nu s-au pretat în „a scrie astfel de enormități, 
neadevăruri, exagerări . Ai semnalat, de asemenea, tot deplin îndrituit, 
erorile și exagerările inverse săvârșite după decembrie 1989. 


Iubite Coleg, ești născut la Sântioana în judeţul Cluj, la 1 ianuarie 
1955, ai absolvit liceul „Andrei Şaguna” din Brașov și în anii 1974- 
1979 ai urmat Facultatea de Istorie-Filosofie a Universităţii Babeş- 

Bolyai, susținând licenţa ca şef de promoţie. O jumătate de deceniu, 
între 1979 şi 1984, ai fost profesor în învățământul gimnazial și liceal, 
pentru ca din 1984 să fi chemat în corpul didactic superior la Univer- 
sitatea pe care ai urmat-o mai înainte. Ai parcurs succesiv toate trep- 
tele carierii universitare: asistent până în 1990, lector în următorii doi 
ani, din 1992 şi până în 1996 conferenţiar, iar din 1996 profesor la 
catedra de istorie medie. Între timp, în 1989 ai susținut strălucit teza 
de doctorat Adunările cneziale din Transilvania în veacurile XIV-XVI. 
Recunoaşterea înzestrărilor și a competenţei a fost confirmată cu un an 
în urmă, prin alegerea în prestigioasa funcţie de rector al Universităţii 
urmată în tinerețe. 


Stimate Confrate, ești un intelectual ales. Profesorul este dublat de 
istoricul înzestrat. Cunoştinţele îți conferă o bază ştiinţifică solidă. 
Stăpâneşti temeinic și poţi utiliza trei limbi de circulaţie internaţională 
şi alte două le poţi folosi practic. Ai o personalitate puternică și o ener- 
gie corespunzătoare. Eşti un istoric militant, dar totodată și un orga- 
nizator, un manager înnăscut, dornic necontenit de a zidi. Totdeauna 
în mijlocul problemelor, multiprezent și în același timp înarmat cu 
tact şi cu măsură, deși intransigent în acțiuni ştii să le înfăţișezi într-un 
veșmânt de amabilitate firească. În ochii noștri, a celorlalți, te înfățişezi 
cu un ton liniștit, dar întemeiat pe competenţă, şi-ţi susţii poziţiile cu 
fermitate, neșovăitor. 


Eşti deschis către lume, integrat unei spiritualități mondiale, dar în 
același timp înţelegi să-ți slujești ţara şi neamul de pe poziţii mode- 
rate, dar ferme, întemeiate pe certitudini. Din 1992 conduci eficient 
Centrul de studii transilvane din Cluj-Napoca. Ai condus între 2003 şi 
2007, cu multă competenţă şi dăruire, Institutul român din Veneţia. Ai 
asigurat și asiguri, de asemenea, ființarea unor publicaţii periodice de 
prestigiu, integrate lumii europene. În paralel, ţi-ai desfășurat la înalt 
nivel activitatea didactică şi cea de cercetare. Nu putem să nu amin- 
tim şi prezenţa pe care ai avut-o, stimate Coleg, ca visiting professor în 
Statele Unite și mai ales în Italia, ca și stăruința de a fi prezent în perio- 
dice străine. Te bucuri de aprecieri și de o recunoaștere internaţională 
a valorii. 


În activitatea de creaţie științifică ai fost şi ești preocupat de probleme 
ale istoriei naționale, având necontenit preocuparea integrării ei eu- 

ropene și mondiale. Te-ai dăruit cu prioritate problemelor provinciei 
natale, dar ai adus contribuţii importante privind istoria românilor în 
ansamblul ei, inclusiv în volumul IV al ediţiei a doua a Istoriei români- 
lor. Eşti editor de izvoare, ai demonstrat și demonstrezi o deosebită 
competenţă în studierea problematicii sociale medievale a Transilvani- 
ei, ai contribuţii genealogice de înalt nivel, te-a atras și istoria militară. 
Cu preocuparea dominantă a prezenţei internaţionale a istoriografiei 
noastre, ai realizat singur sau în colaborare, dar având rolul principal 
în realizarea proiectelor, sinteze ale istoriei Transilvaniei, dar și a Ro- 
mâniei. Eşti receptiv şi interesat față de variate teme, având şi o firească 
deschidere — când este cazul — și către lucrări de popularizare. 


Stimate Confrate, ești o personalitate recunoscută în domeniul isto- 
riografiei noastre. În 1991 ți s-a acordat de către Academia noastră 
Premiul Barițiu. Eşti doctor honoris causa al Universităţilor din Alba 
Iulia, Timişoara, Oradea și Cahul. La 29 noiembrie 2001 ai fost ales 
membru corespondent al Academiei Române, iar la 30 martie 2010 
membru titular. Eşti vicepreşedinte al Comitetului naţional al istori- 
cilor şi, de asemenea, preşedintele părții române a Comisiei mixte de 
istorie româno-ruse. 


Astăzi, prin susţinerea discursului de recepție, ai îndeplinit, iubite 
Confrate, forma finală a intrării în Academia noastră. Îţi urez cu bu- 
curie şi multă satisfacție: bine ai venit printre noi ca membru titular al 
Academiei Române. 

Nicolae FELECAN 


Consideraţii asupra primelor 
gramatici românești tipărite (1) 


| 
N.F. — prof. univ. dr, lati 
membru al Societăţii de 
Studii Clasice din România, 
al Societăţii de Ştiinţe 
Filologice din România şi 
Société de Linguistique 
Romane din Franța. Decan 
al Facultății de Litere 
(1996-2004), prorector al 
Universităţii de Nord Baia 
Mare (1993-1996, 2004- 
2008). Volume: Limba latină 
(1986), Paronimia în limba 
română (1993), Ghid practic 
pentru predarea şi învățarea 
limbii latine (1994), Dicţionar 
de paronime (1996), Sintaxa 
limbii române (2002), 
Vocabularul limbii române 
(2004), Terminologia 
corpului uman în limba 
română (2005), Între 
lingvistică şi filologie (2011) 
ş.a. 


Elementa linguae Daco-Romanae sive Valachicae 
este prima gramatică românească tipărită! şi 
prima gramatică a limbii române scrisă inte- 
gral cu litere latine, considerate de autorul ei 
„Vechile litere ale românilor, identice cu cele 
ale latinilor sau vechilor locuitori ai Romei, 
de la care aceștia își trag originea” (SA II: 
44). Ea a apărut la Viena (Vindobonae), în 
anul 1780, în tipografia lui Josephus, nobil 
de Kurzbâck. 


Elementa constituie, totodată, punctul de por- 
nire pentru astfel de lucrări și „un adevărat act 
de naştere a lingvisticii și filologiei naționale” 
(Coteanu & Dănăilă 1970: 21). 


Datele de pe copertă arată că autorul ei este 
Samuil Micu (composita ab Samuele Klein de 
Szad), în timp ce Gheorghe Șincai a revi- 
zuit-o şi a scris şi cuvântul către cititori, „în 
care a formulat tezele istorice și lingvistice 
de bază ale crezului Şcolii Ardelene” (Macrea 
1970: 59). Titlul Prefeţei apare într-o formă 
cât se poate de protocolară, Georgius Gabriel 
Sinkai Candido Lectori S.P.D. [Salutem 
Plurimam Dat)“, probabil şi datorită faptului 
că Şincai era la cea dintâi lucrare tipărită. 


Ca structură, Gramatica are patru părți: 
Despre ortografie (De ortographia), Despre eti- 

mologie (= morfologie) (De etymologha), Despre sintaxă (De syntaxi), 
și un Appendix, ce cuprinde un capitol Despre formarea cuvintelor 
daco-romane din cele latinești, un Vocabular românesc şi latinesc şi Forme 
de vorbit despre lucrurile cele ce mai adeseori vin în cuvântare. 


Prima parte a lucrării, Despre ortografie, este importantă nu doar pen- 
tru prezentarea corpusului de litere latinești, majuscule și minuscule, 
cât mai ales pentru faptul că autorul vorbește, în terminologia speci- 
fică timpului său, despre modificările suferite de acestea și condiţiile 
în care s-au produs, situaţie în care specialiştii de mai târziu au văzut o 
reconfigurare a întregului sistem fonologic, vocalic și consonantic, al 
românei. 


Pentru confirmare, prezentăm câteva astfel de reguli, extrase din capi- 
tolele publicate din această carte (în Școala Ardeleană II, 2018: 44-49): 


(1) „A, dacă este marcat cu accent acut sau este dublu, se pronunță 
ca în limba latină, de exemplu cáp, lat. caput; nás, lat. nasus; câpraa. 
Citeşte: cap, nas, capra. 


(2) Când nu are accent, se pronunță așa cum litera slavă este 
pronunţată de români în ultima silabă a cuvântului [lumină], lat. lu- 
men. 


(3) Fac excepție de la aceste reguli situaţiile în care a este așezat înainte 
de mb, mp, și n simplu sau este notat cu accent circumflex. În aceste 
cazuri a se pronunţă ... mai moale, oarecum pe nas, de exemplu: camp 
[câmp], lat. campus; pane [påne], lat. panis. Situaţia este menţionată 
şi pentru vocalele e, i (la începutul cuvintelor): fen [fân], lat. foenum; 
imperat [împărat], lat. imperator. Se subliniază și faptul că „excepția 
menţionată nu există în cuvinte străine”. 


(4) E, înainte de n simplu se pronunţă însă ca i, dacă în silaba urmă- 
toare există un alt e sau i, de exemplu: cuvente [cuvinte], lat. verba; dente 
[dinte], lat. dens; denti [dinți], lat. dentes. Citeşte: cuvinte, dinte, dinți. 


(5) E, urmat de alte consoane, în afară de cele menţionate, şi dacă în 
silaba următoare se găsește un alt e sau a [ă], se pronunţă ca şi cum 
ar fi ea, de exemplu: lege [leage], lat. lex; merge [mearge]. Citeşte leage, 
mearge. 


LINGVISTICĂ EH 


(6) O, înainte de mb, mp, şi n, se pronunţă ca u latinesc, de exemplu: 
compar [cumpăr] , lat. comparo; monte [munte] „lat. mons 


(7) O, dacă în silaba în care se află, urmează o altă silabă care conţine 
vocalele a sau e, se pronunţă ca și cum ar fi oa, de exemplu: porta [poar- 
tă] lat. porta, sorte [soartă] „lat. sors. Citeşte poarta, soarte. 


(8) C, înainte de t, devine pt: lacte, lat. lac. Citeşte lapte; 


(9) D, înainte de i, se pronunţă ca z din greacă sau latină, de exemplu: 
Dieu dice, lat. Deus dicit. Citeşte Zieu zice etc.; 


(10) L, în interiorul cuvântului, între două vocale şi la finalul cuvântu- 
lui, dacă este simplu, se pronunţă ca r latinesc, de exemplu: mola, anger. 
Citeşte: moară, înger” etc. 


Situaţiile oferite spre exemplificare se extind asupra tuturor literelor din 
alfabet, cuprinzând astfel, într-o formă sau alta, întreaga gamă de trans- 
formări, prezente și în lucrările moderne de lingvistică, care, în multe 
cazuri, au aproape aceeași formulare: „a accentuat în poziţie nazală > î: 
lana > lână, panem > pâne; o în poziţie nazală > u: bonus > bun, frontem 
> frunte; e în poziţie nazală > î: ventum > vânt, frenum > frâu; t + i > f: tibi 
> ție, invitio > învăţ; d + i > dz > z: dico > dzic(u) > zic, dies > dzi > zi; ct 
> pt: octo > opt, lactem > lapte etc. (Cvasnti Cătănescu 1996: 34-35), sau 
„diftongarea condiționată a lui e şi o accentuaţi în ea, respectiv oa, când 
în silaba următoare este un e sau a (nu însă înainte de nazalele n şi m): 
seram > protorom. seară, lat. molam > moară etc. (Frâncu 1997: 36-41). 


Transformările prezentate de Samuil Micu reprezintă, de fapt, princi- 
palele legi de evoluţie a sunetelor din limba latină în limba română. 
Ele au fost analizate, cu multă vreme în urmă, de Romulus Ionașcu 
(Ionașcu 1914: 16-25) şi, mai apoi, de Sextil Puşcariu, care, în 1922, 
spunea: „... prea puţini vor fi ştiind astăzi că cele mai multe transfor- 
mări de sunete din limba noastră au fost recunoscute de Samuil Micu 
şi arătate în Gramatica sa” (Puşcariu 1921-1922: 20). 


Regulile formulate de Samuil Micu urmează soluţiile utilizate de el în 
lucrarea publicată cu un an înainte, Carte de rugăciuni pentru evlavia 
omului creştin (1779), prima tipăritură în limba română cu alfabet la- 
tin. Aici, autorul insistă asupra echivalenţelor dintre slovele chirilice şi 
literele latine. 

În lipsa fonemelor pe care româna nu le avea, ă, î, k`, g`, & č, ș, f auto- 
rul face propuneri pentru redarea lor în scris, materializată în diverse 
forme, nu toate recunoscute mai târziu. El vorbeşte de accente, de scri- 
erea cu vocală dublă, de similitudinile cu pronunția italiană sau cu cea 
ungară ori germană, ajungându-se, de cele mai multe ori, la o apropiere 
de forma latină. Dar, pentru evitarea unei citiri după normele latine, 
autorul face precizarea prin imperativul citește (lege), ceea ce înseamnă 
o preocupare pentru rostirea corectă, ca nu cumva cuvintele să fie re- 
date așa cum erau scrise, ci potrivit regulilor fixate. 


De aceea, notarea variantelor noi, nu întotdeauna cu consecvență, și 
apropierea de cuvintele latine, nu înseamnă o latinizare a limbii româ- 
ne şi în rostire, ci este efortul primilor autori de gramatici în găsirea 
unor litere (foneme) potrivite pentru redarea noilor sunete. 


Analiza şi a ultimei părți a Gramaticii dovedeşte că Samuil Micu era 
familiarizat cu transformările produse în trecerea de la latină la ro- 
mână, dar, în lipsa unor litere (foneme) valide, el înclina spre apro- 
pierea cuvintelor româneşti de cele latinești. „Acestea sunt regulile 
care trebuie observate ca să poţi forma din cuvinte latinești cuvinte 
românești. Toate acestea însă nu sunt de ajuns, ci mai e necesar să 
schimbi și câteva litere în altele înainte ca, potrivit regulilor date, să 
faci din cuvinte latinești cuvinte românești” (ed. I: 74, ap. Zdrenghea 
1981: 14). 


Aceasta nu înseamnă însă nici îndepărtarea cuvintelor străine și înlo- 
cuirea lor cu altele latinești. Capitolele dedicate vocabularului şi for- 
melor de vorbit, de la sfârşitul lucrării, dovedesc acest lucru. Mircea 
Zdrenghea a arătat că în Vocabular sunt 486 de cuvinte (inclusiv cele 
din titlul subcapitolelor, aranjate nu alfabetic, ci grupate pe categorii 
semantice. Dintre acestea, 334 sunt moștenite din latină, reprezentând 
69,13%, 117 sunt împrumutate din alte limbi (bulgară, germană, grea- 
că, maghiară, neogreacă, rusă, slavă), reprezentând 24,07%, 18 cuvin- 
te din latina literară‘, reprezentând 3,7%, patru sunt cu etimon necu- 
noscut (cioareci, pânză, prunc, sein), reprezentând 0,82% şi alte patru 
formate pe teren românesc: fărdezeu „atheus”, maimari (= strămoși) 
„majores”, necăsătorinţă „celibatus”, zioară „aurora” (Zdrenghea 1977: 


262-263). 

Ca urmare, acuzele de latinizare a limbii române, atât în scris cât şi în 
pronunție, formulate de către unii lingviști, ori de înlăturare a cuvinte- 
lor străine din limbă, nu sunt adevărate. 


Credem că problemele prezentate acum ne vor călăuzi în analiza ce 
ne-o propunem şi pentru partea de gramatică propriu-zisă, dar şi 
pentru următoarele gramatici tipărite în primul pătrar al secolului al 
XIX-lea. 


Note | 'Este vorba de gramatica lui Dimitrie Eustatievici (1757), 
rămasă în manuscris; tipărită abia în 1969: Gramatica ru- 
mânească. Prima gramatică a limbii române. Ediţie, studiu 
introductiv şi glosar de N. A. Ursu, București, Editura 
Ştiinţifică, 157 p.; a călugărului Macarie (1772) şi Institu- 
tiones llinguae Valachicae (c. 1770), cu autor necunoscut 
(2), tipărită în 2001: Institutiones llinguae Valachicae. Pri- 
ma gramatică a limbii române scrisă în limba latină. Ediţie 
critică de Gheorghe Chivu. Revizie și traducerea textului 
latin de Lucia Wald, Bucureşti, Editura Academiei Româ- 
ne. Primele două gramatici au fost scrise cu litere chi- 
rilice şi au avut „ca model gramatici slavone, nepotrivite 
limbii noastre” (Macrea 1970: 59). 

? Şi Dimitrie Macrea afirma: „Prin această lucrare s-a năs- 
cut o nouă disciplină în știința românească: lingvistica, 
iar în lingvistica romanică, aflată la începuturile ei, apărea 
o nouă limbă, necercetată înainte: limba română” (Ma- 
crea 1970: 58). 

3Călugăr din Ordinul Sfântul Vasile cel Mare. În momen- 
tul redactării gramaticii era director de studii al Cole- 
giului „Sfânta Barbara” din Viena (1778-1782), unde se 
afla şi Gheorghe Șincai, în drumul său spre casă (1779- 
1780), venind de la Roma, unde îşi făcuse studiile la Co- 
legiul „De propaganda Fide” (1775-1779). 

+ „Gheorghe Gavril Şincai transmite cinstitului cititor 
multă sănătate”. 

5 Amărânt, candelabru, cometă, culori, dogmă, eclipsă, ele- 
ment, leu, metal, penitență, planetă, profund, rosmarin, 
selbă, spirit, tigridă, unicorn, Zefir. Faptul că majoritatea 
au devenit cunoscute de toţi vorbitorii, dovedeşte că in- 
troducerea lor în limbă a fost o necesitate. De altfel, în 
Logica (1799), Samuil Micu afirma: „iar unde lipseşte 
limba noastră cea românească şi nu avem cuvinte cu care 
să putem spune unele cuvinte, mai ales întru învățături și 

ştiinţe, atunci cu socoteală şi numai cât este lipsa putem să ne întindem să luăm cuvinte 
ori din cea grecească, ca din cea mai învățată, ori din cea latinească, ca de la a noastră 
maică, pentru că limba noastră cea românească este născută din limba cea latinească” 
(ap. Zdrenghea 1976: 179). 

LEXICOGRAFIE 


Grigore C. FURTUNĂ, 
Alexandru M. TĂNASE 
Moldova: Dicţionare vechi și mai noi 
ale limbii române 


Reglementarea istorică 
a denumirii limbii române 


Când vorbim despre reglementarea istorică a denumirii de „limba 
română” în Republica Moldova (Moldova în acest articol), ne con- 
fruntăm inevitabil cu acte oficiale ale diferitelor autorităţi aflate la 
putere de-a lungul vremurilor. În mod evident, în ultimele două 
secole chestiunea nu a fost tratată în mod unitar. Într-un astfel de 
context, începutul se trage de la Regulamentele organice din 1831 
pentru fiecare dintre cele două Principate. În cel pentru Valahia de- 
numirea limbii era „rumânescă”, iar în cel pentru Moldova - „mol- 
dovenească”. Nu se poate concluziona că a fost din neștiinţă ori 
incompetenţă a autorităţilor țariste: câţiva ani mai târziu, în 1841, 
într-un document al Ministerului Instrucțiunii Publice al Curţii 
Imperiale Ruseşti, se constata însă că „... Moldova şi Valahia sunt 
țări locuite de un popor care are o singură origine, o singură lim- 
bă..., o singură soartă comună... 


Firesc, oficialitățile rusești n-aveau niciun interes ca la stânga 
Prutului limba locuitorilor să aibă altă denumire decât limba „mol- 
dovenească”, adică să fie ca şi în Principatul Moldovei. Au trecut mai 
multe decenii și dincolo de Nistru a apărut Republica Autonomă 
Sovietică Socialistă Moldovenească (RASSM). Interesant însă în 
legătura cu denumirea de „limbă română” este că în 1924 un ziar 
tiraspolean relata: „s-a hotărât ca în şcoale, case și aşezăminte de 
cultură românească să se întrebuinţeze limba românească”, însă fără 
a se indica cine a hotărât. În 1932, noţiunea a obținut statut ofi- 

cial. Dar în anii 1937-1938, politica 
națională sovietică pe malul stâng 
al Nistrului a impus expulzarea de- 
numirii de „limba română”, a grafiei 
latine, a gramaticii şi a limbii litera- 
re române. Toate au fost înlocuite în 
RASSM cu „limba moldovenească” 


în grafia chirilică. 


În 1940 a apărut un document al 
conducerii de partid sovietice în 
care, printre altele, se pune în apli- 
care o altă teză ideologică: „reu- 
nirea populației moldoveneşti a 


Basarabiei cu populația moldove- 
nească a RASS Moldoveneşti”. În N. Corlăteanu (1915-2005) 
sfârşit a fost găsit un document în 

limba rusă: Legea Republicii Sovietice Socialiste Moldovenești din 
10 februarie 1941 „Cu privire la trecerea scrisului moldovenesc de 
a la alfabetul latin la rusesc” în care găsim următoarea mențiune: 
„Luând în consideraţie apelările cetăţenilor Republicii Sovietice 
Socialiste Moldovenești şi a organizaţiilor de partid, Sovietul 
Suprem al Republicii Sovietice Socialiste Moldoveneşti a hotărât a 
trece, începând cu 01 martie 1941, scrisul moldovenesc de la alfa- 
betul latin la cel rusesc”. 


Cât priveşte denumirea limbii, a fost imposibil de a găsi o decretare 
clară, în care să existe menţionarea faptului schimbării denumirii 
ei din „română” în „moldovenească”. Probabil, pentru oficialitățile 
sovietice ori era de nedorit contrapunerea într-un document oficial 
a denumirilor uneia și aceleiași limbi: română şi moldovenească; 
ori în această materie ele se simțeau moștenitoare ale decretării din 
Regulamentul organic al Moldovei din 1831 referitoare la denumi- 
rea „limba moldovenească”. 


În partea a doua a secolului trecut, odată cu schimbările inițiate de 
M. Gorbaciov (perestroika şi glasnost) şi sub influenţa puterni- 
cei mișcări pentru independenţă, Parlamentul RSS Moldovenești, 
la şedinţa plenară din 31 august 1989, a adoptat Legea privind 

funcționarea limbilor pe teri- 
toriul Republicii, prin care lim- 
bii moldovenești i se atribuia 
statutul de limbă de stat care 
funcționează pe baza grafiei la- 
tine, adică fără revenirea la de- 
numirea ei istorică si firească, 
anume aceea de „limba română”. 


Au urmat noi încercări de a 
pune lucrurile pe făgașul nor- 
mal. Astfel, la 29 februarie 
1996, Adunarea Generală anu- 
ală a Academiei de Ştiinţe a 
Moldovei (AŞM) „a confirmat 
opinia ştiinţifică argumenta- 
tă a specialiştilor filologi din 
republică şi de peste hotare- 

Pyccko-Pymoinckuii Caoapv, 


le ei, aprobată (la solicitarea Mockea, Tocyðacmeennoe u3damenvcmeo 
Parlamentului) prin Hotărârea unocmpannvix 
Prezidiului AŞM din 9 sep- u nayuonanvHvix caosapeŭ, 1954 
tembrie 1994, potrivit căreia 

denumirea corectă a limbii de stat (oficiale) a Republicii Moldova 

este limba română”. La 5 decembrie 2013, Curtea Constituțională, 


examinând un set de sesizări privind interpretarea art. 13 din 
Constituţie (datată 29 iulie 1994) în concordanţă cu preambu- 
lul Constituţiei și al Declaraţiei de Independenţă a Republicii 
Moldova (datata 27 August 1991), în sensul că sintagma „limba 
moldovenească, funcționând în baza grafiei latine” poate fi echi- 
valată semantic cu sintagma „limba română”, a hotărât (punctul 2) 
că „În cazul existenţei unor divergențe între textul Declaraţiei de 
Independenţă și textul Constituţiei, textul constituțional primar al 
Declaraţiei de Independenţă prevalează”. 


După aceasta, firesc ar fi fost să aibă loc modificarea corespunză- 
toare a Constituţiei. Cum şi se proceda/procedează în alte cazuri. 
Dar chestiunea a apărut pe ordinea de zi a legislativului abia la 1 
noiembrie 2018, însă proiectul respectiv de lege nu a întrunit iarăşi 

numărul necesar de voturi „pentru. Astfel, în Constituţie continuă 
să persiste denumirea limbii de stat ca fiind limba moldovenească, 
în ciuda contradicţiei vizibile dintre preambulul ei şi art. 13. În rea- 
litate, în toate sferele de viață din ţară se foloseşte denumirea - lim- 
ba română. Unii politicieni care n-au susținut acel proiect din 1 no- 
iembrie 2018, precum și cei actuali care resping ideea corectării art. 
13 din Constituţie, în fiecare an, la 31 august (zi nelucrătoare, care 
prin lege a fost decretată drept Sărbătoarea Naţională „Limba noas- 
tră cea română”) depun flori la monumentele lui Mihai Eminescu 
şi Ştefan cel Mare şi Sfânt din centrul capitalei. De menţionat că în 
societate, în şcoli, inclusiv cele superioare, în mass/media, în me- 
diul de afaceri, în particular în sectorul financiar-bancar, foarte rar 
se mai poate întâlni utilizarea denumirii „limba moldovenească”. 
Numele ei firesc — limba română - şi-a cucerit demult locul cuvenit 
în conştiinţa cetăţenilor țării. 


Păstrarea limbii românești în vremuri grele 


Cu trei decenii în urmă, limba română și-a reluat calea anevoioasă în 
toate sferele vieţii în Moldova . Pentru 
Transnistria şi Bucovina, acest proces 
a durat mai mult, nu este încheiat și 
va continua datorită unor factori geo- 
politici mai puternici decât limba ro- 
mână propriu-zisă. În 1954, Nicolae 
Corlăteanu, academician de prestigiu 
încă din vremurile socialiste, avându-l 
coautor pe Eugeniu Russev, a editat la 
Moscova un dicționar care putea con- 
tribui fundamental la păstrarea denu- 
mirii de limba română în Republica 
Sovietică Socialistă Moldovenească”. 
Dicţionarul  Rus-Roman  (Pyccko- 
Pymbrnckui CAoBaps)) a apărut la edi- 
tura „LOCyYAacTBeHHoe H3AaTEALCTBO Dicţionar Economic 


HHOCTPaHHBIX H  HaI|MOHaABHBIX Rus-Roman, 1994, autor 
Mihai Pătraş, fost deputat 


în Parlamentul Republicii Moldova 


caoBapeă” din Moscova şi conţinea 

45 000 de titluri-cuvinte din cele mai diverse domenii de activitate, in- 
clusiv termeni economici și bancari. Având în vedere utilitatea practică 
generală, dicționarul, cu extinderea până la 60 mii titluri-cuvinte, a fost 
reeditat în 1967. 


Tot atunci însă, la Chişinău a apărut o altă lucrare a aceloraşi doi 
autori, Pyccko-MoAAaBcKHĂ cAoBaps (în română: Dicţionarul rus- 
moldovenesc), cu un volum de titluri-cuvinte ceva mai mare (trebu- 
iau introduse în circuit și pe această cale multitudinea de neologis- 
me aduse de epoca nouă, a socialismului de tip sovietic) şi, firesc, 
se mai deosebea de cel de la Moscova și din punct de vedere struc- 
tural: conform orânduirii literelor alfabetului rusesc. De menţionat 
că primul dicționar rus-moldovenesc, în grafie chirilică, a fost pu- 
blicat încă în 1946. Urgenţa necesităţii practice a acestui dicționar, 
fie şi cu grafie chirilică, fie şi utilizând denumirea „moldovenesc”, 
era una ardentă chiar şi pentru şcoala superioară. Aceasta se poate 
conclude și dintr-un nu prea mediatizat eveniment. 


La începutul lui 1947, N. Corlăteanu, pe atunci şef interimar al 
Catedrei de limba și literatura moldovenească la Universitatea de 
Stat din Chişinău, reieșind din realităţile dramatice cu care se con- 
fruntase (în cadrul facultăților universitare făceau activitate didacti- 
că ori studii o mulțime de lectori şi studenţi care, fiind veniţi din alte 
republici sovietice, nu cunoşteau „limba moldovenească”), i-a adre- 
sat un memorandum lui Ivan Leonov, primul rector al acesteia, pri- 
vind „predarea cursului practic de limbă moldovenească la facultăţile 
Universităţii”. El, respectând și utilizând cu corectitudine lozincile 
momentului, în particular, menţiona: „Din... republicile frățești... 
au venit în Moldova tineri entuziaști..., dar tineretul acesta nu cu- 
noaște limba poporului moldovenesc. Ei nu se pot apropia de masele 
largi ale oamenilor muncii fără să știe limba moldovenească”. Reacţia 
rectorului a fost pe cât se putea de rece: „Universitatea de Stat din 
Chişinău nu are din partea Ministerului Învățământului Superior al 
URSS indicaţii cu privire la predarea limbii moldovenești”. 


N. Corlăteanu era absolvent al liceului „Alexandru Donici” din 
Chișinău şi licenţiat al două facultăţi ale Universităţii din Cernăuţi, 
respectiv Facultatea de Literatură şi Filozofie şi Facultatea de Drept 
(cea de-a doua fiind terminată cu menţiunea „Magna cum laude”). 

Concomitent cu activitatea didactică la Universitatea din Chişinău, 
N. Corlăteanu avea și preocupări de cercetător ştiinţific, fiind şi co- 
laborator la Sectorul de limbă şi literatură, care ulterior a devenit 
Institutul de Limbă şi Literatură al viitoarei Academii de Științe 
(AȘ) a RSS Moldovenești. Unsprezece ani a fost la conducerea ace- 
lui Institut, dintre care aproape nouă ani a fost director. A fost de- 
corat cu înalte distincții ale guvernării sovietice (Ordinul „Drapelul 
Roşu de Muncă”, Ordinul „V. I. Lenin”) și cu cele ale Republicii 
Moldova (Ordinul Republicii, medalia „Dimitrie Cantemir”). 


Meritul deosebit al lui N. Corlăteanu este că a fost și printre cei care 
de-a lungul timpului au readus în spaţiul dintre Prut şi Nistru și 
operele clasicilor români, ştirile despre începutul scrisului în limba 
română în spaţiul românesc, precum şi despre primii cărturari şi 
cronicarii moldoveni. Încă din 1948, elevii clasei a VIII-a au pri- 
mit crestomaţia Literatura veche moldovenească, asupra căreia sa- 
vantul a lucrat împreună cu E. Russev şi cu transnistreanul Leonid 
Corneanu (Corenfeld). A fost o ediţie cu unele compromisuri: 
pentru ca această carte să vadă lumina tiparului, să treacă fără pro- 
bleme filtrele ideologice de atunci fără amputări sau cu pierderi mi- 
nime, în echipă a fost acceptat şi un transnistrean. Corneanu con- 
venea nu numai prin „proveniența teritorială” (era din Tiraspol) 
şi „apartenenţa de partid”, dar şi ca scriitor mai „descătușat”, mai 
puţin îndoctrinat în chestiunea limbii. 


În cărţile şi manualele școlare publicate (cum a fost în una dintre pri- 
mele — Culegere de lucrări la ortografia limbii moldoveneşti. Pentru cla- 
sele V-VI ale școlilor de 7 ani şi mijlocii, editată în 1948), N. Corlăteanu, 
în pofida împotrivirii, cu consecvență promova limba literară româ- 
nă, fără a utiliza termenul respectiv. În ele se scria deja, spre exem- 
plu, „copil” şi nu „copchil”, „copiaţi” şi nu „perescrieţi”, „aceasta” şi 
nu „aiasta”, „piele vie” şi nu „chele jie”, „picioare” şi nu „chişioare” etc. 


N. Corlăteanu s-a stins din viață în 2005, lăsând o bogată moștenire 
ştiinţifică. Bibliografia lui începe cu 1945 şi include 147 de titluri 
numai de cărți de autor, care îi poartă numele. La multe a avut 
coautori, cel mai adesea pe E. Russev. De numele lui mai sunt lega- 
te încă aproape 670 titluri de cărți redactate, editate sub îngrijirea 
lui (printre ele o mulțime de dicționare bilingve), precum şi studii, 

articole din ediții periodice. Post mortem a văzut lumina tiparului 
manualul Latina vulgară, în 2006, carte scrisă la finele vieţii în cola- 
borare cu Lidia Colesnic-Codreanca. 


Întreaga activitate ştiinţifică a lui N. Corlăteanu (pentru care a fost 
criticat pe nedrept de nenumărate ori) şi a multor altor intelectuali a 
contribuit fundamental la păstrarea limbii române în Moldova, aceas- 
tă „comoara în adâncuri înfundată”, folosind expresia nemuritoare a 
lui Alexei Mateevici. Privite acum în contextul istoric (filologii erau 
„supt vremi”, oamenii se temeau să ţină minte trecutul care putea fi 
periculos pentru viaţa lor de zi cu zi, amenințarea cu gulagurile, paza 
limbii „cu pușca” etc.) în care aceasta a avut loc, opera și activitatea 
acestor intelectuali apar de-adevărate ca fiind revoluţionare. 


Incercări de negare 


Existenţa limbii române în Moldova a fost negata de multe ori, mai 
ales în perioada sovietică. Oamenii de elită ştiinţifică ai Moldovei erau 
adevărați patrioți (la fel ca și 
oamenii de rând, de altfel), se 
deosebeau printr-o înaltă cul- 
tură personală de comunicare. 


i TAR 
În decurs de decenii, din peri- DICTIONAF ki 
oada sovietică, se crease însă MOLDOVENEE 


o stare de umilință nemiloa- ROD AN) 
să, care a lovit cu cruzime în z rad 
oamenii de ştiinţă, în corpul 
didactic al şcolilor superioare 
şi în alți oameni cu merite de- 
osebite în dezvoltarea culturii 
naţionale între Prut şi Nistru. 
În acele vremuri, mai era „un 
filtru”: pe o pagină vedem 
menţiunea: „sub redacţia lui 
I. D. Ciobanu”. Acesta, cum se 
vorbea între oameni, era prin- Dicţionar 


, ; Moldovenesc-Românesc, 
cipalul vechil care veghea cu 2003, autor V. Stati 


Aderarea Moldovei la FMI şi Banca Mondială. 12 August 1992 


sârguinţă şi păzea cu supra-vigilență „limba moldovenească” de orice 
tentativă de a folosi termeni firești autohtoni în locul stâlciturilor adu- 
se chiar și în manualele școlare cu un singur scop: „si ni diosăghim de 
cii din Romănia, că noi sântem alt nărod”. 


Daca aceasta era atitudinea oficiala din timpurile sovietice, cu atât 
mai greu este de înțeles poziţia unor așa-zişi oameni de știință mol- 
doveni apăruţi în spaţiul literar după independenta ţării în 1991. 


Exemplul cel mai hilar în această privinţa îl reprezintă așa-zisul 
Dicţionar Moldovenesc-Românesc, apărut în 2003, din prefața căruia 
rezultă clar ca negarea denumirii de limba româna pentru Moldova 
şi moldoveni este determinată de așa-zisul pericol de înglobare 
a Moldovei într-o nouă Românie Mare. Așadar, niciun conside- 
rent lingvistic, ci doar unul geo-politic dictat, de data aceasta, de 
Partidul Comuniștilor din Republica Moldova, aflat la putere în 
acea perioadă. Acest dicționar a fost respins categoric de societatea 
moldovenească ca fiind un experiment pseudo-ştiinţific. 


Rolul băncilor și al IFI-urilor 
în promovarea limbii române 


Alături de mulți alți factori predominanţi în promovarea limbii 
române moderne în Moldova (mass media, unele instituții guver- 

namentale, contactele comerciale cu oameni de afaceri de peste 
Prut etc.), băncile și alte instituţii financiare din ţară au jucat un rol 
important, mai ales la începuturile statalității, după proclamarea 
independenţei țării pe 27 August 1991. Primele contacte oficiale ale 
acestora cu exteriorul au avut loc în anii 1991-1992, cu Fondul Mo- 
netar Internaţional și Grupul Băncii Mondiale, în vederea aderării la 
aceste instituţii financiare internaţionale (IFI). Procesul de aderare 
a fost destul de anevoios, iar cauzele au fost multiple. Dintre acestea, 
bariera lingvistică a fost una dintre primele care a trebuit depășită. 
Terminologia şi procedurile procesului de aderare ale acestor IFI-uri 
era, bineînţeles, disponibilă în limbile engleză și rusă. Acestea au 
fost traduse şi explicate de reprezentații români din cele doua IFI-uri 
reprezentanţilor Ministerului Finanţelor din Republica Moldo- 
va (care a fost responsabil de pregătirea aderării din partea mol- 
dovenească) şi ai Băncii Naţionale a Moldovei (BNM). Se poate 
afirma că la încheierea procesului de aderare, pe 12 August 1992, 
reprezentații celor două instituţii sus-menţionate dobândiseră 
cunoştinţe bogate (economice, bancare, legale şi instituționale) di- 


Semnarea cu BERD a primei linii de credit de 20 mil. USD 
de către MAIB. Iulie 1995 

rect în limba română. Aceste cunoștințe au fost folosite și la intro- 
ducerea cupoanelor din 1991 şi mai apoi a monedei naționale (leul 
moldovenesc), în noiembrie 1993. Aceste instrumente monetare 
aveau pentru prima dată toate elementele componente (denumire, 
paritate, emitent etc.) exprimate în limba română, după mulţi ani de 
circulaţie a rublei sovietice inscripționate în limba rusă. Până şi în 
Transnistria, care a menţinut rubla transnistreană şi inscripționarea 
moştenită de la fosta Uniune Sovietică, figura centrală a designului 
bancar de pe monedă era Mihai Eminescu, poetul naţional român. 


Procesul de transmitere a cunoştinţelor în limba română a conti- 
nuat și în perioada 1993-1995, dar de data aceasta interlocutorii 
erau principalele bănci comerciale din Moldova. Tratativele pentru 
primele linii de finanţare au început în 1993 şi s-au încheiat cu suc- 
ces în 1995, când au fost semnate primele linii de credit cu Banca 
Europeană pentru Reconstrucţie și Dezvoltare (BERD). 


Negocierile în limba română conduse de reprezentanţii IFI-uri- 
lor au fost de asemenea un proces dificil. În afara standardelor 
de contabilitate complet diferite, toţi termenii bancari (bilanţ, 
active, pasive, acreditive etc., pentru a aminti doar câteva dintre 
noţiunile de baza) fuseseră moșteniţi din limba rusă şi ca atare erau 
aproape necunoscuţi în limba română. Impactul educaţional, atât 
asupra conducătorilor de bănci cât, mai ales, în ceea ce priveşte 
personalul băncilor respective şi a miilor sau chiar sutelor de mii 
de clienţi, deponenți, acţionari etc., a fost extraordinar. Preocu- 
pările pentru asimilarea limbii române bancare au fost stimulate 
şi prin apariţia noilor dicționare ruso-române, care au jucat un 
rol pozitiv în consolidarea cunoştinţelor și tehnicilor bancare di- 
rect în limba română. Au urmat, bineînţeles, şi alte finanţări de la 
Corporaţia Financiara Internaționala (IFC) şi multe alte IFI-uri 
care au avut un impact pozitiv în tranziţia Moldovei la economia 
de piață. Se poate spune pe drept cuvânt că experiența de negocie- 
re direct în limba română, însușită deja de partea moldovenească, 
a fost un factor primordial în asigurarea succesului. Ca urmare, 
în prezent, în băncile Moldovei activează deja un personal bine 
instruit şi cu temeinice cunoștințe de limbă română şi gramatică 
românească. 

Întregul demers al acestui scurt articol are în final un mesaj foar- 
te simplu și anume re-amintirea testamentului de suflet al lui 
lenăchiță Văcărescu (1740-1797) pentru urmaşii săi: „... Las vouă 
moştenire/ Creșterea limbii românești / Şi-a patriei cinstire”. 


Notă | “Vezi și Grigore Furtună, Nicolae Corlăteanu (cugetări la 
105 ani de la naştere), http://wwwinfotag.md/populis- 
ru/284791/, publicat pe 13 mai 2020 


Grigore Furtună — absolvent al Facultăţii de Economie a Universităţii 
de Stat din Chișinău, 1960. Activitate în domeniul bancar — 41 ani, 
inclusiv la BC „Moldova-Agroindbank” SA - 22 ani: Președinte, 
vicepreşedinte executiv şi membru al Consiliului băncii. Economist 
emerit al Republicii Moldova 


Alexandru M. Tanase - absolvent al ASE, București, Facultatea de 
Contabilitate,1974 şi al Facultăţii de Relaţii Economice Internaţionale, 
1980. Doctor în economie din 1997. Consultant independent și 
fost Associate Director, Senior Banker la Banca Europeana pentru 
Reconstrucţie și Dezvoltare (BERD), Londra; consilier la Fondul 
Monetar Internaţional (FMI), Washington DG; funcţionar în Ministerul 
Finanţelor, Romania. 


Opiniile exprimate reprezintă părerile personale ale autorilor și nu reflectă poziţiile ofi- 
ciale ale oricăror instituţii menţionate. Analiza și datele sunt bazate pe informaţii exis- 
tente la finele lunii iulie 2020. 

Stelian DUMISTRĂCEL 
| Haideţi să vă explic! 


S.D. — cercetător ştiinţific la 
Institutul de Filologie Română 
„A. Philippide” al Filialei laşi a 
Academiei Române, profesor la 
Departamentul de Jurnalistică 
şi Ştiinţe ale Comunicării de 

la Universitatea „Alexandru 
oan Cuza” Premiul, limotei 
ariu' al Academiei Române 
978), Doctor Honoris Causa 
Universităţilor,Dunărea de 


Jos” (Galaţi, 2011),„Alecu Russo” 
(Bălţi, 2012) şi „Vasile Alecsandri” 


Bacău, 2017). Membru al 
Uniunii Scriitorilor din România. 
Publicaţii recente: Cuvintele, 
încotro? Lingvistică pentru toate 
televiziunile (Polirom, 2017), Spaţii 
pragmatico-discursive (Casa Cărţii 
de Ştiinţă, Cluj-Napoca, 2017). 
Asociaţia Studenților Jurnalişti 
din laşi i-a închinat volumul 
aniversar Împotriva derivei 
(Adenium, laşi, 2017). 


MAI ÎNTÂI, să vedem de unde ideea! Nimic 
mai simplu, dacă prezentăm câteva cazuri... ex- 
plicite, de pe internet. Firește, mai întâi, glumiţe, 
cum ar fi cele care urmează. Ironia, marcând însă 
prezumția de inferioritate intelectuală a „adre- 
santului”, este prezentă în destule exemple pe 
internet: „Moş Crăciun, hai să-ți explic ce-i aia 
Social Media” (/claudiuciobanu.eu/); „Băi Spa- 
nac, hai să-ți explic eu cum îţi dai seama că un ar- 
ticol e ciordit” (/eftimie.net/); „Nu mai aștepta 
să-ți explic pe limba celor mici ce înseamnă să fii 
Om Mare!” (/simonatache.ro/). Apoi, replica 
dintr-un dialog din anul 2008 dintre așa-numi- 
tul SOV şi Liviu M.: „O să-ţi explic când ne ve- 
dem, fraiere!” (/evz.ro/). 


DAR, CU ASTA ne-am apropiat de alte medii, 
situaţie ilustrată de replica unui ardelean stabilit 
în Germania către fostul prim-ministru Victor P., 
considerat în deficit evident de pricepere: „Cum 
să-ți explic eu, ție, prietene?” (/nasul.tv/). Sau, 
ca să nu-i uităm pe moldoveni; este vorba de un 
„Ţicu de la PUN, către (călărășeanul Igor) D.: 
„Voi şti să-ți explic lucrurile atât academic, cât 
şi po-poneatiam” (/ziarulnational.md/ ). Şi reve- 
nim dincoace de Prut, ca să surprindem și mai 
bine atmosfera: Olguţa V., adresându-se unei 
alte doamne, actual ministru al muncii: „Violeta, 
hai să îți explic ca pentru incompetenți ca tine... 


” (/fanatik.ro/). 

CADRUL GENERAL poate fi conturat însă de ceea ce frapează adesea 
în talkshow-uri din programe curente de la posturi românești tv „de 
actualități”. Invitaţi (cu pretenții sau fără!), dau să spună ceva, se po- 
ticnesc (sau nu), iar apoi revin, emfatic: „Haideţi (hai) să vă (să-ţi) 
explic!” O intervenţie de rol, de facilă punere în pretinsă valoare. Mar- 
kerul atitudinal, gratuit la politicieni, este, uneori, marcat de respinge- 
rea de către unii prezentatori tv isteți: „Da, spuneţi-ne să înţelegem și 
noi!”, „Spuneţi așa ca să înțeleagă şi mama!” Întrucât, frecvent, nu prea 
ai ce... explica: „Cum să îţi explic ce este dragostea” (/unitedgalati/). 
Sau: „Dacă tac, nu înseamnă că ai dreptate. Înseamnă că am înțeles că 
degeaba îți explic” (/pinterest. com/). Totuşi, nu putem evita unele 
explicaţii, la care recurgem (măcar în parte) şi în povestirile următoare, 
ca şi în final. 


ROMÂNA STRĂINILOR. Dacă voiaţi un model de română învățată, 
acesta ne-a fost oferit de fragmentul de discurs în limba noastră rostit 
de Doamna Ambasador al Franţei în România, la scurta festivitate de 
la Ambasada Franţei la Bucureşti de pe data de 14 iulie, mai puţin su- 


Profesorul Stelian Dumistrăcel, colegul și prietenul nostru drag, a devenit, pe 30 iulie 


2020, Cetăţean de Onoare al Municipiului Iași. „Cel mai mare lingvist român contempo- 
ran, se spune în comunicatul de presă privind acest eveniment, primește recunoașterea 
oficială a oraşului”. Revista „Limba Română” apreciază înalt gestul administraţiei Iaşilor 
şi adresează felicitări şi urări de succes celui mai consecvent și mai fidel autor al revistei 


noastre. La mulţi ani, MAGISTRE! 

netele ă şi â în „astăzi”, respectiv „/naţiunea/ română”, dar astea sunt 
sunete moștenite din tracă și pot fi cu greu deprinse de alogeni! (de 
aici şi... interesul „savanţilor” moscoviți pentru pronunţarea lor aparte 
în limba „moldovenească”). Prin comparaţie, niciun efort, însă, pen- 
tru vibranta uvulară r, în scurtele inserții de franceză din intervenţia 
preşedintelui nostru şi a prim-ministrului Orban. De altfel, DI Iohan- 
nis, filmat la București, nu și-a destins deloc maxilarele, indiferent de 
ziceri sau complimente, spre deosebire de președintele Macron, pe a 
cărui față plutea un binevoitor zâmbet fugar, evoluat chiar într-un râs 
prietenos când fanfara Legiunii Străine s-a produs cu melodia La Mer, 
a lui Ch. Trénet (scene prezente, la noi, pe segmentul ecranului pe care 
se transmitea, de la Paris, o simbolică defilare militară). 


TOT CA EXPLICAȚII, fugare. Măcar în două cazuri, discursul public, la 
diferite niveluri, poate confirma puncte de vedere exprimate de noi an- 
terior: 1) Vorbind despre hipergermanisme, am deplâns şi am combătut 
pronunțiile de tipul șprei (dar şi ștres). Substantivul sprei (devenit termen 
internațional) este de origine engleză, iar germana nu are nicio legătură 
cu pătrunderea lui în română. La vremea respectivă, nu aveam la înde- 
mână un caz pentru care germana ne poate influenţa, aşa cum, astăzi, 
stau lucrurile în cazul șparanghel. Așa pronunţă, dezinvolt, substantivul. 
sparanghel muncitorii români „exportaţi” în Germania (în pofida pan- 
demiei), după modelul localnicilor. Or, sparanghel a fost împrumutat 
din greacă (ngr. sparângi). 2) Ne temeam cândva că, de frica a ceea ce 
se numește „cacofonie', sperioșşii inculți vor ajunge să „bage” un și chiar 
în formula „A fost odată ca și niciodată”; un exemplu: „Transalpina, ca și 
lucrare realizată în timpul când DI O. era ministrul transporturilor” (Lu- 
cian B., ministrul actual al transporturilor: /politica video/). 


DAR EXISTĂ şi un substitut: pronunţarea cuvântului virgulă. Referi- 
tor la acest virtual (chiar grafic) colac de salvare (!), putem semnala 
performanţa unui politician de la București (Marian V.), care, printre 
altele, şi-a propus să candideze pentru funcția de primar, „ori la secto- 
rul S, ori la capitală”. Iată unele din grijile sale: „nu este drept ca virgulă 
bucureştenii să aştepte mereu până când primarii... ; sau: „îi pot speria 
pe oameni ca virgulă să nu se mai vorbească despre ei” (B1 TV, 21.07). 


Lasă că și ziariştii sunt mereu cu urechea ciulită la felul cum vorbesc 
politicienii; recent, la TVR s-a reluat fraza în care Ludovic O., în vizita 

de pe șantierul șoselei Transalpina, ezita asupra pluralului subst. parapet: 
„nu sunt încă montați... /ezită/... parapeţi” (şi Lucian B. pronunţa para- 
peți; cf. G4 Media.ro/; text/imagine redactate în redacție). Spre deose- 
bire de parapete, cele de la Alecsandri: „Prin foc, prin spăngi, prin glonți, 
prin fum, Prin mii de baionete, Urcăm, luptăm... iată-ne-acum Sus, sus, 
la parapete” (Peneș Curcanul). Însă, pentru buna însușire a românei de 
către tot felul de „aleși”, ar trebui organizate cursuri speciale, de nivelul 
contactelor de tip Fashion Teenager (dacă nu chiar Fashion Kids!). 


MOLDOVENILOR din stânga Prutului, imaginea chiriliței le este reîm- 
prospătată cel puţin de unele nume de pe cutii ale medicamentelor. 
Dintre acestea (numite de specialiști „texte de contact”!), ne-au reținut 
cazurile în care se manifestă concurența dintre preluarea, în limbi eu- 
ropene, a africatelor latinești redate de literele c+i(e) şi g+i(e), citite 
/ci-ce/, /gi-ge/, sau /ţi-ţe/, respectiv /ghi-ghe/; cazuri clasice: Cicero 
sau Țiţero? Diegis sau Dieghis? Şi, acum, ajungem la medicamente; pe 
cutii scrise în România, ale unor medicamente fabricate în România, 
dar exportate pe piaţa ex-sovietică, vedem scris CICATRIDINA și 
Iluxarpuauna, respectiv ANALGID și AnaarnA! Așa, probabil, ca să 
nu se poată uita de tot! 


NICI NOI NU PUTEM, totuşi, trăi fără explicaţii! Dar aici ne servim 
de cele mai autorizate surse, dicționarele, ținând seama și de faptul ca 
nu toată lumea poate ajunge la unele din ele! Substantivul românesc 
explicaţie este un neologism, preluat de noi din franceză, și cu asta gata! 
(pentru piaţa internă). Semnificaţia adâncă o găsim în dicționare ale 
limbii franceze, care (de exemplu Trésor de la langue française informa- 
tisé) trimit la un lat. explicare, însemnând, iniţial, „a desface”, de unde 
„a expune clar”, ca derivat de la verbul plicare „a îndoi”, deci a explica 
înseamnă, şi pentru noi, „a dezdoi” lucrurile, situaţiile, „a desface” şi, 
dacă vreți, „a întinde”. 


IAR NOI rămânem cu speranţa (pe care vrem să o transmitem cititori- 
lor ca o cheie de lectură) că nu ne-am întins prea mult nici în cazurile 
discutate, nici cu privire la etimologie (indirectă). 

Anatol EREMIA 


Relevanţa geografică, 
istorică și socială a toponimiei 
din Câmpia Bălţilor (II) 


A.E. — dr. hab., profesor 
cercetător, lingvist, specialist 
în onomastică. A editat 25 
de cărţi, cele mai recente 
fiind Dicţionar explicativ 

şi etimologic de termeni 
geografici, Chişinău, 2006; 
Dicţionar geografic universal, 
Chişinău, 2008; Localitățile 
Republicii Moldova. Ghid 
informativ documentar, 
Chișinău, 2009; Dicţionar 
geografic universal, Bucureşti, 
2008; Atlasul hidronimic al 
Republicii Moldova, Chişinău, 
2017; Destinul cuvintelor. 
Breviar onomasiologic, 
Chișinău, 2017; Tezaurul 
toponimic românesc. 
Republica Moldova. Arealul 
Leova, Chișinău, 2018. 


Aspecte sociale. Din timpuri străvechi viaţa 
socială a comunităţilor de oameni s-a desfășurat 
în aşezări umane, cu atribuţii și funcţii bine 
determinate. Primele locuri şi așezări de 
conviețuire a oamenilor au fost peșterile de 
sub malurile stâncoase ale râurilor şi stațiunile 
de pe văi, acestea dosite de povârnișurile înalte 
şi abrupte ale dealurilor sau de pădurile greu 
de pătruns. Staţiunile, alcătuite din câteva 
bordeie sau colibe, aveau un caracter temporar, 
pentru că grupurile de oameni care le locuiau 
se vedeau nevoiți adesea să le părăsească şi să 
se strămute în alte locuri, favorabile vieții, dar 
şi ferite de pericolul invaziilor. Satele își trag 
originea din perioada romană a Daciei (sec. 
II-IV), însăși denumirea lor comună fiind de 
origine latină — fossatum „loc populat şi întărit 
printr-un şanţ şi val de apărare” Geto-dacii 
denumeau localitățile mai mari dave (Buridava, 
Petrodava, Tamasidava, Zargidava). 


Existau în trecut şi aşezări ce reprezentau 
nişte conglomerate de locuințe şi menaje 
gospodărești permanente sau provizorii, în 


Partea I vezi „Limba Română” (Chișinău), nr. 2-3 
(256-257), 2020, p. 90-99. 

dependenţă de tipul și structura lor, precum şi de ocupațiile celor care 
le locuiau. Acestea sunt desemnate prin termeni care le fixează tipul și 
funcţia: odaie, câșlă, cătun. Pe parcursul timpului, în anumite condiţii, 
datorită factorilor social-economici favorabili, micile așezări umane 
s-au dezvoltat și s-au transformat în sate mari, apoi unele dintre ele în 
târguri şi orașe. 


În concepţia actuală, satul este definit ca așezare rurală ai cărei 
locuitori se ocupă, în fond, cu agricultura. Satele de astăzi sunt unități 
administrativ-teritoriale cu statut oficial şi juridic. Au existat și există 
diferite sate, vechi şi noi, mari şi mici, de vădită importanţă economică 
şi culturală, precum şi de însemnătate redusă, sub unele aspecte. La 
dezvoltarea și constituirea satelor au contribuit factori și împrejurări 
de ordin complex: geografici, istorici, sociali, economici etc. Pentru 
a-şi asigura viața din punct de vedere material, oamenii au ales ca locuri 
de aşezare zonele prielnice pentru agricultură și creșterea animalelor. 
Locuitorii satelor au căutat să beneficieze de bogăţiile naturale ale 
subsolului pentru dobândirea mineralelor și cărbunelui, cu precădere 
în regiunile muntoase, apoi ale pădurilor pentru vânat și lemn de 
construcție şi de foc, ale apelor pentru pescuit, ale şesurilor și fânaţelor 
pentru întreținerea animalelor de casă. 


Vechii locuitori adesea îşi întemeiau aşezările în locurile ferite de invazia 
triburilor barbare, de pericolul războaielor purtate de cele mai multe 
ori de armatele străinilor, dar pe pământul strămoșilor noştri. Prin 
acele locuri au rămas să dăinuie până astăzi multe așezări ascunse prin 
desișul codrilor și prin pădurile de nepătruns, prin fundacuri de văi, 
departe de drumurile mari și de locurile deschise și neapărate. Multe 
sate şi oraşe din spațiul românesc au apărut pe vetrele fostelor dave 
geto-dacice, pe locul vechilor cetăți și pe simple fortificaţii de pământ. 
Amintirea lor o păstrează până astăzi numele de locuri Cetăţuia, Șanțul, 
Valul, Troianul, Zamca, precum şi denumirile de localități Gradiște, 
Horodiște, Palanca, Parcani etc. 


Din punctul de vedere al formei și al structurii lor, se disting câteva 
tipuri de aşezări rurale: a) risipite, specifice regiunilor de munte, 
dispoziţia caselor și a menajelor gospodărești fiind dictată de condiţiile 
de relief; b) răsfirate, motivate de formele de relief colinar, dar și de 
ocupațiile oamenilor, situate fiind pe văi sau pe dealuri, în dependență 

de amplasarea terenurilor agricole; c) adunate, caracteristice reliefului 
de câmpie, marilor regiuni agricole (Isbăşoiu 1984: 27-30; Cucu 1991: 
47-52). 


Satele din cuprinsul arealului toponimic cercetat ţin, în majoritatea lor, 
de categoria așezărilor rurale adunate: Bilicenii Noi, Bilicenii Vechi, 
Drăgănești, Dumbrăviţa, Heciul Nou, Heciul Vechi, lezăreni, Pepeni, 
Prepelița, Rădoaia, Ţipleşti. Forme relativ răsfirate, cu locuinţe dispuse 
în lungul văilor sau drumurilor, într-un rând sau două, au unele sate 
mai noi: Brejeni, Grigorăuca, Lipovanca. 


Multe dintre satele românești actuale datează din primele perioade 
ale epocii feudalismului. Pe atunci, comunităţile de oameni din 
mediul rural erau organizate în obşti sătești, conduse de un jude, 
cnez sau vătăman. Conducătorul obștii împreună cu „oamenii buni şi 
bătrâni” organizau viața socială și economică a obștii. După numele 
judelui, cnezului sau vătămanului și-au luat denumiri multe sate vechi: 
Balomireşti „unde a fost jude Balomir”, Ostăpceni „unde a fost Ostapco 
jude”, Procopinți „unde au fost Procop şi Vasile vătămani”. Membrii 
obștii, vechii locuitori ai satului, fie că se trăgeau de pe un strămoș 
comun, fie că erau adunaţi pe lângă o căpetenie a obștii sătești. 


Odată cu crearea Statului Moldova, domnitorul devine stăpân al 
tuturor pământurilor libere, pentru ca mai târziu să le dăruiască marilor 
feudali, mănăstirilor, demnitarilor, conducătorilor de oști. Beneficiarii 
donațiilor, căpătând drepturi de proprietari asupra moșiilor, deveneau 
totodată şi stăpâni ai satelor respective. Din actele de donaţie rezultă 
că boierilor, demnitarilor și oștenilor li se donau moșii pentru „dreapta 
şi credincioasa lor slujbă” față de domnie, pentru participarea lor în 
războaiele victorioase. Satele întemeiate pe moşiile „de donaţie” 
adesea erau denumite după numele proprietarilor de pământuri. Acest 
mod de nominaţie se aplica și atunci când proprietari ai moșiilor și 
satelor deveneau, prin vânzare-cumpărare sau prin dare în moştenire, 
alți proprietari, procedeul durând secole, până la începutul veacului al 
XX-lea. 


În sec. al XVIII-lea încep să apară tot mai multe sate de răzeși, de țărani 
mai înstăriți, descendenţi ai unei clase de mici feudali. Aceştia, de 
asemenea, au marcat toponimia locală, prin nominaţii şi renominații 

de așezări și locuri din cuprinsul moșiilor. Răzeşești sunt şi unele sate 
din arealul cercetat. 


Perspectiva unei dezvoltări complexe și mai rapide au avut-o îndeosebi 
așezările din preajma târgurilor și a orașelor, precum și cele situate de-a 
lungul drumurilor mari şi pe malurile râurilor navigabile. Locuitorii 
acestor sate aveau posibilitatea să-și vândă pe la pieţe şi iarmaroace 
produsele agricole și cele meșteșugărești. Prin mijlocirea căilor mari 
de comunicaţie se întrețineau relații comerciale între populaţia locală 
şi negustorii din marile orașe din ţară și de peste hotare. De acest 
privilegiu s-au bucurat și așezările din preajma drumurilor de pe 
văile râurilor Prut, Nistru, Bâc, Răut, Ciuluc, inclusiv fostele sate și 
târguri, unele dintre ele devenite apoi orașe: Strășeni, Călărași, Orhei, 
Sângerei, Bălți. Din cuprinsul arealului Sângerei au beneficiat de 
aceste posibilități de creştere şi dezvoltare economică satele Prepelița, 
Copăceni, Bilicenii Vechi, Alexăndreni, Grigorești, Heciul Vechi. 


Datorită acelorași împrejurări, fostul sat Bălți, menţionat documentar 
din sec.al XVII-lea, dupăunele opinii chiar din sec. al XV-lea, devine târg 
în sec. al XVIII-lea și primeşte statut de oraș la începutul sec. al XIX-lea 
(în an. 1818). Sângereii, satul de altădată, prezent în documente 
începând din anul 1584, este trecut în categoria târgurilor spre sfârșitul 
sec. al XIX-lea, apoi în cea a localităților de tip orăşenesc în perioada 
postbelică, statut de oraș acordându-i-se în anul 1994. 


Căile mari de comunicaţie (șleahurile) au favorizat apariţia şi 
dezvoltarea târgurilor, aceasta, bineînţeles, pe lângă o rețea densă de 
aşezări rurale din apropierea lor, cu mari suprafețe de pământ și cu 
condiţii prielnice pentru creşterea animalelor şi pentru desfășurarea 
altor activități gospodărești: albinăritul, pescuitul, vânatul, legumăritul, 
meşteșugăritul etc. În baza acestor surse materiale, târgurile și orașele 
erau asigurate cu produse agricole, cu unelte de muncă și obiecte 
casnice de primă necesitate. Târgurile au fost pe vremuri principalele 
centre economice și comerciale, pe baza cărora au crescut și s-au 
dezvoltat oraşele de mai târziu (Ciurea 1998: 128-129). 


Distanţa dintre târguri era aproximativ de 50-60 km, aceasta pentru 
ca locuitorii satelor, cu carele încărcate şi cu vitele lor de vânzare, să 
parcurgă drumul dus-întors într-o zi-două. Între târguri, la distanțe 

de circa 20 km, se aflau amplasate hanuri de popas pentru negustori 
și călători, cunoscute pe atunci cu denumirile han, ratuș, făgădău, 
fixate și în toponimie prin numele topice de locuri și localități: Hanul 
Conului Duca, Hanul Frăsinei, Ratușul, Făgădăul. Pe lângă hanuri erau 
amenajate localuri pentru serviciile de poștă, asigurate cu locuri pentru 
staționarea vehiculelor ce transportau coletele și corespondenţa, cu 
grajduri pentru caii de schimb. 


Depărtarea dintre stațiunile de poştă devenise o măsură pentru distanţe, 
egală cu aproximativ 20 km, denumită poștă. Astăzi acest cuvânt mai 
are şi înțelesul de „distanță mare, nedeterminată”. De aici provine şi 
expresia cale de o poștă. Termenul poștă a rămas şi el să denumească 
în toponimia noastră locurile aflării în trecut a staţiunilor de poştă, 
precum şi vechile drumuri și şleahuri dintre fostele poşte. Din arealul 
toponimic Sângerei fac parte actualele nume de locuri Dealul Poștei, 
Drumul Poştei, La Poştă, Podul Poștei, Șleahul Poștei. 


Târgurile au fost întemeiate de autohtoni, mai cu seamă că ele s-au 
dezvoltat pe vetrele şi pe baza fostelor sate de locuitori băștinași. 
La dezvoltarea lor economică şi comercială şi-au adus contribuţia, 
negreșit, și negustorii, cei interni și cei străini. Populaţia majoritară a 
târgurilor și orașelor o alcătuiau țăranii și orăşenii de etnie română. 
Aici însă locuiau și reprezentanți ai altor etnii: ruşi, ucraineni, armeni, 
bulgari, polonezi, turci. După cum s-a arătat deja, majoritatea satelor au 
fost întemeiate şi populate de băștinașii români. Doar unele localităţi 
din raionul Sângerei au fost înființate de alogeni, și aceasta pe cale de 
colonizare, în urma strămutării forțate a țăranilor ucraineni și ruși din 
fostele gubernii apusene ale Imperiului Rus. Unele colonii au apărut 
în perioada reformei agrare din 1868, altele, cele mai multe dintre ele, 
datează de la începutul sec. al XX-lea, când cei veniţi au cumpărat aici 
pământuri prin „Banca Ţărănească” sau au fost împroprietăriți cu loturi 
de pământ de instituţia „Casa Noastră” în anii 1918-1924. Localitățile 
întemeiate de autorităţile regimului țarist poartă, de regulă, denumiri 
rusești sau ucrainene (cele ucrainene însă adaptate la limba rusă, 
utilizată pe atunci de oficialitățile administraţiei țariste): Antonovca, 
Evghenievca, Gavrilovca, Petropavlovca, Romanovca, Vladimirovca. 


Satele apărute în epoca medievală timpurie erau mici, alcătuite doar 
din 20-30 de case, cu un număr de până la 100-150 de locuitori. 

Datorită sporului natural demografic, precum și mişcărilor de 
populaţie, cu strămutări dintr-un loc în altul, dintr-o regiune în alta, 
în căutarea unor condiţii favorabile vieţii, în sec. al XIX-lea, în satele 
mari numărul locuitorilor ajungea și până la 300-400, iar uneori și la 
900-1000 de suflete. Pentru arealul cercetat să se compare în această 
ordine de idei: Bursuceni — 41 loc. (1817), 254 loc. (1859); Ciuciuieni 
- 92 loc. (1817), 343 loc. (1875); Coşcodeni — 91 loc. (1817), 416 
loc. (1875), 734 loc. (1897); Dumbrăviţa — 116 loc. (1817), 358 loc. 
(1859), 967 loc. (1875), 1262 loc. (1897); lezăreni — 125 loc. (1817), 
623 loc. (1859); Pepeni — 104 loc. (1817), 361 loc. (1859), 933 
loc. (1875), 1486 loc. (1897); Prepeliţa — 109 loc. (1817), 689 loc. 
(1859), 741 loc. (1875), 997 loc. (1897); Tipleşti — 16 loc. (1817), 
293 loc. (1859), 546 loc. (1897) (Tpya»ı 1907: 99-100, 130; Cnucku 
1861; 230, 238, 253, 255, 259; Ilepeuens 1912: 53, 56, 58, 75; Ilepaa 
BceoGmaa nepenuc» 1905: 6, 8). 


Târgurile moldovenești aveau 500-600, iar uneori şi peste 1000-1500 
de locuitori. La recensământul din 1817 Sângereii numărau doar 
254 de locuitori, iar la cele de mai târziu — 1344 loc. în 1859, 1978 
loc. în 1897. Orașele dispuneau de populaţie mult mai numeroasă. 
Acestea reprezentau mari centre administrativ-teritoriale, economice, 
comerciale şi culturale. Unele s-au dezvoltat pe baza fostelor târguri sau 
a satelor mari (Bălți, Cahul), altele au evoluat din orașele și mai vechi 
(Cetatea Albă, fosta colonie elenă Tyras, Chilia, Orhei) sau au luat 
ființă pe lângă vadurile fortificate de la Nistru (Hotin, Soroca, Tighina). 
Străvechile fortificaţii au fost refăcute şi reconstruite, transformându-se 
ulterior în puternice cetăți de apărare şi de pază la hotare, orașele din 
preajma lor devenind reședințe de ţinuturi. Sângereii şi satele din jur 
s-au aflat în perimetrul de relaţii economice și comerciale cu oraşele 
Bălți, Orhei şi Soroca. Şleahurile Sângerei — Bălți, Sângerei - Orhei, 
Sângerei — Soroca, aceste drumuri mari şi vechi, au susținut temeinic și 
au asigurat legătura în permanenţă. 


În prima perioadă de după crearea Statului Moldova, orașele şi 
târgurile mari aparțineau domnitorilor, urmând să devină proprietatea 
unor feudali, demnitari sau a mănăstirilor. Astfel, Lăpușna, fost târg 
domnesc, este donat mănăstirii Sfântul loan Gură de Aur, Chișinăul 
devine proprietatea unor mănăstiri din lași — Sf. Vineri şi Galata. 

Către sfârșitul sec. al XVIII-lea, Teleneștii aparținea moșieriței Raluca 
Mavrocordat, iar târgul Sorocii vistiernicului Anastasie Iancu, cel care 
l-a vândut apoi logofătului Nicolae Russet. 


Nu toate oraşele, târgurile și satele au supraviețuit timpului și aceasta 
din cauza vicisitudinilor de tot felul. Orheiul vechi a dispărut fiind 
distrus de tătarii mongoli la retragerea lor din spaţiul pruto-nistrean, în 
anii 60 ai sec. al XIV-lea, și apoi în urma repetatelor invazii ale turcilor 
şi tătarilor, în sec. XV-XVI. În anii 50 ai sec. al XVI-lea, în locul lui a 
luat ființă, tot pe Răut, dar mai la nord, noul oraş Orhei. În aceleași 
împrejurări au fost desființate târgurile Costeşti de pe Botna, Sărata 
de la gurile râului Sărata, ţinutul Tigheci, Tintul de pe râul Cahul, țin. 
Greceni, Troianu de pe Prut, din același ţin. Greceni. Multe dintre 
satele menţionate în documentele vechi nu le mai găsim printre cele 
existente astăzi. Despre locul aflării lor de cândva ne amintesc astăzi 
doar numele topice Săliște (Seliște), desemnând atât localități: Seliște 
(sate în raionul Leova, Nisporeni, Orhei), Seliștea Nouă (Călăraşi), 
Selişteni (Nisporeni), cât şi terenuri agricole, inclusiv cele din arealul 
cercetat: Imașul Seliștei, Seliștea de sub Sat, Toloaca din Selişte. 


Multe localităţi rurale au luat ființă în urma reformelor agrare din 
Basarabia, acestea având loc în anii 1864-1868, 1906-1912 şi 1918- 
1924. Astfel, la 12/24 august 1864, Consiliul de Stat al României 
adoptă Legea rurală, promulgată de Al. I. Cuza prin decretul din 
14/26 august 1864. Prin această lege țăranii au fost eliberaţi de toate 
sarcinile feudale față de stat și față de marii proprietari de moşii 
şi au fost împroprietăriți cu loturi de pământ. În România au fost 
împroprietărite atunci 463 554 de familii de țărani, cu o suprafață 
totală de 1 810 311 ha. În temeiul aceleiași legi, au fost improprietărite 
48 342 de familii de însurăţei cu circa 228 329 ha, ceea ce însumează 
un total de 2 038 640 ha, împărţite la 511.896 familii (Istoria României 
1992: 210-211). De prevederile acestei legi au beneficiat locuitorii 
satelor din judeţele de sud ale Basarabiei — Bolgrad, Cahul și Ismail, 
retrocedate de Rusia țaristă Principatului Moldova în 1856. Pe locurile 
respective de împroprietărire au luat ființă mici aşezări agricole și 
păstoreşti, care, cu timpul, s-au transformat în sate mari și târguri: 
Cârpeşti, Constantinești, Cotihana, Cucoara, Găvănoasa, Vişineşti. 
Şi multe terenuri agricole denotă prin denumirile pe care le poartă 

până astăzi caracterul lor istoric funciar: Dealul Răzeșiilor, Măhălaua 
Răzeșilor, Răzeșiile, Răzeșiile lui Cuza, Răzeșiile Vechi. Termenul răzeșie 
e cunoscut în această zonă cu sensul de „pământ moștenit de la Cuză”, 
„teren de împroprietărire la reforma agrară a lui Al. I. Cuza”, răzeș 
însemnând „țăran liber, posesor al unei bucăţi de pământ primit la 
împroprietărire”. 


Reforma agrară din 1868 a fost înfăptuită în Basarabia de către autoritățile 
guvernului țarist din regiune, în urma crizei generale a orânduirii feudale 
şi a dezvoltării relaţiilor capitaliste din Rusia. "Țăranii basarabeni din 
judeţele centrale şi de nord au primit loturi de pământ în schimbul unei 
plăți de răscumpărare, pe care trebuiau să o achite moșierilor locali. 
Până la achitarea costului însă țăranii trebuiau să plătească dijma şi să 
presteze claca față de moșieri. Loturile respective de pământ, în limbajul 
administraţiei de pe atunci, se numeau nadeluri (din rus. nadea „lot de 
împroprietărire”). Locuitorii mai în vârstă din unele sate din raionul 
Sângerei păstrează până astăzi în memorie, prin tradițiile populare orale, 
numărul de nadeluri distribuite cândva strămoșilor lor: 60 în Cubolta, 
86 în Țipleşti, 46 în 'Ţipleteşti, 60 în Heciul Vechi, 116 în Heciul Nou, 84 
în Bilicenii Vechi, 67 în Chișcăreni, 71 în Ciuciuieni. Terenurile agricole 
respective și astăzi îşi păstrează vechile denumiri: Nadelul (Chișcăreni), 
Nadelurile (Heciul Vechi), Nadelurile din Sus (Cubolta). Şi unele sate și- 
au luat începutul din acele vremi. 


Reforma agrară din 1906-1912, denumită stolâpinistă, după numele 
lui A.A. Stolâpin, preşedintele Consiliului de miniștri al Rusiei, 
conducătorul acestei reforme, a dat posibilitate țăranilor de a ieşi 
din obştea țărănească și de a deveni proprietari de loturi. Legile din 9 
noiembrie 1906, 14 iunie 1910 şi 29 mai 1911 prevedeau consolidarea 
„Băncii 'Țărănești”, reglementarea regimului proprietăţii funciare și a 
politicii de colonizare a unor regiuni. Deși această reformă a suferit eşec 
în întreaga Rusie, în Basarabia s-au produs totuși unele schimbări. A fost 
lichidată parţial insuficiența de pământ în unele zone, a fost creată în 
mediul rural posibilitatea apariţiei unei clase de țărani mai înstăriți. În 
Basarabia, prin „Banca 'Ţărănească”, au cumpărat pământuri de la moșieri 
și de la stat locuitorii unor sate din regiune, dar și mulți țărani aduși din 
guberniile apusene ale Rusiei. Pe cale de colonizare au luat ființă multe 
sate din judeţele basarabene, inclusiv din fostul județ Bălţi, parțial din 

actualul raion Sângerei: Antonovca, Cotovca, Pălăria, Evghenievca, 
Gavrilovca, Petrovca, Tăura Nouă, Vladimirovca ş.a. După cum se 
poate observa, majoritatea acestor sate au fost denumite de autorităţile 
ţariste în limba rusă, după modelele toponimice rusești preexistente. 
Loturile de împroprietărire respective se numeau în rusește yuacmku 
(sing. yuacmox „lot, parcelă de pământ, teren”). De aici denumirea unor 
terenuri agricole: Ocești (Chișcăreni), Uceşti (lezărenii Vechi). 


Reforma agrară din 1918-1924, legiferată de prim-ministrul Ion 
I. C. Brătianu, a fost înfăptuită de administrația României, conform 
Înaltului Decret Regal din 21 decembrie 1918. Organul de aplicarea 
reformei agrare a fost „Casa Noastră”, instituţie care funcţiona autonom, 
dar sub controlul Ministerului Agriculturii. „Casa Noastră” conducea și 
efectua toate lucrările de expropriere şi împroprietărire, de cadastrare 
a proprietăţilor imobiliare, de sistematizare a fondului funciar rural. 
Se expropriau pământurile moșiereşti şi mănăstirești cu suprafețe 
mai mari de 100 ha (cota maximă lăsată expropriaților). Loturile de 
împroprietărire aveau suprafața de 5-6 ha și, în rare cazuri, de 6-8 ha. 
În jud. Bălți existau 513 moșii cu o suprafață de 287 930 ha, din care au 
fost expropriate 258 585 ha, acestea fiind distribuite pentru rezerve şi 
pentru interes comun, și 206 804 ha pentru împroprietărirea a 11 183 
de familii din 297 de sate (Reforma 1930: 76). Au fost împroprietăriți 
toți țăranii nevoiaşi, cei fără de pământ și cei cu puţin pământ, de până 
la 5-6 ha, indiferent de apartenenţa lor naţională și confesională, de 
convingerile lor politice. 


(Va urma) 


Referinţe Bocănețu 1927 = Bocăneţu A., Terminologia agrară în 
bibliografice limba română, în Codrul Cosminului, vol. II-III, Cernăuţi, 
1927. 
Ciurea 1998 = Ciurea D., Evoluţia așezărilor şi a populaţiei 
rurale din Moldova în secolele XVII-XVIII, Bucureşti, 1998 
(Extras). 
Cucu 1991 = Vasile Cucu, Orașele României, în „Lerra” 
(Bucureşti), nr. 1, 1991. 


Eremia & Răileanu 2005 = Eremia Anatol, Răileanu 
Viorica, Nomenclatorul localităților din Republica Moldova, 
Chișinău, 2005. 

Eremia & Răileanu 2008 = Eremia Anatol, Răileanu Viorica, Localitățile Republicii 
Moldova. Ghid informativ documentar, Chişinău, 2008. 


Eremia 2001 = Anatol Eremia, Nomenclatorul localităților din Republica Moldova, 
Chişinău, 2001. 
Iordan 1963 = Iorgu Iordan, Toponimia românească, Bucureşti, 1963. 


Isbăşoiu 1984 = Constantin Isbășoiu, Despre noțiunile de habitat rural, aşezare rurală și 
sat, în „Terra” (Bucureşti), nr. 4, 1984. 


Istoria României 1992 = Istoria României în date, Chişinău, 1992. 

Reforma 1930 = Reforma agrară din Basarabia (1918-1922). Date statistice, Chişinău, 
1930 (Extras). 

Ilepsaa BceoGmaa nepenucs 1905 = Ilepeaa sceoGuşaa nepenucv nacenenua Poccuiickoiă 
Hmnepuu (1897 2.). DeccapaGckaa 2y6epnus, Sankt-Petersburg, 1905. 

Ilepeuen» 1912 = Ilepeven nacenennvix mecm (1870-1875 22.). Peccapabckas eybepnus, 
Chişinău, 1912. 

Cnucku 1861 = Cnucku nacesennoix mecm Poccuiickoii Hmnepuu (1859 2.). Beccapabckas 
o6nacmv, Sankt-Petersburg, 1861. 


Tpyani 1907 = Tpyow Peccapa6ckoii 2y6epnckoii yuenoii apxuenoii komuccuu, vol. 3, 
Chişinău, 1907. 

Eugen MUNTEANU 


O revelație documentară: 17 scrisori 
inedite ale lui Gheorghe Ivănescu 
către Eugeniu Coșeriu (IV) 


E.M. — profesor la Facultatea de 


Litere a Universităţii 


„Alexandru loan 


Cuza" din lași, director-fondator al 


Școlii Doctorale de 


Studii Filologice 


(2005-2009), profesor invitat la 


Universitățile din 


director al Insti 


utului 


Jena și Viena, 
de Filologie 


Română, Al. Philippide" din lași 


(2009-2013). Pri 


ncipalele lucrări: 


Aeterna Latinitas (1997); Introducere 
în lingvistică (2015); Lexicologie 
biblică (2008). A coordonat 


proiectul, Mon 
Dacoromanorum 
volume tipărite 
versiunii,Ni 
Vechiului Testamen 
A tradus și co 
Sf. Augustin, 
Swedenbo 
Rousseau, Riva 


umenta linguae 
(2009-2015, 15 
şi editia critică a 


icolae Spătarul Milescu”a 


(2016, 2060 p.). 
mentat texte de 


Thomas de Aquino, 


g, Jean-Jacques 
rol, Wilhelm von 


Humboldt, lacob Grimm, 


Ernst Renan, Eugenio Coseriu și 
Hans-Georg Gadamer. 


Prezint în continuare următoarele scrisori din 
corespondenţa inedită dintre G. Ivănescu şi 
Eugeniu Coșeriu. Ambele scrisori datează 
din anul 1957 şi sunt trimise de Ivănescu din 
Bucureşti, unde se mutase după ce fusese dat 
afară de la Universitatea din lași, ca urmare 
a reformei comuniste a învățământului de la 
începutul anilor 1950. După diferite slujbe 
la Iaşi, menţionate în scrisoare, Ivănescu se 
mutase la București, acceptând, pentru a-și 
întreține familia, modestul post de secretar al 
Comisiei pentru studiul formării limbii şi po- 
porului român de la Academia Română. Nu 
există, în aceste două scrisori, nicio trimitere 
sau măcar o aluzie la precaritatea existenţei 
zilnice şi presiunea psihică enormă sub care 
încă tânărul învățat era silit să își ducă viaţa. Pe 
lângă discreţia personală intrinsecă, prudenţa 
tonului şi evitarea unor subiecte sensibile, 
de natură politică, atestă și teama de cenzu- 
ra dură a securităţii comuniste, față de care 
— atest pe baza discuţiilor mele personale cu 
magistrul meu ieșean — Ivănescu avea o frică 
aproape patologică. 


| Partea a III-a vezi „Limba Română” (Chişinău), nr. 2-3 
(256-257), 2020, p. 100-106. 

Dimpotrivă, ca şi cum ar fi trăit într-o lume normală, el continuă im- 
perturbabil să-și dedice întregul timp cercetărilor sale în domeniile 
preferate: istoria limbii române, indoeuropenistica, teoria lingvistică. 
Din examinarea atentă a tonului discursului epistolar, deducem că ac- 
centul se deplasase, între cei doi, dinspre relația magistru-discipol la 
cea pur amicală. Apare aici o temă ocurentă în toate scrisorile pe care 
Ivănescu i le va expedia lui Coșeriu, şi anume invitaţia de a construi îm- 
preună un fel de alianță, care să conducă la crearea unei noi lingvistici, 
pe baze antropologice. În absenţa unor mărturii epistolare concrete, 
nu putem ști ce gândea Coșeriu, devenit între timp deja cunoscut prin 
câteva lucrări publicate ca profesor la Montevideo. Din tăcerea con- 
stantă privitoare la acest aspect al relaţiei sale cu prietenul ieșean (în 
interviurile pe care le-a acordat nu face nicio referire), putem deduce 
că, devenind poate conştient de forța de convingere a teoriilor sale, 
Coșeriu privea mai degrabă cu mefiență această constantă invitație la 
colaborare. 


Scrisoarea cu numărul 7 o deţinem în două versiuni. Pe prima, găsită 

5 ) 
printre manuscrisele lui Ivănescu de la Iaşi, o reiau aşa cum am pu- 
blicat-o anterior (O scrisoare inedită a lui Gh. Ivănescu către Eugeniu 
Coșeriu, în „Limba Română” (Chişinău), nr. 3-4, anul XXVIII/2018, 
p. 88-93). Versiunea a doua este cea care a fost primită de Coșeriu. 
Comparându-le, constatăm că, transcriindu-și „pe curat” epistola, Ivă- 
) ) CAE ) 
nescu a mai „imblânzit” unele expresii sau formulări pe care le socotea, 
probabil, iritante sau supărătoare pentru destinatar. 


Potrivit normelor de editare pe care mi le-am propus, am cuprins 
în secțiunea de note și comentarii toate informaţiile sau preciză- 
rile pe care le-am socotit necesare și utile pentru cititorul actual. 
Pentru facilitarea unei consultări rapide a notelor şi comentariilor, 
am decis să introduc o numerotare unică („în continuare”), de la 
o scrisoare la alta, începând cu prima scrisoare şi continuând cu 
următoarele. 


Celelalte precizări redacționale și editoriale privind transcrierea tex- 
telor și ortografia au fost prezentate mai pe larg în partea I a acestui 
serial. 

[1] 
Bucureşti, 18 iunie 1957 
Iubite Coșeriu, 


Am primit exact acum o săptămînă afectuoasa ta scrisoare, care a fost 
pentru mine prilejul unei mari bucurii. După aproape o lună dela expe- 
dierea scrisorii mele, mă temeam că depărtarea a rătăcit mesajele noas- 
tre, mă temeam că nici acum nu vom putea relua o legătură, pe care ar 
fi trebuit să o avem de mult. Dar, în sfîrșit, scrisoarea ta a venit! Este 
prima care-mi soseşte de peste hotare, după 7 sau 8 ani. Pentru atita 
întîrziere sînt şi eu vinovat: ar fi trebuit să anunţ în străinătate schim- 
bările mele de adresă (nu mai locuiesc în Păcurari 45, adresa din actele 
celui de-al șaselea congres al lingviştilor, din 1950). Ar fi putut totuşi 
şi ieşenii să ştie că cel pe care-l căutau scrisorile era sau fusese profesor 
la Universitatea lor! Ar fi putut să întrebe la Universitate sau Academie 
(Filiala din Iaşi, întemeiată în 1950) unde se găseşte acest necunoscut 
căruia îi vin cărți şi scrisori din America de Sud. Și cu acestea am intrat 
în capitolul informaţii despre propria mea persoană, pe care mi le-ai 
cerut în scrisoarea ce mi-ai trimis. 


Într-adevăr, pînă în toamna lui 1952, am fost profesor de limba română 
la Universitatea din Iași, după aceia, pînă la 1 ianuarie 1956 am fost 
ceretător ştiinţific la Filiala Iaşi a Academiei R.P.R, iar de atunci încoa- 
ce sînt secretarul științific al Comisiei pentru studiul formării limbii şi 
poporului român, de pe lingă Academia R.P.R. Această comisie a fost 
înființată în vara anului 1955, pentru a organiza şi promova cercetă- 
rile de tot felul (arhelogice, istorice, lingvistice, etnografice, antropo- 
logice) în legătură cu originea românilor și are ca preşedinte pe acad. 
lordan!%, care a şi stăruit să fiu adus în Bucureşti. La Universitatea din 
Iaşi predau acum cursuri de lingvistică românească G. Istrate!"! (elev al 
d-lui Iordan), D. Gafiţanu!* (fost profesor secundar) și tineri elevi de- 
ai mei, cam în vîrstă de 30 de ani, în care pun mare nădejde (ei dezvoltă 
unele din ideile [2] mele în domeniul originii românilor și al istoriei 
limbii literare românești)". M-am căsătorit în 1950 cu Rodica Cio- 
can, care era atunci conferenţiară de istorie la Universitatea din Iași'%. 
O moldoveancă născută în București, care a trecut doctoratul în istorie 

în 1942 sau 1943 cu o teză despre politica Habsburgilor față de Tran- 
silvania în secolul XVI, lucrată cu Iorga. După 1952, ea n-a mai locuit 
în lași, ci acasă, în București, unde locuia și fetița mea, acum în vîrstă 
de şase ani'%. 


Ca profesor la lași am redactat multe cursuri, dar niciunul nu este încă 
în starea de definitivare pe care o cere tiparul, deşi aduc foarte mul- 
te idei și interpretări noi. Astfel, am redactat un curs despre originea 
românilor, care, cu adaosele ulterioare, se ridică la vreo 800 de pagini 
de tipar, am redactat o Istorie a limbii române pe epoci, în trei volume, 
de vreo 300-400 de pagini de tipar fiecare (I. Originile; IL. Limba veche 
1330-1830 şi III. Limba nouă, de la 1830 pînă astăzi); o gramatică ro- 
mânească după un plan cu totul nou, în care lipsește însă morfologia; 
un curs de Sintaxa istorică a limbii române; unul despre Istoria critică a 
teoriilor gramaticale, şi chiar un scurt curs de teorie a limbii'%. Deja îna- 
inte de 1950 am ajuns atit la o concepţie personală despre limbaj, cît 
şi în ce priveşte istoria limbii române. Începînd cu 1948, am introdus 
în cursurile mele și marxismul, adică explicarea prin „orînduirile” sau 
mai bine zis „structurile sociale fundamentale”. Mă găseam deja în po- 
trivire cu marxismul în unele privinţe, ca de exemplu atunci cînd expli- 
cam morfologia și sintaxa limbii prin gîndire și am crezut că găsesc un 
materialist al lingvisticii (nu însă şi un dialectician) în Philippide. Cite 
ceva din aceste idei vei găsi în broşura pe care ţi-o trimit zilele acestea 
prin Academie: Istoria limbii române în lumina materialismului dialectic, 
Iaşi, 1950. Astăzi văd lucrurile în multe privinţe altfel decît atunci, deși 
cred că deja acolo sînt formulate cum se cuvine legile dezvoltării lim- 
bilor, diverse dela o structură socială la alta. 


[3] Cu atîtea manuscrise și cu altele mai mici, în care tratez diferite 
probleme de teoria limbii sau de istoria limbii române, nici nu ştiu de 
ce să mă mai apuc mai întîi, mai ales că văd necesitatea de a redacta o 
altă serie de articole, în care, cum îţi scriam deja, ar trebui să încerc o 
revizuire a structuralismului contemporan. Pentru moment, lucrările 
mari stau pe loc. După ce m-am mutat în București, cîtva timp m-am 
pus la punct cu ce venise aici nou din Apus. Am scris cîteva articole de 
lingvistică românească, ce se vor tipări în „Studii și cercetări lingvisti- 
ce” VIII ale Academiei (le vei primi)”. Mai important este articolul 
meu de vreo 50 de pagini de tipar: Concepţia lingvistică a lui Alexan- 

dru Philippide'*, în care arăt cît de original este acest lingvist român și 
cum, plecînd de la el, se poate reforma întreaga teorie contemporană a 
limbii. Sper să-l public într-o revistă rusească, „Voprosy jazykoznanja', 
şi, apoi şi în vreo limbă occidentală. Trec peste articolele de fonetică 
pe care le pregătesc și în care voi face altă critică a fonologiei decît cea 
pe care am publicat-o, pentru a mă opri la cele ce le pregătesc în do- 
meniul morfologiei şi sintaxei generale. Am ajuns să fac gramatica cu 
totul altfel decit se face de obicei în școli și de către învăţaţi. Pot admite 
că limba e o structură, dar nu-mi voi putea niciodată însuși afirmaţia 
structuralismului contemporan, care crede că această structură se 
explică prin ea însăși și refuză explicarea prin gîndire'”, întrucît este 
vorba de morfologie şi sintaxă. Eu aș putea să mă consider creatorul 
unui structuralism logicist sau mentalist, care mi se pare singurul înte- 
meiat. Ţin şi astăzi mult la ideea pe care am exprimat-o în Actele celui 
de al șaselea congres al lingviştilor!''*, anume că mai toate categoriile 
morfologice sînt universale, căci gîndirea umană"! este, trebuie să fie, 
aceiași pretutindeni și că limbile sînt mai mult sau mai puţin adaptate 
acestei gindiri. Nu vreau și nici nu pot să intru acum în amănunte. O 
aplicaţie într-un caz special, acela al timpului și al aspectului verbal, vei 
găsi într-un articol al meu, Le temps, l'aspect et la durée de l'action, care 
va apărea pînă în cîteva luni, într-un volum de studii pe care lingviștii 


români le publică cu ocazia Congresului Internaţional de la Oslo”. 


[4] Pentru moment, colaborarea noastră la revizuirea lingvisticii con- 
temporane nu poate avea loc decit în felul că fiecare dintre noi am fo- 
losi ideile celuilalt. Cum deja am spus, eu nu văd posibilă revizuirea 
decît plecînd între alţii dela Philippide. Trebuie deci să adincim opera 
acestui învăţat, chiar dacă în multe privinţe ea este învechită și chiar 
stingace. De aceea voi căuta să-ţi trimit prin Academie cele două volu- 
me ale Originii Romiînilor!'*5. Totuşi, Philippide trebuie completat atît 
de mult și această muncă cere atîția ani, încît ar fi păcat să nu foloseşti 
rezultatele muncii mele în acest domeniu, expuse pe scurt în articolul 
anunțat. Ca să nu fiu prea abstract (afirmaţii goale) şi deci imposibil 
de crezut, voi spune că limba, ca orice realitate, afară de materie, îşi are 
bazele ei, fără de care nu poate exista, și care îi determină şi structu- 
ra: baza materială sau articulatorică şi baza spirituală sau psihică!'* sau 
gîndirea şi, în general, psihicul''5. Bază și cauză e cam tot una, și este de 
mirare că lingvistica actuală neglijează tocmai aceste cauze, care expli- 


COŞERIANA MEA 


că totul în limbă, în orice caz: tot ce este esenţial. Nu-ţi cer să renunți 
la fundamentul aristotelico-husserlian al concepţiilor tale lingvistice — 
care totuși nu te obligă să întrebuinţezi termini deosebiți pentru aceiași 
realitate. Dar e bine să încerci şi o revizuire a lor, o perfectare, o com- 
pletare, și ţi-aş recomanda ca linie pe care trebuie să mergem, filozofia 
lui N. Hartmann", pe care şi eu vreau s-o studiez amănunţit. Vom găsi 
la el poate aristotelismul timpului nostru și, prin încercarea sa de a crea 
ontologia, o bază solidă pentru studiul categoriilor morfologice și sin- 


tactice. Căci logica şi ontologia nu se pot separa una de alta” 


Am întîrziat cu răspunsul fiindcă săptămîna aceasta am fost foarte ocu- 
pat cu redactarea sau terminarea a trei articole: unul despre Bascoca- 
ucazici, cărora le spun lafetiţi!!S, altul despre Dunăre (etimologia)! şi 
altul despre diferenţierea dialectală a slavei primitive. Primul este pen- 
tru o publicaţie nouă care se va intitula probabil „Studia orientalia”"%, 
ultimul e pentru un volum al slaviștilor români, cu ocazia congresului 
slaviştilor din 1958 dela Moscova'”. Aştept să-mi trimiţi lucrările. Eu 
voi căuta să-ți trimit ce nu a găsit Academia și extrasele mele. Sărutări 
de mînă Doamnei'”. Cu cele mai bune urări, te îmbrățișează 


G. Ivănescu 


Note şi comentarii | 


'%.Pentru Iorgu Iordan vezi supra, notele 2, 28, 49. 

101 Gavril Istrate (1914-2014), filolog şi lingvist român, profesor la Universitatea din Iaşi, 
a fost decan al Facultăţii de Filologie între 1949-1968 şi şef al Catedrei de Limbă Româ- 
nă între 1957-1978. 

1 Dumitru Gafiţanu (1896-1979), filolog român, a fost conferenţiar între 1952-1967 la 
Catedra de Limbă Română a Universităţii din Iaşi. 

1% Generaţia tinerilor, pe atunci discipoli în care Ivănescu își punea mare nădejde și care 
au confirmat ulterior așteptările magistrului lor, cuprindea, între alţii, pe Vasile Arvinte 
(1927-2011), Nicolae A. Ursu (1927-2016), Alexandru Andriescu (1926-2014), Liviu 
Leonte (1929-2019), Ecaterina Teodorescu, Ştefan Giosu (1926-2006). 

1% Rodica Ciocan Ivănescu (n. 1916), istoric şi filolog român, traducător din limba polo- 
nă, a fost soţia lui G. Ivănescu până în anul 1981, când cei doi soţi Ivănescu au divorţat. 
105 Este vorba despre Eudocia Irena Ivănescu (n. 1951), filolog, specialist în limba arabă. 
1% Dacă cele trei părţi ale cursului de istoria limbii române au fost cuprinse probabil de 
Ivănescu în corpul Istoriei limbii române, laşi, 1989, versiuni scrise ale tuturor acestor 
cursuri se regăsesc, cu titluri asemnătoare celor formulate aici, în lista lucrărilor manus- 
crise lăsate de G. Ivănescu la Biblioteca Filialei din Iaşi a Academiei. 

107 În revista menţionată, G. Ivănescu a publicat în perioada de referință următoarele 


articole: Note etimologice. Istoria socială în serviciul etimologiei române, în „Studii şi cer- 
cetări lingvistice”, VIII (1957), nr. 4, p. 509-517; Teroriile lui N.P. Iakubinski despre slava 
primitivă şi rusa veche, în „Studii şi cercetări lingvistice”, VIII (1957), p. 193-206; Soarta 
neutrului latin în latina populară și în limbile română și în limbile romanice, în „Studii şi 
cercetări lingvistice”, VIII (1957), nr. 3, p. 299-313. 

1% Vezi mai jos, nota 110. 

1% Expresia prin gîndire din textul lui Ivănescu este subliniată de Coșeriu cu creionul și 
însoţită de notația marginală cerc vițios. 

110 Ivănescu se referă probabil la răpunsurile pe care le-a formulat la unele probleme din 
chestionarul discutat la cel de-al VI-lea Congres Internaţional al Lingviștilor, Paris, iulie, 
1958, publicate în volumul „Actes du sixième Congrès international des linguistes”, Pa- 
ris, 1949, p. 167-175, 237-239, 283-285, 353-356. 

"1 Expresia gindirea umană din textul lui Ivănescu este subliniată de Coșeriu cu creionul, 
fiind glosată marginal prin secvenţa, scrisă de asemenea cu creionul, nu gîndirea umană, 
ci realitatea. 

"2 Le temps, l'aspect et la durée de l'action dans les langues indo-européennes, în Mélanges 
linguistiques à l'occasion du VIII-e Congrès international des linguistes à Oslo du S au 9 Août 
1957, Bucureşti, 1957, p. 23-61. 

13 A. Philippide, Originea rominilor. I, Ce spun izvoarele istorice, Iaşi, 1925; II, Ce spun 
limbile romînă şi albaneză, laşi, 1928. 

14 Iniţial, Ivănescu scrisese aici psihologică, modificând prin tăierea cu o linie secvența 
-ologică şi adăugând, deasupra rândului, secvenţa —ică. 

"5 Secvența baza spirituală sau psihică sau gîndirea și, în general, psihicul din original este 
subliniată cu creionul de Coșeriu, care inserează marginal semnul întrebării: ? 

16 Nicolai Hartmann (1882-1950), filosof german, a fost profesor la Universitățile din 
Marburg, Köln, Berlin şi Göttingen). Numele filosofului N. Hartmann este subliniat în 
text cu creionul de Coșeriu, care inserează marginal, într-un cadru marcat de un asterisc 
simplu, numele: Aristotel, Hegel, Heidegger. 

17 Secvența logica și ontologia nu se pot separa una de alta din original este subliniată cu 
creionul de Coșeriu, care notează marginea, după toate probabilitățile, sub.[liniat]. 

118 Vezi G. Ivănescu, Le rôle de Japhetites dans la formation des peuples ed des cultures antiques, 
în „Studia et acta orientalia”, I (1957), p. 199-231. Iafetiţii au fost, în Biblie, urmaşii celui de-al 
treilea fiu al lui Noe, după Sem, Ham şi Iafet. Ivănescu își însuşise, la modul personal, ele- 
mente din așa-numita „doctrină iafetită”, prin care iafetiții erau identificaţi cu indoeuropenii. 
19 Vezi G. Ivănescu, Origine pre-indo-europeenne des noms du Danube, în vol. „Contri- 
butions onomastiques, publiées à l’occasion du VI-e Congres international des sciences 
onomstiques à Munich de 24 au 28 août 1958”, p. 125-139. 

12 Iniţiată şi condusă de turcologul Mihail Guboglu, publicația „Studia et acta orientalia” 
a apărut în cinci volume, între anii 1957-1963, G. Ivănescu fiind unul dintre colaborato- 
rii activi ai revistei. 

121 În volumul I al publicaţiei „Romanoslavica”, dedicat participării slaviştilor români la 
cel de-al IV-lea Congres Internaţional de Slavistică, Moscova, 1-10 septembrie, 1958, 
p. 44-50, G. Ivănescu publică textul intitulat Les plus anciennes influences de la Romanite 
balcanique sur les slaves: luna „lune”, lunatik „somnambule”. 

? Eugeniu Coșeriu a fost foarte discret în privinţa vieţii sale de familie. Din unele 


12: 


afirmaţii ale sale din interviuri, precum și din alte surse, inclusiv net-ul, sintetizez urmă- 
toarele informaţii. Cu prima soţie, Margarita Cardu, dintr-o familie mixtă, italo-urugua- 
iană, s-a cunoscut în Italia și au emirat împreună în Uruguay în anul 1951. Din această 
primă căsătorie a rezultat o fiică, Elisa Eugenia, căsătorită Lettner, care trăiește la Viena. 
Din cea de-a doua căsătorie, cu una din fiicele lui Vittore Pisani, Coșeriu a avut două fiice, 
Anamaria Coseriu Pisani, redactor la cunoscuta editură dtv („Deutscher Taschenbuch 
Verlag”) din Miinchen, şi Laura Adriana Coseriu Pisani, precum şi doi fii, Pablo Coseriu 
Pisani (n. 1958, jurist) şi Juan Victor Coseriu Pisani (jurist), ambii înalți funcţionari în 
structurile landului Baden-Wurttemberg. 


7a. 
Copia rămasă la Ivănescu 


[1] 
Bucureşti, duminică, 12 mai 1957 
Iubite Coșeriu, 


Dintr-un număr din BSL!%, care venise acum doi ani la Iaşi, profeso- 
rul Simenschy'”* mi-a adus vestea că ești profesor la Universitatea din 
Montevideo. Nu mai ştiam nimic despre tine de aproape'% un deceniu, 
căci unica scrisoare pe care'% am primit-o prin 1947, cred, din Mila- 
no'”, nu-mi dădea prea multe informaţii. Pînă acum un an nu ştiam 
nici ce ai publicat; abia mutat la Bucureşti, la începutul anului 1956, 
am aflat din Bibliographie linguistique'* despre un articol din 1957 (cel 
despre sunetul implicit)! şi despre alte vreo cîteva din cele publicate 


la Montevideo. 


Miercurea trecută, profesorul Graur! mi-a împrumutat Forma y sus- 
tancia en los sonidos'* şi La geographia linguistica”. Am cetit-o pri- 
ma pe prima. Am regăsit multe din ideile mele (mă refer la broşura 
Constituirea unei [2] fonetici care să nu fie fiziologie şi acustică)’ şi, în 
general, direcţia pe care o voiesc și eu, dar cu trimiteri la operele altor 
cercetători, dintre care unii vor fi exprimat aceleași idei, după mine. 
Nu îţi fac un reproş că nu m-ai citat'**, poate nici nu ai la îndemină 
broşura mea. De altfel, ceea ce scrii e cu totul altfel exprimat decit 
mine!%, cu mai multă informaţie și cu mai mult talent. De aceia, dim- 
potrivă, cetindu-ți lucrarea, m-am bucurat mult că te-am regăsit pe 

aceiaşi poziție de revizuire a structuralismului european şi american, 
pe care o înţelegi cam ca şi mine. 


M-am bucurat mult şi cînd am găsit idei personale, care mă vor ajuta 
să păşesc mai departe în critica structuralismului și în munca mea de a 
ajunge la o nouă concepţie despre limbaj. Această muncă am reluat-o 
mai sistematic decît înain- [3] te. Anul acesta și în cei viitori voi publica 
o serie de articole în care, ținînd seama de ceea corespunde realității 
din doctrina structuralistă, voi construi o altă sinteză decît cele exis- 
tente. Un prim articol despre timp, aspect şi durata activităţii în lim- 
bile indoeuropene va apărea în franțuzește într-un volum dedicat de 
lingviştii români Congresului Internaţional de la Oslo'*. 


Deocamdată, revin la articolul tău. Dacă ai ajuns (ca şi mine în ar- 
ticolul pomenit) la concluzia că un sunet al limbajului!” nu poate 
fi conceput decit ca avînd o funcţiune, de ce mai crezi utili termeni 
noi ca fon ori fonem? Eu recunosc acum că trebuie să acceptăm?’ pe 
fonem, înţelegînd prin acest termen sunet al limbajului, sunet pro- 
dus prin pronunție, rostire. Se pot distinge chiar, mai exact, o ştiinţă 
a sunetelor considerate ca atare și alta a fonemelor, considerate în 
funcţia lor. Dar [4] n-aş putea numi pe una fonetică și pe alta fonolo- 
gie sau fonemică, fonematică, ci le-aș numi pe amîndouă atît fonolo- 
gie, cît şi fonetică (cf. semantică şi semasiologie). De altfel, eu consider 
ştiinţa funcţiilor sunetelor (fonemelor) extrem de eronată, căci toc- 
mai noțiunea de neutralizare mi se pare cea mai puţin fondată dintre 
toate noţiunile fonologiei (adu-ţi aminte că Trubetzkoi!* distinge în 
rusă 4 sau 5 serii de foneme consonantice, p, b, p`, b` etc., ceea ce nu 
va putea nimeni admite). 


Eu doresc să „reluăm” relaţiile, care ne vor fi de folos amindurora. Te-aş 
ruga să-mi trimiţi lucrările. Am convingerea că, deși atît de depărtaţi 
unul de altul'*, vom putea avea o dezvoltare ideologică comună și vom 
putea încerca amîndoi o perfectare a lingvisticii contemporane. Eu îţi 
voi trimite peste cîteva săptămîni lucrarea mea despre problemele ca- 
pitale ale vechii române literare, lași, 1947'" şi unele articole publicate 
recent!*. 


[Gh. Ivănescu] 

Note şi comentarii | 


123 BSL („Bulletin de la Société de linguistique de Paris”) este cunoscuta siglă a uneia 
dintre cele mei vechi și prestigioase publicaţii de lingvistică, editată de Societatea de 
Lingvistică din Paris, cu apariţie neîntreruptă începând cu anul 1869. 

124 Theofil Simenschy (1892-1968), filolog clasic şi sanscritolog român, a fost profesor 
de limbi clasice la Universitatea din Iași, coautor cu G. Ivănescu la Gramatica comparată 
a limbilor indoeuropene, Bucureşti, 1981. 

125 În manuscris apare, tăiată cu o linie, secvența: de aproape 10 ani de zile, și nici atunci 
nu știam prea multe. 

12 În manuscris apare, tăiată cu o linie, secvenţa: mi-ai trimis-o după 1944 nu-mi dădea 
prea multe informaţii. 

127 Am publicat această scrisoare a lui Coșeriu către Ivănescu, datată la Milano, pe 8 mai 
1947, în articolul: Eugen Munteanu, G. Ivănescu — semnificaţii ale unei prietenii, în „Anuar 
de lingvistică şi istorie literară, t. LI (2011), Bucureşti, 2011, p. 63-72. 

1% Publicaţie anuală, care apare începând cu 1949, este considerată o lucrare de referință 
şi o sursă foarte sigură de informaţii. 

'% Nu există, în bibliografia lui Coșeriu, un articol cu acest conţinut din anul 1957. Este 
probabil ca Ivănescu să se fi gândit la articolul I fonema implicito‘, publicat de Coșeriu în 
„Atti del Sodalizio Glottologico Milanese”, I (1948), nr. 1, p. 13-14. 

13 Alexandru Graur (1900-1988), lingvist român de origine evreiască, a fost profesor la 
Universitatea din Bucureşti şi membru al Academiei Române. 

'5! Titlul complet: Eugenio Coseriu, Forma y sustancia en los sonidos del lenguaje, Mon- 
tevideo, 1954. 

' Titlul complet: Eugenio Coseriu, La geografia lingüística, Montevideo, 1956. 
133 Despre acest studiu al lui Ivănescu, vezi supra, nota 67. 

1% În manuscris apare, tăiată cu o linie, secvenţa: căci nu mă copii. 


135 În manuscris apare, tăiată cu o linie, secvenţa: și chiar altfel gîndit. 


136 În manuscris apare, tăiată cu o linie, secvența: volum care se dă zilele acestea la tipar. 
Despre articolul menţionat, vezi şi supra, nota 112. 

137 În manuscris apare, tăiată cu o linie, secvența: este recunoscut prin chiar faptul că apare. 
'5 În manuscris apare, tăiată cu o linie, secvența: cel mult. 

13 Nikolai Sergheievici Trubeţkoi (1890-1938), lingvist de origine rusă, profesor la 
Universitățile din Sofia și Viena, membru proeminent al școlii de lingvistică structuralis- 
tă de la Praga, este considerat părintele fonologiei. 

140 În manuscris apare, tăiată cu o linie, secvența: despărțiți, la cele două extremităţi ale 
lumii romanice. 

1 Lucrarea menţionată de Ivănescu a fost tipărită de fapt în 1948, reprezintă lucrarea 
de doctorat a autorului: Problemele capitale ale vechii române literare şi a apărut în „Bule- 
tinul Institutului de Filologie Romînă”, XII-XII (1944-1945), Iaşi, 1948, p. 1-412 (şi ca 
extras). Vezi şi ediția a II-a, îngrijirea textului, bibliografie, indici şi notă asupra ediţiei 
de Eugen Munteanu și Lucia-Gabriela Munteanu, Editura Universităţii „Alexandru Ioan 
Cuza”, Iaşi, 2012. 


142 În manuscris apare, tăiată cu o linie, secvenţa de mine și de alții în revistele din R.P.R. 

7b. 
Versiunea primită de Coșeriu 


[1] 
Bucureşti, duminică, 12 mai 1957 
Iubite Coșeriu, 


Un număr din BSL, care venise, acum doi ani, la Iași, profesorului Si- 
menschy, mi-a adus vestea că ești profesor la Universitatea din Mon- 
tevideo. Nu mai ştiam nimic despre tine de aproape un deceniu, căci 
unica scrisoare pe care am primit-o prin 1947, cred, din Milano, nu-mi 
dădea prea multe informaţii. Pînă acum un an nu ştiam ce ai publicat. 
Abia mutat în Bucureşti, la începutul anului 1956, am aflat din Biblio- 
graphie linguistique despre un articol din 1947 (cel despre sunetul im- 
plicit) şi despre alte vreo cîteva din cele publicate la Montevideo. 


Miercurea trecută, profesorul Graur mi-a împrumutat Forma y sustan- 
cia en los sonidos şi La geographia lingüistica. Am cetit-o prima pe prima. 
Am regăsit multe din ideile mele (mă refer la broşura Constituirea unei 
[2] fonetici care să nu fie fiziologie şi acustică) şi, în general, direcția pe 
care o voiesc și eu, dar cu trimiteri la operele altor cercetători, dintre 
care unii vor fi exprimat aceleași idei, după mine. Nu îţi fac un reproş că 
nu m-ai citat, poate nici nu ai la îndemână broşura mea; dealtfel, ceea ce 
scrii e cu totul altfel exprimat decit mine, cu mai multă informaţie şi cu 
mai mult talent. De aceea, dimpotrivă, m-am bucurat mult cetindu-ţi 
lucrarea; căci te-am regăsit pe aceiași poziţie de revizuire a structuralis- 
mului european și american, pe care o înţelegi ca și mine. 


M-am bucurat mult şi cînd am găsit idei personale, care mă vor ajuta 
să păşesc mai departe în critica structuralismului și în munca mea de a 
ajunge la o nouă concepţie despre limbaj. Această muncă am reluat-o 
în acest an mai sistematic decît înain [3] te. Anul acesta și în cei viitori 
voi publica o serie de articole în care, ținind seama de cele ce cores- 
pund realităţii în doctrina structuralistă, voi construi altă sinteză decît 
cele existente. Un prim articol despre timp, aspect şi durata acţiunii în 
limbile indoeuropene va apărea în franțuzește, într-un volum dedicat 
de lingviştii români Congresului Internaţional de la Oslo. 

Deocamdată, revin la articolul tău. Dacă ai ajuns (ca și mine în artico- 
lul pomenit) la concluzia că un sunet al limbajului nu poate fi conceput 
decît ca avînd o funcţiune, de ce mai crezi utili termeni noi ca fon ori 
fonem? Eu recunosc acum că trebuie să acceptăm pe fonem, înţelegînd 
prin acest termen: sunet al limbajului, sunet produs prin pronunție; 
(rostire). Şi pot distinge chiar o,ştiință” (o ramură de ştiinţă), a sune- 
tului și una a fonemului, mai exact: o „ştiinţă” a sunetelor considerate 
ca atare și alta a sunetelor, considerate în funcţia lor. Dar [4] n-aş putea 
numi pe una fonetică și pe alta fonologie sau fonemică, fonematică, ci 
le-aş numi pe amîndouă atît fonologie, cît și fonetică (cf. semantică şi 
semasiologie). De altfel, eu consider ştiinţa funcţiilor sunetelor (fone- 
melor) extrem de eronată, căci tocmai noţiunea de neutralizare mi se 
pare cea mai puțin fundată dintre toate noțiunile fonologiei. 


Eu doresc să „reluăm” relaţiile, care ne vor fi spre folosul amînduro- 
ra. Te-aş ruga să-mi trimiți lucrările. Am convingerea că, deși atit de 
depărtaţi unul de altul, vom putea avea o dezvoltare ideologică comu- 
nă şi vom putea încerca amindoi o perfectare a lingvisticii contempo- 
rane. Eu îţi voi trimite peste cîteva săptămîni lucrarea mea Problemele 
capitale ale vechii române literare, laşi, 1947 şi unele articole publicate 
recent. 


Îţi urez ani mulți şi rodnică activitate ştiinţifică. 


Gh. Ivănescu 
București. 
Str. Comandor E. Botez 16 
Raionul 1 mai 

Ştefan AFLOROAEI 
| Simţul istoric al diferenței 


Ş.A. — profesor la 
Universitatea „Alexandru 
loan Cuza” din laşi, 


Departamentul de Fil 


Susţine prelegeri de 
Hermeneutică filosofică, 
Metafizică, Ideea europeană 
şi Teorii ale interpretării. 
Membru corespondent al 

José Ortega y Gasset 


Ştim bine, omul european cultivă cu o pasiune 
aparte acele diferențe despre care crede că-l 
afirmă în istorie. Le regăseşte ușor, bunăoară, 
în limba vorbită și în unele conduite ale 
comunității de viață, în credinţa religioasă și 
în faptele memorabile, în creaţiile socotite 
emblematice pentru sine. Întreţine ca niciunde 
în altă parte ideea de autonomie, puterea 
fiecărui om sau a fiecărei comunități de a 
decide cu privire la sine. La fel, faptul personal 
de libertate. Sau acele drepturi ce apar la un 
moment dat esenţiale pentru fiecare în parte. 
Este cunoscut șirul lung de revendicări, în 
istoria europeană, ce privesc asemenea drepturi 
şi libertăți’. Or, toate acestea presupun un simţ 
viguros al diferenţei, al chipului propriu ce ar 
dăinui în istorie. 


Am putea crede că e vorba totuși de o condu- 
ită ce poate fi regăsită oriunde în lumea largă. 
Într-o privinţă așa este. Doar că, aici, ea expri- 
mă de multă vreme nevoia unei afirmări libere 
şi istorice de sine. I se descoperă puterea de a-şi 
transgresa, prin unele fapte sau creaţii, forma 

istorică particulară către una mai largă, universală. Ajunge cultivată în 
mod conștient, nu doar în virtutea unei solidarități organice, elementare. 
Va fi remodelată continuu de-a lungul timpului, în ideea unei bune întâl- 
niri cu spaţii culturale străine. Eventual, spre a deveni acceptabilă, atrăgă- 
toare, într-o lume tot mai dinamică şi deschisă. Acest lucru nu-i reuşeşte 
omului european decât în parte, uneori nu face decât să genereze tot felul 
de tensiuni. Dincolo de aşa ceva, cultivă mai departe acele diferenţe în a 
căror putere de legitimare simbolică el crede cu tărie. 


Se află aici o miză uriașă şi deopotrivă un mare orgoliu, un risc aproape 
fără egal, întrucât, uneori, tocmai imaginea a ceva singular și resimțit în 
felul unui destin propriu poate să nască tensiuni grave. Ca să inversez o 
formulă deja celebră, aş spune că de acolo de unde îi vine omului afirma- 
rea de sine, tocmai de acolo vine și pericolul. Orice exces poate aduce cu 
sine o pierdere ce depășește enorm miza inițială. Nu doar gândul aces- 
tei pierderi ar trebui să-l facă atent la sine, ci înainte de toate suferința 
nesfârșită pe care asemenea excese o pot genera. De aceea cred că mai 
importantă decât simpla afirmare a diferenţei, fapt aproape natural, este 
tocmai cultivarea ei continuă și conștientă de sine. 


Unele scrieri filosofice par să celebreze această constantă redescoperire 
a „diferenţei esenţiale”. De pildă, Monadologia lui Leibniz, scrisă în 1714. 
Sau paginile în care John Locke dezvoltă ideea contractului social şi cea 
de toleranţă religioasă. Dar și acele scrieri ce invocă relevanţa de neegalat 
a experienţei concrete, irepetabile. Revine mereu în atenţie, de exemplu, 
ceea ce s-a numit principium individuationis. Privirea se reorientează con- 
stant către sinele întrupat şi relaţia trăită cu celălalt. Lumea însăși ajunge 
văzută ca lume a acestui sine, în ipostaza lui personală sau în una mai 
cuprinzătoare, generică”. Nietzsche, cu viziunea pluralităţii voinţelor de 
putere, sau, mai târziu, cei care explorează ideea diferenţei ca atare, pre- 
cum Gilles Deleuze, ne spun indirect că asemenea chestiuni, ce par la 
prima vedere abstracte, au o sursă în chiar pasiunile trăite îndelung de 
oameni și împărtășite tacit de comunități întregi. 


E firesc, în definitiv, ca fiecare comunitate de viaţă să întrețină peste timp 
valoarea simbolică a unor diferenţe. Și să caute, în virtutea acestora, o 
bună deschidere către alte spații umane. Doar că instinctul diferenței îşi 
află o satisfacţie secretă în chiar excesele sale. De pildă, în formele deja 
cunoscute de etnocentrism şi eurocentrism, cu desconsiderarea celui 

străin. Sau în exaltarea cu orice preţ a excepţiei istorice, una ce ar asigura, 
chiar și în formă negativă, condiţia de ales. Diferenţa e trăită atunci fie ca 
un refugiu atemporal, fie ca rezervor ocult și nesecat al unei istorii enig- 
matice. De aceea spuneam mai sus că imaginea a ceva cu totul singular, 
în felul unui destin cu nici un altul asemenea, poate să nască destule ten- 
siuni și conflicte. Nu voi discuta însă acum acest lucru. Nici fenomenul 
opus afirmării istorice a diferenţei, susținut prin proiecte — cel mai ade- 
sea abnorme, terifiante — de uniformizare generală a conduitei umane. 
Vom vedea cu alt prilej în ce fel e atras omul european de această nouă 
ideologie. Sau în ce fel caută să-i facă faţă, întrucât, în multe privinţe, ea 
afectează profund rădăcinile sale istorice și spirituale. 


Viziunea diferenţei nu este însă ingenuă, nu spune că fiecare ar trăi, simplu 
şi total, în doar propria sa cultură. Când vechii stoici au în vedere condiția 
de cetățean al lumii elene, ei înțeleg că trăiesc deopotrivă într-o anume 
cetate (polis) şi într-o lume mai cuprinzătoare (kosmopolis). Se voiau atât 
cetățeni ai unui stat, cât și ai întregii lumi cunoscute’. Într-un mod ase- 
mănător se vor petrece lucrurile şi mai târziu, după ce omul european se 
deschide geografic și spiritual, cum s-a spus, până la marginile pământului. 
Se nasc, desigur, și excese teribile. Însă tot aici, în spaţiul european, apar 
reacţiile cele mai clare față de asemenea excese, eforturi impresionante de 
a induce o formă rezonabilă în voința afirmării de sine. Îndemnul lui Kant, 
de a fi cu adevărat treji atunci când este în joc modul nostru de conviețuire, 
de a regândi liber și împreună orice problemă de viață, acest îndemn, de 
inspiraţie creştină, își păstrează întreaga lui valabilitate. 


Însă cum ar putea diferența — culturală sau de alt gen — să apropie între 
ele multiple entități istorice? Cum e posibilă comunitatea mai largă a 
unor popoare care își afirmă cu atâta putere propria diferență? 


Mi-a plăcut să văd că, în această chestiune, unii interpreți caută să 
înțeleagă lucrurile în contrast total cu ceea ce ne spune simţul comun. Le 
citesc cumva pe contrafață, regăsind un anume adevăr în chiar elementul 
lor paradoxal. Bunăoară, Hans-Georg Gadamer, cum am văzut şi cu alt 
prilej. Filosoful constată pentru început un fapt negativ, anume că unele 
diferenţe vechi ajung resimţite ca simple separaţii. Deși fireşti în geneza 
și evoluţia lor, sunt văzute în felul unor granițe de netrecut. De exemplu, 
diferența pe care au generat-o cele două limbi istorice, greaca și latina. 
Sau diferența dintre valorile tradiționale și cele moderne. La fel și cea 

dintre vechile confesiuni religioase, deși au aceeași rădăcină. Mai mult 
decât acestea, diferenţa dintre Vest şi Est, uşor sesizabilă în faptul cotidi- 
an de civilizaţie sau în viaţa politică’. Însă, dincolo de asemenea fracturi, 
Gadamer vede altceva, că tocmai diferenţele tari, viguroase, pot orienta 
către o formă de unitate. Reușesc să o facă, pe de o parte, prin puterea lor 
de a regăsi și activa un fond comun. Pe de altă parte, prin chiar suferința 
cauzată de faptul separaţiei. Conştientizată profund, această suferință va 
genera încercări de conciliere a celor aflați în dispută, de unificare în cele 
din urmă, cum s-a şi întâmplat după al doilea mare război. Cred că are 
dreptate Gadamer să vadă lucrurile în această manieră. Desigur, când le 
priveşti de dincoace, dinspre Est, poţi să constaţi și ceea ce nu satisface 
acest mod de înţelegere. Căci vezi ușor, de pildă, cum suferințele oame- 
nilor nu sunt niciodată suficiente prin ele însele, nu reușesc singure să 
vindece anumite rupturi istorice, nici să depăşească de la sine tensiunile 
generate. Faptul e sesizabil mai ales în zonele unde interferează lumi is- 
torice diferite, cum sunt cele din estul Europeis. 


Revin însă la întrebarea de mai sus. Cum ar putea totuşi diferența să 
apropie între ele entităţi istorice care se afirmă distinct cu atâta vigoare? 
Cum e posibil acest lucru când sunt în joc mari comunități istorice, po- 
poare întregi sau naţiuni? 


Nu cred că ar trebui să căutăm un răspuns precis în această chestiune. Nu 
e o problemă strict ştiinţifică, cu atât mai puţin una tehnică. Probabil ar 
trebui văzut, cu fiecare situaţie în parte, cel puţin două lucruri. Mai întâi, 
în ce fel e cultivată o diferenţă sau alta, cu ce sens și efecte de durată. 
Apoi, ce fel de comunitate mai largă este în joc la un moment dat, în ce 
măsură ea răspunde unor forme de viață distincte. 


Unul dintre cei care ştiu să citească pe contrafaţă stările de lucruri, cău- 
tând adevărul lor în ceea ce au paradoxal, este Ortega y Gasset. Îl ajută 
în această privinţă și faptul că vine dintr-o cultură ajunsă între timp oa- 
recum excentrică, asemănătoare până la un punct cu cele de frontieră. 
Desigur, ea s-a născut altfel decât cele din Balcani sau din estul Europei. 
Ilustrează, cu oarecare nostalgie, situaţia istorică a unei culturi altădată 
dominante şi strălucitoare. Pe vremea lui Cervantes, de pildă, cultura 
spaniolă este în stare să asigure un chip şi un nume celei europene. Doar 
că, între timp, istoria occidentală avea să-și mute centrul puterii politice 
şi simbolice într-o altă zonă. 

Ce anume observă Ortegay Gasset? Prima jumătate a secolului al XX-lea 
ar face vizibilă, în Europa, prevalența diferenţei față de ceea ce este 
comun. Încurajarea diferenţei ajunge uneori de-a dreptul exuberantă, 
excesivă“. Faptul se întâmplă tocmai atunci când popoarele europene 
sunt nevoite să accepte o formă mai sigură de comunitate. Altfel spus, 
„să dea unităţii lor tradiționale de bază forme mai precise şi exprese, 
anume juridice”. Dincolo de această nouă cerinţă, nimic nu le împiedi- 
că să se vadă în felul unor personaje singulare şi epopeice; „fiecare po- 
por îşi simte cu maximă intensitate figura naţională”, aspirând „la maxi- 
ma expansiune de sine și, în numeroase cazuri, la încercarea de-a le do- 
mina pe celelalte”. Filosoful spaniol are în atenție mai ales popoarele 
Europei occidentale, numind frecvent doar patru sau cinci dintre ele, 
care, mai ales după 1500, au reușit să aibă adevărate imperii coloniale. 
Astfel se explică ultima afirmaţie de mai sus. Într-adevăr, unele popoa- 
re au aspirat — şi, poate, mai aspiră — la o maximă expansiune de sine. 
În același timp, ceva le atrage către lumea vastă a unui fond de viață 
comun. Cultura vieţii de toate zilele, bunăoară, exercită o mare putere 
de atracţie. În forme relativ simple, aceasta le cere „să iasă din izolare și 
să trăiască entuziast modurile europene generale". Se intensifică astfel 
disputa interioară fiecărei națiuni în parte şi a Europei ca lume istorică. 
Pe de o parte, este real trăită, în anii de după al doilea mare război, „eta- 
pa în care naţiunile europene se simt mai distincte și mai distante”. Pe 
de altă parte, nimic nu poate ascunde o anumită conștiință comună, o 
formă de viață comună. Dovada sigură o constituie faptul că naţiunile 
europene resimt împreună marile crize culturale. Prezenţa acestor cri- 
ze — trecerea periodică prin mari crize — apare definitorie pentru un 
spațiu mai larg. Se verifică astfel calitatea de cultură creativă, nicioda- 
tă definitiv cristalizată. Cum excelent spune Ortega y Gasset, acestei 
lumi culturale îi este propriu drumul, nu hanul de unde uiţi să pleci”. 
Proprie îi este dorința de a se deschide mereu către lumea largă. De 
unde, exersarea îndoielii cu privire la sine, exact ceea ce o ţine în viaţă. 
„Nu-mi aduc aminte ca vreo civilizaţie să fi murit de pe urma unui atac 
de dubitaţie. Cred că-mi aduc aminte mai degrabă că civilizațiile au 
murit de obicei printr-o pietrificare a crezului lor tradițional, printr-o 
ateroscleroză a convingerilor lor”"!. Desigur, am putea imagina și alte 
moduri în care civilizațiile mor, lăsându-ne inspirați, bunăoară, de cele 
întâmplate în lunga istorie a unor civilizații asiatice. 

Aş reține o anume idee a gânditorului spaniol. O enunță chiar în acel 
frumos pasaj în care aduce față în față două imagini simbolice, drumul 
și hanul. „/A/r fi o greşeală a încerca să definim cultura europeană prin 
conţinuturi determinate. Gloria şi forța ei rezidă în faptul că este mereu 
dispusă să meargă dincolo de ceea ce era, dincolo de sine. Cultura euro- 
peană este creație permanentă. Nu este un han, ci un drum care te obligă 
mereu să mergi”. Într-adevăr, ar fi nepotrivit să defineşti o cultură prin 
conţinuturi determinate temporal. Prin depozite de bunuri, fie şi sim- 
bolice. Mai potrivite par unele categorii mentale sau de viață. Acestea ne 
lasă a vedea cum diferenţele semnificative sunt posibile pe fondul unei 
comunităţi extinse de viață. Ele trăiesc și se afirmă pozitiv atâta vreme cât 
e viu acest fond comun. Iar cultivarea lor în timp devine mai importantă 
decât simpla lor prezență”. Cultivarea lor într-o manieră elevată presu- 
pune recursul la potenţialul încurajator al unei largi comunităţi de viaţă. 


Însă care ar fi categoriile mentale după care am putea recunoaște omul 
european? Pentru Ortega y Gasset, de pildă, categoria schimbării, 
„esenţială în istorie”"?. La fel, categoria diversificării progresive. Sau, pre- 
supusă de cele două, categoria acțiunii, o adevărată obsesie în spaţiul 
european. Fiecare dintre acestea urmează a fi înțeleasă asemeni unui 
paradox. Bunăoară, doar în fluxul mișcării poate fi recunoscut ceea ce 
dăinuie. La limită, doar schimbarea dăinuie, ea numind însăși substanța 
vieţii istorice. Spunând că doar schimbarea dăinuie, autorul riscă o idee 
stranie, în marginea nonsensului. Aș căuta să o înțeleg prin ceea ce oferă 
dincolo de sensul ei literal: dăinuie doar ceea ce are puterea, prin sine, 
să se schimbe. Nu e vorba așadar de simpla dăinuire a ceva lipsit de 
substanţă. Nici de pierderea oricărei identități cu sine. Dar nici de utopia 
celor care cred că totul poate să dăinuie. „Doar vesperaliştii/ care con- 
sideră că trăim un crepuscul incurabil/ sunt interesaţi ca totul să dăinu- 
ie. Dar substanţa omului nu e dăinuirea, ci mișcarea. Ţinem de sămânța 
lui Heraclit, cel mai genial dintre gânditori, care însă a fost întotdeau- 
na surghiunit din cetatea filosofică extra muros, ca un răufăcător”. Omul 
nu apare ca o făptură mobilă într-o lume stabilă, nici ca o ființă stabilă 
într-o lume mobilă, ci el însuși mobil în cuprinsul celor mobile'*. Cât 
priveşte categoria acțiunii, aceasta înseamnă deopotrivă virtute și pati- 
mă, satisfacție şi suferință. Un paradox la superlativ, cum spune autorul, 
descoperă însăși diversitatea culturii europene: aceasta se potenţează pe 
măsura creşterii elementului omogen. Ține de destinul acestor popoare 

să fie „în același timp progresiv omogene și progresiv diverse”. Cele două 
tendinţe nu au fost aici niciodată străine una de alta. 


Exemplele oferite de Ortega y Gasset merită reținute. „/F/iecare nou prin- 
cipiu uniform fertiliza diversificarea. Ideea creştină dă naștere bisericilor 
naţionale; amintirea Imperium-ului roman inspiră diversele forme de Stat; 
«restauraţia literelor clasice» din secolul al XV-lea declanșează literaturile 
divergente; ştiinţa și principiul unitar al omului ca «rațiune pură» creează 
stilurile intelectuale distincte ce modelează diferenţial până şi abstracțiile 
extreme ale lucrării matematice. În fine, și ca o culminaţie, până şi ideea 
extravagantă a secolului al XVIII-lea potrivit căreia toate popoarele trebu- 
ie să aibă o constituţie identică are efectul de a trezi romantic conştiinţa 
diferenţială a naționalităților, incitându-l oarecum pe fiecare la vocaţia 
sa particulară”. Asemenea exemple ilustrează bine paradoxul survenirii 
diferenţei în chiar elementul comun. Probabil că tocmai acest paradox, 
dincolo de voința noastră particulară, convertește faptul de a trăi în mod 
de convieţuire cu celălalt. Este oare valabil acest lucru și în cazul unor dis- 
pute sau al unor conflicte violente? Filosoful spaniol așa crede. „Războaiele 
intereuropene au manifestat aproape întotdeauna un stil curios, care le face 
foarte asemănătoare cu gâlcevile domestice; evită anihilarea dușmanului și 
sunt mai degrabă întreceri, lupte emulative..."S. Acest stil de confruntare 
ar dura până la ultimul mare război, când „unele popoare din Occident au 
încercat să se anihileze reciproc”. Afirmația anterioară pare totuși vulnera- 
bilă; arareori războiul a luat forma unei întreceri, probabil doar atunci când 
puteau fi respectate unele reguli ale vieții cavalerești. Iar genul de conflict 
ce tinde către anihilarea celuilalt avea să se extindă în întreaga lume. Nu 
ştiu dacă ideea este nouă sau dacă este europeană la origini. Însă Europa, la 
un moment dat, o va pune la lucru într-un mod mai terifiant decât oriunde 
în altă parte. 


Să revin însă la acele categorii mentale ce ar fi definitorii omului eu- 
ropean. Am văzut deja că ele nu pot fi concepute decât într-o manieră 
paradoxală. Acest lucru întreţine în portretul omului european o anu- 
me dualitate. Faptul ar fi evident, pentru Ortega y Gasset, în continua 
„pendulare între europenitate şi naţionalitate”; pe de o parte, un sistem 
de uzuri europene, pe care-l numim civilizaţie, pe de altă parte, destule 
uzuri particulare, diferențiale”. Privind lucrurile în timp, totul ia forma 
unui ritm în care una dintre aceste tendinţe predomină asupra celeilalte. 

Se anunță astfel un gen de unitate duală, sau, cu o formulă mai stranie, o 

„dualitate unitară”!*. Vedem încă o dată că unitatea europeană, atât cât e 
posibilă, nu poate fi descrisă în termenii unei logici non-contradictorii. 


Ne dăm seama acum cât de departe este lumea europeană de ceea ce 
s-ar putea înțelege prin formula tare a „unităţii de esență”. Mai ușor poți 
concepe o Europă deschisă — în virtutea unor practici, obiceiuri şi opi- 
nii — decât o Europă unitară. O şansă, pentru a vorbi totuși de aşa ceva, 
ar fi să explorăm unele sintagme insolite. Bunăoară, „unitate polemică”, 
proprie acelor voințe care se confruntă între ele cu pasiune. Sau „unitate 
contradictorie”, asupra căreia Ștefan Lupaşcu a meditat mai mult decât 
alții și diferit de ceea ce propune gândirea hegeliană. Eventual, cum am 
văzut mai sus, „unitate duală”, În asemenea cazuri, ideea de unitate pare 
să scape logicii obișnuite, comportă ceva greu exprimabil. Dacă ar tre- 
bui să accept în continuare această idee, aş vorbi de o unitate dramatică, 
într-o accepţiune apropiată de cea literară. Ştim că drama literară pune la 
lucru atât simţul faptei cât şi ficțiunea, atât tentaţia realității cât şi iluzia 
atrăgătoare. Ceva asemănător se întâmplă și cu ideea de unitate în spațiul 
european de viață. Nu ajunge niciodată deplin reală, dar nici o simplă 
ficţiune. Se situează mai curând între cei doi termeni, ca şi cum ar avea o 
natură perfect duală. La nivelul unor instanţe cu putere de decizie, este în 
joc mai ales o unitate în proiect, mereu regândită sau rescrisă. În ordine 
culturală, dacă avem în vedere unele evoluţii şi schimbări ale formelor 
de expresie, unitatea pare să fie efectivă. Dincoace, însă, în lumea vieții 
de zi cu zi, ea este și nu este, se face pe neaşteptate și la fel se desface. Aș 
îndrăzni să spun că intră în rândul acelor entități metafizice care se dove- 
desc profund ambigue: sesizabile ca atare şi totuși intangibile, evidente 
şi totuși indecise. Dar, cum spuneam, ideea în sine produce efecte reale 
Chiar și atunci când apare cu totul utopică. 


În încheiere, aș aminti iarăşi de Cervantes și eroul său. După ce Don 
Quijote se întoarce acasă, obosit şi cam trist, doreşte să lase în urmă 
soarta sa de cavaler rătăcitor. Le va spune celor apropiaţi că, de fapt, nu 
este Don Quijote de la Mancha, ci Alonso Quijano, căruia unele obi- 
ceiuri i-au adus numele de „cel bun”. Nu mai vrea să audă de romanele 
cavalerești citite altădată, nici de sminteala pe care acestea i-au pricinuit- 
o, cu închipuiri asemeni celor nebunești. Însă prietenii săi aşteptau cu 
totul altceva din partea lui. Se gândesc imediat dacă nu cumva e vorba 

de o nouă nebunie. Caută să-l asigure că el este în continuare „seniorul 
don Quijote” și că, în această ipostază, lucrurile ar putea să decurgă bine 
pentru toți. În zadar însă. Ce se întâmplase acolo de fapt? Chiar dacă 
don Quijote caută să revină la realitatea iniţială, el deja generase, cu vi- 
ziunea sa de cavaler al onoarei şi dreptăţii, o altă realitate. Ar vrea acum 
să se despartă de aceasta și de ciudatele ei fantasme. Ceilalți, dimpotrivă, 
nu voiesc deloc să o piardă, țin mult la noua lor condiţie și preferă să o 
creadă reală. Cam la fel se întâmplă și în povestea — veche și deopotri- 
vă nouă — a unităţii europene. Proiectele care s-au tot succedat de la un 
timp la altul au generat, chiar și atunci când au fost iluzorii, un mediu real 
al vieţii comune. Au produs schimbări mentale și de conduită practică 
pe care nimeni în acest spaţiu nu le mai poate ignora. Omul european 
este cumva condamnat să tot gândească la posibila unitate a lumii sale, 
să imagineze tot felul de scenarii și să vadă care dintre ele poate să devină 
real. În acest timp, uneori fără ca oamenii să-şi dea seama, străduința lor 
aparent utopică are efecte de realitate aproape neverosimile. 


Note | "De exemplu, Magna Charta Libertatum, pe care regele John 

Lackland (loan Fără de Ţară) a fost nevoit să o semneze în 
1215, este de neimaginat în lumea asiatică. Aici, a fost prece- 
dată de alte încercări asemănătoare, chiar dacă de o relevanță 
mai restrânsă. Omul european nu a uitat niciodată de acele 
drepturi sau libertăţi care i se cuvin naturalmente sau prin 
negociere socială. Nu aş susține totuși ideea hegeliană că 
doar aici, în Europa, s-a afirmat în sens propriu ideea de li- 
bertate individuală și colectivă. Însă am motive să cred că 
aici a fost întreținută mai mult decât oriunde, dincolo de 
urmările adesea imprevizibile ale acestui fapt. 
? Faptul înţelegerii de sine, cu maniera distinctă de a conce- 
pe prezenţa eului sau a sinelui, dă seama într-o măsură de 
acest simț istoric al diferenţei. Chiar şi atunci când omul 
european vorbeşte despre simpla deșertăciune a eului, des- 
pre faptul că nu înseamnă nimic, nici măcar o umbră sau o 
ficţiune, în asemenea situaţii el afurmă o dată în plus acea 
instanţă de care, aici, nimeni nu poate să facă abstracţie. Ar 
fi suficient dacă am revedea în paralel anumite pagini, de 
exemplu din Paul Valery (cum ar fi Criza spiritului) şi din 
Rabindranath Tagore (bunăoară, Religia omului), ca să ne 
dăm seama, prin contrast, de felul cu totul distinct în care 
omul european concepe modul de a fi al sinelui. 

3De altfel, un edict imperial din 212, emis de Marcus Aurelius Antoninus și cunoscut 
drept Constitutio Antoniniana, prevede o posibilitate practică a acestei „duble cetăţenii”. 
Oamenii liberi dintr-o anumită comunitate, cuprinsă între graniţele Imperiului, deve- 
neau deopotrivă cetățeni romani, nu fără unele excepții. 

* Discută despre aceste diferențe mai ales în două studii, Viitorul științelor europene ale 
spiritului (1983) şi Diversitatea Europei. Moștenire și viitor (1985), ambele reluate în vo- 
lumul Moștenirea Europei (1989). Cf. Elogiul teoriei. Moștenirea Europei, traducere de Oc- 
tavian Nicolae și Val. Panaitescu, Iași, Polirom, 1999, îndeosebi p. 139 sqq. 

$ Despre asemenea zone, ce ar putea fi văzute ca „intermundiare”, situate între lumi is- 
torice mult diferite, am vorbit deja în Noua condiție a omului european, „Limba Română 
(Chişinău), nr. 11-12, 2019. 

“Jose Ortega y Gasset, Europa și ideea de naţiune (şi alte eseuri despre unele probleme ale 
omului contemporan), traducere din spaniolă de Sorin Mărculescu, Bucureşti, Humani- 
tas, 2002, p. 19. Volumul cuprinde, alături de câteva conferinţe despre condiţia omului 
contemporan, un lung studiu care îşi are originea într-o conferință, De Europa meditatio 
quaedem, susținută în septembrie 1949 la Berlin. 

“Ibidem, p. 23. 

3 Ibidem, p. 24; a se vedea şi p. 126-127. 

” Ibidem, p. 25. 

1 Ibidem, p. 25-26. 

1 Ibidem, p. 34. 

£? Ideea e verificată de Ortega y Gasset şi atunci când are în vedere vechea cultură greacă, 
felul în care Isocrate și alții au înțeles posibila unitate a lumii grecești. „Această comunitate 
exclusivă a elenilor li se prezintă /lui Isocrate și altor învăţaţi/ sub trăsăturile unui anume tip 
de îndeletniciri specifice, de instituţii, de uzuri exemplare: arta, retorica, filosofia, muzica, gra- 
matica, gimnastica, tehnica militară, cultele religioase superioare, ca acela de la Delfi; pe scurt, 
«cultura», paideia. Asta însemna o cultivare și o rafinare deliberată a modului de a fi om. 
«Cultura» este ceea ce omul adaugă naturii sale. «Numele de greci nu mai însemnează doar 
unitate de sânge (genos), ci şi de calitate intelectuală, astfel încât astăzi se numesc greci mai 
degrabă cei care participă la cultura noastră decât cei care provin dintr-o origine comună», 
afirmă Isocrate” (în Panegiric, 50, cu menţiunea că toate acestea i se datorau Atenei, căreia i se 
cuvine astfel hegemonia politică) (p. 67). Ceea ce spune Isocrate se distanțează de maniera 
în care Herodot definise, mai înainte, unitatea grecească („folosind termenii cei mai stricți cu 
ajutorul cărora și astăzi e definită ideea de Națiune, și anume: unitatea de sânge, limbă, religie, 
temple şi edificii, obiceiuri şi asemănarea în modul de a gândi și a trăi” (p. 66, n. 2). 

'5 Ibidem, p. 36-38. 

14 Ideea e menţinută într-o formă oarecum radicală. „Noi însă ne îndreptăm prova către o 
cultură, unica adecvată pentru o ființă ca omul, care, în mijlocul unei lumi în permanentă 
mişcare, este el însuşi mobil. Fie-ne deviza: Mobilis in mobile. Sau, cu vorbele lui Goethe: 
Ein Wandelndes, das in uns und mit uns wandelt (O entitate schimbătoare, care în noi şi cu 
noi se schimbă)” (p. 39-40). 

15 Ibidem, p. 40-41. 

16 Ibidem, p. 41. 

1 Ibidem, p. 44, 48. 

18 Ibidem, p. 50. 

Perspectiva teoretică asupra 
îmbătrânirii 

Îmbătrânirea afectează cea de pe urmă par- 
te a vieţii unui om. Gerontologii ne spun că 
„bătrânilor” le slăbesc țesuturile, li se atro- 
fiază musculatura, le scad performanţele de 
tot felul, li se limitează capacităţile de adap- 
tare (Dicţionar de psihologie 1991)... Se face 
diferență între vârsta cronologică (numărul 
anilor scurși de la naștere), vârsta biologică 
(a diferitelor componente ale organismului), 
vârsta psihologică (identificată prin capacita- 
tea de adaptare în raport cu cea a altor persoa- 
ne de aceeaşi vârstă cronologică), vârsta socia- 
lă (raportată la rolurile sociale și la așteptările 
privind modul în care le „joacă” bătrânii). 
Sociologia vârstelor definește vârstele a treia şi 
a patra (cu caracteristici identificate pe plan 
biologic şi psiho-social) (Bălăceanu-Stolnici 
1998: 87) pentru a arăta (celor interesaţi) că, 
„odată cu înaintarea în vârstă”, pielea își pier- 
de elasticitatea, devine subţire, uscată, mişcă- 
rile devin greoaie, lipsite de suplețe, mușchii 
se atrofiază, apar calcifieri, dureri osoase, reu- 
matismale, discopatii, apar modificări hormo- 
nale şi în funcționarea inimii, a plămânilor, în 
timp ce văzul și auzul se degradează... Bătrânii 

„îşi pierd memoria” (pot uita fapte recente, deși îşi pot aminti multe 
altele, de demult...), „tulburările de memorie” asociindu-se cu tulbu- 
rări de gândire și de limbaj. La bătrâni sunt mai frecvente instabilita- 
tea emoţională, anxietatea, depresia. Somnul se fragmentează, apare 
insomnia, poate apărea demenţa' dar și alte boli precum Alzheimer, 
Korsakoft, Huntington Chorea, Pick etc. Desigur că sunt diferențe de 
la o persoană la alta, „polideterminarea îmbătrânirii” ţinând de structu- 
ra fizico-chimică şi anatomo-fiziologică a persoanei, de interacțiunile 
cu mediul natural şi social, pe parcursul cărora organismul și psihicul 
se pot echilibra (Strategii..., 2004). 


Perspectiva teoretică asupra îmbătrânirii, aşa cum apare ea în scrieri 
(Drâmbă, 1987), este utilă, chiar frumoasă (Friot, 2010). Putem afla, 
astfel, despre „autoritatea bătrânilor”, despre „dominaţia senectuţii” 
şi coeziunea socială de odinioară, despre miturile care văd bătrânii ca 
protectori ai comunităţii, despre ritualurile de care se ocupau ei pentru 
impunerea unor valori exemplare (Eliade, 1995). Sunt scriitori care 
asociază bătrâneţea cu neputința, cu lipsa de discernământ, iritabilita- 
tea, dependenţa de alții, cu boala, dar mulți o văd ca pe o bogăţie a omu- 
lui, comunității și societăţii. În timp ce unii văd bătrânii ca pe indivizi 
nerezistenţi la efort fizic, la suprasolicitări, la acțiunea unor factori de 
stres, cu sentimentul insecurității, alții văd şi bogata lor experienţă de 
viaţă, relaționarea benefică cu cei din jur și rețin corect că procesul îm- 
bătrânirii este individualizat, influenţat de factori bio-constituţionali, 
sociali, de regimul de viață, de reușitele și eșecurile vieții duse. 


Numeroşi sunt cei care au construit teorii ale stadiilor dezvoltării”, unii 
afirmând că există progrese de la un stadiu la altul (nu la fel în toate 
comunităţile, societăţile), că generaţia e conceptul unificator al trăsătu- 
rilor similare atunci când oamenii împărtășesc norme, valori, atitudini, 
experienţe istorice comune, că integritatea personală și maturitatea se 
obțin pe baza achiziţiilor făcute de-a lungul vieții prin reflexie perma- 
nentă asupra celei trecute, „bilanțul” fiind „înţelepciune, „bătrâneţe 
reuşită”, sau „disperare, pierderea autonomiei, trăirea profundă a 
singurătăţii, a etichetării ca „inutili” (Durkheim, 1995)... 


Teoria rolurilor susţine că înaintarea în vârstă înseamnă pierderea unor ro- 
luri (precum cel de soț/soţie prin decesul partenerei /-ului, de persoană ac- 
tivă — prin pensionare), sau pierderea consistenţei rolurilor (de mamă sau 

tată, care se tot golesc de conţinut). Teoria activităţii susţine că persoana 
activă este mai satisfăcută și mai adaptată la viața socială, de aceea mulți 
bătrâni ar trebui — dacă pot - să continue activitatea, modelele atitudina- 
le și comportamentale rutiniere. Teoria dezangajării susține, dimpotrivă, 
că persoanele în vârstă caută liniştea, joacă roluri pasive, interacționează 
mai rar cu ceilalți, devin mai preocupaţi de viaţa lor interioară. Teoria 
continuității susţine că persoanele în vârstă se adaptează mediului şi-şi 
asigură echilibrul, dar fiecare om are propria personalitate, propriul stil de 
viață, aşa că există „modele” diferite de îmbătrânire. Este de folos să pri- 
cepem și afirmaţiile teoriei sistemice (Amiguet & Julier, 2014) care pune 
bătrânul în centrul atenţiei, dar nu ignoră nici instituţiile, politicile şi prac- 
ticile protecţiei la nivel central și local. 


Putem reţine că imaginea bătrânilor a fost întodeauna paradoxală: pe 
de o parte, asociată cu pasivitatea, senilitatea, degradarea fizică, pe de 
alta, asociată cu înțelepciunea, intuiţia, clarviziunea. În țări dezvoltate, 
bătrâneţea înseamnă astăzi pensionare, bunăstare, vârstă activă, în țări 
nedezvoltate poate însemna marginalizare, excludere socială, izolare... 


Reperele teoretice fac posibilă înțelegerea îmbătrânirii, dar ele sunt 
orientative. Se poate generaliza câte ceva, dar cu prudenţă, pe baza 
unor informaţii accesibile, a unor comparații între traiectorii ale vieții. 
„Opiniile”, „reprezentările”, teoriile privind bătrânii pot fi mai curând 
pesimiste (bătrânii „produc colapsul sistemului de pensii”, al sistemu- 
lui de asigurări de sănătate etc.) sau realiste (problemele bătrânilor 
sunt probleme sociale, cu soluţii sociale) (Rotariu 2006). Cert e că 
respingerea socială, discriminarea înseamnă un mare prejudiciu adus 
bătrânilor, aşa cum şi ei pot aduce prejudicii atunci când văd pe tineri 
doar superficiali şi devianţi. Atitudinea normală este „solidaritatea 
intergenerațională'. Arghezi spunea că o ţară nu are ce face cu tineri 
îmbătrâniţi, dar are nevoie de bătrâni tineri... 


Perspectiva practică asupra bătrânilor 


Reperele bibliografice fac posibilă înțelegerea mai adecvată a îmbă- 
trânirii, dar, cu toate acestea, ele sunt orientative având în vedere va- 
rietatea experienţelor de viață. Prin „evaluarea persoanei bătrâne” se 
pot obţine informaţii utile pentru înțelegerea situaţiilor și probleme- 

lor specifice cu care aceasta se confruntă. Organizaţia Mondială a 
Sănătăţii distinge numeroase vârste pe care le și denumesc („bătrâni 
tineri”, „seniori”, „longevivi”), distinge activii de fragili şi de dependenţi 
etc., dar e greu de dat definiţii „cu gen proxim și diferență specifică” 
bătrâneţii și etapelor ei (în unele societăți sunt considerați „bătrâni” 
oamenii care suferă schimbări în activitatea lor, în rolurile lor sociale, 
în altele, bătrâne sunt persoanele care au împlinit „vârsta pensionării” 
stabilită prin lege). 


Toata lumea vrea să trăiască mult, dar nimeni nu vrea să fie bătrân, 
spunea cineva. Mai ales atunci când bătrâneţea bate la ușă şi găseşte 
omul singur, neputincios, fără familie, bolnav, în azil... Nu este normal 
ca persoanele bătrâne să fie multiplu dezavantajate, cu resurse financi- 
are reduse, cu multe și mari probleme de sănătate, „întărind” rândurile 
instituţiilor de ocrotire socială și a cantinelor sociale. Nu este normal 
ca pensia (cei care o au...) să nu acopere necesarul minim lunar, ca 
bătrânii să trăiască sentimentul frustrant că sunt „întretinuţi” de „cei 
care lucrează”, că sunt doriţi pe lista unui medic de familie doar dacă au 
politicii de bunăstare şi de sănătate a unei ţări, iar autorităţile centrale, 
organizaţiile societăţii civile şi alte instituţii ar trebui să coopereze în 
căutarea unor soluţii adecvate atunci când identifică bătrâni în poziție 
socială inferioară, la marginea societății. Pensia oferă un nivel de secu- 
ritate pentru multe persoane bătrâne, fiindcă probabilitatea de a spori 
veniturile scade proporțional cu înaintarea în vârstă. Ar trebui pensii 
corespunzătoare pentru bătrâni, dar nu toţi au pensii, iar diferențele 
dintre pensiile celor care le au sunt foarte mari”. 


În multe țări membre UE, raportul dintre numărul de pensionari și de 
contribuabili în sistemele publice de pensii e îngrijorător. Conform 
prognozelor, în anul 2050, situaţia va deveni şi mai împovărătoare 
pentru țările care vor depăși 100% la acest indicator: Lituania (123%), 
Bulgaria (122%), România (121%), Ungaria (107%), Slovacia 
(102%)... În zona euro, cheltuielile guvernamentale pentru pensii, 
ajutoare sociale și servicii de sănătate pot ajunge până la 30% din PIB 
în 2050 (în România, se spune că aceste cheltuieli pot ajunge la 23% 
din PIB, comparativ cu 13% din PIB în 2010). Inegalitatea veniturilor 
dezbină populaţia și distruge liantul social, fiindcă în interiorul diferi- 

telor societăți contează poziționarea socială, statusul social etc., dar și 
venitul (nu toţi cei cinstiţi vor să fie şi săraci...). Cu cât țările sunt mai 
inegale, cu atât stau mai prost la toate tipurile de probleme pe care le 
au, funcționarea socială defectuoasă fiind legată strâns de inegalitate. 
Se poate îmbunătăţi calitatea reală a vieţii bătrânilor și prin reducerea 
diferențelor de venit. UE vrea ca „toţi cetățenii Europei să beneficieze 
de un nivel de prosperitate înalt”, dar... „în funcţie de nivelul dezvoltării 
economice și sociale a fiecărui stat”?... La noi, politicile sociale nu au 
prevăzut mecanisme adecvate de adaptare la schimbările accelerate din 
epoca actuală, ca să nu mai vorbim de contextul „tranziției” de la comu- 
nism la capitalism, de insuficiențele cadrului legislativ, de corupție... 


trânilor ar trebui să vizeze diversitatea și particularitățile nevoilor aces- 
tora5. Mulţi consideră că îngrijirea bătrânilor este responsabilitatea sta- 
tului, în condiţiile în care, în numeroase localităţi, autoritățile publice 
nu ştiu de ei, nu-i ajută, aşa cum nu o fac nici mulți dintre copiii lor 
plecaţi de lângă ei... Mulţi bătrâni zac în spitale, uitaţi de copii și de lume. 
Numeroşi bătrâni consideră că urmaşii lor sunt responsabili moral față 
de ei, dar în practică multora nu le mai trece pragul decât poștaşul care 
le aduce pensia, sau membrul vreunei asociaţii. Bătrânii discriminați 
devin treptat vulnerabili, marginalizaţi (Miftode, 2009), iar discrimi- 
narea și excluderea socială sunt fenomene complexe, care nu pot fi 
diminuate sau eradicate „prin decret”, prin „ordonanţe de urgenţă... 
Bătrânii ar trebui priviţi ca participanţi activi ai unei societăți integrate. 
Dacă ei sunt sănătoși și autonomi, au mai puţină nevoie de tratamente 
medicamentoase și servicii de îngrijire costisitoare, iar piața muncii ar 
putea profita de experienţa și participarea lor la activități socio-econo- 
mice şi culturale... În practică, multe cămine pentru bătrâni îi refuză 
pe cei imobilizati la pat. Cât despre căminele private, puţini bătrâni își 
permit „luxul” de a sta în ele. Cine n-are bani e condamnat să se stingă 
singur, deseori în mizerie, ducând dorul copiilor...5. Constituţia preve- 
de că toţi „cetățenii României sunt egali în faţa legii și a autorităților 
publice, fără privilegii şi fără discriminări”, Legea 324/2006 definește 
discriminarea ca „orice deosebire, excludere, restricție sau preferință pe 
baza de vârstă etc., dar în practică, bătrânii sunt adesea supuși discrimi- 
nării care are ca rezultat știrbirea demnităţii lor. „Toate ființele umane 
se nasc libere și egale în demnitate și drepturi”, spune și articolul 1 din 

„Declaraţia Universală a Drepturilor Omului”, dar discriminarea nu 
este eliminată, fiindcă nicio societate nu e ideală (Percepții... , 2005). 


În Europa, numărul bătrânilor care locuiesc singuri este în creștere (în 
2000, circa 32 milioane de persoane de peste 60 de ani trăiau singure 
şi se anticipează că numărul lor va crește până la 52 milioane în 2050). 
În satele de munte de la noi, din cauza izolării, a drumurilor proaste, a 
lipsei infrastructurilor, bătrânii sunt blocaţi în localitate, în case, nu ies 
dacă n-au drum sau nu-și pot face drum prin troiene”... Sunt sate unde 
nici poştaşul nu mai sună la ușa bătrânilor, din causa lipsei agenţiilor 
poştale locale“... Implicarea bătrânilor în activităţi de voluntariat le-ar 
putea (re)da sentimentul utilității, dar proporția celor care participă la 
astfel de activităţi este redus. Majoritatea bătrânilor „stau la televizor”, 
ascultă radioul, citesc ziare sau cărți (de regulă, consum informaţional 
pasiv) şi au mare încredere în biserică şi în preot. 


Numărul bătrânilor dependenți va creşte mult până în anul 2050, la ni- 
velul UE. Tradițional, familia a fost principalul sprijin pentru bătrânul 
care avea nevoie de ajutor. Schimbările din ultimele decenii au dus la 
eroziunea structurii familiei tradiționale, la scăderea nivelului de pre- 
gătire pentru a avea grijă unii de alţii, a se ajuta reciproc (pensiile şi 
„ajutoarele” au făcut să fie mai puţin dependenți unii de alţii), deși so- 
lidaritatea familială nu a scăzut exagerat de mult. 


Sistemul sănătăţii are misia de a ajuta oamenii să îmbătrânească în sta- 
re bună. Îmbătrânirea în stare proastă înseamnă forță de muncă redusă, 
vârste mai mici de pensionare, cheltuieli mari cu pensiile. Dar sănăta- 
tea nu este doar absenţa bolii, ci bunăstare fizică, mentală și socială. 
Veniturile mici sau lipsa lor au efect asupra stării sănătății, ca şi stilul de 
viață defectuos (consumul excesiv de alcool, tutun), alimentaţia, petre- 
cerea timpului liber, comportamentele preventive, calitatea relaţiilor 
sociale din comunitate și societate (Ferry, 2010). 


Sănătatea subiectivă este unul dintre indicatorii sănătăţii cu care ope- 
rează chiar OMS”. Bătrânii noștri, în general, îşi apreciază negativ sta- 
rea de sănătate (dacă te trezești dimineaţa şi nu te doare nimic, înseamnă 
că eşti mort... spun bătrânii hâtri). Pe măsură ce vârsta creşte, evalu- 
area stării de sănătate se înrăutățește, dar îmbătrânirea se manifestă 
diferențiat de la o persoană la alta. Modificările biologice nu apar la toți 

la aceeași vârstă cronologică sau în aceleași proporţii. Pentru o viață 
lungă şi sănătoasă ar fi necesare și strategii coerente ale politicii socia- 
le de sănătate (privind bătrânii cu boli cronice, cu probleme de sănă- 
tate mentală etc.). OMS cere ca programele și politicile în domeniul 
sănătăţii să promoveze „bătrâneţea activă”, dar aceasta depinde mult 
de valorile și tradiţiile culturale care influențează „grija” pe care familia, 
comunitatea, societatea le au pentru persoanele bătrâne, depinde de 
venituri, de alimentaţia sănătoasă”, de limitarea consumului de alcool 
şi tutun", de activitatea fizică, de medicamentaţia adecvată și la timp, 
așa cum depinde de locuinţă, de vecinătatea sigură, de accidentele ce 
pot apare în lipsa rampelor de acces sau violenţei asupra bătrânilor... 


Persoanele în vârstă plătesc un preț prea mare şi acum când sunt prin- 
tre primele victime ale pandemiei actuale. Pe lângă numărul mare de 
decese datorate și COVID-19, rămâne tragedia cotidiană a izolării, 
discriminării, insecurităţii alimentare și îngreunarea accesului la îngri- 
jirea sănătăţii sau asistență socială...” La începutul lui august 2020, în 
România sunt peste 50 000 de infectați cu „noul coronavirus”, jumă- 
tate dintre ei s-au vindecat (în mod miraculos...), dar peste 2 600 n-au 
avut norocul acesta şi au decedat (primul caz de coronavirus confir- 
mat pe teritoriul țării a fost anunţat pe 26 februarie 2020). Numeroși 
specialişti confirmă vulnerabilitatea bătrânilor la această boală (OMS 
estimează că cel puţin 95% dintre persoanele care mor din cauza co- 
ronavirusului au vârsta peste 60 de ani; în SUA, 80% din decedaţii de 
COVID-19 înregistraţi în martie au fost persoane de 65 de ani și pes- 
te), dar alți numeroși specialişti vorbesc despre faptul că bătrânii sunt 
mai expuși riscului de îmbolnăvire cu COVID-19 din cauza nevoilor şi 
situații, ONU, OMS etc. cer solidaritate și obligaţia protecției. După 
1999, Anul Internaţional al Persoanelor Vârstnice, se cere acum să se ia 
în considerare drepturile şi nevoile bătrânilor cu ocazia implementării 
Agendei 2030 privind dezvoltarea durabilă... 


Notă | 1 Demenţa este o afectare a creierului, caracterizată prin 
declinul progresiv al funcţiilor mintale, fiind influențate 
memoria, limbajul, intelectul, abilitățile sociale, reacțiile 
emoționale, modul de comportare... 

? Sigmund Freud (dezvoltarea psihosexuală), E. Erikson 

(dezvoltarea psihosocială), J. Piaget (dezvoltarea cognitivă), L. Kohlberg (dezvoltarea 
morală), L. Loevinger (dezvoltarea personalității), Gessell (teoria „maturizării” persoa- 
nei) etc. 

3 https://justitiecurata.ro/7-345-pensii-speciale-in-romania-3-227-magistrati-beneficiari-pen- 
sia-medie-speciala-in-magistratura-e-de-9-400-lei/ (în România există în prezent cel puțin 
7345 de persoane care beneficiază de pensie specială; valoarea medie a unei pensii e de 
foarte multe ori mai mare față de pensia medie ...). 

“UE nu defineşte cu claritate ce e „nivelul minim al standardului de viaţă” unanim ac- 
ceptat, în condiţiile existenţei unor decalaje importante între nivelele de dezvoltare ale 
statelor membre UE... 

5 Au nevoie de asistenţă şi servicii sociale bătrânii fără niciun venit, săraci, fără locuință 
(sau care trăiesc în condiţii insalubre şi insecurizante), agresați în familie, care au ispășit 
o pedeapsă privativă de libertate şi nu mai au locuinţă, familie, cei abandonaţi, „bătrânii 
străzii”, cei dependenţi de alcool, cu boli cronice sau maladii specifice etc. Putem iden- 
tifica şi alte subcategorii, perspectivele pot fi diferite (medicii, de exemplu, identifică 
bătrâni cărora le place „să ia pastile” și sunt foarte multumiţi dacă primesc reţete lungi, 
dar și bătrâni pentru care medicamentaţia e o corvoadă etc.). 
“http://stirileprotv.ro/campanii/parinti/tu-stii-ce-mai-fac-parintii-tai.html 

7 http://wwwvoceavalcii.ro/2014051121336/Batrani-lasati-sa-moara-in-Stroesti.-Izo- 
lati-in-sat-din-cauza-drumului-rupt.html 
Shttp://stiri.tvr.ro/satele-fara-postasi_29717_comentarii.htmlview 

“Un indicator al stării subiective de sănătate, utilizat frecvent în sondaje, vizează starea de 
sănătate în ultimele 12 luni (mai bună, la fel, mai rea). 

1 La persoanele vârstnice, cauzele malnutriţiei pot fi accesul limitat la alimente, ignora- 
rea problemelor de nutriţie, proasta igienă alimentară, pierderea dinţilor, incapacitatea 
fizică de a cumpăra alimente și de a le găti... 

11 Consumul în exces creşte riscul contractării bolilor, efectele nefaste fiind cumulative 
şi de lungă durată. 

1 https://wwwllibertatea.ro/stiri/cand-au-voie-batranii-de-peste-65-de-ani-sa-iasa- 
din-casa-2925878 

0. Notă preliminară 


Se vorbeşte tot mai des în ultima vreme despre 
„cultura de securitate” (după engl. security cultu- 
re), despre nevoia de a dezvolta și de a menţine 
o asemenea „cultură” în cadrul organizaţiilor. 
Ca să ne facem o idee clară despre această 
noțiune, voi recurge la un specialist al dome- 
niului, norvegianul Kai Roer. Combinând 
definiția culturii cu cea a securităţii, Roer 
obţine următoarea definiție pentru conceptul 
(compus) «cultură de securitate»: „Ideile, 
obiceiurile şi comportamentele sociale ale 
unui anumit popor sau grup care le [sic!] ajută 
să fie scutite de ameninţare și pericol” (Roer, 
2015, p. 12; trad. mea, Cr.M.). Așadar, cultura 
de securitate este văzută (ierarhic vorbind) ca o 
subcultură a culturii organizației în cauză. Este 
acea parte a culturii organizaţiei care se con- 
centrează asupra securității”. 


La rigoare, toate comportamentele sociale 
dintr-o organizaţie au repercusiuni asupra cul- 
turii de securitate: „Felul în care organizația 
voastră tratează parolele ține de cultura de 
securitate. Modul cum angajaţii detectează 
un străin în clădire și acționează asupra aces- 
tuia ține de cultura de securitate. Felul în care 

definiți politicile, le implementaţi, cum antrenați angajaţii în compor- 
tamentul de securitate — toate acestea au impact asupra culturii voastre 
de securitate” (ibid., p. 12). 


Prin raportarea la problemele unei organizaţii, această perspectivă pla- 
sează chestiunea securității la un nivel (să-i zicem) „micro”. Însă cred că o 
atare chestiune poate fi înfățișată și la un nivel „macro”, discutând despre 
cultură în general, cu implicaţiile ei profunde, „securizante”, pentru ființa 
umană. Filosoful spaniol José Ortega y Gasset (1883-1955), promotor 
al „raţiunii vitale” (sau al „raţio-vitalismului”), pare a fi gânditorul cel mai 
dedicat acestui punct de vedere. De aceea, socot că este potrivit să exa- 
minez mai departe (nu neapărat în ordinea cronologică a apariţiei lor) 
unele dintre afirmaţiile sale făcute în această direcție’. 


1. Punere în temă 


Voi prezenta în cele ce urmează concepţia lui Ortega y Gasset despre 
cultură. Este o concepţie foarte originală, fiindcă prin cultură filosoful 
spaniol înțelege ceva mai mult (și întrucâtva diferit) decât se înțelege 
de obicei prin acest termen. De pildă, ca să indic o diferență notabilă, 
tehnica (ori tehnologia) este inclusă de el tot în sfera culturii propriu- 
zise. Pentru Ortega, rațiunea de a fi a culturii, rostul ei, este tocmai de 
a-i asigura omului securitatea; altfel spus, cultura însăși înseamnă 'secu- 
ritate’ sau siguranţă. 


La această idee Ortega a ajuns pe diverse căi, pornind de la tratarea altor 
teme. Două imagini (sau analogii) îl urmăresc obsesiv, dând dramatism 
filosofiei sale: pe de o parte, (i) viaţa ca naufragiu, ca plutire dezorientată 
pe oceanul îndoielilor și, pe de altă parte, (ii) cultura ca factor de sta- 
bilitate, ca pământ pe care se poate păși în siguranță. În continuare, mă 
vor interesa acele paragrafe în care gânditorul amintit pune în evidență 
elementele menite să-i confere omului securitatea căutată. 


2. Eliberarea de „lucruri” și retragerea în sine 


În cartea pe care o dedică fenomenului sociologic, Omul și mulțimea 
(El hombre y la gente, publicată postum în 1957), Ortega observă că 
(spre deosebire de animale, care se află „într-o permanentă stare de 

alertă, într-o perpetuă neliniște, privind, ascultând toate semnalele care 
le ajung din jur, atente fără răgaz la preajmă”) „omul poate, din când în 
când, să-şi suspende ocupaţia directă cu lucrurile, să se desprindă de 
preajma sa, să o dea uitării și, supunându-și facultatea de observaţie 
unei torsiuni radicale — inexplicabilă din punct de vedere zoologic 
—, să întoarcă, așa zicând, spatele lumii și să se cufunde în sine însuși, 
să-şi observe propria intimitate sau, ceea ce e totuna, să se ocupe de 
sine însuși, și nu de alteritate, de lucruri” (Ortega y Gasset, 2001, p. 
20-21). În felul acesta, treptat, puţin câte puţin, ia naștere şi se dezvoltă 
lumea ideilor, care este, de fapt, „lumea noastră lăuntrică” (ibid. p. 21; 
vezi şi Ortega y Gasset, 1958, p. 100). 


În istoria evoluţiei umane, o atare eliberare vremelnică de lucruri im- 
plică două abilități diferite: „una, capacitatea [omului] de a da uitării 
mai mult sau mai puţin timp lumea din jur, fără riscuri fatale; alta, fap- 
tul de a avea unde să se adăpostească, unde să stea după ce iese virtual 
din lume” (Ortega y Gasset, 2001, p. 21). În acest punct al formării lui 
homo sapiens, „marja de siguranță” obţinută de om este pusă de Ortega 
pe seama apariţiei tehnicii: „De aceea, dacă omul se bucură de privile- 
giul de a se elibera în mod trecător de lucruri și de a putea intra și a se 
odihni în sine însuşi, e pentru că, prin efortul, munca și ideile sale, el a 
izbutit să acţioneze asupra lucrurilor şi să creeze în jurul său o marjă de 
siguranţă totdeauna limitată, dar totdeauna sau aproape totdeauna în 
extindere. Această creaţie specific umană este tehnica. Datorită ei şi pe 
măsura progresului ei, omul se poate interioriza” (ibid. p. 23). 


Deoarece cartea respectivă este, la bază, un curs, se explică de ce filoso- 
ful simte nevoia să își rezume expunerea şi să-și fixeze mai bine punc- 
tul de vedere: „Sunt, aşadar, trei momente diferite care se repetă ciclic 
de-a lungul istoriei omenești sub forme tot mai complexe și mai dense: 
(1) omul se simte pierdut, naufragiat printre lucruri: este perturbarea; 
(2) omul, cu un efort energic, se retrage în intimitatea sa pentru a-şi for- 
ma idei despre lucruri şi posibila lor dominare: este interiorizarea, acea 
vita contemplativa despre care vorbeau romanii, acea theoretikos bios a 
grecilor, theoria; (3) omul se cufundă din nou în lume pentru a acționa 
în ea conform unui plan prestabilit: este acțiunea, viața activă, praxis” 
(ibid., p. 25-26). Cu toate acestea, convingerea lui Ortega este că, în defi- 
nitiv, condiția omului este „incertitudine substanțială” (ibid., p. 27). 

3. Meditaţie despre tehnică 


Chiar așa se intitulează un curs universitar“ predat de Ortega y Gasset: 
Meditación de la técnica. Este o temă care, după cum estima gânditorul 
spaniol în 1933, avea să suscite discuţii aprinse în perioada următoare. 
Sarcina filosofului (la fel ca şi cea a intelectualului autentic) — decla- 
ră adesea Ortega — este aceea de a fi un profet“ în societate, adică de 
a-i preveni pe ceilalți cu privire la pericolele care îi pândesc, să-i facă 
să vadă clar primejdiile care îi așteaptă. Din acest motiv, el abordează 
şi subiectul tehnicii, cu atât mai mult cu cât tehnica este unul dintre 
elementele care contribuie la consolidarea securității umane. De al- 
tfel, Ortega vede securitatea ca fiind unul dintre „instrumentele” care 
îl scutesc pe om de eforturi. Precauţia, anxietatea, spaima etc., care iz- 
vorăsc din sentimentul insecurității, sunt forme ale efortului, adică ale 
reacției omului în faţa dificultăţilor pe care natura i le impune (Ortega 
y Gasset, 1961, p. 106). 


Să o luăm însă de la început. Mai întâi, Ortega observă că — spre deo- 
sebire de animale, care se lasă mereu conduse de instincte — omul îşi 
poate controla instinctele, lăsându-se călăuzit de rațiune. Așa se face 
că uneori, în anumite circumstanţe, omul poate alege să-și dea şi viața 
(pentru altcineva sau pentru o idee) în pofida firescului instinct de au- 
toconservare (ibid., p. 88-89). 


Tot astfel, adică diferenţiindu-se de animale, omul are capacitatea de a 
se desprinde temporar de urgenţele vitale pentru a se ocupa de activități 
care, în sine, nu reprezintă satisfacerea imediată a unor nevoi (ibid., 
p. 92-93). De exemplu, chiar aprinderea unui foc, aratul și (mai aproape 
de zilele noastre) realizarea unui autovehicul nu sunt ele însele activități 
care satisfac imediat necesitățile noastre. O fac indirect şi, de altfel, este 
nevoie de o serie de acțiuni pentru a se ajunge la aceasta. Așadar, dacă nu 
avem focul la îndemână, atunci, grație capacităţii noastre de a ne retrage 
virtual din lumea concretă, putem proiecta şi apoi crea ca atare un in- 
strument sau un dispozitiv care va produce focul oricând dorim. Aceste 
acțiuni prin care transformăm lumea în care trăim — acte care sunt exclu- 
siv omenești — constituie în totalitatea lor tehnologia. 


În consecinţă, natura îi impune omului anumite necesități, iar omul 
reacționează impunându-i naturii anumite schimbări, cu scopul de a o 

îmbunătăţi, dar, totodată, pentru a-şi satisface propriile nevoi omenești. 
Astfel, tehnologia se poate defini drept „adaptarea mediului la individ” 
(ibid., p. 96), ceea ce ar reprezenta, de fapt, o mișcare contrară tuturor 
mișcărilor biologice cunoscute. În plus, se observă că dorința omului 
de a trăi nu poate fi separată de dorința sa de a trăi bine (ibid., p. 98). 


Cât priveşte relația dintre om și natură, Ortega întrevede trei 
posibilități: 

(i) natura îi oferă omului doar facilități, fără să-i opună vreo rezistență; 
în acest caz, omul nu ar mai resimţi vreo nevoie (ar trăi de parcă ar fi 
în rai, unde numai simplul act de a pofti ceva este urmat imediat de 
satisfacerea poftei respective); 


(ii) natura îi oferă omului doar dificultăți; în acest caz însă, omul nici 
n-ar putea exista (din punct de vedere fizic) într-un mediu total nepri- 
elnic/potrivnic; 


(iii) omul trăieşte în lume/natură înconjurat atât de facilități, cât şi de 
dificultăți; întâlnește avantaje și dezavantaje în legătură cu orice; de 
aici şi permanenta sa luptă pentru existență, viața sa ca dramă (ibid., p. 
109-110). 


Mai remarcă Ortega şi amănuntul că omul și natura nu coincid decât 
parţial, ceea ce face ca omul să apară ca „un fel de centaur ontologic” 
(ibid., p. 111). Într-o măsură, el aparţine naturii, dar, totodată, o trans- 
cende pe aceasta. În univers, omul este o entitate aparte, căci fiinţa sa nu 
constă în ceea ce este deja, ci în ceea ce nu este încă. Altfel spus, omul 
este o permanentă aspirație (ibid., p. 112-113). Dacă tigrul, bunăoară, 
există ca tigru (de la început până la sfârșit), omul, în schimb, trebuie 
realmente să facă eforturi pentru a deveni om; existând, el trebuie să-și 
realizeze existența (ibid., p. 115) în conformitate cu programul său vi- 
tal. Prin raportare la acesta din urmă, orice lucru poate fi obstacol sau 
ajutor, dificultate sau facilitate. 


Aşadar, vrând, nevrând, omul este prin definiție un „inginer”, de vre- 
me ce — susține Ortega — „omul începe acolo unde începe tehnologia” 
(ibid., p. 117). Altminteri, fără identificarea mijloacelor și a căilor ne- 
cesare, i-ar fi cu neputinţă să-și concretizeze programul vital, să-și înde- 
plinească menirea. În acest scop, îl ajută memoria și imaginația — calități 

sau capacităţi pe care animalele nu le au într-o asemenea măsură. În 
felul acesta, omul își formează abilitatea tehnică trebuitoare punerii în 
practică (pe termen lung) a proiectului său vital (ibid., p. 137). 


Deşi, de-a lungul timpului, au existat diverse forme de tehnologie, oa- 
menii au tendinţa, în prezent, să ia drept tehnologie veritabilă (teh- 
nologia par excellence) numai tehnologia din perioada modernă. În 
realitate, notează Ortega, deşi relația dintre om și tehnologie a deve- 
nit foarte puternică în epoca modernă (întrucât şi funcţiile tehnicii au 
cunoscut o modificare radicală), pot fi identificate cel puţin trei faze 
într-o istorie a tehnologiei (ibid., p. 139 şi urm.): (1) tehnologia întâm- 
plării, (2) tehnologia meşteşugarului şi (3) tehnologia tehnicianului. 


(1) Tehnologia întâmplării este cea a primitivilor (în cazul cărora ac- 
tele tehnice erau sporadice). Descoperiri şi invenţii precum aprin- 
derea focului, arcul cu săgeți etc. nu îl făceau pe vechiul „sălbatic” să 
conştientizeze că deține puterea invenţiei. El avea impresia că natura 
şi-a dezvăluit, din greşeală, unele dintre secrete (de aici și asocierea 
tehnicii cu magia). Prin urmare, invențiile omului primitiv s-au produs 
din pură întâmplare, conform legilor probabilității (ibid., p. 145). 


(2) Tehnologia meșteșugarului (sau a artizanului) poate fi deja consta- 
tată în Grecia antică ori în Roma preimperială şi, fireşte, se continuă în 
Evul Mediu. Chiar dacă și în această perioadă omul încă se bazează des- 
tul de mult pe natură, sporesc totuşi actele tehnice (atât în număr, cât 
şi în complexitate) și, mai mult decât atât, devine necesar ca anumiţi 
oameni să se ocupe sistematic de ele, făcându-și o slujbă din acestea 
(ibid., p. 146). Fierarul, cizmarul, zidarul etc. ajung să fie personificări 
ale tehnologiei. În schimb, rutina este puternică: se face ucenicie, însă 
fără să se inoveze simţitor. Mai curând, sunt respectate tradițiile lăsa- 
te urmașilor de către maeștrii înaintaşi. Dar în această perioadă tot se 
mai folosesc uneltele. Abia pe la începutul secolului al XIX-lea apar 
primele mașinării care pot produce de unele singure obiectele dorite, 
depăşindu-se astfel stadiul obiectelor fabricate exclusiv manual. 


(3) Tehnologia tehnicianului. În această fază, mașina devine indepen- 
dentă de om, adică omul nu se ajută de tehnologie, ci aşteaptă ori asistă 
maşina să producă obiectul avut în vedere. Din acest moment, vorbim 
nu doar de (i) un plan de activitate, de o metodă sau de o procedură, ci 

şi de (ii) execuţia acelui plan. Aşadar, avem atât tehnologia propriu-zisă, 
cât şi muncitorul sau executantul (ibid., p. 149). Se face astfel o diso- 
ciere între (a) tehnician (sau inginer) şi (b) muncitor. 


Este etapa în care omul devine conştient că tehnologia nu este nici doar 
o descoperire întâmplătoare, nici doar un meșteșug (sau o abilitate a 
câtorva artizani), ci că ea este, practic, „o sursă inepuizabilă de activi- 
tate omenească” (ibid., p. 150). În același timp, date fiind rezultatele 
excepționale obținute de tehnologia modernă, omul ajunge să se crea- 
dă capabil de orice sau — ceea ce este și mai periculos — să se creadă în 


stare a fi aproape orice (ibid., p. 159). 


Cândva, natura era adaptată la om fără ca omul să se denaturalizeze. 
Actualmente, pare sigur că a devenit imposibil să ne mai ducem viața 
materială în absenţa dispozitivelor tehnice... 


4. Conceptul și fiinţa ca forme de stabilitate culturală 


Revenind la tema culturii ca atare, este de precizat că încă de la prima 
sa carte notabilă, Meditaţie despre Don Quijote (Meditaciones del Quijote, 
din 1914), Ortega pune în antiteză siguranța care se vădeşte în cultura 
grecilor antici cu nesiguranța care transpare din cultura spaniolă. Astfel, 
referindu-se la operele pictorului Goya, precum și la creaţiile altor artişti 
conaţionali (inclusiv scriitori), filosoful remarcă următoarele: „Dar fapt 
este că cele mai bune produse ale culturii noastre conțin un echivoc, 
o nesiguranță specială. În schimb, preocuparea care, ca un nou fior, se 
iveşte în sufletul Greciei pentru a se întinde apoi asupra întregului con- 
tinent european, este preocuparea pentru siguranță, pentru neclintire. 
[...] Cultura — meditează, dovedesc, cântă, predică, visează oamenii cu 
ochi negri în Ionia, în Atica, în Sicilia, în Magna Grecia — este neclintirea 
față în față cu şovăiala, este statornicia față în faţă cu cele trecătoare, este 
claritatea față în față cu obscuritatea. Cultura nu este întreaga viaţă, ci 
numai momentul de siguranță, de neclintire, de claritate. Şi inventează 
conceptul ca instrument, nu pentru a substitui spontaneitatea vitală, ci 
pentru a o asigura” (Ortega y Gasset, 1973, p. 101). 


Este bineștiută preocuparea vechilor greci pentru ceea ce este fix în deve- 
nirea lumii, pentru idei eterne, pentru esențe, forme etc., altfel spus, pen- 
tru „fiinţa lucrurilor”. Dacă în Meditaţie despre Don Quijote Ortega făcea 

referire la concept, relaționându-l cu siguranţa și claritatea culturii, iată că 
mai târziu, într-un curs (sau ansamblu de prelegeri) din 1930 publicat(e) 
sub titlul interogativ Ce este cunoașterea?, gânditorul spaniol tratează într- 
un mod similar despre ființa lucrurilor: „Viitorul lucrurilor trebuie să fie 
imaginat, construit de către om. Și în acest scop, el trebuie să treacă în re- 
vistă tot ce-și aminteşte despre ele, ceea ce au fost lucrurile până acum, și 
să caute a extrage din acea «experiență» o imagine sau o schemă a con- 
duitei lor ferme, a ceea ce sunt ele totdeauna, nu acum sau peste o clipă. 
În felul acesta, omul construiește în spatele lucrurilor efective de fiecare 
clipă «lucrul permanent, imuabil», pe scurt, fiinţa lucrurilor. Când cre- 
de că a găsit-o, ştie deja la ce să se aștepte din partea lor, ele încetează a 
mai fi nesigure, indecise, fluide. Lumea nu mai este un ocean și viața nu 
mai e un naufragiu. Omul simte sub tălpi pământul ferm, iar universul 
se transformă într-o arhitectură cu punctele ei cardinale, cu ordinea sa 
cosmică. Omul poate decide atunci cu oarecare siguranţă. Deciziile sale 
au atunci un sens pentru el și viața sa devine o înaintare ordonată, în loc 


de a se cufunda în haos” (Ortega y Gasset, 1999d, p. 372). 


5. Cultura ca lege (sau cod de legi) 


Într-o altă carte, En torno a Galileo („În jurul lui Galileo”), cunoscută 
mai bine după titlul ales pentru versiunea englezească, și anume Man 
and Crisis („Omul şi criza”), Ortega defineşte cultura drept interpre- 
tarea pe care omul o dă vieţii, interpretare constând în suma soluţiilor 
(mai mult sau mai puţin multumitoare) pe care le născocește pentru 
a-şi rezolva problemele şi pentru a-şi satisface necesitățile vitale. În 
plus, filosoful adaugă o precizare importantă: aceste soluții includ atât 
ordinea materială a lucrurilor, cât şi rânduiala de tip spiritual (Ortega y 
Gasset, 1958, p. 97). De regulă (şi conform tradiţiei), se face distincție 
între «cultură» şi «civilizație», considerându-se că latura spirituală 
ţine de cultură, iar latura materială (prelucrată „tehnologic”) ţine de 
civilizaţie (cf. Munteanu, 2016, p. 474-480). Or, după cum am văzut 
deja mai sus, în viziunea lui Ortega y Gasset, tehnica (sau tehnologia) 
aparţine culturii, este o formă a culturii propriu-zise. 


Interesant este și modul în care Ortega identifică — pe linia aceleiași 
concepţii despre cultură ca securitate — legea, fie în sens religios, fie în sens 

juridic, ca factor important de stabilitate pentru o anumită civilizaţie istori- 
că sau pentru un anumit popor. Astfel, neamul evreilor — și, în cadrul aces- 
tuia, fiecare evreu în parte — există grație unui legământ cu Dumnezeu. O 
atare relaţie „contractuală” cu divinitatea, care îi impregnează întreaga acti- 
vitate, îi conferă poporului evreu sentimentul securităţii în aceeași măsură 
în care siguranța (mentală) a grecilor antici le este asigurată de rațiune (de 
logos). În schimb, adaugă Ortega, pentru romani, stabilitatea se datorează 
statului (Ortega y Gasset, 1958, p. 127). Fireşte, de-a lungul istoriei fiecă- 
rei civilizaţiei apar şi perioade de criză, când toţi aceşti factori sunt puși la 
îndoială, dar nu voi insista aici asupra acestui aspect. 


În cartea O interpretare a istoriei universale (Una interpretación de la 
historia universal, reprezentând un curs predat în 1948-1949), Ortega 
oferă mai multe lămuriri despre securitatea pe care statul roman, grație 
legilor sale, o punea la dispoziţia cetățenilor săi: „[O]mul are nevoie 
să-şi asigure o anumită dimensiune a vieţii sale, să ştie măcar, în aceas- 
ta, pe ce trebuie să se bazeze, pentru ca din ea să înfrunte cu brio re- 
stul problematic. Acesta era Dreptul pentru romani. Mulțumită acestei 
siguranţe a Dreptului său, cetățeanul Romei se putea sprijini pe el cu 
încredere, se putea menţine ferm şi, simțindu-se ocrotit, liniștit, pentru 
a spune astfel, în ariergarda sa, se putea ocupa netulburat, fără teamă 
şi nevroză, de comportamentul său ca un om demn pentru a-și duce 
cinstit viața personală și cu seriozitate și a-și forma un caracter integru 


şi energic” (Ortega y Gasset, 1999c, p. 332). 


Într-adevăr, Dreptul roman avea nişte calităţi care i-au permis (în li- 
nii mari) supraviețuirea în timp până în zilele noastre, când îi regăsim 
principiile la baza sistemului juridic modern. Filosoful spaniol iden- 
tifică şi „cele două note note constitutive a ceea ce Dreptul însemna 
pentru roman, şi anume: mai întâi, este imuabil în principiu; al doilea, 
nu este un comandament al niciunei voințe personale, este ceea ce este 
stabilit sau, cu alte cuvinte, Legea” (ibid., p. 333). 


6. Misiunea universității în raport cu propagarea culturii 


Într-o conferinţă intitulată Misión de la Universidad, susţinută în toam- 
na anului 1930, Ortega s-a ocupat de rolul pe care s-ar cuveni să-l aibă 
universitatea (ca instituţie de învățământ superior) în societatea con- 

temporană. Fireşte, gânditorul spaniol nu putea discuta despre această 
chestiune decât plasându-se pe terenul stabil al propriei concepții filo- 
sofice. Așa se face că ideile sale despre misiunea universității nu sunt 
întotdeauna înțelese adecvat tocmai fiindcă, de regulă, cititorii acestui 
text (de câteva zeci de pagini) nu caută să parcurgă și alte lucrări fun- 
damentale semnate de Ortega y Gasset. Nu am de gând să prezint aici 
întregul conţinut al respectivei conferințe. Mă voi limita la comentarea 
felului în care vede Ortega relaţia dintre universitate și cultură. 


Astfel, constatând că prin sintagma „cultură generală” omul modern 
înțelege „o serie de cunoștințe ornamentale și cu o valoare vag educativă 
pentru caracterul sau inteligența” studenţilor din vremea sa, Ortega arată 
că pentru universităţile din Evul Mediu „cultura generală” însemna cu 
totul altceva: „Nu era un ornament al minţii ori o disciplină a caracteru- 
lui, ci, dimpotrivă, era sistemul de idei despre lume şi umanitate pe care 
îl poseda omul de atunci. Era, așadar, repertoriul de convingeri care tre- 
buia să-i călăuzească efectiv existența” (Ortega y Gasset, 1999a, p. 29). 


Ajuns în acest punct, filosoful nu uită să își expună (fie şi concis) 
concepţia despre cultură („în adevăratul înțeles al cuvântului”), atin- 
gând şi problema „metodelor” (luate în sens etimologic drept ‘căi, dru- 
muri”): „Viaţa este un haos, o pădure sălbatică, o confuzie. Omul se 
pierde în ea. Dar mintea lui reacționează față de această senzaţie de na- 
ufragiu și rătăcire: se sileşte să găsească în pădure «căi», «drumuri», 
cu alte cuvinte: idei clare şi ferme despre Univers, convingeri pozitive 
despre ceea ce sunt lucrurile și lumea. Ansamblul, sistemul lor este cul- 
tura în adevăratul înţeles al cuvântului. Prin urmare, exact contrariul 
ornamentului. Cultura este ceea ce îl salvează pe om din naufragiul 
vieţii, ceea ce îi îngăduie să trăiască fără ca viaţa lui să fie o tragedie 
lipsită de sens ori o totală înjosire” (ibid. p. 29-30). 


Totodată, Ortega avertizează că „este obligatoriu să trăieşti la altitudi- 
nea vremurilor şi în mod special la altitudinea ideilor timpului”, decla- 
rând că, în definitiv, „cultura este sistemul vital al ideilor fiecărui timp” 
(ibid. p. 31). Necesitatea de a trăi „la înălțimea vremurilor” fusese, de 
altminteri, subliniată și justificată in extenso de marele gânditor într-o 
carte aparte din 1923, Tema vremii noastre (El tema de nuestro tiempo; 
vezi Ortega y Gasset, 1997), şi reluată în alta, Revolta maselor (La rebe- 
lin de las masas, din 1930; vezi Ortega y Gasset, 2007, p. 63 şi urm.). 

Spre deosebire de universitatea medievală, universitatea contempo- 
rană „a dezvoltat enorm învățământul profesional [...] şi a adăugat 
investigația, renunțând complet la predarea sau transmiterea culturii” 
(Ortega y Gasset, 1999a, p. 31). În opinia sa, aceasta este o aberaţie, iar 
consecinţa este că acum europenii de rând sunt cu adevărat inculți, de- 
oarece „nu posedă sistemul vital de idei despre lume și om corespunză- 
toare timpului nostru” (ibid.). În felul acesta, omul pe care obișnuiește 
să îl formeze universitatea (pe care o atacă Ortega) devine un soi de 
„barbar”: „Acest personaj de rând este noul barbar, înapoiat în raport 
cu epoca lui, arhaic şi primitiv în comparaţie cu teribila actualitate şi cu 
data calendaristică a problemelor lui. Acest nou barbar este în primul 
rând profesionistul, mai învăţat ca niciodată, dar și mai incult — ingine- 
rul, medicul, avocatul, omul de știință” (ibid. p. 31-32). 


În maniera sa francă, binecunoscută, Ortega îşi argumentează punctul 
de vedere, conturând profilul omului cult (aşa cum ar trebui să fie aces- 
ta): „Poţi ignora aceste lucruri, fără ca ignoranţa să însemne rușine, 
nici umilință și nici măcar un defect, cu o singură condiţie: să fii un biet 
cioban care trăiește în creierul [sic!] munţilor, sau un țăran sărac lipit 
pământului, sau un muncitor pălmaş devenit sclavul mașinii. Dar cine 
spune că este medic, sau magistrat, sau filolog, sau episcop — cu alte cu- 
vinte, insul care aparține clasei conducătoare a societăţii —, dacă ignoră 
ce este lumea fizică pentru omul european, este un barbar desăvârșit, 
oricâte lucruri ar şti despre legile lui, despre alifiile lui sau despre sfinţii 
părinţi ai Bisericii. Şi acelaşi lucru l-aş putea spune despre oricine n-ar 
poseda o imagine cât de cât ordonată despre marile schimbări istorice 
care au condus omenirea până la răspântia de astăzi (orice azi este o 
răspântie). Şi același lucru l-aş spune despre cine n-ar avea o idee pre- 
cisă despre cum reuşeşte gândirea filosofică să înfrunte prezentul prin 
încercarea mereu repetată de a-și forma un plan al Universului sau al 
interpretării pe care biologia generală o dă fenomenelor fundamentale 
ale vieţii organice” (ibid. p. 35). În concluzie: „Cine nu posedă o idee 
despre fizică (nu știința fizicii însăși, ci ideea vitală despre lume pe care 
ea a creat-o), o idee despre istorie şi despre biologie, cine nu posedă 
acest plan filosofic nu este un om cult” (ibid., p. 36). 


Şi atunci, care ar fi adevărata misiune a universităţii, care ar fi sarcina 
sa reală? Pe cine anume ar trebui ea să pregătească? Ortega răspunde 

în felul următor, trasând direcţiile călăuzitoare şi menționând „discipli- 
nele culturale” (cu caracter propedeutic) ce s-ar cuveni să fie predate 
în universitate: „Trebuie să facem din omul obișnuit, înainte de toate, 
un om cult — să-l situăm la înălțimea timpului său. Prin urmare, funcția 
primară şi centrală a Universităţii este predarea marilor discipline cul- 
turale. Acestea sunt: (1) Imaginea fizică a lumii (Fizica); (2) Temele 
fundamentale ale vieţii organice (Biologia); (3) Procesul istoric al 
speciei umane (Istoria); (4) Structura și funcţionarea vieţii sociale 
(Sociologia); (5) Planul Universului (Filosofia)” (ibid., p. 54-55). Abia 
după deprinderea acestor cunoștințe fundamentale, va trece universi- 
tatea la realizarea de buni profesioniști, de veritabili cercetători etc. 


7. O altă fațetă a problemei: idei versus credinţe 


În textul Idei și credințe (Ideas y creencias, din 1940), Ortega își rafi- 
nează concepția, apreciind că nu ideile, ci credințele sunt cele care ne 
asigură securitatea intelectuală: „E bine, deci, să lăsăm acest termen 
«idei» pentru a desemna tot ceea ce apare în viața noastră ca rezultat 
al activităţii noastre intelectuale. Dar credințele ni se prezintă cu un ca- 
racter opus. Nu ajungem la ele în urma unui efort de înțelegere, ci ele 
operează în interiorul nostru când începem să ne gândim la ceva. De 
aceea nu obişnuim să le formulăm, ci ne mulțumim să ne referim la ele, 
cum procedăm cu tot ceea ce face parte din realitatea însăși. Teoriile, în 
schimb, chiar și cele mai veridice, există doar în timp ce sunt gândite: 
de aici şi nevoia de a fi formulate” (Ortega y Gasset, 1999b, p. 24-25). 


Deosebirea dintre cele două concepte pleacă de la opoziţia dintre a 
gândi un lucru ( ideea”) și a conta pe el („credinţa”) (ibid. p. 25). Este 
foarte important să înțelegem la ce se referă Ortega, în acest context, 
când foloseşte termenul credință. Bunăoară, un exemplu dat de filosof 
este cel al „străzii”. Astfel, putem avea în vedere strada fără să ne gândim 
la ea. Când ieşim din casă, nu ne trece prin minte că strada, pe care 
obișnuim să umblăm zilnic, s-ar putea să nu mai fie acolo, să fi dispărut 
între timp. Din acest motiv, Ortega apelează frecvent și la „pământ”, 
ca imagine a stabilității. „Se afla în noi, dar nu în formă conștientă, 
ci ca o implicare latentă a conștiinței sau a gândului nostru. Numesc 
acest mod de intervenţie a unui lucru în viaţa noastră, fără să îl gândim, 

«faptul de a conta pe el». Şi acest mod este propriu credințelor noas- 
tre efective” (ibid. p. 26). 


De altminteri, în opinia sa, istoria veritabilă trebuie să se facă ținând sea- 
ma, în primul rând, de ansamblul credințelor (similare „presupoziţiilor 
absolute” teoretizate de R.G. Collingwood) dintr-o anumită perioadă: 
„S-a întrezărit deja imensa greșeală comisă când am vrut să clasificăm 
viața unui om sau a unei epoci prin ideologia sa, adică prin gândurile 
sale specifice, în loc de a pătrunde mai adânc, până la nivelul credințelor 
mai mult sau mai puţin neexprimate al lucrurilor pe care contăm? A face 
aceasta, a stabili inventarul lucrurilor pe care contăm, înseamnă într-ade- 
văr a constitui istoria, a lumina subsolurile vieții” (ibid., p. 27). Într-o for- 
mulare concisă, Ortega își reiterează punctul de vedere astfel: „Credinţele 
constituie baza vieţii noastre, terenul pe care ea se desfăşoară. Pentru că 
ele ne pun în față ceea ce pentru noi reprezintă însăși realitatea” (ibid.). 


8. În loc de concluzii. Stimulul nesiguranței 


În fine, Ortega vorbeşte și despre beneficiile stării de incertitudine, într- 
o declaraţie (intitulată Stimulul nesiguranței) rostită (în germană) la ra- 
dio în 1951: „Trăim fără îndoială într-un timp de totală nesiguranță. Nu 
simțim nimic ferm sub tălpi. E însă oare atât de evident că cel mai bine 
pentru om este contrariul: un sentiment excesiv de siguranță? Acum 
plătim cu durerile noastre excesul de siguranță în care s-au simţit eu- 
ropenii în cea de-a doua jumătate a secolului al XIX-lea, când trăiam 
cloroformizați de ideea progresului asigurat, care elimina din orizontul 
lor orice primejdie. Progresismul a fost cel mai nociv stupefiant pentru 
oamenii occidentali. Tot ce a creat omul mai valoros i-a fost inspirat de 
nesiguranța sa. De ce să nu ne complacem în ceea ce situaţia actuală 
vădeșşte ca aparenţă negativă, transformând-o în pozitivitate, în stimul 
pentru noi creaţii?” (Ortega y Gasset, 2002, p. 228). 


Dar, într-o formulare cumva inversată, filosoful susţinuse ideea aceasta 
încă şi mai devreme, în textul Istoria ca sistem (Historia como sistema, 
din 1935/1941), lansând avertizarea că tocmai sentimentul securității 
pune în pericol civilizaţia occidentală. Credinţa în progresul neîncetat 
duce la o slabire a prudenţei, ceea ce poate crea condiţiile prielnice 
pentru o nouă invazie barbară (Ortega y Gasset, 1961, p. 104-105). 

Note | 


! Cu privire la definiţia culturii, Kai Roer se raportează la cea oferită de Oxford English 
Dictionary, potrivit căruia «cultura» este reprezentată de „ideile, obiceiurile și compor- 
tamentele sociale ale unui anume popor sau grup” (apud Roer, 2015, p. 7). Fiecare astfel 
de grup se caracterizează prin următoarele: (i) constă într-un număr de oameni, adică 
membri; (ii) presupune anumite politici, adică regulile pe care acel grup le respectă (fie 
ele scrise sau nescrise); şi (iii) implică tehnologia, adică uneltele / instrumentele, meto- 
dele şi modelele întrebuințate de către acelaşi grup (Roer, op. cit., p. 10). Trecând apoi 
la noţiunea de «securitate», Kai Roer apelează tot la Dicţionarul Oxford pentru defi- 
nirea acesteia, descoperind următoarea caracterizare: „Starea de fi scutit de pericol sau 
ameninţare” (apud Roer, 2015, p. 10; trad. mea, Cr.M.). 

2? Neîndoielnic, pentru mulți dintre români, securitatea (sau Securitatea) este un cuvânt 
care evocă aspecte neplăcute din trecut. În vremea regimului comunist, în România, 
Securitatea a fost un organ al represiunii, care, printre altele, a prigonit cultura autenti- 
că (sau, mai exact, i-a prigonit pe reprezentanţii acesteia). O îmbinare lexicală precum 
cultura securității (aşa cum, mai adecvat, s-ar traduce engl. security culture) poate părea 
unora ciudată (dacă nu chiar oximoronică). Însă sintagma (mai uzuală) cultura de securi- 
tate nu este nefericită întru totul, de vreme ce prepoziţia „de, cu atâtea funcțiuni în limba 
noastră, poate indica şi scopul unui „obiect”, rațiunea sa de a fi. Așadar, ar fi vorba, în 
acest caz, de o cultură pentru securitate ori o cultură în vederea securităţii... Desigur, s-ar 
fi putut alege o denumire precum „cultura siguranței”, dar și termenul siguranță poartă 
cu sine anumite conotaţii. Vă aduceţi aminte, cu siguranță, de versurile glumeţe ale lui 
G. Topîrceanu din Rapsodii de toamnă: „Când deodată un erete,/ Poliţai din naștere,/ 
Peste baltă şi boschete/ Vine-n recunoaştere/ Cu poruncă de la centru/ Contra vino- 
vatului,/ Ca să-l aresteze pentru/ Siguranța statului... Ar mai fi cuvântul certitudine (cf. 
John Dewey, The Quest for Certainty [Căutarea certitudinii”]; Dewey, 1960), un sinonim 
relativ, dar nici „cultura certitudinii” și nici „cultura de certitudine” nu sună deloc bine. 
3 De altfel, acest articol a fost prilejuit de pregătirea unor note de curs pentru disciplina 
Cultura de securitate în societatea contemporană, disciplină predată în cadrul unui maste- 
rat („Managementul securității în relaţiile internaționale”) desfășurat la Facultatea de 
Comunicare şi Relaţii Internaţionale de la Universitatea „Danubius” din Galaţi. 

+ În primă instanță, cursul Meditación de la técnica a apărut (segmentat mecanic) sub 
forma unor articole duminicale în „La Nación” din Buenos Aires. Din cauza „piraţilor” 
din Chile — care au extras materialul „foileton” din ziar și l-au publicat ca volum aparte 
— Ortega a hotărât să publice el însuşi aceste prelegeri într-un volum propriu (în Ensi- 
mismamiento y alteración, 1939), deşi cursul (dictat şi apoi transcris) nu îl mulțumea pe 
deplin nici în privinţa expresiei, nici în privința conţinutului. 

$ Despre toate acestea, adică despre intelectualul și/sau filosoful considerat în ipostaza 
de profet, vezi mai ales cursul ţinut la Lisabona în 1944, Sobre la razón histórica (Ortega 
y Gasset, 1984, p. 121-139). 

4 În felul acesta, Ortega a anticipat discuţiile mai recente despre trans- şi postumanism 
sau, cel puţin, a oferit (avant la lettre) o justificare filosofică pentru asemenea tendințe. 
Am prezentat o parte din conţinutul acestei secțiuni într-o comunicare ştiinţifică in- 

titulată Un precursor al transumanismului: José Ortega y Gasset, susţinută la Congresul 
Internațional al Universităţii „Apolonia” din Iași „Pregătim viitorul promovând excelența”, 
ediția a XXX-a (laşi, 27 februarie — 1 martie 2020). 

7 Cu referire la „barbaria «specializării» ”, vezi îndeosebi Ortega y Gasset, 2007, p. 143- 
150. De altfel, în Tema vremii noastre, Ortega atrăgea atenţia că „viața incultă este bar- 
barie”, insistând că „viaţa trebuie să fie cultă, dar cultura trebuie să fie vitală” (Ortega y 
Gasset, 1997, p. 102). 

è Printre preocupările „etimologice” (şi sociologice) ale lui Ortega se află şi aceea de a 
cerceta originea și rostul salutului. Pe scurt, explicația apariţiei şi păstrării acestui „uz” 
în societate ar fi următoarea: „Să ne imaginăm ansamblul vieţii primitive. Una dintre 
trăsăturile ei generale este lipsa siguranţei personale. Apropierea a două persoane este 
întotdeauna primejdioasă, fiindcă toată lumea umblă înarmată. Este nevoie, prin urma- 
re, să asiguri apropierea prin intermediul unor norme și ceremonii din care să reiasă că 
s-a renunţat la folosirea armelor şi că mâna nu va apuca brusc o armă ascunsă. În acest 
scop, cel mai bun lucru este ca fiecare să apuce mâna celuilalt, mâna cu care se ucide 
mai ușor, care de obicei este mâna dreaptă. Aceasta este originea și eficiența salutului cu 
strângere de mână, care astăzi, izolat de acel mod de viaţă, este de neînțeles și, prin urma- 
re, un reziduu” (Ortega y Gasset, 1999a, p. 28; pentru o discuţie extinsă, vezi Ortega y 
Gasset, 2001, p. 176-185). Aşadar, un astfel de salut (prin strângerea mâinilor) a devenit 
o obişnuinţă în societate tocmai din motive de siguranţă/securitate. Or, ca o ironie a 
istoriei, în contextul actual al pandemiei de COVID-19, normele de igienă impun, dim- 
potrivă, renunţarea la un asemenea „uz, tot din motive de siguranță... 

Mina-Maria RUSU 


Giorgos SEFERIS - 
Mit și istorie poetică 


Când citeşti opera unui deținător al Premiului 
Nobel pentru literatură, mai ales dacă acesta 
este poet, constaţi că limba în care a scris este 
nu doar un instrument al comunicării, ci şi 
expresia rafinamentului cultural al poporului 
care o vorbește. Constaţi astfel un fenomen de 


ridicare la rang de universalitate a unui idiom 
M-M.R. -conf univ.dr. specific unei etnii. În fapt, limba naţională în 
Inspector general de limba 
şi literatura română, limbi 
clasice şi neogreacă în 
cadrul Ministerului Educaţiei istorice a poporului său. 
şi Cercetării Ştiinţifice din 4 
România. Autoare de lucrări În cazul lui Giorgos Seferis, greaca modernă 
de critică literară (Poetica a limbajului său poetic răscoleşte mileniile 
sacrului, 2005, Octavian antichităţii, când greaca veche funcționa ca 
Goga — texte comentate, 
2000), lingvistică (Limba 
română, 2000, Competenţă 
şi performanţă în comunicare, cultural primenit de trecerea prin milenii, fi- 
2010), studii culturale ind astăzi singura limbă modernă, vie, fidelă 
(Limbă, cultură și civilizație denumirii limbii-mamă. Totodată, şi-a păstrat 
românească, 2008). Diploma 
Gheorghe Lazăr, clasa |. 
Expert internaţional al 
Consiliului Europei, Divizia  cerii prin cultură şi prin istorie, a poporului 
de Politici lingvistice. Expert grec. 
naţional în educaţie. 


care scrie un deţinător al premiului Nobel de- 
vine un cod sacru de comunicare a existenței 


limbă a unei mari culturi a omenirii. Neogrea- 
ca apare, în raport cu limba-mamă, ca un cod 


matca, germinând în spațiul mustind de isto- 
rie al Greciei antice, alături de mărturiile tre- 


Opera lui Giorgos Seferis ne ajută să depu- 
nem mărturie pentru valoarea culturală a ra- 
finării cuvântului comun și a transformării lui 
în semn sacru al timpului mitic al omenirii. 

Diplomatul Giorgos Seferis, om de cultură și intelectual rasat, a creat, 
în limbajul artistic, căi de comunicare cu lumea, confirmând rolul po- 
porului în care s-a născut în configurarea istoriei omenirii. 


Premiul Nobel pentru literatură, acordat lui Giorgos Seferis a fost ar- 
gumentat astfel: „pentru eminenta sa operă lirică, inspirată de o profun- 
dă dragoste pentru lumea elenică a culturii”. Se ştie că orice deţinător al 
acestui premiu se înscrie în galeria celor care rămân în istoria culturală 
drept valori naționale intrate în universalitate. 


lată cum, cu discreţia intelectualului diplomat, Giorgos Seferis a con- 
struit şi consolidat punţile comuniunii într-o lume măcinată de dez- 
binare. Opera sa construiește o solidă metaforă a perenităţii culturii, 
ducând puterea cuvântului în farmecul mitului, ridicându-l astfel dea- 
supra curgerii timpului. 


Poetul a condus cuvântul pe calea spre veșnicie, asociindu-l cu spaţiile 
mitice ale lumii elene, în cei 31 de ani de carieră, dând tuturor o lecţie 
de eleganță diplomatică, făcând să viețuiască în contemporaneitate 
ideile umanismului elen. Istoria însăși, ca expresie a curgerii timpului 
evenimenţial, definit de succesiunea dialectică a epocilor, devine mit, 
fiind netrecătoare în opera poetului. Având şansa să se nască într-o fa- 
milie de intelectuali, poetul a beneficiat de un climat cultural de înaltă 
valoare, încărcat de aura academică a spiritului grecesc. 


Grăitoare, în acest sens, sunt titlurile volumelor sale de poezii. Dintre 
acestea, Mythistoria validează ideea de timp mitic, pe care poetul îl atri- 
buie Greciei, demonstrând astfel nu doar continuitatea istorică şi cul- 
turală a țării sale, ci şi sacralitatea acestui pământ, mitizat de o cultură 
robustă, aflată la baza culturii umanității. 


Deși nu găsim o exprimare explicită a ideii de sacru, atribuirea acestei 
valori culturale, edificatoare se face discret țării sale, prin aducerea în 
vecinătatea fiinţei umane a zeilor vechii Elade. Astfel, titlul volumului 
asociază două categorii temporale: istoria, prin definiție supusă trecerii 
şi mitul, care convertește timpul profan în timp sacru, ciclic, etern. În 
acest fel, subtil și profund simbolic, poetul aduce în prim-plan o Gre- 
cie — pământ binecuvântat, al cărei timp este un melanj între mit și istorie, 
între evenimențţialul trecător şi arhetipul etern. „Mythistoria” este un 
mixonim care defineşte o țară unică, a cărei identitate este eminamente 

culturală, care trăiește un timp-spirală, ancorat în arhetipul Greciei an- 
tice. Nota de sacralitate este evidentă, înnobilând relaţiile interumane. 
Oameni și zei işi desfăşoară existenţa pe coordonatele oferite de aceas- 
tă Mythistorie, conferind identitate şi perenitate spaţiului şi timpului. 


Ne permitem să asociem această viziune a lui Seferis cu mesajul trans- 
mis de Eminescu în manuscrisul 2257: „Sufletul lumii este eu. Fără 
eu nu există timp, nu există spaţiu, nu există Dumnezeu. Fără ochi 
nu e lumină, fără auz nu e cântec; ochiul e lumina, auzul e cântecul, 
Eu e Dumnezeu”. O excepţională ambiguitate gramaticală din per- 
spectiva funcţiei sintactice. Structura nominală Eu e Dumnezeu are o 
configuraţie bipolară, marcată de reversibilitate. Aforistic (ca sens) şi 
lapidar (ca formă), Eminescu surprinde în cuvânt tot procesul transfe- 
rului biunivoc de prerogative. Fiinţa umană are autoritate, identitate, 
independenţă, cu alte cuvinte — destin. Dumnezeu apare în raport de 
egalitate. Prerogativele demiurgice nu îi aparțin doar Lui. Nu este unic, 
prin autoritate şi atotputernicie. Omul este o reflectare a părții în în- 
treg, iar Dumnezeu este un întreg tributar lumii create, o multiplicare 
a unicităţii, un exercițiu voluntar de creaţie divină. Omul este o încer- 
care a lumii de a căpăta chip cu suflet şi rațiune: în fiecare om o lume își 
face încercarea. Eul este catalizatorul reacției dintre Dumnezeu şi lumea 
re-creată de om, de obedientul om originar, conform poruncii din mo- 
mentul Facerii. Concilierea pământului cu cerul (poetica elementelor 
lumii romantice) — sufletul lumii este Dumnezeu -— şi ieşirea din finitu- 
dine. Astfel, Dumnezeu și lumea re-creată de om, iar nu Lumea dintâi, 
se poziţionează în atemporal, construind un arhetip al existenţei crea- 
toare. În acelaşi manuscris, Eminescu susţine că Dumnezeu e în lume 
ceea ce sufletul atomist este în om. Transcendentul există deopotrivă 
în Dumnezeu și în om. Astfel, poetul descrie simultan ontogonia, cos- 
mogonia și teogonia. Dintre acestea, cosmogonia este locul de întâlnire 
a omului cu Dumnezeu. La Seferis, ontogonia se află în centrul creației 
şi are rolul de a construi destine lumești exemplare. Se pare că trans- 
cendentul coboară și ființa se umple de sacralitate. Un semn al acestui 
proces de transfer de prerogative este Pomul și sufletul: „când vrei să-l 
cunoşti/ trebuie să priveşti în alt suflet”. Acest alt suflet este fie un al- 
ter ego spiritualizat, fie alteritatea reprezentată de Dumnezeu. Poezia 
Pe un stih străin pune ființa umană alături de zei, care funcționează ca 
modele comportamentale, instituind astfel sistemul de valori: „Feri- 


cit cine a călătorit ca Odiseus./ Fericit dacă în ceas de plecare simţea 
puternica armătură a unei iubiri, în tot trupul, ca venele-n care vuiește 
sângele”. 


Divinitatea apare într-un dialog sugerat cu omul, favorizând comuni- 
carea ca mijloc de exprimare, de exteriorizare a dragostei. În fapt, iubi- 
rea este un sentiment care, asemeni muzicii, creează armonia și gene- 
rează un timp etern: „lubire cu nesfârşit ritm,/ invincibilă ca muzica și 
eternă/ fiindcă s-a născut când ne-am născut şi, de murim, nici noi nu 
mai ştim că ea moare şi nici lumea nu mai ştie” 


Poet rafinat, diplomat de carieră şi om de cultură, Giorgos Seferis în- 
chină, iată, odă limbii sale materne, veche de milenii și, deopotrivă, 
generatoare și păstrătoare de cultură. Relaţia cu Dumnezeu este con- 
solidată de dialogul dintre cei doi: ființa umană-divinitate şi are un rol 
salvator pentru spiritul interogativ. Dialogul om-divinitate asigură sta- 
rea de fericire, una cerească, sacră, specifică zeilor. Iată că astfel, omul 
intră în mit, pe o poartă larg deschisă de sacru și preia prerogativele 
divinității: „Pe Domnul ÎI rog să pot spune, într-o clipă de rară ferici- 
re,/ care e-această dragoste”. 


Destinul zeiesc este un ideal pentru ființa umană. Aşteptarea lui Odi- 
seu, la ieșirea din casa lui mitică, are sensul sacralizării cuvântului stră- 
vechi şi evocă astfel vechea Eladă: „Și mi se arată în faţă iar și iar/ năluca 
lui Odiseus cu ochii înroşiţi/ de sarea talazurilor/ și de vastul dor de-a 
vedea din nou fumul/ce iese din căldura casei lui (... )”. Are loc o con- 
vertire a cuvântului comun în cuvânt sacru. Dar ceea ce impresionează 
este faptul că acest cuvânt sacralizat este expresia „limbii noastre”, de 
fapt a limbii grecești, care nu doar prin vechime, ci și prin puterea de a 
genera cultură, are aura sacră: „Măreţ e Odiseus murmurând în barba-i 
albită/ cuvinte ale limbii noastre/ aşa cum se vorbeau acum trei mii 
de ani”. Poetul dedică, iată, o subtilă odă limbii materne, întărindu-i 
valoarea culturală pentru întreaga omenire. 


Bibliografie | Georgios Seferis, Cele mai frumoase poezii, https: //lyric- 
stranslate.com/ro/giorgos-seferis-lyrics.html. 
Manuscrisele Mihai Eminescu, Ediţie îngrijită de Eugen Si- 
mion, București, Editura Enciclopedică, 2004. 

| Nicolae MĂTCAŞ 


„Români am fost 
ca boabele-n păstăi” 


În memoria părintelui Alexei Mateevici 


Trimisul pe pământ al raiului 
Din hău să ne salvezi, rătăcitori, 
N.M. — filolog, lingvist, prof. Nici gând s-accepți, să fi ştiut că mori, 
univ, publicist, traducător A.i zice balalaică naiului. 
om de stat. Ministru a 
Ştiinţei şi Învăţământului din E , | 
Republica Moldova (1990- Ascuns în taină printre rari comori, 
1994), Fondator al revistei Ales cu grijă, grâu al graiului, 


EI 


„Limba Română. Membru Cu greu pornişi la dezvelirea lui 
al Un ae Scriitori 91 din Precum întâii limbii stătători. 
România şi din Republica 
oldova şi al Uniunii 
Jurnaliştilor din Moldova. Fidel străjer principiilor ei, 
Autor şi coautor, redactor Rămâi în front, părinte Alexei. 
şi coredactor a peste 30 de 
manuale, elaborări metodice 
şi alte ediţii didactice şi | . SEE ie 
a peste 250 de articole şi Profetic spus, pe veci ca să rămână 
studii. Semnează în 2010 În sufletele semenilor tăi 
volumul Calvarul limbii Simţirea noastră sacră: cea română. 
române din Basarabia, 552 p., 
editat de Casa Limbii 
Române „Nichita Stănescu". 


Publică mai multe volume Spovedanie părintelui 
de versuri, între care Alexei Mateevici 


4 volume din colecţia Opera 
Omnia, apărute la lași în 
2016. Ne vom păstra ființa doar prin graiul 


ven 


„Români am fost ca boabele-n păstăi” — 


Al mamei, sfânt, de brute ocrotit, 
Pe ultim drum plecând, ne-ai profeţit. 
Noi pe răboj crestatu-ni-l-am, baiul. 

Părinte, sfatul l-am urmat cinstit, 

I-am șters, prin timp, tot slinul, mucegaiul 
(Ni-s martori vii şi iadul crunt, și raiul), 
Exact aşa cum, cert, ne-ai izvodit. 


A fost cu noi şi e, şi-a dăinui 
În lungi suiri, căderi, zădărnicii, 
Precum urice-atestă și pisanii, 


Cât noi am fost, cât suntem şi vom fi: 
Şi ieri, şi azi, şi mâini, şi-n veşnicii, 
Duioasa limbă-a vechilor cazanii. 


Prin grai și datini mai putem trăi 


Mai-marii lumii ne-au trasat fruntarii, 
Memoria ne-a astrucat-o tina, 
Ne-astupă orbul robilor retina, 

Chiar dacă-s scrum azi kâizerii şi țarii. 


Se umflă-n pene cioara, pațachina, 
Când o curtează corbii, buliharii. 
Istoria ne-o vântură samsarii 

Şi ne-o rescrie-o iudă, cabotina. 


O, frate-al meu, crescut printre păgâni, 
La miez de noapte şi în plină zi 
Tu graiul mamei-a rugă să-l îngâni, 


Să nu rămânem orbi şi alali. 
Cu Dumnezeu în suflet, ca români, 
Prin grai şi datini mai putem trăi. 


Ci memi 


Mai 2010. Profesorul Nicolae Mătcaș revenit la baştină (satul Crihana, Cahul) 
cu prilejul împlinirii a 70 de ani de la naştere 


Și dacă... (II) 


Lui Marin Sorescu 


Şi dacă graiul acesta, nemuritor, 

cu zvon de baladă, cu sonuri de doină străbună, 
nu s-ar fi chemat, cum i-i dat, românescu, 

el s-ar fi numit, 

negreșit, 

şi acum, şi în veac, 

Eminescu. 


Şi dacă plaiul acesta, nemuritor, 

de Dumnezeu binecuvântat, 

cu oasele străbunilor mei semănat, 

nu s-ar fi numit, cum i-i dat, românescu, 

el s-ar fi numit, 
negreșit, 

şi acum, şi în veac, 
Eminescu. 


Şi dacă astrul acesta, nemuritor, 

ce ne priveşte scânteietor, semeţ, din înalturi, 
nu s-ar fi numit, cum i-i dat, Luceafăr cerescu, 
el s-ar fi numit, 

negreșit, 

şi acum, şi în veac, 

Eminescu. 


Pe sol străin 
n-am mas și nici nu mânem 


Falşi protectori cu mină acvilină 

Ni-l sapă, neamul, greu la temelie. 
Oriunde sunt, tronează, cum se ştie, 
Principiul lor: dezbină şi domină. 

Pe sol străin n-am mas și nici nu mânem. 
Acasă — moldoveni, ardăi sau vlahi —, 

Să ştie ei, modernii padişahi: 

Români am fost, români o să rămânem. 


Au sârbul și ruteanul nu ştiu oare 
Că altă apă curge azi la moară 
Şi-s toți egali: slavi, vlahi sau kosovari? 


N-a spus-o ieri Gamzatov la avari 
Că dacă mâine limba lui dispare, 
Atunci el astăzi gata e să moară? 


Aici a fost și-n veci o să rămână 


Dainează somnul pruncilor la piept 

Şi murmurul izvoarelor îngână. 

Să deie lupul miercurea la stână, 

E-același grai pe mal, că-i stâng, că-i drept. 


Ca apa de tămadă din fântână, 

În sfânt lăcaș — ca haricul transept, 
La greu judeţ — un ócoş înțelept, 
Aşa e limba noastră cea română. 


Cu vorbe din Scriptură, port recept: 
Altiţă, ie, berneveci, târsână, 

Icoana sfântă — simbol şi precept, 
Străjer al dăinuirii și stăpână 


Aici a fost şi-n veci o să rămână 
Eterna limbă-a noastră cea română. 


Cu tine m-am născut în astă lume 


Creşteam Matusalem sau pasager, 

Cu trilul dulce anii legăna-mi-i, 
Doinind suavul „Nani, puiul mamii!” 
Ori, poate,-adagiu' — ' Adio! Somn lejer! 


Când fu să vin, dădură-n floare ramii. 
Pleca-voi când vor fi în chingi de ger. 
Vor plânge mieii trişti de pe lăicer, 
Vor râde derbedeii și infámii. 


Aşa e râsu' — plânsu' cu-al său nume: 
Să râdă și să plângă laolaltă. 

Cu tine am venit în astă lume 

Şi tot cu tine plec şi-n ceealaltă, 


Căci serv ţi-am fost, iar tu mi-ai fost stăpână, 
Eternă limbă dulce-a mea: română. 

Când te-au momit cu strălucirea toată... 


Când te-au momit cu strălucirea toată 
A-ntunecimii raiului păgân, 
Când te-au călcat, postată cu postată, 


Toţi şerpii, ce i-ai încălzit la sân, 
Când, ca pe Horia, te-au tras pe roată, 
Tu, frate, n-ai uitat că eşti român. 


S-au risipit măreţele imperii? 

Şi-au ogoit — ai! — pohta de mărire? 
Un olm de gaze-aduce-a mântuire. 
Un vânt ţepos adie a siberii. 


Să pomeneşti imperiul sine die? 

Au nu cumva pe moş Martin să-l sperii? 
Din rana ta — memoria durerii — 
Urează-i net: Eternă adormire! 


Ci lupii mușatini și basarabi 


Le injectează zi de zi freoni 

Că lupi români dau iama la gorici 
Şi urlă-a sânge lupii autohtoni, 
Şi-a plagă urlă lupii venetici. 


„Ghimpata sârmă vă stârnea colici? 
Din boi docili trezitu-v-aţi bizoni, 
Mari basarabi şi mari cameleoni?” 
Îi șfichiuiesc demonic, ca un bici, 


Pe mal de Nistru-o haită de-avortoni, 
Pe mal de Prut o ciurdă de mitici. 
Roiesc în joc cioroii autohtoni 


Şi-n kazaci6c croncanii venetici. 
Ci lupii mușatini și basarabi 
Se simt acasă, nu la urșii albi. 


Ei vor veghea de dincolo de moarte 


În stoluri vii trec dincolo de moarte. 
Se mută pârcălabi, arcași, aprozi, 
Actori, rapsozi, ispravnici, voievozi, 
Să ducă slava noastră mai departe. 


Iar la mărire alții fac azi cozi. 

Şcoliţi la parvenire ca la carte, 

Buni la hulit și la trădare foarte, 

Noi caftangii, paiâţe şi nerozi. 

Lăstun azi suflul neamului se stinge. 
Cei ce se duc doar răzbunare cer, 

Iar plânsul de cocori ce-n zări se stinge 
Sunt sufletele lor urcând la cer. 


Ei vor veghea de dincolo de moarte 
Să nu răzbească pizma-a ne desparte. 


Să știe ei, Irod, și toți irozii 


Batoza minţii gânduri grele-adună. 
Se vântură pilâţii şi barâbii. 

Vibraţi când dinspre Prut a jale sună 
Duiosul glas al blândei Basarabii. 


Muscalu-o ţine strâns — sub teasc — în strună, 
Sub talpa sa cad castre, diguri, tábii, 

Dispar în hău moşnenii, pârcălabii. 
Ciubota-i grea. Ce-i cizma semilună? 

Ce-aţi uneltit, atuncea, prin Țicău? 
Nu ştiu. Dar sigur sunt de una: 

Să o luaţi, pieptiș, spre Chişinău. 
Şi aţi rămas aici pe totdeauna. 


Să ştie el, Irod, şi toţi irozii: 
Nu piere-un neam cât vii îi sunt rapsozii. 


Cât timp la horă e acasă ia 


In memoriam Doina şi Ion Aldea-Teodorovici 


Când ne salvam prezentul și trecutul, 
Ne zămisleam real când viitorul, 
Când ne chemase țara și poporul, 
Ne-au fost atunci și flamura, și scutul. 
Ne da tărie cântul lor, durutul, 

Ne alina tristeţea lor şi dorul. 
Ne-nsufleţea un crez, nepieritorul: 
Să-l scoatem teafăr din cătușe, Prutul. 


Cât în înalturi cântă ciocârlia, 
În lunci copiii cât mai joacă Gina, 
Cât timp la horă e acasă ía, 


Sfruntând furtuna, ploaia, gerul, moina, 
Nestrămutaţi ca graiul, neamul, glia, 
Cu noi rămân, mai vii, Ion și Doina. 


Cum stau așa, cu furca prinsă-n caier 


De parcă-s coborâte din ceaslóv. 
Îşi torc fuiorul patru mocănițe, 
Smerite chipuri mov de măiculițe, 
Pictate de penelul lui Rubliov. 


Ca-n mirişte sar licurici pe crov. 
Curg firele suveică printre ițe. 
Strident, un crivăţ strigă pe colnițe 
Că iarna poposeşte de istâv. 


Cum stau așa, cu furca prinsă-n caier, 
Cuminţi ca patru boabe de alác, 
Rarisim sit, ca iarba cea de leac, 


Un cânt de-alint pornescu-l ca un vâier. 
Pe faţa lor încremeneșşte-un veac 
Ca-n epocă pendulul biedermeier. 


Basarabiei 


În memoria lui Grigore Vieru 


Basarabie, 

rapsozii tăi ţi-au ales 

cele mai deplasate — pidosnice — rime: 
rabie, 

scabie, 

tabie, 

pe când tu 

ai o singură și 

cea mai conformă 

în lumea poetică rimă: 

sabie, 

pe care a ridicat-o 

contra duşmânilor neamului său, 
sus şi tare, 

un mare poet 

din cohorta talentelor tale: 
Ştefan cel Mare. 

În faţa rimei tale perfecte 

şi astăzi tremură 

scursurile de pe toate coclâurile, 
zóile tale de-acasă infecte. 

Ca să nu mai rimezi 

cu niscaiva spade din spanii sau țărmi japonezi, 
ti-au schimbat numele tău în „Moldova, 
confundând 

apa vie cu apa nova, 

tavlegul cu negul, 

partea cu întregul. 

De unde să știe ei 

că sabia ta se poate făuri 

nu numai în fierăriile din Toledo sau în oţelăriile nipone, 
ci şi 

la focul inimii unui haiduc 

din preajma Sorocii 

sau codrii Tigheciului? 

Fruntea sus, Basarabie, 

lamă de sabie! 

Câtă vreme există duşmâni 

înăuntru și la hotare, 

câtă vreme-asasinii morali ne doboară stegarii, 
muzele nu tac, 

poeți ştefâni. 

Sus rima oşteanului 

Ştefân cel Mare! 


La cât de mare ne-a fost așteptarea 


Ne doare Nordul și ne doare Sudul, 
Ne doare Slobozia și Tighina, 
Zefirul mării, boarea, carpatina, 

Şi râul despărțirii noastre: Prutul. 


Nu-l poate, graiul, inunda neghina. 
Azi Țara-şi strânge trupul său, durutul, 
Şi nu pe scut ne-aduce, ci cu scutul 
Stelara oră-a ei, diamantina. 


Cât ne-a ţinut ideea de unire 
Şi nu ne-a ros cât, josnică, trădarea, 
Cât frați am fost în cuget și-n simţire, 


La cât de mare ne-a fost aşteptarea, 
Să le sorbim, amici, dintr-o privire 
Şi râul sfânt, şi muntele, şi marea. 

Poemul cuvintelor 


A fost o vreme când ne-am înțeles..., 

Când cuvintele tale înspre cuvintele mele 
Au purces 

Şi s-au întâlnit, s-au îmbrățișat, s-au iubit... 


Pesemne atunci 

Au fost zămislite cele zece porunci 

Pe care noi, cam pe sărite, 

Le-am respectat 

Până ce le-am lăsat 

În urmă — cercuri sau ceruri — îmbătrânite. 


N-am mai ştiut să le chivernisim 
Şi-am pornit, fiecare, 

Cu albatroşii tăcerii pe umăr, 

Pe propriul drum de potrivnice ape, 
Spre un fel de moarte, 

Spre un fel de ne-înserare... 


De atunci am început să număr: 

O zi, un deşert, o tornadă, 

Un cântec, o avalanșă, o viață, două, trei... 
Suntem departe, suntem aproape... 
Cuvintele cuvintelor noastre suntem și 
Să nu încetăm să iubim 

Este singurul nostru temei. 


Poemul unei zile de toamnă 


Azi am aprins o candelă argintie 

În amintirea cuvintelor 

Pe care noi nu le-am rostit, 

În amintirea drumurilor 

Pe care nu le-am străbătut, 

În amintirea cântecelor 

Pe care nu le-am cântat, 

În amintirea durerilor 

Care nu ne-au durut 

Şi a întrebărilor 

Al căror răspuns nu l-am aflat. 

Azi am aprins o făclie 

De ceară curată, 

Să ardă în locul în care 

Noi nu ne-am întâlnit niciodată, 

Să ardă, să lumineze — 

De pe tărâmul acesta 

Până pe celălalt... — 

Jertfă vie din visul încă nevisat de noi, 
Ori — pentru noi — de Cel Preamilostiv 
Şi Preaînalt... 

De azi, nu mă mai tem. 

Pe lespedea mormântului de taină 

În care încolțeşte Învierea, 

Azi am scris cu dalta neuitării un poem..., 
Pentru îngerii care ni se arată uneori 
Sub formă de oameni, 

Sub formă de păsări, 

Sub formă de albe umbre fine sau nori. 

Drum de bejenie 


Scrisul e aidoma unui drum de bejenie, 
Pe care i-l construieşti singur, din mers, 
Aşezând 

Cuvânt după cuvânt, 

Vers după vers, 

Aşa cum, răbdurii, 

Aşază, drumarii, 

Dală de piatră după dală de piatră. 
Câteodată, 

Cuvântul pe care l-ai ales 

Înfăptuieşte minuni, 

Te poartă în brațe, te saltă peste genuni. 
Alteori bâjbâi în căutarea lui 

Prin mlaștina iluziilor cotidiene 

Sau prin adâncul conştiinţei tale. 

ÎI așezi peste nisipurile mișcătoare, 
Peste toate 

Osemintele adunate — 

De-a lungul şi de-a latul vremii — 

În osuarul propriei ființe, 

Dală de piatră după dală de piatră. 

Un pas, încă un pas, o tresărire, o ezitare... 
Până la marea cea mare, 

Acolo unde cuvântul dală de aer se face, 
Să poţi exersa mersul pe ape, 

Să poţi continua drumul 

Până dincolo de... dincoace. 


Toamna plecării 


Mă întreb de ce, 

În toamna plecării tale, 

Au înflorit, 

- de atâta durere beţi ori nebuni — 
Pe strada Morilor de vânt, 
Castanii... 

Poate ei știu să ne numere mai bine 
Iubirile 


Şi mai frumos, mai cu folos, anii... 


Mă întreb de ce 

În primăvara aceasta 

Nefiresc de târzie, 

N-am mai deschis fereastra 

Către apele de cleștar ale cerului 
De unde tu, iubite, priveşti 
Însingurat, cum mi te-aduc aminte, 
Înspre risipa noastră 

De răzlețe cuvinte, 

De poeme nescrise, de visuri, de poveşti 
Uitate undeva, la un țărm de mare 
Necercetată, 

Învolburată şi vie. 

În primăvara aceasta 

M-am retras cu tine în pădurea 
Gândurilor mele, milenara, 

De care... nimeni nu mă poate 
Expropria. 

Reprezentările marginalităţii 


Autocenzura scriitorilor basarabeni în perioada 
regimului totalitarist este un capitol nedevelopat 
până la capăt, deoarece sunt puţine mărturiile 
rămase din timpul respectiv. E adevărat că, după 
90, au apărut îndeosebi scrieri cu caracter memo- 
rialistic, însă sunt foarte puţine paginile de jurnal 
publicate, rămase de la scriitorii contemporani 
care astăzi nu mai sunt printre noi. lată o situație 
descrisă de George Meniuc, care e o excepție în 
acest sens: vreme îndelungată persecutat pentru 
naționalism, el îi scrie, la 1 august 1986, priete- 
nului său Nicolae Romanenco, consultant pen- 
tru relaţia cu RSSM la Uniunea Scriitorilor din 
URSS, la Moscova: „Probabil ai văzut cartea mea 
Răvaşul ploilor... Ei bine, am încercat să le trimit 
prietenilor mei din București. La poştă nu le-au 
primit. Aceste restricții absurde mă omoară” 
(Meniuc 2010: 360). Aceluiași prieten i se con- 
fesează într-o altă scrisoare: „N-am avut norocul 
să trăiesc în altă parte, în alt mediu... Fiind naiv, 
credul, timid, nehotărât în puterile mele, am 
rămas, din păcate, în mijlocul unor descreierați 
şi mi-am pierdut și ultimul talent ce-l aveam. 


Partea a II-a vezi „Limba Română” (Chişinău), nr. 2-3 
(256-257), 2020, p. 140-147. 


SINTEZE EE 


M-a dezorientat critica din 1946 și critica din 1959. Acum ce să fac? Cum 
să-mi recuperez timpul pierdut?” (Meniuc 2010: 364). Din aceste mărtu- 
rii reiese clar de ce scriitorii basarabeni recurgeau la autocenzură în peri- 
oada regimului comunist: diferite forme de brutalitate represivă și teroare 
ideologică au marcat viaţa și creaţia artistică a scriitorilor, impunând tăce- 
rea și conformismul. În aceste condiţii scriitorii recurg la aluzia în subtext, 
uneori la imagini criptate, alteori fiind aplicate scheme clasice de diversi- 
une, precum ironia, parodia etc. Între aspectele trecute sub tăcere în peri- 
oada regimului sovietic un loc aparte îl ocupă reflecția asupra istoriei, care 
în peisajul literar pruto-nistrean are un itinerar alambicat, aidoma celui al 
Basarabiei. 


Tinzând să depășească istoria oficială, autorii vor construi o alta, aceea 
a marginalilor. În felul acesta de gândire marginile corespund în același 
timp cu reprezentarea personajelor marginale. Precizăm că noțiunea 
de „marginalitate”, conform DEX-ului, înseamnă „caracter marginal, 
situaţie a cuiva aflat la frontiera a două grupe umane distincte”. Trebuie 
spus că, în general, „marginalitate” „marginal” și „mărginaș” suntnoţiuni 
cu sensuri foarte vaste. Foarte răspândită, noţiunea de „marginalitate” 
este și foarte relativă. Ea se poate referi la un grup instituţionalizat, la o 
epocă, la un anumit loc. Prin urmare, și conținutul noțiunii respective 
poate varia în funcţie de epoca și de spaţiul la care se referă. În general 
însă, ea indică asupra unei anumite limite şi asupra raportării față de 
un centru, marginalității atribuindu-i-se un rol secundar. Este și mo- 
tivul pentru care scriitorii vor explora acest spațiu, conturându-se ca 
un loc singular de întâlnire dintre literatură şi marginalitate. În diferite 
timpuri acest tip de singularitate va fi explorat în mod diferit. 


Un astfel de caz de singularitate se proiectează, în complexitatea 
construcţiei referenţiale a spațiului marginalităţii, din perspectiva creaţiei 
lui Dumitru Matcovschi, de exemplu, la care marginea apare oarecum „îm- 
blânzită”, dezmierdată fiind „mărgioara”. Această formă a cuvântului, nevi- 
novată la prima vedere, întâlnită şi în folclor (Ex.: „La Nistru, la mărgioară/ 
S-au strâns fraţii grămăjoară..”), conţine sensuri adânci, care vin dinspre 
dorinţa poetului de „a îmbuna” destinul vitreg de secole al basarabeanu- 
lui. S-a spus pe drept cuvânt că versurile lui Dumitru Matcovschi sunt im- 
pregnate de urmele creaţiei orale, lucru care este evident. Explicaţia vine, 
mai întâi de toate, pe filiera destinului de poeta vates, asumat de majoritatea 

scriitorilor şaizeciști: promovarea cauzei poporului a consolidat spiritul de 
solidaritate, mai proeminent în cazul acestei generații. 


Născut pe malul Nistrului, Dumitru Matcovschi își va simți soarta 
strâns legată de acest râu. [Dumitru Matcovschi (n. 20 octombrie 1939, 
satul Vadul-Rașcov, judeţul Soroca, în prezent raionul Șoldănești — 
d. 26 iunie 2013, Chişinău), poet, prozator, publicist și dramaturg, mem- 
bru titular al Academiei de Ştiinţe a Moldovei. Cel de-al doilea copil al 
țăranilor înstăriți Leonte și Eudochia. După studiile primare și secun- 
dare, în anul 1956, Dumitru Matcovschi devine student la Institutul 
Pedagogic „Ion Creangă” din Chişinău, Facultatea Istorie și Filologie. 
Ultimul an de studiu (1960-1961) îl face la Facultatea de Filologie a 
Universităţii de Stat din Chișinău din cauza fuzionării acestor două 
instituţii. Și-a început activitatea în calitate de redactor în 1963, la zia- 
rul „Moldova socialistă”. Debutează editorial în același an cu cartea de 
versuri Macii în rouă. Între anii 1966 şi 1970 a fost redactor-șef adjunct 
la săptămânalul „Cultura”, funcţie pe care este forțat s-o părăsească din 
motive ideologice. În 1969 publică volumul de versuri Descântece de alb 
şi negru, interzis de cenzura sovietică imediat după apariţie, fiind consi- 
derat subversiv. Cartea, în varianta inițială, nu a mai văzut lumina tiparu- 
lui. Între 1987 şi 1988 este redactor-şef al revistei „Nistru” (redenumită 
în „Basarabia” în 1988). Dumitru Matcovschi a publicat mai bine de 50 
de volume de poezie, proză și piese de teatru și este recunoscut drept un 
simbol al mișcării de renaștere naţională din Basarabia. Creaţiile sale au 
fost traduse în rusă și lituaniană. A publicat volumele de poezie: Melodica 
(1971), Grâul (1974), Axa (1977), Patria, poetul și balada (1981), Tu, 
dragostea mea (1987), Soarele cel mare (1990), Imne şi blesteme (1991), 
Val (1998), Crucea (1999), Veșnica toamnă (2001), Pasărea nopții pe casă 
(2003); de proză: Duda (1973), Bătuta (1975), Toamna porumbeilor 
albi (1979), Focul din vatră (1982). Este autorul mai multor piese de tea- 
tru, între care: Președintele, Cântec de leagăn pentru bunici, Piesă pentru un 
teatru provincial, Pomul vieţii, Abecedarul, Ion Vodă cel Viteaz, Sperietoare, 
Tata, Troiţa, Bastarzii. În 2003 a publicat volumul Teatru. Multe din ver- 
surile sale au fost transpuse pe note de compozitori basarabeni și s-au 
bucurat de succes la public. ] 


Cântecul său este bătrân ca apa Nistrului: „Și-am crescut un biet ste- 
jar/ lângă-o apa de hotar,/ şi-am trecut din mâini în mâini/ de-am 

slujit pe mulţi stăpâni./ Am slujit stăpân bogat / mi-a fost slujba chin 
curat./ Am slujit stăpân străin / şi slujba mi-a fost pelin./ Cel bogat că e 
bogat/ ramurile mi-a tăiat, / mi le-a rupt, mi le-a ciuntit,/ vergi din ele-a 
pregătit./ Cel străin, că e străin,/ m-a săpat la rădăcini/ și cum m-a 
săpat, mi-a spus/ că n-o să mai cresc în sus./ Noroc că mă ştiu stejar/ 
şi-am crescut din mine iar,/ alte rădăcini am prins,/ ramuri dese am 
întins” (Cântec bătrânesc). 


„Apa de hotar” potenţează nevoia de regenerare a protagonistului, iar 
conștiința dezrădăcinării îi provoacă îndârjirea de a renaşte din cenușă, 
asemenea păsării Phoenix. Un alt simbol din preajma apei dătătoare de 
viață e piatra: „Toate pietrele țărânii/ Le-a săpat cu osul mâinii”, scrie 
autorul. Sau, în altă parte: „Inima ta, inima mea bate în piatră, / Piatra-i 
de prag, pragu-i de dor, doru-i de vatră”. Casa părintească a lui Dumitru 
Matcovschi are „pragul tare de piatră”. 


Piatra, desemnând tăria, rezistenţa în fața destinului ingrat, este ex- 
ploatată şi de către poetul transnistrean Anatol Codru, autorul Pietrei 
de citire. Ceea ce îl diferenţiază pe Dumitru Matcovschi este faptul că 
piatra la el face parte dintr-un registru liric foarte amplu și variat, de 
la tăria, duritatea pietrei la gingășia florii, a florii de grai, graiul de plai, 
plaiul de soare. Cântecul bărbat al lui Dumitru Matcovschi se consti- 
tuie din elemente desprinse dintr-o geografie fizică, pe care autorul o 
convertește în una spirituală, din care face parte codrul de tei, cu poieni- 
le, cărările şi înserările juvenile, cu luna — un crin, calul îmblânzit cu jăratic, 
ramul de fag, dar şi imagini precum cea a pământului, rănit barbar, sau 
a Nistrului clocotind în bătăliile ce s-au dat pe aceste locuri în cel de al 
Doilea Război Mondial. Prin versuri scrise în ritm popular, cadențat, 
autorul recuperează cumva universul imagistic al omului simplu, aces- 
ta fiind, de fapt, protagonistul istoriei adevărate, la care se referă po- 
etul, o istorie pe care o vrea scrisă altfel: din perspectiva celui care a 
trăit-o din pruncie, căci poetul face parte dintr-o generaţie de scriitori 
basarabeni care s-au supranumit „copiii anilor treizeci”. Pe seama aces- 
tora au revenit pagini de istorie dramatică, răstălmăcită ulterior în ma- 
nualele școlare. Suferinţa din poezia lui Dumitru Matcovschi este înge- 
mănată cu cea a poporului sau, mai exact spus, este expresia suferinței 
basarabeanului aflat în zona limitrofă a românităţii. Anume acest mesaj 
îl transmit versurile lui Dumitru Matcovschi ca, de altfel, şi ale altor 

poeţi din aceeași generaţie: Ion Vatamanu, Gheorghe Vodă, Vladimir 
Beșleagă, Serafim Saka, Grigore Vieru. Prezenţa marginalizatului cu su- 
flet bun, a obiditului completează, în poezia lui Dumitru Matcovschi, o 
topografie legată de mărgioara amplasată în zona Nistrului, care tradu- 
ce aspecte precum suferinţa şi revoltă celui nedreptăţit: „Vai de pomul 
care creşte/ la margine de livadă:/ şi de freamăt, și de roadă.// Vai şi 
de copacul care/ creşte-n marginea pădurii / zi şi noapte-l amenință/ 
plumbul rece al securii.// Of, că marginile-s grele,/ Vai de omul ce 
trăieşte/ la o margine de ţară.// Grea securea. Ca securea./ Cade, 
taie. Bietul, omul!/ Tot venitul de aiurea/ stăpâneşte, vede Domnul” 
(Mărgioară). 


Dincolo de aceste accente dramatice, trebuie spus că a existat o 
competiţie frumoasă a scriitorilor noștri în modul lor de a-şi pune în 
valoare locul de baştină, satul natal, casa părintească. Să mai amintim 
aici că de la o altă margine, cea de pe Prut, și Grigore Vieru îşi evoca 
magistral „alba lui căsuță curată ca un ou”, cu tristețea fiului rătăcitor, 
imaginea „casei văduve și triste de pe margine de Prut” fiind emblema- 
tică pentru Basarabia: „Tu mă iartă, o, mă iartă,/ Casa mea de humă, 
tu,/ Despre toate-am scris pe lume,/ Numai despre tine nu.// Să-ţi 
trag radio și lumină/ Ți-am făgăduit cândva/ Și că fi-vom împreună/ 
Pieptul meu cât va sufla.// Dar prin alte case, iată,/ Eu lumina o pre- 
sor,/ Alte case mă ascultă/ Când vorbesc la difuzor.// Ți-am luat-o şi 
pe mama/ Şi-aţi rămas acuma, ia, / Vai, nici tu în rând cu lumea/ Şi nici 
orăşeancă ea.// Las” că vin eu cu bătrâna/ Și nepotul o să-l iau,/ Care 
pe neprins de veste/ Speria-va-ţi bezna: „Hau!// Şi vei râde cu băiatul / 
Ca doi prunci prea mititei,/ Şi vei plânge cu bătrâna/ De dor, ca două 
femei./ / Şi vei tace lung cu mine/ Cu văz tulbur și durut,/ Casa văduvă 
şi tristă,/ De pe margine de Prut” (Casa mea). 


Într-un spirit laconic, gnomic, aparent jucăuș, care îl caracterizează, Va- 
sile Romanciuc, la rândul său, scrie cea mai scurtă poezie dedicată Pru- 
tului, utilizând doar trei cuvinte, alcătuite fiecare din aceleași patru litere, 
care se conţin în cuvântul „Prut”. O poezie ca un joc de cuvinte pentru 
copii, ori ca o frământare de limbă, întruchipează elocvent destinul ro- 
mânilor basarabeni frământat de o istorie vitregă. lată această poezie: 
„Prut, Trup, Rupt”. Este, de fapt, o poezie născută din multă suferință, tă- 
cere, aşteptare, răbdare şi aspirație la dreptate. Laconismul verbal în acest 

caz, precum şi al altor autori (Dumitru Matcovschi, Grigore Vieru, Liviu 
Damian, lon Vatamanu, Gheorghe Vodă) vorbeşte despre o stare sufle- 
tească aflată sub semnul marginalizării, traiectoria literară a personajelor 
marginalizate de-a lungul timpului incluzând și figuri precum cea a lui 
Don Quijote. Dumitru Matcovschi va scrie: „Mă bat ca Don Qauijote/ cu 
morile de vânt/ şi râd ai mei, ai casei/ de gândul meu din gând” (Așa-i la 
moldoveni, 1986), iar Theodor Codreanu îl va caracteriza astfel: „Acestui 
insolit şi îndurerat Don Quijote, părăsit de scutier, având la dispoziție 
doar arma cuvântului, destinul i-a dat ca Dulcinee pe cea mai frumoasă 
femeie din lume: BASARABIA” (Matcovschi 2011:7). În creaţia lui Li- 
viu Damian este prezentă figura ascetului şi a Nebunului din a douăspre- 
zecea noapte. Protagonistul din creaţia acestui poet traversează stări ale 
unui ins expulzat din comunitate, incitând la revoltă: „Iar uneori mă simt 
cuprins de ciumă./ Feriţi-vă din cale, oameni buni,/ N-am grai şi nu mai 
văd minuni,/ Nu ştiu de unde-s, din ce hună” (Flagel). De remarcat fap- 
tul că figura marginalizatului este recuperată de societate pentru a-și face 
autocritica, prin Bufonul sau Nebunul, altădată având dreptul de a spu- 
ne lucruri şocante, de a deconspira tabuuri. Scriitorul de azi, de părerea 
căruia se ţine totuși cont, l-a moştenit, într-un anumit fel, pe acest per- 
sonaj, căci funcţia mânuitorului de condei este de a repune în discuţie 
certitudinile noastre. Or, lucrul acesta poate fi efectuat prin intermediul 
personajului reprezentând marginea și care are o opinie diferită. Intere- 
sul pentru subiecte ce întruchipează o zonă „marginală” sau „marginali- 
zată” a unor inși care nu se lasă înregimentaţi într-un anumit sistem de 
gândire impus, interesul pentru funcția lor narativă sau pentru discursul 
lor este în măsură să permită degajarea unor reflecţii cu privire la anumi- 
te fenomene complexe care ţin de civilizaţia actuală. Atragerea atenţiei 
asupra marginalității se poate constitui într-un demers care să bulver- 
seze liniaritatea percepţiei, deoarece intrarea în scenă a protagoniștilor 
din această sferă e capabilă să tulbure și să dea un nou imbold căutărilor 
salutare în acest sens. A concepe marginalitatea ca pe un instrument de 
reflecţie implică, de asemenea, întrebarea în ce măsură diverse aspecte 
ale marginalităţii reflectă o societate în proces de transformare. Iată de ce 
imaginea marginalității dintr-o perspectivă socio-istorică postsovietică, 
caracteristică pentru narațiunea romanescă din peisajul literar pruto-nis- 
trean recent, atrage atenţia asupra sa, accentul fiind pus pe cunoașterea 
figurii marginale și pe manifestările ei. 

De menţionat că orientarea spre o tematică ce ţine de istoria recentă, 
de perioada postcomunistă sau de subiecte care în perioada sovietică 
erau tabu îi preocupă pe autori care vin din domeniul ziaristicii. Unul 
dintre aceștia este şi Alexandru $chendrea, care în romanul său Satul de 
graniță (Chişinău, 2014) developează imaginea românului basarabean 
prins în mrejele graniţei de pe Prut. Perspectiva asupra lumii autentice 
a basarabeanului este realizată cu mijloacele unei scriituri jurnalistice, 
care pretinde la o valoare quasi testimonială, fiind obligată să dea sens 
printr-un punct de vedere exprimat explicit. Personajele din categoria 
marginalizaților narează propria lor istorie, destinul individual al celor 
care au fost martori ai complexităţii istoriei, contribuind la reconstitu- 
irea ei şi intrând în rezonanţă cu ea. Anume așa se întâmplă în romanul 
lui Alexandru $chendrea, precum şi în romanul Un strigăt pe Nistru 
(Chişinău, 2019) de Gheorghe Budeanu. Ambii autori au participat în 
războiul din 1992 de pe Nistru. Abordarea literară a marginalității în aces- 
te două romane acoperă aspecte temporale diferite. În romanul său Satul 
de graniţă, pentru care, în 2014, a obţinut Premiul „Alexandru Sihleanu”, 
în cadrul Festivalului Internaţional de creaţie literară „Titel Constanti- 
nescu”, organizat în oraşele Râmnicu Sărat (România) şi Edineţ (Repu- 
blica Moldova), Alexandru Şchendrea [S-a născut la 27 mai 1956 în satul 
Medeleni, raionul Ungheni. În 1979, a absolvit Universitatea de Stat din 
Moldova, specialitatea jurnalistică, după care a fost angajat la cotidianul 
„Moldova Socialistă”. Mai târziu a fost redactor-şef adjunct la săptămâna- 
lul „Vocea poporului”, ultimul său loc de muncă fiind în cadrul aparatului 
Confederaţiei Naţionale a Sindicatelor din Moldova. S-a stins din viață 
în anul 2015], ne prezintă viața dintr-un sat de graniţă din Basarabia de 
până şi de după venirea sovieticilor, trăirile şi dramele locuitorilor satului 
de baștină al autorului, Medeleni, în contextul relaţiilor dintre localnici 
şi soldaţii de la pichetul de grăniceri din sat. Este o scriere care surprinde 
meandrele sufletului basarabean traumat de întâmplări care nu au de- 
pins de el, elocventă, în acest sens fiind soarta Varvarei, soția lui Mircea 
Stancu, cu care acesta s-a căsătorit din dragoste. Varvara, care în urma 
unei traume psihologice, cauzată de comportamentul bestial al grănice- 
rilor sovietici, în timp ce ea își apăra soțul agresat feroce de către aceștia, 
va rămâne cu un handicap mental pentru toată viața. Autorul stabilește 
un anumit cronotop, cu alte cuvinte, își alege timpul și spaţiul acțiunilor 
care se petrec în roman. Petruţ, fiul celor doi protagoniști, Mircea Stan- 

cu şi Varvara, afirmă la un moment dat despre satul lor: „Satul acesta al 
nostru e ca o închisoare. Din toate trei părțile este împrejmuit numai cu 
sârmă ghimpată...” Şi mai apoi adaogă, făcând trimitere la spusele altui 
personaj din roman: „...Nu numai satul nostru, dar toată țara asta (se are 
în vedere fosta Uniune Sovietică — n.n, A.B.) este împrejmuită cu sâr- 
mă ghimpată și e ca o pușcărie”. Astfel sensul, identitatea protagoniștilor, 
circumstanţele percepţiei şi modul lor de a acţiona reies de aici, urmând 
o traiectorie determinată și dezvoltată într-o interdependență mutual le- 
gată de împrejurările date. Construind acest univers ficțional, autorul se 
situează și îl situează şi pe cititor într-o anumită epocă literară şi istorică. 
Cronotopul din romanul lui Alexandru $chendrea, corelaţia creată de 
autor între un anumit spaţiu și un anumit timp, intervine în mentalitatea 
cititorului spre a-l orienta spre un alt tip de percepţie a realităților din Ba- 
sarabia postbelică. Construcţia labirintică a psihologiei personajului in- 
clude culoarea locală a modului de a fi şi de a se exprima, particularităţile 
societăţii în care trăiesc şi acționează protagoniștii, mentalitatea etno- 
psihologică pe care o reprezintă actanţii din roman, mentalitate marcată 
de istoria care s-a aşternut peste „geografia” lor, inclusiv peste cea spiritu- 
ală: „Se spune că Medelenii din stânga și Medelenii din dreapta Prutului 
sunt două așezări cu același toponim şi care de peste două veacuri sunt 
despărțite de frontieră, iar până nu demult și de gardul de sârmă ghimpa- 
tă pus de-a lungul bătrânului râu. Se mai zice că tare demult ar fi existat 
un singur sat Medeleni. A fost așa sau nu este greu de spus, deoarece, din 
păcate, istoria acestor două localităţi este prea puțin cunoscută, iar multe 
documente, inclusiv cărți domnești preţioase, au fost arse de turci și tă- 
tari în timpul invaziilor acestora sau nimicite în războiul al doilea mondi- 
al. Un lucru este cert: dacă a fost așa, acum cea mai mare parte a satului 
Medeleni se află în Republica Moldova, deși Medelenii din dreapta Pru- 
tului au devenit mai cunoscuţi prin romanul cu același titlu al scriitorului 
Ionel Teodoreanu, dar și prin vestita biserică cu toacă și frumosul conac 
al familiei acestuia”. Evocarea istoriei localităţii de baştină e construită 
traversând motivul trecerii peste: scriitura devine podul dintre două ma- 
luri ale aceluiași râu, marginea fiind astfel anihilată. 


În general, discursul personajului marginal se constituie ca rezultat al 


acest sens putem evoca romanul Strigăt pe Nistru, în care Gheorghe 
Budeanu |n. 5.01.1954, Dolna, Nisporeni. A absolvit Facultatea de Zi- 

aristică a Universităţii de Stat din Chişinău (1980). A activat la mai 
multe publicaţii, între care: „Tinerimea Moldovei”, „Literatura și arta”, 
Jara”, „Flux”, în prezent fiind încadrat în redacția revistei „Natura. A 
fost redactor-şef la revista „Limpul'. Volume de publicistică: Transnis- 
tria în flăcări, reportaje de pe front, 1993; Vai, sărmana turturică... (mo- 
nografie despre interpreta Maria Drăgan), 1999; 33 la Masa Tăcerii, 
2010; Portrete pe muchie de secol, 2013] face portretul lui Radu Pădu- 
raru, combatant în războiul de pe Nistru, prins de separatiștii transnis- 
treni, schingiuit, răstignit și lăsat pe apele Nistrului să moară. „Pescuit”, 
ca printr-o minune, de un bătrân, Radu este dus în taină la mănăstirea 
Noul Neamţ, aflată în preajmă, unde este readus la viaţă. 


Nistru, o apă care, la fel ca toate apele, tăinuind misterele vieţii și ale 
morții, este râul al cărui nume se află frecvent pe buzele noastre. Cu 
toate acestea există o tăcere de durată în ceea ce priveşte unele aspecte 
legate de rolul bătrânului fluviu în destinul românilor și în special al 
românilor basarabeni. S-ar părea că lucrurile sunt clare, însă există o 
zonă mai mult sau mai puțin ocultată legată de Nistru. O situaţie ca 
aceasta, a unui conflict de durată în istorie, a fost transformată de către 
Gheorghe Budeanu în subiect de roman, aici întretăindu-se, în mod 
evident, mai multe linii de subiect. Romanul propriu-zis e conceput 
din câteva părți. În prima dintre acestea, protagoniștii Radu Păduraru 
şi Krasarm Kalinin se află în armata sovietică localizată în Germania, 
unde se cunosc şi unde se declanșează un prim conflict între ei, ca mai 
apoi, în cel de al doilea moment, în care este vorba despre războiul 
de pe Nistru, viața să-i pună din nou față-n față, Radu fiind volun- 
tar înrolat în armată pentru apărarea integrității Republicii Moldova, 
iar Krasarm fiind angajat mercenar în armata rusă de ocupaţie, care 
a și declanșat războiul. În cea de a treia parte are loc o altă întâlnire 
neașteptată dintre cei doi, de astă dată în regiunea Donbas, Ucraina, 
separatiștii proruşi, între care e şi Krasarm, luptând împotriva ucraine- 
nilor. Cealaltă linie de subiect axată pe povestea celor doi îndrăgostiţi, 
Radu și Ecaterina (care în diferite ipostaze ale vieţii poartă varian- 
te ale numelui său: Catea, Ecaterina, Catinca), este şi ea structura- 
tă în câteva episoade: mai întâi cei doi se cunosc la Tiraspol, unde 
vin pentru a-și continua studiile, apoi, după ce un timp îndelungat 
nu mai ştiu nimic unul despre altul, are loc întâlnirea lor, pusă la cale 
de același Krasarm, urmărind un scop mișelesc, în condiţiile tragice 

ale conflictului de pe Nistru. În cele din urmă, viaţa le oferă celor doi 
îndrăgostiți de altădată șansa unei reîntâlniri, într-un spaţiu mirific 
din munții Făgărași, unde soarta îl poartă pe Radu, care, după o lungă 
perioadă de aflare printre călugării de la Noul Neamţ, va dori să cu- 
noască lăcașul sfânt de unde se trag originile mănăstirii de la Chițcani, 
salvatoarea protagonistului. Autorul tratează diverse aspecte legate 
de istoria Mănăstirii Noul Neamţ, de conflicte cu o gamă extinsă: cel 
dintre ruși şi moldoveni, dintre ruși şi ucraineni, dar şi dintre moldo- 
veni şi ucraineni, un conflict nedevelopat până la capăt fiind cel dintre 
combatanți și conducerea de la Chişinău, care îi lasă pe aceştia, ca pe 
nişte marginalizaţi ai sorții, să lupte cu trupe militare înarmate până 
în dinți. În acest roman autorul ne transpune în atmosfera încordată 
a războiului, care e relatată cu lux de amănunte, la modul cât se poa- 
te de realist. Romanul Un strigăt pe Nistru e traversat de sentimente 
de patriotism, curaj, dar şi de sentimentul primejdiei, al vacuităţii şi 
al frustrării. Este pusă în valoare vocea enunțătorului acestor „ma- 
teriale”. Scene de groază, incredibile, desprinse din războiul de pe 
Nistru, sunt descrise de către autorul participant direct la evenimen- 
te. Ficţiunea, bineînţeles, este prezentă şi ea într-o anumită măsură la 
această mişcare de întoarcere spre autentic: istoria celor două perso- 
naje, Radu Păduraru și Ecaterina, răstigniți de separatiști şi lăsaţi pe 
apa Nistrului să-şi piardă vieţile, este întreţesută cu scene inventate, 
care însă nu contravin destinului real al celor doi protagonişti. Tonul 
scriiturii reiese din asumarea de către autor a anumitor angajamen- 
te, care demonstrează un fapt: mai multe scrieri artistice din peisajul 
literar pruto-nistrean actual promovează, mai mult sau mai puțin im- 
plicit, ideea că descrierea sau scriitura lumii efectuată de către martori 
oculari contribuie la regăsirea eului identitar autentic al românului 
basarabean. Este vorba, în acest caz, şi de calitatea informativă a ope- 
rei, dar, bineînţeles, și de autenticitatea la nivelul scrierii artistice. În 
acest context se impune și o nouă formă de re-legitimare a realului, 
compromis de atâtea ori în lucrări care au servit interesului ideologiei 
comuniste, promovând o imagine falsă a vieţii. 


Vladimir Beșleagă, poate unul dintre cei mai împătimiţi scriitori, care 
au reflectat în timpurile sovietice zbuciumul transnistreanului, în roma- 
nul său Zbor frânt (iniţial romanul se întitula Țipătul lăstunului, ulterior 
acesta fiind titlul dat unui volum de versuri, apărut în 2006), salutând 

cu entuziasm apariția romanului lui Gheorghe Budeanu, afirmă într-un 
cuvânt înainte la această lucrare: „Un strigăt pe Nistru este una din ne- 
cesarele cărți ale acestor vremuri complicate, pe care le traversăm noi, 
tot neamul românesc, de la Nistru — la pădurile Făgărașului — între răz- 
boiul de independenţă de ieri și o Reunire de mâine” (Budeanu 2019: 
5). Răzbate dintre aceste rânduri sentimentul de recunoştinţă în faţa 
mai tânărului său coleg, care l-a răzbunat. 


Memoriile literare romaneşti, aflate între ficţiune și realitate, sunt 
orientate să retraseze parcursul acelor ani dramatici, în care mai 
mulți combatanți şi-au pierdut viața. Chiar dacă literatura de azi a 
moştenit, fără doar şi poate, criza limbajului şi a culturii, este remar- 
cabil faptul că în ultimul timp istoria revine sub diverse forme, vi- 
zând agresiunile militare relativ recente de pe Nistru sau refularea 
traumelor basarabenilor aflați la granița de pe Prut, după al Doilea 
Război Mondial. Evenimentele și întâmplările sunt văzute cu ochii 
celuilalt, absent în scrierea istoriei în perioada ocupaţiei sovietice, 
angoasele scriitorului angajat într-un asemenea demers de developa- 
re a adevărului fiind transparente. Pe scurt, reconstruirea biografiei 
cognitive a autorilor presupune, fără doar și poate, o relație strânsă 
între scrierea artistică și locul provenienţei autorului. O astfel de „ge- 
ografie literară” necesită o abordare renovată, fiind vorba de focaliza- 
rea din ce în ce mai evidentă pe autenticitatea lumii contemporane a 
lectorului. Oricare ar fi forma naraţiunii, incluzând referinţe şi date 
concrete la evenimentele descrise, peisaje şi locuri, personajele din 
categoria marginalizaților sunt, în cazurile la care ne-am referit mai 
sus, purtătorii unui mesaj de revoltă tragică, uneori ironică împotriva 
societăţii sau a istoriei nedrepte cu ei. 

O cotitură istorică în raportarea lui Eminescu 
la India și la înțelegerea melancoliei emines- 
ciene a adus-o eminentul orientalist Sergiu 
Al-George (1922-1981), descins din tărâmul 
medicinii. Lucrarea de căpătâi, în atare privin- 
tă, este Arhaic și universal. India în conștiința 
culturală românească (Brâncuși, Eliade, Bla- 
ga, Eminescu), Bucureşti, Editura Eminescu, 
1981). Studiul despre Eminescu este plasat în 
partea a patra a cărții, sub titlul Eminescu — Ar- 
hetipul, fiind o încununare a întregii cărți, cum 
apreciază, pe bună dreptate, Ştefan Munteanu 
(p. 98). Propriu-zis, Eminescu este recunos- 
cut ca arheu al culturii românești, Arhetipul, 
din care au crescut, ca stejarul din ghindă 
(metaforă pentru arheu) toți ceilalți trei uri- 
aşi, care, împreună cu poetul, au venit din toa- 
te provinciile românești. Cercetarea lui Sergiu 
Al-George ilustrează admirabil profeția mai- 
oresciană din 1889 (Eminescu şi poeziile lui), 
conform căreia întreaga cugetare românească 
din următorul secol va sta sub auspiciile geniu- 
lui lui. Sergiu Al-George pune capăt sursolo- 
giei din eminescologie, toate influenţele fiind 
privite metabolizant, cum am remarcat mai 


Partea a II-a vezi „Limba Română” (Chișinău), nr. 2-3 
(256-257), 2020, p. 124-127. 

înainte. Sursologia a creat imaginea unui „peisaj” eminescian haotic, 
contradictoriu, schizoid, ignorând splendida unitate stilistică a operei. 
„De fapt, zice Sergiu Al-George, toate marile filosofii care au fost in- 
vocate de către eminescologi — din a căror listă rămânând marcante 
cele legate de numele lui Platon, Kant, Hegel, Schopenhauer — o dată 
intrate în retorta propriului său geniu filosofic, nu mai pot fi regăsite în 
autonomia lor, fiind încorporate în perenitatea propriei sale filosofii, 
la fel, și gândirea indiană, nu se va regăsi în formele ei discursive ci în 
chintesenţa sa încifrată în mituri şi simboluri”. 


În ce priveşte budismul și celelalte referințe indiene, statuează Ştefan 
Munteanu, invocate de eminescologi, avantajul lui Sergiu Al-George a 
fost cunoașterea exemplară și a filosofiei indiene. Mult invocatul pesi- 
mism schopenhaueriano-budist e transfigurat/metabolizat în singula- 
ra melancolie eminesciană, încât, cum observa şi Andrei Pleșu, citat de 
George Gană, melancolia se înalță în „tragicul devenit suportabil și, 
ca atare, netragic” (p. 103). Asta cu atât mai mult cu cât „pesimismul” 
indian n-are echivalent în „pesimismul filosofic european”. Schopenha- 
uer n-a înţeles India, distorsionându-i conceptele filosofice, făcând din 
setea/dorința de a trăi (din Samsarâ) cauză a suferinţei, un adevărat 
principiu ontologic, iar din Nirvâna, un neant. Eminescu nu l-a urmat, 
de aceea, pe Schopenhauer, precizează Sergiu Al-George: „Melancolia 
lui Eminescu nu este deci expresia unui sentiment eminamente nega- 
tiv, ca cel al pesimismului schopenhauerian, ci tocmai expresia modu- 
lui în care, transgresând viziunea filosofului german, aspectul negativ 
se conjugă cu altul pozitiv, ca în dialectica paradoxală a simbolului și 
a ontologiei indiene”. Încheindu-și comentariul, Ştefan Munteanu își 
exprimă o reacţie de satisfacție: „Sunt bucuros să constat, la capătul 
lecturii, că Eminescu arată altfel, este mai adevărat, mai puţin vulnera- 
bil și mai român” (p. 110). 


„Mai român” a încercat să ni-l restituie, din exil, Constantin Amăriuţei 
(1923-2007), filosof heideggerian, poet, prozator şi publicist, apreci- 
at de Albert Camus, Martin Heidegger, Mircea Eliade, Emil Cioran, 
Marcel Arland, Gabriel Marcel, J. Wahl (cu care şi-a susținut doctora- 
tul), Gaston Bachelard ş.a. Primele scrieri eminescologice datează din 
1951, întinzându-se până în anul 2000, când şi-a adunat studiile, la în- 
demnul regretatului Nicolae Florescu, în volumul Eminescu sau lumea 

ca substanţă poetică (Bucureşti, Editura „Jurnalul literar”). Constantin 
Amăriuţei e dintre cei puţini care au respins, cu arguția cunoscătoru- 
lui, sursierismul gândirii filosofice şi poetice al lui Eminescu. El pleacă 
de la o legitimă întrebare, observă și Ştefan Munteanu: cum poate fi 
considerat poet și gânditor național cineva care doar s-a lăsat impregnat 
de ideile şi de estetica altora? În urma tuturor contradovezilor, şi-a for- 
mulat propria teză, încă de la început: „Eminescu este creatorul unei 
estetici noi, a unei poezii fondate în esența românismului — a ceea ce, 
astăzi, am numit România arhaică (a Stării principale, a Stării d'întâi) 
- o estetică ce se poate defini ca un Discurs al naţiunii române şi că- 
tre națiunea română, ca program de creaţie poetică (ceea ce a permis 
evoluţia extraordinară a liricii românești: Blaga, Barbu, Arghezi și... 
epigonii lor)”. Amăriuţei era intrigat că o minte critică pătrunzătoare ca 
a lui Maiorescu „n-a îndrăznit să afirme că este vorba despre o Estetică 
nouă”, comparativ cu a înaintaşilor. Ba a îndrăznit, de vreme ce a vorbit 
despre „noua direcţie”, dar raționalismul clasic al mentorului nu și-a 
îngăduit să treacă de limitele unei estetici dominante încă în epocă. 
Asta cu atât mai mult, cu cât o întreagă tradiție eminescologică, până 
azi, nu i-a recunoscut lui Eminescu spiritul novator decât la nivelul vag 
regional al poeticii şi limbii române moderne, însă ca „romantic întâr- 
ziat” sau, ceva mai tonic, ca ultim mare romantic. Zadarnic a afirmat și 
a argumentat un Ştefan Petică faptul că primul simbolist român verita- 
bil nu a fost Macedonski şi nici măcar el, meteorul, ci Eminescu. Abia 
George Munteanu, la începutul anilor '70, va vorbi, răspicat și argu- 
mentat, despre triada precursoare şi reformatoare a poeziei moderne: 
Poe, Baudelaire și Eminescu. Fireşte, şi-a atras o ploaie de ironii, ca şi 
ieşeanul I. Constantinescu. Nu mai vorbesc de cartea mea Eminescu — 
Dialectica stilului (carte tot amânată de cenzură până în 1984). 


Lui Constantin Amăriuţei i-au stat bine la îndemână textele eminesci- 
ene, permițându-i să desprindă din ontologia fundamentală a arheului o 
aplicare curajoasă printr-o particularizare românească. Şi era îndrituit 
de vreme ce Eminescu însuși a vorbit, în patru articole din „Limpul”, 
despre arheul românilor încifrat în extraordinarul basm Tinerețe fără 
bătrânețe şi viață fără de moarte. Archaeus devine, sub pana lui Con- 
stantin Amăriuţei, Starea d întâi sau Starea pe loc, sintagme de aceeaşi 
vigoare filosofică, poate, ca nicasiana prepoziţie întru. Intuiţie firească, 
aplicabilă, cred, şi la basmul amintit, căci tărâmul tinereții fără bătrâ- 

neţe nu este oare chiar starea dintâi? Acea tinereţe care ne sare brusc 
în față cu primul vers din Odă (în metru antic): „Nu credeam să-nvăţ a 
muri vreodată”. Or, acum putem înțelege că Eminescu, veşnic tânărul, 
a urmat întru totul pe Făt-Frumos, arheul românilor, învățând să moa- 
ră, ieşind din odihnitoarea înfăşurare în mantie, care înfăşurare e chiar 
tărâmul tinereţii fără bătrâneţe, împlinindu-se cu adevărat, ca arheu, 
numai părăsind gândul tinereţii fără bătrâneţe și a vieții fără de moar- 
te, întorcându-se, ca nou fiu risipitor, la părinţi, la arheitate, lăsându-se 
senin în grija morţii, după ce a recapitulat, pe drumul de înturnare, în- 
treaga istorie a sutelor/miilor de ani ce trecuseră cât el a fiinţat în clipa 
suspendată pe acel tărâm al stării pe loc. Ce minunat ar fi fost dacă Amă- 
riuței nu s-ar fi oprit la admirabila lui teză cvasiparmenidiană a gândi- 
rii originale româneşti eminesciene! El are grijă, desigur, să precizeze: 
„Starea d'intâi iese dintr-o intuiţie mult mai adâncă decât manifestarea 
gândirii onto-noologice moștenite de la Greci”. Mai mult de atât, ştie 
că tulburătoarea formulă oferită de limba română e plăsmuită arheic, 
având și rezonanţe cu întru a lui Noica: „Fondul absolut al gândirii se 
află deja în miezul cuvântului. Acest substrat e ca un «arheu» înscris 
în clipa când s-a făurit cuvântul sub veşmântul său fonetic şi noimatic. 
Să presupunem că el este «starea de reședință » a lucrului exprimat de 
cuvânt, starea lui «preontologică» ... Gândirea acestei stări este «ec- 
statică» deoarece dezvăluie acest «miez de reședință» al lucrurilor”. 
Ştefan Munteanu reproduce şi ecuaţia starea d'întâi-întru: „cuvântul 
stare reprezintă cheia de aur pentru înțelegerea și deslegarea filosofică 
a limbajului național”. Eterna pace eminesciană nu este decât o izomor- 
fie preontologică a stării dintâi. Codrul, apele, luna, teiul, marea, na- 
tura întreagă constituie o formă a vorbirii despre starea pe loc. Poezia 
Revedere acolo ne duce: „lar noi locului ne ţinem, / Cum am fost așa 
rămânem: / Marea şi cu râurile, / Lumea cu pustiurile, / Luna şi cu 
soarele, / Codrul cu izvoarele”. 


Estetica eminesciană ar fi și ea una a stării pe loc, a împietririi, a încre- 
menirii: „Mijloacele artistice (de limbaj) utilizate de Eminescu pentru 
a descrie Fiinţa lumii realizată de stările de dor, sunt, în primul rând, 
acelea ale împietririi, ale încremenirii, ale înghețării lumii în clipa stării 
de dor pătrunsă de starea d'intâi. În al doilea rând, dorul eminescian 


CRITICĂ. ESEU EH 


face din iubire — deci din lubită — modul ultim de fiinţare ideală, de 
Frumuseţe poetică”. Este adevărat că Eminescu s-a recunoscut a face 
parte din „nefericita sectă” atinsă de adânca „sete a formelor perfecte”: 
„Şi eu, eu sunt copilul nefericitei secte/ Cuprins de-adânca sete a for- 
melor perfecte” (Icoană și privaz). Tocmai din atare perspectivă a fost 
tălmăcită estetica eminesciană, ca prizonieră a perfecțiunii formei, în- 
cremenite, adaugă Amăriuţei. Asta i-ar fi blocat calea spre modernitate, 
rămânând prizonierul unei estetici clasice, îngemănate cu un roman- 
tism tardiv. Așa ar fi dacă Eminescu ar fi rămas încartiruit în încremeni- 
rile invocate şi de Constantin Amăriuţei. În realitate, starea pe loc nu e 
nici pe departe o estetică a împietririi. Esenţa arheului este încercarea, 
iar nu starea pe loc, împietrirea, deși, ca informaţie primordială, stare 
dintâi, se conservă milenii. Fiinţa umană iese din ascundere ca încer- 
care, ca opintire: „În orice om o lume își face încercarea”, zice poetul 
în Împărat şi proletar, chiar dacă, adesea, până şi bătrânul Demiurgos 
se opintește-n van. Pietrificarea este eșecul ființei umane: „Astfel uma- 
na roadă în calea ei îngheaţă,/ Se pietrifică unul în sclav, altu-mpărat,/ 
Acoperind cu noime sărmana lui viață/ Şi arătând la soare-a mizeriei 
lui față —/ Faţa — căci înţelesul i-același la toţi dat”. 


De aceea, omul, spune Eminescu, în varii contexte, este destinat să fie 
facere eternă. Corespondentul acestei neobosite încercări, în plan artis- 
tic, este estetica formativității, cum o va numi cel mai important filosof 
şi estetician italian din secolul al XX-lea, Luigi Pareyson (1918-1991, 
vezi Estetica. Teoria della formativită, Torino, 1954). În spirit eminesci- 
an, o voi numi estetica încercării, poetul fiind creatorul ontoesteticii, în 
cultura universală. A crea este o trudnicie uriaşă. De aici, setea enormă 
de forme perfecte, la care face trimitere poetul. Formativită înseamnă 
tocmai opusul pietrificării, deşi, paradoxal, izvorăşte din starea d întâi, 
starea pe loc. Această viziune estetică singulară pentru vremea când a 
trăit Eminescu l-a condamnat pe poet la enorma trudă cu cuvântul: 
Unde vei găsi cuvântul ce exprimă adevărul? Cei care n-au înţeles au că- 
zut într-o dublă eroare: pe de o parte au confundat estetica adevărului 
ontologic/noumenal cu adevărul fenomenal, simplă oglindă a realităţii, 
mimesis, în sens clasic şi realist, iar, pe de altă parte, au aruncat anatema 
că Eminescu s-a autocondamnat să nu se deschidă către formele poeti- 
ce moderne din vremea lui. De aici s-a născut și disputa lui Ion Negoi- 
tescu cu G. Ibrăileanu, ambii greşind ţinta: Ibrăileanu exprimând neîn- 

crederea în postume, ca neduse până la capăt, ca voință auctorială, deci 
neîmplinite, celălalt crezând că adevăratul Eminescu modern există în 
postume, în ceea ce a rămas nedesăvârșit. În prelungirea disputei s-a 
postat, în mod surprinzător, un specialist în clasicitate, Petru Creţia: 
„Se ştia un artizan perfect, iar setea lui de şi mai multă desăvârşire i-a 
devorat opera, i-a abolit-o în bună măsură din contemporaneitate, i-a 
alterat adevăratele proporţii. La fel de îmbelșugat ca Victor Hugo în 
inspiraţie şi în îndeplinire, a fost mai auster decât Mallarmé, alunecând 
în abisul unor decantări fără soroc. Cum oare ar fi arătat volumul lui de 
poezii publicat de el însuşi? Cu neputinţă de ştiut, dar am putea avea 
mari temeri. Trăind mulţi ani în preajma operei sale, am ajuns să mă 
conving de două lucruri: că nicio redactare nu i se părea definitivă și 
că, din ce aşternea în scris în chip spontan, nu-l mai interesa cu vremea 
decât foarte puţin, până la a nu-şi mai aduce aminte, ca pierdut într-un 
labirint. Să fi trăit un veac, e greu de nădăjduit că și-ar fi publicat opera 
şi ușor de crezut că ar fi sărăcit-o de mari biruinţe ale verbului poetic. 
Eminescu este de recuzat și ca judecător al operei sale şi ca editor al ei. 
Aşa, cum s-a ales din vreme, puţin cu voia lui şi mult fără de ea, suntem 
mai bogaţi cu capodoperele din ediția Maiorescu și cu ce a rămas din 
manuscrise, un tezaur fabulos. Aşa a fost să fie și este bine că a fost aşa. 
Deși am inima grea, pentru că știu că, fiind cum era, trebuie să fie foarte 


Y >>] 
supărat pe noi . 


Se află, în ce am reprodus, poate cea mai consistentă pagină din tot ce 
a scris Petru Creţia despre Eminescu. El pare că se postează aici între 
neptunicul, iubitorul de forme perfecte, G. Ibrăileanu, şi plutonicul Ion 
Negoiţescu, auto-oglindit în postumele eminesciene. În realitate, Emi- 
nescu e peste tot, atât în antume, cât și în postume. Numai trebuie să 
distingi pe ce treaptă a încercării se află fiecare text, iar măsura acestei 
identificări critice stă în cea mai probabilă /fidelă decriptare hermene- 
utică a ceea ce înțelegea poetul prin forme perfecte. Cea mai la îndemâ- 
nă dezlegare, urmată de toţi care s-au ocupat de ideea formelor perfec- 
te la Eminescu, a fost opțiunea pentru conceptul clasic de perfecţiune, 
cel matematic și arhitectural, dibuind, cu subtilitate, numere de aur, 
forme împietrite parmenidiene, poemele cu formă fixă, de la gazel și 
sonet până la glossă, simboluri geometrice ale desăvârşirii: semicercul, 
cercul, piramida etc. Incovenientul, inevitabil, s-a ivit atunci când s-a 
acceptat că urcușul pe scara încercărilor, variantelor ajunge să fie valo- 


CRITICĂ. ESEU ET 


rizat fie pozitiv (Ibrăileanu), fie negativ (Negoițescu), în ambele cazuri 
dinspre referenţialul clasic sau modern, deopotrivă. Eminescu se ve- 
dea răstălmăcit din amândouă direcţiile, iar ontoestetica lui, eludată. 
Poetul preîntâmpinase totuşi, chiar la modul teoretic, o asemenea de- 
naturare a conceptului de forme perfecte. Cea mai limpede formulare 
se găsește în vol. XV de Opere: „S-a zis de mult că frumuseţea consistă 
în proporția de forme. Nimărui (s.n.) nu i-a venit în minte că consistă 
în proporţia de mișcări şi, cu toate acestea, asta e adevărata frumuseţe. 
Frumuseţi moarte sunt cele cu proporţie de forme, frumuseți vii cele cu 
proporţie de mişcări. E evident că această proporţie de mişcare unde 
nimic nu e prea întins, nici prea flasc, e o stare de echilibru - fericirea”. 


Aceasta este temelia teoretică, schimbătoare de canon literar și estetic, 
cea mai importantă din secolul al XIX-lea și în modernitatea postmo- 
dernă și transmodernă. Am demonstrat, în altă parte, valabilitatea dog- 
mei estetice eminesciene pentru arta secolului al XX-lea, dogmă (în 
sensul înalt canonic, teologic, filosofic şi estetic) urmată de Constantin 
Brâncuși, cel care l-a citit bine pe Eminescu și a revoluţionat sculptura 
modernă. (Am văzut, de altfel, că Sergiu Al-George îşi începea cartea 
cu Brâncuși și o încheia cu Eminescu, arheul). Pentru prima oară un 
artist se încumeta să sculpteze zborul (proporția de mişcări), iar nu pa- 
sărea (proporţia de forme). Eminescu ne-a oferit pe tavă cheia herme- 
neutică a operei sale, poetice şi filosofice deopotrivă. Zborul spre infi- 
nit al Luceafărului duce la zborul spre infinit al Coloanei brâncușiene. 


Ceva din această realitate estetică și filosofică, observă Ștefan Muntea- 
nu, a sesizat Marin Tarangul (1938-2010), în capitolul Marin Tarangul 
despre drumul eminescian către infinit. În 1992, Tarangul, trecut prin 
pușcăriile comuniste, autoexilat la Paris în 1979, a ajuns, prin filosofie, 
la Eminescu. În 1992, publica eseul Intrarea în infinit sau Dimensiunea 
Eminescu. La starea d întâi, la întrul nicasian, Tarangul adăuga stră-ul 
mișcării spre infinit: „Infinitul nu mai este, ca de obicei, o lipsă de limi- 
te concepută abstract, ci corpul vizibil al unei nesfârşite străbateri'. Şi 
tălmăcirea adecvată: „înțelegem deci, pe de o parte, vorbele spuse ale 
poeziei, dar, pe de altă parte, este ceva care străbate vorbele, ceva care 
deci nu se opreşte în vorbe, ceva care trece prin finitul înțelegerii lor, ceva 
care scapă acestui finit, ceva neoprit de nimic, o nesfârşire care rămâne 
neînțeleasă și care se înțelege pe sine ca fiind ceva care nu poate fi înțeles”. 


EET PT RO MIÂINIĂ 


Criticii au înţeles, altfel zis, perfecțiunea formei în finitul vorbelor, nu și 
nesfârșirea invizibilă care „străbate cânturile” (Dintre sute de catarge). 
N-au înţeles misterul frumuseţii fără corp care-l frământa pe Eminescu 
(Miron și frumoasa fără corp). Sau cel mai mare vers al literaturii româ- 
ne, incipitul Odei (în metru antic), cum spune poetul, în altă parte, „la 
clăi de vorbe eu fac vârfuri”. 


Către aceste vârfuri metafizice a încercat să se avânte în exegeza sa fi- 
losoful și publicistul Octavian Vuia (1914-1989), alt exilat heidegge- 
rian. În volumul Întâlnire cu oameni şi idei, conceput de N. Stroescu- 
Stânișoară, în 1995, la Editura lui Nicolae Florescu, „Jurnalul literar”, 
se găsește și eseul A gândi cu Eminescu asupra căruia zăboveşte Ștefan 
Munteanu. Dacă s-a zis că filosofia noastră modernă a fost impulsio- 
nată de Maiorescu, la fel de bine, apreciază Octavian Vuia fenomenul 
s-a datorat și lui Eminescu. Recunoaște că, deși n-a fost gânditor de 
sistem, estetic și filosofic, ca şi Nietzsche, el „nu se întoarce la realism 
sau materialism, ci deschide larg porţile spre o gândire a existenţei, ba- 
zată pe sentimentul autonom al ființei”. Observă, ca și alții, că „la el 
poezia şi gândirea devin consubstanţiale”. „Din păcate, constată Ştefan 
Munteanu, Octavian Vuia insistă prea mult pe ideea că poezia și filoso- 
fia urmăresc obiective total diferite, că filosofia ţinteşte doar adevărul 
fiinţei, iar poezia doar frumusețea” (p. 143). A ratat, astfel, esențialul: 
ontoestetica. 


Note | 1 Petru Creţia, Testamentul unui eminescolog, Bucureşti, 
Editura Humanitas, 1998, p. 260. 
*M. Eminescu, Opere, XV, Fragmentarium. Addenda edi- 
tiei, Editura Academiei Române, Bucureşti, 1993, p. 332. 

| „Dragă și dulce Veronică” 


M.C. - publicist în revis 
culturale din tară şi di 
diaspora, participant act 

la viaţa culturală a Cetăţii. 
1960 a absolvit secţia reală 

a Liceului Internat, Costache 
Negruzzi" şi, în 1965, secţia 
electroenergetică a Facultăţii 
de Electrotehnică laşi. A 
publicat în presa locală şi 
naţională numeroase articole 
cu caracter tehnic, istoric şi 
literar. A semnat volumele: 
„Negruzzist”. pe firul amintirilor 
(2013), Răsfoind un volum şi 
altele... (2014), Lumina unei 
prestigioase aniversări — Școala 
de la Lespezi — 150! (2014), 

O viaţă pe drumul Luminii 
(2015), Lespezi, între legendă 

şi împlinire (2015), Castanul 
Unirii de la Vișan (2016) şi Un 
erou s-a întors acasă (2017) șa. 
Activează în cadrul Societăţii 
Culturale, Junimea 90” şi a 
Asociaţiei Literare 

„Păstorel” laşi. 


Titlul epistolar conduce, desigur, la Veronica 
Micle, cea pe care astfel o alinta Mihai Emi- 
nescu (şi nu numai aşa!) în nenumăratele 
sale scrisori de dragoste adresate celei pe care 
o venera peste poate, într-o corespondență 
înfiripată între ei de-a lungul mai multor ani, 
pentru a suplini cumva calvarul depărtării Iaşi 
- Bucureşti, aşternute potrivnic din 1877, când 
poetul a fost chemat expres de către scriitorul 
şi prietenul său Ioan Slavici la Bucureşti, unde a 
avut șansa primirii unui post, mai întâi de gaze- 
tar şi apoi de redactor-şef al ziarului „Timpul”. 


Iată ce îi scria Emin (aşa obişnuia să-şi semne- 
ze epistolele adresate dragei lui Veronicuţe!) în 
acea perioadă greu de suportat a exilului său 
în Capitală: „Sunt cinci ceasuri de dimineață 
şi eu, luându-mă cu lucrul, n-am putut închi- 
de ochii încă. Acum, după ce-am sfârşit câte 
aveam de făcut, îmi închei ziua gândind la 
tine, pasărea mea cea sprintenă, cea voioasă și 
tristă totodată şi aş vrea să pun mâna pe tine, 
să te sărut pe aripă... pe locul unde va fi fost 
odată două aripi, pe umărul tău cel alb și ro- 
tund şi frumos. Dar trebuie să-mi pun pofta-n 
cui, căci în acest moment tu dormi dusă, în 
pătuţul tău așternut desigur c-o fină pânză de 
in, iar eu mă uit în lumânare și gândesc la tine. 
Dormi şi nu te trezi, draga mea Nicuţă, că eu 
te păzesc tocmai de aici” (7 martie 1880). 

Şi cuvintele de răspuns ale Vero- 
nicăi nu se dezminţeau în dorul ei 
abia stăpânit: „Eminul meu iubit, 
(...) când vii să te revăd, să te mai 
pup, să te mai cănăjesc și apoi să 
te mai mângâi, şi să-ți cer iertare 
frumușel și apoi într-o lungă și dul- 
ce sărutare să se uite toate relele. 
Când? Miţule când ai putea să vii 
la Iaşi să fim împreună ce bine ar 
fi! Dar tu nicicând nu te gândeşti la 
așa ceva, vălmășagul Bucureștilor 


îți răpeşte dorul de mine, viața 
ta e plină şi nu simte trebuința 
prezenţei mele, totuși te pup şi te 


Veronica Micle la 16 ani 


răspup şi te îmbrățișez doucement et gentilement. Toute a toi Veroni- 
ca” (19 martie 1880). 


Înamorat și impresionat, poetul ar fi dat desigur o raită la Iaşi, mai ales 
că şi dragul său prieten Ionică (Creangă!) îl tot implora să revină aici 
(„Vino, frate Mihai, că fără tine mă simt străin!”), numai că, pe lângă 
neputința găsirii unui cât de mic răgaz la redacţie, nu găsea nici trebu- 
incioasele cheltuieli materiale spre a-și împlini dorința. 


lată, în schimb, ce-i propunea mai târziu Veronicăi: „(...) Şi încă să mai 
ştii una. Mi-am scos ceasornicul meu de aur de unde şedea cu chirie 
la părintele Strul Avrum și mă fudulesc cu el. Ştii că în el e pururea 
posibilitatea imediată de-a te aduce la București cu nepusă-n masă, 
căci el reprezintă oricând capitalul necesar pentru transportul celui 
mai scump odor ce-l am eu în Iași, încât eu îmi imaginez următoare 
consecuţiune în prezența celor două odoare ale mele: când tu vei fi 
aici, el poate lipsi, când tu vei lipsi el va-ncerca să vie la loc. Îţi poţi tu 
închipui a cui prezenţă o prefer. Ce faci c-un ceasornic? Te uiţi la el. Pe 
când cu tine? Câte nu facem noi de par ceasurile minute și zilele sfer- 
turi de ceas?” (7 februarie 1882). 


Aplecarea spre această corespondență memorabilă dintre Poet și Muza 
lui inspiratoare, fie dintr-o pornire de cititor împătimit, fie şi dintr-o 
simplă curiozitate, are menirea să reliefeze miezul unei relaţii înrâuri- 

toare pentru istoria literaturii 
române. Această oportunita- 
te este oferită drept un regal 
bibliofil de către prestigioasa 
editură ieșeană Polirom, care 
avea s-o dea la iveală în anul 
2000, prin apariţia revela- 
toare a volumului epistolar 
Dulcea mea Doamnă/Eminul 
meu iubit. Corespondenţa ine- 
dită Mihai Eminescu — Veroni- 
ca Micle, considerat pe bună 
dreptate un adevărat eveni- 
ment literar al anului respec- 
tiv, în care se împlinea un 
veac şi jumătate de la naşterea 
amândurora.  Cuprinzând 


fragmente sau reproduceri 
integrale ale scrisorilor celor 
doi poeţi îndrăgostiți, volumul în speță acoperă biografic mai cu seamă 


Ultima fotografie a Veronicăi 


perioada anilor 1880-1882 și aruncă o lumină clară asupra tuturor ac- 
centelor idilice, drăgăstoase, de zbucium și suferință, de căderi în ispi- 
tă, de remușcări și de reveniri în speranţa împlinirii iubirii. 


Dar pentru a înțelege mai bine contextul acestor scrisori memorabile, 
care subliniază aspecte inedite asupra exegezei liricii eminesciene, se im- 
pune mai întâi de toate o scurtă introspecţie biografică a vieţii Veronicăi 
Micle: născută în familia cizmarului Câmpeanu din Năsăud, în 22 apri- 
lie 1850 (la aproape 100 de zile de la naşterea lui Mihai Eminescu!) și, 
rămasă fără tată, dar şi fără un venit familial stabil, se mută împreună cu 
mama sa Ana la Tg. Neamţ și de acolo, în 1853, la Iași, unde, după termi- 
narea claselor primare, absolvă în 1863, cu calificativul eminent, Școala 
centrală de fete; din comisia de examinare făcea parte, alături de Titu 
Maiorescu, şi prof. univ. Ştefan Micle, care avea să fie impresionat, deo- 
potrivă, de frumuseţea și de inteligenţa ei sclipitoare. N-a fost deloc de 
mirare că în 7 august 1864, la Cluj, la doar 14 ani ai Veronicăi, viitorul 
rector al universităţii ieşene, aflat la 46 de ani, se căsătorește cu ea şi-i 
atribuie numele de Micle. De aici încolo grija pentru lipsurile materiale 

ia un sfârşit convenabil, mai ales că în perioada 1867-1875 profesorul 
de chimie Şt. Micle devine rectorul universităţii. În 1866, Veronica devi- 
ne mamă, la 16 ani, când a născut-o pe Valeria, iar doi ani mai târziu, în 
1868, o naşte și pe Virginia Livia, cel de al doilea copil al familiei Micle. 
În 1872, rectorul Ştefan Micle îşi trimite soția la Viena pentru un consult 
medical, ocazie cu care îl roagă pe rectorul universităţii vieneze să-i înles- 
nească soţiei sale cunoaşterea capitalei imperiale. 


Astfel, în primăvara acelui an, ca un semn sortit iubirii, are loc la Viena în- 
tâlnirea dintre Mihai Eminescu, student aici la filozofie, tânăr prezentabil 
cu plete fluturânde pe spate, cu frunte înaltă și ochi luminoşi, şi Veronica 
Micle, îngerul blond, cu părul lung și bogat și cu ochi albaştri, o doamnă 
în vârstă de 22 de ani (precum și ai lui!), căsătorită de opt ani și mamă 
a doi copii, venită la Viena „să se caute pentru o suferință oareșicare”, 
dar să şi admire eleganța proverbială a acestui renumit oraş european. 
N-a fost de mirare că săgeata lui Cupidon avea să le străpungă inimile, iar 
rătăcirile lor îndelungate pe străzile vieneze şi vizitele de prin muzee ori 
galerii de artă aveau să înflorească într-o iubire pătimașă. 


Numeroșii biografi și exegeţi ai operei eminesciene aveau să conchidă 
la unison că de la acest moment magic „a început între cei doi o poves- 


Mihai Eminescu — prima şi ultima fotografie 

te tumultoasă de dragoste, care avea să continue, cu toate meandrele ei, 
până la sfârşitul vieții” Însuși strălucitul critic literar George Călinescu 
îl confirmă detaliat în ampla sa lucrare Viaţa lui Mihai Eminescu, reedi- 
tată în 1989. 


În 1874, după doi ani de studii la Berlin, Mihai Eminescu revine în ţară 
şi la 1 septembrie se stabileşte la Iași, ca director al Bibliotecii Centrale, 
poate că și din motivul neuitatelor amintiri ale plimbărilor sale cu Ve- 
ronica pe străzile Vienei. Într-adevăr, în 8 noiembrie 1974, în chiar ziua 
onomasticii sale, poetul îi adresează Veronicăi o primă scrisoare în ter- 
meni convenționali: „Stimată Doamnă, aseară v-am zărit într-o loje, pe 
care o ocupați la reprezentaţia de binefacere dată în folosul săracilor, în 
sala societății dramatice. Atunci, mi-am amintit de invitația primită, de 
a veni într-o joi la serata dv. literară. (...) Cred că voi putea ceti în salo- 
nul dv. o poezie (...). Primiţi respectul meu, Mihai Eminescu”, 


S-ar cuveni subliniat acum faptul că Veronica Micle, după ce se lăsase 
prinsă în mrejele aripate ale minunatelor poezii eminesciene, apărute 
după 1866, mai cu seamă în „Convorbiri literare”, sau poate (cine știe?) 
după momentul crucial al cunoaşterii poetului la Viena, a debutat şi ea 
în literatură, în 1872, cu două lucrări în proză publicate sub pseudo- 
nim în „Noul curier român”, aşa cum menţionează Dicţionarul litera- 
turii române de la origini și până în 1900, Editura Academiei Române. 
De aici şi până la seratele literare pe care le organiza săptămânal Vero- 
nica Micle n-a fost decât un pas, bun prilej pentru Mihai Eminescu de 
a-l frecventa după sosirea la Iași. Ce-a urmat e lesne de închipuit, iar 
pentru biografi — o adevărată „mană cerească”: trei ani (1874-1877) de 
iubire înfloritoare, cu greu tăinuită, dar plină de miez și de culoare; cei 
doi fiind frecvent văzuţi împreună în saloanele literare, la „Foişorul de 
poezie” al Matildei Cugler Poni, la „Bojdeuca din Ţicău', pe banca de 
sub Teiul Copoului, astfel că bârfele academice ale protipendadei ieşene 
n-au întârziat să ajungă la urechile soțului, rector al universității. 


Despre această perioadă fastă a iubirii lor avea să se destăinuie chiar 
poetul însuși, consemnându-și fericirea „pe o margine de carte”: „Ziua 
de 4/16 Febr. 1876 a fost cea mai fericită a vieţii mele. Eu am ţinut-o 
pe Veronica în braţe, strângând-o la piept, am sărutat-o. Ea-mi dărui 
flori albastre pe care le voi ţine toată viața mea”. De altfel, poezia Floare 
albastră, scrisă sub influenţa cunoștinței sale cu Veronica Micle și pu- 

Mormântul Veronicăi Micle de la Mănăstirea Văratec 


blicată la 1 aprilie 1873 în „Convorbiri literare”, avea să fie întotdeauna 
„dulcea” floare a dragostei lor. 


Aşa cum se întâmplă de cele mai multe ori, și fericirea lor avea să intre 
în scurt timp în impas din cauza clevetirilor lumii, dar şi a lui Titu Ma- 
iorescu, cel care nu vedea „cu ochi buni” această relaţie și ca urmare, 
„constrâns” de împrejurări potrivnice, Mihai Eminescu, „cu suflet ră- 
nit”, părăseşte Iașii și, la 1 octombrie 1877, descinde la Bucureşti. 


Reluarea legăturii cu Veronica Micle are loc mult mai târziu, dar ime- 
diat după decesul lui Ştefan Micle din 1879, când, la 8 august, Mihai 
Eminescu îi trimite o scrisoare de condoleanţe, dar și mărturisitoare a 
iubirii, considerată de G. Călinescu „una dintre cele mai frumoase și 
mai tulburătoare scrisori de dragoste din literatura română”. Iat-o, în 
extrase: „Veronică — e întâia dată că-ți scriu pe nume şi cutez a-l pune 
pe hârtie — nu voi să-ţi spun, dar tu nu știi, nici nu poţi şti cât te-am 
iubit, cât te iubesc. Atât de mult încât aș înțelege mai lesne o lume fără 
soare decât pe mine fără să nu te iubesc. (...) Dumnezeu nu e în cer, 
nu-i pe pămînt; D-zeu e în inima noastră. Am înţeles că un om poate 
avea totul neavând nimic și nimic având totul”. 

Cu toate că venise momentul, oficializarea legăturii lor era însă depar- 
te de a se produce, fiind mereu tergiversată de formalitățile acordării 
pensiei de urmaș, fără de care Veronica ar fi fost lipsită de mijloace- 
le subzistenţei traiului. În schimb, în sept. — oct. 1879, venind ea la 
Bucureşti, după cum spune Slavici în Amintiri, petrec împreună o ade- 
vărată lună de miere, dar fructul acesteia avea să fie... avortat. Mai de- 
parte, doar corespondenţa lor, când deznădăjduitoare, când patetică, 
presărată cu aluzii de gelozie şi reproşuri, de-o parte şi de alta (cazul 
Caragiale — al ei, cazurile Mite Kremnitz, Cleopatra Poenaru — ale lui), 
a reușit să păstreze această iubire până la sfârşitul sfârşitului celor doi 
înamoraţi. După apariția primelor semne ale bolii lui Mihai Eminescu, 
în S iunie 1883, la Iași, la inaugurarea statuii ecvestre a lui Ştefan cel 
Mare, Veronica Micle se arată foarte deprimată și deznădăjduită de a 
nu fi fost din nou împreună. Mai târziu, mereu îngrijorată, în 1888, 
Veronica merge la Botoșani să-l întâlnească pe Eminescu, aflat în în- 
grijirea surorii sale Harieta, chiar dacă știa că aceasta îi poartă de multă 
vreme o ură neîmpăcată. Îi dăruieşte primul exemplar al volumului ei 
de poezii cu dedicaţia: „Scumpului meu Mihai Eminescu, ca o măr- 
turisire de neștearsă dragoste”. Reușeşte cu greu să-l ia de acolo şi să-l 
ducă la București pentru tratament la sanatoriul dr. Şuţu. Dar „clipa cea 
repede s-a lepădat”! Pe 15 iunie 1889, la ora 4 dimineaţa, Mihai Emi- 
nescu devine o Stea în Veşnicia Cerului, după ce compusese ultima 
sa poezie, Stelele-n cer: „Până nu mor,/ Pleacă-te, îngere,/ La trista-mi 
plângere/ Plină de-amor.// Nu e păcat/ Ca să se lepede/ Clipa cea 
repede/ Ce ni s-a dat?”. 


Presa vremii, consemnând slujba de la Biserica „Sf. Gheorghe” şi în- 
mormântarea lui Mihai Eminescu din 17 iunie 1889, sub un tei din 
Cimitirul Bellu, avea să strecoare și o... notiță: „o doamnă din Moldo- 
va, îmbrăcată în negru, a așezat pe pieptul poetului un buchet de flori 
„Nu-mă-uita!” Sigur, nu putea fi alta decât cea care l-a iubit, l-a inspirat 
și l-a ajutat în clipe grele, Veronica Micle”. 


Premoniţial, precum s-a destăinuit unei prietene din Constanţa, după 
vizita poetului la spital, Veronica Micle, răpusă de jale, avea să compu- 
nă (în doar 20 de minute!) poezia tulburătoare Raze de lună, publicată 
în cotidianul „România” pe 20 iunie 1889: „Ce n-ar da un mort din 
groapă pentr-un răsărit de lună!/ Ai zis tu, şi eu atuncea, când pe-a do- 

rului aripe/ Duşi de al iubirei farmec - privind cerul împreună -/ Noi 
visam eternitate în durata unei clipe”. 


Deznădăjduită, suportând cu greu pierderea dragului ei Emin, după 
două săptămâni de chin părăseşte Bucureștiul și se refugiază în durerea 
ei imensă la Mănăstirea Văratec. Aici, ca o alinare, transcrie într-un caiet 
toate poeziile ce i-au fost dedicate de poet, cum şi poeziile pe care ea le-a 
adresat iubitului ei drag. Recitindu-i și scrisorile, un paragraf al uneia avea 
să-i strecoare gândul morţii: „Așa te iubesc și eu — mai mult decât viaţa, 
mai mult decât orice în lume şi pururea cu frica-n sân, aș vrea să mor or 
să murim împreună, ca să nu mai am frica de a te pierde” Transfigura- 
tă, ideea suicidului prinde şi contur poetic: „O! Moarte vin de treci/ Pe 
inima-mi pustie și curmă a mele gânduri/ S-aud cum uraganul mugind 
în grele cânturi,/ Se plimbă în pustie mânat de aspre vânturi,/ Mi-e dor 
de-un lung repaos... Să dorm,/ Să dorm pe veci” (datată 1 aug. 1889). 


Trecând de la gând la faptă, tot pe 1 august, îi solicită unei cunoștințe 
(Smaranda Gârbea din Tg. Neamţ) să-i facă rost de o sticluță de arse- 
nic, pe care o şi primește în ziua următoare. Clipa nefastă vine în sea- 
ra lui 3 august, când, după vizita unor prieteni de la Iaşi, s-a retras în 
camera ei și a băut întreg flaconul. Încercarea de a fi salvată a eșuat și, 
după mai multe ore cumplite de agonie, pe 4 august 1889, „fix după 50 
de zile de la sfârşitul lui!”, Veronica Micle pleacă la Cer să-l întâlnească 
şi să fie acolo împreună. 


A fost înmormântată în cimitirul Mănăstirii „Sf. loan” de la Văratec. Pe 
placa mormântului i-au fost încrustate pentru posteritate versurile ei 
memorabile: „Şi pulbere țărână din tine se alege,/ Căci asta e-a lumii 
nestrămutată lege./ Nimicul te aduce, nimicul te reia,/ Nimic din tine-n 
urmă nu va mai rămânea”, 


Au trecut de atunci 131 de ani! 


„Ce s-au ales din două vieţi? 
O mână de cuvinte, 

Căror abia le-or da un preţ 
Aducerile aminte.” 


De atunci până acum și poate mai departe rămâne stăruitoare o aceeași 
întrebare: „Oare cum ar fi arătat poeziile lui Mihai Eminescu dacă n-ar 

fi fost inspirat de îngerul blond, aşa cum o alinta poetul pe cea care i-a 
furat inima pentru totdeauna, Veronica Micle?” 


Răspunsul îl vom găsi, desigur, în scrierile romanţate ale unor reputați 
scriitori şi în numeroasele studii monografice ale biografilor și 
exegeților vieţii și operei celor doi poeţi îndrăgostiți, între care îl cităm 
pe unul mai recent, exprimat în aprecierea poetului Ioan Pintea, cel 
care în 2008 s-a îngrijit de apariția unei noi ediţii a poeziilor Veronicăi 
Micle: „Atâta timp cât Eminescu va fi pomenit în literatura română, 
alături de el va fi permanent și dulcea Doamnă, Veronica Micle. Că fără 
ea Eminescu, ca om și ca poet, nu e întreg. 

Mihai Sin este unul dintre cei mai cunoscuți 
prozatori ai generației sale, autor al unor cărți 
cu o deosebită receptare critică: Așteptând în 
linişte, povestiri, 1973; Viaţa la o margine de 
șosea, roman, 1975; Bate şi ţi se va deschide, 
roman, 1978; Terasa, povestiri, 1979; Ierarhii, 
roman, 1981; Chestiuni secundare, chestiuni 
principale, publicistică, 1983; Schimbarea la 
față, roman, 1985; Rame și destin, proză scur- 
tă, 1989; Quo vadis, Domine?, 2 vol., 1993- 
1996; Reședința, 1996; Marea miză: teme şi 
obsesii ale romancierului român contemporan, 
2003; Ispita izbăvirii, 2014. 


Coordonatele cele mai relevante ale pro- 
zei lui Mihai Sin se situează între parabolă 
și interogaţie, aflându-se sub imperiul unei 
perspective analitice dens articulate, dar și 
sub semnul dezbaterii morale, într-o perspec- 
tivă a modernităţii narative, cu paliere epice 
diverse, care se intersectează și se suprapun 
în funcţie de exigenţele diegesis-ului. Mihai 
Sin se regăseşte între cei mai importanţi pro- 
zatori ai promoţiei '70, alături de Gabriela 
Adameşteanu, Mircea Ciobanu, Gheorghe 
Schwartz sau Eugen Uricaru. Proza sa este, 
în fond, o proză cu substrat ideatic și moral, 
cultivând reverii livreşti şi o retorică inedită a 
autenticităţii, şi fiind, cum scrie Dan Culcer, 
o proză „comprimată, învăluitoare și febrilă, 

realistă fără adjective, dramatică fără scrâșnete inutile, subtilă pentru 
că e simbolică dincolo de aparenţa aridă a cotidianului. Personajele 
(Octavian Șteflea, din Bate și ţi se va deschide, Pavel Mamina din Ierarhii 
şi altele) se remarcă prin complexitate caracterologică şi prin autentici- 
tate, printr-o retorică existențială aparte, focalizată narativ în multiple 
unghiuri de percepţie. Plasate în orizontul substanţialităţii cotidianu- 
lui, personajele sunt rezultatul unei proiecții multiforme a propriului 
trecut, asimilând în conduita sa culpabilitatea și expierea. Vocaţia că- 
utării adevărului îl transformă pe erou într-un martor care e deopo- 
trivă implicat şi contemplativ, căci parabola etică şi ritualul analizei 
sunt premisele devenirii personajelor sub auspiciile cărora personajele 
lui Mihai Sin își configurează conturul existenţial, definindu-se prin 
acțiuni şi comportament, dar şi prin clarificările interioare pe care le 
presupun acestea. Mircea Iorgulescu consideră că Mihai Sin se impune 
în peisajul prozei contemporane prin capacitatea de a examina cotidi- 
anul în cele mai mici detalii, într-o percepţie riguroasă, neutră, elibe- 
rată de implicaţii afective: „Mihai Sin renunță programatic la specta- 
culos; în Viaţa la o margine de șosea existenţa obişnuită a unor oameni 
obișnuiți este înfățișată într-un registru voit «obişnuit»: se repune în 
drepturi prezentul, care nu mai este uzurpat de trecut, din tacita con- 
fruntare cu memoria câștigă speranța. Romanul are astfel şi un mo- 
bil polemic, este o reacție, salutară, față de prezenţa excesivă în proza 
actuală a «dramelor memoriei», unde prezentul devine adesea doar 
o convenţie îngăduind reconstituirea trecutului prin evenimente sufi- 
cient de «puternice» pentru a se justifica amintirea lor, căutându-se 
uneori numai senzaționalul pur, de factură anecdotică”. 


Aflat în siajul trecutului, personajul este articulat în progresie tensiona- 
tă, între amăgire și deziluzie, între replierea în afectivitate și percepția 
cotidianului ca agresiune asupra simţurilor. Un pact al autenticităţii re- 
gizează gesturile eroilor în măsura în care în proza lui Mihai Sin explo- 
rările realului se conjugă cu imersiunile în adâncimile sinelui, deoarece 
majoritatea personajelor se regăsesc sub semnul unei traume cu origi- 
nea într-un trecut dramatic, sau într-un prezent alienant. Personajele 
sunt oarecum „deconstruite”, ușor artificiale, din exces analitic sau din- 
tr-o retorică demonstrativă, cu un destin prestabilit, deoarece premi- 
sele, resorturile gesturilor lor se regăsesc în trecut, iar inițiativele lor se 
subordonează unor scenarii determinante ale trecutului, având alura 

unor palimpseste, în care gesturile prezente se suprapun altora, de odi- 
nioară, într-un joc al sugestivității și vehemenţei, al haloului și crispării 
ontologice. 


Prozatorul este foarte atent la concretitudinea cotidianului, la spaţii, 
la peisaje şi chiar la descrierea unor încăperi, surprinzând detalii de 
mobilier, de atmosferă, de ambianţă: „în camera «dinainte» mobilele 
sunt relativ noi, dulap, masă, scaune, canapea, chiar fotolii, toate vopsi- 
te cu lac cafeniu închis, cum pot fi întâlnite în atâtea alte apartamente 
de la oraș, și de aceea impersonale. Mobilier de serie, diferențele con- 
tând prea puțin. Doar ţolul superb, vechi, cu motive în roșu, negru și 
alb, de pe canapea și fața de masă de cânepă alb-gălbuie aminteau de 
alte vremuri”. Se regăsește în proza lui Mihai Sin și o mitologie a eu- 
lui, prin examinarea mecanismelor sufletești ale eroilor, prin investitu- 
ra analitică a epicului, dar și prin unghiul unei dimensiuni metafizice 
asupra destinului uman, pentru că, scrie undeva prozatorul, „adevărata 
înţelegere a naturii și condiției umane nu poate fi a oamenilor, ci doar 
a lui Dumnezeu”. 


Criticul Ion Simuţ consideră că „între scriitorii promoţiei 70, Mihai 
Sin este destul de bine cotat. Aprecierile cele mai generoase vin de la 
criticii aceluiaşi val. Nicolae Manolescu nu-l creditează în Istoria sa, nici 
mare, nici mică. Situarea lui în peisajul prozei contemporane nu e di- 
ficilă. Se văd şi se ştiu afinităţile prozei sale comportamentiste, coche- 
tând la început cu procesul de anonimizare a personajului (Alexandru 
Papilian își intitula semnificativ un volum de nuvele din 1978 Făpturi 
neînsemnate). Naraţiunile — şi din prozele scurte, şi din romanele ante- 
rioare anului 1989 — nu au complicaţii. Realismul indicativ al începu- 
turilor e cât mai puţin problematizant, dar ulterior devine interogativ 
şi incisiv, chiar incomod. Temele (mediocritatea, eşecul, apatia, singu- 
rătatea) sunt tratate cu gravitate și austeritate stilistică”. Confesiunea, 
observaţia realistă şi meditaţia se reunesc în cărţile lui Mihai Sin, în 
timp ce voinţa de clarificare interioară se conjugă cu vocaţia descifrării 
semnelor realului, rezultând astfel un discurs epic dens, în care se regă- 
sesc efectele anamnezei, exercițiul analitic sau percepţia acută a lumii 
obiective. Existenţa lui Iuliu Brendea, protagonistul din Schimbarea 
la față, este caracteristică pentru o utopie a erosului, trasată lucid, şi 
pentru o criză morală datorată echilibrului instabil dintre adaptare și 


CRITICĂ. ESEU BO 


compromis. Epifania erosului (iubirea lui Brendea pentru Valeria) se 
înscrie în sfera beatitudinii senzoriale și a mirajului devoțiunii, iubi- 
rea reprezentând însă şi un recurs la entropia realității, la spectacolul 
carnavalesc al lumii. Orizontul existenţial al lui Iuliu Brendea, dar și 
al altor personaje, este marcat de exigenţele lucidităţii şi de apelul la 
utopie, sau, cu alte cuvinte, de impulsul spre himeric și de fascinația 
lumii reale. Pericolul „demonstraţiei”, al tezismului este atenuat prin 
statutul complex, plurivoc al personajelor, prin contururile „mișcate”, 
prin dexteritatea cu care scriitorul manevrează, în dozaj adecvat, vocile 
personajelor şi vocea naratorului. 


Romanul Quo vadis, Domine? se regăseşte sub semnul unei duble per- 
spective, morale și narative. Prozatorul examinează prin redarea fapte- 
lor, întâmplărilor și personajelor, imaginea unei lumi demonizate, ofe- 
rind, în acelaşi timp, sugestii morale subtile. Accentul narativ e plasat 
asupra personajului principal, Dominic Vanga, a cărui existenţă este în 
contrast cu lumea în care trăiește. Destinul protagonistului este inves- 
tigat în forme și proporţii diverse, prin analiza psihologică, descrierea 
comportamentală sau prin intermediul rememorărilor cu valoare afec- 
tivă. Romanele lui Mihai Sin expun, de fapt, parabole ale puterii şi ale 
solitudinii ființei umane în faţa unei istorii tragice. Cornel Moraru sub- 
liniază pregnanţa percepţiei lumii, „intransigența morală”, dar și dina- 
mica implicării eului creator în propriul text, chiar atunci când atitudi- 
nea sa ar părea detașată, impersonală. În acest fel, acuitatea percepției 
nu exclude tragismul subliminal sau conotaţiile metafizice: „Autorul și 
personajele sale au memoria suferinței, ceea ce face ca receptarea rea- 
lului să fie o rană sângerândă. Mihai Sin crede în continuare că marile 
probleme ale scrisului contemporan sunt probleme ale conştiinţei, nu 
doar ale retoricii”. Scriitor realist preocupat de „formele metarealismu- 
lui” (Anton Cosma), Mihai Sin surprinde, în cărțile sale, adevărul per- 
sonajelor şi metamorfozele condiției umane în situaţii-limită, încadra- 
te de un flux narativ dominat de referenţialitate și autoreferenţialitate. 

Janet NICĂ 


Despre epigramă. Cu toată dragostea! 
O nouă teorie asupra epigramei 

Se pare că despre epigramă s-a spus totul sau 
aproape totul: epigrama este o specie a ge- 
nului liric, beneficiind de o poantă care, prin 
ironie, critică, ia în derâdere, vicii omenești. 
Punct! Lupta a luat sfârşit. Apele sunt 
liniştite, nu mai ciripeşte nicio rândunică, nu 
mai privighetoreşte niciun papagal. Vocile 
înalte ale umorului şi-au spus cuvântul, fe- 
nomenul a fost statuat, semnat și parafat. S-a 
spus, pe un ton savant, „Noapte bună, co- 
pii!” şi, de atunci, somnul este la putere. Dar, 
câteodată, insomnia deschide ochii şi zorii 
unei revelații aduc o nouă lumină. După vo- 
cile „nemuritorilor” şi conform teoriei lite- 
rare, versificaţia este semnul de necontestat 
al lirismului, prin cantabilitate. Puncte forte 
ale lirismului, conceput ca artă a limbajului, 
sunt eul liric, subiectiv, și crearea de lumi 
imaginare, cu ajutorul metabolelor artisti- 
ce, metaplasme, metataxe, metasememe și 
metalogisme, toate acestea fiind „abateri, 
„devieri” fonetice, lexicale, gramaticale, se- 
mantice și logice, de la normalitatea discur- 
sului cu sens denotativ. S-a demonstrat că 
epigrama întruneşte aceste condiţii și deci 
a fost cazată în țarcul genului liric. Ca semn 
distinctiv al speciei, ca stea în frunte, deși se 
găseşte în ultimul vers, epigrama posedă o 


CRITICĂ. ESEU BA 


„poantă”, care n-a fost definită, până acum, decât metaforic. Dincolo 
de definiția „oficială”, și epigrama a fost „fixată” ca specie lirică, tot 
metaforic: cenușăreasă a literaturii, strănut literar, flautul dulce al li- 
teraturii, pom cât bradul, vertebră a spiritului, căsuță dintr-un fagure 
de miere, un moft, un șut, o bâzdâganie, o muscă pe căciulă, un plici, 
pilulă, ţeapă, caricatură şi încă o sută de metafore, care mai de care 
mai isteață. Toate aceste adevărate „sentinţe” referitoare la dimensi- 
unea minusculă a epigramei au venit de la înălțimea unui spirit gon- 
flat de absolut, conform căruia, dinozaurii sunt mai importanţi decât 
țânţarii, neștiind, în grandomania lui, că virușii produc pandemii. 


Dacă de la nivelul teoriei literare totul este clar, în ceea ce priveşte epi- 
grama, să vedem cum „se vede” de la înălțimea filosofiei artei. Privind 
de sus, poate că se vede mai bine. Poezia modernă, așa cum a fost con- 
cepută de către Poe, Baudelaire, Mallarme, Valery, s-a vrut intelectu- 
alizată, sugestivă, muzicală, atemporală, subiectivă, artă pentru artă, 
artă pură, ermetică, simbolică, metaforică, estetică, nonnarativă. Pen- 
tru Poe, un poem lung era un nonsens. Narativul ar fi adus în poezie 
aspecte extraestetice, sociale, morale, religioase, culturale, istorice. La 
drept vorbind, modernismul chiar a înregistrat o bună producţie de 
astfel de poezie lirică. Totuşi, trebuie amintit că, în sectorul liric s-au 
născut cele mai multe capodopere poetice, în care predomină narati- 
vul. Se pot aminti, în treacăt, la noi, Zburătorul de Ion Heliade Rădu- 
lescu, Noapte de decemvrie de Al. Macedonski, Călin Nebunul (file de 
poveste) şi Luceafărul de Mihai Eminescu, Aci sosi pe vremuri de lon 
Pillat, Balada vechii spelunci de Al. Philippide, Nunta Zamfirei de Geor- 
ge Coşbuc, Riga Cripto şi lapona Enigel de Ion Barbu, Flori de mucigai 
de Tudor Arghezi, La lilieci de Marin Sorescu. Lirismul pur îl izolează 
pe poet într-un turn de fildeș, îl face, morfologic, „parte de vorbire”, 
îl „călugărește” și îl stafideşte sub umbrela metafizică a narcisismului. 
Intuind că poezia este pentru oameni, pentru societate, unii poeţi s-au 
folosit de narativitatea care, prin sintaxă, dă coerenţă și complexitate 
discursului, făcându-l comestibil şi potabil. Ca atare, narativul, specific 
genului epic, a polenizat lirismul pur, făcându-l hibrid. La rândul său, 
versificaţia, marcă specială a genului liric, s-a mutat, și nu de ieri, cu 
arme şi bagaje, pe plaiurile genului epic, în balade, în fabule și în poe- 
mele eroice. 

O observaţie interesantă se poate face în legătură cu eul liric, nucleul 
genului liric. Acesta s-a cultivat, cu predilecție, în sine și pentru sine, 
fără referent exterior. Dacă epigrama ar aparține genului liric, ar trebui 
să „beneficieze” de asemenea statut: să-şi închidă ușile și ferestrele, să 
se uite în propriul sân și să fie oarbă la ceea ce se întâmplă în jur. Or, 
eul creatorului de epigramă este, în totalitate, îndreptat spre exterior, 
spre lumea reală, înconjurătoare, întocmai ca în genul epic. Eul epigra- 
mistului este obiectiv, vorbește, întotdeauna, „despre” altceva și des- 
pre altcineva. Se ştie că genul liric „posedă” imagini artistice vizuale, 
cromatice, auditive, olfactive, tactile, dinamice, statice, figuri de stil, 
simboluri, dar nu are, în inventar, personaje. Epigrama, prin esența sa, 
este legată, visceral, de persoane, de activităţi și de fenomene sociale 
personificate, şi de personaje, mărci indispensabile genului epic. Eul 
epigramistului este narator obiectiv, expune povestea cuiva, demască 
o gravitate falsă, o ipocrizie înscăunată oficial. Sintagmele „unui” sau 
„unuia”, „unei” sau „uneia”, „unora”, „lui X”, „lui Y” se văd la un număr 
covârșitor de epigrame. Deci fără un „personaj” exterior, de cele mai 
multe ori real, un text nu ar putea fi numit epigramă. Motiv capital de 
a include epigrama în genul epic. Am văzut că genul liric are referent 
interior, nu exterior, am văzut că epigrama are referent exterior, nu in- 
terior, exact ca genul epic. Creaţiile lirice nu au personaje, epigrama 
are personaje, deci îndeplinește statutul genului epic. Prin lupa filoso- 
fiei artei se costată încă un lucru interesant. Genul liric neavând, teo- 
retic, fir narativ, temporal, deci schimbător, ci numai stări interioare, 
simultane, nu cunoaște acțiune, desfășurare, punct culminant, dez- 
nodământ. Deci epigrama nu are ce căuta pe aici. Epigrama are ceea 
ce se numește „poantă”. Poanta nu locuieşte în acareturile lirismului. 
Poanta are naționalitatea epicului, pentru că înseamnă, dincolo de 
toate definițiile metaforice, ruptură. Iar „ruptura” se întâmplă acolo 
unde ceva „devine', unde ceva „se schimbă”, pentru că există acţiune. 
În genul liric nu se întâlnește fenomenul „acţiune”, În genul epic, deci 
şi în epigramă, există acțiune. Ne-o spune poanta, care este ruptură, 
explozie, spargere, eliberarea unei tensiuni. Lirismul idealizează, urcă, 
transcende. Epigrama nu transcende, ci se aplică pe fapte reale, viciate 
de către personaje viciate. Epicul epigramei trage în jos, critică aspecte 
sociale „grave” care, de fapt, sunt corupte și, de aceea, trebuie să fie 
demascate, printr-un râs gradual, nu nimicitor, ci corector. Lirismul in- 

sistă pe valori estetice, epigrama insistă pe valori etice, morale, de aici, 
milenarul „ridendo castigat mores”. Asta nu înseamnă că epigrama nu 
iradiază valori estetice. Valorile etice sunt grânele bogate ale epicului. 
Deci, şi prin predilecția pentru etic, epigrama este copilul genului epic. 


În concluzie, nici măcar prin prozodie, criteriul esențial după care s-a 
făcut încadrarea epigramei în genul liric, epigrama nu are sânge de ru- 
denie cu acest gen, întrucât prozodia cochetează firesc, de multă vre- 
me, şi cu genul epic, după cum am văzut, în baladă, în fabulă și în poe- 
mul eroic. 


În numele teoriei artei, unii reprezentanți, nu întotdeauna îndeajuns 
de răbdători, prin repede înainte, bazându-se pe un mijloc formal, pe 
prozodie, pe cantabilitate, au plasat epigrama în genul liric. Miopismul 
lor s-a oprit în anticamera teoriei artei, neavând curajul sau răbdarea 
de a explora, metodologic, ţinuturile fenomenului. Printr-un efort de 
gândire a gândirii, sau de regândire a gândirii, filosofia artei, cu zvon de 
perspectivă şi de totalitate, plasează epigrama în genul epic, deoarece 
aceasta întrunește toate cerinţele legitime ale acestui gen. Mult lăudata 
simultaneitate, care tronează în regatul liricului, rămâne o iluzie iefti- 
nă, întrucât limbajul omenesc este, visceral, narativ. Fără narativitate, 
poezia s-ar reduce la exclamaţie și la interjecţie. În limbajul omenesc, 
simultaneitatea naturală sau fictivă nu poate fi exprimată decât narativ, 
succesiv. Retorica generală a descoperit narațiunea și în sisteme non- 
lingvistice, anume în benzi desenate, în fresce, în columna traiană, în 
vitralii, în teatru, în cinematograf. 


Dacă unii contestă narativitatea epigramei, referindu-se la minuscula 
ei dimensiune textuală, le aduc la cunoștință că, după gramatica nara- 
tologiei, o povestire minimală se dezvăluie în celebra sintagmă: „Veni, 
vidi, vici”. Dar, în urma acestor constatări, unii îşi pot închipui că e o 
blasfemie să schimbi domiciliul epigramei din genul liric în genul epic, 
văzând, în acest demers, un gest de frondă. Iar eu afirm că nu este vorba 
de frondă, ci de dreptate metodologică. 


O surpriză de proporții se ivește atunci când este vorba despre „poan- 
tă”, ca specific al epigramei, rod al ironiei, figură retorică, metalogism 
nu îndeajuns de clarificat. Ironia, în esenţa sa, înseamnă simulare, 
prefăcătorie, mască, elogiu fals adus unei nonvalori. Ironia neagă fal- 

se valori, le degradează, le micşorează și chiar le anulează. Ironia se 
desprinde de obiectul vizat, asemenea naratorului obiectiv, care nu se 
amestecă în poveste, demers narativ prin excelență. În genul liric, poe- 
tul este copleșit de obiect, de referentul exterior, este „pacient”, trecând 
prin toate stările de prizonierat, de la deznădejde şi disperare până la 
admiraţie sau venerație. Obiectul genului liric este pânza de păianjen 
în care poetul, odată prins, se va mistui, neputincios. De aici vine şi gra- 
vitatea poeziei. Cleiul genului liric este neiertător. Concluzia ne spune 
că ironia ne duce, cu necesitate logică, spre genul epic, narativ. 


Surpriza cea mare vine abia acum. În lumina filosofiei artei, cu un grad 
de generalizare superior față de teoria artei, valoarea literară a unei creaţii 
artistice nu ţine de încadrarea în specie și în gen, demers cu valenţe for- 
male, inerte, morfologice. De la înălțimea filosofiei artei, arta, ca atitu- 
dine față de lume, se desfăşoară, de când e lumea, simultan, pe două 
principii: principiul gravităţii și principiul comico-umoristic. Reflexele 
gravităţii acoperă toate cele trei genuri literare, liric, epic și dramatic. Re- 
flexele principiului comico-umoristic se desfăşoară nestingherite, la fel, 
în toate genurile și în speciile lor. În „arborele lui Porfirius”, genurile și 
speciile sunt „accidente”, nu au valenţe axiologice. 


Valenţele axiologice vin de la principiul care le însumează. Prin urma- 
re, genul epigramei nu este genul liric, nici măcar genul epic, ci genul 
umoristic, exprimat în diferite forme „accidentale”, cu caracter didactic 
şi analitic, necesare la un prim nivel de receptare artistică. 


Gravitatea şi umorul, atitudini transcendentale ale simţirii omenești, 
sunt „băuturi” cu certe reflexe de absolut, iar genurile şi speciile sunt 
„paharele”, de diferite forme şi mărimi, cu ajutorul cărora le „consu- 
măm', după loc, după timp, după interes sau dezinteres. 


Fiecare cititor, potrivit staturii sale intelectuale, citeşte ceea ce scrie pe 
raftul de jos al teoriei artei, sau pe raftul de sus al filosofiei artei. Cel 
care citeşte raftul de sus ştie ce scrie pe raftul de jos. Cel care citeşte 
numai ce scrie pe raftul de jos, nu va şti niciodată ce scrie pe raftul de 
sus. Efortul de gândire face diferența. 

Lina CODREANU 
| Epigramistul Efim Tarlapan 


x A 


L.C. — profesor la Colegiul 
Naţional „Cuza Vodă” din 
Huşi, jud. Vaslui. Prozator, 
istoric şi critic literar, 
publicist, documentarist. 
A publicat cronici, recenzii 
şi medalioane literare, 
reportaje, studii, eseuri, 
beletristică în diverse reviste 
din România, Republica 
Moldova, Canada şi SUA. 
Cărţi publicate (selectiv): 
Theodor Codreanu. Bibliografie 
critică (Chişinău, Biblioteca 
Municipală „B.P. Hasdeu”, 
2012); Viața ca o poveste, 
lagărul — un coșmar (Galaţi, 
2013), proză documentară; 
Chemarea apelor (laşi, 2017), 
roman; Răsfrângeri critice 
(Bucureşti, 2018), critică 
literară; Costache Olăreanu. 
Arhitecturi ludice (Târgoviște, 
2019), studiu monografic. 
Membru al Uniunii Scriitorilor 
din România, Filiala laşi. 


Literatura comico-satirică în versuri pare in- 
suficient încadrabilă unui anume gen literar, 
fiindcă, pe lângă epicele fabule, există cuplete, 
scheciuri, dar și vodeviluri şi farse destinate 
artei spectacolului. În categoria satiricului, 
cel mai bine așezate sunt speciile lirice: sati- 
ra, epigrama, pamfletul, parodia ori miniona 
epigramă. 


Intenţia autorilor este polivalentă. Pe lângă o 
binedispunere fiziologică și/ori estetico-lite- 
rară, ei ţintesc viciile morale ale omului sau 
ale societăţii cu buna intenţie de a le înlătura. 


O astfel de literatură satirico-umoristică a 
constituit temeiul creaţiilor lui Efim Tarlapan 
de la debutul său publicistic din 1968 şi edi- 
torial din 1974, Scuzaţi pentru deranj..., 
până la ultimele cărți, Zâmbete pentru export 
(2012), Aerul de-acasă (2013). Scriitor pro- 
lific, autor a peste 60 de volume (poezie sa- 
tirică, publicistică, eseistică, aforisme și tra- 
duceri), basarabeanul Efim Tarlapan (17 mai 
1944, satul Măgurele, Ungheni — 8 decembrie 
2015, Chişinău) s-a impus, îndeosebi, ca re- 
prezentant al genului satirico-umoristic, dar 
a contribuit consistent la integrarea literaturii 
române în aria Moldovei din stânga Prutului 
şi la promovarea valorilor „moldovenești” în 
România. Remarcabilă rămâne prima Marea 

antologie a epigramei românești 
(2005) / Antologia epigramei 
româneşti (2007), care însumea- 


Efim TARLAPAN 


ză încercările epigramatice din 
cinci secole, de la umaniști până 
la contemporani. 


În anul 2014, la Casa de Editură 
„Dochia” din Cluj-Napoca, lui 
Efim 'Tarlapan i-a apărut volu- 
mul De la Nistru pân la Nisa, 
tot românul râsu-mi-s-a!. Cartea 
este o antologie de autor cu 
„scrieri selecte”, cuprinzând „sa- 
tire, fabule, parodii, epigrame, 
versuri pentru copii, aforisme DOKIA 
şi eseuri tragi-comice”, În loc de 


precuvântare, autorul a așezat Confesiuni provocate, un dialog iniţiat de 
Constantin Zărnescu și focalizat pe viaţa şi opera scriitorului. 


Prima secţiune, Satire, începe în gamă homerică (Iliada), respectiv bu- 
dai-delenească (Țiganiada), cu un Argument centrat pe ideea condiţiei 
ingrate a neamului situat între trădarea Vestului și prădarea Estului, 
ceea ce dă tonul întregului ciclu satiric: „Deseori trădat de Vest/ Şi de 
Est prădat, acest/ Neam al meu voinic, frumos,/ Gârbov azi de chin ca 


» 


scoaba,/ E ca un Isus Hristos/ Între Iuda şi Baraba!..?, 


Adresările din titluri — Stricătorilor de limbă... , Fraţilor mei, Vecinului de 
la est, Către contemporani, Ruso-bolșevicului, zis şi „frate mai mare”, Unui 
antiunionist — sunt derutante, pentru că textele nu sunt omagii, adulări, 
dedicaţii, ci atenţionări că acele tipuri umane reprezintă ţintele satire- 
lor sale. Problematica lirică rămâne a unui mare patriot, amărât în sinea 
sa că atitudinea şi sentimentele contemporanilor nu sunt la înălțimea 
oportunităţilor pe care le-a avut țara îndată după 1989. Indignarea lui 
are cauze specifice Republicii Moldova: în insolitul „Babilon”, limba 
maternă e grav scâlciată; granița a devenit motiv de gâlceavă între frați, 
înlesnind străinilor ocuparea moșiilor străbune; raptul de teritoriu și 
de ape ale meleagurilor strămoșești e realitate cruntă, încât se aude 
şi SOS-ul naturii răpite („Marea noastră vrea acasă”); viclenia ruso- 

bolşevicului, a „fratelui mai mare”, nu mai poartă mască („Cu-o mâ- 
nă-mi iei din țară Marea,/ Cu alta-mi dai colacul de salvare”), în timp 
ce antiunionismul rămâne inexplicabil. Dincolo de ascuţimile satirei, se 
întrevede drama artistului conștient că ţara și neamul i se destramă: 
„Rămas în urma lor [valurilor, n.n.] un rac,/ Se zbate-n negrul tinei/ 
Ca marea noastră din Bugeac/ Pe harta... Ucrainei” (Reflux). Din 
punct de vedere estetic, nu hazul/ râsul este urmarea, ci o mare îngrijo- 
rare pentru soarta ţării sărăcite de „analfabeți bogaţi”, stare ce se răsfiră 
în sufletul cititorului. 


Cele douăsprezece Fabule confirmă așezarea scriitorului alături de ma- 
rii fabuliști români (Gr. Alexandrescu, Tudor Arghezi, Aurel Baranga, 
Marin Sorescu, Petru Cărare ş.a.). Menite a corecta felurite apucături 
— prostia, infatuarea, linguşirea, trădarea, lipsa de talent —, fabulele nu 
duc niciodată lipsă de subiecte. Deoarece a stat cu dârzenie pe linia 
întâi a frontului de apărare spirituală a neamului, limbii și valorilor cul- 
turale românești, Efim Tarlapan a ales și a ţintit ceea ce se potriveşte 
timpului și ariei geografice în care a trăit, de pildă, șfichiuind echidis- 


Lai | 
u= | 


13 mai 2011, Chișinău. Ana Bantoș (dreapta) 
împreună cu Lina şi Theodor Codreanu 


EET ROMIÂINIĂ 


tant şi pe Licuricii anemici şi confuzi, dar şi pe vârcolacii rapace: „Pe 
la Prut, bezna-i deplină/ (Sunt indicii!) -/ Au rămas fără lumină/ 
Licuricii.// Cine sunt autorii stării? / Ei, sireacii —/ Şi-au ales în capul 
țării... / Vârcolacii!” (Licuricii). Prudent, scriitorul se protejează cu 
scutul sarcasmului: „Critic, tu, cu multă şcoală,/ «Ronţăie» şi o mo- 
rală:/ Deşi pânză bagă-n rânză,/ Molia nu face... pânză!” (Morala fără 
fabulă). Pe timpul bolșevismului, pentru asemenea aluzii curajoase ar 
fi stat mulți ani prin lagăre, așa cum a îndurat cincisprezece ani scriito- 
rul chișinăuian Nicolai Costenco (1913-1993). 


Cu aceleaşi intenţii comico-satirice sunt scrise şi numeroasele Parodii, 
care vizează creaţii originale ale poeţilor, prin preluarea unor idei, teme 
ori motive, fără a se îndepărta de mijloacele artistice ori de prozodia 
originalului. E de observat că Efim Tarlapan nu-și moaie pana în vi- 
triol, ci păstrează tonul blând, boemic şi rafinamentul stilistic de mare 
creator. Asta e impresia generală, dar cine le va citi va descifra sensu- 
rile absconse, conform avertismentului dat de Ion Budai-Deleanu în 
scrisoarea către Petru Maior: „Cel înțălept va înţelege!” (Țiganiada). 
Parodiile sale sunt caricaturale ori burleşti (Minerului, Catastrofă ae- 
riană, Păroşii), însă majoritatea dau un fel de replici hazlii pentru 
problemele grave ale creaţiilor poetice vizate. Între autorii ale căror 
creaţii au fost parodiate figurează Al. Macedonski, Tudor Arghezi, 
M.R. Paraschivescu, Nina Cassian, Aureliu Busuioc, Grigore Vieru, 
Leonida Lari, Dumitru Matcovschi, Vasile Romanciuc, Mircea 
Cărtărescu, Nicolae Popa. 


Efim 'Tarlapan a explorat teritoriul epigramatic de la debutul său edi- 
torial până la antologări succesive ale epigramei românești și străine: 
Cu poante pre moarte călcând (2005); Marea antologie a epigramei 
româneşti, de la bijuterii folclorice la performanţe clasice (2005); Câte-o 
poantă de căciulă... (2007); Râsul lumii, la români (2010); Epigramiada 
românească. Antologie exhaustivă (2016, postum). 


Deşi „Într-o țară fără viață,/ Duc o viață fără țară!” (Doină nouă), Efim 
Tarlapan şi-a asumat condiţia de artist cu verticalitate, a apărat stator- 
nic valorile românești de pe ambele maluri de Prut, a militat pentru 
re-unire și nu întâmplător a ales motoul secțiunii Epigrame: „Chișinău 
şi Bucureşti,/ Două State românești,/ Ar fi foarte fericite/ De-ar fi... 


[> 


Statele unite!” (Statele). Prin caracterul ei muşcător, într-o frazare ana- 

morfozată şi cu poantă inteligentă, epigrama i-a permis să fie necruţător 
cu non-valoarea și cusururile semenilor, existente dintotdeauna, de al- 
tfel, în lume. Epigrama este arma veritabilă a artistului îndreptată în spec- 
tru tridimensional asupra (i) moralei: în planul orizontal al lumii prezen- 
tului, în perspectivă, dar şi în adâncimile uitate ale istoriei. Dacă forma 
epigramatică are canoane prestabilite (comprimare în catren, rimă per- 
fectă şi, la final, poanta), substanţa ei este neîngrădită din punct de vede- 
re al ideii, temei și motivului literare. Problematica epigramelor adună la 
un loc situaţii, fapte, evenimente socio-politice, atitudini, „protagoniști” 
etc. cu sorginte în realitatea istorico-socială intrinsecă „înregistrată” de 
scriitor. Piramida epigramatică are drept bază la sol drama românismului 
„basarabenesc” aflat „sub tălpile Rusiei”, pe care o ilustrează fără înconjur 
atât titlul cărții cu o parafrazare inspirată din Doina eminesciană, cât și 
titlurile catrenelor, din care aleg câteva: România mea, creștina... , Iarnă 
basarabeană, Din Basarabia, La împlinirea a două secole de la răpirea de 
către ruşi a Moldovei dintre Prut şi Nistru, Unor ultrapatrioți basarabeni 
refugiați în România, Basarabia, Vama de la Prut, Republica Moldova, 
Costumul meu naţional, După vizita președintelui Ucrainei, a cărei hartă 
include muntele și marea noastră, Găgăuzii din Moldova, Rugă pentru in- 
trarea basarabenilor în U.E. ş.a.m.d. Pot fi identificate frânturi din istoria 
recentă și din actualitate despre românii din Basarabia, încât i s-ar putea 
reproşa scriitorului că acestea nu sunt subiecte de epigrame, că mai repe- 
de conduc spre meditaţie şi reflecţie decât către umor. Eronat și repro- 
babil! Tarlapan realizează performanţa de a sublima simultan cele două 
categorii estetice antitetice, comicul şi tragicul, acel „haz de necaz” ori „râ- 
su-plânsu” din popor. Câţi dintre românii din Ţară au avut reușite literare 
croite din astfel de material ne-epigramatic? 


Utilizând cu măiestrie mijloacele satirico-umoristice — tonul mucalit, 
ironia, aluzia, paronomaza, metafora usturătoare, paradoxul, persifla- 
rea, echivocul —, asemenea celorlalți epigramiști, Efim Tarlapan prin 
„epigramiada” sa aduce în „poantă” și tipologiile umane ori situaţiile 
comune, „la vedere” şi în câteva titluri definitorii: Unui candidat, 
Eficiența grevelor şcolare, Statul şi pensia, Cheia coaliției, Unui falsifica- 
tor de vin, Unui plagiator născut în zodia maimuţei, Din meditaţiile unui 
pleşuv, Unui june, Unei pseudovedete, Unui doctor carierist, Unui tânăr 
chirurg, Unei poete de curte, La un târg de carte, Unui plagiator. 

Numele său continuă seria celebrităților literare românești care 
au cultivat/cultivă specia epigramei, precum Cincinat Pavelescu, 
N. Mihăescu-Nigrim, George Zarafu, George Petrone, Ştefan Cazimir, 
Elis Râpeanu, Ion Diviza, Ananie Gagniuc, Gheorghe Bâlici ș.a. 


Contraatacurile epigramatice (altă secţiune a cărţii) prezintă interes 
pentru că sunt cioburi cu imaginea autorului din oglindirile celorlalți 
epigramişti. Scânteietoare rămân însă cele două Dueluri epigrama- 
tice „de durată” (câte un ciclu de 214 epigrame), desfășurate alert pe 
pajiştea paginii de către Efim 'Tarlapan împreună cu Gheorghe Bâlici 
ori lon Diviza. 


Într-un memento omagial, confratele într-ale epigramei, Ion Diviza, 
a surprins memorabil spontaneitatea și flerul artistului: „Dacă ai no- 
rocul să dai peste Efim Tarlapan la vreo sindrofie cu colegii de breas- 
lă, cu ocazia vreunei manifestări culturale, nicidecum nu înseamnă 
că, gata, l-ai prins. În mijlocul convivilor, el nu-și mai aparţine nici sie 
însuşi. El aparţine, cu trup şi suflet, companiei. Este ostaticul poantei 
şi al vorbei de duh, al replicii percutante, al paradoxului și calambu- 
rului. Spre marea satisfacţie a celor din jurul său (nu a tuturor, firește, 
mai ales dacă aceștia sunt scriitori), maestrul Tarlapan stoarce umor 
din orice frază aruncată de comeseni, întorcând-o, sucind-o în fel şi 
chip, până nu mai rămâne din ea altceva decât... derizoriul. Îi anga- 
jează în acest exerciţiu al spiritului şi pe amicii săi şi adeseori se în- 
cinge un foc de artificii de-ţi ia ochii... minţii” (în „Limba Română” 
(Chișinău), nr. 1-2, 2016). 


Alte câteva secțiuni de poezie şi referinţe critice din volumul De la 
Nistru pân' la Nisa, tot românul râsu-mi-s-a! completează portretul lui 
Efim 'Tarlapan ca personalitate artistică polivalentă, ca pildă a românis- 
mului în planul literaturii românești contemporane. 

Oxana GHERMAN 

Rezonanţele vocii auctoriale 

în romanul Puzzle sau De ce copacii 
sunt galbeni de Iurie Bojoncă 


După ce îşi certifică identitatea literară prin 
câteva volume de poezie (Peștera mâglei, 
Chişinău, 1996; Teama de scris, Timişoara, 
2002; Mesaje din ocnele paradisului, Timişoara, 
E 2003; Râul Zero şi plopul fără soț, Timişoara, 
A 2007; Din pușcăriile paradisului/ Dalle carceri 
del paradiso, Timişoara, 2010; Il motivo dello 
O.Gh. — cercetător ştiinţific specchio, Roma, 2016), Iurie Bojoncă răspun- 
la Instiiuiu ae Moode desi mei provocări epice, publicând romanul 
Română ,B. P. Hasdeu p ? | D za Ibeni (Edi 
din Chișinău. Absolvă Puzzle sau De ce copacii sunt galbeni (Editura 
Universitatea Pedagogică de Pontos, 2019). Conţinutul narativ întruneşte 
Stat,lon Creangă” (2010). elemente de roman social, roman-eseu și 
Susţine teza de doctor În  metaroman, în structura căruia autorul se 
filologie în cadrul Institutului . . x . . . . 
a E ficționalizează, devine personaj, construindu-și 
de Filologie al Academiei de i l din i . iouril l 7 
Ştiinţe a Moldovei (2016). textul din interior. Figurile centrale, Mano- 
Colaborează la revistele le şi Ana, reprezintă esențe umane de natură 
„Quadrat', „Sud-Est cultural, mitologică, create prin reciclare artistică, prin 
„Contiafort,„Vocea reactualizare parodică. Profilul protagonistu- 
Basarabiei ș.a. : EE : 
"lui, Manole, pare o proiecție a eului creator, 
un alter ego, elementele biografice ale autoru- 
lui stabilind pe alocuri raporturi de similitu- 


= 


dine cu cele ale personajului. 


Romanul începe cu o secvență metaforic- 
simbolică a viziunilor unui Ochi, personaj 
abstract, care funcționează și ca laitmotiv. 
Pe fundalul imaginilor în care Ochiul se hi- 

perbolizează gradat în lac, cer, univers, se repetă câteva fragmente din 
evenimentele socio-politice din Chişinău, de la 7 aprilie 2009. Geneza 
metaforei ochiului este prezentată în discursul naratorului-autor, care 
confesează unele momente biografice și literare aflate în legătură cu 
„viziunile” Ochiului. Sunt evocate prin flashback scene din copilă- 
ria naratorului, printr-un stimul de natură religioasă (o icoană), deşi 
personajul se declară credincios mai cu seamă în Dumnezeul cuvin- 
telor. Narațiunea evoluează în reflecţie, contemplare, e întreruptă de 
fragmentele lirice despre temporalitate, continuând cu declaraţia de 
renunțare la timp în construcţia romanului. Autorul ficțional îşi decla- 
ră intenţiile creative şi destăinuie modul în care se doreşte concepută 
opera: „Începutul formal al romanului meu este sfârșitul unui alt ro- 
man, scris de altcineva. Iar așa-zisul sfârșit al romanului meu va fi un 
început pentru un roman al altcuiva, care va veni după mine. Unul care 
poate nici nu s-a născut” (p. 13). 


Primul personaj care intră în scenă e, aşadar, Manole, căruia, ajuns în spi- 
tal în urma unui accident, îi sunt găsite în buzunar câteva foi cu notițe și 
un început de scrisoare, fragmente care intră în conţinutul cărţii. Acestea 
formează un eseu despre emigranţi, plin de durere și revoltă, în care este 
conştientizat statutul de străin al omului plecat în străinătate: „Eşti străin 
acasă. Eşti străin şi acolo unde ai evadat. Nu-ţi rămâne decât resemnarea 
în faţa unei situaţii ireversibile...” (p. 15). Autorul (fictiv) intervine peri- 
odic cu unele explicaţii pe care le introduce în paranteze, în stil regizoral. 
Personajul este şi el un intelectual care pregăteşte apariţia unui roman: 
„Romanul meu se va numi Exod interior. Personajul principal voi fi eu. 
Voi povesti despre toate nedreptăţile care se fac în această „cizmă” putu- 
roasă, plină de structuri mafiote” (p. 20). Textele lui Manole se întrerup 
brusc și naratorul intervine cu reflecții metatextuale: „Să revenim în ca- 
mera de scris. Să vedem ce este real și ce-i ficțiune. Să le luăm pe rând. 
Patul este real? E real, fiindcă eu sunt viu și dorm când obosesc” (p. 21). 
Atât autorul fictiv, cât şi Manole își etalează statutul de personaj, narator, 
cât şi de autor al romanului. 


Unele capitole se dezvoltă sub formă eseistică, de reflecţie asupra unor 
teme ca dragostea, timpul, credinţa, adevărul şi legătura dintre ele: 
„Vor fi instituite impozite de stat pentru consumul de timp. Vom trăi 
atât cât vom fi în stare să achităm taxele. Nu vom fi limitați în libertățile 

ce ţin de ordin social. Vom cunoaște limita noastră în timp” (p. 31). 
Acestea întârzie în mod intenţionat începutul liniei propriu-zise de su- 
biect, lăsând în stare de suspendare „romanul” Anei și al lui Manole. 
Apropierea de subiectul promis se face extrem de încet, prin digresiuni 
lirice şi comentarii despre motivele baladei populare şi ale dramei lui 
Lucian Blaga, care reiau mitul jertfei pentru creaţie. Discursul Autoru- 
lui despre copilăria, locurile natale, realităţile Basarabiei sovietice, ale 
lumii personajului (biografie ficționalizată) este completat de discur- 
sul lui Manole, care prezintă o serie de probleme ale lumii contempo- 
rane din punct de vedere social, economic, politic („Jocul de șah”, „Jos 
comuniștii!”), cultural, religios. 


Secvenţele poetice despre Ochi devin pe alocuri critice și ironice, cum 
e, de pildă, cea în care se prezintă cele două găuri albe din ochii statuii 
lui Lenin instalată în biserica satului, curăţită pe timpul sovietic de re- 
cuzita bisericească și transformată în „Palatul Fericirii”, unde aveau loc 
ceremoniile de înregistrare a căsătoriilor. Sătenii continuă să se com- 
porte în Palatul Fericirii ca în biserică: „Când îi păşeau pragul, bărbaţii 
îşi scoteau căciulile, iar femeile își puneau broboada, aşa cum se cuvine 
într-o biserică creștină, dar cum ajungeau în faţa altarului, le dispărea 
lumina din ochi. O masă mare, acoperită cu stofă roşie de catifea. Pe 
masă câteva sticle cu şampanie..” (p. 58). Fiecare capitol îl anticipea- 
ză tematic pe următorul, discursul autorului-narator continuă eveni- 
mente povestite pe foile din buzunarul lui Manole, acestea găsindu-și 
reflectare poetică în discursul Ochiului. 'Toate vocile narative creează 
senzaţia unei singure voci cu multiple rezonanțe. 


Starea de lucruri se prezintă din diverse perspective. Basarabia, devenită 
după 1989 „republicuţă”, ajunge să-și alunge eroii eliberării naționale de 
acasă: „Şi când stăm și ne gândim cum ne pornirăm la drumul de elibe- 
rare naţională cu cele mai nevinovate cuvinte, de tipul «Alfabet latin!>, 
«Limbă-alfabet!», «Noi suntem acasă!», şi parcă presimțeam că după 
aceste exclamaţii nu va mai fi chip să fii acasă” (p. 64). Imaginile sărăci- 
ei cumplite din Basarabia anilor '90 sunt expuse cu o ironie acidă: „lar 
prin satele cele mai îndepărtate, din lipsă de bani, se făcea târg ca în Evul 
Mediu. Era un simplu schimb de produse. O secure e schimbată pe o 
rață. Un ciocan — pe un cocoș. O curcă chioară se dă pentru o pereche 
de ochelari de văzut, buni pentru a pune aţa în ac, pentru a scrie o scri- 

soare, dar și pentru a vota corect. Cu un borcan de slănină îţi procuri o 
pereche de chiloţei cu gherghef și, mai stai, poate o batistă de nas, dacă se 
întâmplă cumva să ai guturai” (p. 68). Fenomenul social produce câteva 
valuri de migraţie în masă care nu mai încetează zeci de ani: „Îmbulzea- 
lă la identitate. Identitatea i se dă fiecărui după cum va scrie în cerere. 
Dacă nu reușești să convingi că ești român, atunci convinge-i pe bulgari 
că eşti bulgar, ei tot în Europa sunt. Coadă la obținerea cetățeniei româ- 
ne. Coadă la Chișinău. Coadă la Bucureşti. Babilonie modernă. Dorinţa 
de a lua lumea în cap intră în mai multe case” (p. 71). După fiecare epi- 
sod povestit, autorul își exercită funcţiile chiar din contul narațiunii, 
interacționează cu personajele și ghidează discursul după bunul lui plac: 
„Vă rog să fiți liniștiți. Calvarul cel mare abia începe. Lăsaţi filmele de 
groază. Priviţi ce se întâmplă la noi” ( p. 78). „Calvarul” este un lanț de 
evenimente din viața Anei, care lasă funcţia neremunerată de învățătoare 
din „republicuţa” ei şi pleacă în Italia. 


Narațiunea prezintă în detalii modurile în care basarabencele încearcă 
să treacă ilegal granițele pentru a ajunge la muncă în Italia, situaţiile 
oribile în care se pomenesc - falsificarea actelor, călătoria clandestină, 
încercarea de a contacta, în ţara străină, cunoscuţi care se eschivează de 
la promisiunile anterioare, încadrarea în „câmpul muncii” şi suporta- 
rea consecinţelor: „Astfel se stabilește un proces de transfuzie. Bătrâna 
toarnă în tine bătrâneţea ei și își administrează tinereţea ta. Așa ca în 
poveşti, ea îţi bea tinereţea ta și pe tine te adapă cu bătrâneţile ei grele” 
(p. 85). După mai multe peripeții în străinătate, Ana ajunge din nou 
în Basarabia, la un spital de psihiatrie, pe care autorul îl descrie ca pe 
un mic stat, în care alienaţii sunt conducători (sau invers). Povestirea 
de la spital devine o mică alegorie politică. Ana relatează viața ei în 
Italia, cum a fost minţită de o ucraineancă, hărțuită de stăpân, abuzată 
sexual de fiul acestuia, umilită la tot pasul. În discursul ei intră și „po- 
vestea” lui Manole, care o urmează, vine la muncă în Italia, se angajea- 
ză în construcţii, cade de pe schele, iar șeful îl crede mort și îl aruncă 
în tomberonul cu gunoi. Autorul, ca şi personajul, în calitate de nara- 
tor în fragmentele sale, prezintă aspecte și fenomene sociale legate de 
emigranți cum ar fi: munca la negru, Lega Nord, „moartea albă”, „para- 
disul fiscal”, colonizarea economică, condiţia intelectualilor români în 
Italia etc., o mulțime de lucruri şocante care nu se vehiculează în presă, 
dar se trăiesc zilnic de emigranți. 

Personajele romanului își cunosc statutul, își negociază intervențiile 
în text cu autorul, se supun poveștii pe care o prezintă autorul, care 
le schimbă deseori identitățile. Astfel, Ana şi Manole devin Vitoria și 
Nichifor Lipan. În rolul Vitoriei, Ana își caută soţul care fusese declarat 
mort (care este transferat dintr-un spital de nebuni din Rusia la „Co- 
dru” din Chişinău) și îl găseşte rezolvând un puzzle împreună cu ceilalți 
colegi — nouă meșteri mari, într-o sală de la ale cărei geamuri, printre 
gratii, se văd copaci artificiali, vopsiți în galben: „Dar orice lucrau ziua, 
noaptea se surpa. În lipsa acestora, supraveghetorul avea grijă să adu- 
ne cu o mătură miile de bucățele de carton colorat. Le punea la locul 
lor în lada cea mare. A doua zi meșterii vor începe de la capăt munca” 
(p. 159). Situaţia ilustrează o lume în care predomină absurdul; elemen- 
tele sociale, culturale, medicale sunt supuse procedeului de simbolizare 
şi metaforizare, iar cele mitice sunt devalorizate prin fixare în cotidian. 


Sfârşitul lucrării este o revenire la cadrul iniţial, al metaromanului. Au- 
torul discută aspecte ce țin de scriitură cu Primul cititor (critic literar) 
şi cu personajele: „Sări asupra Naratorului cu ameninţări de tipul: «Te 
dau în judecată! Îmi vei plăti pagubele morale! Te voi face să dezminţi 
public tot ce ai scris în roman despre mine! Nu mai vreau să fiu per- 
sonajul tău! Scoate-mă din paginile romanului... > Şi tot așa cerea tot 
felul de explicaţii” (p. 195), discuţie care se încheie cu promisiunea că 
personajele vor lua locul autorului în partea a doua a romanului, pe 
care o vor scrie fără implicarea lui. Nota finală este o justificare a auto- 
rului, romanul se finalizează cu raportarea ficţiunii tragice şi confuze 
în care trăiesc personajele la realitatea rigidă pe care o suportă lumea 
actuală, dar și cu surpriza unei nuanţe optimiste. 


Constantin ŞCHIOPU 

De la autobiografie la cronica 
unei epoci și a unor destine 


C.Ș. — prof. univ., dr. hab., 
Facultatea Jurnalism şi 
Științe ale Comunicării, 

Departamentul Teoria și 
Practica Jurnalismului, 

USM. Lucrări recente: 
Comunicarea: greșeli și soluții 
(coautor Marcela Vâlcu- 
Șchiopu), 2013; Metodica 
predării literaturii române, 
Piteşti, 2009; Arghezi, Barbu, 
Blaga. Poezii comentate. 
Pentru elevi, studenți, 
profesori, Chişinău, 2010; 
Manual de limba şi literatura 
română pentru clasa a X-a 
(coautor Marcela Vâlcu- 
Şchiopu) ș. a. 


Stelian Necula s-a născut pe 24 aprilie 1930, în 
satul Câșliţa-Prut, plasa Reni, judeţul Ismail. Nu 
împlinise nici zece ani când tatăl său, Hristache, 
om gospodar şi primar al satului, peste câteva 
luni de la cotropirea Basarabiei și anexării ei 
la URSS, în 1940, a fost arestat și deportat în 
Siberia. Aceeași soartă a avut-o și mama, Călina, 
moartă în 1945, după ce fusese ținută luni în şir 
în beciul din spatele primăriei și bătută. La nici 
15 ani împliniţi, în 1945, Stelian reușește, ajutat 
de două călăuze, să treacă Prutul înghețat, eva- 
dând din Basarabia iarăși cotropită. A absolvit 
Facultatea Mecanică a Institutului Politehnic din 
Bucureşti (actualmente Universitatea Politehnica 
din Bucureşti). A lucrat director general la uzina 
„Grivița Roşie” din București, ulterior a fost vice- 
ministru în Ministerul Construcţiei de Maşini. În 
prezent locuiește la Bucureşti, anul acesta împli- 
nind onorabila vârstă de 90 de ani. 


Trebuie să menţionez chiar din capul locului 
că problema privind agresiunea și anexarea 
forțată a Basarabiei la URSS, inclusiv cea lega- 
tă de deportările basarabenilor, de procesul de 
deznaționalizare a acestora, a fost o temă tabu 
până la declararea independenţei Republicii 
Moldova. Respectiv, literatura artistică română 

şi cea de frontieră nu prea abundă în opere despre consecințele și desti- 
nele basarabenilor determinate de această calamitate politică. Privit din 
acest punct de vedere, romanul Evadat din Basarabia cotropită de Stelian 
Necula, apărut în 2010 la București şi reeditat recent la Chişinău, răs- 
punde unei necesităţi stringente (de ce nu!) a cititorilor şi acoperă, tot- 
odată, un gol. 


Evadat din Basarabia cotropită este un roman autobiografic și în același 
timp un roman-cronică, o frescă a unei epoci tragice, în special din is- 
toria Basarabiei cu implicaţii în cea a României, marcată de cotropirea 
şi anexarea la URSS, în 1940, ulterior, în 1944, a teritoriului dintre Prut 
şi Nistru. Este o amplă confesiune, realizată în tonuri extrem de variate, 
mergând de la constatare și notație, de la comentariul și analiza istori- 
ei zbuciumate la pagini pline de lirism, de excepţionale pasaje descrip- 
tive, portrete literare, de eseu moral, social, politic, toate acestea dând 
o puternică unitate de atmosferă romanului, care nu năzuiește altceva 
decât o transcriere adevărată a realităţii. E mărturia unei conștiințe care 
a trăit din plin „teroarea istoriei”, biograficul, marcat de evenimente, în- 
tâmplări, situaţii, personaje etc. dând substanţă naraţiunii. „Calvarul ce-l 
descriu e al meu, al familiei mele, ce cu drag de Dumnezeu credea în 
trunchiul ei în floare. Nenorocirile, potop ce au distrus vieţi, de la bu- 
nei cu-nţelepciune-n veac subt frunte, până la fătul de subt inima de 
mamă, a fost osânda ce-au trăit-o părinţii, copiii în nedreptate cruntă”, 
menţionează autorul în Prefatio romanului. 


Memoriile lui Stelian Necula au fost generate nu numai de intenţia 
de a scoate în prim-plan destinul familiei sale şi al basarabenilor, dar 
şi de dorinţa de a da o replică epocii şi factorilor de decizie care au 
marcat traiectoria vieţii atâtor oameni, de a actualiza o experiență 
colectivă de tristă faimă - deportările populaţiei din Basarabia în pe- 
rioada 1940-1941. 


Acţiunea, urmărind detaliile şi drama mai multor destine umane (nu 
numai ale familiei scriitorului), în particular, şi a destinului Basarabiei 
cotropite, în general, debutează simbolic cu „Izvorul — casa buneilor și 
a nepoţeilor”, o întoarcere a autorului, grație memoriei vizuale, cu ima- 
gini destul de adânc conturate, spre vârsta de aur a fragedei copilării, 
marcate de amintirea clară a spaţiului de referință, a casei părintești, 
aşezată pe ulița mare, a bunicilor prinși în viață, a părinţilor, surorii, 


unchilor, mătușilor, verişorilor şi a altor ramuri ale arborelui său ge- 
nealogic. Între această narațiune, plină de lumină, și cea care încheie 
prima parte a romanului, intitulată „Eşti şi rămâi pe veci: Sfânta Mamă 
a noastră, cea dată de Dumnezeu”, finalizată cu evadarea protagonistu- 
lui-narator în România, se consumă dramele individuale ale persona- 
jelor, implicit cea a Basarabiei şi a basarabenilor (remarcăm faptul că 
în partea a doua - „Renaşterea. Inadmisibila osândă” — autorul insistă 
asupra destinului său după evadarea din Basarabia). Așadar, firescul 
existenţei, cu bucuriile şi frumuseţile ei, din deceniul al treilea al seco- 
lului al XX-lea, când „inviorat de adierea cu mângâiere de rouă a răco- 
rii din zorii zilei, trăiai îndemnul să zburzi pe aceste plaiuri sfinţite de 
Dumnezeu”, pe de o parte, teroarea, crima, violenţa, nebunia, mizeria 
materială și cea morală, instituite de regimul bolșevic instaurat, pe de 
altă parte, sunt două realități care determină destinele eroilor. 


Trebuie de remarcat că personajele romanului sunt oameni reali, care 
îndeamnă, prin însăși transparența lăsată lor de autor, mai degrabă, spre 
o lectură în cheie biografică, chiar dacă destinele acestora capătă, sub 
incidenţa evenimentelor cu care se confruntă, şi anumite semnificaţii 
suplimentare. Lumea ce populează romanul este foarte diversă, atât din 
punctul de vedere al categoriei și statutului social (țărani săraci, țărani 
înstăriți, învăţător, preot, notar, primar, doctor, agronom, jandarmi, 
comercianţi, invadatori, autorităţi sovietice), cât şi din cel caracterolo- 
gic. Majoritatea acestei lumi se cumpănește, în căutarea unui echilibru, 
între viața de până la cotropirea Basarabiei, determinată, în special, de 
muncile câmpului și de grijile cotidiene, și cea de după anexarea ei, care 
ameninţă, parte din locuitori căzând pradă noului regim, alții — golanii 
satului — excelând în săvârșirea răului. Totuşi, în aceste condiţii vitrege, 
oamenii (excluzând „cozile de topor”) au continuat să manifeste bu- 
nătate și să acorde sprijin celor năpăstuiți (în roman, sunt mai multe 
scene în care însuși protagonistul, familia lui sunt ajutați necondiționat 
de oameni chiar străini să facă faţă situaţiei în care nimeriseră), fapt din 
care rezultă coordonata umanistă a cărţii și totodată crezul autorului, 
că „indelunga unitate a convieţuirii ca neam, cu același grai duios de 
mamă, aceleași obiceiuri de suflet legate de nașteri, nunți, petreceri de 
bucurie sau de neîmpliniri, au sădit în sufletele noastre credinţa, unita- 
tea, dragostea, sprijinul și respectul de om și de proprietate. Mai puţin 
ura, invidia şi asmuțţirea între noi”. 

Felul în care scriitorul ştie să-şi împletească impresiile, trăirile, amintirile 
este remarcabil. Or, chiar şi când evocă uneori amănunte de periferie, 
el ştie să le dea și acestora sublinieri profund semnificative. În această 
ordine de idei, nu poate fi contestată și arta descriptivă şi portretistică 
(descrierea Prutului este un adevărat elogiu) a autorului, câteva dintre 
portrete, în special cel al mamei, rămânând memorabile. 


Așadar, romanul pune o problemă de proporţii uriașe. Tragedia care se 
conține în această carte e ceaa unui neam, pentru care pământul strămoșesc, 
unde îi sunt îngropate rudele, e alfa și omega existenţei, unica măsură de 
viaţă şi de leagăn până la mormânt (de aici şi refuzul mai multor locuitori 
ai satelor de pe malul Prutului, amenințați de represiunile bolşevice, de a 
se refugia în România). E, în termeni generali, începutul distrugerii unei 
legături genetice a basarabenilor cu neamul căruia aparținuse şi înlocuirea 
ei, prin constrângere, frică, foamete, deportări, cu pseudoconceptele „om 
nou”, „popor sovietic”. Anume în lărgirea orizontului până la acești termeni 
generici ai problemei stă un alt mare merit al scriitorului. 


Încă prin titlu, romanul lui Stelian Necula își dezvăluie semnificaţia aces- 
tei rupturi forțate a basarabenilor de matricea lor spirituală, înstrăinare 
pe care, parcurgând paginile cărţii, cititorul, în special cel tânăr, și-o poa- 
te explica fără dificultăți, dar cu uimirea faptului că așa ceva a fost posibil. 
Anume din acest motiv, autorul nu poate (și nici nu doreşte!) să elimine 
din pelicula amintirilor abuzurile regimului, afirmând în acest sens în 
Prefatio: „Făcut-am încercarea să nu accept uitarea pentru urgia silită de 
ne-oameni peste străbunii noștri; am fi fără-ndurare de milă, când jertfa 
lor e darul cu viaţa, pentru cei ce suntem azi. Uitarea e păcatul nepăsării 
potrivită celor slabi, dar e ruşinea morală a celor ce trăiesc apoi, pe sacri- 
ficiul dragostei de viață, curmate cu voința strămoşilor ce-au fost”. 


Prinse într-un chenar al durerii covârșitoare, confesiunile, relatările, evo- 
cările lui Stelian Necula trezesc în sufletul cititorului de astăzi regretul, 
compasiunea şi, poate, într-o măsură mai mare, revolta şi îngândurarea, 
pe care le simți în fața acestei istorii zbuciumate căreia i-au căzut pra- 
dă atâtea destine umane. Or, viața noastră sufletească îşi are rădăcinile 
şi în ceea ce s-a întâmplat și ce ne-au lăsat acești oameni, mulți dintre ei 
dispăruţi fără urme, ale căror amintiri se amestecă printre gândurile şi 
frământările cotidiene ca o undă de cântec rătăcit de pe alte tărâmuri și 
totuși atât de familiar. 

Stelian NECULA 


Evadat din Basarabia cotropită 
(fragment) 


Luni dimineaţa, începând cu ceasurile cinci, toți eram prin jurul căruţei, 
aducând câte ceva din lucrurile strict necesare, pentru nevoile ce le va 
avea tata-n zilele, speram, în care îl vor ţine în cercetare. Așa credeam, dar 
şi din auzite de la alții, despre ce cereau politrucii; schimburi de rufe, pat, 
pernă, obiecte de spălat, nimic pentru bărbierit şi alimente pentru o săp- 
tămână. Vizita se accepta la sfârșitul primei săptămâni, când se anunța 
dacă i se dădea drumul acasă, terminându-se cercetările. 


Neştiind dinainte, nu se anunțau și nu se primeau vizite, trebuia ca fami- 
lia să vină pregătită cu schimburi și alimente. Orice obiecte suplimen- 
tare, dacă erau aprobate să fie aduse, se aduceau săptămâna următoare. 
Nu se organizau vizite în timpul săptămânii. La șase jumătate, apăru şi 
licheaua de Lazarin, care era piază rea, ce stătea în cârca noastră, într-un 
răgaz în care simțeam nevoia să fim numai, noi, familia. Tata şi cu mine 
ne-am așezat în faţă, tata urma să-l mai ia pe bunul cal Miga. În mijloc s-a 
așezat mama și cu Dochina, iar Lazarin cu nevastă-sa pe banca din spate. 


- Măi Hristache, se adresă predsedateli, da, pe mine cu nevasta ne-aţi 
așezat pe locurile de onoare. Se vede că ştii regulile şefiei. 


— Ghiţă, te-am așezat în spate, ca pe cei care asigură paza, stau cu pis- 
toalele în spatele condamnaților. Dar și pentru onoarea că ești şef, se- 
nțelege. 


După ce s-au urcat toți în căruță, tata s-a dus în față la dragul lui Mișu, 
i-a prins capul în mâini, l-a mângâiat, l-a sărutat şi a început să plângă. 
Mişu a frecat capul de faţa tatei, parcă plângea și el și a început odată să 
necheze cu o tristețe sfâşietoare, parcă bocea. Şi se freca de tata şi ne- 
cheza scâncind ca un copil. Tata l-a mai sărutat iarăşi şi, neputând să-i 
mai vorbească, s-a urcat în căruţă. Alexandru a mai venit şi el o dată, l-a 
îmbrățișat pe tata și, plângând, a plecat să-nchidă porţile. 

— Adio, căsuţa mea, în 
care visam să mor. L-a în- 
demnat pe Mişu la drum, 
dar el trăgea a zăbavă, 
presimțea ultimul drum 
cu stăpânul iubit. Noi atâ- 
ta am plâns, că îmi făcea 
impresia că în urmă băl- 
teau lacrămile după noi. 
Ioana, nevasta lui Lazarin, 
văzând atâta durere şi-a 
dat și ea drumul la plâns. 
În ceva mai puţin de două 
ceasuri, am ajuns la Reni. 
Drumul tot a fost o tăcu- 
tă, mută. Cred că zburase- 
ră şi gândurile din capete 


şi simţurile din sufletele 
noastre. Atunci am simţit și eu că poţi să mergi la moarte golit de viață 
conştientă, precum cad stelele, în nopţile senine. Doar liniştea, tăce- 
rea neînțeleasă se mai auzea, în gând. Am oprit căruța după un colț 
de stradă, unde se afla o mulţime de căruțe, ce aduceau micii obârşiei 
basarabene la sacrificiu pe jertfelnicul însângerat al puterii sovietice. 


Lazarin, de mustrarea conștiinței ce n-o avea, se vedea că era nervos. 
Era într-o capcană de șobolani, în care nu știa cum a intrat. Parcă ar fi 
vrut s-o şteargă. Dar ţeasta-i era pustie. Și ca să iasă din clenci, zise: 


— Hai, nea Hristache, să mergem odată să scăpăm de mizeria asta, s-a 
adresat mai omenos tatei. Simţea și el sub carapacea lui de nesimţire că 
ceea ce fac noii lui stăpâni este o crimă, ce numai Dumnezeu ar trebui 
să tune şi s-o oprească. Oamenii n-au ajuns decât uneltele neoamenilor. 


- Hai, Ghiţă să mergem, să scapi și tu și să pleci acasă. Că zilele urmă- 
toare ai să aduci un cârd mai mare de miei, pe care taică-tu şi maică-ta, 


când îi avea, îi sacrifica de Paşti de ziua Invierii. 


Se apropia ceasul nouă. Pe gardul lung al închisorii improvizate pentru 
adunarea victimelor bolșevismului, din doi în doi metri, erau agățate 

anunţuri. Câte un soldat cu automat pe umăr aștepta prada; vânătoare 
de care era demnă numai minunea minunilor omenirii, puterea sovie- 
tică, unde vânatul venea nesilit să miroase praful de pe țeava puștii. 
Doar grozăvia educaţiei bolşevice încolțită și crescută pe un ogor de 
neam fertil acestor semănături în sânge putea să facă omul nou; care cu 
aceleași mâini și ochi (de capete nu poate fi vorba), să semene aseme- 
nea ogoare și să mănânce şi să bea recolta la botezuri, nunţi şi înmor- 
mântări, măcar familiale. Nu a fost greu să-și găsească locul de pornire 
spre jertfă. La întâlnirea cu soldatul, Lazarin s-a recomandat repede 
predsedateli satului Câslița-Prut, să nu-l confunde, iar soldatul le-a 
spus să meargă după el. La intrarea în clădire, soldatul le-a arătat una 
din uși şi l-a întrebat pe Lazarin: 


— Dg unde sunt hârtiile? 


A scos repede din sân un plic mare maro-închis și i l-a dat soldatului. 
Dar nici înainte, nici pe drum, nu vorbise de vreun plic. Nemernicul 
se plângea de ce l-o fi chemat și pe el. Mama și noi, copiii, urmăream 
fiecare pas al tatei, de pe trotuarul de vizavi. Când tata a văzut că a dat 
plicul, s-a întors în ușă și a strigat: 


— Lazarin m-a predat, m-a vândut! Şi plângând, cu batista-n mână 
steguleț, ne-a transmis cel mai dureros adio pe care l-am trăit în viața 
mea. A dispărut împins de soldatul bolșevic după ușa care i-a închis 
dreptul la libertate. 


Mulţumim, tovarășe rege și tovarăși guvernanţi români fraţi, pentru 
diabolica dragoste de neam, dăruită, bătând din palme, comunismului 
care vă va asfixia. Deşi, cum vă cunoaștem, tot noi vom fi vinovaţii adu- 
cerii comunismului. 


După puţin timp a ieșit Lazarin cu soldatul. I-a arătat soldatului spre 
noi, dar el n-a venit. Acesta s-a prezentat şi văzând că mama îi răspunde 
în rusește, a devenit mai binevoitor şi ne-a dat instrucțiunile pentru 
vizitele de sâmbătă. A luat lucrurile aduse pentru tata şi a plecat, spu- 
nându-ne la revedere (dasfidania). Mama l-a întrebat: 


- Dg după mult timp ne vom revedea? 


La care soldatul a dat un răspuns în grabă, uitându-se şi el în toate 
părţile. 

— Rugaţi-vă să-l ţină aici cât mai mult. Ar fi mai bine şi pentru voi. 


Ne-am adunat toți trei, la căruță, rămași fără cârmaci. Nu mai aveam la- 
crimi neplânse în ochi. Doar în suflete, care acum erau în rătăcire, nu 
ştiam ce ar trebui să facem, încotro și de ce să plecăm. Măicuţa avea sădit 
în sufletul ei cu credință că unde e el trebuie să fie şi ea; jurământul căsă- 
toriei şi binecuvântarea Domnului. Am stat așa, în uitarea de noi. 


— Hai să plecăm, măicuţă, de aici nu mai avem ce primi decât necazuri și 
durere. Și spunând aceste vorbe, m-am speriat în sine, în timp ce în mine 
se așezau niște înțelesuri necunoscute. Şi, deodată, mi-a răsărit gândul că 
m-am maturizat. Am pus mâna pe hățuri și le-am rugat să urce. 


— Să plecăm, măicuţă şi Dochiniţa, la ce a mai rămas din cuibul nostru. 
Numai acolo îl vom găsi în amintiri frumoase și pe tata. Şi-acolo e și 
icoana vetrei noastre, la care ne vom ruga cu sufletele deschise. Și nu 
mai aşteptăm pe nimeni, era clar că ei nu se vor întoarce cu noi. De 
frică nu, doar de niscai rușine în ochi când ne-ar privi. 


Întoarcerea acasă, fără tata, a fost și mai mută, adâncimea durerii părea 
apocalipsa. Singurul surâs trist a fost întâlnirea cu Alexandru, care, să 
nu tulbure mai rău starea, n-a întrebat nimic. Am deshămat pe Mişu și 
l-am dus eu la grajd. Mergea greu, parcă nu-și mai stăpânea picioarele. 


L-am legat la ieslea plină cu fân amestecat cu tărâţe. Nici n-a întors 
capul. Se uita la mine şi parcă mă ruga să mai rămân. I-am scos din bu- 
zunar două bucățele de zahăr, plăcerea lui. A întors capul de parcă nu 
ştia ce-i dau. Atunci i-am îmbrățișat capul şi-am început să plâng. Nu 
s-a mișcat. Și am rămas aşa, cât timp, nu ştiu. M-am desprins încet şi 
m-am uitat în ochii lui. Mișu plângea. Din ochii lui curgeau lacrămi în 
picuri mari. De mi-ar împrumuta și mie. L-am sărutat întins. Am dat să 
plec. El a venit spre mine și mi-a sărutat obrazul și mâna. 


- Prietenul meu drag, noi l-am iubit și-l vom iubi pe tata. 
Iar eu plecând, el tot dădea din capul cu ochii plânşi. 


Săptămâna zăbavnică, lungă, am simţit-o chiar de a doua zi. Au uitat 
zilele să se şi ducă, nu numai să vină? Ce mult mai era până sâmbătă. 
Pentru noi! Pentru alții cădea cerul cu bolta-n cioburi; cum ispășisem 
noi, deja. 

Miercuri l-au prăbușit pe Alexandru Marii. Alt cârciumar din sat. Om 
cu stare și gospodar așezat cu munca lui. Cu tata era certat. O dușmănie 
mare, a tinereţii, încurcată în dragoste de fete. C-o fi cu o soră a lui, c-o 
fi cu o prietenă a tatei! N-am descurcat ițele să aflu, eram prea mic și 
povestea era demult apusă. Ştiam doar că nu era bine, dacă treceam 
prin fața prăvăliei lui, să intru să cumpăr ceva sau să-i dau bineţe. Și-o 
ocoleam. Tata îmi spunea că lui i-a trecut. Dar nu ştia de el. Iar ei au 
rămas cu amintirea despărțirii. 


Jocul bolşevicilor nu era răsfirat în figuri şi fantezii. ÎL înșfăcă fără 
atenţionare și la miez de noapte, îl băgă la zdup și-apoi nu vorbeau decât 
ei. Așa s-a întâmplat cu bietul Alexandru Marii, deși îl anunţase că a treia 
următoare zi l-ar fi chemat pentru cercetări, însă politrucii de la NKVD- 
ul de la Reni erau oameni muncitori. La ei funcționa munca patriotică 
sau voluntară pentru țara sovietică mult mai abitir decât cea din gospo- 
dăria proprie. Şi pentru asemenea sarcini date de tătucul călău personal, 
lucrau cu nădejde în trei schimburi și duminicile și nici nu se gândeau la 
sărbători. Duşmanii poporului trebuiau pedepsiți necruţător și dacă se 
putea azi să fi fost făcută ieri. Asta e glorie sovietică. 


Joi s-a trezit tata, după aplicarea primelor învățături şcolite până-n 
prânz, având și ceva câștig din timpul de noapte, cu Alexandru Marii; 
în beciul în care era cazat la răcoare, să nu se chinuie cu transpirația 
de noapte în timpul de odihnă; decât în timpul bătăilor, dar asta era 
altceva. 


Soldatul ce-l însoţise și pe tata cu două zile înainte căpătase, bănuiam, 
o neînțeleasă simpatie sau milă în discuția scurtă avută cu mama, când 
i-a dat bocceaua cu straie şi mâncarea pentru tata, lăsându-l pe Alexan- 
dru Marii, îi zise: 


— Hai, aşază-te lângă Hristofor, prieten din satul tău și să mulțumeşti că 
ai norocul să stai lângă un consătean. Cred că ești primul până acum; și 
bolşevicul a ieșit grăbit. 


Nenorocirea i-a făcut să se trezească îmbrățișați. Frăția le-a înapoiat-o 
Dumnezeu, într-o pușcărie a sufletului sovietic. 


Vineri noapte a dispărut, la fel, la iluminatul lunii de pe cer şi moş Iluș 
Sârbu, bărbatul mamei Tasica, femeie cu suflet ales și bună prietenă 

a mamei. Dar pe el, sărmanul, om bogat, cu pământuri multe, avea și 
batoză a lui pentru recoltare, nu l-au dus nemernicii la Reni. Nu s-a mai 
putut afla nimic de soarta lui. Poate că bolşevicii aveau pregătite gropi 
şi pentru oameni vii. 


Sâmbătă, la mijirea primelor bănuieli a zorilor de zi, ieşeam pe poar- 
ta casei cu căruţa încărcată. Mama, cu toate necazurile ce-i înăbușeau 
fiinţa, s-a gândit să mai luăm şi diferite bunuri, pe care, după ce ne în- 
tâlnim cu tata, să i le dăm, schimburi și alimente, să mergem la piața 
mare a oraşului, ce se ţinea sâmbăta, să încercăm să mai vindem câte 
ceva. Acum, tot greul descurcăturilor vieții ce trebuia trăită rămâneau 
în cârca ei şi a noastră cât ne cerea ea, când „n-avea-ncotro”. Cred că 
ornicul n-arăta nici şapte când noi am ajuns la închisoarea lui tata, din 
centrul orașului. Dar ei ziceau că-i centru de cercetare. Însă nu se auzi- 
se să mai și fi eliberat pe cineva. Decât poate însoțitori, cum a avut tata, 
care, de fapt, erau uneltele lor de represiune mascată. 


Pe o parte a gardului închisorii era făcut un oblon, care după ora nouă 
se deschidea și pe aici se primeau pachetele sau tolbele cu alimente şi 
lucruri, și se înapoiau cele din interior. În apropierea oblonului era o 
santinelă înarmată, care întocmea o listă cu cei veniţi cu pachete, dar 
scriind numele în ordine pentru cei din interior. Santinela transmitea 
din jumătate în jumătate de ceas, pe sub oblon, câte o listă, care mergea 
la pregătirea aducerii celor ce urmau să primească pachetele. Şi se păs- 
tra ordinea pentru cei sosiți afară, care, în momentul deschiderii oblo- 
nului, erau primiţi de santinelă în grupuri de zece persoane. Dacă cel 
ce venise cu pachetele avea lângă el sau ea copii, le permitea două-trei 
minute cât dura schimbul de pachete să-l vadă prin oblon pe cel căruia 
îi erau destinate. În faţa oblonului nu veneau decât cei strigați, ceilalți 
până la zece rămâneau într-o parte la cinci-șase metri. Noi, venind cu 
mult înainte, am căpătat locul şapte sau opt, totuși bine. Pe străzile ală- 
turate își aşteptau rândul sute de necăjiţi, doritori să trăiască două-trei 
minute, să-și vadă soţul, părintele sau neamul. În sfârșit, a venit ceasul 
nouă și s-a deschis oblonul binecuvântat de cer, ziceam noi cei obidiți. 
De departe se vedea un rând de zece bărbaţi îmbrăcaţi fiecare cu ce 
avea de-acasă, care şedeau aliniaţi cu spatele la oblon. Când a început 
strigarea primului, acesta se întorcea cu faţa spre oblon, dar nu avea 
voie să se apropie. Distanţa lor în dreptul acestuia era cam de zece me- 

tri. Aveai fericirea să-l vezi măcar de la distanţă. Dar nici cel din interi- 
or, nici cel de afară nu aveau voie să comunice nimic prin vorbe. Când 
mai îndrăznea sau nu putea careva să se abţină, imediat cădea oblonul 
şi rămâneai la urmă, după terminarea celor înscriși. La ceasurile unu 
se făcea pauza de masă pentru politruci cu ai lor şi pentru deţinuţi. Se 
relua această privelişte de strungă de animale inferioare după ceasurile 
două, alteori şi mai târziu, oropsiţii oameni, dacă mai aveau credința că 
mai sunt așa ceva, trăiau nimicnicia unei stări a neființei, pentru care 
mulți se gândeau: „Oare cine poartă vinovăția însângerării trupurilor 
şi sufletelor acestor popoare, ființelor de pe meleagurile încălzite de 
bunătate, care nu au tulburat în istoria lor pe nimeni de pe aceste vetre, 
să inunde cu lăcomie și ură pe vecini sau să fure pământurile ce nu erau 
ale lor. Nu poate fi mâna Celui de Sus într-o asemenea fărădelege. Sunt 
doar mâinile şi inimile nesfinţite ale diavolilor, care prin viclenii, min- 
ciuni și rea-credinţă ajung să înșele mulțimile lumii, să le acorde drep- 
tul de a-i alege cu puteri, care apoi sunt folosite împotriva celor care 
le-au dat girul. Înţelegeţi adevăruri rămase nescrise în istoria omenirii, 
uitate sau neconsemnate voit, din toate timpurile și veți afla ce este de 
fapt la vedere, că istoria diabolicilor se repetă continuu. Diabolicii şi 
uneltele lor sunt mereu perfecționați și înmulțiți. 


Şi când stai copil, mamă, bunic, tată sau neam, om de suflet și bună 
credinţă în fața unui oblon, cel al Anului Domnului 1940, la una din 
închisorile de același gen, dintr-un Reni al omenirii, nu puteţi să nu 
înțelegeți FENOMENUL DIAVOLICILOR! Dar Dumnezeu, ca să 
aşeze dreptatea pe această minusculă picătură de lut a universului, ar 
trebui să o transforme în steluța care moare. Atât s-a înmulțit și tot 
creşte răul acestui lut, pătrunzând de-acum și în inima lui, nu numai 
pe afară. Dar Fl e prea bun și în marea-i bunătate nădăjduieşte o tre- 
zire cu privirile spre bunătatea cerească în care diferențele, drepturile 
şi egalitățile tuturor oițelor acestui umil pământ să fie cele trimise 
şi chiar scrise de Marele Păstor. Vei mai avea oare mult de așteptat, 
Doamne? 


Câte trilioane de obloane, numite Reni, vor mai trebui deschise-închi- 
se, în cât timp? 


Spre jumătate de ceas de la prima deschidere a oblonului, se auzi vocea 
soldatului din interior: 

- Hristofor Petrovici Necula, în timp ce se ridica oblonul. 


Din cei trei rămași cu spatele, primul din stânga s-a întors ca o zvârlu- 
gă. Era tata, slăbit și nebărbierit. El, care era așa grijuliu cu ținuta lui. 
Îmi venea să strig. Dar ştiam ce ar fi urmat. Făceam doar cu mâna. Am 
început să plâng. Până azi, când îi făceam tatei cu mâna, era salut de 
bucurie adevărată, nestingherită. Parcă în mâna ce se unduia ţineam o 
năframă neagră. El părea o stafie mută. Nu avea voie să vorbească. Cred 
că de două ori a balansat capul spre dreapta și spre stânga. A scâncet de 
drag, de iubire. În acest netimp, de scurt ce a fost, faţă de săptămâna-n 
aşteptare, pachetele au fost schimbate și oblonul, parcă neperceput 
înainte, a căzut ca un trăsnet. Oare l-am văzut pe tăticu? Şi câte şi ce 
i-am spus din câte-aveam? Am s-o întreb pe Dochina. Mama, scumpa, 
era ocupată cu schimburile. Oare ea a apucat să-l privească? în ochi, 
n-avea cum, că erau ciucure de lacrămi. 


- Stalin Diavolul!, îmi venea să strig. Carol, fratele lui! 
Dar cine ar fi luat în seamă o gâză fără nicio putere? 


Am luat noi bocceluţele înapoiate de tata şi am pornit după măicuţa, 
care se clătina, pășind cu plânsul osândit. 


- Doamne, cum poți răbda atâta jale, de ce neînţeleasa îndurare la bat- 
jocorirea ființelor tale nedăruite în bunătatea Ta, cu puterea dreaptă de 
împotrivire, rosti mama, lăuntric, îngenunchindu-și durerea. 


Întorcându-ne la căruță, bietul Mişu, simţindu-ne pașii şi vorbele, a în- 
tors capul și se căznea degrabă s-o întoarcă, dând din cap şi nechezând 
scurt și încet, reluând de mai multe ori chemarea răspunsului ce nu i-l 
putea da niciunul din noi. Necuvântătorul înțelept îl aștepta, întreba de 
tata. Îi simţea lipsa, îi dorea dragostea pierdută pentru totdeauna. 


Am plecat de pe eșafodul suferinţei și al ruginii umane, trecând prin piața 
mare din orășelul-port dunărean Reni, unde mama repede a găsit cum- 
părători pentru produsele agricole ce le aveam. Am ieșit din orașul dure- 
rii, pe drumul Golgotei noastre de acum înainte. Ghicind aceleași triste 
trăiri şi în sufletele noastre, copiii ei, adăugă cu adâncă rugă şi îndurare: 


- De s-ar milostivi Dumnezeu să-l ţină pe tata aici cât de mult. Ştia 
soldatul ce cruzimi şi suferințe urmează, când ne-a vorbit. 

Aţi observat, poate, că tata a clătinat ușor, de vreo două ori, capul. În 
sfătuirile noastre, dinainte de plecare, s-a gândit că poate va putea să 
ne scrie câteva rânduri şi am convenit nişte semne. Asta însemna că 
a scris un bileţel și trebuie să-l caut. El a ascuns câteva ace de cusut şi 
a însăilat pe unele rufe aţă de cusut, ca să nu se căznească să le coasă. 
Şi-a luat şi degetar și câteva creioane, înseamnă că o fi scăpat măcar 
unul la control. Acasă, mama a luat fiecare rufă și a găsit două bilețele 
cusute pe interiorul căptușelii puţine, care este la un pantalon dat la 
spălat și altul într-un tiv de cămașă. El, la plecare, şi-a băgat pe unde a 
putut mai multe pachete de ţigări „Plugare”, rămase că nu se prea vin- 
deau, de tutunul tare ce era în ele. Ne spune că în fiecare săptămână să-i 
mai punem câte două pacheţele în bagajul cu rufe și în cel cu alimente 
două. Soldaţii care fac controlul ştiu şi le caută în primul rând pe ele. 
Apoi nu mai dau atenţie prea multa la restul. Ei fumează mahorcă de 
aia puturoasă și tare de-a lor, iar „Plugarele” mele li se par regale. Unul 
din ei ne-a spus să cer să trimiți un iorgan gros, că s-ar putea să ne țină 
mai mult aici. N-au ei încă răspuns de la ăia mari unde să ne trimită. 
lorganul gros va fi bun și pe drum, o să ne apuce iarna și noi la plecare 
avem voie să luăm ce-i al nostru. În al doilea bileţel scria că s-a trezit în 
beciul unde doarme, cu Alexandru Mării. L-a adus soldatul care m-a 
luat în primire și pe mine şi întâmplarea face să fie și la control, cu rân- 
dul. A ţinut minte și l-a adus, crezând că-mi face o favoare și pentru 
ţigările luate. Nu ştia el de dușmănia noastră din tinereţe, de pe vremea 
când eram flăcăi. Ne-am uitat o clipă uimiţi unul la altul şi, în fața ru- 
sului, Dumnezeu a izgonit ura din noi și ne-am îmbrățișat cu puterea 
dragostei de frați, ce ne-a dăruit-o soarta comună. Într-un beci sfinţit în 
închisoare de tătucu, care în pereți mai păstrează miros de vinuri bune 
de-ale noastre. Măcar de ne-ar trimite pe amândoi împreună. Acum 
dormim amândoi, ca fraţii, sub păturile mele. Bine că mai este cineva 
acolo sus, să mai facă și fapte bune. 


- Cine ar mai fi crezut şi această minune, zise măicuţa. Dă-ne, Doam- 
ne, și alte semne bune, cu puterea Ta. Tu ești toată nădejdea noastră. 


Săptămânile treceau anevoie, din sâmbătă în sâmbătă. Îndurarea pen- 
tru noi erau muncile numeroase care ne sileau să ne înhămăm alături 
de Alexandru, care a vrut să rămână lângă noi. Bunul nostru prieten 
spunea că noi suntem familia lui adevărată. 

- Eu, așa cum zicea şi nenea Hristache, îs fratele lui mai tânăr și aici 
vreau să trăiesc, dacă și voi vreți. Eu niciodată n-am fost considerat slu- 
gă. Am stat cu voi la masă întotdeauna, și la rău și la bine, sunt îmbrăcat 
ca toţi ceilalți, am odaia și patul meu. Toți golanii din sat, care ajung 
mari acum, mă tot descos şi mă sfătuiesc, vezi ei de colo, ca să nu fiu 
prost, să mă plâng, să pretind că eu am muncit ca slugă și mai mult ca 
oricare din voi. Pe voi v-ar deporta pe toţi şi casa mi-ar rămâne mie. 
Asta fac golanii satului care fugeau de muncă, beau, cerșeau și furau tot 
ce prindeau. Să mă bată Dumnezeu, dar n-am să fac niciodată aseme- 
nea grozăvii! 


Şi duminicile, şi primele cinci zile munceam la câmp numai ce era 
pământul nostru. Două deseatine, unul cu grâu altul cu păpuşoi, şi o 
deseatină și ceva via. Mai aveam ceva grădină de legume la malul Pru- 
tului, devale, la ieșirea din sat, spre Giurgiulești. Dar acolo era graniță 
şi au distrus toate grădinile, urmând să are trei-patru metri toată lun- 
gimea râului și să înfigă stâlpi pe care să lege sârmă ghimpată. Toate 
cele patruzeci de hectare cultivate de tata în arendă, cu grâu, secară, 
orz şi păpuşoi s-au confiscat, că nu erau muncite de noi, ci de săracii 
exploataţi, spuneau ei. Până la urmă au cosit, secerat și cules păpuşoiul, 
săracii şi cei pe care puneau ei ochii şi amenințau că au să fie deportaţi, 
iar toată recolta a fost luată şi dusă cu camioanele militare. Dar plecau 
de acasă cu steaguri roșii cu secera și ciocanul, la muncă voluntar-patri- 
otică pentru marea Uniune Sovietică. 


ESETA RO MIÂINIĂ 


Reinventarea capodoperei. 
Drumul prin oglindă 
de Ion Popescu-Brădiceni 


Ion Popescu-Brădiceni, doctor în filologie, este un scriitor matur, cu 
larg și aprofundat orizont literar, receptiv şi inventiv, novator la im- 
pactul cu valorile cultural-literare actuale; are preocupări literare com- 
plexe şi un talent deosebit în abordarea unor probleme de literatură, 
critică literară, analiză a operelor diferiților scriitori sau filozofi. Este 
un analist literar fin şi exigent, este un autor valoros care face o aborda- 
re complexă a literaturii românești. Depăşind postmodernismul, care 
şi-a propus să recondiționeze în actualitate mijloacele de exprimare ale 
modernismului, el consideră că e nevoie de o altă formulă a expresiei 
artistice (poetice), anume a transmodernismului. 


„Scriitorul lon Popescu-Brădiceni ne oferă, prin opera lui destul de 
extinsă, prin volume şi complexitate, un spectacol interesant de per- 
sonalitate. Este dificil să discerni, să decizi tranșant și să ajungi la o cla- 
sificare definitivă a genurilor și speciilor literare neomogene, uneori 
eteroclite, pe care le cultivă cu talent, cu entuziasm creator, efervescent 
și pluriform. Este în primul rând poet, este un teoretician și hermeneut 
literar, este autor de proză scurtă şi romanescă, este eseist, critic şi isto- 
ric literar, mai ales de întâmpinare, exaltat ori contestatar, este publicist 
febril (...). Toate aceste dimensiuni conturează pregnant preocupările 
lui tenace din domeniul vast și generos al creaţiei literar-artistice actu- 
ale” (Ion Trancău, Un scriitor transmodernist). 


Lucrarea de față (Reinventarea capodoperei. Drumul prin oglindă — n.n.) 
pledează, spune autorul, pentru pedagogia alternativă a imaginarului 
educaţional. I se indatorează cu promisiunea că va proceda la aprofun- 
darea fenomenului în speță contemporan. E un domeniu cam neglijat 
de actualul învățământ, într-o Românie în care abordarea conținuturilor 
educaţionale cade în comic grotesc, într-o superficialitate cronicizată, 
într-o abominabilă inconștienţă axiologică și epistemologică. Deși ne 

găsim în era transdisciplinarităţii, a transmodernităţii, a europenizării 
regimului de guvernare, rareori programele disciplinelor s-au conectat 
la progres și la globalizare. Rareori au comutat sistemul formativ-infor- 
mativ de pe „dictare mecanică” pe comunicarea interactivă. Cine co- 
munică se comunică. Cine nu comunică se excomunică. A refuza să-ţi 
asumi paradigmele și sintagmele celor câtorva tipuri de conștiință e de 
neînchipuit. Asta fiindcă ele îl diferențiază pe om de animal. 


Volumul Reinventarea capodoperei. Drumul prin oglindă, de Ion 
Popescu-Brădiceni, este structurat în cinci capitole: I. Pagini din- 
tr-o Nouă Istorie a Literaturii Române Contemporane (Nicolae 
Manolescu şi Calea-de-acces la Sufletul Cărţilor, Ion Creangă — Prostia 
omenească şi extratereștrii, Tudor Arghezi: „Aleluia” — O interpreta- 
re transmodernistă, Lucian Blaga — Între tradiția inițiatică și marea 
tradiție umanistă, Ion Pillat — Comunicare cu stările superioare); 
II. Poeţii detaliului luminos (Adrian Alui Gheorghe, Gabriel Chifu, 
Liviu loan Stoiciu, Arcadie Suceveanu, Coman Șova, Aurel Ştefanachi); 
III. Poeți basarabeni și sârbi (Leo Butnaru, Nicolae Dabija, Vasko Popa, 
Ljubomir Simovi€); IV. Modelul generator de valori (Ion Lotreanu, 
Silviu-Doinaş Popescu, Emilian Mirea, Doina Drăguţ, Alex Gregora, 
Petru Istrate); V. Vreun cronicar contemporan (Mircea Cărtărescu, 
Lazăr Popescu, Silviu D. Popescu, Andrei Breabăn, Mircea Tutunaru). 


Cartea din care reproducem articolul Fondul umanist şi lumea simbolu- 
rilor în „Gândurile de lumină” ale Doinei Drăguţ, se încheie cu un truism 
relevant al autorului: „Tot ce-am izbutit într-o viață de om înseamnă 
c-am risipit nişte cărți, pe ici - pe colo, care au fost (ori n-au fost) scoase 
în relief de vreun cronicar contemporan autentic, competent, herme- 
neut duminical”. 


Considerăm că munca făuritorului de cărţi nu este o risipă, ci o ofran- 
dă adusă culturii umanității. 

„Limba Română 

lon POPESCU-BRĂDICENI 

Fondul umanist şi lumea 
simbolurilor în Gândurile de lumină 
ale Doinei Drăguţ 


I.P-B. — poet, prozator, eseist, 
istoric şi critic literar. Este 
absolvent al Facultăţii de 

Filologie din Craiova. Este 
profesor universitar doctor 
la Universitatea „Constantin 
Brâncuşi" din Târgu-Jiu. 


1. Realimaginaria 


Doina Drăguţ are vocaţia „gândurilor de 
lumină”; adică a celor aletheice. Poeta 
meditează adânc și înalt (s.m.) „între două 


lumi”. Se autodefineşte po(i)etic, fiindcă știe 
foarte multă carte. Se mișcă iute și eficient 
printre  paradigmele  postmodernităţii şi 
transmodernităţii. Apelează cu naturalețe la 
metalimbaje retopite alchimic într-un discurs 
performant. 


Atât de clar se exprimă, cu atâta directitudine, 
încât risc — redactând cronica de față — să 
cad în... redundanţă stilistică. „Poetul şi 
arta lui” suportă egal reprezentări diferite, 
lăsând o urmă de meșter. Să fie chiar „umbra” 
lui Derrida? În mod sigur! Însă în „Cartea 
Destinului” stă o semiotică prin care „umbra 
s-aalungitpânăla marginea abstracțieiultime”; 
aceea desigur din „Lrecere fugară, sau din 
relaţia filozofică cu spațiotimpul (vezi „Relaţia 


Articolul face parte din capitolul V al volumului Re- 
inventarea capodoperei. Drumul prin oglindă, de Ion 
Popescu-Brădiceni, apărut la Editura TIPO MOL- 
DOVA, în 2020. 

cu timpul”), căci extremele 
se ating, terținclusiv, într-un 
sentiment complex. „Iluzii şi 
speranţe” „se urmăresc şi se Ion POPESCU-BRĂDICENI 

adunăîntr-untotal destinului”. 


REINVENTAREA CAPODOPEREI 
DRUMUL PRIN OGLINDĂ 


„Umbre prelungite, dintr-un 
timp orientat, ne aleg ca 
pe-o dorință şi se amestecă 
cu noi, ici şi colo despre tot 
şi din când în când despre 
nimic”; adică despre nimicul 
lui Martin Heidegger şi 
deci Doina Drăguţ face 
trimitere şi la metafizică, OPERA OMNIA 

aşa cum i stă frumos unei PUBLICISTICA ŞI ESEU CONTEMPORAN 
poete autentice și cultivate, 


e ia N ilie] MOLDOVA] 
stăpânind şi controlând 


„sensuri distincte, parcurse 

simultan”. „Iniţieri concentrice” se reflectă în „oglinda ce fură imagini” 
a textului ca atare, unul, firește, subtil echilibrat, locuit de „revărsări de 
fantezii nestingherite”. Iar „oglinzile se sparg, de umbra unui gând, în 
fluturi de cuvinte”, iar, noi, cititorii, vom întocmi cărare „în fața clipei 
cu petreceri tulburate de mister” „Forma locului ne definește scrisul şi 
ne-ndepărtează-n cercuri rupte de imagini ca petreceri difuzate-n taina 
visului”. „După fiecare noapte, somnul deschide o altă poartă, absenţele 
alunecă înlănțuite într-o risipă spre adâncuri, se şterg distanțele într-o 
risipă spre adâncuri, și se irosesc în margini creşterile duse până-n cer." 


Dezinvoltă, îndrăzneață, ba chiar cutezând spre sporirea mirabilă 
de „răsuciri ramificate-n infinit”, poeta, ca şi Eco, mizează pe 
opera deschisă, pe care constant o confruntă cu inefabilul şi cu 
transcenderea idealului. „Priveliştea internă” a poemei sale este, ca 
la Fundoianu, revelatoare de „toate încăperile universului” (fie el 
relevant de „aventuri imaginare”). 


O asemenea poezie ca rod al cognitivității și constructivității e 


greu de analizat și de expertizat, mai ales când teoria bate pura 
poeticitate, riscând a o sufoca. Doina Drăguţ evită asemenea 

inutile complicaţii, fiindcă — afirmă ea - „în simbioză”, „totul a fost 
asimilat în întregime”. 


2. Centrul sistematic 


În Gânduri de lumină, Doina Drăguţ caută a se expune autocritic 
publicului lărgit. La o adică cine ignoră valoarea educativ-emoţională a 
poeziei ori e de rea-credinţă ori e pur și simplu incult. 


Oricum, în zilele noastre, liricul e net superior teoriei literare, criticii 
literare, chiar şi cu mult peste filozofie. Cum altfel să receptezi o strofă 
precum următoarea: „clipa o dezbrac de umbră/ şi o cresc în câmpul/ 
ondulat de brazde/ întoarse-n univers”. Sunt în aceste versuri, aparent 
obscure, elemente care trimit explicit la teoria ondulaţiunii universale 
a lui Vasile Conta. 


„Sporirea cuvântului” e un imaginar-intertext la Blaga, precum în 
„Eliberarea de efemer” adie influenţe dinspre Valery şi Barbu. Citez: 
„Lucruri în armonie/ într-o durată eternă văd/ eliberarea de efemer/ dă 
claritate zborului/ spre o constelaţie/ de înţelesuri/ / spiritul meu este 
pregătit/ să lunece spre limpezi piscuri// dar gestul este incomplet/ 
dacă nu le pot atinge” (Eliberarea de efemer). 


Trimiterile intratextuale au ascendență în durata bergsoniană 
şi în constelația hermeneutică ricoeuriană... Tipul de lirism 
abstract și savant îi stă bine Doinei Drăguţ mai ales că de-atât... 
postmodernism poezia română contemporană era mai subțire 
ca o pânză de borangic, n-avea reliefuri culturale, se aneantizase. 
Aparținând optzecismului, poeta nici nu are cum a se desprinde 
din el, ca atare volumul Gânduri de lumină repune în circulaţie 
(şi circularizare — n.m.), este deopotrivă fermecat și oximoronic, 
de-o limpezime şi de-o frumuseţe antievanescente. Citez: „Când 
cobor lumina scade/ ziua tot mai strâmtă mi se pare// mă cuprinde 
farmecul când mă înalț/ noaptea mi se face depărtare// şi într-un 
timp evanescent pierderea duratei într-o linişte subtilă/ mă îndeamnă- 
ntr-un urcuș/ ca-ntr-o curgere în adâncime// în lumină și în gând”. 


Sintagma „umbra unui gând” este nichitastănesciană, iar „în lumină 
şi în gând” este un laitmotiv identitar. Gândirea și limbajul se 

condiționează reciproc. Poeta dezarhivează amintiri care iau diverse 
forme „spre o durată cu lucruri în armonie” „și spre o altă poartă, spre 
timpul transfinit”. „Fluturi de cuvinte” „se scufundă în deschideri” 
(vezi Umberto Eco, Opera deschisă — n.m.) sau se răspândesc în 
amânări (vezi Jacques Derrida, Scriitura și diferența). Limbajul poetic 
ar fi „înveliș revelator” „impregnat de amintiri” și gânduri purificate. 
Şi tot ca la Blaga „clipa scuturată/ sporeşte taina unui început/ de 
rânduială-n neştiut” și „în aer despicat subtil”. Este „într-un aer de 
mirare” neomodernistă „mirajul urmelor de rouă”; iar motivul „rouă” 
este preluat din folclorul naţional baladesc și doinesc. 


Epurând acest limbaj de „balastul” retorizant, Doina Drăguţ scoate 
dicțiunea po(i)etică / şi transpoetică / din orice stagnare sistemică; 
dimpotrivă, ea militează, cu incontestabile izbânzi centripete, pentru 
devierea ca metodă (genettiană, să ne, dimpreună, dumirim — n.m.) 
pentru acele „cercuri circumscrise” centric pe „glasul haric”; centrul 
fiind cel originar; dar și spre propriul Sine/Eu auctorial, care se mută 
periodic/sistematic în funcţie de specificul rostirii. Citez încă o 
edificare de ars poetica, la care Doina Drăguţ e literalmente meşteră 
cu asupra de măsură: „În foşnet de şoapte subțiri/ să te întorci spre 
tine/ cu univers cu tot// în ameţitoare adâncimi/ poţi găsi adevărul // 
e de ajuns să pătrunzi/ numai cu gândul/ spre centrul/ ce sistematic 
se mută”. 


3. Instituirea echilibrului 


Dar mutarea se transformă imediat în „transmutare”... transmodernistă. 
Şi de-aici încolo poeta este numai ea însăși idiomatică prin excelență. 
Lumea pendulează între orbire şi viziune, între orbecăire între ferestre 
şi oglinzi (care dedublează ENS-ul regent al eidosului fondator şi 
avatarizat din curent în curent literar — n.m.) şi „libertate aer și lumină”, 
între „ecoul vast al propriilor chemări” și „inchisoarea de cristal” a 
adâncului revelator mormânt. 


Tonuri grave, tente luminoase, pe o apă liniștită, armonii și echilibru 
prelungesc uimirea-n liniște contemplativă. Spiritul poetei prins în 
vraja unei stele, plin de muzică și de visare, fără timp și fără loc, tulburat 
de forţa fanteziei, izbucnește-ntr-un elan vital și creează armonia 


EET ROMIÂINIĂ 


identică mereu cu ea însăşi. Nouă nu ne rămâne decât să întrupăm în 
vise imagini iluzorii cu idei intuitive ca să lăsăm în aer urme ca niște 
semne durabile în eon etern, fireşte, cu puterea închipuirii. Şi cum stă 
pe unda apei (ca Marian Drăghici, în Păhăruţul — n.m.) heraclitice ca 
imagine, poeta vede clar informaţia chipului său reflectat de lumină. 
În fiori se-mbracă din creştet până-n tălpi şi aşterne cărare de cuvinte 
până la gândul emis simultan în planul luminii și într-al formei; descrie 
în același timp nemăsurat locul geometric al ființei sale — efluviu ce se 
mișcă după forma corporală. Şi tot simultan trăieşte pe ambele niveluri 
ca să-l întemeieze pe cel simbiontic, căci în propria-i interioritate totul 
se adună cu o unduire ascendentă ca o deschidere; într-un întreg 
nemărginit, gândurile se așază în cuvinte spre a-şi afla limanul spre 
care se arcuieşte zborul. Poeta își cântărește, transpersonală, părțile: 
într-o parte realul material, în cealaltă substanţa afectivă şi volitivă (cât 
trup atâta suflet — n.m.). Privirile-i scrutătoare traversează, orfeică și 
platoniciană, umbre cu forme dizolvate. Căzând în lacrima de dor, se 
mai rotesc un timp în amintire apoi se petrec în uitare, se disimulează în 
candoare, persistă într-o nostalgie de care se reazemă — ca şi magistrul 
Coman Şova - diferantă totuşi (adică asimptotică şi progresistă, 
ducând în spate tradiția constând în „atavice poveri”). Versurile 
derivează pe căi obscure, dar în cadența gândurilor, a splendorilor 
muzical-picturale. Cu o fire solitară, cu o energie neînfrântă, autoarea 
Gândurilor de lumină realizează golul ce permite locuirea ori, în 
antiteză, umple spaţii şi timpuri cu ale sale fantezii nestingherite, cu ale 
sale revărsări preapline, cu ale sale vârste-n căutări pierdute, cu ale sale 
petreceri difuzate-n taina visului ş.a.m.d. 


4. Desfăşurări polivalente 


Ovidiu Ghidirmic (unul din membrii comisiei mele de doctorat — 
n.m.) o descrie pe Doina Drăguţ ca poetă cerebrală la care rigoarea 
e complementară cu liricitatea densă și concentrată. George Popa 
este atras de înalta reflexivitate, de stilul eliptic şi explicativ, cu fine 
interpretări hermeneutice, de puritatea, noblețea și elevația dicteului 
inițiatic, cu iz oriental-asiatic, de logica internă a fiecărui poem. George 
Sorescu - conducătorul efectiv şi cutezător al tezei mele de doctorat 
(între anii 1997-2002 — n.m.) — crede în vibrația autentică a scriiturii, 

în integrativitatea lumii simbolurilor care nu sufocă fondul umanist, 
ba, dimpotrivă, îl îmbogățește, așa cum îi stă perfect unei adepte a noii 
paradigme a transdisciplinarităţii (poeta e specialistă în matematică- 
informatică şi calcă cu o mândrie justificată pe urmele lui Solomon 
Marcus, Basarab Nicolaescu, Ștefan Lupaşcu ș.a. ). Procedând la tehnicile 
arabescului, Doina Drăguţ îi smulge Constanţei Buzea lăudabile aprecieri 
de ultimă oră: bogăţia, şi în armonie, și în îngrijire, a vocabularului 
glacial, detaşat. Constantin M. Popa o desemnează pe Doina Drăguţ 
drept intelectuală sensibilă, inteligentă și lucidă. Ea dezvăluie dezinvoltă 
zbaterile eului, aflat într-o permanentă stare de tensiune. Constantin 
Dumitrache (prietenul meu care mi-a postfațat, memorabil, Serile 
la Brădiceni în 1997 — n.m.) îi admirase, în epocă, distincția rară, iar 
Lucian Gruia, îi subliniase temele existenţiale majore. Constantin Miu 
pledează pentru o abordare meditativă, dinspre perspectiva introspecţiei 
datorate alegerii căii iluminării şi coborârii în sălașul eului ascuns, 
detașat de profan. „Prin coborârea în labirintul eului profund, descoperi 
un punct de unde pleacă spiritul şi unde se întoarce, desenând în felul 
acesta cercul ca simbol al perfecțiunii universului interior” — citez din 
Constantin Miu. Recuperarea sacrului reprezintă încă o marcă la vedere 
a transmodernismului de care se face, copios, „vinovată” Doina Drăguţ, 
o scriitoare de altfel prodigioasă, complexă, rotundă ca o solidă operă 
ştiinţifică, eseistică, narativă, lirică etc. 


BEERTA RO MIÂINIĂ 


Irina CONDREA 
l Un munte de om și de omenie 


I.C. — doctor habilitat în filo- 
logie, profesor universitar la 
Departamentul Lingvistică 
Română și Știință Literară, 
Facultatea de Litere, USM. 
Director al Școlii doctorale 
„Studii lingvistice şi literare”. 
Domenii de cercetare: 
sociolingvistică, traduce- 
re, stilistică, pragmatică, 
cultivarea limbii, lingvistica 
textului. Autoare a mai 
multor volume, dintre care: 
Traducerea din perspectivă 
semiotică (2006), Studii de 
sociolingvistică (2007), Curs 
de stilistică (2008), E timpul 
să vorbim corect (2014), 
Sociolingvistica. Suport de 
curs (2018). 


Onufrie Vințeler, Cetățean de Onoare al 
Municipiului Cluj-Napoca, este Doctor Honoris 
Causa al Universitatii „Lucian Blaga” din 
Sibiu. În 2016 Academia Română - Filiala 
Cluj i-a conferit Diploma de Excelenţă „Senior 
al Cetatii Cluj-Napoca”; a fost distins din par- 
tea Inaltpreasfințitului Mitropolit Bartolomeu 
cu „Crucea Transilvană”, iar Liga Scriitorilor 
Români i-a conferit cea mai inaltă distincţie, 
Medalia „Virtutea Literara”. În 12 iunie 2019 
a primit titlul de Doctor Honoris Causa al 
Universitatii „1 Decembrie 1918” din Alba Iulia. 


Despre profesorul clujean Onufrie Vinţeler 
se poate spune cu adevărat că este un munte 
de om, care totdeauna impresionează printr-o 
vigoare specifică, fiind o prezenţă remarcabilă 
în mediul ştiinţific, universitar şi cultural ori- 
entat spre domeniul filologiei, al literelor în 
general. În îndelungata sa viață a trăit cu dem- 
nitate, făcându-şi onest datoria și muncind 
cu tenacitate, ceea ce i-a asigurat ascensiunea 
în cariera profesională, dar și o notorietate 
în lumea slaviştilor, a lingviștilor din spaţiul 
Europei de Est. 


Născut pe data de 10 august 1930 în satul 
Căptălan din judeţul Alba, fiind cel mai mare 
dintre copiii unei numeroase familii de țărani, 

încă de tânăr își ia destinul în 
propriile mâini şi hotărăşte să 
înveţe o meserie, ca să-și facă 
un rost în viață şi să-şi poată 
ajuta familia. După absolvirea 
şcolii profesionale din Sibiu, 
este selectat de o comisie 
pentru a-și continua studiile 
la o şcoală specială cu profil 
real, pe care o absolvă cu re- 
zultate foarte bune în 1952, 
având posibilitatea ca ulterior 
să urmeze Institutul Feroviar, 
pentru a deveni inginer. Însă 
destinul îi pregătește altceva. 
La începutul anului urmă- 
tor, la Braşov vine o comisie 


care selecta candidaţi pentru 
facultățile umaniste şi tână- 2004. Onufrie Vinţeler la Cernăuţi 

rul dornic de carte acceptă să 

devină student al Facultăţii de Filologie din București. După propriile 
sale mărturisiri, ar fi acceptat orice i se propunea, nu voia să rateze nicio 
şansă, înțelegând că orice posibilitate trebuie fructificată, dacă dorești 
să avansezi în viață. La Secţia limba şi literatura română este coleg de 
grupă cu viitorul academician Eugen Simion, iar printre colegii săi de 
an se regăsesc Nichita Stănescu, Vasile Rebreanu, Matei Călinescu, 
Adrian Nicolescu. Aveau profesori străluciți — Tudor Vianu, Lucia 
Wald, George Macovescu ş.a. Însă tânărului student Onufrie Vinţeler 
îi venea foarte greu, căci îi lipseau lecturile din școală, de aceea petre- 
cea zile și nopţi citind în bibliotecă sau la cămin. 


În 1953 este propus pentru continuarea studiilor în Uniunea Sovietică, 
astfel că din acest an devine student al Facultăţii de Istorie-Filologie 
din cadrul Universităţii „N.G.Cernâșevschi” din orașul Saratov, 
unde depune eforturi consistente pentru a învăța limba rusă şi a 
face față rigorilor impuse de programa universitară. Însă începând 
cu anul al patrulea de studii, tânărul este transferat la Universitatea 
„MY. Lomonosov” din Moscova, ca urmare a unei decizii a ministe- 

rului de a-i trece pe toți studenții străini în capitală. A fost şi aceasta 
o şansă unică, pentru că aici tânărul vlăstar din Căptălan beneficiază 
de cursuri ţinute de universitari de elită, savanţi cu renume european 
printre care se regăsesc VV. Vinogradov, V.A. Zveghinţev, V.V. Ivanov, 
T.P. Lomtev, S.B. Bernştein și alții. 


După absolvirea facultăţii, tânărul specialist este angajat la Universitatea 
din Cluj, iar peste un timp este admis la doctorat tot la Universitatea 
„MV. Lomonosov”, unde reia relaţiile cu cei mai de seamă lingviști, 
specialişti de talie europeană. În anul 1965 își susține teza de doctorat, 
avându-l în calitate de conducător pe profesorul T.P. Lomtev. Încă din 
acea perioadă dl Vinţeler se remarcă printr-o intensă activitate de cer- 
cetare, soldată cu publicarea mai multor articole ştiinţifice, manuale, 
dicționare. Domeniile predilecte de cercetare ale dlui profesor țin de 
slavisticiă, traducere, didactica limbilor străine, lexicologie, lexicogra- 
fie, onomastică. A publicat, de asemenea, numeroase recenzii și prefețe 
la lucrările multor colegi, discipoli, prieteni. 


Anumite tangenţe cu filologia română și romanică din spaţiul ex-so- 
vietic dl Onufrie Vinţeler le-a avut prin intermediul profesorilor uni- 
versitari de la Moscova, el fiind la curent cu activitatea și lucrările 
mai multor cercetători care s-au ocupat de problemele limbii române 
(moldovenești) — Nicolae Corlăteanu, Silviu Berejan, Anatol Ciobanu, 
Vladimir Zagaevschi de la Chişinău, Stanislav Semcinski de la Kiev, 
Constantin Bachneanu de la Moscova, Raymund Piotrovski de la 
Leningrad - toți aceștia având rădăcini românești. 


DI Vinţeler i-a cunoscut și a beneficiat de sprijinul iluștrilor savanţi, 
somități în domeniul romanistici şi autori ai unor studii fundamentale 
despre limba română - Samuil Bernștein și Ruben Budagov. Acești doi 
savanţi au elaborat în 1956 (la doar tei ani după moartea lui Stalin) 
o lucrare cu totul ieșită din comun pe atunci, intitulată Cu privire la 
unitatea de limbă româno-moldovenească, dar care așa şi nu a mai fost 
publicată în perioada respectivă. Studiul a văzut lumina tiparului abia 
peste 32 de ani, fiind tipărit în 1988 în revista „Nistru” de la Chişinău. 


Este de remarcat faptul că dl profesor Vinţeler a fost totdeauna un par- 
ticipant activ la diverse întruniri ştiinţifice — conferințe, cilocvii, sim- 
pozioane naţionale și internaționale, dar și o persoană foarte prezentă 

şi interesantă la multe manifestări culturale, autor de cronici și articole 
pentru ziarele clujene. 


Personal, l-am cunoscut pe profesorul Onufrie Vinţeler la o mani- 
festare ştiinţifică de la Kiev. În vara anului 2001, Universitatea „Taras 
Şevcenko” a organizat un simpozion omagial, consacrat profesoru- 
lui Stanislav Semcinski, la care au participat numeroşi romaniști şi 
româniști din Ucraina, Republica Moldova, România, Rusia, Cehia, 
Polonia etc. Eram împreună cu colegii Anatol Ciobanu, Galina 
Cerchez, Elena Constantinovici și am fost profund impresionați de 
comunicarea în plen, susținută de dl profesor Vinţeler. De fapt, acesta 
a fost un pios omagiu adus regretatului deja profesor Semcinski (năs- 
cut în județul Cetatea Albă), cu care profesorul clujean a fost prieten 
şi a colaborat pentru promovarea în sistemul universitar a limbilor ro- 
mână (la Kiev) și ucraineană (la Cluj-Napoca). Profesorul Stanislav 
Semcinski a condus Catedra de Lingvistică Generală și Filologie 
Clasică la Universitatea „Taras Șevcenko” din Kiev, fiind şi fondatorul 
unui Seminar de limba română la această universitate; a ținut cursuri 
de lingvistică generală și romanică, a elaborat studii de lingvistică com- 
parată, slavistică, semiotică, a făcut traduceri din limba română, a scris 
articole despre limba română, luând o atitudine fermă împotriva denu- 
mirii de „limbă moldovenească” în 1995, când Parlamentul Republicii 
Moldova i-a solicitat părerea. În 1991 Stanislav Semcinski a devenit 
membru de onoare al Academiei de Ştiinţe din Republica Moldova. 


Profesorul Stanislav Semcinski a avut o colaborare fructuoasă cu co- 
legii din România, fiind președintele Asociaţiei „Ucraina-România” 
şi aducându-și contribuţia la înființarea unei Secţii de limba ucrai- 
neană la Cluj. În 1997 i s-a acordat titlul de Doctor Honoris Causa al 
Universităţii „Babeş-Bolyai” din Cluj-Napoca. Pe parcursul mai multor 
ani aceste activități au fost realizate prin contribuţia şi participarea ne- 
mijlocită a profesorului Onufrie Vinţeler. 


O comunicare şi o colaborare mai apropiată cu dl profesor Onufrie 
Vinţeler am început-o în 2002, când, aflându-mă la postdoctorat, am 
avut un stagiu de documentare la Cluj, unde am studiat la Biblioteca 
Academiei Române, Filiala Cluj-Napoca și la Biblioteca Facultăţii 
de Litere. Încă atunci i-am solicitat dlui profesor acordul să-mi fie 
referent oficial la teza de doctor habilitat (cu titlul „Aspecte semi- 

2013, Bucureşti. Irina Condrea şi Onufrie Vinţeler, 
la Conferinţa Internațională MAPRYAL (MAIIPAA) 


otice ale traducerii”). Domnia sa a acceptat cu plăcere, fiind foarte 
interesat să vină la Chișinău. Șusţinerea a avut loc la sfârșitul lunii 
decembrie 2003, pe un timp de iarnă cu viscole şi zăpadă multă, ceea 
ce nu l-a împiedicat pe dl profesor să facă această lungă călătorie de 
la Cluj la Iași, apoi la Chişinău şi înapoi. A manifestat un mare interes 
pentru tot ce se întâmplă la Chișinău, s-a bucurat mult de întâlniri- 
le şi discuţiile cu domnii Silviu Berejan, Anatol Ciobanu, Vladimir 
Zagaevschi, l-a impresionat vizita la Casa Limbii Române, unde a 
fost întâmpinat de dl Alexandru Bantoş. Ne-a cucerit atunci pe toți 
cu firea sa veselă și optimistă, cu vorbele de duh și mulțimea de ban- 
curi amuzante, cu istoriile şi amintirile despre cunoștințele comune 
din lumea lingviștilor. S-a despărțit cu greu de orașul nostru, regre- 
tând că a stat aici prea puțin timp. 


Ulterior, colaborarea noastră a continuat prin participarea la diverse 
manifestări ştiinţifice, comisii de doctorat, recenzări și prezentări de 
carte, fiind, cel puţin pentru mine, un valoros schimb de experiență 
cu colegii-filologi de la Universitatea „Babeş Bolyai”, pe care am vizi- 
tat-o de mai multe ori. În acest sens, o experiență inedită a fost parti- 
ciparea mea în calitate de referent oficial la două comisii de susținere 
a lucrărilor de doctorat, coordonate de dl profesor Onufrie Vinţeler 

(din cele 22): în 2003 la teza elaborată de Balasz Katalin „Frazeologia 
limbii ruse și reflectarea ei în opera lui V. Şukşin” și în 2005 la teza 


doctorandei Cristina Nicoleta Dindelegan „Antroponimia în opera 
lui A.P. Cehov”. 


Este impresionantă activitatea lexicografică a dlui profesor Onufrie 
Vinţeler, care a editat şi reeditat de-a lungul timpului mai multe 
dicționare generale, indispensabile pentru activitățile școlare și de 
cercetare: Dicţionar de neologisme (2002, 2004), Dicţionar de omonime 
(2002), Dicţionar de sinonime (2001, 2010), Dicţionar de antonime, în 
2 vol. (2002), Dicţionar explicativ şcolar (2006) ş.a. 


Se remarcă prin structură şi amploarea textului Dicţionarul de antoni- 
me, cele două volume de dimensiuni considerabile (vol. I- 536 pagini, 
vol. II — 498 pagini) cuprind 5200 de perechi de antonime, dicționarul 
dat fiind astfel cel mai complet din câte s-au publicat până la acea dată. 
Autorul arată că „articolele din dicționar se compun din: a) titlu, care 
reprezintă perechile antonimice date în ordine alfabetică: a accepta # 
a refuza, adevăr # minciună, deștept # prost, puternic # slab etc.; 
b) definiţii ale ambilor componenți ai perechilor. Definiţiile sunt date 
după diferite dicţionare explicative ale limbii române. În unele cazuri 
definițiile sunt înlocuite cu sinonimele cuvintelor-antonime; c) a treia 
parte a articolelor de dicționar o constituie materialul ilustrativ extras 
din literatura beletristică, din presă, din literatura social-politică, şti- 
ințifică etc.. Numeroasele exemple, alese cu atenţie și cu rafinament, 
ilustrează nu doar sensul cuvintelor, ci şi valorile poetice şi metaforice 
ale acestora, astfel că dicționarul devine el însuși un text de lectură in- 
teresantă și utilă. 


Mai trebuie să remarc încă o trăsătură de caracter, care îl defineşte pe dl 
profesor Onufrie Vinţeler — un interes viu şi nedisimulat față de oame- 
nii pe care i-a cunoscut, față de poziţia, ideile, creaţiile acestora. Ori de 
câte ori mă întâlneam cu Domnia sa pe la conferinţe, la Cluj-Napoca, 
la Cernăuţi, la București sau altundeva, mă întreba despre cunoștințele 
noastre comune, dorind să afle cum o mai duc, ce au mai scris, ce 
schimbări au mai avut loc. Încă prin 2004 mi-a spus că are multe mate- 
riale despre lingviștii de la Moscova și Saratov care i-au fost profesori și 
că vrea să scrie o carte despre aceste personalităţi. Dar ştiind că şi mulți 
basarabeni au trecut prin universitățile de la Moscova, mi-a cerut mici 

detalii despre unii dintre ei. Ulterior, i-am trimis anumite informaţii de 
pe la noi, ştiind că dl profesor a extins lista lingviștilor despre care voia 
să scrie. 


În 2005 a apărut volumul Portrete și cărți, primul din cele trei preco- 
nizate şi publicate, conţinând schiţe despre o serie de personalități 
notorii din lumea literelor, reprezentanţi de vază ai culturii contem- 
porane. Autorul menţionează că „medalioanele au ca scop readuce- 
rea în memoria cititorilor a unor personalităţi care au contribuit la 
dezvoltarea românisticii, romanisticii sau a lingvisticii în general. 
Totodată trebuie să recunosc faptul că unele dintre personalitățile 
despre care scriu au contribuit la formarea mea ca filolog și ca om de 
cultură”. În special despre cei pe care i-a cunoscut personal, profeso- 
rul Vinţeler aduce detalii şi evocă evenimente care pun în valoare ca- 
racterele și felul de a fi ca oameni al acestora. Are dl profesor și un stil 
captivant și sincer, o manieră de a descrie oamenii cu multă simpatie 
şi chiar cu admiraţie pe alocuri, remarcând tot ce este mai de preţ din 
viaţa şi activitatea celor pe care îi evocă. Multe secvenţe se citesc ca 
niște nuvele şi nu poţi să nu observi unele vorbe de duh sau citate 
pline de spirit; de exemplu autorul vorbește despre somităţile care 
„au stat călare pe două veacuri” (Ov. Densusianu, Sextil Pușcariu), 
despre Nicolae Breban, care a format o întreagă pleiadă de „brebe- 
nei” lexicografi, dar şi de „ţuica aceea pe care o beau numai zeii”. Iar 
despre Alexandru Graur spune: „Am observat un lucru foarte inte- 
resant, nu bârfea pe nimeni, scotea în relief doar părțile pozitive” — 
este o extrem de prețioasă observaţie şi credem că anume asemenea 
mostre de atitudine ne lipsesc astăzi. 


Cel de-al treilea volum din seria Portrete și cărți a apărut în 2019, dl 
Vinţeler lucra la el de mai mult timp și iată că această trudă s-a încu- 
nunat de succes. Și de data aceasta dl profesor scrie despre oameni pe 
care i-a cunoscut, cu care a întreținut relaţii de prietenie și despre care 
spune atâtea lucruri frumoase, ce pun în valoare calitățile fiecăruia din- 
tre cei portretizaţi. Ca şi în celelalte volume, și aici dl profesor vine cu 
informaţii interesante nu doar despre cariera sau situaţia la care a ajuns 
cineva, dar începe de la originile fiecăruia, de la locul nașterii, pome- 
nindu-i, aşa cum e omeneşte și creștinește, pe părinţii care le-au dat 
naştere, pe cei care au crescut niște coipii ce au răzbit în viaţă. În acest 

sens, am rămas surprinsă și profund mișcată în legătură cu felul în care 
dl. profesor a scris în această carte despre mine, dar mai ales despre co- 
pilăria mea, mai bine zis, despre drama familiei mele, care a fost crunt 
lovită de tăvălugul deportărilor. 


Dar şi dramele prin care trecem fac parte din viața noastră... 


În prefața la volumul III, autorul face o confesiune emoţionantă, de 
care este capabil doar un iubitor de oameni și de valorile pe care le 
oferă relaţiile umane: „Recunosc că n-am fost și nu sunt indiferent față 
de oamenii pe care i-am cunoscut cândva: mă bucur de succesele lor 
şi sufăr când ei au necazuri, chiar dacă ei nu ştiu acest lucru. Am tră- 
it şi trăiesc cu convingerea fermă că și participarea mea indirectă se 
cumulează undeva și poate fi considerată o contribuţie la restabilirea 
echilibrului persoanei respective”. 


Vă mulțumim, domnule profesor Onufrie Vinţeler, pentru aceste do- 
vezi de susținere şi apreciere, de omenie și de aleasă preţuire. 


LA MULŢI ANI! 

Adrian Dinu RACHIERU 


| La „morișca” adevărului 


ADR. — prof. univ. dr, 
actualmente pensionar. 
Dintre volumele publicate 
(peste 30): Eljtism şi 
Postmodernism (1999); Bătălia 
pentru Basarabia (2000); 
Alternativa Marino (2002); 
Legea conservării scaunului 
(roman, vol. |, II) (2002, 2004); 
Globalizare și cultură media 
(2003); Nichita Stănescu — un 
idol fals? (2006); Eminescu 
după Eminescu (2009); Poeți 
din Basarabia (antologie 
critică) (2010); lon Creangă. 
Spectacolul disimulării (2012); 
Con-viețuirea cu Eminescu 
(2013); Romanul politic şi 
pactul ficțional (I) (2015); 
Polemici de tranziţie (2016); 
Romanul politic şi pactul 
ficțional (ll) (2018); Cercul 
doclinian, ediţia a II-a (2020); 
Politică și canon literar 

(sub tipar) 


Adunându-și articolele risipite în varii 
publicaţii, de fapt veritabile studii, Theodor 
Codreanu ne-a oferit recent, fără pretenţii 
monografice, un volum consistent despre 
Dumitru Radu Popescu, botezat, după o vor- 
bă a celui sărbătorit, Istoria absurdoidă (la „Ti- 
poMoldova”, lași, 2020). Chiar dacă survolul 
exegetic se restrânge la câteva titluri, ima- 
ginea de ansamblu nu e în suferință, acope- 
rind, sub spectrul anamorfozelor, larga paletă 
desfășurată în timp a celui mai complex și „în- 
câlcit” scriitor postbelic. Mai mult, volumul 
în discuţie se vrea o revizuire critică (în sens 
lovinescian), dovedind, fără tăgadă, singulari- 
tatea canonică a acestui mare scriitor contem- 
poran, sfidând revizionismul furibund, „de- 
mitologizant”, al anilor '90; contextualizând 
acribios „împrejurările istorice și estetice” ale 
scrisului său; ceea ce, desigur, încercăm și noi 
în rândurile care urmează. 


Întâmpinând prima carte a lui Dumitru Radu 
Popescu (Fuga, ESPLA, 1958), debutat, încă 
student, la „Steaua” (unde va fi corector şi, 
apoi, redactor, după ce, în anul III, abandona- 
se medicina și unde își tipărise, în 1954, prima 
schiță, O partidă de șah), un tânăr cronicar al 
vremii făcea, cu o intuiţie de zile mari, două 
observaţii esenţiale, adeverite imediat. Mir- 
cea Tomuş nu se înşela: noul prozator dove- 

dea un suflet de poet, interesat metodic de „tehnica dezvăluirii adevă- 
rului”. Filonul liric, „latent” în comentariile lui I. Vitner, i-a pricinuit şi 
reproşuri, vizând inadecvarea la realitate. Al. Oprea, de pildă, nu ezita 
a-l considera „un rătăcit” pe cărările naturalismului, defilând, însă, cu 
grupul stelist, o revistă-fanion în acei ani, prin programul antiidilic. 
H. Zalis, în dispută cu E. Simion, denunța fragilitatea” și lipsa coerenței 


epice, iar Paul Georgescu constata, îndreptăţit, alunecarea spre tragic. 


Dumitru Radu Popescu a scris enorm, trezind „spaima bibliografilor”. 
Dezvoltând, cu „inventivitate sadică', subiecte insolite, pe schelărie 
mitologică, insertând fantasticul şi cultivând invazia maleficului, pro- 
zatorul, ieşit, după '89, „din cărți”, cum credea N. Manolescu, incapabil 
să-şi organizeze ficțiunea, livrând — în avalanșă — piese de teatru „ilizi- 
bile”, aimpus un stil. De un experimentalism frenetic, colocvial, destră- 
mând şi refăcând realitatea prin „refracție deformatoare”, ca „totalitate 
ascunsă”, cum sesiza Mirela Marin, el problematizează, căutând tiparele 
ontologice. Realismul de fond, supus tratamentului parodic, sfârșește 
în farsă, pulverizând perspectiva narativă. Discontinuitatea, fragmen- 
tarismul, prolixitatea se pliază, cu frenezie barocă și fantezie neistovită, 
fluidităţii lumii, în degradare/desacralizare. Iar potenţialul alegoric, 
exploatat abundent, sfidând incoerenţa realităţii, încearcă a asigura co- 
ezivitatea; fiindcă, prin problematică, teme, motive etc., proza şi dra- 
maturgia lui D.R. Popescu par a comunica, constata Mircea lorgules- 
cu, închipuind „un adevărat sistem”. Fireşte, labirintic, sub cupola mo- 
ralei, dincolo de medii şi epoci, întreținând confruntarea, prelucrând, 
în proiecţie simbolică, teme eterne. Putem afirma că personajele sunt 
esențe, că, în creuzetul epic, prozatorul reface, amalgamând, o scenarită 
mitică, de extracţie alegorică sau parabolică, vădind creativitate mito- 
poetică. Realitatea plurivocă a operei intersectează, teatralizant, codul 
poetic şi cel realist, plasată, prin onirism „controlat”, în atemporal sau, 
dimpotrivă, în prezentul căzut în derizoriu, caricaturizat, satanizat, 
cu eroi suciți şi farse sinistre. Evident, astfel de texte, provocând şi 
întreținând, prin jocul măştilor naratoriale, confuzia esență/aparenţă, 
impun un pretenţios cod de lectură, solicitând un cititor avizat. 


Deşi Dumitru Radu Popescu „nu este un scriitor comercial”, atrăgea 
atenţia, cu ani în urmă, M. Ungheanu, ochiul său cinematografic ex- 
ploatează nemilos şi savuros resursele excentricității. Prozatorul ştie 

prea bine că arta este o alchimie şi, în consecinţă, e preocupat de teh- 
nică. În fond, în repetate ocazii, el şi-a recunoscut „strategia”: pleacă, 
sondând arhetipalul, de la adevărurile eterne (ale grecilor, preciza), ac- 
ceptând fixitatea tipurilor şi o umanitate canonică, pentru a se plia/ 
mula pe eveniment. Acordă credit ficţiunii pe care o propune chiar 
inepuizabila realitate, dezvoltând o intrigă bogată, supusă dislocărilor, 
„re-montării” faptelor (cf. I. Vlad), reinterpretărilor. Eroii săi, volu- 
bili, intervenind corectiv, îşi confruntă versiunile; proza are obstinația 
bizarului, vorbeşte, cu un realism atroce, despre inocenţa jertfită şi 
vinovăţie, despre candoare şi cruzime, într-o viziune grotescă şi „abuz 
de macabru” (cf. E. Simion). Ne întâmpină un şir de crime, o avalanșă 
de întrebări, provocând dezbaterea. Adică, prin problematizare şi car- 
navalizare, o confruntare a „istoriilor”, în reformulare continuă, defor- 
mate şi degradate din unghi parodic, golite de sacru, decăzând într-o 
istorie tribală. "Totuși, o literatură aluzivă, ermetică, stranie, iubind 
parabola, în corespondenţă cu adierile mitologizante. Fiindcă, spunea 
D.R. Popescu, o literatură fără parabolă este sociologie; iar directețea, 
alungând esopismul, ne scoate din literatură. 


Poate că intră în ecuaţie şi eschivele omului, care, curios, ca autor, se 
consideră „lipsit de fantezie!” Culegând întâmplări din viață, Dumitru 
Radu Popescu e interesat, însă, nu de evenimente, ci de înțelesurile lor. 
Întâmplările trecute nici nu sunt sigure; „eternizate” prin povestire, adu- 
nând probe şi opinii „încrucișate”, ele propun, extrase dintr-o „mâzgă 
informaţională groasă”, interpretări ipotetice asupra unei materii „în 
destrămare”, dezvăluindu-i partea morală sau cea întunecată. Vorbind, 
adică, cum spune procurorul 'Tică Dunărinţu, despre un trecut „vag 
şi tulbure”, încercând a desluși „misterul acelor cauze” Prozatorul ne 
propune, de fapt, deloc linear, o lungă și stufoasă dezbatere morală, cu 
iz justiţiar, avertizându-ne, prin vocea unui personaj, că „numai echili- 
brul are viață lungă” (v. Împăratul norilor); că patimile „nu trăiesc mult”, 
intrând, firesc, în albia lor; că „fugile” în vis, trăind simultan în real și 
imaginar, ne împing dincolo de „hotarele vizibilului”, într-o ficțiune 
despletită, luxuriantă, meandrică, auto-comentată etc., cerând, sub 
laitmotivul anchetei, mobilitate detectivistică pentru a auzi şi vedea 
„ce nu se vede și nu se aude”, slalomând, printre detalii şi metamorfoze, 
pentru a ajunge la „morișca” adevărului: adică, o eternă contradicţie, 
irezolvabilă. Cercetând lumea de sus, chiar de pe „acoperișul ei” , înar- 

mat cu faimoasele catalige, judecând-o necruţător în conflictualitatea 
ei nedomolită, pornit în căutarea adevărului (nuanţat, pulverizat) şi 
sfârşind, alături de U. Eco, prin a râde de adevăr ca o posibilă, sperată 
eliberare, Dumitru Radu Popescu ne invită să exersăm „puterea de a 
vedea”. Evident, dincolo de suprafața descriptivă, complicată, sofisti- 
cată, căzând, aparent, în gratuitate, decriptând-o sub pecetea deriziunii 
şi disoluţiei, descoperind, odată cu invazia amoralismului și demonis- 
mului, coordonatele morale. Fiindcă oamenii, ne reamintea prozato- 
rul, sunt complicaţi; ticăloşia şi lumina conviețuiesc sub cupola unei 
lumi desacralizate, ambiguizarea și incertitudinea s-au înstăpânit, de- 
monul relativismului este suveran. 


Dumitru Radu Popescu a început ca nuvelist și, ispitit de roman, a ră- 
mas un mare nuvelist, eliberând o imaginație debordantă, aglutinantă, 
sondând fondul arhetipal. Dar nu e vorba doar de o „stilizare mitologi- 
că”, afirmaţie nedreaptă, fluturată repetat, cu încăpățânare, restrânsă la 
expresivitate. În Duios Anastasia trecea, Vladimir Streinu descoperea o 
Antigonă „locală”, tânăra învățătoare din acel sat dunărean dorind - pe 
fundalul unui tragism rafinat — împlinirea datinii străvechi, îngropând 
sârbul ucis (un „mort al nimănui”). Leul albastru, o parabolă străve- 
zie, de mare ecou în epocă, publicată în „Luceafărul” (1965) şi reluată 
în volum abia în 1981, a stârnit o dură campanie de presă; tonul l-a 
dat „Scânteia tineretului”, îşi aminteşte C. Stănescu, pe atunci redactor 
„agrarian', găzduind intervenţiile unor cititori revoltați „la ordin”. Dar și 
două şedinţe la Uniunea Scriitorilor, prima „pe necitite”, sfârșind prin 
a aduce, la unison, laude celui care urma a fi pedepsit. Probând o so- 
lidarizare azi pierdută. În Bâlc și doctorul pleacă la vânătoare sesizăm o 
artă poetică (ironică); vorbind despre sine, navigând printre amintiri, 
învățăcelul, ca exponent al generaţiei, pune în discuţie canonul (dăscă- 
lesc), alunecând în parabolă: e amintită viața de intern, senzaţia de cla- 
ustrare, cu terorizanta imagine a internatului, și — implicit — speranța 
evaziunii, a spaţiului deschis, replicând coerciţiei maeștrilor, a „peda- 
gogilor literari” (printre ei, şi Marin Preda, luptându-se cu „făcătorii de 
cuvinte” și blamând povestirile „cu mânji albi”). 


S-a spus că D.R. Popescu, cel puţin în proza de început, ar fi scris în re- 
plică. Sau rescriind „scenarii patrimoniale” (cf. E. Negrici). „Lăturașul” 
Friță din Valea Anilor (v. Zilele săptămânii, 1959), obişnuit cu po- 

goanele lui, ascultând „respirația pământului”, poate fi citit prin grilă 
moromețiană. Intră, negreșit, în galeria inocenților, așa cum Ioana Ju- 
manu (v. Păpușa spânzurată), pentru care „tinereţea trecuse fără să o 
vadă”, putea fi pusă în relație cu Nevasta lui L. Rebreanu. Se configurea- 
ză, în aceste texte de tranziţie, lumi bipolare, în care colcăie viaţa, se in- 
sinuează „spiritul confesiv ancestral”, nota Valeriu Cristea și demonia, 
prozatorul folosind abundent, acroșant, locuţiuni pitorești. Prin Zilele 
săptămânii şi, apoi, prin Vara oltenilor (1964), un roman revizuit, ree- 
ditat (de trei ori) și abandonat, refuzându-i continuarea, D.R. Popescu 
aducea „la zi” proza satului românesc, testând nu doar efectele coope- 
rativizării, în contrast cu o proză care „staţiona” în trecut (cum suna 
reproşul lui Paul Georgescu), ci şi figuri/personaje cu puteri demiur- 
gice, hotărând destine, într-un epic fabulos, de la președintele Vică, 
înconjurat de explozii florale, până la invazia „suciţilor”: un Cămui (v. 
Ploaia albă), o zeitate a locului devenind şoarece, Nicanor (umblând 
pe catalige) sau Dimie, ochiul care supraveghează, urcat în plop, pe 
post de observator. Și atâţia alți inși ciudaţi, bizari, închipuind o imen- 
să satiră socială, pe fundalul tragediilor satului românesc, demonizat 
sub comunism. Ică, cel cu ochii de sticlă, de pildă, promite „fericirea 
care o să fie”; agonia lui Celce, putrezind de viu, refuzând „puterea gră- 
dinii”, este comparabilă — în ochii lui Theodor Codreanu - cu soarta 
regimului comunist. Ca să nu mai vorbim de maleficul Moise, cel cu 
„o mie de feţe”, un porc de geniu, „hermeneutul” care înțelege disoluția 
caracterului drept o nouă treaptă evolutivă. Dar tabla de legi a noului 
Moise, o „excrescenţă a unui proces complex care a fost revoluţia”, este 
una a fărădelegilor, trădând, în absenţa riturilor și a celor ce cunosc căi- 
le, ordinea lumii. Doar legăturile cu lumea arhetipală asigură rezistența 


la această antigeneză (cf. Theodor Codreanu), instaurând o lume „pe 
dos”. 


Semnând O introducere în opera lui Dumitru Radu Popescu (v. Zilele și 
nopțile săptămânii, Fundaţia-Editura „Scrisul Românesc”, 2014), Cor- 
nel Ungureanu observa că prozatorul era primul scriitor al anilor '60 
care evoca satul demonizat, dând cu tifla reţetelor de epocă și zeloşilor 
pedagogi literari, coborând grandilocvenţa, impusă triumfalist, în de- 
rizoriu. Sondând acel timp al literaturii, criticul evocă, în contextul 
generaţiei, înviorând frontul literar, tentaţia limbajului subversiv, dar și 
„barajele” oficiale, mulțimea interdicţiilor şi „îndatoririlor, reamintite 

ciclic. Dezvăluindu-şi urâţenia, lumea nouă e contrapusă adevărurilor 
„vechi”; fondul arhetipal, lucrând regresiv, anunţă voalat, prin densa 
reţea de simboluri, ruinarea Utopiei. 


Sub aparenţa unui roman țărănesc, dobândind „un ton epopeic” (cf. 
Mirela Roznoveanu), F (1969), ca apariţie surprinzătoare, de şocantă 
virtuozitate tehnică, vorbind despre o tragedie colectivă, închidea 
(temporal), de la Boul și vaca până la Cele șapte ferestre ale labirintu- 
lui, un întreg ciclu, fiind o „revărsare evenimenţială” într-un regat al 
spaimelor. Oamenii sunt legaţi între ei, Marele Mecanism îi cuprinde 
pe toţi; hieroglifa F poate fi o cale / calea de acces spre o lume labi- 
rintică, „frisonată” (cf. C. Cubleşan), încercată de viermuială și frică; 
„îndemonizaţii” se tem unii de alții; întors acasă, procurorul Tică vrea 
să asculte toate vocile într-un sat „întors pe dos”, vrea ca adevărul, din- 
colo de vorbe, să rămână mărturie. F (la care, din păcate, se oprește 
analiza lui N. Manolescu) este un reper decisiv pe traiectul scriitoricesc 
al lui D.R. Popescu și, inspirat, Valentin Tașcu distingea, în Dincoace și 
dincolo de F (1981), această etapizare, fixând o bornă de neocolit. 


Pornind de la o enigmă-pretext, stăpânind, prin convergenţa detaliilor, 
un teritoriu fictiv, digresivă, aparent fără logică, culegând o aglomeraţie 
de întâmplări (horror, chiar), proza trăieşte, în căutarea adevărului, prin 
acumulare și sofistică, suspendând verdictul. S-a vorbit (insistent) de 
influenţa lui Faulkner, a fost invocată (repetat), din unghiul teatralității, 
lumea shakesperiană, cu măscăricii și bufonii ei, întoarsă în tragic, fără 
măreție, sub glazura burlescului și grotescului, respectând, însă, severe 
convenții dramaturgice. Putem cerceta, cu folos, substratul mitic, fi- 
lonul folcloric, sonda arhetipală sau fabulosul epic, în vecinătatea lui 
Marquez și a magnetismului realismului magic, influenţe „topite” în re- 
tortele alchimistului Dumitru Radu Popescu, desfăşurând, într-o lume 
de relativităţi, o viziune asupra vieţii, de pregnant relief stilistic. Și im- 
punând, cum sesiza VI. Streinu, încă în 1968, o dublă percepție estetică 
(diafan /trivial), într-o formulă literară de acută originalitate, centrifu- 
gală, complicată prin sistemul de oglinzi, sub aura incertitudinii. 


Şi Iepurele șchiop (1980), deschizând un nou ciclu epic, se dorea insolit 
și aluvionar, eliberând o fantezie greu de strunit şi înglobând, nesăţios, 
o realitate totală. Indecis, evaziv, derutant prin caleidoscopie, pulveri- 
zând convențiile, aglutinând orice, plin de bizarerii, fără centru, aşadar, 

noul „roman” (deschis) dovedea, din nou, „elasticitatea” formulei tes- 
tată de D.R. Popescu, în numele unui febril și neostoit experimenta- 
lism (cf. Mircea Iorgulescu). Și tot sub masca unei relatări ingenue, 
convocând un şir de naratori, livrând adevăruri parţiale, cu sens bruiat, 
prin avalanșa interpretărilor şi faptelor noi, contradictorii, părând a se 
anula reciproc. 


Spărgând graniţele realismului tradițional, romancierul construiește, 
convocând personaje fictive și reale, barochismul și onirismul, o is- 
torie încâlcită și un spaţiu geografic imaginar, sub cupola realismului 
magic. lată, un creator amator, ziaristul ardelean Tiron B., suspectat 
de grafomanie, erou al romanului și, deopotrivă, comentator, inter- 
pretând toate rolurile este delegat, de romancierul-redactor, a rescrie 
istoriografia (oficializată), pliindu-se altor clișee (Viaţa și opera lui Ti- 
ron B., I-II, 1980-1982). Circarul Francisc, zisul „împărat al norilor”, 
se substituie autorului omniscient. Orașul îngerilor (1985) reconstituia 
istoria tulbure a anilor '40 și eliberarea Ardealului, topind istorii ora- 
le, de circulaţie și dezlegând, ca și în precedentele titluri, „în ambianța 
vremii factorii mai puţin spectaculoși”, printr-o complicată țesătură 
de personaje și fapte, sfidând cronologia; așa cum, de pildă, fotogra- 
ful Gogu Pană „impune o realitate”, Cu romane-deltă (cf. I. Simuţ), 
cultivând, ca dramaturg, un realism „simulat”, propagandistic (crede 
Ciprian Şiulea), Dumitru Radu Popescu, când nu e sedus de exerciții 
stilistice, performante în sine, lansează diatribe înveninate, sub semnul 
contrautopiei (v. Nopțile săptămânii). Îndeosebi, în faimoasele „scri- 
sori deschise”, dar și în romanele din urmă (v. Paolo și Francesca) unde, 
prin ştiutorul profesor de sport Mircea Zero Kopros (M.Z.K.), pune 
problema „ochilor văzători” într-o lume confuză, hibridată, cu statut 
de moroi, într-un „timp fals”, obligat să rejudece Istoria printr-o nouă 
„reîncadrare”, aşa cum plănuiește politicianul Sâmboan, construind Ci- 
mitirul Nou, al Eroilor şi Trădătorilor neamului. 


În fond, barochizantul prozator, așa cum mărturisea, vrea să găsească 
tonul în efortul de „recompunere” a Istoriei. Or, ficţiunea, ca realitate 
suverană și totală, speră să prindă tocmai „pulsaţia adevărată a timpu- 
lui”, să aducă la lumină cazuri mărunte, vieți minore, prinse şi strivite de 
marele angrenaj, anonimii care stau la „temelia Istoriei”, atentă la „ochii 
şi urechile lumii” (explică Tiron B.); să lumineze intercondiționarea, 

determinismul circumstanțelor (plonjând în absurd), vârtejul relati- 
vist. Să afle, precum încerca abilul intrigant Moise, ce înseamnă Istoria, 
„un joc”, după părerea maleficului director de școală, împins în grotesc, 
încercând „să ucidă” picioarele dansatorilor sleiți, victime ale „bătăii 
(sale) de joc”. Sau să constate, precum în Cămășile roșii (din Falca lui 
Cain), întorcând pe dos concluzia basmică, într-o istorie rememora- 
tă parodic, că răul învinge; că răul nu poate fi evitat prin boicot, cum 
spera dezamăgitul Zoli; sau că omul problematic, dincolo de samavol- 
nicii, trăieşte într-o lume dăruită cu miracole. Ceea ce prozatorul, şi 
un harnic epistolier, colocvial şi vervos, biciuind sindromul autist cu 
„furibonderie pamfletară” (cf. Jeana Morărescu), chiar asta face prin 
scrisorile sale deschise. Această magmă epico-lirică, revărsată cvasi- 
metaforic, prin recurs la operele mari ale umanităţii, vrea să împie- 
dice „marșul duios al uitării de sine”; publicistica epistolară vorbeşte 
despre protopărinţi, despre eroi, viață şi moarte, despre sublim şi ridi- 
col, despre suferința morală; sau, sarcasmic, despre cei fără memorie, 
blamând, hilar, balastul cărților. Şi, în fine, din colțul nostru de rai, des- 
pre cei ce trudesc pe „ogorul florii de piper”. Cu mare poftă de scris şi 
minuţiozitate realistă, prolific, „pulverizat” în discursurile personajelor 
(cf. Dan Culcer), punând în dificultate cititorul obişnuit, de un post- 
modernism neprogramat (cum sesiza, subtil, regretata Jeana Morăres- 
cu, etichetă refuzată net de Ciprian Şiulea, considerată chiar „o fraudă 
estetică”), deşteptând imaginarul subconștient și invitând la „interoga- 
rea misterului ontologic”. Impresionând prin anvergură, proza lui Du- 
mitru Radu Popescu, dincolo de trama (coaja) policier-ului, îşi dezvă- 
luie structura palimpsestică, aptă de „revelare sacrală” (ortofanică). Cu 
atât mai nedumeritor, aşadar, slabul interes (postdecembrist), insoțind 
cărţile d-sale, numeroase. 


Aproape necunoscut (şi, în consecinţă, necomentat), romanul Săptă- 
mâna de miere (1999) s-a ivit, aflăm, după „o îndelungată cercetare”. 
Prozatorul iniţial gândise o trilogie, alăturând romanului în cauză alte 
două cărți, Delta şi Oglinda; şi acest proiect a fost părăsit, rămânând 
doar tentativa de a lumina („niţelus”, zice şăgalnic autorul) lovitura, 
pusă la cale de „o mână de evrei”, la banca din Giulești (28 iulie 1959), 

atacând „mașina cu bani”. Evident, nu e vorba de o supervizare, juridică 
sau politică, a cazului, ci de o falsă reconstituire, „cu mijloacele blajine 
ale condeiului”. Adică, absorbind în magma textului, dincolo de „anco- 
rarea” în epocă, mărturii disparate, în conflict, sub semnul supoziţiei, 
încâlcind firele epice într-un atractiv „spectacol de vorbe”. 


Suntem în anii în care nebunia de după război „prindea viață”, surpând 
temeliile lumii vechi. Istoria, cugetă un personaj, trebuie distrusă; ea 
înseamnă „o continuă visare”. Leon, un evreu „de nădejde”, pricepe că 
marxiștii, ca şi iacobinii, vor fericirea cu forţa. Opera socialismului ar fi 
o lume în sărbătoare, chiar dacă Tase, protagonistul-pivot, o înţelege ca 
o societate fără suflet, plină de lozinci. Cum Marx oferise un text abso- 
lut, stabilind „nişte legi”, ideologia pare „un paradis al cauzei comune”, 
deşi Lică (Alexandru Ioanid, cumnatul lui Drăghici, implicat în afaceri 
cu case) conștientizează prăpastia dintre ideal și realitate. Aventurierul 
Tase, scos din învățământ, un „sufleţel oniric” şi „hoţ de femei”, ar vrea 
să-şi izbăvească „poporul”, ajutându-l cu bani. Or, copoiul de rasă Ca- 
zimir lonete, tălmăcitor/colecţionar de vise, ins fără vârstă, un arhetip 
sau o ficțiune, pătrunde în visele lui Tase și denunţă abandonul: Tase, 
fluturele rătăcitor, „marţafoiul gagicar”, vrea să-și cheltuiască beţia de 
viață, uitând de ideile pentru care a luptat. Nebunia în care intrase „ca 
într-o poveste” (jaful), îl va teroriza; bucureşteanul Tase, „nu evreu sau 
român” (cum se prezenta), nu mai crede nici măcar în sine. Deși planul 
croit păruse perfect, povestea „năroadă” a atacului banditesc îi întreține 
spaima, o „teroare friguroasă”; curajul sălbatec (iniţial), apoi paşii 
rătăciți, vânat de oamenii lui Drăghici îl aruncă în plasa coşmarului, 
în gura puștilor, „trăind” visul execuţiei. Dacă dușmanii au fost puși „cu 
botul pe labe” cei din banda teroristă află că tovarășii de luptă şi de 
idealuri sunt mai periculoși. Soldaţi devotați, evreii roșii „uită cine-au 
fost ieri”, se dezic de legătura cu Partidul, vor să o şteargă în Israel. Ceea 
ce intenționa și enigmaticul Tase, apelând la sprijinul petrecărețului 
Gogu, alt personaj important al epocii. O epocă suspicioasă, pe care 
însuşi Gogu-Torquemada o califică drept „curvăsărie ideologică”, pro- 
movând răul ca formă a inteligenţei. 


Ca romane „neterminate”, cărțile lui Dumitru Radu Popescu, greoaie, 
masive, „poliţiste”, rămân provocatoare; or, ancheta întreprinsă de scri- 
itor „trebuie terminată de cititor”, ne îndemna autorul Vânătorii regale. 

„Natură” bogată, „o apariție de zile mari”, cum observase, primul, Lucian 
Raicu, scriitor prolific, polivalent, derutant, un moralist, de fapt, însce- 
nând - sub avalanșa cuvintelor — o viziune carnavalescă (Bahtin ar putea 
fi o pistă), în vecinătatea spectacolului popular, dezlegând probleme-arhe- 
tip, evaluând cotidianul cu fervoare detectivistică, translând concretul şi 
încifrând /răstălmăcind sensurile, Dumitru Radu Popescu, deși mitograf 
cu program, folosind alegoria ca liant, în pofida fragmentarității și a re- 
fuzului coerenţei, desacralizează lumea (întoarsă pe dos). Cum miturile 
„ne scapă printre degete” (avertiza autorul Leului albastru), ale repune în 
discuţie, a le reinterpreta/reintegra în fluiditatea existenţială înseamnă, 
dincolo de armătura teoretică sau rezonanţele folclorice, a descoperi, pe 
cont propriu, adevărurile eterne, structurile fundamentale etc., mulate, 
desigur, pe noile „evenimente”, decăzând în istorie. Fiindcă creaţia — ne 
reamintește Dumitru Radu Popescu - a ajuns „o caricatură”; şi, corec- 
tându-l pe Eliade, tot el ne asigura că profanul camuflează nu doar sacrul, 
ci şi abjectul. De unde bipolarismul textelor sale: spectacolul inocenței 
și „trezirea, nostalgia paradisului și duhul apocalipsei, realismul fan- 
tastic şi farsa bufonă, sublimitatea, grotescul carnavalesc și monștrii 
inconştientului, ambiguitatea tragică și implacabila degradare, pulveri- 
zând sensul, amestecând - în coexistenţa/confruntarea nedomolită a 
contrariilor — candoarea și ticăloşia, violența, melodrama, parodia etc., 
cuprinzând lacom, acumulativ, caleidoscopia lumii. Și aducând în scenă, 
prin ipostazierea unor destine, o faună ciudată, dezvoltând entropic dra- 
me, conflicte şi obsesii, prinse în cavalcada unor echivoce dezvăluiri suc- 
cesive, în regimul carnavalescului și într-o viziune mitic-parabolică, reîn- 
viind scenariile primordiale. Totuşi, roiurile de analişti care, de-a lungul 
anilor, au cercetat cu osârdie harta scrierilor lui Dumitru Radu Popescu, 
au ajuns la o concluzie inatacabilă: indiferent de gen, insidioasa „invazie 
de poezie”, scrisă „cu idei”, negreșit, cotropește Opera. Mai mult, notația 
realistă se revitalizează prin „vocile poeziei”, scriitorul — nota cândva 
Doina Uricariu — regândind poezia prin proză. Să nu uităm că orgoliul de 
altădată, reactivat, era poezia. Dumitru Radu Popescu debuta cu versuri, 
în 1953, în „Crişana” şi continuă a crede, nedezminţit, că poezia rămâne 
esenţa unui scriitor. Deloc ciudat, unicul său volum de versuri (Câinele 
de fosfor, 1982) adună poeme antilirice, groteşti-ironice, încercuind co- 
tidianul, pliat, mai degrabă, valului optzecist, fără a fi doar o „recreaţie”. 


EEE PT RO MIÂINIĂ 


Evident că și literatura dramatică, cultivând un teatru „necomplezent”, 
„liber” (zicea Marin Sorescu), deloc respectuos cu tiparul clasic, fără 
prejudecăţi de formulă și limbaj, suportă această infuzie poematică. Pie- 
sele sale, greu de „descifrat”, „translează” mitul (prometeic, în Hoţul de 
vulturi, de pildă) şi impun mitul ca revelator, observase Valentin Silvestru, 
închipuind, dincolo de varietatea versiunilor scenice, o geografie magi- 
că. Acreditat ca dramaturg după un spectacol la Târgu Mureș (cu Acești 
îngeri trişti), Dumitru Radu Popescu a produs aluvionar, sclipitor, cu ver- 
vă imagistică (și în ipostaza de eseist sau epistolier) o năucitoare ofertă 
textuală, de fantezie barocă, protagoniștii săi (închizând drame, aspirând 
spre puritate) vădind o conexitate subterană. Oricum, scenografia pri- 
mează asupra textului, nota M. Iorgulescu, recunoscând că avem de-a 
face cu un prozator de mare originalitate, interesul pentru dramaturgie 
nefiind doar un nevinovat capriciu. Mai mult, „descoperirea teatralității” 
a condus la radicalizarea prozei. lar Laurenţiu Ulici, în prelungirea ideii, 
va constata „acordul intim între genuri”, vălmășagul lumii fenomenale, 
cercetată dintr-o perspectivă relativizantă, impunând adevărul multiplu. 
Morişca fabulaţiilor îmbracă, de regulă, o intrigă polițistă, aglomerată 
epic, de conversie mitologică, chemând în sprijin, sub aparenţe realiste, 
poetica folclorică şi o conştiinţă arhaică. Nuvelistul, însă, s-a dovedit mai 
tare decât romancierul, spulberând disciplina clasică și oferind, în dialog 
cu opere de căpătâi, comentarii divagante, acut-personale, în cheie mo- 
rală; înțelegând adevărul ca „memorie a realităţii” într-o lume maculată, 
ea însăși incoerentă, pierzând sensul. Cândva, și editorialiștii „în pan- 
taloni scurți” (Mazilu, Cosașu, Ţic, E. Mandric) porniseră în căutarea 
„urgisitului” adevăr integral, cinstind faptul brut, descoperit, mai apoi, ca 
roman nonfigurativ, şi de alții (v. Truman Capote și Nicolae Ţic, 1995). 


Dar proza lui Dumitru Radu Popescu, s-a observat, nu se bazează atât 
pe documente (chiar pornind de la fapte reale), ci pe tensiunea dez- 
baterii. Or, dezbaterea e posibilă chiar şi în absenţa faptelor; contea- 
ză — precizează undeva scriitorul — ce credem noi despre ele. O proză 
fără acțiune se ţese prin provocarea consecutivității: enigma sumară 
se va complica, monoloagele şi limbuţia (urmând „retorica ruralului”) 
radiografiază zbuciumul sufletesc. Pătrundem în interioritatea faptelor, 
personajele fiind obligate să se dezvăluie. Răscolirea trecutului impu- 
ne asemenea confruntări, eliberând interioritatea: producând, odată 
cu proliferarea vocilor, abundența de concret. Spiritul anchetator (la 

un prim exercițiu asistam în Dor) vizează nu pedepsirea crimei, ci elu- 
cidarea cazului. Instanţa morală funcţionează ca un catharsis, vizând 
descărcarea adevărului. Anchetele lui Dumitru Radu Popescu nu ex- 
cavează faptele, ci adevărurile, îndepărtând stratul de insinuări şi dila- 
tând spațiul culpabilității. Îndoiala e suverană, suspiciunea se infiltrează 
peste tot; şocul epic (crimele fiind „expediate” în trecut) pigmentează 
un univers dubitativ — produsul unei imaginaţii delirante. La Dumitru 
Radu Popescu totul e memorie. Tehnica anchetei, procedeu care a mo- 
lipsit şi pe alţii, conjugă capacitatea judicativă cu libertatea de a nara: 
povestitorii devin creatori, personaje-prozatori chiar prin grija/grila 
reconstituirilor, imaginarul proliferează haotic având ca stimulent me- 
moria afectivă. Acest elan confesiv, dezghiocând lumea fenomenală, 
provoacă o reacție în lanţ, implicit un lanţ de povestiri. Narațiunea de 
tip anchetă dospeşte, îşi revarsă aluatul rememorativ; uitarea înseamnă 
intrarea în neant. Caruselul mărturiilor, alimentat de pofta conversati- 
vă, este tangent marelui subiect: ADEVĂRUL, ca supra-temă a roma- 
nelor lui Dumitru Radu Popescu. Disponibilitatea sa narativă creşte pe 
solul fertil al cascadei de interogaţii. Scriitorul iubeşte întrebările; răs- 
punsurile martorilor diversifică arborescent epica, cu fantezie şi forță 
speculativă; nu elucidează cazul, ci îl complică, reorganizând datele. 


Evident că nici Întoarcerea tatălui risipitor (2009) nu se putea rupe, 
brutal, de acest fel de a fi în literatură. Fragmentarismul are ca liant 
viaţa. Febra imaginativă a scriitorului lucrează pentru a regăsi gustul 
vieţii nefardate, pentru a recupera adevărul vieţii noaste, fără a păcăli 
istoria. Trecutul e viu, adevărul alunecă peste ficțiune (şi invers), dar 
dorinţa de a pricepe totul e o infirmitate; rămâne mereu - pare a ne 
spune scriitorul — o câtime nedezlegată. Proza lui Dumitru Radu Po- 
pescu, pe toată întinderea ei, stoarce această câtime și trădează dorinţa 
de a re-începe viaţa; deși romancier „sceptic”, el face elogiul libertăţii 
individului, stăpân pe propria-i conștiință, cucerind seninătatea pe 
care o îngăduie (şi presupune) singurul absolutism victorios: cel al 
relativului. Încât obsesia Adevărului se pulverizează în variantele lui. 
Sondând un trecut „imprevizibil”, scriitorul manifestă un multiper- 
spectivism în desfășurare: percepția evenimentelor îmbracă versiuni 
felurite, demonul relativizării stăpâneşte un teritoriu în care — spune 
autorul — „fiecare are pe undeva dreptate”. Alternarea vocilor și mul- 
tiplicarea punctelor de vedere expediază în relativ o epică browniană, 

dispensându-se de personajul unic. Scriitorul e shakespearolog; pornit 
în căutarea adevărului, el judecă trecutul cu șirul de abuzuri, violențe, 
crime, deformând omenescul, dar nu uită că prezentul produce istorie. 
În spatele necesităţii istorice, Dumitru Radu Popescu caută tot omul; 
colecția de fapte abominabile, fixate în memoria colectivă sunt aduse 
la suprafață pentru „a învăţa adevărul”. Procurorul Dunărinţu (ciclul 
F) are convingerea că nici după moarte amintirea unui om nu trebu- 
ie umilită. Lumea lui Dumitru Radu Popescu e prinsă într-un vârtej 
aiuritor, împreunând contrastele: lângă hieratici trăiesc hidoșii, visele 
coexistă cu pornirile oneroase, istoria se răsfrânge în această vâltoare 
evenimenţială. 


Indubitabil, pentru spaţiul literar românesc, fostul corector de la „Stea- 
ua” este, prin literatura sa anticanonică, un autor canonic. Tămâiat din 
belşug când păstorea (obedient, să recunoaştem) Uniunea Scriitorilor 
(1981-1989), retras apoi într-o tăcere penitentă, revenind în forță, 
suspectat de prolixitate, cultivând insolitarea, enigmaticul şi hiper- 
productivul prozator dezvoltă o creativitate mito-poetică ispitită de 
ludism. Magma verbală se revarsă nemilos, aglomerând personaje și 
fapte (ieșite din comun). Corectând dezvrăjirea postmodernistă prin 
aluzii mitologice, invitându-ne pe un „tărâm labirintic” (observa Mi- 
rela Marin, într-o solidă demonstraţie „tehnică”), toată creaţia sa, de 
mare originalitate, se vădeşte a fi, nota concluziv Mihai Drăgan (încă 
în 1970), o „intuiţie lirică a lumii” Acuzat, cu mare râvnă, pentru no- 
menclaturism şi, după 1989, pentru apolitism, taxat pentru potopul de 
laude („peste meritele reale”, zic cârcotaşii) îndatorat „postamentului 
funcţiei”, polemist aprig la nevoie și critic literar „deghizat”, cum cre- 
de Constantin Cubleșan, harnicul Dumitru Radu Popescu ne-a oferit 
„un continent de creaţie literară”, de o exuberantă și exotică originali- 
tate. Combinând, după o rețetă unică, adolescenţa dionisiacă a foştilor 
„gojdişti”, aruncând hibele în Criş cu debordanta vitalitate oltenească, 
într-un timp opresiv, „păcălit” prin fixaţia pentru problemele-arhetip, 
„retrăite” în fluiditatea evenimenţială. Și „luminate” de morișca ade- 
vărului /adevărurilor, ştiind prea bine că viaţa (oricui) nu mai este pro- 
prietate personală. „Desproprietărirea” cade într-un spectacol burlesc, 
prolix, logoreic, purtând o inconfundabilă pecete stilistico-problema- 
tică. 


Dorin CIMPOEȘU 
Guvernarea 

înțelegerii politice temporare 
(PSRM - Blocul ACUM) 


D.C. — prof. univ. dr. în 
istorie. Autor al volumelor 
Guvernarea de centru-dreapta 
în Basarabia (Republica 
Moldova) 1998-1999 (2009); 
Restauraţia comunistă 
sovietică în Republica 
Moldova (2008); Republica 
Moldova, între România şi 
Rusia (Premiul Salonului 
Internaţional de Carte, 
Chişinău, ediţia a XIX-a, 
2010); Basarabia la un secol 
de la Marea Unire, 1991-2018 
(2018). Specialist în istoria 
contemporană a României, 
inclusiv a Basarabiei (1918 — 
prezent), profesor de istoria 
contemporană a românilor şi 
istoria instituţiilor româneşti 
contemporane. 


Cu toate că a avut o viaţă destul de scur- 
tă (circa § luni — n.n.), Înțelegerea Politică 
Temporară (ÎPT) a obţinut unele rezultate 
semnificative în diverse domenii de activitate, 
inclusiv în depolitizarea unor sectoare cheie, 
precum justiţia, cât şi în combaterea corupției. 
De asemenea, pe plan extern Guvernul Maia 
Sandu, susținut de această coaliție, a reușit 
să scoată Republica Moldova din izolarea 
internațională, să reia dialogul cu cancelariile 
vest-europene, precum și creditarea țării din 
partea celor mai importante organisme finan- 
ciare străine. 


În ciuda acestor realizări, care dădeau speranțe 
populaţiei, dar şi principalilor parteneri ex- 
terni, relaţiile din interiorul coaliției deve- 
neau din ce în ce mai tensionate, anunțând 
declanșarea unei crize politice grave, cu 
consecințe imediate asupra stabilităţii politi- 
ce interne. 


Autorul acestui studiu îşi propune să analize- 
ze şi să prezinte celor interesaţi tocmai aces- 
te aspecte, pe care le consideră edificatoare 
pentru a cunoaște o filă din istoria recentă a 
Basarabiei. 

Primele măsuri luate de Guvernul Maia Sandu 


În prima lună de guvernare, a avut loc o epurare a aparatului de stat, 
fiind operate mai multe demisii, acțiune catalogată drept o răfuială po- 
litică!. Astfel, mai mulţi secretari de stat și conducători ai instituţiilor 
subordonate acestora au fost concediaţi, locurile fiind ocupate de cli- 
entela noii puteri, deși această practică a fost aspru condamnată, ante- 
rior, de actualii guvernanți. 


Spre exemplu, Gheorghe Bălan, cumătrul lui Andrei Năstase, unul din- 
tre liderii Blocului ACUM, a fost numit şeful Inspectoratului General 
al Poliţiei, Andrei Popov, nașul lui Nicu Popescu, ministrul afacerilor 
externe, a fost făcut șeful său de cabinet, iar Vladislav Kulminski, rea- 
lizatorul unei emisiuni a postului Jurnal TV, a fost numit consilier pe 
probleme politice al prim-ministrului Maia Sandu. 


Pe de altă parte, în urma negocierilor dintre cele două componente ale noii 
majorităţi parlamentare, Blocul ACUM a cedat socialiștilor domenii stra- 
tegice ale securităţii naționale, cum ar fi lărgirea atribuţiilor șefului statului 
şi subordonarea Serviciului de Informaţii şi Securitate (SIS) acestuia. 


Controlul politic al noii puteri a fost extins şi asupra unor instituţii in- 
dependente, precum Comisia Electorală Centrală (CEC) şi Consiliul 
Superior al Magistraturii (CSM), fie prin modificarea legislaţiei în vi- 
goare, fie prin exercitare unor presiuni pentru demiterea membrilor 
acestora, cum s-a întâmplat cu Ion Druţă, președintele CS] și Radu 
Ţurcanu, șeful Judecătoriei Chişinău. 


În același timp, unii reprezentanți de frunte ai noii puteri au comis gafe im- 
pardonabile, care au fost aspru condamnate de opinia publică din Republica 
Moldova şi nu numai. Este cazul vicepremierului Andrei Năstase, care a vo- 
tat la Adunarea Parlamentară a CoE, alături de delegația Moscovei, pentru 
restabilirea dreptului de vot al Rusiei în cadrul structurii organizației, după 
o absenţă de cinci ani, precum și declarația ministrului de externe, Nicu 
Popescu, care a calificat conflictul transnistrean drept război civil. 


Moratoriul ideologic și geopolitic 


Pe 17 iunie 2019, Igor Dodon s-a pronunţat pentru introducerea unui 
moratoriu pe subiecte care dezbină societatea, cum ar fi cele ideologice 

și geopolitice, cu scopul de a consolida noua guvernare şi de a o face 
cât mai solidă. 


În consecinţă, a precizat preşedintele, alianța ar trebui să se concentreze 
mai mult asupra chestiunilor sociale şi a demontării unor practici ale vechii 
guvernări, precum fabricarea de dosare inamicilor celor aflați la putere. 


Dodon mai spunea că „...la 14 iunie 2019 a început o nouă etapă isto- 
rică pentru Moldova”, iar „...regimul criminal, care timp de aproape 10 
ani a terorizat Moldova (...), a fost învins”?. 


Noul prim-ministru, Maia Sandu, a fost de acord cu moratoriul propus 
de preşedinte pe problemele sensibile de natură ideologică şi geopoli- 
tică despre care cele două componente ale majorităţii parlamentare au 
poziţii diametral opuse. 


În cadrul emisiunii Moldova în direct a postului naţional de televiziune 
Moldova 1, aceasta a declarat că Dacă Igor Dodon a propus scoaterea din 
instituții a subiectelor care ne dezbină, atunci suntem de acord’. 


Măsurile luate de Guvernul Sandu 
în primele trei luni de guvernare 


La 24 septembrie 2019, a fost dat publicității Raportul Guvernului pe 
acțiunile întreprinse în primele 100 de zile“, în care au fost prezentate re- 
alizările noului Executiv al Republicii Moldova, de la preluarea puterii 
şi până la data publicării acestui document. 


Raportul are 26 de pagini și este structurat în 10 capitole, după cum 
urmează: 


Combaterea corupției; Reforma justiției; Asigurarea respectării drep- 
turilor şi libertăţilor cetăţenilor; Dezvoltare economică; Stabilitatea 
macrofinanciară și reluarea finanțării la bugetul de stat; Îmbunătăţirea 
calităţii serviciilor publice; Protecţie socială şi securitatea cetățenilor; 
Securitatea naţională; Transparenţă decizională şi procesul participa- 
tiv; Scoaterea Republicii Moldova din izolare internațională. 


Prezentăm, în continuare, rezultatele relevante obţinute de Guvern în 
domeniile cele mai importante. 

Pentru combaterea corupției s-au întreprins următoarele măsuri: 


Au fost creat Consiliul de coordonare a politicilor anticorupţie şi reformei 
justiției de pe lângă prim-ministru, cu scopul coordonării eforturilor 
autorităților publice centrale şi a instituţiilor de drept în domeniul 
combaterii corupției şi reformei justiţiei. 


A fost demiși directorii Serviciului Vamal, Companiei Naţionale de Asigu- 
rări în Medicină, Agenţiei Medicamentului și Dispozitivelor Medicale și 
Centrului pentru Achiziţii Publice Centralizate în Sănătate, noile numiri 
fiind bazate pe profesionalism, competenţă în domeniu și meritocraţie. 


Au fost documentate cazurile şi s-au trimis dosarele Comisiei de an- 
chetă pentru analiza modului de organizare și desfăşurare a privatizării 
şi concesionării proprietăţii publice (2013-2019), referitoare la: Aero- 
portul Internaţional Chișinău, Air Moldova, Arena Chișinău, Gările şi 
Stațiile Auto şi Tutun CTC. 


În cadrul întreprinderilor de stat și societăților pe acţiuni a căror ges- 
tiune a fost defectuoasă — Metalferos, Moldexpo, Moldtelecom, Red 
Nord, Combinatul de vinuri Cricova, Mileștii Mici, Franzeluţa, Aero- 
portul Mărculești, Poşta Moldovei — au fost convocate adunările ge- 
nerale extraordinare, care au demis administratorii, au ales consilii de 
administraţie noi şi au numit directori interimari pentru exercitarea 
funcţiei până la selectarea directorului prin concurs public. 


A fost declanșat procesul de inventariere a bunurilor din proprietatea 
statului. Agenţia Proprietății Publice a dispus inventarierea Î.S. Calea 
Ferată a Moldovei, ÎS. Poşta Moldovei, ÎS. Radiocomunicaţii, S.A. Red- 
Nord, S.A. Moldtelecom, Î.S. Administraţia de Stat a Drumurilor. 


Au fost identificate mai multe scheme de corupţie prin care statul era 
devalizat de sute de milioane lei anual, fiind luate măsurile necesare 
pentru lichidarea acestora, în cazurile Moldtelecom, Calea Ferată a 
Moldovei şi Metalferos. 


Au fost stopate și s-au investigat un șir de achiziţii centralizate de echi- 
pamente și medicamente desfășurate în condiţii dubioase. 


S-a introdus un moratoriu pe acceptarea dosarelor în cadrul Legii cu 
privire la dobândirea cetățeniei prin investiție, deoarece aceasta crea 

riscuri pentru siguranța națională, afecta imaginea externă a țării și pu- 
tea să transforme Republica Moldova într-un refugiu pentru persoane 
certate cu legea. 


Reforma justiției a început prin promovarea în Parlament a unui proiect 
de modificare a Legii Procuraturii, prin care s-au creat condiții pen- 
tru alegerea unui procuror general independent, profesionist și inte- 
gru de către Consiliul Superior al Procurorilor dintr-o listă scurtă de 
candidaţi, propusă de o comisie de experți, formată pe lângă Ministe- 
rul Justiţiei. Aceste amendamente au intrat în vigoare la 21 septembrie 
2019. 


A fost elaborat și publicat proiectul de lege privind reformarea Curţii 
Supreme de Justiţie (CSJ) şi a organelor procuraturii, prin care se 
urmăreşte eficientizarea activităţii CS], precum și a instanţelor de ju- 
decată şi procuraturilor, deoarece multe dintre acestea au manifestat 
indiferență față de fraude, delapidări din fonduri publice şi încălcări 
flagrante ale drepturilor omului, în multe cazuri tolerând comiterea 
acestor abuzuri. 


La solicitarea Ministrului Justiţiei, Consiliul Superior al Magistraturii 
a revocat trei judecători ai Consiliului Institutului Naţional de Justiţie, 
care aveau probleme de integritate. 


A fost abrogat articolul 307 din Codul Penal, pentru a permite judecăto- 
rilor să fie independenţi şi să nu poată fi urmăriți penal pentru hotărârile 
pe care le adoptă, racordând legislaţia internă la recomandările UE. 


În ceea ce privește respectarea drepturilor şi libertăţilor cetățenilor au fost 
eliminate practicile nocive şi antidemocratice de hărțuire a acestora de 
către instituţiile statului. Astfel, au fost stopate interceptările telefoni- 
ce şi ambientale la comandă politică, prin desființarea Direcţiei 5 din 
cadrul MAI, care funcţiona ca o veritabilă structură de poliție politică, 
ale cărei activităţi ilegale au continuat, în perioada 8-14 iunie, și împo- 
triva membrilor Guvernului legitim. 


A fost eliminat filtrul nedemocratic, introdus de guvernarea preceden- 
tă şi folosit în scopuri politice pentru a limita dreptul cetățenilor de a fi 
aleși, referitor la obligativitatea prezentării certificatelor de integritate, 
cu ocazia alegerilor, exceptând cazurile de averi ilicite. 

A fost eliberat din funcţie şeful Penitenciarului 13, redându-le 
deținuților dreptul legal de a fi vizitaţi de familie, de a avea convorbiri 
cu avocaţii, concomitent cu ameliorarea condiţiilor de detenţie. 


În planul dezvoltării economiei, a fost declanșat procesul de analiză 
complexă a monopolului și a practicilor neloiale, precum şi de creare a 
condiţiilor de competiţie loială pe piaţă și de eliminare a contrabandei 
din diferite sectoare de activitate. 


A fost extins Programul Femei în afaceri, care va oferi instruire femeilor 
de afaceri și va susține dezvoltarea abilităților antreprenoriale. 


A fost majorată componenta de granturi pentru IMM-uri din proiectul 
Băncii Mondiale, cu scopul de a permite agenţilor economici să solici- 
te granturi de până la 300 mii lei pentru a-și mări afacerile şi a crea noi 
locuri de muncă. 


A fost elaborat proiectul pentru promovarea învățământului dual şi în- 
curajarea financiară a agenţilor economici să creeze noi locuri de mun- 
că. 

A fost deblocată finanțarea pentru proiecte non-agricole prin crearea 
mecanismului de valorificare a celor 15% din Fondul Naţional de Dez- 
voltare a Agriculturii care vor fi direcționate către îmbunătăţirea nive- 
lului de trai și de muncă în mediul rural. 


A fost lansată aplicația mobilă Catalogul Produselor Alimentare Certi- 
ficate (CPAC) din Moldova şi România unde sunt incluse companiile 
ce oferă produse autentice din ambele state, în vederea promovării la 
nivel național şi european. 


A fost creată o bază de date și harta depozitelor frigorifice și a liniilor 
de sortare, pentru a facilita accesul producătorilor mici la această infra- 
structură. 


A fost îmbunătăţită legislaţia astfel încât să fie satisfăcute cerințele de 
calitate pentru a vinde produse de origine animală pe piața UE. 


A fost semnat cu Banca Mondială contractul de finanţare a lucrărilor 
de îmbunătăţire și reabilitare a mai multor sectoare de drumuri de 
importanţă naţională și locală. 

A fost semnată cu Guvernul Republicii Franceze o Scrisoare de Intenţie 
privind finanţarea proiectului de reabilitare şi modernizare a liniei de 
cale ferată Chișinău - Ungheni. 


Au fost reluate discuţiile privind accelerarea construcției gazoductului 
Iaşi-Chișinău, cu respectarea termenilor de finalizare a gazoductului, 
astfel încât Moldova să poată beneficia de această sursă de gaze înce- 
pând cu trimestrul II/ 2020. 


A fost semnat cu Banca Mondială un acord de finanţare în valoare de 
61 de milioane de euro pentru interconectarea rețelelor de energie 
electrică dintre Republica Moldova şi România. 


În vederea asigurării stabilității macrofinanciare şi reluării finanţării la 
bugetul de stat, s-a reuşit plata salariilor și pensiilor, în pofida găurii fi- 
nanciare de 4,5 miliarde de lei pe care a lăsat-o la bugetul de stat guver- 
narea precedentă. 


S-a reușit deblocarea relaţiilor cu Fondul Monetar Internaţional și fi- 
nalizarea a două evaluări concomitente, ceea ce a permis accesarea de 
fonduri în valoare de 46,1 milioane de dolari, precum și deblocarea 
relaţiilor cu UE şi alți parteneri străini. 


S-au asigurat importante finanţări de la Uniunea Europeană, care a ofe- 
rit un sprijin bugetar în valoare de 14,54 milioane euro, pentru imple- 
mentarea prevederilor DCFTA, finanțarea programelor de educaţie și 
formare profesională și punerea în aplicare a Planului de acţiuni pentru 
liberalizarea regimului de vize. 


A fost iniţiat dialogul cu UE privind acordarea ajutorului macrofinan- 
ciar şi întreprinse acțiuni pentru realizarea condiţiilor necesare în ve- 
derea debursării primelor două tranșe (din trei) în valoare de 60 mili- 
oane euro, reuşindu-se deblocarea asistenţei financiare în valoare de 
1,4 miliarde de lei granturi şi 2 miliarde de lei împrumut. 


Au fost semnate cu partenerii din Comisia Europeană 3 acorduri de 
finanţare cu o valoare totală de peste 40 milioane de euro pentru im- 
plementarea măsurilor ce vizează: reforma justiţiei, susținerea regi- 
unilor pilot Cahul şi Ungheni, măsuri de sprijin pentru promovarea 
egalității de gen în țara noastră și combaterea violenţei în familie. 

Au fost lansate 4 proiecte majore de infrastructură în valoare totală de 
40,4 milioane de euro, finanţate din programele de cooperare trans- 
frontalieră ale Uniunii Europene şi menite să: 


- îmbunătăţească schimbul de informaţii și să dezvolte infrastructura 
de comunicaţii la frontiera cu Romania; 


- reabiliteze staţiile de poliţie și să fie procurat echipament speci- 
alizat pentru structurile responsabile de prevenirea şi combaterea 
criminalităţii transfrontaliere; 


- îmbunătăţească infrastructura de operare a serviciului SMURD; 


— reabiliteze și să doteze birourile vamale din zona de graniță româno- 
moldovenească, de la Albiţa-Leușeni, Sculeni-Sculeni, Giurgiulești- 
Giurgiulești. 


A fost obţinută o finanţare adițională din partea Statelor Unite ale Ame- 
ricii în valoare de peste 28 milioane dolari pentru implementarea refor- 
melor pe aria guvernării democratice, creșterii investiţiilor și exportu- 
lui în sectoarele cheie ale țării. 


A fost aprobată cererea de finanţare înaintată de Guvern pentru alo- 
carea unui grant în valoare de 15 milioane de euro pentru creșterea 
eficienţei energetice a blocurilor rezidenţiale și publice din Republica 
Moldova. 


În cadrul vizitei prim-ministrului Republicii Moldova la Bruxelles, din 
24 iulie, au fost semnate trei acorduri de finanţare între Guvernul RM 
şi Comisia Europeană pentru: consolidarea supremaţiei legii și meca- 
nismelor anticorupţie; susținerea economică incluzivă a regiunilor fo- 
cale ale RM; implementarea Acordului de Asociere RM-UE. 


Comisia Europeană a anunţat reluarea sprijinul bugetar acordat Re- 
publicii Moldova, alocând suma de 14,54 milioane de euro pentru a 
susține implementarea prevederilor DCFTA, finanțarea programelor 
de educaţie şi formare profesională şi punerea în aplicare a Planului de 
acțiuni pentru liberalizarea regimului de vize. 


În domeniul securității naționale s-a reuşit restabilirea securităţii Aero- 
portului Internaţional Chișinău, fiind întreprinse măsuri de securizare 
în vederea prevenirii accesului neautorizat al persoanelor și bunurilor. 

Sistemul afacerilor interne a întreprins măsuri contra traficului de dro- 
guri, fiind efectuate 145 de percheziţii în 26 raioane în acțiunea Anti- 


drog. 


Conform angajamentelor anterioare, militarii au participat la misiuni și 
operaţii internaționale de menţinere a păcii, asigurându-se pregătirea 
şi rotația a 53 de militari ai Armatei Naţionale în misiuni de menţinere 
a păcii sub egida ONU, UE şi OSCE. 


Au fost executate 75 de misiuni de dezamorsare a unor obiecte explo- 
zive depistate pe teritoriul țării, fiind neutralizate 6 445 de obiecte şi 
mijloace explozive. 


A fost dezvoltată infrastructură de păstrare şi depozitare a armamentu- 
lui şi munițiilor, precum și procesul de management al acestuia, prin: 
instalarea, în comun cu Misiunea OSCE, a două containere de prim 
ajutor medical; amenajarea, cu suportul Germaniei, a unui loc special 
temporar de păstrare a munițiilor la Florești; efectuarea lucrărilor de 
renovare la baza de păstrare tehnică a armamentului şi patrimoniului, 
cu sprijinul oferit de Fundaţia „Golden West”/EUCOM (SUA), în 
sumă de 503 818 dolari. 


S-a asigurat participarea a 100 de ofițeri ai Armatei Naţionale la 
exercițiul militar „Agile Hunter” în California, SUA. 


A fost anulat, începând cu 16 septembrie, mecanismul de notificare 
scrisă prealabilă în privința deplasărilor private în regiunea transnis- 
treană a oficialilor din Republica Moldova. 


În ceea ce priveşte scoaterea Republicii Moldova din izolare internațională, 
prin eforturile Ministerului Afacerilor Externe şi Integrării Europene 
(MAEIE) s-a asigurat susținerea şi recunoaşterea de către partenerii 
internaționali a noii majorităţi parlamentare și a guvernului legitim 
condus de Maia Sandu. 


Au fost efectuate mai multe vizite în capitalele cheie pentru asigura- 
rea acestui sprijin internațional (Paris, Washington, Berlin, București, 
Bruxelles). De asemenea, în cadrul vizitei de la Paris, noul prim-mi- 
nistru a avut discuţii cu reprezentanţii diplomatici ai statelor G7, ceea 
ce a contribuit la luarea unei poziții comune a acestor state privind 
recunoaşterea noului guvern legitim de la Chișinău. 

Prin redeschiderea canalelor diplomatice, cetățenii Republicii Moldova au 
avut confirmarea internaţională a faptului că noua putere aleasă democra- 
tic a fost recunoscută în cancelariile occidentale. Acest fapt a facilitat tran- 
sferul paşnic de putere şi am evitat tensiuni şi riscul unor violențe. 


UE a jucat un rol activ în consultările pe marginea situaţiei politice 
din Republica Moldova, în particular în contextul vizitei Comisarului 
European pentru Politica de Vecinătate şi Negocieri pentru Extindere, 
Johannes Hahn, la Chișinău, pe 3 iunie 2019. 


Odată cu intrarea în exercițiu a Guvernului condus de Maia Sandu, di- 
alogul politic RM-UE a cunoscut o intensificare. Pe 19 iunie 2019, Co- 
misarul Johannes Hahn a întreprins o nouă vizită de lucru la Chișinău, 
iar prim-ministrul Maia Sandu a vizitat instituţiile europene de la 
Bruxelles pe 4 și 24 iulie 2019. 


Ministrul Afacerilor Externe și Integrării Europene Nicu Popescu a 
participat în premieră, în calitate de invitat special, la reuniunea Con- 
siliului Afacerilor Externe al UE (15 iulie 2019). Au fost organizate 
întrevederi cu Comisarul European pentru Politica de Vecinătate şi 
Negocierile de Extindere, Johannes Hahn, precum și cu partenerii de 
dialog din cadrul UE și NATO. 


Reluarea dialogului politic la nivel înalt, în special cu ţările Uniunii 
Europene, care fusese îngheţat în ultimii ani ai fostei guvernări, a rea- 
dus cetățenilor Republicii Moldova perspective noi de dezvoltare, atât 
economice, cât și sociale. 


În eforturile naţionale de diversificare a surselor energetice şi obținerea 
independenţei energetice, am asigurat reluarea și accelerarea discuţiilor 
cu partea română pentru construcția gazoductului Iași-Chișinău, în 
speță am avut discuţii punctuale cu omologii din România și respon- 
sabilii din guvernul de la București și companiile de distribuire a gaze- 
lor privind necesitatea rezolvării acestei chestiuni în termeni cât mai 
reduși, astfel încât cetățenii Republicii Moldova să poată beneficia de 
gazul românesc cât mai repede posibil. Am eliminat blocajul legat de 
livrarea ţevilor din România pe teritoriul Republicii Moldova. 


Prioritatea numărul unu a MAEIE, imediat după schimbarea guvernă- 
rii, a fost ca prin eforturi diplomatice în contactele cu autorităţile din 

UE şi SUA să se obţină reluarea finanțărilor externe sub formă de gran- 
turi esenţiale pentru funcţionarea normală a statului și a instituţiilor 
sale. 


Guvernul Sandu la 100 de zile în viziunea opoziției 


Pavel Filip, preşedintele PDM, a criticat măsurile luate de Guvernul 
Sandu, în primele o sută de zile de guvernare, îndeosebi în ceea ce 
priveşte majorările de impozite şi taxe, cât şi cele vizând stoparea pro- 
iectelor sociale, demarate de guvernul democrat, arătând că acesta a 
făcut „Multe promisiuni, dar puţine realizări”. 


În context, liderul democrat a făcut trimitere și la scumpirea tarifelor la 
energia electrică cu un procent cuprins între $ şi 15% pentru populaţie, 
în funcţie de regiune, precum și la reducerea finanțării pentru progra- 
mele Drumuri bune şi Prima Casă de la 2 miliarde de lei la 600 de mi- 
lioane, respectiv de la 70 de milioane la 12 milioane, concomitent cu 
închiderea proiectului Un doctor pentru tine, a 7 şcoli şi tăierea a 30 de 
milioane de lei de la reparația grădinițelor. 


Pe de altă parte, depolitizarea anunţată cu surle și trâmbiţe înaintea ve- 
nirii la putere a fost uitată, fiind înlocuită cu o politizare accentuată, 
care s-a concretizat cu demiterea doar într-o singură zi a 65 de înalți 
funcţionari şi luarea deciziei de schimbare a funcţiilor de secretar de 
stat din unele ocupate prin concurs în unele politice. 


O atitudine critică şi foarte virulentă la adresa coaliției de guvernare a 
avut şi liderul comuniștilor, Vladimir Voronin, care declara că „Dodon 
a luat şi a trimis acolo consilierii lui, adică oameni de nădejde. El, de 
fapt, a pus control asupra tuturor instituţiilor de forţă, instituţiilor juri- 
dice din ţară, conştientizează asta Maia Sandu, nu conștientizează..”€. 


Disensiuni majore în cadrul coaliției temporare 


La nici o lună de la preluarea puterii, în cadrul majorității parlamentare, 
au început să apară unele fisuri, determinate de neînţelegeri, diferențe 
de viziune şi abordări total opuse privind măsurile în diverse domenii 
de activitate, întreprinse de Guvernul Maia Sandu. 

Problema cea mai spinoasă care a declanșat zâzania în coaliție a fost cea 
a procurorului general, survenită cu prilejul avizării de către Guvern 
a modificărilor la Legea Procuraturii. În concepția prim-ministrului, 
Maia Sandu, postul de procuror general ar trebui atribuit unei per- 
soane din afara Republicii Moldova, care, într-adevăr ar fi integră, 
profesionistă, echidistantă și ar putea să asigure independenţa reală a 
justiţiei. Spre deosebire de aceasta, partenerii de coaliţie şi, îndeosebi, 
preşedintele Igor Dodon, se pronunţă ca funcţia respectivă să fie ocu- 
pată de un cetățean al Republicii Moldova, așa cum prevede și Legea 
cetăţeniei în vigoare. 


„Eu propun ca noi să scriem în aviz faptul că trebuie schimbată legislația 
ca să permită numirea unui procuror general fără cetățenia Republicii 
Moldova și asta se va discuta în Parlament deja. Eu nu mai am răbdare,” 
preciza Maia Sandu”. 


„Poziţia mea şi sunt ferm convins că e și poziția marii majorităţi 
a cetățenilor Republicii Moldova este că trebuie să fie cetățeni ai 
Republicii Moldova. Noi avem profesioniști în Republica Moldova 
pentru orice funcţie. Trebuie să asigure un concurs public, un concurs 
transparent şi să dăm posibilitatea persoanelor profesioniste să se ma- 
nifeste,” replica Igor Dodon:. 


O altă chestiune disputată, care a produs largi reverberaţii atât în cadrul 
coaliției majoritare, cât şi în societate, a fost cea a procedurii de numire 
de către Parlament a doi judecători noi în Curtea Constituţională, au- 
todizolvată după putsch-ul din 7-9 iunie 2019. 


Astfel, pe data de 2 iulie 2019, Parlamentul a anunţat organizarea unui 
concurs pentru selecționarea celor 2 candidaţi pentru CC, la care s-au 
înscris 23 de concurenți. Intervievarea acestora a avut loc pe data de 
24 iulie 2019, urmând ca dintre aceştia să fie selectaţi cei doi candidaţi, 
care au obținut cel mai mare punctaj, conform regulamentului de or- 
ganizare și desfășurare a concursului. Rezultatele concursului, date 
publicităţi, au relevat că primele două locuri au revenit candidaţilor 
Nicolae Eşanu şi Vladimir Grosu. 


Cu toate acestea, încălcând propria procedură de concurs, Parlamentul 
a anunțat, la 16 august 2019, după îndelungate deliberări, că a numit 
alte două persoane în funcţia de judecători constituționali. Aceştia au 

fost Domnica Manole și Vladimir Țurcanu, ultimul fiind fost deputat 
socialist şi neaflându-se printre candidaţii la concurs. Mai mult, ulteri- 
or, acesta a fost ales chiar preşedinte al CC. 


Evenimentul a scandalizat opinia publică din Republica Moldova și a 
creat animozităţi puternice între partenerii de guvernare, mai ales din 
partea deputaţilor Blocului ACUM care, în frunte cu premierul Maia 
Sandu, au cerut demisia lui Vladimir Ţurcanu de la şefia CC. 


Un număr de 12 ONG-uri din Republica Moldova, între care și 
Amnesty International Moldova, și-au declarat „...profunda îngrijorare 
în legătură cu modul netransparent de numire a celor doi judecători 
la Curtea Constituţională..”, arătând că „... un asemenea mod de nu- 
mire, fără explicarea motivelor anulării rezultatelor concursului orga- 
nizat anterior, bazat pe criterii politice, denotă ignorarea importanței 
acestei instituţii și subminează în continuare încrederea publică în 
independenţa Înaltei Curţi”!?. 


Negocieri pentru resetarea coaliției de guvernare 


În contextul amplificării neînțelegerilor și creșterii tensiunii dintre com- 
ponentele coaliției majoritare, şi-a făcut loc tot mai mult ideea semnării 
unui nou acord de colaborare politică dintre acestea, eventual pe durata 
întregului mandat, având în vedere că cel anterior avea un caracter tem- 
porar. Scopul vizat era redefinirea programului de guvernare pentru pe- 
rioada următoare și salvarea majorităţii parlamentare existente. 


Primul care a lansat această idee a fost președintele Igor Dodon, la nici 
o lună de la instalarea noii puteri, negocierile aveau să fie destul de ane- 
voioase şi să dureze aproape trei luni, ceea ce arată că disputele din 
cadrul coaliţiei erau destul de serioase. 


În acest sens, Igor Dodon a propus ca PSRM şi Blocul ACUM să sem- 
neze un nou acord de colaborare, care să pună programul de guverna- 
re deasupra celor de partid. El îşi dorea ca noul acord să prevadă clar 
„vectorul extern, cel de integrare europeană”, dar și „stabilirea relaţiilor 
economice și comerciale cu Rusia”. De asemenea, trebuia să descura- 
jeze „traseismul parlamentar” și să asigure stabilitatea coaliției, „un an- 
gajament că nu facem alte coaliții în actualul Parlament, că nu primim 

fugari, nu votăm proiecte cu ei, decât cele cu care noi convenim în inte- 
rior”"!, preciza președintele. Potrivit acestuia, acordul urma să fie sem- 
nat, până la sfârşitul lunii iulie 2019, de toți deputaţii majorităţii par- 
lamentare şi contrasemnat de premierul Maia Sandu, de președintele 
Parlamentului, Zinaida Greceanii, precum și de Igor Dodon. 


Pe parcursul negocierilor a rezultat, de fapt, că nivelul de încredere în- 
tre partenerii de coaliție era destul de scăzut, iar perspectiva incertă. 
Acest lucru a reieșit dintr-un interviu al lui Igor Dodon, care avansa trei 
scenarii pentru viitorul majorității parlamentare. 


„Sunt opinii că se va destrăma după alegerile locale. Vom avea alegeri 
locale și apoi anticipate. Al doilea scenariu este că guvernarea va dura 
până la alegerile prezidenţiale. Al treilea scenariu este că vom trece și 
peste alegerile locale și cele prezidenţiale, iar coaliția își va duce man- 
datul până la capăt””?. 


La rândul său, premierul Maia Sandu declara, într-o conferință de pre- 
să la Bruxelles: „ Cât de mult va rezista coaliția? Îmi este dificil să răs- 
pund la această întrebare. După cum am spus, urmează alegerile locale 
în luna octombrie, care vor reprezenta un test pentru organizarea ale- 
gerilor libere şi corecte”. 


La mijlocul lunii august 2019, preşedintele Igor Dodon anunţa: „Eu 
cred că suntem la ultima etapă de semnare a acestui acord între două 
componente ale guvernării, mă refer la PSRM și Blocul ACUM. Cel mai 
probabil acest acord va fi contrasemnat de preşedintele țării, ca suport 
pentru implementarea acestor reforme. În societate se discută că sunt 
opinii diferite între Guvern şi Preşedinţie, dar eu vreau să vă spun că luni 
în proporţie de 90-95% am găsit limbă comună pe toate elementele”"*. 


Prim-ministrul Maia Sandu, co-liderul Blocului ACUM, nu s-a arătat 
tot atât de entuziastă în privința semnării cât mai urgent a preconiza- 
tului acord, dorit atât de mult de Igor Dodon și mai puţin de socialiști. 
Aceasta condiţiona chiar semnarea unui nou acord de demitere a fos- 
tului deputat socialist, Vladimir Ţurcan, din fruntea CC şi de schimba- 
re a Legii Procuraturii. 


„Noi insistăm aici pe faptul că trebuie să se rezolve problema cu Curtea 
Constituţională. Recunosc că nu a fost o idee bună să fie delegaţi oa- 

meni pe criterii politice. Noi credem că cel mai bine este să se revadă 
decizia de către Curtea Constituţională, să ajungă în fruntea Curţii o 
persoană care nu a avut calitatea de membru de partid”'S, preciza pre- 
mierul Maia Sandu. 


Tergiversarea semnării de către Blocul ACUM a proiectului de acord 
negociat l-a determinat pe Igor Dodon să-i amenințe pe liderii aces- 
tuia cu o reconfigurare a majorităţii parlamentare, dând următoarea 
explicaţie despre cauzele acestei atitudini: „Eu văd aici doar trei aspec- 
te care nu le-ar permite să semneze: primul — nu au consens pe intern; 
al doilea obstacol ar fi că, totuşi, probabil vor la anticipate unii. Şi asta 
ar fi o greşeală. Sau al treilea ar fi — vor să facă jocul în Parlament, să 


schimbe majoritatea parlamentară cu democraţii sau cu Şor”!“. 


O nouă Înţelegere Politică între PSRM și Blocul ACUM 


La 16 septembrie 2019, a fost semnat acordul privind constituirea 
unei noi Înţelegeri Politice, privind obiectivele tranzitorii ale Guvernului, 
Președinției şi Parlamentului, inclusiv ale fracțiunilor Partidului 
Socialiştilor din Republica Moldova, Partidului Acţune şi Solidaritate şi 
Platformei Demnitate şi Adevăr”. 


Documentul are 16 pagini, iar structura acestuia cuprindea un pream- 
bul şi două capitole, respectiv Politica internă şi Politica externă, fiecare 
fiind împărțit în subcapitole, primul având 11 astfel de diviziuni, cores- 
punzătoare tot atâtor domenii de activitate, iar cel de-al doilea 4. 


Acesta a fost semnat de Ion Ceban (PSRM), Mihail Popşoi (PAS) şi 
Alexandru Slusari (PDA), vicepreşedinţi ai celor 3 partide constitutive 
ale noii coaliții şi contrasemnat de președintele Igor Dodon, prim-mi- 
nistrul Maia Sandu și Zinaida Greceanii, preşedintele Parlamentului. 


Prin includerea Președinției, Parlamentului şi Guvernului printre sem- 
natarii cu atribuţii în adoptarea reformelor s-a dorit imprimarea unui 
caracter instituțional-politic sau interinstituțional acordului, precum şi 
creşterea importanței Înțlegerii Politice în ochii opiniei publice. 


De precizat că Andrei Năstase, preşedintele PDA, nu s-a aflat printre 
semnatarii acordului. 

După cum se menţiona în Preambul, „Obiectivul primordial al 
Înţelegerii este păstrarea majorităţii parlamentare..;, ,... în scopul 
respectării unor angajamente democratice comune, care asigură 
susținerea și stabilitatea actualei guvernări de către majoritatea parla- 


mentară”15, 


Părţile semnatare se angajează, în același timp, să nu accepte ,... ni- 
ciun fel de alianţe separate cu Partidul Democrat şi Partidul Şor...” şi 
„= niciun fel de traseism politic în cadrul Parlamentului Republicii 
Moldova” ”. 


În Politica internă, coaliția majoritară îşi propunea o serie de priorități, 
precum: reformarea justiției, asigurarea independenţei acesteia față de 
factorul politic și combaterea corupției; respectarea angajamentelor 
privind implementarea Acordului de Asociere și accesarea asistenţei 
macroeconomice din partea UE; adoptarea sau modificarea legislaţiei 
în domeniul economiei, în vederea combaterii monopolului și promo- 
vării principiului liberei concurenţe; îmbunătăţirea sistemului de să- 
nătate și a protecţiei sociale a cetățenilor; organizarea și desfășurarea 
alegerilor locale, din 20 octombrie 2019, în conformitate cu cele mai 
înalte standarde democratice, asigurarea finanțării legale și transpa- 
rente a campaniei electorale, abţinerea de la atacuri la persoană între 
candidaţii părților semnatare etc. 


Domeniul Politicii externe, cuprindea cele mai importante obiective ale 
coaliției cum ar fi: dezvoltarea cooperării economice și realizarea pro- 
iectelor sociale cu SUA; implementarea consecventă a Acordului de 
Asociere cu UE și consolidarea dialogului politic RM-UE; dezvoltarea 
relaţiilor privilegiate și a parteneriatului strategic cu România; norma- 
lizarea relaţiilor economice și politice cu Federaţia Rusă; promovarea 
cooperării intensificate şi a bunei vecinătăți cu Ucraina și altele. 


În ceea ce priveşte durata acordului nu s-a prevăzut niciun termen în 
textul acestuia. Deși de data aceasta nu mai era temporară ca în prima 
variantă, Înțelegerea Politică avea, totuși, o limită în timp, care rezul- 
ta indirect, atât din titlul acordului, cât și din Preambul. Astfel, în titlu 
se preciza că acordul privea obiectivele tranzitorii ale părţilor semna- 
tare, iar în Preambul se stipula că Înțelegerea se reflectă inclusiv asu- 
pra Programului de guvernare și a Planului de acțiuni ale Guvernului 

Republicii Moldova pentru anii 2019-2020. De unde rezultă clar că 
Înțelegerea Politică era menită să dureze, în cel mai fericit caz, până la 
sfârșitul anului 2020, nu pe întreg mandatul, ceea ce însemna că, de 
fapt, aceasta avea tot un caracter temporar. 


De altfel, anticipând lucrurile, trebuie să precizăm că evoluţiile politice 
ulterioare aveau să arate că noua Înțelegerea Politică a avut o viață chiar 
mai scurtă decât prima, aceasta destrămându-se la numai două luni de 
la constituire, respectiv pe 16 noiembrie 2019. 


Reacţii privind constituirea 
celei de-a doua Înţelegeri Politice 


Convenirea unui nou acord între PSRM și Blocul ACUM privind for- 
marea celei de-a doua Înţelegeri Politice a stârnit reacții atât din partea 
unor analiști politici, cât şi din partea unor politicieni, unii chiar din 
interiorul coaliției abia reînnoite. 


Unii analişti considerau că prelungirea guvernării ,... a fost condiționată 
de perspectiva preluării de către PSRM a guvernării complete şi că 
este un compromis major, asumat de către ACUM”, ceea ce face ca 
„Guvernul Maia Sandu să devină un partid ostatic al Regimului Dodon, 
care trebuie să contribuie la instalarea, perpetuarea și consolidarea aces- 
tui regim'”; în timp ce documentul a devenit „Un acord care a amânat 
deznodământul majorităţii, dar care a îndiguit și mai mult libertatea de 
acțiune a guvernării pro-europene și i-a pus pe seamă toate costurile re- 
formelor, guvernării și ale eventualelor accidente de parcurs”. 


Alți observatori apreciau că „Singurii care profită imediat de pe urma 
acestei coabitări sunt Dodon şi socialiștii, care folosesc Blocul ACUM 
»22 


drept bilet de trecere în Occident””. 


Chiar în ziua semnării noului acord, Igor Dodon a avut un discurs în 
plenul Parlamentului, cu ocazia deschiderii sesiunii de toamnă a aces- 
tuia, în care a criticat activitatea unor ministere şi a cerut majorității 
parlamentare și Guvernului să redefinească agenda de priorități, ple- 
când de la interesele cetăţenilor: „Nu sunt mulțumit de modul în care 
funcţionează unele ministere, de lipsa unor politici coerente pe dome- 
niile social şi economic, de amânarea sau stoparea unor proiecte. Cred 

că trebuie să se guverneze în baza unei liste de priorități mai consisten- 
tă şi mai apropiată de aşteptările imediate ale oamenilor. Trebuie de 
ieşit din euforia primei perioade și de revenit cu picioarele pe pământ, 
la realitățile pe care le avem. Şi trebuie să încetăm să facem mereu tri- 
mitere la problemele care vin din trecut”, a arătat Igor Dodon”. 


Mai mult, preşedintele a declarat că este chiar dispus „... să accepte în 
orice moment schimbările necesare în structura și componenţa actua- 
lă a Guvernului, pentru a spori eficienţa acestuia”. 


Octavian Ţicu, unul dintre cei mai vocali deputaţi ai Blocului ACUM, 
considera că „Semnarea acordului temporar dintre Blocul ACUM şi 
Partidul Socialiștilor este o eroare politică, care legitimează Partidul 
Socialiştilor şi compromite valorile pe care Blocul ACUM le-a promo- 
vat în campania electorală”. 


În semn de protest, acesta a anunţat că părăseşte Blocul și devine deputat 
independent, calitate în care va candida pentru funcţia de primar general 
al Chişinăului. Acesta a fost urmat de Iurie Reniţă și Lilian Carp, alți doi 
colegi ai săi, care au dorit să se disocieze de parteneriatul cu PSRM*. 


La rândul său, chiar Andrei Năstase, co-preşedinte al Blocului ACUM, 
recunoștea că Octavian 'Ţicu avea dreptate atunci când spunea că 
nu trebuia semnat noul acord politic cu partenerii de coaliție: ,... nu 
era nevoie de un acord politic, ci de un acord instituţional pentru 
desfășurarea unui şir de reforme”. 


Semnarea acordului privind resetarea coaliției politice PSRM- 
Blocul ACUM nu a dus în mod automat la dispariţia disensiunilor şi 
adversităților mai vechi existente între partenerii de guvernare. 


După câştigarea alegerilor locale (20 octombrie — 3 noiembrie 2019) 
și, mai ales, a postului de primar general al capitalei, ceea ce echivala cu 
o consolidare fără precedent a puterii socialiștilor, au început să se facă 
auzite tot mai frecvent voci din rândul acestora și să crească presiunea, 
inclusiv la nivelul Președinției, în legătură cu necesitatea remanierii 
Guvernului Maia Sandu. 


Această situație anunţa iminenta declanșare a unei grave crize politice 
în cadrul coaliției de guvernare, care punea în mare pericol atât stabili- 
tatea Guvernului, cât și existența majorităţii parlamentare. 


Note | 

lon CONSTANTIN 
Poziţia regimului comunist din 
România în chestiunea Basarabiei (III) 


I.C. — doctor în istorie, 
cercetător științific asociat 

la Institutul Naţional pentru 
Studiul Totalitarismului al 
Academiei Române. Autor, 
printre altele, al volumelor 
Basarabia sub ocupație 
sovietică, de la Stalin la 
Gorbaciov (1994); România, 
Marile Puteri şi problema 
Basarabiei (1995, 2017); 
Polonia în epoca „Solidarităţii“ 
1980-1989 (2007); Polonia în 
secolul totalitarismelor 1918- 
1989 (2007); Gherman Pântea 
între mit şi realitate (2010); 
Pantelimon Halippa. O viață 
dedicată luptei pentru unitatea 
naţională (2016); Problema 
Basarabiei în discuţiile româno- 
sovietice din timpul Războiului 
Rece 1945-1989 (2015). 
Domenii de interes științific: 
istoria Basarabiei, Bucovinei și 
a relaţiilor româno-polone în 
perioada contemporană. 


Hrușciov încearcă să obțină 
sprijinul lui Tito pentru „aducerea 
la ascultare” a românilor 


Pentru „aducerea la ascultare” a români- 
lor, Hruşciov a încercat să obțină sprijinul 
președintelui Iugoslaviei, mareșalul Iosip Broz 
Tito . Problema relaţiilor Uniunii Sovietice cu 
România a constituit una din temele princi- 
pale ale convorbirilor purtate timp de patru 
ore la Leningrad, în ziua de 8 iunie 1964, între 
liderii URSS şi cei ai Iugoslaviei. După cum 
rezultă din stenograma sovietică a discuţiilor, 
„Iovarăşul Hruşciov a început discuţia despre 
România. Pe un ton cam agitat, el a caracte- 
rizat starea relaţiilor URSS cu România, spu- 
nând că în România se întâmplă ceva ce el nu 
înţelege deloc. 'Tovarășii în România s-au nă- 
pustit asupra URSS și a lui personal. Situaţia a 
luat deja o asemenea întorsătură încât el con- 
sideră necesar s-o aducă în discuţie, ca toată 


Articolul este un fragment adaptat din volumul Ion 
Constantin, Problema Basarabiei în discuţiile româ- 
no-sovietice din timpul Războiului Rece 1945-1989, 
Bucureşti, Institutul Naţional pentru Studiul Totali- 
tarismului, 2015. 


| Partea a II-a vezi „Limba Română” (Chișinău), nr. 2-3 
(256-257), 2020, p. 274-292. 

lumea să-și definească poziţia. Tovarășii români au călătorit în China, 
au avut acolo discuţii, cum au vrut și au putut!. La întoarcerea din 
China, au avut discuţii la Moscova, care au durat 14 ore. Se părea că în- 
tre cele două țări există înțelegere reciprocă, iar acum ei fac pur și sim- 
plu lucruri groaznice. În România se desfășoară o largă, monstruoasă 
propagandă antisovietică, fac, într-adevăr, lucruri groaznice. Ei cred că 
noi nu ştim, dar «noi știm tot». ...am discutat cu Maurer . Acum ei şi-au 
concentrat atacul asupra noastră, a Cehoslovaciei, RDG şi Ungariei. 
În schimb, pe voi? vă proslăvesc drept un ideal”. În răspunsul său, 
I. B. Tito a arătat că, „Şi noi (iugoslavii - n.n.) am observat că între noi 
au început să fie relații anormale. Nu știu care sunt motivele acestui lu- 
cru, dar vocabularul folosit de români în atacurile lor asupra URSS este 
pur şi simplu groaznic. Probabil, ei consideră că se dorește transforma- 
rea lor într-o ţară exclusiv de materii prime... Din partea noastră nu am 
dat niciun motiv ca românii să ne preamărească. Nu suntem de acord cu 
ei. Într-o ocazie, am să-i spun sincer lui Dej acest lucru. Ei promovează 
o politică incorectă. Însă, tovarășe Hruşciov, eu cred că este bine să se 
aştepte puţin şi să nu se ducă treaba până la o ruptură definitivă”. 


În continuare, Hruşciov a menţionat, între altele, că „figura de bază în 
această campanie acum este (Nicolae) Ceauşescu, Secretar al CC al 
PMR. El este cel care determină linia antisovietică”. A arătat apoi că ro- 
mânii „se poartă pur și simplu provocator. Recent, delegaţia lor a fost la 
Leningrad și tovarășii de la uzina constructoare de agregate pentru în- 
treprinderi chimice, care se construiesc în România, i-au întrebat cum 
funcționează utilajul sovietic. Ei au răspuns în mod grosolan: prost 
utilaj. Cred că a răspunde astfel este pur şi simplu necuviincios..”S. În 
mod deosebit, Hrușciov era preocupat de faptul că „acum ei (românii 
- n.n.) ridică problema privind Basarabia, declară că va veni timpul 
şi noi, pasă-mi-te, o vom lua înapoi de la Uniunea Sovietică. Chinezii 
vor să ia înapoi de la noi o parte din teritoriu, românii, de asemenea, 
dar a lua înapoi acum este foarte greu. Noi nu vom permite nimănui 
să violeze frontierele noastre”. Liderul sovietic cerea sprijinul lui Tito 
în „maleabilizarea” românilor, arătând că „Noi deja am epuizat toate 
posibilitățile. De mine acum nu mai depinde nimic. Eu nu pot nici să 
discut cu ei, întrucât în discuţie pot să mă aprind şi să spun ceva care, 
poate, nu ar trebui să se spună acum”. 

N. Hruşciov era atât de preocupat de înrăutățirea relaţiilor cu liderii de 
la București, încât credea că „mai curând vom perfecta relaţiile noastre 
cu China, decât cu România. Chinezii acționează mai înțelept: ei chiar 
acum nu ard toate punţile. Ei sunt adversari serioşi. Altceva este în 
cazul conducătorilor români. Socotesc că Gheorghiu-Dej este un om 
onest și deschis, dar cineva i-a trăncănit ceva despre noi și el a crezut 
toate astea și a ridicat mâna asupra prietenilor lui cei mai buni”*. 


La întrebarea lui Tito, dacă se presupune că există vreo „influență din 
străinătate” în legătură cu noua atitudine a românilor, Hrușciov s-a 
lansat într-o amplă diatribă împotriva campaniei de derusificare între- 
prinsă de conducerea de la Bucureşti, pe care o asociază cu pretinse 
persecuții antimaghiare ale acesteia în Transilvania: „Acum ei alun- 
gă tot cea ce este rusesc. Chiar englezii și americanii introduc limba 
rusă în școli. Ei fac asta nu din dragoste pentru noi. Cultura noastră 
înseamnă doar ceva. Românii procedează cu totul invers şi nu numai în 
privinţa limbii ruse. În Transilvania au lichidat şcolile în limbă maghia- 
ră, au schimbat denumirile conferite acolo în cinstea unor personalități 
remarcabile ungare. Oare asta este corect? Și la noi în Carpaţi locuiesc 
unguri”, dar ei se bucură de aceleaşi drepturi ca și celelalte popoare ale 
țării noastre. Şi noi ne bizuim pe ei ca pe noi înșine”"?. 


În discuţia cu liderul iugoslav, Hruşciov n-a omis nici mai vechea sa idee 
referitoare la organizarea unui referendum (plebiscit) în Basarabia: 
„Iov. Tito, nu ştiu care este opinia Dumneavoastră, dar eu înțeleg pro- 
blema astfel: va veni vremea când frontierele dintre state vor dispărea. 
De ce să ne batem pentru modul în care s-au clădit graniţele. Eu v-am 
spus că chinezii ne prezintă niște pretenţii privind graniţele, românii 
pun problema frontierelor privind Basarabia, dar moldovenii şi româ- 
nii nu sunt aceeași națiune. Într-o discuţie eu l-am întrebat cumva pe 
Maurer": poate cauza pretențiilor voastre față de noi este Basarabia? 
Hai ca în acest caz să organizăm un referendum și poporul Basarabiei 
să decidă singur cum să procedeze, să fie în Uniunea Sovietică sau să se 
alipească la România. Pot însă să afirm că, probabil, toți cei 100 la sută 
dintre locuitorii Basarabiei vor vota pentru a fi în componenţa Uniunii 
Sovietice. De ce? Pentru că nivelul de trai în ţara noastră este cu mult 
mai ridicat decât în România, deoarece limba în Basarabia este limba 
natală a poporului moldovenesc şi nu a celui român (sic!)!?. Nu o să 

începem doar să ne batem din cauza Basarabiei. Atunci Maurer a răs- 
puns că nu este vorba despre Basarabia, însă acum înșiși conducătorii 
români ridică problema aceasta”. 


Faţă de observaţia lui Tito că „lucrurile nu trebuie lăsate la voia în- 
tâmplării”, Hruşciov a răspuns concluziv: „Și noi socotim la fel, dar 
am epuizat toate posibilităţile. Am discutat cu tovarășii români, le-am 
scris scrisori, am întreprins și alți pași, dar ei nu vor să înțeleagă nimic. 
V-am spus deja că atunci când delegația română s-a înapoiat din RPC, 
Maurer, Ceaușescu, Bodnăraş mi-au spus foarte multe lucruri negative 
despre acţiunile scizioniste ale chinezilor, despre faptul că nu-l înțeleg 
pe Mao Zedong. Acum, reveniți în România aprobă acțiunile lui Mao 
Zedong, desfășoară adunări antisovietice. Noi nu vedem o ieșire din 


situaţia creată”, 


La data respectivă, mareșalul Tito era perceput de către conducerea 
PCUS drept aliat al Moscovei în diferendul său cu Beijingul pentru 
dominaţia în mișcarea comunistă internațională. Pe de altă parte, la 
Kremlin era bine cunoscută relaţia bună existentă în acel moment în- 
tre Tito şi liderii de la Bucureşti. Este şi motivul pentru care Hrușciov a 
apelat la acesta pentru a exercita influență asupra conducerii române în 
interesul întăririi blocului sovietic. Tito nu numai că „a respins hotărât 
orice posibile reproșuri privind sprijinirea de către Iugoslavia a cur- 
sului deosebit al PMR, dar a indicat şi faptul că un asemenea curs nu 
este de dorit, mai ales acolo, unde este vorba de apropierea cu condu- 
cerea Chinei, care ameninţă cauza păcii şi securităţii internaţionale”"S. 
El a promis să exercite influență asupra românilor, conducându-se de 
considerentele privind necesitatea menţinerii stabilităţii în relaţiile 
sovieto-române, în condiţiile unei puternice provocări chineze, care 
amenință poziţiile Iugoslaviei atât în mișcarea comunistă mondială, 
cât şi în mișcarea de nealiniere!$. Analizând situaţia, secretarul de stat 
pentru Afaceri Externe al Iugoslaviei, Cocea Popovici, a ajuns la ur- 
mătoarea concluzie: „experimentând o oarecare ameţeală de la noua 
libertate în relaţiile cu partenerul mai mare — Moscova, românii exa- 
gerează întrucâtva în fronda lor, făcând aceasta în dauna intereselor pe 
termen lung, atât personale, cât şi ale vecinilor (se avea în vedere, nu în 
ultimul rând, ridicarea vechilor probleme teritoriale, concret — proble- 
ma basarabeană)”. 

Conducerea URSS a fost serios preocupată pentru ca, în momentul 
acutizării diferendului sovieto-chinez, divergențele URSS cu România 
să nu atragă prea mare atenţie în Occident. Acest lucru îl demonstrea- 
ză, în speţă, înregistrarea ședinței Prezidiului CC al PCUS, care a avut 
loc cu 4 zile înainte de întrevederea Hrușciov -Tito, pe 4 iunie 19648. 


Liderii români cer explicaţii conducerii sovietice 
pentru „jocul la două capete” practicat în chestiunea 
Basarabiei și în a Transilvaniei 


În timp ce la Leningrad aveau loc convorbirile Hrușciov-Tito, la 
Moscova se afla (din 26 mai până la 9 iunie 1964) o delegaţie ofici- 
ală română, în frunte cu Chivu Stoica, membru al Biroului Politic 
al CC al PMR. Conducerea sovietică, reprezentată de A. Mikoian, 
preşedinte al Prezidiului Sovietului Suprem al URSS, N. Podgornâi și 
Iuri Andropov, secretari ai CC al PCUS, şi-au exprimat nemulțumirea 
față de conţinutul Declaraţiei din aprilie şi de faptul că în cadrul adună- 
rilor organizaţiilor de partid ale PMR „s-a pus problema Basarabiei și a 
Bucovinei de Nord”. Partea sovietică era de părere că în România erau 
revizuite bazele relaţiilor cu URSS, ignorându-se rolul „eliberator” al 
armatei sovietice, întreținându-se o „stare de spirit antisovietică”, fiind 
susținute „acţiunile cu caracter naţionalist”? 


În perioada 7-14 iulie 1964 s-a aflat la Moscova o delegaţie mai re- 
prezentativă din România în frunte cu Ion Gh. Maurer, cu partici- 
parea lui Emil Bodnăraş, care a purtat discuţii cu Nikolai Viktorivici 
Podgornâi, membru al Prezidiului, secretar al CC al PCUS și cu 
Alexei N. Kosâghin, prim-vicepreşedinte al Consiliului de miniștri al 
URSS. În şedinţa din 9 iulie, în contextul discuţiilor despre „planul 
Valev” şi alte aspecte ale relaţiilor bilaterale, prim-ministrul român a 
abordat „una dintre cele mai grele probleme” din sfera raporturilor 
cu URSS: problema Basarabiei. Şeful delegaţiei române (se) între- 
ba: „De ce în Uniunea Sovietică se crede că România are pretenţii 
teritoriale față de Uniunea Sovietică? De ce în Uniunea Sovietică se 
crede că în România se revendică Basarabia? Ce fapte, ce declaraţii, 
ce atitudine din partea României, a factorilor ei responsabili justi- 
fică asemenea credinţe în Uniunea Sovietică? Pentru că noi ne-am 

întâlnit cu aceste probleme, întâi foarte mulți dintre oamenii noștri 
care au venit aici au fost întrebaţi: Este adevărat că voi revendicaţi 
Basarabia?”%. 


Intervenind în discuţie, Emil Bodnăraș, unul dintre participanţii de 
la Piţunda, a menţionat că în convorbirile purtate cu Nikita Hruşciov 
delegația română nu a acordat o atenție deosebită acestui aspect, mi- 
rându-se doar de „punerea problemei”, dar că, ulterior, după ce aceas- 
tă chestiune a revenit în întrebările puse de unii cetățeni sovietici în 
convorbiri cu studenţii români aflaţi la studii în URSS, conducerea ro- 
mână a încercat să clarifice natura acesteia. „Să ne lămurim — declara 
Bodnăraș — dacă la dv. s-a format vreo părere că România socialistă a 
pus, pune sau intenţionează să pună problema Basarabiei sau proble- 
me teritoriale”. 


Pentru clarificarea lucrurilor, demnitarul român a amintit cuvântarea 
lui Nikita Hruşciov rostită la 7 martie 1959, la cea de-a IX-a Conferinţă 
muncitorească pan-germană de la Leipzig, în care acesta a abordat pro- 
blemele teritoriale existente între țările socialiste. Printre altele, liderul 
sovietic precizase că „o parte din actualul teritoriu al RSS Moldovenești 
a fost cotropită de regele român și la un anumit moment a fost din 
nou realipită la teritoriul sovietic. Între Uniunea Sovietică și Republica 
Populară Română nu se ivește însă niciun litigiu de frontieră, deoarece 
cele două ţări ale noastre sunt socialiste și sunt călăuzite de interese 
comune, merg spre același ţel - comunismul. Dar aceasta nu înseamnă 
că în rândurile unei anumite părți a populaţiei României nu există oa- 
meni care să considere că Moldova este o parte a României”. 


Bodnăraș a reprodus pasaje din discursul rostit de N. Hrușciov la 
conferinţa sus-amintită, în care liderul sovietic a atacat atât subiec- 
tul Basarabiei, cât și cel al Transilvaniei. Acest fapt a surprins Biroul 
Politic al CC al PMR, care nu a înţeles nici atunci și nici până în ziua 
discuţiei de la Moscova „ce sens a avut să fie ridicate probleme teritori- 
ale, mai ales atunci când ele sunt rezolvate”. Emil Bodnăraș a apreciat 
drept „inoportună” punerea unor astfel de probleme, reproşând părții 
sovietice că nu a solicitat în prealabil punctul de vedere românesc. 
„Noi n-am fi sfătuit să se vorbească public despre frontiere” — a arătat 
el, aducând drept exemplu declinarea de către Gheorghe Gheorghiu- 
Dej a invitaţiei „tovarășilor moldoveni” de a vizita Chișinăul şi RSS 

Moldovenească, tocmai pentru a nu oferi „nici cel mai neînsemnat 
prilej de a manifesta alte interese pentru Moldova Socialistă decât se 
cuvin în cadrul relaţiilor noastre principiale, ca state, care între ele şi-au 
rezolvat toate problemele'”*. 


Făcând o aluzie directă la „jocul la două capete” pe care îl practicau 
liderii sovietici, conducerea română întreba „ce nevoie a fost ca în con- 
textul cuvântului tov. Hrușciov de la Leipzig Transilvania să apară ca o 
problemă”, care a fost rezolvată de istorie prin tratatele existente? Drept 
probe pentru poziția duplicitară sovietică, liderii români au evocat fap- 
tul că, în anii 1963 şi în 1964, turiştii din URSS care vizitau România 
au răspândit niște hărți pe care teritoriul românesc era ciuntit. Aceste 
hărţi au fost puse pe masă în fața delegaţiei sovietice. Bodnăraș a criti- 
cat, cu acest prilej, şi ideea de plebiscit, lansată de Hruşciov, cu scopul 
de a rezolva problemele teritoriale între ţările socialiste”. 


Conducerea sovietică reproșează 
liderilor români folosirea denumirii „Basarabia”, 
în loc de „RSS Moldovenească” 


În ziua următoare a discuţiilor de la Moscova, pe 10 iulie 1964, pro- 
blema Basarabiei a fost reluată, după ce N. Podgornâi, referindu-se la 
„zvonurile” despre afirmaţiile unor studenţi sovietici pe chestiunea 
în speţă, care fuseseră aduse drept exemplu de delegația română, a 
declarat că în România s-ar admite ideea că un stat socialist poate 
merge înainte și fără Tratatul de la Varşovia. În răspunsul său, Ion 
Gh. Maurer a arătat că partea română a invocat cazuri concrete când 
cetăţenii sovietici întrebau direct dacă România revendică Basarabia. 
Faţă de menţionarea numelui de Basarabia, Alexei N. Kosâghin a 
reacționat într-o manieră dură și intempestivă, imputând părții ro- 
mâne că nu foloseşte „denumirea oficială” de RSS Moldovenească, 
deşi în intervenţiile sale Emil Bodnăraș vorbise și despre „Republica 
Moldovenească”, şi despre „Moldova Socialistă”. Kosâghin i-a cerut, 
practic, lui Maurer să nu mai pronunţe numele Basarabia și să fo- 
losească, în mod exclusiv, termenii consacraţi în URSS despre RSS 
Moldovenească, ca o republică aparte, cu un „popor moldovenesc, 
cu un Comitet Central și un guvern”. 

Pentru a depăşi momentul de tensiune indus de Kosâghin, Maurer a 

precizat că se avea în vedere „acel teritoriu care s-a numit Basarabia”, 
dar prim-ministrul sovietic a insistat asupra folosirii denumirii „ac- 
» 
tuale” de RSS Moldovenească. Invocând faptul că „republica mol- 
» 
dovenească” se întindea şi dincolo de Nistru, în zona transnistreană, 
Maurer a propus formula „acea parte a Republicii Moldovenești dintre 
Prut şi Nistru””. 


Pentru a-și impune punctul de vedere, Kosâghin a recurs la un alt „ar- 
gument”, susținând că, dacă moldovenii ar auzi că autorităţile române 
vorbesc de Basarabia, s-ar simţi ofensaţi, dat fiind că „sunt un popor 
care face parte din Uniunea Sovietică”, căruia „trebuie să i se dea ce i se 
cuvine”. Maurer a găsit, însă, „contraargumentul” pe loc, invocând fap- 
tul că nimeni altul decât Hrușciov a folosit denumirea de Basarabia, în 
discuţiile de la Piţunda, din martie 1964, când a şi propus un plebiscit 
în această provincie. 


S-a iscat apoi o controversă, atât Kosâghin, cât și Podgornâi contes- 
tând faptul că Hruşciov s-ar fi referit la prezentul Basarabiei, ci la tre- 
cutul acesteia, propunându-se verificarea stenogramei discuţiei de la 
Piţunda, pentru a se stabili veridicitatea celor exprimate de liderul so- 
vietic. În acest moment al discuţiei, Ion Gh. Maurer a ținut să precize- 
ze că, din toată această polemică, nu trebuie să rezulte că România ar 
avea „probleme teritoriale cu Uniunea Sovietică”. Kosâghin s-a arătat 
mulțumit de această abordare, discuţia părând că se încheie în această 
notă. 


Simţind nevoia să-l lămurească pe Maurer în privința necesităţii utili- 
zării denumirii de RSSM, Podgornâi a ţinut să precizeze: în România 
trebuie să se ştie și, implicit, să se țină cont că „nu există un astfel de 
teritoriu — Basarabia”, iar la tratativele oficiale să fie folosit „termenul 
potrivit”, cel de RSS Moldovenească. Faţă de observaţia lui Maurer că 
RSSM cuprindea și o fâşie de teritoriu din stânga Nistrului şi că de- 
numirea de Moldova Sovietică nu permitea delimitarea părții basara- 
bene, care făcea subiectul discuţiei, Podgornâi a cerut expres să fie fo- 
losită denumirea „oficială” de „Republică Moldovenească”. În cele din 
urmă, Maurer a căzut de acord cu această cerinţă, spre satisfacția părții 
sovietice”. 

Convorbirile au fost reluate a doua zi, pe 11 iulie 1964, când 
N. Podgornâi a invocat „anumite știri” parvenite din România precum 
că „se ridică pretenţii față de o parte din teritoriul Moldovei Sovietice”, 
dar Uniunea Sovietică nu acorda „nicio importanţă acestor zvonuri’. 
Partea sovietică a primit cu satisfacție declaraţia primului ministru 
Maurer precum că România nu avea „niciun fel de pretenţii teritoria- 
le” față de URSS, dar se arăta contrariată de afirmaţiile acestuia potri- 
vit cărora problema Basarabiei se punea nu în România, ci în URSS, 
şi nu de cetăţenii români, ci de cei sovietici. „Noi, din păcate, n-am 
înţeles ce scopuri și intenții ni se atribuie în legătură cu aceasta. RSS 
Moldovenească intră în componenţa URSS. De unde şi până unde să 
facem noi tapaj în jurul acestei probleme, pentru că nimeni nu va cre- 
de că vrem să răpim Moldova de la noi înșine. Este un lucru straniu. 
Cum să ridicăm noi problema pretențiilor față de Moldova, atunci 
când ea este în componența URSS? De la cine s-o luăm? Noi suntem 
în toate mințile şi asemenea sarcină nu ne punem”, se arăta contrariat 
Podgornâi. El a ţinut să sublinieze, totodată, că partea sovietică nu a 
găsit nici în stenograma discuţiei de la Pițunda, nici în cuvântarea lui 
Hruşciov de la Leipzig „niciun fel de aluzii care ar fi dat prilej să se facă 
afirmaţii despre prezenţa anumitor neînţelegeri referitoare la proble- 
me teritoriale” dintre cele două ţări și, cu atât mai puţin, în problema 
unor pretenţii teritoriale dintre ele. „În aceste documente — a continuat 
liderul sovietic — problema frontierei dintre URSS şi România se pune 
tocmai pentru a ilustra ideea că frontierele existente între țările socia- 
liste le considerăm intangibile”. 


Desfăşurate timp de o săptămână într-o atmosferă tensionată, aceste 
discuţii au fost menite, din punctul de vedere sovietic, potrivit expre- 
siei lui A.N. Kosâghin, ca „boala să nu pătrundă în interior” În ulti- 
ma zi a vizitei delegaţiei române la Moscova, pe 13 iulie 1964, a avut 
loc o întâlnire cu primul secretar al PCUS, N. Hruşciov, dar în cur- 
sul discuţiilor chestiunea „teritorială” nu a mai fost abordată. Acesta 
a ţinut să le spună, însă, reprezentanţilor României: „Dacă nu vreţi să 
întrețineţi prietenie, nu trebuie, se poate și fără asta, dar să nu se facă 
scandal”. Liderul sovietic a dezaprobat publicarea în presa română a 
articolului critic publicat în revista „Viaţa Economică”, la adresa „pla- 
nului Valev”, pe care însă nici nu-l citise (?!), menţionând că o astfel 
de reacţie nu avea cum să contribuie la păstrarea unor relaţii bilatera- 

le „curate” și la manifestarea respectului „faţă de graniţe”. La aceste 
convorbiri finale, din partea română a vorbit cu Hruşciov doar Emil 
Bodnăraș, bun cunoscător al limbii ruse, tonul discuţiei îndemnând la 
depăşirea momentelor controversate în raporturile bilaterale și la con- 
solidarea prieteniei sovieto-române. Era evident însă că relaţiile dintre 
cele două țări înregistraseră o bruscă deteriorare”. 


Regimul eliberează deținuții politici, 
dar în același timp intensifică măsurile faţă de 
practicile „stăpânului” de la Kremlin 


Încununarea politicii de autonomie adoptate de echipa lui Dej a avut 
loc la puţin timp după elaborarea „Declaraţiei de independenţă”, oda- 
tă cu decretele de eliberare a deţinuţilor politici, o decizie prin care 
Gheorghiu-Dej își îndeplinea două preţioase obiective: convingea 
Vestul că poate fi un partener viabil pe scena internaţională și câștiga 
sprijinul românilor împotriva Kremlinului. „Amnistierea deținuților 
politici —avea să-şi amintească mai târziu fostul ministru al Afacerilor 
Externe al RPR, Corneliu Mănescu - s-a făcut din 1962 până în 1964 în 
mai multe tranșe și a întâmpinat opoziţia unor membri din conducerea 
partidului. Era, de fapt, o măsură politică în consens cu «reabilitările » 
victimelor stalinismului din celelalte țări. Numai că Dej i-a eliberat pe 
toţi, nu doar pe câţiva, cum s-a întâmplat în Uniunea Sovietică, spre 
exemplu. Ceea ce i-a atras un mare capital politic în Occident. Aș vrea 
să spun că Dej a acceptat să dea curs acestor intervenţii deoarece și-a 
dat seama că va rămâne de pe urma acestor măsuri și cu un prestigiu 
crescut pe plan extern, și cu anumite avantaje de la cei pe care-i elibe- 
rase”s*. Prin decretele 176, 310 şi 411 din aprilie — iulie 1964, au fost 
eliberaţi ultimii deținuți politici (potrivit cifrelor oficiale, aproximativ 
10 000 de persoane). 


Odată cu „Declaraţia de independenţă”, conducerea PMR a adoptat şi o 
serie de măsuri mai active față de practicile „stăpânului” de la Kremlin. 
Memorialistul Gheorghe Manea, fost ofițer de contrainformaţii, 
mărturiseşte că: „dacă până în 1964 Serviciul de Contrainformaţii 
Militare avea în atenţia sa acțiunile de spionaj ale serviciilor secrete 
din SUA, Anglia, Franţa, RFG, Israel etc., în urma Declaraţiei din apri- 

lie 1964 a PMR a apărut o nouă ţintă: Serviciile de spionaj ale URSS. 
În aceste condiţii, serviciile de informaţii sovietice nu mai aveau con- 
trolul direct aşa cum se întâmpla înainte, iar acum căutau să penetreze 
informativ prin recrutări de agenţi sau prin folosirea acelora care erau 
recrutaţi mai înainte”. 


Imediat după publicarea „Declaraţiei din aprilie” (1964) a PMR, a în- 
ceput o campanie de prelucrare a documentului în organizaţiile de par- 
tid din instituţii şi întreprinderi, precum şi în adunări cu grupuri largi 
de intelectuali, unde celor prezenţi li se „dezvăluiau” fapte și date care 
dovedeau că Uniunea Sovietică încălcase „grosolan” independenţa 
României, că îi exploatează nemilos resursele prin Sovromuri în pri- 
mul rând și că întreaga ei politică față de România nu fusese decât o 
continuare a celei practicate de Rusia țaristă’. 


Între timp, Bucureştiul a încetat toate acţiunile de cooperare informa- 
tivă formale sau informale cu reţeaua informativă a Tratatului de la 
Varşovia, blocând noile scheme de coordonare sovietice în momen- 
tul lansării lor și încercând să prevină integrarea sub egidă sovietică. 
După primirea unui raport al Direcţiei de Informaţii Militare (DIM) 
privind diferite propuneri în acest sens, la sfârșitul anului 1964, primul 
ministru lon Gh. Maurer a dispus ca DIM „să nu permită crearea în 
acest mod a unui nou organism cu atribuţii de coordonare. În gene- 
ral, nu trebuie să creăm organisme cu atribuţii de coordonare generală. 
Legăturile bilaterale sunt mai indicate în acest caz”. 


În decembrie 1964, la un an și jumătate după ce îi sugerase lui Hrușciov 
ca Moscova să își retragă rețelele clandestine de spionaj de pe terito- 
riul statelor socialiste, Bucureștiul a şocat din nou Moscova declarând 
public că se simte „nevoia” de schimbare în procesul decizional care 
implica statele membre ale Tratatului de la Varşovia. 


În acea perioadă, analiști occidentali considerau că Bucureştiul deve- 
nise mult mai independent față de Moscova decât Belgradul, fiind deja 
pe cale să stabilească legături militare mai „lejere”. Așa cum arată studii 
recente, în iulie 1964, CIA, care în mod obişnuit era destul de precau- 
tă când venea vorba de România, a afirmat că „succesul înregistrat de 
aceasta în încercarea sa de a-și apăra interesele naționale poate inspira 
acțiuni similare din partea statelor est-europene”. 

Mao Zedong își exprimă sprijinul 
pentru România în chestiunea Basarabiei 


Atitudinea Bucureștiului de independenţă față de Moscova este tot 
mai mult încurajată de Beijing, care încearcă să asocieze revendicări- 
le românești față de Uniunea Sovietică cu cele chineze din Orientul 
Îndepărtat. De menţionat că oficiosul Partidului Comunist Chinez, 
„Jenminjibao'”, publicase încă din 1960 referiri la acest subiect, pentru 
a indica politica constant agresivă pe care ruşii au practicat-o la adresa 
țărilor din jur. 


Poziţia chineză în această chestiune a fost exprimată în cea mai dez- 
voltată formă de liderul chinez Mao Zedong, în aceeași zi de 10 iulie 
1964 (curioasă coincidență), când la Moscova delegaţiile română şi 
sovietică se confruntau pe tema Basarabiei, aşa cum am arătat mai sus. 
În acea zi, președintele chinez a introdus în „circuitul public” chestiu- 
nea „teritorială” dintre URSS şi România, cu ocazia unei întrevederi 
cu delegația parlamentarilor socialiști japonezi, în prezenţa a 32 de 
jurnalişti niponi. La rugămintea unuia dintre membrii delegaţiei ni- 
pone de a se pronunţa în privinţa insulelor Kurile, pierdute după cel 
de-al Doilea Război Mondial de Japonia, Mao Zedong a dat un amplu 
răspuns, în care a arătat: „Pământuri cucerite de sovietici sunt foarte 
multe. Conform Hotărârii de la Yalta, Uniunea Sovietică, sub pretextul 
garantării independenţei Mongoliei, a ocupat în realitate această țară... 
În 1954, când Hruşciov şi Bulganin au fost la noi, în China, noi am pus 
această problemă, dar ei au refuzat să discute. Ei şi-au declarat teritoriu 
propriu o parte a României. Despărțind o parte a Germaniei de Est, 
sovieticii au alungat populaţia locală în partea de Vest a Germaniei. 
Luând o parte din teritoriul Poloniei, ei au alipit-o la Rusia, iar drept 
compensație le-au dat polonezilor o bucată din Germania de Est. 
Același lucru l-au făcut şi în Finlanda. Ei au despărțit şi au luat tot ce 
au putut dezmembra. Chiar declarau că regiunea Sintzian și teritoriul 
din nordul bazinului fluviului Amur trebuie alipite la URSS... Uniunea 
Sovietică ocupă un teritoriu de 22 de milioane km”, pe când populaţia 
ei constituie doar 200 milioane de oameni. Japonia având un teritoriu 
de numai 370 000 km” are o populaţie de 100 milioane de persoane. Cu 
aproximativ 100 de ani în urmă, teritoriul de la răsărit de lacul Baikal 
din Siberia a intrat în componenţa Rusiei și de atunci Vladivostok, 

Habarovsk, Kamceatka ş.a. au trecut evident și în componenţa Uniunii 
Sovietice. Noi încă nu le-am prezentat pretenţiile noastre asupra anu- 
mitor teritorii. Cât priveşte Insulele Kurile, aici pentru noi totul e clar: 
acestea trebuie retrocedate Japoniei”. Enumerând teritoriile ocupa- 
te de URSS, liderul chinez declara că sovieticii „şi-au însuşit o parte 
din România”, fără a preciza însă care este această parte. Referirea la 
Basarabia şi Nordul Bucovinei era însă cât se poate de clară. 


Pe 11 august 1964, presa japoneză a publicat în detaliu acest interviu, 
care a avut apoi un amplu ecou internaţional, diferendul teritorial so- 
vieto-chinez devenind astfel public. Tot în 1964, ambasada Chinei de 
la Bucureşti difuzează o hartă a României cuprinzând şi Basarabia“. 


Aparatul de propagandă sovietic, inclusiv din RSSM, 
reacționează „cu revoltă și indignare” față de 
„declaraţiile provocatoare și șoviniste” 

ale lui Mao Zedong 


Prezidiul CC al PCUS la ședința din 19 august 1964 a însărcinat MAE 
al URSS şi Secţia CC al PCUS pentru relaţii cu partidele comuniste 
din ţările socialiste să elaboreze teze de principiu pentru soluționarea 
pașnică a diferendelor teritoriale sau de frontieră între ţările socialiste. 
Comentarii în presa sovietică pe această temă au apărut la începutul 
lunii septembrie 1964. Ziarul „Pravda” a publicat, pe 2 septembrie, 
editorialul În legătură cu discuția lui Mao Zedong cu grupul socialiștilor 
japonezi, în care se arăta că „dacă graniţele Rusiei țariste se stabileau 
de politica acaparatorilor imperialişti, granițele Uniunii Sovietice s-au 
fixat în urma exprimării benevole a voinţei popoarelor în baza prin- 
cipiului autodeterminării libere a naţiunilor” şi că aceste popoare 
„nicicând şi nimănui nu vor permite să atenteze la dreptul lor de a-și 
alege destinul”. Aparatul de propagandă sovietic, inclusiv din RSS 
Moldovenească, a început o amplă campanie de „prelucrare” a acestui 
material. În campania din RSSM de combatere a tezelor „revizioniste” 
ale liderului chinez, accentul era pus pe faptul că teritoriul dintre Prut 
şi Nistru „a intrat” în componența Imperiului Rus „aproape cu o jumă- 
tate de veac înainte de formarea regatului român, pe presupusul rapt al 
Basarabiei de către România la 1918 şi pe actul „de justiție” din 28 iunie 

1940, când Basarabia „a fost reunită pe cale pașnică la Patria Sovietică”. 
Aceste teze erau adresate atât președintelui Mao Zedong, care vorbise 
despre teritoriile adjudecate de sovietici pe seama României, dar, în 
egală măsură, și liderilor români, al căror nou curs politic „nu mai ofe- 
rea previzibilitatea de altădată în raport cu marele vecin din Răsărit”. 


La Plenara CC al PCM din S septembrie 1964, primul secretar Ivan 
I. Bodiul declara: „Poporul moldovenesc cu revoltă şi indignare a aflat 
despre declaraţiile provocatoare, șoviniste ale lui Mao Zedong în pro- 
blemele teritoriale. Fiecare elev ştie că teritoriul Basarabiei a intrat în 
componenţa Rusiei aproape cu jumătate de veac înainte de forma- 
rea regatului Român. Acest teritoriu nu s-a aflat niciodată în cadrul 
României, cu excepţia celor 22 de ani de ocupaţie silnică”. Pentru a 
„argumenta” aceste aserţiuni, liderul comuniștilor moldoveni îl invoca 
pe V.I. Lenin care afirmase că „ocuparea Basarabiei de România este o 
violare a populaţiei basarabene”, exprimându-și „protestul vehement 
împotriva ocupării acestei părți a Patriei noastre”*. Pentru a sublinia 
„caracterul unanim şi univoc” al condamnării poziţiei conducătorului 
chinez de către cetățenii RSSM, Ivan I. Bodiul făcea referire la spu- 
sele colhoznicului T. Gaşco din artelul agricol „Put' Lenina” („Calea 
lui Lenin” în limba rusă), raionul Făleşti, de lângă Prut, care declara- 
se: „Noi moldovenii, care am trăit ani îndelungaţi sub jugul boierilor 
români, credem că Mao Zedong și-a propus scopul provocator de a 
aprinde spiritele antisovietice, speculând pe simțămintele naționaliste 
ale celor mai reacționare forțe. Acest lider nu ştie că în toţi anii 
ocupaţiei boierii români au ţinut poporul nostru în sărăcie, întuneric şi 
ignoranță. Schingiuiau țăranii pentru cea mai mică nesupunere, îi alun- 
gau de pe ultimul petic de pământ. Numai după reunirea Basarabiei 
cu Patria-mamă, noi am respirat cu pieptul plin de cetăţeni ai marii 
țări a Sovietelor”*. Vorbind în numele întregii populaţii din RSSM, 
I.I. Bodiul respingea cu fermitate „clevetirea celor care îşi bagă nasul 
nu în oala lor, care vor să ne certe cu vecinii — cu oamenii muncii din 
Republica populară Română”, subliniind că „poporul moldovenesc a 
obținut libertatea adevărată și progresul numai mulțumită victoriei pu- 
terii Sovietice, conducerii înțelepte a partidului Comunist şi marelui 
ajutor al popoarelor frățeşti ale Uniunii Sovietice” În final, el îşi expri- 
ma convingerea că RSS Moldovenească va rămâne „pe vecie în familia 
prietenoasă a popoarelor sovietice”*. 

Aceste teze erau reiterate de liderul comuniștilor moldoveni și în 
câteva articole publicate în organele centrale de presă ale CC al 
PCUS, precum „Kommunist” şi „Pravda”, consacrate împlinirilor în- 
registrate de RSSM în ajunul celei de-a 40-a aniversări „de la crearea 
statalității naţionale sovietice socialiste moldovenești și a Partidului 
Comunist al Moldovei”. Potrivit lui Bodiul, ceasul istoriei „po- 
porului moldovenesc” a pornit în sec. al IX-lea, când triburile sla- 
ve ale ulicilor şi tiverților „se așază pe Nistru”, punând bazele unei 
„prietenii” de veacuri, deşi statul moldovenesc medieval a apărut pe 
la 1359. La 1812, Basarabia „a fost eliberată de sub jugul otoman”, 
unindu-și destinul cu cel „al fratelui său mai mare — poporul rus”, În 
1918, România „burghezo-moşierească”, cu ajutorul „direct” (?!) al 
SUA, Angliei, Franţei, dar și al „organizaţiei burghezo-naţionaliste 
contrarevoluţionare «Sfatul Țării», a rupt Basarabia de la trupul ti- 
nerei Patrii Sovietice”, reprezentând „un eveniment istoric remarca- 
bil în viața poporului moldovenesc”, iar la 28 iunie 1940, statul sovie- 
tic reuşea să înfăptuiască „pe cale pașnică reunirea (!?) Basarabiei cu 
URSS”. În continuare, I.I. Bodiul arăta că la 2 august 1940, Sovietul 
Suprem al URSS a adoptat Legea cu privire la transformarea RASS 
Moldoveneşti în RSS Moldovenească, ca republică unională în ca- 
drul Uniunii Sovietice, deși ulterior teza oficială în legătură cu aceas- 
tă dată va insista asupra „formării” RSSM. După război, odată cu 
restabilirea puterii sovietelor în RSSM, într-un interval scurt „s-au 
afirmat relaţii de producere noi, a luat sfârșit procesul de formare a 
națiunii moldovenești socialiste” (?!), au fost atinse „noi culmi în 


dezvoltarea social-economică și culturală”. 


Pe 12 octombrie 1964, în stânga Prutului se marcau cu fast 40 de ani 
de la formarea RSSM şi PCM. Sosit la Chișinău cu un mesaj de felici- 
tare adresat de conducerea sovietică de vârf participanţilor la şedinţa 
solemnă a CC al PCM și Sovietului Suprem al RSSM, organizată cu 
acest prilej, N. Podgornâi a făcut o declaraţie în care, între altele, i-a 
înfierat pe „scizioniștii din Beijing care ridică din nou dispreţuitul dra- 
pel al troțkismului”, apreciind că în acţiunile acestora „s-au contopit 
aventurismul mic burghez și şovinismul de mare putere, care pricinu- 
iesc o daună enormă statului socialist, întregii mișcări comuniste și 
revoluţionare, poporului chinez însuşi”. 

Așa cum observa istoricul american Robert King, „susținerea de către 
Mao a revendicărilor României în problema Basarabiei” a fost „pu- 
ternic resimţită din punct de vedere sovietic”“. Documente date de 
curând publicităţii arată faptul că organele KGB indicau drept posi- 
bil ca declaraţiile lui Mao să fie inspirate de Bucureşti: „Conducerea 
Partidului Comunist Român nu-și dezvăluie public pretenţiile teritori- 
ale; dar face totul pentru a demonstra că, istoric, etnic și în alte moduri, 
Moldova și regiunea Cernăuţi aparțin României. Declaraţia făcută de 
Mao în conversaţia cu socialiștii japonezi despre acapararea ilegală de 
către URSS a Basarabiei a fost creația României. Ziarul francez «Le 
Monde» a publicat două articole în care erau prezentate îndoieli refe- 
ritoare la legalitatea includerii Basarabiei în Uniunea Sovietică. Nu este 
imposibil ca iniţiativa publicării articolelor să vină din România”*!. 
Declaraţiile liderului chinez vor face obiectul unor „critici aspre” din 
partea istoricilor de genul lui A.M. Lazarev, care se va exprima în acest 
mod: „La moara falsificatorilor istoriei toarnă apă şi unii activişti care 
îndrăznesc să se autointituleze marxist-leniniști. Se ştie că în anul 
1964... Mao Zedong a declarat în mod aţâțător că Uniunea Sovietică, 
pasămite, «și-a însușit o parte din teritoriul României». Intenţia 
dușmănoasă şi absurditatea acestui atac sunt atât de evidente, încât nu 
merită, pur şi simplu, să depunem eforturi şi să acordăm spațiu pen- 
tru infirmarea lui”. Argumentul „academicianului” sovietic era într- 
adevăr... zdrobitor, astfel încât nici noi nu-i vom acorda spaţiu. În ceea 
ce priveşte obiectivele vizate de liderii comuniști români, în cadrul 
acţiunilor de mediere a conflictului chino-sovietic, istoricul american 
Stephen Fischer-Galatzi sintetiza astfel: „Unii consideră că românii au 
folosit ocazia de a sprijini poziţia Rusiei vis-ă-vis de China, în schimbul 
consimțământului eventualei restituiri a Basarabiei. Alții sunt de pă- 
rere că românii au încercat să-l determine pe Hruşciov să reconsidere 
preţul păcii în lumea socialistă, permițând Bucureştiului să reînnoias- 
că efortul de mediere și, în caz de succes, recompensând pe români 
cu Basarabia, pentru bune oficii". Un lucru este evident în orice caz: 
Bucureștiul a înţeles că poate trage foloase de pe urma conflictului chi- 
no-sovietic, ce dobândise notorietate internaţională. Obiectivele viza- 
te nu se limitau doar la mai multă autonomie, stipulată în Declaraţia 
din aprilie 1964, ci era luată în calcul și perspectiva pe care aceasta o 
oferea pentru redeschiderea problemei Basarabiei. 

Nu întâmplător, documentele de partid sovietice consemnau că, „prin 


ațâțarea pasiunilor naționale, conducătorii chinezi au reușit să lase 
amprenta lor asupra politicii României care s-a definit acum în lagă- 


rul socialist ca un stat care, sub pretextul apărării suveranităţii sale, la 
care nimeni şi niciodată nu a atentat, provoacă discordie în comunita- 


tea ţărilor socialiste, se abate tot mai mult de la acţiuni coordonate în 
politica internaţională, dă uitării principiile de clasă în relaţiile cu țările 


capitaliste”s*. 


Note | 


(Va urma) 


1 Este vorba de vizita despre care am relatat mai sus, pe 
care delegația română condusă de Ion Gheorghe Mau- 
rer a făcut-o în China, în perioada 3-10 martie 1964, şi 
despre discuţia ce a avut loc apoi, cu partea sovietică la 
Piţunda, în ziua de 15 martie 1964. 

? Adică, pe iugoslavi. 

3 Fragment din înregistrarea convorbirii Primului Secre- 
tar al CC al PCUS, Preşedintele Consiliului de Miniştri al 
URSS, tov. N.S. Hruşciov, cu Secretarul General al UKI, 
Preşedintele RSFI, tov. I. Broz Tito, realizată de partea 
sovietică. Leningrad, 8 iunie 1964 (Aleksandr Stykalin, 
Hrușciov şi Tito: O discuţie îndelungată despre România 
(Leningrad, iunie 1964), în „Arhivele Totalitarismului”, 
INST, An XXII, Nr. 82-83/1-2/2014, P. 176-177). 

+ Aleksandr Stykalin, loc. cit, p. 177-178. 

“Ibidem, p. 178-179. 

Ibidem, p. 180. 

” Ibidem. 

3 În stenograma iugoslavă, ultima frază este consemnată 
astfel: „Dej este un om cinstit, dar se pare că cineva l-a 
montat. În plus, Dej pierde înfluenţa”. (Din nou se fac 
comentarii negative la adresa lui Ceauşescu ) (Aleksandr 
Stykalin, loc. cit, p. 190). 

°? Este vorba despre minoritatea maghiară din Ucraina 
Subcarpatică (circa 170 mii persoane). 

19 Aleksandr Stykalin, loc. cit., p. 190. 

11 Cel mai probabil este vorba de întâlnirea de la Piţunda 
din martie 1964, după revenirea delegaţiei române din 
China. 

12 Prin aceasta, Hruşciov reitera versiunea sovietică ofi- 
cială despre existenţa a două limbi diferite: română şi 
moldovenească. 

'3 În versiunea iugoslavă este prezentă următoarea expunere a declaraţiilor lui Hrușciov: 
„El nu ştie care este părerea noastră, dar crede în dispariţia statului şi odată cu acesta 
a graniţelor. De ce să purtăm acum discuţii despre graniţe și întărirea lor. Ei nu vor da 
Basarabia și Moldova, acum aceasta este o republică egală în drepturi în cadrul URSS. El 
i-a spus lui Maurer că el nu este împotriva unui referendum în Basarabia. Este clar că re- 
ferendumul va fi în favoarea URSS. Maurer a răspus că el este împotriva referendumului”. 
Așa cum s-a menţionat mai sus, problema graniţelor și a disputelor naţional-teritoriale în 
lagărul socialist l-au preocupat pe Hrușciov în anul 1964, în lumina declaraţiilor liderilor 
chinezi despre caracterul inechitabil al frontierelor URSS şi vehiculării (nu numai de 
către chinezi, ci tot mai mult de către comuniștii români) a chestiunii basarabene. La 
şedinţa Prezidiului CC al PCUS din 19 august 1964, el a vorbit foarte mult despre acest 
lucru. Ilpesuduym HK KIICC. 1954-1964, 7. 1, c. 848-852) (Prezidului CC al PCUS. 
1954-1964, p. 848-852), dar „declaraţiile periculoase” imprudente ale acestuia privind 
desfășurarea în ţările socialiste a referendumurilor asupra apartenenţei statale a diferite- 
lor regiuni au fost supuse criticii de către tovarășii săi la înlocuirea lui Hrușciov, la mijlo- 
cul lunii octombrie (Aleksandr Stykalin, loc. cit., p. 191). 

14 Aleksandr Stykalin, loc. cit, p. 191. 

15 Ibidem, p. 174-175. 

16 Ibidem, p. 175. 

1 Ibidem. 

15 Vezi pe larg în Ibidem. 

' Arhivele Naţionale ale României, Politica de independență a României și relaţiile româno- 
chineze, 1954-1975. Documente (Coord. Ambasador Romulus loan Budura), Bucureşti, 
2008, p. 21; Elena Negru, Gheorghe Negru, op. cit., p. 15-16. 

% ANIC, Fond C.C. al P.C.R., Secţia Relaţii Externe, dosar nr. 36/ 1964, Vol. II, f. 85; 
Vasile Buga, Pe muchie de cuţit... p. 340. 

” Ibidem, f. 86; Vasile Buga, Pe muchie de cuţit... p. 341. 

? Ibidem, f. 87; Vasile Buga, op. cit., p. 341. 

% Ibidem; Ibidem. 

* Gheorghe E. Cojocaru, Explozia „problemei teritoriale” în relaţiile sovieto-române, loc. 
cit., p. 105-106. 

% Vezi pe larg Vasile Buga, O vară fierbinte... , p. 96-98; Gheorghe E. Cojocaru, loc. cit., 
p. 106. 

% Gheorghe E. Cojocaru, loc. cit., p. 106-107. 

” Ibidem, p. 107. 

% Ibidem. 

% Vasile Buga, O vară fierbinte... , p. 131-133; Gheorghe E. Cojocaru, loc. cit., p. 107. 

3 ANIC, Fond C.C. al P.C.R., Secția Relaţii Externe, dosar nr. 36/1964, Vol. II, f. 168; 
Vasile Buga, Pe muchie de cuțit.. p. 341; Gheorghe E. Cojocaru, loc. cit., p. 108. 

3 Vasile Buga, O vară fierbinte... , p. 205; Gheorghe E. Cojocaru, loc. cit., p. 108. 

3? Ibidem, p. 206; Gheorghe E. Cojocaru, loc. cit., p. 108. 

3 Gheorghe E. Cojocaru, loc. cit., P. 108-109. 

** Lavinia Betea, Convorbiri neterminate: Corneliu Mănescu în dialog cu Lavinia Betea, Iași, 
Editura Polirom, 2001, p. 102; 

35 Cristian Troncotă, op. cit., p. 18. 

* Ibidem. 

Ion Dohotaru (coordonator), Direcția Informaţii Militare între ficțiune şi adevăr, 
Bucureşti, Editura Romcart, 1994, p. 146; Larry L. Watts, op. cit., p. 262. 

3 The New York Times”, 19 decembrie 1964; Larry L. Watts, op. cit., p. 262. 

3 Vezi pe larg Larry L. Watts, op. cit., p. 262-263. 

“ Interviul a fost publicat în ziarul „Pravda” din 2 septembrie 1964, care a doua zi a fost 
sustras din toate chioşcurile și bibliotecile din fosta RSS Moldovenească (Vezi Sergiu 
Ion Chircă, Basarabie! Libertatea şi progresul vin de peste Prut, Ediţia a doua, Chişinău, 
Editura Arc, 2012, p. 145-146). Materialul a fost preluat apoi în diverse publicații şi lu- 
crări occidentale (Vezi „Frankfurter Allgemeine Zeitung”, 3 septembrie 1964; Denis 
J. Doolin, Territorial Claims in the Sino-Soviet Conflict. Documents and Analysis, Docu- 
ment XIV, Stanford Hoover Institution Studies, 1965, p. 43; Alexandru Şuga, La Re- 
publique Sovietique Moldave, în Aspects des Relations soviet-roumaines. 1967-1971, Paris, 
1971, p. 168). Vezi şi Gheorghe E. Cojocaru, loc. cit., p. 107. 

+ Anton Mărgărit, Rezistența Basarabiei, Bucureşti, 1991, p. 32. 

* Apud Gheorghe E. Cojocaru, loc.cit., p. 109. 

# Ibidem, p. 110. 

* Ibidem. 

*5 Ibidem. 

* Ibidem. 

* Vezi pe larg Ibidem, p. 110-111. 

* Ibidem, p. 111. 

# Ibidem, p. 112. 

Robert King, op. cit., p. 228. 

s1 Christopher Andrew şi Vasili Mitrokhin, The Sword and the Shield: The Mitrokhin Ar- 
chive and the secret history of the KGB, Basis Books, New York, 2001, p. 270. 

* A.M. Lazarev, Moldavskaya sovetskaya gosudarstvennost i Bessarabsky vopros, Chişinău, 
Cartea Moldovenească, 1974, p. 61. 

s3 Stephen Fischer Galatzi, The New Romania, Boulder M. J. T. Press, 1967, p. 107. 

s+ Gheorghe E. Cojocaru, Confruntarea sovieto-română pe frontul ideologic din RSS Mol- 
dovenească, p. 217. 

loan C. POPA 


Puterile revizioniste împotriva 


ordinii europene (II) 
(80 de ani de la raptul Basarabiei, 
nordului Bucovinei și al nord-vestului Transilvaniei) 


T. 


I.C.P — sociolog, publicist și 
diplomat; doctor în sociologie 
(relaţii internaţionale); 
cercetător asociat la Institutu 
de Sociologie al Academiei 
Române. Cărţi publicate: 
Românii, Basarabia și 
Transnistria, două ediţii în 

limba română (București, 2009, 
2012) şi o ediţie în limba rusă 
(Chișinău, 2010); Mecanisme 

de putere ale regimului 

totalitar comunist în perioada 
bolșevismului. Impactul în 
Basarabia și Transnistria 
(București, 2011); Destine frânte. 
Pagini despre românii din Est 
(1917-1954) (Bucureşti, 2014); 
Trei ani în preajma președintelui 
(1997-1999). Note și consemnări 
(București, 2014); Faţa nevăzută 
a agresorului. Pactul Ribbentrop- 
Molotov și urmările lui pentru 
România (București, 2017). 
Membru al Uniunii Ziariştilor 
Profesioniști din România. 


Cunoscând premisele menţionate în primul 
episod al acestui serial, înțelegerile la care 
au ajuns Hitler și Stalin în vara anului 1939 
nu mai apar deloc un accident istoric, ci de- 
curg mai degrabă ca o consecinţă logică din 
evoluţiile anterioare. Dominanta comună o 
reprezintă dorinţa nedisimulată a conducăto- 
rilor celor două mari puteri revizioniste de a 
recurge la forță pentru reimpărțirea zonelor 
de influenţă în Europa şi stabilirea unei noi 
ordini pe continent și la scară mondială. 


Stalin, complice al agresorilor 
și părtaș la împărțirea prăzii 


Încă de la preluarea puterii în Rusia, 
bolşevicii au declarat un război total împo- 
triva capitalismului şi a ordinii existente, 
anunțând intrarea într-o eră nouă, a luptei 
deschise pentru impunerea comunismului 
la scară mondială. După primele eșecuri de 
la începutul anilor '20 ai secolului trecut pri- 
vind aprinderea focului revoluţiei bolşevice 


Partea I vezi „Limba Română” (Chișinău), nr. 2-3 (256- 
257), 2020, p. 293-315. 

şi în alte țări și pe fondul slăbiciunilor evidente ale URSS, liderii de 
la Kremlin au făcut un pas înapoi și au schimbat din mers tactica și 
strategia, pronunțându-se în favoarea coexistenţei pașnice, pentru a 
se putea consacra construcţiei şi dezvoltării. URSS a fost declarată 
citadelă încercuită de puterile capitaliste, iar lozinca luptei pentru pace 
a fost fluturată pe stindardul primului stat socialist din lume ca o pre- 
misă a însăși existenței și supravieţuirii sale. În realitate însă, pregăti- 
rea pentru o viitoare confruntare decisivă cu puterile imperialiste nu 
a fost niciodată abandonată. 


Evoluţiile din vestul Europei aveau să influențeze rapid şi mişcările la 
care URSS s-a văzut nevoită să recurgă pentru a nu se găsi și mai izolată 
pe arena internațională. La 16 octombrie 1925, la Locarno (Elveţia) s-a 
semnat un pact care garanta graniţele dintre Franţa, Belgia şi Germania 
împotriva oricărei agresiuni, precum și demilitarizarea permanentă a 
Renaniei. Anglia și Italia au fost garanţii acestui pact, iar după semnarea 
sa, primită ca o ușurare în țările vestice, miniștrii de externe ai Franţei 
(Aristide Briand), Marii Britanii (Austen Chamberlain) şi Germaniei 
(Gustav Stresemann) au primit Premiul Nobel pentru pace. Pactul re- 
spectiv limita politica revizionistă a Germaniei în Vest şi a fost urmat 
de noi semne de bunăvoință din partea învingătorilor față de aceas- 
tă ţară: primirea sa în Liga Naţiunilor (1926), desființarea, în 1927, a 
Comisiei de Control Militar Inter-Aliat, creată pentru a supraveghea 
dezarmarea Germaniei, creşterea masivă a investiţiilor americane de 
capital care au susținut modernizarea economiei germane. În același 
timp, pe lângă intensificarea de către Berlin a eforturilor de înarmare 
secretă a țării, ministrul de externe G. Stresemann, care inițial etiche- 
tase Tratatul de la Versailles drept „cea mai mare escrocherie a istoriei”, 
a reușit să obțină de la omologii săi francez și britanic, după cum scrie 
H. Kissinger, recunoașterea implicită a faptului că Germania va avea 
mână liberă pentru revizuirea prevederilor acestui tratat în ce priveşte 
estul Europei. Practic, „înainte de a realiza pacificarea Europei, Locarno 
definise limitele următorului câmp de luptă”. 


Sovieticii au perceput perspectiva unei păci generale între țările vesti- 
ce ca o amenințare directă la adresa existenţei URSS, iar K. Voroșilov 
declara, în 1926, că războiul este inevitabil. În martie 1926, Moscova 
a propus republicilor baltice și Finlandei încheierea unor pacte sepa- 

rate de neagresiune. O lună mai târziu, în aprilie, Uniunea Sovietică și 
Germania au semnat, la Berlin, un Tratat de neutralitate prin care fieca- 
re dintre cele două state se angaja să rămână neutru în cazul în care una 
dintre părți era atacată. Mai mult, acestea se angajau să nu intre în nicio 
combinaţie politică sau să adere la vreun boicot economic îndreptate 
împotriva celeilalte părți, idee la care cei doi protagoniști vor reveni în 
1939, la încheierea Tratatului de neagresiune sovieto-german. Dintre 
statele baltice, prima care a acceptat să încheie un pact de neagresiune 
cu URSS a fost Lituania. În actul semnat la 28 septembrie 1926, la ar- 
ticolul 2, declarat cu valabilitate nelimitată, se stipula că ambele țări „se 
angajează reciproc de a respecta în toate circumstanțele suveranitatea lor, 
integritatea lor teritorială şi inviolabilitatea frontierelor”. Totodată, cele 
două țări se angajau să se abţină de la „orice act agresiv între ele”. Cât 
de hotărâți erau sovieticii să respecte prevederile convenite se va vedea 
destul de curând. Deocamdată însă, Moscova căuta orice prilej pentru 
a-şi afișa intenţiile pacifiste față de vecinii săi. 


O nouă ocazie va fi oferită de Pactul Briand-Kellog, iniţiat de Franţa și 
SUA şi semnat de 15 state la Paris, la 28 august 1928, care denunța răz- 
boiul ca instrument al politicii naționale și folosirea acestuia la reglarea 
diferendelor internaţionale. Pactul, cu valabilitate pe termen nelimitat, 
a fost ratificat în scurt timp de majoritatea țărilor lumii, inclusiv de că- 
tre Germania, Italia şi Japonia, care se conturau tot mai evident ca un 
bloc al statelor agresive. România a aderat la Pact la 4 septembrie 1928, 
iar ratificarea s-a realizat la 6 februarie 1929. 


Guvernul URSS s-a declarat imediat dispus să adere la pactul de 
renunțare la război, iar într-o Notă scrisă, comunicată ambasadorului 
Franţei la Moscova, se arăta oarecum nemulțumit de prevederile aces- 
tui pact, considerate insuficiente. Uniunea Sovietică, se preciza în Notă, 
susţine renunțarea nu doar la război, ci la orice agresiune și orice conflict 
armat, precum și la alte acţiuni militare (intervenţia, blocada, ocupația 
militară ş.a.). Guvernul sovietic a găsit totuși de cuviință să propună 
republicilor baltice și Poloniei, ulterior și României, să convină împre- 
ună aplicarea în practică a prevederilor Pactului Briand-Kellog. La 9 fe- 
bruarie 1929, aceste state și URSS au semnat la Moscova așa-numitul 
Pact Litvinov, prin care s-a pus în vigoare Pactul Briand-Kellog, fără ni- 
cio modificare și pe termen nelimitat”. 

În pofida acestei aparente disponibilități pentru eliminarea războiului, 
intenţiile agresive ale URSS erau cu greu disimulate. O bună parte a 
lumii democratice occidentale, inclusiv cercurile politice şi acade- 
mice din România, vedeau în regimul bolșevic sovietic o amenințare 
permanentă la adresa păcii şi stabilităţii europene. Într-o interesan- 
tă conferință cu tema Problema Federaţiei Statelor Europene, ţinută 
la București în 1930, Dimitrie Gusti ajungea la concluzia că un nou 
război pe continent este nu doar posibil, dar uneori apare „chiar ca 
ceva inevitabil”, îndeosebi datorită intereselor divergente care sepa- 
rau diversele „grupuri de alianțe” existente în Europa. Savantul român 
identifica atunci patru astfel de grupuri, având în frunte Franţa, Italia, 
Germania şi Rusia. „Mica Înţelegere”, care includea şi România, făcea 
parte din „grupul francez” și milita deschis pentru apărarea statu-quo- 
ului teritorial instituit după Primul Război Mondial. În jurul Italiei se 
alăturau o serie de țări revizioniste (Ungaria, Bulgaria ş.a.). În contex- 
tul ascensiunii nazismului în Germania, asupra obiectivelor acestei țări 
plana, la timpul respectiv, un mister deplin, în timp ce despre „grupul 
rus” (URSS), Gusti constata fără ezitare că el „rămâne permanent o 
brutală și fățişă amenințare”. 


Opiniile profesorului Gusti, care descifrase încă din 1920 natura inti- 
mă a regimului bolșevic instaurat de Lenin, caracterizat de „un cult al 
forței brutale şi al dreptului celui mai tare”, erau destul de exacte cu 
privire la intenţiile reale ale sovieticilor la începutul deceniului al pa- 
trulea al secolului trecut. La 4 februarie 1931, într-o Cuvântare rostită 
la prima Conferinţă a personalului conducător din industria socialistă, 
Stalin face public primele dezvăluiri ample despre obiectivele întăririi 
capacităţilor militare ale URSS în perspectiva confruntării inevitabile 
cu capitalismul. Stalin cere cu acest prilej intensificarea ritmurilor de 
dezvoltare industrială pentru a putea recupera rămânerea în urmă față 
de țările avansate: 


„= cei rămași în urmă sunt bătuţi. Dar noi nu vrem să fim bătuți. Nu! 
Nu vrem! Istoria Rusiei vechi a constat, între altele, în aceea că era bătu- 
tă mereu din pricina rămânerii ei în urmă. Au bătut-o hunii mongoli. Au 
bătut-o beii turci. Au bătut-o feudalii suedezi. Au bătut-o panii polono- 
lituanieni. Au bătut-o capitaliştii anglo-francezi. Au bătut-o baronii japo- 
nezi. A bătut-o toată lumea din pricina înapoierii ei, din pricina înapoierii 

militare...” Mai mult, filosofa Stalin sfătos, cu aparenţa că îi detestă pe 
capitaliști, „legea exploatatorilor”, „legea de fiară a capitalismului” este 
să bată pe cei înapoiaţi și slabi: „Ai rămas în urmă, ești slab — vrea să zică 
tu n-ai dreptate, prin urmare poți fi bătut şi subjugat. Eşti tare — vrea să 
zică tu ai dreptate, prin urmare de tine trebuie să ne ferim”. 


De fapt, Stalin îşi expunea cu claritate propriul crez, pe care îl va aplica 
cu cinism câţiva ani mai târziu: să devii tare pentru a-i putea bate și jefui 
pe cei înapoiați și slabi. Ca de obicei în astfel de situaţii, Stalin apelează 
și la învățătura leninistă: „Iată de ce Lenin a spus, pe vremea Revoluţiei 
din Octombrie: «Ori pierim — ori ajungem și întrecem ţările capitaliste 
înaintate». Noi am rămas în urmă faţă de ţările înaintate cu 50-100 de 
ani. Trebuie să parcurgem această distanță în zece ani. Ori vom face 
asta, ori vom fi striviţi”. Pentru a se face cât mai bine înţeles cu privire la 
sarcinile puse constructorilor, Stalin mai precizează: „Se spune că țara 
noastră este brigada de asalt a proletariatului din toată lumea. Aceasta este 
bine spus (... ), noi făurim o operă care în caz de succes va răsturna întrea- 
ga lume... °. Pentru Stalin, planificarea nu era o vorbă goală. El contura 
portretul cum va trebui să arate Rusia Sovietică peste zece ani. Așadar, 
la cumpăna anilor 1940-1941, URSS urma să devină o asemenea forță 
încât să-i poată bate și jefui pe cei slabi, iar ceilalţi protagoniști să consi- 
dere că are dreptate şi de ea trebuie să se ferească. 


Lumea democratică nu a luat în seamă serios asemenea avertismen- 
te, lăsându-se cuprinsă de vârtejul propriilor rivalități şi slăbiciuni şi 
ignorând visele de putere ale lui Stalin. Trei ani mai târziu, în 1934, 
Stalin, aflat în plin avânt al cultului personalităţii, revine cu noi preci- 
zări şi avertismente cu privire la ce va urma. „Lucrurile merg vădit spre 
un nou război”, afirma cu hotărâre Stalin în Raportul CC la Congresul 
al XVII-lea al PC(b)US. Previziunea lui se baza nu pe calități de mare 
vizionar, ci mai degrabă pe convingerea fermă că nu peste mult timp 
URSS însăşi va intra în război, pentru a-şi încheia socotelile cu diverse 
state de la care avea ceva de revendicat. În același timp, Stalin nu-și as- 
cundea dorinţa ca viitorul război să declanșeze revoluţia care „va pune 
în discuţie existenţa însăşi a capitalismului”. Iar victoria revoluției, 
mai afirma Stalin, „nu vine niciodată de la sine. Ea trebuie pregătită și 
cucerită”. Liderul bolşevic nu uită să reamintească una din tezele sale 
preferate: „În vremea noastră nu este obiceiul să se țină seama de cei slabi 

— se ține seama numai de cei tari". Desigur, menţiona Stalin, URSS nu 
şi-a schimbat poziţia potrivnică față de Tratatul de la Versailles, dar in- 
teresele de moment cer ca pacea să primeze în relaţiile dintre state: 
„URSS nu se gândește să amenințe pe nimeni şi, cu atât mai puţin, să nă- 
vălească asupra cuiva. Noi suntem pentru pace şi apărăm cauza păcii. 
Într-adevăr, în 1934 URSS nu era capabilă de o confruntare serioasă, 
dar pregătirile pentru război erau tot mai presante. 


Peste cinci ani, în 1939, lucrurile se schimbaseră radical atât în Europa, 
cât şi în URSS. În Raportul prezentat la Congresul al XVIII-lea 
al PC(b)US, în luna martie, Stalin are toate motivele să vină cu noi 
precizări: „Harta Europei, a Africii şi a Asiei este supusă prefacerii prin 
mijloace violente. Întregul sistem al regimului de după război, al aşa- 
zisului regim de pace, este zguduit din temelii”. După agresiunile co- 
mise între timp de Germania, Italia şi Japonia pe cele trei continente 
menţionate, Stalin nu mai are dubii că acestea reprezintă țările agre- 
sive, care și-au reorganizat deja economia pe picior de război. „Blocul 
celor trei state agresive”, afirmă Stalin, a pus la ordinea zilei „chestiu- 
nea unei noi împărțiri a lumii pe calea războiului”"5. Dictatorul de la 
Kremlin căuta să lase în continuare impresia, aşa cum declarase în 
1934, că „printre aceste valuri vijelioase ale zguduirilor economice 
şi ale catastrofelor militare şi politice, URSS stă de o parte, ca o stân- 
că, şi-şi urmează opera sa de construcţie socialistă și de luptă pentru 
păstrarea păcii”. El sugerează că Uniunea Sovietică se menţine la 
distanță de grupul țărilor agresive, iar ironiile sale la „pasiunea pen- 
tru geometrie” a acestora, prin formarea „axei Berlin-Roma” sau a 
„triunghiului Berlin-Roma-Tokio”, stârneau râsete și aplauze zgomo- 
toase ale participanţilor la Congresul al XVIII-lea. 


Constatările lui Stalin erau în principiu corecte și încercau să acre- 
diteze ideea că el se menţine, cel puţin declarativ, pe fondul solid al 
apărării păcii. Războiul, spune el, „a săpat temeliile de pace... şi a răs- 
turnat noțiunile elementare ale dreptului internaţional, războiul a pus sub 
semnul întrebării valoarea tratatelor și a angajamentelor internaționale. 
Pacifismul şi proiectele de dezarmare au fost înmormântate. Locul lor l-au 
luat frigurile înarmărilor”S. Stalin încă mai pretindea că politica URSS 
este una de „pace şi întărire a legăturilor de afaceri cu toate țările”. Mai 
mult, își reafirmă dorinţele pacifiste față de vecini: „Noi suntem pentru 

relații paşnice, strânse şi de bună vecinătate cu toate țările vecine, care au 
o graniță comună cu URSS; noi suntem și vom sta pe această poziţie, în 
măsura în care aceste țări vor păstra aceleaşi relaţii cu Uniunea Sovietică, 
în măsura în care ele nu vor încerca să calce, direct sau indirect, interese- 
le integrității şi inviolabilităţii granițelor Statului Sovietic”. După cum 
este bine cunoscut, niciuna dintre țările din vecinătatea europeană a 
URSS nu avea însă intenţii agresive la adresa acestui stat. Dimpotrivă, 
pe toate căile și în toate împrejurările ele căutau să dea noi garanții că 
inviolabilitatea Uniunii Sovietice este un fapt unanim recunoscut şi ac- 
ceptat. La drept vorbind, toți vecinii europeni ai URSS erau state mici 
în raport cu colosul de la Răsărit și ele erau primele îndreptăţite să se 
teamă de agresivitatea sovieticilor, nu invers. 


La doar cinci luni de la declaraţiile pacifiste făcute de Stalin la 
Congresul al XVIII-lea, Uniunea Sovietică avea să-și arate adevărata 
față, de complice al agresorilor şi părtaş la împărțirea prăzii, adică a 
țărilor vecine mai mici. La 23 august 1939, la Moscova se semna, spre 
surprinderea tuturor, Acordul de neagresiune dintre Germania na- 
zistă şi URSS, cu anexa secretă bine cunoscută astăzi de toată lumea. 
Istoriografia sovietică s-a străduit necontenit să acrediteze ideea că 
acordurile cu Germania nazistă, declarat adversar ideologic ireconci- 
liabil, au reprezentat pentru URSS - ce se pretindea stindard al luptei 
popoarelor pentru o nouă ordine bazată pe libertate și deplină egalitate 
în drepturi între toate statele, mari și mici —, un pas necesar pentru a 
câştiga timp şi a salvgarda pacea. Într-un fel, era readusă în actualitate 
teza lui Lenin despre „compromisul necesar” realizat cu germanii prin 
încheierea tratatului de pace separată de la Brest-Litovsk. Lenin argu- 
menta la începutul anului 1918 că acea „pace nenorocită” era dictată 
de imperativul salvării revoluţiei bolșevice şi, prin urmare, nu repre- 
zenta un „târg cu imperialiştii”, adică o abdicare de la „principiile fun- 
damentale ale internaţionalismului proletar”. Din această perspectivă, 
aşa cum am mai menţionat anterior, Lenin păstrase o doză de decență 
în justificarea acţiunilor sale atunci când afirma că, „fără a ascunde ni- 
mic poporului, fără a încheia niciun fel de tratate secrete (s.n. — L.C.P.) cu 
imperialiştii, consimte să semneze condiții de pace dezavantajoase pentru 
o națiune slabă...”, acela nu poate fi acuzat de trădare sau abdicare de la 
principiile socialismului". 

În 1920, Lenin va reveni la condiţiile încheierii compromisului cu germa- 
nii la Brest-Litovsk, nuanțând ipostazele în care un astfel de acord poa- 
te fi acceptabil sau nu: în opinia lui, Rusia Sovietică s-a plasat atunci în 
situaţia celui care admite condiţiile impuse de tâlhari „pentru a micșora 
răul” pricinuit de aceștia; există însă şi cazuri în care unii se comportă ca 
niște „complici ai bandiţilor”, pentru a putea participa astfel „la împărțirea 
prăzii "5. Exact în această a doua ipostază se găsea URSS în 1939: deși 
aflată sub „încercuire capitalistă”, ea nu mai era amenințată cu sugruma- 
rea şi dispariţia iminentă, precum revoluţia bolșevică în primele săptă- 
mâni de existenţă, nici de Germania, nici de vreo altă mare putere sau 
alianţă a vremii. Înţelegerile sovieto-germane din 1939, cunoscute sub 
titulatura de Pactul Ribbentrop-Molotov, nu au reprezentat un acord silit 
între o putere învingătoare şi o putere mai slabă sau învinsă. Dimpotrivă, 
a fost o înțelegere liber consimțţită de ambele părți, plasate pe poziţii de 
forță relativ egale, care au purces la „împărțirea prăzii”, adică a unor state 
şi teritorii lipsite de apărare ce urmau să intre sub stăpânirea lor. Faptul 
că fiecare dintre protagoniști își făcea calcule proprii pe termen mai 
lung este o altă chestiune. Cei doi mari agresori și prăduitori ai epocii, 
Germania nazistă şi URSS, aceşti veritabili „Irage-Palme', „la-Cu-Japca” 
şi „Zor-La-Pradă” imaginaţi de Goethe cu mai bine de un secol înain- 
te”, îşi dădeau mâna pentru a putea să-și satisfacă nestingherit poftele 
pe scena Europei, umăr la umăr, într-o alăturare stranie în aparenţă, dar 
atât de naturală prin scopuri şi manieră de manifestare. Limbajul utilizat 
atunci nu poate disimula în termeni diplomatici și cu atât mai puţin în 
convorbirile secrete atitudinea hrăpăreaţă, plină de cinism, a fiecăruia 
dintre protagoniști. Dacă Tratatul de neagresiune mai păstrează aparenţa 
unui angajament reciproc de a evita „orice acțiune violentă și orice atac 
una asupra celeilalte”, Protocolul adițional secret se referă explicit la „re- 
aranjamente politice şi teritoriale” ale altor țări şi la delimitarea „sferelor 
de influenţă” ale Germaniei şi URSS, în dauna altor state, pe continentul 
european. Sub stindardul păcii, ideea de agresiune, violenţă și război este 
la fel de vie la Berlin şi la Moscova. 


„Noua metodă de ducere a războiului corespunde unei noi trasări a 
graniţelor... Ribbentrop are ordin să facă orice propunere şi să accepte orice 
solicitare”, declara Hitler la o consfătuire de lucru din 22 august 1939, 
în preziua semnării înțelegerilor de la Moscova”. Datorită tratativelor 
cu Rusia Sovietică, îi dădea asigurări Hitler, la 25 august 1939, aliatu- 

lui său Mussolini, „în relațiile internaționale a apărut o situaţie cu totul 
nouă, care trebuie să-i aducă Axei cel mai mare dintre câştigurile posibile”. 
Pentru Mussolini, care îi răspunde Fiihrerului în aceeași zi, semnalul 
era clar: „La întâlnirea noastră, războiul a fost stabilit în perioada de 
după anul 1942 și pentru acea dată voi fi gata pe pământ, pe apă și în 
aer, în conformitate cu planurile pe care le-am aprobat”. Ne reamin- 
tim că, încă din 1931, şi Stalin stabilise în perspectiva anului 1941 fi- 
nalizarea pregătirilor pentru războiul considerat inevitabil. Rezumând 
impresiile lui Mussolini după primirea asigurărilor date de Hitler, 
ministrul de externe G. Ciano îi comunica ambasadorului german la 
Roma: „...orice discuţie privind posibilitățile de menţinere a păcii este 
depășită de evenimente. Cuvântul de ordine pentru acțiunile sale (ale 
Ducelui, n.n.) nu mai este pace, ci victorie”?. 


De cealaltă parte, URSS urmărea cu atenţie şi îşi acorda din mers fie- 
care pas la orice mișcare a Berlinului, după semnarea înțelegerilor de la 
Moscova. La 2 septembrie 1939, Agenţia TASS transmitea, cu lux de 
amănunte și chiar cu nedisimulată admiraţie, declaraţiile făcute cu o zi 
înainte de Hitler în Reichstag referitoare la atacarea Poloniei și ratificarea 
acordurilorcu URSS: „Hitler a început discursul cu trimiteri la Tratatul de 
la Versailles, care crease o situaţie ce nu mai poate dura așa... Referindu-se 
mai apoi la acordul germano-sovietic, el a declarat: Rusia și Germania se 
conduc pe baza unor doctrine diferite. Germania nu-și va exporta doctrina 
de stat și, dacă Rusia nu va intenţiona să-și exporte doctrina în Germania, 
atunci aceste cele mai puternice două state ale Europei nu vor avea temeiuri 
să fie dușmane 5. Stalin considera la rândul său, ca şi Hitler, că s-a creat o 
situație nouă de care trebuie profitat, aşa cum ne informează o însemna- 
re din Jurnalul lui Gh. Dimitrov, liderul Cominternului, după o întâlnire 
de la Kremlin, din 7 septembrie 1939, la care mai participaseră Molotov 
şi Jdanov. Cu prilejul respectiv - nota Dimitrov -, Stalin a afirmat că 
„războiul prevesteşte o schimbare radicală”, iar distrugerea unor state, 
precum Polonia, „ar însemna cu un stat burghez fascist mai puţin! Nu 
ar fi nimic rău dacă, în urma distrugerii Poloniei, vom răspândi sistemul 
socialist peste noi teritorii şi populaţii ”?. 


În zilele de 27, 28 şi 29 septembrie 1939, cu ocazia unei noi vizite a 
lui Ribbentrop la Moscova, în aburi de şampanie, se trăgeau conclu- 
zii după prima lună de coabitare, se savurau rezultatele jafului din 

Polonia, devenită peste noapte „fostul stat polonez”, și se rosteau toas- 
turi despre regăsirea celor doi protagoniști de aceeași parte a baricadei. 
Ribbentrop, consemnează arhivele germane, „a mulțumit guvernului 
sovietic pentru primirea caldă și a declarat că a acceptat cu deosebită 
plăcere invitaţia de a veni la Moscova pentru a doua oară după ce, în 
timpul primei sale vizite, au fost puse bazele bune ale instituirii unor 
relaţii de prietenie între Germania și Uniunea Sovietică sub forma 
pactului de neagresiune”. Mai mult, sublinia ministrul de externe al 
Reichului, „faptul că Germania și Uniunea Sovietică şi-au luat împre- 
ună sarcina de a aduce liniștea şi ordinea pe teritoriul fostului stat po- 
lonez este o garanţie a viitoarei lor colaborări amicale pe o bază largă... 
Stabilirea graniței comune și faptul că Germania și URSS vor fi din 
nou vecini direcți deschid perspective pline de speranţă asupra unei 
colaborări de succes în viitor... S-a refăcut o vecinătate directă care, 
timp de multe secole, a existat între Germania și Rusia. Ea reprezintă 
un fundament puternic al prieteniei între cele două țări”. Nici Molotov 
nu s-a lăsat mai prejos de oaspetele său german, elogiindu-l pe „acest 
om care nu vine niciodată degeaba” și a cărui energie și viteză de lucru 
„stârneşte un entuziasm sincer guvernului sovietic”. Adresându-se apoi 
lui Stalin, Molotov a subliniat „rolul hotărâtor pe care l-a jucat acest om 
în transformarea relaţiilor dintre Uniunea Sovietică și Germania”. 


România în menghina intereselor sovietice și germane 


După încheierea Primului Război Mondial şi împlinirea idealului de 
întregire națională, România a devenit unul dintre statele cele mai 
devotate principiilor apărării statu-quo-ului și securităţii colective 
în Europa. Sistemul de alianţe pus în aplicare cu consecvență de toa- 
te forțele politice care s-au succedat la guvernare (Mica Înţelegere, 
Înțelegerea Balcanică, tratatul cu Polonia, ca și orientarea aproape abso- 
lută spre prietenia și protecţia Franţei şi Angliei, principalii susținători 
ai făuririi României Mari) a dat o coloratură specială diplomaţiei şi po- 
liticii externe românești în perioada interbelică. Timp de aproape două 
decenii, România s-a bucurat de o largă libertate de acțiune în relaţiile 
externe, fapt ce i-a permis să-și apere cu succes interesele legitime și să 
se afle la originea multor iniţiative bine primite şi apreciate de comu- 
nitatea internaţională. 

Îndeosebi după semnarea Pactului Briand-Kellog (1928), inclu- 
siv în „varianta Litvinov” (1929), care interzicea orice agresiune, şi a 
Convenţiilor (având conţinut identic) de definire a agresiunii (Londra, 
3 şi 4 iulie 1933), România s-a văzut încurajată să depășească vechile 
reticenţe față de Uniunea Sovietică şi să treacă la normalizarea rapor- 
turilor bilaterale, prin stabilirea de relații diplomatice şi susținerea 
primirii acesteia în Liga Naţiunilor (1934). La 3 decembrie 1934, pri- 
mul ambasador sovietic în România, Mihail Ostrovski, își prezenta 
regelui Carol al II-lea scrisorile de acreditare purtând semnăturile lui 
M. Kalinin (preşedintele Parlamentului) și M. Litvinov (comisarul 
afacerilor externe), care apreciau acest moment ca răspuns la dorința 
suveranului român de a dezvolta „relaţiile amicale” dintre cele două 
țări. De altfel, nu după mult timp, ambasadorul Ostrovski consemna 
bucuros aprecierile regelui Carol al II-lea privitoare la „politica iubi- 
toare de pace” a URSS”. 


Ca un gest de bunăvoință, simbolic desigur, Stalin încuviințează re- 
turnarea, în 1935, a unor piese din Tezaurul românesc sechestrat la 
Moscova de guvernul bolşevic. În același timp, diplomaţia sovietică 
evită să mai ridice deschis chestiunea basarabeană, rămasă în conservare 
pentru alte timpuri. Sunt instructive de reamintit remarcile lui Litvinov 
în discuţiile cu Titulescu, la Monte Carlo, înaintea reluării relațiilor di- 
plomatice româno-sovietice: „În primul rând, Basarabia. Este o chestie 
pe care nu mai trebuie s-o ridicaţi, având în vedere semnarea Convenţiei 
de neagresiune care defineşte teritoriul fiecăruia dintre semnatari ca fiind 
teritoriul ce există în prezent sub autoritatea fiecăruia dintre ei”. Printr-un 
asemenea mod de punere a problemei, conchidea Titulescu, „Litvinov 
a acceptat să recunoască deplina și intreaga suveranitate a României cu 
care trata, adică a României care poseda Basarabia””. 


Doi ani mai târziu, la 14 iulie 1936, guvernul României îi acorda, în 
scris, depline puteri lui Nicolae Titulescu, încă în funcţia de ministru 
al afacerilor externe, să negocieze încheierea unui Pact (tratat) de 
asistență mutuală cu URSS. „Suntem inamicii comunismului intern”, 
se sublinia în textul acelei împuterniciri, „dar pe tărâmul politicii exter- 
ne suntem pentru o înţelegere cu URSS, aliatul aliaţilor noştri, Franța, 
Cehoslovacia și Turcia, înțelegere care singură poate da acestor alianțe 
valoarea lor efectivă, noi neputând fi în același timp și aliatul Franței și 

inamicul Rusiei, aliata ei'”*. Pe această bază, la 21 iulie 1936, pe tim- 
pul Conferinţei de la Montreux, Titulescu redacta şi parafa, împreună 
cu Litvinov, textul unui Pact de asistență mutuală româno-sovietic, în 
cadrul căruia „Nistrul era recunoscut ca frontieră fără ca Basarabia să 
fie cedată României de URSS””. La 29 august 1936, Nicolae Titulescu 
era demis din funcţia de ministru al afacerilor externe, iar sovieticii au 
interpretat acest act ca echivalând cu o schimbare a politicii externe 
românești. Pe fond, însă, în 1936 România rămânea atașată princi- 
piilor Ligii Naţiunilor şi alianțelor sale din cadrul Micii Înţelegeri și 
Înţelegerii Balcanice. 


La un an de la creionarea textului Pactului de asistență mutuală româ- 
no-sovietic, eliminat din atenţia celor două guverne după demiterea 
lui Titulescu, atitudinea URSS nu mai avea nicio urmă de moderație 
în chestiunea Basarabiei, iar spectrul rivalității cu Germania în privința 
României începe să fie exprimat cu toată claritatea. La o discuţie priva- 
tă avută cu Titulescu la Talloires (Franţa), în vara anului 1937, Litvinov 
descria fără retușuri poziția Moscovei, afirmând că aceasta ar putea re- 
curge și la mijloace militare pentru a-și atinge scopurile în chestiunea 
basarabeană: „Vrem ca potenţialul pe care îl reprezintă Basarabia să 
devină rus, şi nu german. De aceea, țin să vă comunic că vom încerca să 
reluăm Basarabia prin toate mijloacele juridice şi militare care ne vor fi 
posibile”. 


După venirea lui Hitler la putere, Germania a adoptat constant o 
poziţie ostilă României, iar prezenţa lui Titulescu la conducerea aface- 
rilor externe era ca un ghimpe în ochii Berlinului, ale cărui acțiuni nu 
au fost străine de înlăturarea sa din guvern. La începutul anului 1939, 
amenințarea germană la adresa securității şi integrității României deve- 
nise mai acută decât cea resimţită neîncetat din partea URSS. Berlinul 
urmărea nu doar „acapararea petrolului și grânelor”, ci și crearea unui 
avanpost strategic pe teritoriul românesc, care să-i permită „să între- 
prindă acţiuni împotriva altor state”, după cum se estima într-un docu- 
ment al Serviciului Special de Informaţii al României”. Mai ales după 
ocuparea Cehoslovaciei, în martie 1939, zvonurile privind o posibilă 
agresiune germană împotriva României s-au extins la scară europeană. 
La scurt timp, Marea Britanie şi Franţa au oferit garanţii unilaterale, 
mai întâi pentru Polonia (30 martie), apoi pentru frontierele Greciei 

şi României (13 aprilie 1939). Încercând să găsească o cale de a-și 
păstra integritatea și, totodată, de a menţine o anumită echidistanță 
în raporturile cu Marile Puteri vestice, România a încheiat acorduri 
economice succesiv cu Germania (23 martie), Franţa (31 martie) și 
Marea Britanie (11 mai 1939), oferind fiecăruia dintre aceşti parteneri 
diverse avantaje în conformitate cu interesele lor specifice. 


Înclinarea balanței spre oricare dintre cele trei țări vestice stârnea în 
mod automat nemulțumire și reacţii de avertizare din partea Moscovei. 
După încheierea acordului economic româno-german, de pildă, în 
mod destul de ciudat Maksim Litvinov îl chestiona în amănunt pe 
şeful Legaţiei Române din Uniunea Sovietică dacă în spatele acestui 
acord nu se ascund cumva clauze secrete, evident cu caracter antiso- 
vietic. În telegrama despre această convorbire trimisă la București, la 8 
aprilie 1939, reprezentantul român sublinia: „Am insistat asupra frazei 
- România nu se va face niciodată unealta Marilor Puteri împotriva ve- 
cinilor săi. S-a vorbit de ultimatum, de clauze secrete, a răspuns Litvinov, 
și a reînceput să mă chestioneze. L-am asigurat mai ales asupra faptului 
că nu există acord secret... '*. La fel de preocupată se arăta Moscova şi 
în cazul garanțiilor unilaterale propuse Poloniei și României de către 
Anglia şi Franţa. La 11 aprilie 1939, Litvinov transmitea instrucțiuni 
identice reprezentanţilor sovietici la Paris şi Londra, apreciind că ase- 
menea garanţii în cazul celor două ţări au sau pot lua caracter antiso- 
vietic. Prin urmare, insista Litvinov, Anglia ar trebui să indice precis că 
este vorba de ajutor împotriva unei agresiuni intenționate din partea 
Germaniei la adresa celor două ţări, nu împotriva oricărei agresiuni. 


Dincolo de textul explicit al cererilor URSS, intenţiile sale agresive la 
adresa celor doi vecini, Polonia şi România, nu puteau fi ascunse. De 
altfel, imediat după sfârtecarea Poloniei, la 1 octombrie 1939, Stalin nu 
mai avea niciun fel de perdea când se referea la România în discuţiile 
de la Moscova cu ministrul de externe turc, Mehmet Saracoglu: 
„România e un fel de Polonia... Cine se leagă de România cu un aju- 
tor reciproc, acela trebuie să ţină sabia pregătită (s.n. — 1.C.P.)..7%. 
Amenințarea fățişă a lui Stalin viza atât garanţiile reciproce angajate 
de Turcia și România în cadrul Înţelegerii Balcanice, cât și garanţiile 
unilaterale oferite de Marea Britanie și Franţa, cu câteva luni mai înain- 
te. Chestiunea garanțiilor date României era atât de deranjantă pentru 

Moscova încât, la doar câteva săptămâni (28 octombrie 1939), repre- 
zentantul URSS la Ankara îi reamintea ministrului Saracoglu „cuvântul 
spus lui la Moscova de tovarășul Stalin despre faptul că oricine (ar fi), 


legat de aproape de România, va trebui să țină mereu sabia pregătită” ss. 


De cealaltă parte, Germania urmărea îndeaproape mişcările României, 
pentru a-i putea bloca orice tentativă de independenţă sau de acțiuni ce 
ar scăpa de sub controlul Berlinului. Acordul economic bilateral sem- 
nat în martie 1939 era departe de a satisface interesele părții germane, 
care dorea exclusivitate absolută în privinţa accesului la petrolul și ce- 
realele românești, concomitent cu eliminarea totală a oricărei prezenţe 
sau influenţe anglo-franceze în România. O evaluare a șanselor de reali- 
zare a intereselor germane în România, transmisă Berlinului de atașatul 
militar german la București, la 26 mai 1930, atrăgea atenţia asupra unor 
elemente esenţiale de care ar trebui să se ţină seama: 


„n România a devenit şi mai conştientă de poziţia-cheie pe care o ocupă din 
punctul de vedere al economiei pentru ţările Axei. ... Se cunosc slăbiciunile 
noastre şi se știe că Germania, fără petrolul și cerealele din România, nu 
poate purta niciun război care ar depăși durata câtorva săptămâni (...). 


În situația actuală ne este prielnic faptul că Ungaria, Bulgaria și Rusia for- 
mulează pretenţii față de România, şi chiar pretenţii teritoriale. Acestor 
circumstanţe va trebui să le mulțumim dacă România se va îndrepta spre 
noi... 


Apreciez că ne facem iluzii crezând că vom lega această ţară de noi prin 
livrări de arme, că în timp de război ne-ar livra petrol fără contraservicii... 
Ni se va sustrage. Nu putem fi interesaţi de o Românie puternică, aflată în 
acest front al încercuirii... s. 


Un asemenea punct de vedere era propriu nu doar atașaturii milita- 
re germane de la București, ci se va dovedi în curând că el a devenit 
dominant şi s-a menţinut în cercurile conducătoare naziste atât îna- 
inte de începerea războiului împotriva URSS, cât şi pe parcursul aces- 
tuia. Aparent paradoxal, România era sacrificată de Germania nazistă 
cu sânge rece, pentru a putea ajunge mai ușor la resursele sale și pen- 
tru a o aduce sub controlul său total. În fapt, Germania era pregătită 
să facă pasul spre concesii masive în raporturile cu URSS pe seama 
țărilor mai mici din arealul care le separa. Iunie 1939 marchează de- 

butul unor tatonări, mai întâi prudente, între cele două puteri revizi- 
oniste asupra posibilităților de a sta alături în privința unor reașezări 
teritoriale în Europa centrală și de est. Un memorandum întocmit în 
cadrul Directoratului Departamentului Politic al MAE german con- 
semna destul de exact, la 15 iunie 1939, poziţia încă ezitantă a URSS 
în situația mondială a momentului: „Oscilează între trei posibilități, 
și anume încheierea pactului cu Anglia și Franţa, o tergiversare supli- 
mentară în negocierile pactului, respectiv o apropiere de Germania””. 
Berlinul s-a decis să forțeze apropierea. 


La 3 august 1939, după primele tatonări desfășurate la Berlin și 
Moscova, Ribbentrop îi comunica ambasadorului Schulenburg din 
capitala sovietică: „Suntem binevoitori față de Moscova... (...), de la 
Marea Baltică la Marea Neagră nu va fi nicio problemă pe care să n-o 
putem soluţiona împreună”*, un mesaj care va răsuna ca un laitmotiv 
la toate întâlnirile germano-sovietice care au urmat în acea perioadă. 
Interesant este și faptul că Ribbentrop insista ca toate aceste contacte 
germano-sovietice să fie „tratate cu acel grad de secret pe care îl merită”. 
Însărcinatul cu afaceri al URSS, G.A. Astahov, din capitala Germaniei, 
comunica Moscovei că „fraza despre lipsa unor contradicții pe toată 
întinderea de la Marea Neagră la Marea Baltică poate fi interpretată ca 
o dorinţă de a ne înțelege în toate problemele legate de țările aflate 
în aceste zone” Tot la începutul lunii august 1939, Astahov aduna cu 
vădită satisfacție informaţii din corpul diplomatic de la Berlin despre 
viitoarele victime ale proiectatei înțelegeri cu germanii, pe care le con- 
semna în Jurnalul său. Două dintre ţinte erau România și Polonia: 


„In ce priveşte starea generală de spirit din România, interlocutorul meu 

(un jurnalist german, n.n.) o caracterizează ca plină de panică. Românii 

așteaptă ca ruşii să le ia de pe o zi pe alta Basarabia, ungurii — Transilvania, 

iar bulgarii — Dobrogea (...). Mai departe el vorbeşte despre răfuiala apro- 
e a Spui a ci “ 139 

piată cu Polonia, căreia i-a bătut ceasul >. 


Într-adevăr, pentru germani, prioritatea momentului de atunci era 
Polonia, țară pe care şi sovieticii o voiau împărțită şi ştearsă de pe har- 
tă. Aceasta a reprezentat un punct cheie în care coincidența de interese 
în relaţiile ruso-germane s-a dovedit totală. Zilnic, dinspre Berlin și 
Moscova se încrucișau comunicări secrete care vorbeau despre dis- 
ponibilitatea fiecăreia dintre părți de a merge împreună la jaf. La 14 

august 1939, Ribbentrop îi transmite deja instrucțiuni ambasadorului 
Schulenburg să-i comunice lui Molotov dorința sa de a efectua o scurtă 
vizită la Moscova și, ca o condiţie, să i se asigure să poarte „ample tra- 
tative cu Stalin”. E adevărat, îi scria Ribbentrop ambasadorului său, că 
„Germania și Uniunea Sovietică, în urma unei divergențe de mulți ani 
a opiniilor despre lume, se privesc astăzi una pe cealaltă cu neîncrede- 
re. Trebuie să fie curățat mult gunoi care s-a adunat. Trebuie să spunem 
totuşi că, până şi în această perioadă, simpatiile fireşti ale germanilor și 
rușilor unii pentru alții nu au dispărut niciodată. Pe această bază poate 
fi construită din nou politica celor două state”. Răspunsul prompt al 
lui Molotov nu putea fi decât unul entuziast: „... guvernul sovietic sa- 
lută cu căldură intenţiile germane de a îmbunătăţi relaţiile cu Uniunea 
Sovietică”. 


Aşadar, optimismul prevala de ambele părți, fiecare gândind desigur 
la prada care avea să-i revină. Întrucât sovieticii încă mai amânau data 
desfășurării vizitei cu o săptămână, pe masa de joc este introdusă o 
scrisoare a Fiihrerului adresată lui Stalin, în care dictatorul de la Berlin 
îi comunică liderului de la Kremlin că „incordarea dintre Germania și 
Polonia a devenit insuportabilă”, iar „un protocol suplimentar, dorit de 
guvernul sovietic, poate fi elaborat în cel mai scurt timp posibil”. Hitler 
insistă ca ministrul de externe german să fie primit la Moscova „marţi, 
22 august, cel mai târziu miercuri, 23 august” și dă din nou asigurări că 
trimisul său „are puteri depline pentru a concepe și a semna atât pactul 
de neagresiune, cât și protocolul”. La 21 august, Stalin transmite acor- 
dul pentru sosirea lui Ribbentrop la Moscova, în ziua de 23 august, şi 
exprimă speranţa că „pactul germano-sovietic de neagresiune va deve- 
ni un punct de cotitură pentru îmbunătățirea relaţiilor politice dintre 
țările noastre”. Satisfăcut și foarte grăbit, Hitler semnează la 22 august 
1939 documentul prin care îi acordă lui Ribbentrop „toate împuterni- 
cirile” pentru a negocia la Moscova „încheierea pactului de neagresiu- 
ne, precum și... toate chestiunile conexe”, astfel ca aceste acorduri „să 
intre în vigoare imediat”. 


La 1 septembrie 1939 începe invazia germană în Polonia, iar la 3 sep- 
tembrie, Anglia și Franţa declară război Germaniei. La 17 septembrie, 
trupele Armatei Roşii invadează și ele partea răsăriteană a Poloniei, iar 
la 18 septembrie încep să „fraternizeze” cu trupele germane la Brest 

Litovsk, devenit oraș de frontieră între cele două puteri revizioniste. 
Presa germană a căutat să exploateze propagandistic evenimentul, ca- 
talogând manifestarea ca o „întâlnire pe frontiera păcii”, ba chiar ca „un 
simbol al apropierii prietenești a două naţiuni”, semn că „Germania și 
Rusia se unesc pentru a decide în comun soarta Europei Răsăritene””. 
Cinismul și ipocrizia afișate de cei doi prăduitori la distrugerea Poloniei 
rămân în multe privinţe fără egal în istoria modernă. În 20 septembrie 
1939, când soarta polonezilor era aproape pecetluită, ziarul „Izvestia” 
trâmbiţa din Moscova, să afle toată lumea, că misiunea trupelor germa- 
ne și sovietice desfășurate pe teritoriul polonez „este să menţină pacea 
şi ordinea în Polonia, care au fost compromise de prăbuşirea statului 
polonez...*. Cu alte cuvinte, agresiunea armată a două țări aliate de 
curând, soldată cu distrugerea și prăbuşirea unui alt stat în doar câte- 
va săptămâni, nu reprezenta decât o misiune de pace şi ordine, întrucât 
victima sugrumată de agresiunea brutală a doi bătăuși de anvergură 
europeană nu avusese tăria să reziste și să nu se prăbușească! Desigur, 
lumea democratică a înțeles imediat ce se ascundea de fapt sub mas- 
ca neutralității adoptate de URSS prin tratatul de neagresiune cu 
Germania. De îndată ce trupele rusești au trecut frontiera poloneză pe 
întregul front, un editorial din ziarul britanic „Ihe Times” (17 septem- 
brie) spulbera mitul despre misiunea eliberatoare a Armatei Roșii ală- 
turi de Wehrmacht: „Germania trebuia să comită fapta și Rusia trebuia 
să împartă prada (...). Privim o lume care are acum mai puţine deghi- 
zări... De-a lungul lumii linia dintre civilizaţie şi junglă este trasată”*. 


Vremea deghizărilor părea depășită, iar URSS îşi dezvăluia adevărata 
față alături de Germania. Înţelegerile secrete sovieto-germane din 23 
august 1939 pecetluiseră soarta tuturor țărilor de la Marea Baltică la 
Marea Neagră, cum suna promisiunea Berlinului. La 30 septembrie 
1939, Joseph P. Kennedy (tatăl viitorului președinte american John 
F. Kennedy), ambasador la Londra, raporta cu acuratețe Departamentului 
de Stat „scopurile și dorințele de bază” ale guvernului rus după cea de-a 
doua vizită a lui Ribbentrop la Moscova (27-29 septembrie): 


„(a) ca toate națiunile vestice să se epuizeze luptând-se între ele, cu Rusia în 
afară, gata să profite de orice avantaj care îi convine din slăbiciunea lor finală; 


( b) dorința istorică, naționalistă, a Rusiei de a recupera Polonia rusească, 
statele baltice şi Basarabia, de fapt orice teritoriu care a fost vreodată sub 

suveranitate rusă. (În acest scop, Rusia nu este diferită de Rusia Ekaterinei 
cea Mare şi de secolul al XIX-lea...'*. 


Mai mult, semnala ambasadorul Kennedy pe baza informaţiilor pri- 
mite de la britanici, entuziasmul fără precedent manifestat de oficialii 
sovietici cu ocazia primirii lui Ribbentrop la Moscova „poate duce gu- 
vernul sovietic spre aventuri agresive”. Iar aventurile agresive ale Rusiei 
Sovietice nu aveau să întârzie. Evaluând lipsa de consistenţă a reacției 
anglo-francezilor în cazul Poloniei, precum și războiul în care era an- 
grenată Marea Britanie cu Germania, sovieticii găsesc că este momen- 
tul potrivit pentru a începe reglarea conturilor şi cu ceilalți vecini, pe 
care în martie 1939 încă îi asigura de bunele sale intenții pacifiste. 


Primele victime după Polonia au fost republicile baltice după care, 
grăbiţi să încheie cât mai repede împărțirea prăzii, sovieticii şi-au în- 
dreptat atenţia spre Finlanda. Îmbătaţi de „succesele” obţinute alături 
de Germania în privinţa Poloniei, apoi în republicile baltice, sovieticii 
au estimat greșit şansele lor asupra Finlandei, atât în plan politic, cât şi 
în plan militar. La finele lunii noiembrie 1939, Finlanda a fost atacată 
de Armata Roşie în urma unor „provocări” înscenate după model ger- 
man şi puse pe seama finlandezilor. Rezistenţa dârză opusă de finlan- 
dezi, în pofida diferenţei uriașe de calibru între cele două țări și dintre 
forţele angrenate în luptă, i-a adus Finlandei multă simpatie în întreaga 
lume. Nu însă și sprijinul necesar. Germania vânduse Finlanda la târgul 
ruşinos din 23 august 1939 și nu dorea „să perturbe relaţiile germano- 
sovietice”, după cum glăsuia un instructaj transmis de la Berlin amba- 
sadorului german la Helsinki. 


După o perioadă de expectativă, preşedintele Roosevelt a declarat că 
SUA „nu sunt numai îngrozite, ci de-a dreptul revoltate”. Câteva luni 
mai târziu, în februarie 1940, când Finlanda nu se resemnase încă în 
faţa Armatei Roşii, Roosevelt descria URSS ca pe „o dictatură absolu- 
tă ca orice altă dictatură din lume”, care se aliase cu o altă dictatură și 
„invadase un vecin atât de infinit de mic care nu putea face niciun fel 
de rău imaginabil Uniunii Sovietice”. Laurence Steinhardt, ambasado- 
rul american la Moscova în anii 1939-1941, sugera Administraţiei de 
la Washington că, „întrucât singura limbă pe care ei (sovieticii, n.n.) 
o înţeleg este limbajul forţei, cred că este momentul potrivit să invo- 
căm singura doctrină pe care o respectă”*. Tonul tăios al unor astfel 

de declaraţii din partea Americii la adresa URSS se va atenua treptat în 
vara anului 1940, când echilibrul de forțe în Europa va fi serios zdrun- 
cinat de cursul războiului Germaniei cu Franţa și Marea Britanie, iar 
Stalin se profila ca un posibil aliat împotriva lui Hitler. 


Ora răfuielilor cu România 


Împotmolirea, timp de câteva luni, a Armatei Roșii în războiul 
declanșat împotriva Finlandei a dat o perioadă de respiro României, 
atât pentru continuarea eforturilor de înarmare, cât și pentru reana- 
lizarea alianțelor spre a putea evita catastrofa. Una din consecinţele 
Războiului de iarnă, cum numesc finlandezii confruntarea militară cu 
rușii din 1939-1940, „a constat în faptul că sovietizarea Ţărilor baltice a 
fost întârziată cu șase luni, în timp ce România obținea un răgaz pentru 
a-şi continua înarmarea”, scrie mareșalul Mannerheim în Memoriile 
sale“. De fapt, pregătirea românilor pentru un război de rezistență îm- 
potriva amenințării sovietice era mai mult o figură de stil. Toată lumea, 
aliați sau adversari, erau conştienţi că România este o pradă sigură pen- 
tru colosul sovietic, în pofida unor grave neajunsuri în plan militar do- 
vedite de Armata Roşie în campania împotriva Finlandei. Nu era însă 
vorba doar de timp. 


Sub conducerea lui Stalin și în condiţiile interne și externe de atunci, 
URSS își calcula cu atenţie fiecare pas pe arena internaţională, căutând 
să-şi extindă teritoriul și, implicit, influența ideologică şi organizarea 
socială și politică, să-şi păstreze pe cât posibil aureola de luptător pen- 
tru pace, dar și să-şi menajeze forțele pentru confruntări viitoare de an- 
vergură, considerate inevitabile. În pofida înțelegerilor cu Germania, 
din august 1939, care îi dădeau mână liberă într-o zonă la care râvnise 
necontenit în ultimele două decenii, Moscova încerca să-și acopere de 
fiecare dată acțiunile agresive printr-o serie de justificări greu de di- 
gerat de opinia publică internațională, dar tolerate de Marile Puteri. 
În cazul Poloniei, sovieticii au așteptat mai bine de două săptămâni 
înainte de a da liber Armatei Roșii să treacă frontiera și să nu piardă pri- 
lejul da a participa la împărțirea prăzii în chip de eliberator şi protector 
al populaţiei rusofone. În cazul republicilor baltice, Moscova a recurs 
la toate trucurile posibile, dar mai ales la ameninţări brutale, pentru a 

le prelua sub controlul său, fără a se grăbi totuși să le încorporeze ime- 
diat și lăsând un anumit timp pentru a pregăti atingerea obiectivului 
propus cu multă vreme înainte. Opoziția puternică a Finlandei în fața 
pretențiilor excesive ale sovieticilor i-a făcut pe aceştia să-şi piardă răb- 
darea şi să recurgă la forța brută, în condiţiile în care se lămuriseră că 
> > > > 

marile puteri occidentale nu aveau de gând să se implice în vreun fel în 
sprijinul victimelor agresiunii. 


Cât priveşte România, Moscova nu-și făcea griji în privinţa deznodă- 
mântului unui eventual conflict militar sovieto-român. În condiţiile 
în care Polonia, Finlanda și țările baltice fuseseră scoase din joc, sin- 
gurul reazăm pentru România mai rămâneau totuși garanţiile unilate- 
rale anglo-franceze, pe care Moscova le interpretase din capul locului 
ca având un caracter antisovietic, și mai ales relaţiile speciale pe care 
România continua să le aibă cu Franţa, Turcia și Iugoslavia, la rândul 
lor aflate în relaţii amicale cu URSS. Toate acestea continuau să re- 
prezinte obstacole care trebuiau evitate sau depășite cu abilitate, fără 
a stârni furtună în Balcani. Drept urmare, URSS a preferat să se pos- 
teze un timp într-o poziţie de așteptare, ca un animal la pândă înainte 
de a-şi ataca prada, încercând cu dificultate să-și camufleze pornirile 
agresive pentru ca momentul surpriză să fie maxim când va suna cea- 
sul. Analiza corespondenței diplomatice şi a unui număr important de 
stenograme și documente secrete, sovietice și străine, din perioada ce 
a urmat înțelegerilor cu Germania din august și septembrie 1939, dez- 
văluie cel puțin patru direcţii de acțiune ce vizau România, urmărite 
concomitent de URSS - în plan politico-diplomatic și în plan militar: 


(1) Concentrarea atenţiei asupra confruntărilor militare din Vest, din- 
tre Germania, de o parte, şi Marea Britanie şi Franţa, de cealaltă parte, 
pentru a cunoaște permanent încotro înclină balanţa și a evalua în ce 
măsură garanţiile de securitate anglo-franceze pentru România își păs- 
trează validitatea; 


(2) Supravegherea necontenită a mișcărilor Germaniei și Italiei în ra- 
port cu România, pentru a evalua cu exactitate orice concesie făcută 
de guvernarea de la București ori vreun avans al acestor țări de natură 
să semnifice o sporire a influenței și prezenței lor într-o zonă în care 
rivalitățile ruso-germane nu au încetat niciodată începând din secolul 
al XIX-lea; 

(3) Realizarea unei coordonări a URSS cu Ungaria şi Bulgaria în 
privinţa recunoaşterii şi susținerii reciproce a pretențiilor teritoriale la 
adresa României; 


(4) Intensificarea pregătirilor militare pentru o invazie împotri- 
va României, ca variantă pentru eventualitatea unui refuz de a ceda 
Basarabia fără luptă, atunci când această solicitare va fi adresată guver- 
nului de la Bucureşti. 


Semnalul oficial al intrării în faza finală a pregătirilor politico-diplo- 
matice și militare sovietice pentru ocuparea Basarabiei a fost dat de 
Molotov, în raportul prezentat, la 29 martie 1940, în sesiunea Sovietului 
Suprem al URSS, când a ținut să menţioneze că între țara sa şi România 
nu există un pact de neagresiune, și aceasta datorită „existenţei unei 
probleme controversate nesoluţionate, chestiunea Basarabiei, a cărei 
ocupare... nu a fost niciodată recunoscută de Uniunea Sovietică”. 


Când trupele lui Hitler au atacat Franţa și Ţările de Jos, la 10 mai 1940, 
hotărârea lui Stalin de a-și desăvârși, în cel mai scurt timp și prin orice 
mijloace, planurile în privinţa republicilor baltice şi României devine 
irevocabilă. După cum relevă documentele de arhivă sovietice, între 
11 şi 14 mai 1940, secția de topografie militară din cadrul districtu- 
lui militar Kiev a trecut la pregătirea unor „seturi de hărți topografice 
ale zonei de frontieră a României”. La 3 iunie, șeful Statului Major al 
districtului militar Kiev, N. Vatutin, i-a înaintat comisarului apărării 
al URSS, S. Timoşenko, un memoriu strict confidenţial care prezenta 
o variantă de organizare și desfăşurare a unei operațiuni militare îm- 
potriva României. Planul aventurist imaginat de șeful Statului Major 
al districtului militar Kiev era nu doar extrem de agresiv, dar și ma- 
ximalist: viza obiective care puneau în cauză, încă din prima fază, 
ocuparea întregii Moldove prin înaintarea pe o adâncime în interio- 
rul României de 220-250 km, încercuirea și lichidarea forțelor arma- 
te române din această parte a ţării şi instalarea trupelor sovietice pe 
crestele Carpaţilor Răsăriteni, precum și pe linia Focșani-Brăila şi cur- 
sul inferior al Dunării. Pentru o etapă ulterioară, planul avansa ideea 
aplicării unei lovituri asupra orașului București, ocuparea Dobrogei 
şi înaintarea spre zona strâmtorilor turceşti. Planurile operative finale 
privind acţiunile militare împotriva României au fost elaborate la nivel 
central, în cadrul Marelui Stat Major al Armatei Roşii. În baza acestor 

planuri, la 7 iunie 1940, comisarul apărării al URSS, Timoșemko, l-a 
numit, prin ordinul nr. 02469, pe generalul Gheorghi Jukov la coman- 
da districtului militar cu destinaţie specială Kiev, funcție preluată chiar 
a doua zi. La 9 iunie, prin directivele OY/583 şi OY/584, emise de 
comisarul apărării, Consiliile militare ale districtelor Kiev şi Odessa au 
fost puse în stare de luptă, iar prin joncţiunea celor două districte a fost 
creat Frontul de Sud, sub comanda lui Gheorghi Jukov. La 10 iunie, 
cele trei armate din componenţa Frontului de Sud au primit directive 
de concentrare de-a lungul graniței cu România, acțiune camuflată sub 
pretextul unui exercițiu ce urma să debuteze la 11 iunie și să fie finalizat 
la 24 iunie 1940%. 


La 13 iunie 1940, Stalin organizează la Kremlin o consfătuire cu prin- 
cipalii lideri politici şi militari ai URSS, cu acest prilej fiind aproba- 
te două variante de acțiune în plan militar privitoare la România, în 
funcţie de atitudinea armatei române în fața pretențiilor sovietice: 


(a) declanșarea concomitentă a două lovituri concentrate pe direcțiile 
Prut-lași și Prut-Hușşi, dacă guvernul român va decide să opună 
rezistenţă armată; 


(b) deplasarea rapidă a eșaloanelor mobile ale Armatei Roşii pe Prut, 
pentru a controla retragerea trupelor române, în cazul în care aceasta 
se va realiza fără luptă. 


Concomitent cu urgentarea concentrării de forțe masive la granița cu 
România, Stalin a decis să rezolve definitiv problema republicilor bal- 
tice, rămasă oarecum suspendată la finele anului 1939 şi pe care le voia 
încorporate imediat sub steagul URSS. Molotov îi explicase noului mi- 
nistru de externe lituanian că balticii nu au de ales: 


„Trebuie... să înţelegeți că în viitor naţiunile mici trebuie să dispară. 

Lituania voastră, alături de celelalte națiuni baltice... vor trebui să se ală- 

ture glorioasei familii a Uniunii Sovietice. Prin urmare, ... va trebui să vă 

inițiați poporul să se integreze în sistemul sovietic, care va domina în viitor 

pretutindeni... în Europa *. 


La 23 iunie, Molotov îi comunică ambasadorului german la Moscova 
că URSS va cere României să cedeze Basarabia și Bucovina pe cale 
pașnică, dar dacă aceasta nu va accepta, Uniunea Sovietică „o va rezol- 

va prin forță armată”. URSS, a mai spus Molotov, contează pe faptul că, 
în conformitate cu tratatul dintre ele, Germania „nu va crea dificultăți... 
în soluționarea acestei probleme”, după cum consemnează documen- 
tele sovietice. În telegrama trimisă la Berlin despre aceeași convorbire, 
ambasadorul Schulenburg este și mai explicit în privința declaraţiei 
făcută de Molotov: „Soluţia în problema Basarabiei nu mai suportă 
amânare. Guvernul sovietic... este hotărât să folosească forţa în cazul în 
care guvernul român refuză o înțelegere pașnică. Pretenţia sovietică se 
extinde, de asemenea, spre Bucovina... *. 


Trecem peste o serie de amănunte, în general cunoscute, despre schim- 
bul de note dintre guvernele sovietic și german din zilele respective. 
Menţionăm doar că, în cazul României, atitudinea Germaniei a evo- 
luat treptat, fiind modelată după gradul de aliniere a guvernului ro- 
mân la politica Berlinului. La începutul lunii decembrie 1939, după ce 
Polonia nu mai exista ca stat, iar Finlanda era deja victimă a agresiunii 
sovietice, ministrul de externe român, Grigore Gafencu ceruse „sfatul” 
Germaniei. În telegrama trimisă lui Ribbentrop, la 8 decembrie 1939, 
ambasadorul Fabricius comunica îngrijorarea existentă la Bucureşti cu 
privire la „ameninţarea dinspre Rusia Sovietică”, dar şi despre atitudi- 
nea tot mai „iritată” din partea Ungariei. Gafencu afirmase că „România 
este ferm hotărâtă să lupte pentru Basarabia” și se interesa dacă, în ca- 
zul unui atac rusesc, Germania ar putea „determina Ungaria să rămână 
pasivă”. O săptămână mai târziu, secretarul de stat Weizsaecker îi trans- 
mitea lui Fabricius: „Niciun răspuns..., fie oficial sau neoficial, nu tre- 
buie dat la întrebarea adresată de Gafencu cu privire la atitudinea noas- 
tră în cazul unui atac rusesc asupra României”. În acelaşi timp, arăta 
explicit înaltul demnitar de la Berlin, „Basarabia a fost o componentă 
a Imperiului Rus înainte de 1918..., iar noi am considerat întotdeauna 
că acordarea acestui teritoriu României a fost cu adevărat un cadou 
otrăvit al Conferinţei Ambasadorilor de la Paris şi că România ar putea 
cu greu să-l păstreze pe termen lung”. Așadar, pentru Germania lui 
Hitler, istoria Basarabiei începea la 1812, odată cu ocuparea acesteia 
de către Rusia țaristă, în timp ce secole de istorie anterioară erau şterse 
cu buretele. Târgul făcut la Moscova pe seama României era pe deplin 
valabil în decembrie 1939. Pe de altă parte, însă, ideea că România ar 
putea opune rezistență armată în fața revendicărilor teritoriale ale ve- 
cinilor, în primul rând ale Rusiei, a generat mereu neliniște în cercurile 

conducătoare germane, care nu doreau să pericliteze în niciun fel sur- 
sele de aprovizionare cu petrol. Cu toate acestea, Hitler nu era dispus 
să ofere fie și garanţii minime pentru România, cât timp nu va fi sigur 
că această ţară se va afla total în braţele Germaniei. El era decis să se fo- 
losească de pretenţiile teritoriale ale URSS, Ungariei și Bulgariei, pen- 
tru a ajunge mai repede la rezultatul dorit. Un memorandum german, 
datat 11 aprilie 1940, despre o discuţie între Führer şi ambasadorul 
Italiei la Berlin, Bernardo Attolico, este relevant pentru atitudinea de 
atunci a lui Hitler față de România, ţară considerată nesigură pentru 
Germania și capabilă să colaboreze cu englezii datorită garanţiilor de 
securitate ale acestora aflate încă în vigoare: 


y.. dacă România ar începe ceva (acţiuni împotriva vecinilor, n.n.), cu 
siguranță Rusia şi Ungaria, posibil şi Bulgaria, ar interveni de îndată. 
Desigur, nici Germania însăşi nu ar rămâne inactivă, ci ar sprijini Ungaria 
şi, în cele din urmă, ar interveni probabil şi Italia (...). Germania nu vede 
nicio altă posibilitate de a exercita influență asupra României decât prin 
ideea că vom acționa mai rapid și mai puternic decât englezii. Pentru re- 
stul, el (Fibhrerul, n.n.) a considerat mai favorabilă formula împotriva 


României, decât pentru România”. 


Căderea Franţei în faţa mașinăriei de război germane a avut consecințe 
imediate pentru România, însă cu tendințe contrare din partea celor 
doi bătăuși ai epocii, URSS şi Germania. Pentru Uniunea Sovietică, 
sunase ceasul reocupării Basarabiei pe orice cale, prin cedare „de bună 
voie”, sub ameninţare, ori prin invazie militară, iar pretenţiile sale au 
fost extinse și la Bucovina, printr-o interpretare excesivă a Protocolului 
adițional secret din august 1939, dar și prin invocarea altor pretexte 
care exprimau de fapt lăcomia sa în faţa unei țări mici şi lipsită deodată 
de orice apărare din afară. Pentru Germania, în schimb, situaţia crea- 
tă era cu totul nouă: eforturile de război trebuiau concentrate acum 
împotriva Marii Britanii, iar petrolul românesc era mai necesar ca ori- 
când. Prin urmare, România trebuia ferită cu orice preț de un conflict 
militar cu vecinii, mai ales cu Rusia, care ar fi antrenat inevitabil bom- 
bardarea câmpurilor petrolifere de pe valea Prahovei. Graba sovietici- 
lor de a recupera Basarabia chiar în aceste momente de euforie pentru 
germani după victoria împotriva Franţei a stârnit nemulțumirea lui 
Hitler. În plus, Berlinul era preocupat de extinderea pretențiilor rusești 

asupra Bucovinei, în afara cadrului stabilit prin protocolul secret, un 
element de natură să facă şi mai dificilă acceptarea de către România 
a unei cedări fără luptă în faţa URSS. În după amiaza zilei de 25 iunie 
1940, înainte de expirarea termenului dat de sovietici pentru a primi 
punctul de vedere german în privința României, Ribbentrop se grăbea 
să-i transmită lui Schulenburg („foarte urgent”, prin telefon), să ia legă- 
tura cu Molotov pentru a-i comunica decizia Germaniei de a respecta 
înțelegerile de la Moscova din anul anterior. În privinţa revendicării 
Bucovinei însă, menţiona ministrul de externe al Reichului, aceasta 
reprezintă „ceva nou”, întrucât „Bucovina a fost anterior o provincie a 
Coroanei austriece și este dens populată de germani”. Ribbentrop îi mai 
cerea ambasadorului său să sublinieze preocuparea Berlinului pentru 
soarta germanilor din Basarabia şi Bucovina și, totodată, să insiste pe 
lângă Molotov şi să-i explice „marele nostru interes ca România să nu 
devină un teatru de război” La primirea ambasadorului Schulenburg, 
în seara aceleiași zile, Molotov „şi-a exprimat recunoştinţa pentru 
înțelegerea manifestată de guvernul german” și a reiterat că „chestiunea 
este extrem de urgentă și nu mai suportă altă amânare”. La explicaţia lui 
Shulenburg că renunțarea Moscovei la Bucovina, „care nu aparținuse 
nici măcar Rusiei imperiale”, ar putea servi la o soluţie pașnică a ches- 
tiunii basarabene, Molotov „a protestat, spunând că Bucovina este ul- 
tima piesă lipsă a Ucrainei întregi (s.n. — I.C.P.) şi că, din acest motiv, 
guvernul sovietic dă importanţă soluționării acestei chestiuni conco- 
mitent cu cea basarabeană”s5. Nota de convorbire întocmită de partea 
sovietică după primirea lui Schulenburg de către Molotov, în seara zilei 
de 25 iunie 1940, este mai detaliată și subliniază în mod repetat, practic 
la fiecare paragraf, urgenţa soluționării problemei basarabene („neîntâr- 
ziat, „ mediat”, „nu se mai poate tergiversa', „foarte urgent”, „nu suferă 
amânare”, „urgent”..). 


(Va urma) 


Note | ! Henri Kissinger (1994/1998), Diplomaţia, Editura 
ALL, București, p. 245-248. 
? Alexandru Boldur (1933), Problema pactului de neagre- 
siune sovieto-român, Tipografia Băncii Centrale Coopera- 
tive, Chișinău, p. 2. 
3 Ibidem, p. 3 

'3 Ibidem, p. 698. 

1 Goethe, J.W., Faust (traducere, introducere, tabel cronologic, note şi comentarii de 
Ştefan Aug. Doinaș), Editura Univers, Bucureşti, 1982, Actul al IV-lea, passim). 

Un imn francez dedicat 
lui Mihai Eminescu 


Către sfârşitul anului 19085, în celebra revis- 
tă „Semănătorul, condusă atunci de nu mai 
puțin ilustrul Nicolae Iorga, a apărut, în tra- 
ducerea poetului Şt. O. Iosif (Bucureşti, IV, 
41, 1905, p. 744-746), creația poetului pa- 
rizian Lucien Bazin, titrată Un imn francez 
lui Eminescu, după originalul ei din volumul 
acestuia, L'Aube interieure. Poésies (Paris, Ed. 
A. Lemerce, 1905, 120 p.), traducere re- 
luată în același an de publicațiile: „Epoca”, 
(București), „Drapelul” (Lugoj), „Moldova” 
(Botoşani), „Iribuna poporului” (Arad), iar, 
mai târziu, în „Junimea literară” (Cernăuți), 
„Gazeta de Transilvania” (Braşov) şi 
„Minerva” (București) în 1909 ş.a. 


Lucien Bazin își ia doctoratul în Drept la 
Universitatea din Paris, cu teza Le risque pro- 
fessionnel dans le service militaire, susţinută la 
1-6 decembrie 1907, editată în același an. 


Peste ani, după experienţa tristă personală 
trăită în timpul Primului Război Mondial, va 
edita un al doilea volum de poezii: Le sang des 
gloires: poemes de guerre et de captivité. 1915- 
1818 (Ed. Tequi, Paris, 1919), ca locotenent 
în armata franceză. 


RESTITUTIO ES 


O parte din poeziile sale s-au bucurat de atenția unor compozitori, 
care le-au însoțit cu melodii adecvate: 


e Le Désir! Mélodie pour piano et chant de Francis Sauvage; 
e Balade. Choeur à 4 voix d'hommes de Raymond Pech; 

e Parlez-lui de moi! Romance de Joë Durrinach; 

e Quand je dormirai! Romance de Joë Durrinach. 


Toate aceste cântece au fost realizate între anii 1906-1909. 


Un imn francez dedicat lui Mihai Eminescu 
Lucien Bazin 
(Traducere Șt. O. Iosif) 


Cunosc povestea tristă și scurt-a vieții tale, 
Şi scârba ta născută din vanele plăceri, 

Şi lumea ta de visuri, dorințe şi dureri... 
Năluca urmărită de tine-n veci pe cale. 


Şi am citit o parte din opera-ți măiastră, 

Sub biciul suferinţei umane te zăresc, 

Trist implorând în graiul tău dulce românesc 
Pe Amor, pe tiranul divin din lumea noastră. 


Dar mai presus citit-am poemul tău romantic, 
Bogat în idealuri și falnice avânturi 

Ce-o să-ți rodească neamul, vrăjit de-acele cânturi, 
În care se trezeşte al Romei geniu antic. 


Şi mi-am adus aminte atunci că-n voi renaşte 
Același sânge nobil al rasei vechi latine, 

Şi-n ciuda depărtării, m-apropie de tine... 

Şi m-a cuprins mândria că te-am putut cunoaşte! 


De-atunci şi munca-ţi sfântă cu dragoste-o aleg. 
Ci, de n-am fi vlăstare aceleiași tulpine, 

Te-aș fi-nțeles eu totuși, citindu-te pe tine: 
Poeţii mari sunt domnii pământului întreg! 


MATYI RIOIMIÂINIA 

Aşa toți cei ce-odată simțit-au cu putere 
Delirul deznădejdii, cel plin de-amar și jale. 
Vor plânge la accentul sublim al lirei tale. 
Imens răsunătoare când geme de durere... 


Durerea e obştească: ucide-al ei sărut... 
Tu însuţi, Eminescu, o cunoșteai din fașe: 
Înlănțuindu-ţi gâtul cu braţe-ucigașe 

Te-a strâns așa de tare, că lira ţi-a tăcut... 


S-a stins a ta gândire în noaptea blestemată, 
Pân'ce să treci în raiul etern scăldat în rază... 
Dar opera-ţi rămâne, și duhul tău veghează 
Asupra ţării tale în doliu-nveșmântată. 


În negrele amurguri, când se-nfioar-un vaer 

Ca dintr-o altă lume, al pasărei nocturne, 

Când strop cu strop, în taină, din nevăzute urme, 
Necunoscute lacrimi alunecă prin aer, 


În tristele amurguri ce-mbrac-a noastre frunți 
Cu negură de visuri, când singur îţi arăţi 

Al lunei disc de aur vrăjind singurătăți, 

Când raza ei coboară peste câmpii și munți, 


În ceasurile-acele de teamă ne-nțeleasă, 

Când mările respiră o dulce adiere, 

Atunci pluteşti, poete, scăpat de-orice durere. 
Şi țara ta ţi-o legeni cu drag, ca pe-o mireasă... 


Poete, stai de strajă! Spre culmile măririi 
Insuflă-i, ca să lupte, a geniului scânteie, 
Copil al României, o, bard menit să steie 
Alături de stăpânii slăviţi ai Nemuririi! 


RESTITUTIO 
Imnul national al Moldovei (1845) 


În anul 1845, în Iaşi — capitala Țării Moldovei, de ziua Soborul Sf. 
Arhangheli Mihail şi Gavriil şi al tuturor cereştilor puteri, cum este de- 
numită ziua de 8 noiembrie în calendarul creştin ortodox, coincidentă 
cu onomastica lui Mihail Sturdza, Domnitorul Țării Moldovei, eveni- 
mentul desfășurându-se într-un fast princiar deosebit, orchestra a in- 
tonat Imnul național. 


La intrarea în sala Teatrului, decorat festiv, mulțimea entuziasmată i-a 
întâmpinat pe sărbătorit şi suita în sunetele noului Imn național (text: 
Gheorghe Asachi, muzica: Josef Herfner), pe care îl reproducem în 
continuare, în limba română (alfabet chirilic și latin) şi franceză, pre- 
cum și descrierea pe scurt a manifestării, de asemenea în ambele limbi, 
texte preluate din publicaţia celebră a timpului (condusă de Gheorghe 
Asachi), „Albina românească. Gazeta politică şi literară”. Iaşi, nr. 88, joi 
8 noiembrie 18485, p. 349-350. 


Voievodul Mihai Sturdza (Iași, 24 aprilie 1794-8 mai 1884, Paris), 
erudit, cu studii în Franţa, vorbitor de limbă elină, franceză și germa- 
nă, ştiutor de latină, în cei peste cincisprezece ani de domnie (3 apri- 
lie 1834-1849 iunie), a realizat câteva obiective importante devenite 
puncte de reper în perspectiva moştenirii culturale: 


+ ACADEMIA  MIHĂILEANĂ (1835-1847), precursoarea 
Universităţii „Alexandru loan Cuza” din Iaşi, la propunerea lui 
Gheorghe Asachi; 


+ Construcţia CATEDRALEI METROPOLITANE (1833-1839), 
finanţator fiind însuși Domnitorul), după planurile arhitectului vie- 
nez Johann Freiwald, finalizată în 1887; 


e OBELISCUL CU LEI din Parcul Copou, Monumentul 
Regulamentului Organic și al legilor constituționale, după planurile 
lui Gheorghe Asachi, arhitectului Freiwald şi inginerului rus Mihail 
Singurov (1834-1839); 


+ BISERICA ORTODOXĂ ROMÂNĂ, în stil neo-clasic din Baden- 
Baden (Germania, capelă a Palatului), ridicată, între 1863-1866, în 
memoria fiului Mihai, mort la 17 ani, devenită loc de veci voievodal, 
unde a fost înmormântat și el, soția și copiii (Mihai și Maria). 


EEEE TY RO MIÂINIĂ 


Acestea fiind doar o parte dintre acțiunile realizate de Vodă, inclusiv elibe- 
rarea din robie a ţiganilor de pe domeniile voievodale, în anul 1844. 


Cât priveşte „construirea” Grădinii Publice din Bârlad în onoarea fru- 
moasei boieroaice Marghioliţa Iamandi de către Domnitor, în 1834, 
totul ţine de legendă... 

DASETB MOAITIKb MH AITEPAPD. 

(Grn. 10 Anoeroana Epar 
Aa ii Maneninaa Mii 


a. aofinima 


TAII Í. 


Bpi, sea ayina ceprsfopel CF. Mixaix, Ilpea A. Domn 
M. C. Doamna, mi J, C. pinsa  Dimilpie, Ypmaul de 
Roplejita stop, asf mepe Dins ameass-zi sa moneclipea 

` Dprmoaca, afiepocits CF. Apzanreat. Hpea-of. Mitpo- 
osti Mesetie, Kayidpat De qnaatva keep, as skót 
Résenitese preorivni, „pn fiinte E Case, a DD. Minic- 
tpi mi a fonkyionepisop ctatiusi, -i a Ynsi mape nimep de 
Boepi.  Dsuw axeaels essasioace Pinhmie, Jhi. [Hop aY 
Fsk a aop pressini acinpa mopmantiaii  penocabiati 
„locofit Tpiropi Ctipza, nspintete Domnitopsavi. 

Capa c'a Sekst aa tealpi o penpezentayie ectpaopdina- 
po. Casa ne Jinafaps wi ne din nsintpyi ký evet pi 
minats, epa nains Ja o adinape aseacs: A, 


„da „putpapea ca, Ipea sf. Domn car npimit kr ei ui 
peenektfoace sapt, eap Ipina Moudosans, atomnaniats de 
opzecipa, af ksniat va not imn naiona, mscika D. kanes 
maictpr Xepfrep, sepevpi a D, Moct. T’. Acaki, eni a kapsia teket 
pmnopiowim mas pioc. Amfryowapea nopipelsavi Domnito- 
plasă, „inaintea kipsin, „An tatao aseropik, ce afua awe- 
zayl Cetenii ké a sop Dapipi kamnene, C'ar spat ke enis- 
siaemyý wmi AY cipivspi penelate: C tp seachks Domnu 


moctpy! Ins vepepea ocujeacke mvect îmnnt c'ay mai 
kontat „pulte odats «pn minesokse anaascesop nvestire, 


awië, 


iROÝ 8 NOEMBPIE, 1845. 


MAWRILLE MULDAVE paraita Fase ss 
domnia ei lea | eika, su 


YASSI. 


Hier, veille de la fête de S' Michel, LL. AA. SS. et MY 
le Prince Démètre, -suivis d'un grand corlège, se sont ren- 
dus au couvent de Frouwmosa, consacré au patronage des 
Sainte Archanges. Son Em. le Métropolitain Mèėlitius, 
entouré du haut clergă a cêlèbré à l'église, Coffee des vé- 
pres, en prisence de Li. 44. SS. de MM, les ministres 
des fonctionnaires civilis et militaires et d'un grand cone 
cours de boyarde, Après cot acte de piètè Lb. AA. SS. 
ont fait lenrs dèvotions sur le tombeau du défunt Logothèta 
Grégoire Stourdsa, père du Prince. 

Le soir a cu lieu au thbdtre une rèprésentalion estra- 


„ordinaire, La salle, illuminée avec goùt extârieurement et 


intérieurement, dtait remplie d'une  sočiótë "nombreuse et 
brillante. 

A Son entrée, le Prince a éié salué par de nives et res- 
pectueuses acclamations, el la troupe moldave, accompagnée 
de l'orchestre, a chanté le nowvel hymne national, musigie da 
M. Herffner, paroles de M. le Post. G. Aráky, et dont nous 
comminiguone la texte cl-après. L'apparition. du portrait 
du Prince, devant lequel se frowealent grouppés en tableau 
allégorique, des villageois présentant leurs offrandes, a étá 
saindo avec enthousiasme par des cris repâlea de: Vive 
notre Prince! el, à la demande génirale, cet hymna a été 
chanté encore une fois au milieu dea applaudissementsdu public, 

IAŞI 


Eri, la agiunul sărbătoarei Sf. Mihail, Prea Î. Domn, M. S. Doamna şi 
L. S. Prințul Dimitrie, urmaţi de cortegiul lor, au mers după amiază-zi la 
monastirea Frumoasa, afierosită Sf. Arhangheli. Prea-sf. Mitropolitul 
Meletie, cungiurat de înaltul cler, au făcut cuvenitele rugăciuni în ființa 
Î. Sale, a DD. Miniștri şi a foncționarilor statului și a unui mare numer debo- 
eri. După această evlavioasă funcţie, Î. Î. Lor au făcut a lor rugăciuni asupra 
mormântului reposatului Logofăt Grigori Sturza, părintele Domnitorului. 


Sara s-a făcut la teatru o reprezentaţie estraordinară. Sala pe dinafară şi 
pe din năuntru cu gust înluminată era plină de o adunare aleasă. 


La intrarea sa Prea Î. Domn s-au primit cu vii și respectoase urări, ear tru- 
pa Moldovană, acompaniată de orchestra, au cântat un nou imn naţional, 
musica D. capel-maistru Hefner, versuri a D. post. G. Asaki şi a căruia text 
împărtășim mai gios. Setenii cu a lor daruri câmpene au urat cu entuziasm 
și cu strigări repetate: să trăiască Domnul nostru! După cererea obștească, 
acest imn s-au mai cântat o dată în mijlocul aplauzelor publice. 


INNE RAŞIONAA. HYMEE NATIONAL. 


-sapia 


Hoan: a amet Cuyrirop, 
Ye din timn gnlearnrar 

Ie a Moadaziei nonop 

Tan amy ai amspar. 


Io aa nocrps Domaitop 
Misais, Domnsa mipir, 
N'ia nsotpoazs pn ATKOp 
Wi an rpaiya sopivir. 


Pora ml aa nocrp dop 
Azi deusnem ne mtap, 
EHe a Marpier niirop 
Doamne, 'rinde ax Tsë xap: 


Fle aa noerpr Domnirop, 
Mizaist, Domnsa mepit, 
N'ia mverpează au asop 
MII șa rpaiza cepinir. 


Yepisa sleni canin, 

Manoc Marpici mimant, 
Tor mig? an repor sin. 
Ce prrim npe Zera cosnr: 


Me aa nocrps Domnirop 
Mizaia, Domnsa mrpir, 
N'ia mworpeazi n awkop 
IMi an rpaisa ecpitir. 


SED 


O Dieu, Conservateur du monde, 
Qui, depuis des siècles râpands 
Les bienfaits de ta maio féconde, 


* Su» les Moldaves, tes enfants: 


Garde en sa splendeur prospère 
Et comble de jours heureux, 
Michel, qui gouverne en père, 
Michel, Prince glorieux ! 
Prières, voeux, sainte harmonie, 
Montent ensemble vers l'autel; 
Sur l'avenir de la patrie 
Veille, Seigneur, du haut du ciel, 


Garde en sa splendeur prospère 
Et comble de jours heureux, 
Michel, qui gouverne en père, 
Michel, Prince glorieux ! 


Que le ciel sourie à la terre; 
Que nos champs soient couverts d'épis;' 
Et, faisons la même prière, 
Dans la même pensée unis: 


Garde en sa splendeur prospère 
Et comble de jours heureux, 
Michel, qui gouverne en père, 
Michel, Prince: glorieux ! 


DEI PE] ROMIÂNIĂ 
Imnu național 


Doamne a lumei Scutitor, 
Ce din timp îndelungat 
Pe a Moldoviei popor 
Pân' amu ai apărat. 


Refren: 

Pe al nostru Domnitor 
Mihail, domnul mărit, 
N-il păstrează în lucor 
Şi în traiul fericit. 


Ruga și al nostru dor 

Azi depunem pe altar, 

Pe a Patriei viitor 
Doamne, 'ntinde al tău har. 


(Refren) 


Ceriul fie-ni sănin 
Mănos Patriei pământ, 
Tot uniți în cuget lin 

Se rugăm pe Zeul sfânt. 


(Refren) 


DIALOGUL ARTELOR EA 


Dansul incredibil al culorilor 
lui Teodor Buzu 


În lumea de azi, fără frontiere, arta devine din ce în ce mai mult un 
limbaj universal, ștergând diferenţele dintre culturi, completând va- 
lorile estetice dispărute sau uitate și motivând dezvoltarea gândirii și 
imaginaţiei umane. În acest sens, arta lui Teodor Buzu este un exemplu 
deosebit de inspirat. 


Născut în Moldova, urmând cursurile de specialitate la Academia de 
Design şi Artă din Harkov, talentul lui Teodor și-a găsit drumul în me- 
diul cultural din Europa Centrală, în oraşul ceh plin de istorie Tăbor. În 
lucrarea sa, valorile culturii estului și centrului Europei sunt îmbinate 
într-o simbioză unică. Sensibilitatea și temperamentul culorii optimis- 
mului besarabean este completată de măsura inconfundabilă a gândirii 
din Europa Centrală. 


Evident, talentul lui Teodor Buzu nu poate fi măsurat doar prin con- 
texte culturale. Mai presus de toate, este un artist cu o individualita- 
te distinctă, plină de potenţial şi de o imaginaţie amplă, dominată de 
o tehnică artistică perfectă. O parte considerabilă a lucrărilor lui Teo- 
dor este alcătuită din acuarele, un rezumat esenţial al talentului autoru- 
lui, în care pasiunea și delicatețea alternează constant. După cum spu- 
ne autorul însuși, el lasă spaţiu pentru inspiraţie și intuiţie artistică în 
realizarea creaţiei de acuarelă. Tehnica acuarelei este necompromisă, 
în principal pentru că este dificil să repeţi detaliile greșite sau întreaga 
imagine. Odată ce a fost așezată pe suport, pata de culoare are un ca- 
racter distinctiv original, iar prelucrarea ulterioară trebuie să fie foarte 
fină. A fi un bun în acuarelă înseamnă a lucra cu o tehnica de acuarelă 
perfectă, având o anumită mână inspirată, un simţ clar al compoziţiei, 
modelarii, precum şi al detalierii. Așa se poate caracteriza creaţia de 
acuarelă a lui Teodor Buzu. 


Prima impresie a compoziţiei de acuarelă a lui Teodor este abstractă, dar în 
cea mai mare parte este țesută cu motive naturale sau figurative, care transmit 
o anumită experienţă reală a artistului. Narațiunea de culoare este întotdeau- 

na subliniată de detaliile reale și, astfel, de legătura cu lumea reală, în care lu- 
crurile se întâmplă sau există perceptibil, atingând sufletul artistului. Aceasta 
este puterea lui Teodor. Prin crearea unei tehnici delicate, transparente și po- 
etice de pictură în acuarelă, creând o imagine în care expresivitatea culorilor 
şi certitudinea unui gest artistic se îmbină perfect cu puterea și realitatea unei 
experiențe reale. Utilizarea formatelor mari (ajungând până dimensiuni de 
70x100cm) întăreşte acest efect, iar autorul dovedeşte în mod convingător 
că experiența monumentală poate fi obținută prin tehnica acuarelă. 


Există, de asemenea, un mare ciclu de picturi create pe mătase, care dau 
o impresie pură și o frumuseţe strălucitoare. Experimentarea cu materia- 
le este o altă pasiune a lui Teodor Buzu. Este captivat de felul în care ma- 
terialul poate schimba nu numai tehnica, ci și impresia lăsată de pictură. 
Poate fi o structură și o compoziţie diferită a hârtiei, dar şi un alt material, 
cum ar fi mătasea. Pe mătase, prima pată de culoare este și ultima, deoa- 
rece culoarea se înmoaie imediat și încercările repetate, acumulările de 
culori au un efect destul de diferit față de hârtie. Acest lucru este confir- 
mat de pictura pe porțelan, unde Teodor combină un sentiment rafinat 
de compoziţie, linie, culoare, textură şi, în plus, umilinţa în fața materia- 
lului şi a spaţiului. Putem vedea toate acestea în realizările monumentale 
din Austria (Capela Reingers, Calea Crucii în Klein Radischen) și din 
Republica Cehă (Sala de Ceremonii din Protivín). Desenul și linia sunt 
importante pentru temperamentul artistic al lui Teodor și se substituie 
logic cu naraţiunea culorilor. Structura și sintetica imaginii grafice per- 
mite artistului să oglindească și alte impulsuri puternice. 


Prezentarea lui Teodor Buzu este completată de pictura în ulei și acril, 
în care stilul distinctiv al artistului rămâne același și este doar parțial 
moderat de utilizarea altor tehnici artistice. 


Sper că am deschis calea pentru arta carismatică a pictorului academic 
Teodor Buzu, iar interpretarea subiectivă a talentului său v-a inspirat 
să urmăriți şi să vedeți pasiunea deschisă, subtilitatea și frumusețea 
picturii sale, puterea magică a creativității pozitive, dansul incredibil 
al culorilor pe care ni-l dă potenţialul real de a exista într-o lume fără 
frontiere, unde imaginaţia se îmbină cu realitatea. 


Svetlana MICHAJLOVA, 
critic de artă, Galeria Naţională din Praga 


DIALOGUL ARTELOR | I 


Teodor BUZU 


Pictorul compozițiilor 
spectrale 


Interceptare, pictură pe mătase, 83x87 cm, 2018 

Pe malul celălalt, acrilic, pânză, 70x50 cm, 2019 

Cascade, hârtie, acuarelă, 56x42 cm, 2019 

Corso, acrilic, pânză, 100x70 cm, 2019 

În timp, acrilic, pânză, 70x50 cm, 2017 

Cafenea nocturnă, acrilic, pânză, 70x50 cm, 2019 

Spre cer, acrilic, pânză, 70x50 cm, 2019 

Veşti de acasă, acrilic, pânză, 70x50 cm, 2019 

Adormită, pictură pe mătase, 86x84 cm, 2017 

Vânt proaspăt, 100x70 cm, 2018 

Torent montan, acrilic, pânză, 100x70 cm, 2019 

Sfârşit de veac, acrilic, pânză, 120x100 cm, 2020 

Sfântă, hârtie, acuarelă, 56x42 cm, 2019 

Pe jos spre Cer, acrilic, pânză, 120x100 cm, 2020 


Păpădii, hârtie, acuarelă, 90x60 cm, 1996 

Atingerea primăverii, acrilic, pânză, 70x50 cm, 2020 

Teodor BUZU 


M-am născut Marţi. Şi bine am făcut. Copil fiind, am păscut gâştele, apoi 
vacile, ceea ce m-a învățat că Viaţa e frumoasă. La zece ani m-au primit la 
Școala de Arte. Acolo am înţeles că Tabloul are două părți: una pe care o 
vezi cu ochiul liber și alta care e ascunsă în pictură. După terminarea şcolii 
am intrat la Academia de Arte. 


În trenul Odessa-Harkov am întâlnit-o pe soția mea, cu care am doi feciori. 
Timp de un an şi jumătate am slujit în armata sovietică. Cine a făcut ar- 
mată sovietică nu râde la circ. 


Aici, în Cehia, am înţeles că viața nu le aparține celor care pot, dar celor 
care vor. 


Sunt realist — cred în miracole. 


Născut: 3.05.1960, s. Drăsliceni, mun. Chișinău, Republica Moldova 


Studii: 1970-1977 -— Liceul de arte plastice „Igor Vieru”, Republica Mol- 
dova 

1980-1985 - Academia de Arte şi Design, Harkov, Ucraina, prof. Oleg 
Veklenko 

Asociat: Asociaţia Artiştilor Plastici din Bohemia de Sud, Cehia; Grupul 
„Die Neuen Milben”, Austria; Uniunea Artiştilor Plastici din Praga; Uni- 
unea Artiştilor Plastici din Republica Moldova 


e-mail: teodor.buzu.art(Ogmail.com 
www.teodorbuzu.com 


Premii: 

- Cavaler al Ordinului Naţional al României Pentru Merit în grad de Co- 
mandor, 2003 

- Premiul la Concursul internațional de arte plastice, Passau, Germania, 
2004 

— Premiul orașului Tábor, Cehia, 2004 

- Premiul „Intersalon AJV”, České Budějovice, Cehia, 2004 

— Premiul „Excelenţa artistică”, Dubai, 2005 

- Premiul Salonului Internaţional de Carte, Chişinău, 2010 

- Premiul Muzeului de Arte Plastice a Republicii Moldova la Bienala 
Internaţională de Pictură, Chişinău, 2013 

— Premiul „Basarabenii în Lume”, Chişinău, 2015 

— Marele Premiu la Trienala de Acuarelă Lučenec, Slovacia, 2019 


Participant la 109 expoziţii colective şi 87 personale 


Fănel TEODORAȘŞCU 
Despre haiduci, bandiți 

și reportajul faptului senzațional 
în presa românească din trecut 

F.T. — lector univ. dr. la 
Facultatea de Comunicare 
și Relaţii Internaţionale 

din cadrul Universităţii 
„Danubius” din Galaţi, 
director al Centrului 

de Studii şi Cercetări 
Danubiene. Este autorul 
unor cărţi cu caracter 
ştiinţific, precum Pamfil 
Seicaru (2014), Arta 
gazetărească. Trei ipostaze 
(2014) și coordonatorul/ 
editorul unor volume de 
profil. De-a lungul timpului, 
a publicat mai multe studii, 
articole etc. 


În prezenta lucrare, ne propunem să urmărim 
ce scria presa românească din trecut despre 
legătura dintre vechii haiduci și bandiții ce- 
lebri de la începutul secolului al XX-lea. Pen- 
tru realizarea acestei cercetări au fost citite 
peste 100 de articole, ştiri sau reportaje care 
au apărut în publicaţii precum „Adevărul”, 
„Furnica”, „Gardianul”, „Gazeta Transilvaniei”, 
„llustraţiunea română”, „Lupta,, „Realitatea 
ilustrată”, „România liberă”, „Ţara noastră”, 
„Universul literar” etc. 


1. Haiducia și eroismul 


Ideea că  haiducul forma 
desăvârșită a eroului era des întâlnită în co- 


loanele ziarelor din trecut. În 1939, de pildă, 


reprezintă 


v» 


autorul unui articol’ din „Viaţa ilustrată”, „re- 
vistă creştină”? ce se adresa, în special, „fami- 
liilor intelectualilor” români”, se considera 
îndreptăţit să afirme că haiducia s-a ridicat 
până la înălțimea de foc a eroismului. El îşi 
motiva afirmaţia cu felul în care haiducii au 
apărut, ca realitate socială şi naţională. Străi- 
nii pot avea însă greutăţi în a înțelege corect 
acţiunile haiducilor, care ar putea să le apa- 

ră ca niște indivizi însetaţi de bani nemunciţi și de sânge nevinovat. 
Chiar şi printre români e posibil să existe unii care să gândească că un 
haiduc nu diferă cu nimic de un tâlhar de drumul mare. Pentru autorul 
citat însă, haiducii sunt nişte apărători ai binelui: „Un străin, care ar 
arunca o privire fugară asupra basmelor sau baladelor cu haiduci, ar 
putea să aibă impresia, la un moment dat, că se găsește în fața unei ră- 
suciri ale adevăratelor valori morale, sociale şi naţionale şi că, în rea- 
litate, aceste personaje n-au fost decât niște certaţi cu stăpânirea, din 
cauza intereselor personale, niște spărgători de rând sau niște ucigași 
înfiorători uneori. Această iluzie ar putea-o avea chiar și autohtonul 
care se mărginește cu aparențele lucrurilor. Studiind cu atenţie toate 
producţiile folclorice din jurul acestor figuri, care au fost așezate pe 
piscuri de legendă, se va vedea înaltul sens al izolării acelor oameni în 
inima codrilor, al luptei lor înverşunate cu clasa stăpânitoare, exploa- 
tatoare, se va vedea, mai ales, că, răsăriți din tragismul unei situaţii is- 
torice, în anii frământaţi cu obidă şi lacrimi, haiducii se ridică în ochii 
noştri, sub o îndoită strălucire a înaltului sens naţional și al lumino- 
sului și frumosului sens moral, reprezentând scânteietor lupta princi- 
piului binelui contra principiului răului. Despoind pe împilatori, pe 
la coturi şi strâmtori, de sacii cu gălbiori, haiducii nu săvârșeau fapta 
ordinară a borfașului, care jefuiește îndemnat de instincte şi gânduri 
întunecate, ci executau doar un imperativ al datoriei față de semenul 
şi conaţionalul lor obidit, căci toate sumele pe care le obțineau, prin 
lovituri asupra duşmanilor, le împărțeau părintește săracilor, văduve- 


lor şi orfanilor”?. 


Uneori, haiducii săvârșeau și omucideri, dar asta nu înseamnă, spune 
același autor, că ei erau niște criminali sadici. Haiducii, numiţi și ocro- 
titorii poporului sau copiii codrilor întunecoși, erau, de fapt, niște purtă- 
tori ai biciului de foc, cu care izbeau pentru o supremă aplicare a justiției’. 
Acești răzvrătiți iubitori de dreptate şi libertate au dispărut în același timp 
cu vremurile de obidă și chin care au apăsat asupra poporului. Imaginea 
haiducilor a fost aşezată, cu cinste, în cămara în care românul își ţine 
lucrurile dragi ale trecutului“. 


Un alt autor arată, într-un articol” ce a fost publicat în 1923, că, la 
sfârşitul secolului al XIX-lea, cei mai mari admiratori ai haiducilor erau 
copiii. Ei credeau că haiducii, care simbolizau patriotismul și curajul, 

nu lăsau nepedepsită nicio nelegiuire străină şi dădeau tot ce prădau 
celor săraci, care, din cauza stăpânirii, aveau lacrimi pe obraji. Copiii îi 
descopereau pe acești campioni ai oropsiților prin intermediul cărților 
de poveşti. Marele merit al haiducilor a fost, se arată în textul urmărit 
de noi aici, acela că, prin faptele lor, care erau aduse la cunoştinţa pu- 
blică prin intermediul literaturii haiducești, au adăugat mult la patrio- 
tismul românului şi au redeşteptat multe coarde tăcute din sufletele acelor 
tineri, care, la maturitate, aveau să facă România Mare. Pentru toate 
acestea, autorul articolului citat credea că românii nu ar trebui să-i uite 


pe haiduci”. 


Referiri la modul în care literatura haiducească a contribuit la dezvol- 
tarea şi/sau întărirea patriotismului românilor găsim și într-un articol 
semnat Alexandru D. Xenopol. Autorul indicat spune că literatura 
haiducească", deşi era aproape necunoscută de așa-numita societate cul- 
tă, era foarte gustată de o clasă numeroasă a poporului. Cărţile cu hai- 
duci erau, spunea Xenopol, cam toate la fel: „Deși [au fost] alcătuite 
de autori deosebiți, caracterul tuturor acestor istorioare este unul și 
același: descrierea împilărilor şi nedreptăţilor suferite de poporul ro- 
mân de la grecii și turcii care jefuiau țara și punerea în lumină a unor 
individualităţi puternice, care suferise câte o nedreptate deosebit de 
mare şi care se hotărăsc a se arunca în haiducie, pentru a răzbuna asu- 


pra clasei injuria suferită de la individ”. 


În articolul său, Alexandru D. Xenopol urmăreşte, în mod special, 13 
texte”, în care sunt prezentate aventurile unor haiduci. Toți eroii scri- 
erilor urmărite de Xenopol au fost împinși spre viaţa haiducească de 
împrejurări asemănătoare. Pe lângă această lipsă de originalitate, mai 
există şi alte neajunsuri: „Pentru a menţine interesul, autorii mai țes 
înăuntrul povestirii lor câte o intrigă, care nu se leagă cu începutul. Așa 
[este], d. e., în Haiducul Grozea, amorul unuia din banda lui Grozea, 
Alexe, pentru soția căpitanului său. Atât țesătura intrigii este slabă, în 
toate aceste scrieri, cât şi apropierea de adevăr, după care romanul se 
cere a tinde în zilele noastre, nu este respectată. Așa, spre exemplu, în 
Corbea găsim îndestul de extraordinar ca iubita acestui țăran să fie o 
fată de boier, fără a se motiva prin nimic acest amor nepotrivit. Apoi, 
ce să zicem despre inconsecvenţa autorului în descrierea figurilor ce 
le pune în scenă, când la început face pe Maria cu părul așa de blond 

încât abia se deosebea de râul de beteală ce-i curgea pe umerii ei, pen- 
tru a o preface, peste câteva pagini, în o brună cu părul negru ca pana 
corbului”'5. 


Şi în ceea ce priveşte stilul, cele 13 texte lasă mult de dorit, pentru că 
sunt alcătuite într-o limbă ce este plină de franțuzisme, iar întorsătura fra- 
zei nu este deloc poporană, așa cum vrea să fie subiectul pe care ele îl tra- 
tează. Îndeobşte, spunea Xenopol, producţiile literare de acest tip sunt 
submediocre, dar, în ciuda acestui fapt, ele aveau un mare răsunet în 
poporul român. Literatura haiducească era singura literatură într-adevăr 
căutată. În fiecare an, aceste scrieri se vindeau, mai arăta autorul citat, 
în mii de exemplare. O clasă întreagă de oameni citea cărțile cu haiduci, 
pentru că ele aveau capacitatea de a provoca cititorului o adevărată pe- 
trecere intelectuală. Cei din această clasă de oameni nu găseau, în cele 
mai multe cazuri, nicio plăcere în citirea nuvelelor de alt gen, chiar dacă 
acestea erau bine alcătuite și frumos stilizate. Această întreagă situaţie, 
care ar putea lăsa impresia că e un mister greu de pătruns, avea drept 
cauză, de fapt, patriotismul admiratorilor vechilor haiduci: „Care să 
fie explicaţia acestui fapt, îndestul de extraordinar, ca într-un timp de 
linişte, de viață orânduită, de justiție echilibrată, în care nu mai ai ne- 
voie să-ţi faci dreptate singur, să se iubească de poporul nostru tocmai 
trezirea acelor figuri care reprezentau altădată simbolul dezordinii so- 
ciale? Cum se face de haiducii sunt atât de iubiţi şi celebrați în timpuri- 
le noastre? Noi credem că această reîntoarcere a minţii poporului către 
trecut, această interesare pentru suferințele unui timp ce ne atinge de 
aproape, este un semn viu al iubirii de ţară ce se manifestează în el. 
Când străbunii noştri sufereau, ei sufereau individual; îi durea pentru 
dânșii, nu atât pentru țara lor, căci răul obştesc dispărea înaintea mări- 
mii răului individual. Astăzi, când poporul nostru simpatizează cu acei 
răzbunători ai soartei sale amărâte, el este însuflețit de un simțământ 
general, altruist, cum spun moraliștii secolului nostru, și trebuie să ne 
bucurăm văzând această interesare a poporului de trecutul său, oricât 
de imperfectă ar fi forma literară în care acest interes se manifestează”*. 


Unii autori au subliniat faptul că nu toţi vechii haiduci au fost oameni 
buni. Într-un text! din revista „Arhiva, ce a fost publicat în 1931, se 
arăta că, la români, ca şi la alte popoare, au fost, după cum se poate 
vedea în poezia populară, două categorii de haiduci. Prima categorie 


VOCI DIN TRECUT EEJ 


era cea a haiducilor făcători de bine'S, care erau mânaţi de interesul de a-și 
revendica drepturile pierdute. Aceşti haiduci erau cavalerii care apărau 
onoarea familiei sau drepturile ce le-au fost răpite de uzurpator. A doua 
categorie de haiduci era formată din răufăcători”. 


2. Bandiţii și ziarele 


2 


La sfârşitul secolului al XIX-lea și începutul secolului următor, bandiții 
şi tâlhăriile lor erau prezenţe obişnuite în presa românească’. De pil- 
dă, loviturile"? date, pe la cârciumi și biserici, de banda lui Gheorghe 
Mărunţelu, dar şi evadările acestuia din închisoare”, erau relatate pe 
coloane întregi de ziar. Din presa acelor ani aflăm că, în Dobrogea, 
tâlhăriile erau însoţite, mai întotdeauna, de torturi şi de mutilări”. lată 
un fragment dintr-o ştire care ilustrează perfect această realitate: „În 
Tulcea, comuna Sariurt, pendinte de comuna Carapchioi, s-a săvârşit, 
în noaptea de duminică spre luni, o crimă îngrozitoare. O femeie din 
comuna aceea, cu numele de 'Tudora Peiu, găzduise peste noapte la 
dânsa pe o altă femeie. Ele au mâncat bine, au băut o oca de vin şi s-au 
culcat. Peste noapte, au năvălit în odaie niște făcători de rele, care au 
sculat pe cele 2 femei din somn şi au început să le tortureze, într-un 
chip îngrozitor, cerându-le bani. Bandiţii au tăiat cu cuţitele gâturile 
ambelor femei și apoi au luat-o la fugă. Cadavrele au fost găsite, a doua 
zi, de nişte vecini, care, văzând că Tudora nu mai iese din casă, ca de 
obicei, au intrat în casă ca să vadă ce s-a întâmplat. Capetele femeilor 
erau despărțite cu totul de trunchiuri”. 


Dintr-un alt text aflăm că banditul Bratu, care băgase spaima în toată 
Dobrogea, a fost împușcat de poterași”. Bandiţii, deşi se dovedeau a fi, 
în cele mai multe cazuri, nişte indivizi nemiloşi, nu duceau nicioda- 
tă lipsă de admiratori. Vom reda, în acest sens, una dintre știrile care 
anunțau prinderea bandiţilor Zdrelea și Cimpoeru” şi aducerea lor 
în Bucureşti: „Bucurie mare, pentru poliţie şi pentru administraţie. 
Zdrelea a fost zărit de poteră pe câmp, în apropiere de Lehliu. Somat 
să se predea, n-a opus vreo rezistenţă și, la somaţia ce i s-a făcut, şi-a 
aruncat revolverul. Legat și ferecat, a fost dus la reședința companiei de 
dorobanţi din Lehliu. Cel dintâi lucru pe care l-a făcut banditul a fost 
să trădeze pe tovarășul său Cimpoeru, care era în gazdă la o văduvă, în 

alt sat. — Se vede că și la bandiți ţinerea de jurământ intră în domeniul 
legendei. Cu ocazia aducerii lor la București, a avut loc un incident cu- 
rios. Se hotărâse să fie aduși cu trenul de seară la Gara de Nord. Ploua 
de n-ai fi dat un câine afară din casă și, cu toate astea, o mulțime mare 
de curioşi se duse să întâmpine pe iluștrii bandiți. Văzând aglomerarea, 
poliția a trimis să se facă recepțiunea hoților la Mogoşoaia, astfel că toți 
curioșii au rămas cu gurile căscate””, 


Nu doar în gări se strângeau curioşii în număr mare, pentru a aștepta 
venirea bandiţilor, ci şi la procesele acestora, unde, de această dată, 
aşteptau verdictul juraţilor”. În „Analele Dobrogei” citim că Simion 
Licinschi (scris şi Licinski), faimosul bandit din codrii Babadagului, care 
îi jefuia pe toţi cei care aveau nenorocul de a se întâlni cu el”, bărbaţi 
sau femei”, pe uscat sau pe apă”, era apărat de populația nevoiaşă”. Li- 
povenii, în special, mureau după el. „Perceptorul”, cum îl numeau do- 
brogenii pe Licinschi, era bănuit de unele ziare că lucra, de fapt, pentru 
Rusia, care ar fi vrut ca marile state europene să creadă că autorităţile 
românești erau incapabile să menţină ordinea în Dobrogea”. 


Dintre bandiți, nimeni nul-a întrecut în popularitate pe Pantelimon. Mulți 
au fost românii care au urmărit cu multă curiozitate isprăvile îndrăznețului 
bandit de la începutul secolului trecut. Ziarele românești (avem în vedere 
aici şi gazetele din Ardeal scrise în limba română) erau invadate de texte 
ce le ofereau cititorilor informaţii despre Pantelimon. Tirajele gazetelor 
erau mărite, iar publicul din întreaga țară aștepta cu nerăbdare chiar și 
cele mai mici indicii”? despre locul în care s-ar putea ascunde** Regele 
Pădurilor (sau Păunaşul Codrilor, cum i se mai spunea)”. Unele ziare lă- 
sau impresia că scopul lor era acela de a-i crea lui Pantelimon o imagine 
de campion al săracilor, situație semnalată și de Anton Marin în cartea 
Lumea lui Tonică: „Pe atunci, tot ţinutul [Neamțului], şi mai cu seamă 
cel dinspre mănăstiri, era mereu călcat de haiducul Pantelimon. Zilnic, 
se putea citi în ziare câte o nouă ispravă de-a lui, cu multe amănunte, 
din care se încerca, parcă, să-l scoată simpatic, de fiecare dată, pe bandit! 
Cum, după atacul dat pe şoseaua de la Băltățești, a dăruit o vacă cu vițel 
văduvei cutare din Țibucani; cum, după jumuleala unui grup ce mergea 
la Agapia, a dat zece oi şi un berbec unei babe neputincioase din Pipirig... 
şi alte de-alde astea, de-ai fi zis că n-a mai rămas decât să-i trimiţi lui Pan- 
telimon o telegramă de felicitare pentru atâtea milostenii”*. 

Vestitul bandit, spuneau ziarele, nu se atingea de cei mici. El îi prăda doar 
pe cei mai chiaburi, cărora le lua tot ce găsea asupra lor, chiar şi hainele. 
Pantelimon era în ochii poporului un haiduc, care nu se deosebea cu 
nimic de vechii haiduci. Oamenii legii spuneau însă despre el că e doar 
„un borfaş ordinar”. Pantelimon nu a omorât pe nimeni, dar atacurile 
lui puteau fi foarte violente”. Jandarmii, despre care cei de la „Adevă- 
rul” spuneau că se pricep doar la a bate pe săteni cu funiile ude și la a 
necinsti femei și fete”, nu puteau să-l prindă“, pentru că el se bucura 
de simpatia populaţiei țărănești“, care-i vestea venirea poterii cântând 
cântecul Auzi valea cum răsună”. Cei care-l ajutau pe vestitul bandit 
să-și ascundă urmele nu acționau din frică, ci cu dragă inimă“. Din une- 
le texte jurnalistice se poate desprinde ideea că Pantelimon era admirat 
de țărani, pentru că acționa, în mod conștient, după modelul eroilor 
din cărţile cu haiduci: „Citind isprăvile lui, ai impresia că acest haiduc 
al vremurilor noastre și-a întocmit programul de activitate după felul 
de viaţă descris în romanele haiduceșşti, care, de altfel, până astăzi, sunt 
lectura cea mai plăcută a cititorilor de la ţară”*. Pe lângă toate astea, 
Pantelimon îi plătea pe cei care-l serveau ca un adevărat tâlhar. Ce lua cu o 
mână de la victimele sale, dădea cu cealaltă la cei care-i stăteau aproape“. 
Existau însă şi numeroși oameni care-i rosteau numele cu groază“. 


Imaginea de erou a banditului Pantelimon este, după cum spuneau unii 
dintre gazetarii acelei epoci, opera lui N.D. Cocea. Gazetarii de la „Ţara 
noastră”, de pildă, fără să ţină seama, se pare, de crezul gazetăresc* decla- 
rat al celor de la „Adevărul”, susțineau că portretul de mare luptător pen- 
tru libertate creat de Cocea lui Pantelimon nu era decât o mare șarlatanie, 
ce a fost dictată de interese mercantile: „Când a debutat în presa cotidi- 
ană, fireşte, la „Adevărul”, a început prin a sta patru ceasuri vârât sub un 
podeţ, tremurând de frig și de emoție, ca să tipărească apoi la gazetă o 
celebră convorbire apocrifă cu banditul Pantelimon, spaima de atunci a 
judeţului Neamţ. Escrocheria s-a dat repede pe față, mai ales că haiducul 
cu pricina a fost prins nu peste multă vreme, lumea a râs de vesela întâm- 
plare a curajosului reporter, dar urmările nu s-au oprit aici. Toată cariera 
de mai târziu a dlui N.D. Cocea s-a resimţit de acest debut. Totul s-a clă- 
dit pe farsă şi pe minciună rentabilă”*. Ce-i drept, chiar în „Adevărul”, în 
numărul din 26 noiembrie 1911, se arăta cum Pantelimon, după ce a fost 
prins, a spus că nu ştie cine este Cocea”. 

O altă viziune asupra legăturii ce a existat între Cocea și Pantelimon gă- 
sim la Pamfil Șeicaru. Fondatorul ziarului „Curentul” spunea că, în reali- 
tate, interesul exagerat al cititorilor pentru știrile și reportajele referitoare 
la banditul Pantelimon avea drept cauză neputinţa ziariştilor de a găsi, 
zilnic, subiecte capabile să vândă ziare: „În acea vreme, haiducea prin 
nordul Moldovei un țăran numit Pantelimon. Un răzvrătit social, omul, 
care rămăsese prizonier penal al primei greșeli, nu săvârșea însă crime, 
iar din produsul jafurilor ajuta țăranii nevoiaşi. Ajunsese teroarea celor 
bogaţi și mângâierea celor necăjiţi. Jandarmeria mobilizată, poterile or- 
ganizate n-au izbutit să-l prindă. Într-o epocă în care nu existau eveni- 
mente internaționale importante, ziarele erau obligate să dea o exagera- 
tă atenţie chiar unui fapt divers, numai să poată oferi o temă pentru un 
reportaj senzațional. Sinuciderea unei școlărițe, care s-a azvârlit, în gara 
B.M, în faţa trenului, a fost folosită de ziarul „Minerva', spre a alimenta o 
serie de reportaje de un vulgar patetism, creând o adevărată epidemie de 
sinucideri, în aceleași condiţii şi în același loc”®. 


Trecutul infracţional al lui Pantelimon, la care face referire Șeicaru, 
avea legătură cu un furt de vite, pentru care banditul a și fost condam- 
nat la un an de închisoare“!. Întreaga campanie de transformare a lui 
Pantelimon din bandit în haiduc, spunea Pamfil Șeicaru, l-a avut ca 
principal creator, de fapt, pe Constantin Mille, dar ataşamentul citi- 
torilor față de vestitul tâlhar se datora, într-adevăr, talentului jurnalis- 
tic? cu care N.D. Cocea“ era înzestrat: „Const. Mille, cu rarul lui simţ 
gazetăresc, şi-a dat seama că isprăvile lui Pantelimon puteau alimenta 
o serie de reportaje menite să repună problema răscoalelor țărănești. 
[...] Pentru reportajele asupra lui Pantelimon, C. Mille designase pe 
N.D. Cocea. Isprăvile lui Pantelimon au servit de pretext şi de cadru 
pentru o anchetă socială plină de interes. N.D. Cocea căuta să explice 
această reapariţie a fenomenului haiduciei. Alternând simpla naraţiune 
a faptelor aşa cum se petrecuseră, despuiate de orice fantezie, utilizând 
antecedentele celui care hoțea, N.D. Cocea contura pe nesimţite figura 
- evident arbitrară - a unei victime a ordinii sociale. Era o abilă ple- 
doarie anticipată prin crearea unei atmosfere de simpatie în favoarea 
lui Pantelimon. Fără îndoială, o inovaţie în reportaj: inteligenta pre- 
zentare a faptelor, creionarea sigură și sugestivă a oamenilor, cursivita- 
tea literară a frazei, totul contrasta cu reportajele analfabete ale epocii. 
Succesul a stârnit invidii sporite, prin faptul că N.D. Cocea a izbutit să 

întâlnească pe Pantelimon și să publice în „Dimineaţa” o convorbire, 
a cărei autenticitate „Universul” a contestat-o. Ulterior, s-a dovedit că 
într-adevăr Cocea se întâlnise și vorbise cu Pantelimon”s*. 


Nu la mult timp de la publicarea reportajelor lui Coceas5, Pantelimon 
era prinss$, după mai multe încercări lipsite de success”, de o echipă de 
jandarmi condusă de şefii de post Arsenie Ionescu şi Zaharia Ene, 
în comuna Căbești, din județul Tutova. Când a fost prins, banditul 
avea asupra lui, pe lângă revolver, pușcă, cuţit și bani, mai multe nume- 
re din ziarele „Adevărul” și „Dimineaţa”“. Pantelimon a fost achitat de 
Curtea cu juraţi, iar Constantin Mille l-a angajat, aşa cum a promis că 
va face în timpul procesului“, portar la „Adevărul'. 


Achitarea lui Pantelimon nu a fost pe placul tuturor gazetarilor. Cei de 
la „Furnica” râdeau de această situaţie, spunând că, pentru ca juraţii 
să-i redea libertatea, celebrului bandit i-a fost suficient să-și dea „pa- 
roldonerul” că, dacă va fi achitat, se va face om cinstit”. Verdictul Curţii 
cu juraţi i-a determinat pe acești ziarişti să afirme şi că, în lumina noii 
realităţi, tâlhăriile lui Pantelimon deveneau niște oneste „afaceri”, iar com- 
plicii săi se dovedeau a fi o simplă „societate cooperativă comercială *. 
Prin urmare, susțineau cei din redacţia revistei „Furnica”, banditului i 
s-ar fi potrivit mai mult slujba de preceptor fiscal în Bucureşti decât cea 
de portar la un ziar. 


3. Ucigașii de bandiți 


După Pantelimon, alți bandiți s-au bucurat de atenţia cititorilor de zi- 
are de la începutul secolului al XX-lea. Dintre aceștia, noi îi vom numi 
doar pe cei mai celebri. Primul a fost Terente“*, căruia i se spunea 
„Regele Dunării” sau „Regele Bălţilor” și care înspăimânta cu ispră- 
vile sale“ locurile prin care trecea; lui i-au urmat bandiții Munteanu 
şi Tomescu”. A venit, apoi, rândul fiorosului bandit Bălan“ să capteze 
atenţia cititorilor cu crimele sale de o cruzime feroce”. S-au mai bucu- 
rat de celebritate, fireşte, şi alți bandiți. ÎI mai numim aici pe banditul 
Coroiu'%, despre care unele publicaţii spuneau că e un personaj real- 
mente legendar”. Acesta își ajuta victimele, oferindu-le lămâie și zahăr, 
după ce le jefuia, pentru a-şi reveni mai repede din spaima ce le-a fost 
provocată de întâlnirea cu el”. Faimosul bandit, care era poleit cu o aure- 

olă romantică”, făcea chefuri”* chiar cu directorul închisorii în care era 
închis'5. Cântecele populare care-l aveau ca erou pe Coroiu nu lipseau 
din repertoriul tarafurilor de lăutari”€. 


În ciuda celebrităţii de care s-au bucurat aceşti haiduci moderni, pentru 
cei mai mulți dintre ei moartea a venit într-un mod violent. Unii gazetarii 
chiar arătau în textele lor că moartea hoţilor și a ucigașilor nu putea fi de- 
cât năprasnică”. Cazul banditului Oprea poate fi considerat aici un bun 
exemplu”. Așadar, soarta banditului nu era diferită de soarta haiducului 
făcător de rele, care mai totdeauna era omorât de un tânăr viteaz”. 


Călăii bandiţilor celebri se transformau repede din anonimi în staruri, 
după ce în presă erau publicate numele lor şi, uneori, fotografiile care 
le dovedeau faptele“. Un episod interesant a avut loc în toamna lui 
1929, când bandiții Cocoş și Gherasim au fost omorâţi de mai mulți 
lipoveni, în satul Pătlăgeanca, din judeţul Tulcea*!. Uciderea celor doi 
bandiți a avut loc în casa lui Epifan Archipov, unde Cocoş și tovarășul 
său au mers pentru a fi ospătaţi. Călăii celor doi bandiți au primit de la 
autorități o sumă mare de bani, ca premiu pentru isprava lor”. Cei de la 
„Adevăru” spuneau că banditul Cocoş plănuia să fugă în Rusia. Nu la 
mult timp de la înregistrarea episodului de la Pătlăgeanca, într-o revis- 
tă dedicată faptelor senzaţionale, era publicată o fotografie ce avea ur- 
mătoarea legendă: „Copii, femei și bărbaţi, familia lipoveanului care l-a 
împușcat pe Cocoş și pe tovarășul lui, pozează fotografului, ca și cum la 
picioarele lor n-ar fi zăcut două cadavre..."**. Aveau parte de celebritate 
şi jandarmii care ajutau la uciderea tâlharilor vestiți. Reportaje în care 
erau prezentate amănunte ale modului în care unii tâlhari celebri au 
fost uciși puteau fi citite şi în revistele polițienești sau jandarmereşti*s. 
Unele dintre aceste reportaje erau scrise chiar de căpitani de jandarmi, 
care au participat în mod real la vânătorile de haiduci*. 


Au existat atât ziariști, cât şi oameni politici despre care s-a spus că se 
foloseau de faptele tâlharilor, pentru a face profit, financiar, politic sau 
de altă natură. De pildă, Ion Mihalache, reprezentantul firesc și sincer 
al țărănismului“, a fost acuzat de o parte a presei că a avut o atitudine 
nepotrivită față de o tâlhărie comisă de bandiții Munteanu şi Tomes- 
cu asupra unui convoi de trăsuri. Unul dintre cei tâlhăriți a fost chiar 
Ion Mihalache: „În drum spre Băile Vulcana, din judeţul Dâmboviţa, 
fostul învăţător de la Topoloveni s-a văzut întâmpinat de cunoscuţii 

bandiți Tomescu şi Munteanu, care, fără nicio consideraţie, l-au jefuit 
de câteva mii de lei, i-au şterpelit ceasornicul de aur de la brâu și i-au 
mai confiscat, pe deasupra, şi revolverul”*. Întors la București, Ion Mi- 
halache, în loc să condamne nelegiuirea săvârșită de cei doi tâlhari, a 
început să joace rolul de avocat al bandiţilor Munteanu și Tomescu, 
creându-le acestora imaginea de partizani ai ideii de libertate. Așadar, 
Tomescu s-ar fi făcut bandit pentru că, militar fiind, primea să mănân- 
ce doar un sfert de pâine pe zi, iar Munteanu spunea că a apucat calea 
codrului pentru că, în trecut, a fost condamnat pe nedrept şi că, astfel, era 
silit să lupte pentru libertatea lui”. Ceasul de aur al lui Ion Mihalache, 
care părea că e pierdut pe vecie, avea să fie recuperat de jandarmii care 
l-au ucis pe banditul Munteanu”. 


4. Banditul sângeros, model pentru copii 


Numele bandiţilor treceau cu repeziciune de la un hotar la altul, crescând 
mereu în imaginaţia poporului. Țăranii ajungeau, astfel, să dea tâlharilor 
chipuri de haiduci făcători de bine pentru cei de jos. Țăranul român, fiind 
foarte romantic, era predispus să creeze din bandiții codrului eroi popu- 
lari”. În timp ce ziarele din străinătate arătau că în România nimeni nu 
este sigur nici pe viată, nici pe avut, din cauza numeroaselor bande care 
acționau aici”, marile gazete bucureştene făceau reclamă bandiţilor”. 


Unele publicaţii se foloseau de orice ocazie pentru a-i pune în situaţii 
umilitoare pe oamenii legii plecaţi în urmărirea făcătorilor de rele. În 
felul acesta, bandiţilor le era mai ușor să capete alura de erou de basm. 
De pildă, într-o fotografie, ce a fost publicată, în septembrie 1929, în 
revista „Realitatea ilustrată”, sunt înfățișaţi doi bărbaţi, în uniformă mi- 
litară, care par că dorm pe o bancă. Imaginea e explicată astfel: „Doi 
soldaţi, plecaţi cu vaporul în urmărirea banditului Cocoş, au adormit 
pe punte, în bătaia razelor soarelui **. Fotografia şi scurtul text se aflau 
sub următorul titlul: Urmăritorii... Ideea cu care cititorul e foarte pro- 
babil să rămână după ce vede cele trei elemente e aceea că urmăritorii, 
în loc să se uite după Cocoş, dorm. 


Cum unii oameni politici şi o parte a presei le creau acestor bandiți o 
înfățișare martirică, iar comisarii de poliție renunţau la a mai fi apărători 
ai legii, pentru a deveni hoți”, în România au început să fie înregistrate 

nişte situaţii foarte stranii. Tot ce avea legătură cu bandiții fioroşi ai 
țării le putea aduce bani frumoşi comercianților mai puţin scrupuloşi. 
Se vindeau bine gazetele/revistele în care crimele bandiţilor ocupau 
coloane întregi, dar și broșurile în care erau povestite vieţile acestor 
bandiți” aveau numeroşi cititori. Se pare însă că, în unele oraşe cel 
puţin, fotografiile bandiţilor aveau cea mai mare căutare, iar fotografii 
erau dispuși să treacă peste legile țării, pentru a le aduce clienţilor foto- 
grafii cu bandiții lor preferaţi”. 


Nu toţi bandiții erau pe placul gazetarilor, chiar dacă era clar că presa 
românească făcea eforturi să acorde atenție, în egală măsură, tuturor 
tâlharilor. Nu lipsea niciun bandit sângeros din paginile marilor ziare 
și reviste. Presa avea însă preferaţii ei”. Vom reda în acest sens un frag- 
ment dintr-o ştire ce a fost publicată, în 1928, în „Realitatea ilustrată”: 
„Terente, Munteanu, Tomescu... În fiecare an, [apare] un nou bandit 
care terorizează o regiune sau mai multe, care aţine drumul mare și 
care cade în cele din urmă încolțit şi răpus ca o fiară. Banditul Bălan şi-a 
întrecut însă predecesorii prin cruzimea de fiară. Crimele sale, multe 
la număr, au fost nemotivate. Alţi tâlhari jefuiau și nu ucideau decât in 
extremis. Banditul ardelean ucide cu o voluptate de bestie. Te cutre- 
muri şi te întrebi de unde ferocitatea aceasta, dezlănțuirea aceasta de 
instincte de fiară la un individ născut într-un sat cu oameni cumsecade, 
în mijlocul naturii, care pune în suflet și-n priviri un strop din albastrul 
cerului unde tronează, blând și iertător, Dumnezeu... 


Vedem cum autorul acestui text sugerează că fărădelegile săvârșite de 
bandiți precum Terente, Munteanu sau Tomescu ar putea fi justificate 
cumva sau că ele erau lipsite de cruzime. O altă idee care reiese din 
ştirea publicată în „Realitatea ilustrată” e aceea că, dintre toți bandiții 
enumeraţi de autorul textului, doar Bălan a copilărit printre oameni 
cumsecade, sub cerul stăpânit de Dumnezeu. 


Existau şi gazetari care gândeau într-o manieră diferită de ceea ce am 
văzut mai sus. De pildă, în 1924, autorul unui mic articol din „Gazeta 
Transilvaniei” înfiera ziarele care, prin prezentarea faptelor lui Teren- 
te într-o formă exagerată, nu făceau decât să pervertească sufletele ro- 
mânilor. Terente era un bandit ordinar și, din acest motiv, nimeni nu 
avea voie să-i construiască o imagine de erou'%. De la un alt gazetar 
aflăm că Terente nu era considerat erou nici măcar de părinţii lui, care, 

chemaţi fiind de jandarmi pentru a-și vedea fiul mort, au spus că nu vor 
să ştie!” nimic despre cel supranumit „Regele Bălților”. 


Şi alți gazetari criticau aspru prezența abundentă a aventurilor 
banditeşti'? în coloanele de ziar. În opinia acestora, reportajul faptu- 
lui senzaţional avea un potenţial ridicat de intoxicare spirituală şi, din 
acest motiv, el trebuia să fie tipărit cu o măsură mai decentă: „Până la un 
punct, aceste ediții populare ale lui Sherlock Holmes pot fi amuzante. 
Dar, de la punctul acesta încolo, devin indecente, pentru demnitatea 
unui ziar, şi primejdioase, în efectul lor asupra cititorilor”'%. Efectul 
primejdios pe care reportajul de acest fel îl putea avea asupra cititori- 
lor este ilustrat foarte bine într-un articol ce a fost publicat, în 1928, 
în „Gazeta Transilvaniei”: „Nu e vorba de vreun erou. Nici de vreun 
mare savant sau de vreo altă figură care și-ar fi meritat, prin faptele sale, 
admiraţia şi recunoştinţa omenimii. Nu! Departe de așa ceva. Tocmai 
contrariul! E vorba de Bălan. De banditul, de criminalul Bălan. Un se- 
tos ordinar atât de avutul, cât şi de viaţa altuia. În murdara lui activitate 
pe acest teren, n-a dovedit nimic din acel ceva, ce mai mult sau mai 
puţin obișnuiește să câştige câteodată o oareşicare popularitate eroilor 
codrului. Banditul Bălan s-a dovedit, prin isprăvile sale, ca unul din cei 
mai ordinari criminali, care, de dorul jafului, nu aleg nici victima, nici 
felul de a o răpune. Ba, dacă am vrea să nu-i știrbim nimic din calitățile 
sale, trebuie să-i recunoaștem ceva: a fost și un laş! Pe cât de sălbatic şi 
de feroce, pe atât de laș. N-a avut niciodată curajul ca să atace fățiș”!%*. 


În ciuda apartenenței lui la cea mai murdară speță din tagma crimina- 
lilor, se mai arată în textul citat, banditul Bălan a devenit popular mai 
repede decât unii creatori de fapte mari și frumoase: „De vreo săptă- 
mână, banditul a fost prins. Se cunosc împrejurările în care a căzut 
în mâna jandarmilor. Şi numele, reclama lui Bălan continuă să agite 
mereu lumea. În Brașov, fotografia banditului alăturea de-o răsfăţată a 
plăcerilor sale, culeasă dintr-un bordel, ţine locul de frunte în expoziția 
de tablouri a unui fotograf din principala stradă a orașului. Și lumea, — 
ah, ce lume! — aleargă să admire figura spurcată în sânge a banditului. 
Iar fotografiile ucigașului — cu zece lei bucata — se vând, cum nu s-au 
vândut — preţul era același — atâtea și atâtea ilustrate puse în vânzare, 
pentru adunarea de fonduri în scopuri mari și nobile. În geamul primei 
cafenele din Brașov, adună lumea curioșilor aceleași fotografii”"%5. 

În text sunt menţionate și alte ciudățenii. De pildă, puștii de 5 ani le 
cereau mamelor lor să le cumpere pistoale, pentru a se putea juca de-a 
Bălan, afişele de spectacol ale cinematografelor invitau publicul să 
vadă „Scene din viața lui Bălan”, iar ziarele publicau autograful „marelui 
om'%. Realizările lui Bălan ocupau spaţii generoase în paginile mari- 
lor ziare bucureştene”, dar el nu era un mare om. Prins de jandarmi, 
„după ce a evadat de la Ocnele Mari”, Bălan a spus că „îi pare rău că n-a 
ucis mai multă lume”"%. 


5. Un fel de încheiere 


O societate fără presă e o societate barbară, se arată într-un articol!%* 
publicat, în 1939, în revista clujeană „Poliţia”. Presa, se afirmă în tex- 
tul citat, are rolul de a păzi interesele comune ale societății, iar arma cu 
care ea luptă, pentru a-și îndeplini misiunea, e cuvântul, puterea cu- 
vântului având o intensitate comparabilă cu puterea legii. Ziarul, care 
urmăreşte, interpretează şi, astfel, aprobă sau condamnă toate ma- 
nifestările vieţii publice, nu face decât o operă de apărare a societății. 
Presa, se mai arată în sursa deja indicată, este exponentul de cugetare şi 
simţire al societăţii şi, din acest motiv, între ea şi public există un con- 
tact permanent, care se verifică necontenit, printr-un neîntrerupt schimb 
de idei și sentimente. Presa nu poate exista fără această condiție de con- 
trol reciproc, fapt care îi dă presei garanție de seriozitate și autoritate şi 
o menține în grațiile publicului! 


Presa poate fi, în ciuda celor arătate până aici, de două feluri: cea 
conștientă de răspunderea pe care o are faţă de societate şi cea de senzație. 
Presa din prima categorie ştie că e datoare să controleze informaţiunile pe 
care le publică. Presa din cea de-a doua categorie, care e condamnabilă 
din toate punctele de vedere, funcţionează după alte principii. Această 
presă, nefiind conștientă de îndatoririle pe care le are față de societate, intră, 
mai ales în relatările crimelor capitale sau a delictelor sexuale, în amănunte 
sângeroase și murdare. Marele pericol reprezentat de presa de senzaţie e 
acela că, se mai arată în textul urmărit de noi, de multe ori, tineretul, 
care a fost educat altfel decât vechea generaţie, interpretează povestirile 
senzaţionale ca o celebrare a delictelor şi a făptuitorilor, iar posibilitatea 
contagiunii criminale, în loc să scadă, creşte... 

În coloanele ziarelor românești din trecut puteau fi întâlnite, e ade- 
vărat, atitudini gazetărești ciudate. lată, de pildă, ce se spunea despre 
Al. Capone, într-un articol referitor la alegerea noului primar din Chi- 
cago și la planul acestuia de a scăpa orașul de gangsteri: „De unde pro- 
vin puterea și banii lui Capone?... Dintr-o simplă idee: Ce îi trebuie 
mai mult omului? Ceea ce îi este interzis! Şi trei prohibiţii încătușează 
tendința către libertate a americanului: nu e îngăduită desfacerea al- 
coolului, exploatarea prostituţiei şi deschiderea cluburilor de joc. Ca- 
pone, ca un zeu darnic, le oferă [pe] toate trei, cu un zâmbet larg și 
sceptic. E un filozof care-şi spune că e exclus să împiedici omul să bea, 
să iubească și să riște, și, plecând de la această convingere, s-a pornit 
să organizeze în mod comercial exemplar această viață a simţurilor și 
iluziilor”"!?. Şi Jack Diamond s-a numărat printre bandiții străini care 
aveau admiratori în rândul gazetarilor români: „Diamond este un ade- 
vărat as al contrabandiștilor de alcool. Şi, dacă Al. Capone se bucură 
de mai multă celebritate, dacă Moran se dovedise neîntrecut în cru- 
zime, iar Rothetein de o inteligență extraordinară, nimeni n-a reușit, 
în schimb, să posede supleţea, ingeniozitatea și eleganța lui Jack. E un 
estet desăvârșit. Un adevărat arbitru al eleganţei masculine, ceea ce i-a 
şi atras denumirea de «bandit de lux», sau — cum îi spun americanii — 
«gangster monden>""15. Pe parcursul cercetării noastre, am văzut că și 
unii dintre bandiții noştri s-au bucurat de simpatia unei părți a presei 
româneşti, care considera că aventurile acestora sunt mai interesante 
chiar și decât unele evenimente ce aveau legătură cu viaţa lui Mihai 

Eminescu''î. Mai spunem aici și că reporterii care scriau despre cri- 


mele din București lăsau impresia, în unele cazuri, că sunt mai supăraţi 
pe cei uciși, pentru că în timpul vieţii lor au fost zgârciți sau suspect de 
înstăriți, decât pe tâlharii care, pentru bani, îi ucideau cu bestialitate pe 
toţi cei care le ieșeau în cale!!$. 


Note | ! Ilie Măniţiu, Haiducie și eroism, în „Viaţa ilustrată”, anul 
VI, nr. 12, Cluj, decembrie 1939, p. 12-14. 
2 Nicolae Colan, Predoslovie, în „Viaţa ilustrată”, anul I, nr. 
1, martie 1934, p. 1-2. 
3 Nicolae (arhiepiscop şi mitropolit), în „Viaţa ilustrată”, 
anul I, nr. 1, martie 1934, p. 1. 
“Ilie Măniţiu, Haiducie și eroism... p. 13-14. 
‘Ibidem, p. 14. 
é Ibidem. 

Vlad MISCHEVCA 


Memoria hatmanului 


Stanisław Żółkiewski în Moldova 
(400 de ani de la bătălia de la Ţuţora) 


Până la declanșarea celui de al Doilea Război 
Mondial (1939) polonezii și românii au fost 
vecini. Privite în retrospectivă, raporturile 
moldo-polone au fost multilaterale şi recipro- 
ce, cunoscând diferite ipostase — de la alianță 
și vasalitate până la ciocniri armate. Cert ră- 


mâne că pe parcursul secolelor Țara Moldovei 
VI.M. - cercetător ştiinţific s-a aflat în zona de influență geopolitică a 


coordonator la Institutul Rzeczpospolitei. 
de Istorie (Chişinău), dr. 
conf. cercet. (Associate Trebuie menţionat faptul că epoca medie- 
professor, Ph.D); membru  vală s-a caracterizat nu numai prin nume- 
al Comisiei Naţionale de $ e Ea i 
NE roase relații politice cu alte state, ci și prin 
Heraldică (din 1995; primul i latiil : fi l 
preşedinte); Laureat al importanța relațiilor economice și culturale. 


ediţiei a IV-a (2019)a Galei Vecinul de la nord devine pentru Moldova 


Premiilor TVR MOLDOVA „o punte de legătură cu piața economică eu- 
„Români pentru români —  ropeană, civilizaţia europeană, care înainta pe 
Premiul pentru promovarea DEEA , ak 

Te i - calea modernizării. Prin intermediul Poloniei 
istoriei neamului. Domenii  , : Ba O 
de competentă: istoria în Moldova pătrund ideile Renașterii târzii, 
relaţiilor internaţionale exprimate de curentul baroc”. 
din sud-estul Europei 
(sec. XVIII — încep. sec. 
XIX); genealogia domnilor politice moldo-polone, indiferent de forma în 
fanarioți; vexilologie care s-au concretizat ele, a constituit un mijloc 
heraldică; raporturi istorice de luptă împotriva tendinţelor expansioniste a 
româno-elene. Semnează P ; + A x 
~n regilor ungari, sultanilor otomani și împăraților 
13 monografii, publicate i A , NEA: Aa, 
la Chişinău, București, laşi, +“ habsburgi. La rândul ei, Rzeczpospolita a fost 


Atena, Salonic. interesată în perpetuarea acestor relaţii stabile, 


Menţinerea în decursul secolelor a raporturilor 

Gravură în lemn de Franciszek Ksawery Beldowski (1817-1850), 
creată după 1846, publicată la Lviv în Tipografia lui Piotr Piller. 


într-o formă sau alta, pentru a-și menţine şi consolida, în funcţie de îm- 
prejurări, poziţia politică din sud-estul Europei. 


Grija permanentă manifestată de către cercurile conducătoare po- 
loneze de a împiedica instalarea otomanilor în vecinătatea nemij- 
locită a graniţelor regatului polonez (la care s-a adăugat și folosirea 
contradicțiilor de interese în Moldova, parte componentă a zonei de 
contact a Marilor Puteri de atunci), a făcut ca Moldova, împreună cu 
Țara Românească și Transilvania să-şi menţină, de fapt, şi după insta- 
urarea dominaţiei otomane, autonomia politico-administrativă față de 
Înalta Poartă. Mai mult chiar, în comparaţie cu statutul politico-juridic 

internaţional al altor teritorii aflate în orbita Imperiului Otoman, au- 
tonomia Moldovei, Țării Românești şi Transilvaniei constituie cazul 
cel mai tipic al autonomiei de stat față de Poartă în secolele XVI-XVII. 


Războaiele polono-otomane din sec. XVII (1620-1621; 1672-1676; 
1683-1699) s-au desfășurat și pe teritoriul Ţărilor Române, unde s-au 
dat bătălii decisive — Luptele la 'Țuţora (1695, 1620) şi Hotin (1621, 
1673) având un impact direct asupra situației Țării Moldovei. 


Totuși, raporturile dintre Moldova şi Polonia, în perioada dintre 1699 
şi începutul secolului al XIX-lea au demonstrat și țeluri diferite, chiar 
contradictorii, ale politicii lor. Deoarece, după Pacea de la Karlowitz 
(1699) regii polonezi au continuat să-și extindă (deja pe cale diploma- 
tică) granițele republicii nobiliare spre sud, în Moldova. Ulterior aces- 
te planuri ambiţioase au suferit schimbări, optându-se pentru trans- 
formarea Moldovei într-un „stat tampon” între Polonia și Imperiul 
Otoman, ceea ce ar fi dus la slăbirea dominaţiei politico-economice a 
Porții. 


Cert se prezintă că, chiar dacă conjunctura politică internaţională şi 
factorii de ordin intern n-au făcut posibilă în aceea perioadă o cola- 
borare militară pentru apărarea intereselor vitale ale românilor și po- 
lonezilor, aceste două popoare vecine, în pofida concepţiilor feudale 
care dominau mentalitatea păturilor conducătoare, au continuat să se 
intereseze şi să fie receptive de soarta unul altuia. Fiind prada Marilor 
Puteri expansioniste și unii şi alții au fost supuşi acelorași forțe, care se 
opuneau dezvoltării lor firești în cadrul unor state naţionale indepen- 
dente. 


Actualmente suntem ferm hotărâți să parcurgem lunga cale de integra- 
re europeană, iar pentru izbândă și drept motivare este nevoie și de o 
bună cunoaştere a trecutului nostru istoric, care a fost, pe bună drep- 
tate, unul european — plin de momente de colaborare cu vecinii noștri 
din Centrul și Estul Europei. Iar cine pune la îndoială viitorul nostru 
comunitar să redeschidă „Albina Românească” — primul ziar în limba 
română tipărit în Moldova, în care Gh. Asachi conchidea, încă la 1829, 
că: „precum sântem politiceşte se ne putemu face şi moraliceşte mă- 
dulări” folositoare ale familiei Evropiene, a căria raze de învățătură de 
atâtea veacuri se refrângu pre orizon(t)ul nostru.."?. 

Paginile istoriei, scrise cu sângele predecesorilor noștri pe câmpurile 
de luptă, trebuie recitite şi studiate din nou. Alături de frăţia victorioasă 
de arme, ca la Grunwald (1410), au mai fost înregistrate și înfrângeri, şi 
trădări, ca la Ţuţora (1620)... Generaţia noastră are obligația morală să 
păstreze și să onoreze memoria polonezului Stanislav Żółkiewski, care 
rămâne „pentru polonezi, unul dintre simbolurile consolidării primei 
Republici Polone — stat puternic al mai multor popoare şi religii '*. 


În acest context, vom aduce omagiul istoriografic și contribuţia noas- 
tră întru cunoașterea unui important monument istoric al patrimoniu- 
lui Republicii Moldova, care se află lângă satul Berezovca (pe vechea 


La „Stâlpul Leahului” în anul 2000 

moşie a satului Sauca) din raionul Ocniţa. Monumentul, de o certă 
valoare internaţională, păstrează amintirea unui neordinar înaintaş po- 
lonez şi o mărturie simbolică a raporturilor politico-militare moldo- 
polone (chiar dacă este mai puţin semnificativ din punctul de vedere al 
unei colaborări de arme). Aici, la 1620, a căzut în luptă cu otomanii con- 
ducătorul oștirii poloneze, hatmanul de coroană Stanisław Żółkiewski 
(1547-1620). Falnicul monument, înalt de cca 8 m, supranumit în 
popor „Stâlpul Leahului” prezintă o cruce ridicată pe un postament 
din piatră cu o inscripție despre moartea tragică a hatmanului erou. 
Monumentul, care asemenea păsării Phoenix a renăscut din ruină, 
după secole de așteptare a cercetătorilor și restauratorilor, actualmente 
se află sub ocrotirea statului. 


De menţionat că, în anul 2003, istoria seculară a raporturilor mol- 
do-polone a înregistrat, pe drept cuvânt, o frumoasă pagină de 
recunoştinţă la adresa memoriei vestitului hatman de coroană și can- 
celar Żółkiewski — renovându-i-se monumentul de pe locul unde și-a 
pierdut viaţa, la 7 octombrie 1620. Astăzi obeliscul de piatră, ruinat şi 
refăcut pe parcursul timpului, se prezintă ca cel mai vechi monument 
ridicat unui comandant de oști de pe teritoriul Republicii Moldova. 
Acest vestit polonez a dus numeroase războaie cu Imperiul Otoman 
şi Țaratul Rus («Poccuăckoe wapcrBo» ), fiind primul comandant de 
oști european care nu doar că a câştigat o bătălie pentru Moscova, ci 
a şi reușit să ocupe capitala Rusiei Moscovite (1610), întorcându-se 
ulterior triumfător acasă”. 


Nu ne propunem o expunere riguroasă și detaliată a importantelor 
evenimente politico-diplomatico-militare din istoria noastră națională 
şi cea internaţională, legate de confruntările din anul 1620, ce semnifi- 
că, de fapt, „amurgul influenţei politice polone în Moldova”, când de 
la acea dată impactul factorului polon în investirea și detronarea dom- 
nilor devine minim, ci doar o trecere în revistă a unor informaţii legate 
de biografia marelui hatman, a principalelor aspecte ale istoriei legate 
de memoria „în piatră” a lui Stanislaw Żółkiewski, păstrată până-n pre- 
zent în forma acestui obelisc cruciat (pe meleagurile nistrene unde am 
copilărit şi auzit legendele despre vestitul polonez)... 


Între 17 septembrie și 7 octombrie 1620 a avut loc o nouă confrun- 
tare dintre Uniunea statală polono-lituaniană (sprijinită de trupele 


VOCI DIN TRECUT EEE 


Moldovei) și Imperiul Otoman (sprijinit de Hanatul Crimeii) pe pă- 
mântul Țării Moldovei. Bătălia principală s-a dat tot pe același teren de 
pe malurile Prutului, ca și în 1595, de aceea poate fi numită cea de-a 
doua Bătălie de la Țuțora (în poloneză Bitwa pod Cecorq), care a fost, 
de această dată pierdută de polonezi. 


Hatmanul de coroană Stanislaw Żółkiewski, care avea în acel moment 
peste 70 de ani, a hotărât să lupte cu trupele otomane pe teritoriu 
străin, mai precis în Moldova. Hatmanii Żółkiewski şi Koniecpolski 
şi-au condus armatele la "Ţuţora, unde aveau să înfrunte hoarda lui 
Han Temir. Armata poloneză număra peste 10 000 de soldaţi (dintre 
care 2 000 de pedestrași, restul cavalerie, dar fără cavaleria uşoară că- 
zăcească), dintre care mulți soldați făceau parte din armatele private 
ale magnaţilor Korecki, Zaslawski, Kazanowski, Kalinowski și Potocki. 
Armata poloneză, având un efectiv de aproximativ patru ori mai mic 
decât cea otomano-tătară, a intrat în Moldova în septembrie. Domnul 
moldovean Gaspar Graziani, care era în mod oficial vasal al Imperiului 
Otoman, a decis să se alăture polonezilor împotriva suzeranului său. 
Graziani a ucis ienicerii din Iași, i-a luat prizonieri pe trimişi sultanului 
Osman al II-lea şi s-a alăturat polonezilor (cu doar aproximativ 600- 
1000 de moldoveni). Żółkiewski a dat ordin ca trupele sale să constru- 
iască o tabără fortificată la 'Țuţora, acolo unde avuse loc bătălia polone- 
zilor cu 25 de ani în urmă. 


„În 23 dzile a lui avgustu (1620) au venit Gaşpar vodă în tabăra léşască, 
sprintin, numai cu 600 de oameni, la adunaria cu Jolcovschii. Şi după 
sfatu ce au avut cu capetele leşăști, au purces cu toată oastea leşască pe 
Prut în gios, de la Hotin la Ţuţora; și acolo la Ţuţora au pus tabăra I6şii. 
Scrie létopisețul leşăscu că au avut şi Gaşpar vodă 12 000 de oaste de 
ţară. Sosit-au Jolcovschii la 'Ţuţora sep<temvrie> 2.” 


În prima zi de luptă (8/18 septembrie), cei mai mulți dintre moldo- 
veni au decis să treacă de partea turcilor, iar detașamentele adunate ale 
polonezilor au dat dovadă de lipsă de disciplină. Deja pe 19 septem- 
brie a devenit clar că forțele poloneze nu mai au șanse să câștige lupta, 
dar sunt încă în stare să se retragă în mod organizat. Oastea polonă, 
chiar dacă a suferit o înfrângere serioasă pe câmpia "Ţuţorei din stânga 
Prutului, mai rămânea o forță de temut. 

Abandonat de armata sa, Gaspar Graziani a trecut cu succes Prutul 
noaptea, dar a căzut victimă boierilor: „Gaspar Graţiani vădzându ma- 
rea turburare și fuga în oastia leșască, părăsit şi de oștenii săi, a purcesu 
şi el noaptea și au trecutu Prutul bine. Numai, amu, la braniște fiindu 
cu puținei de ai săi şi din boieri, Şepteliciu hatmanul şi Goia postelni- 


cul, pe lângă dânsul, l-au omorât...”*. 


După aceste evenimente, sub comanda lui Żółkiewski au rămas apro- 
ximativ cinci mii de oameni. În urma fugii nocturne din lagăr, potrivit 
lui Teofil Schemberg, armata poloneză a fost atât de descurajată, încât 
frica şi panica a început treptat să-i domine rândurile’. 


Żółkiewski a decis că, fiind înconjurat de forțe inamice superioare, sin- 
gura mântuire pentru armata sa ar fi o retragere cu „taborul” (stratagemă 
tradițională poloneză, când tabăra mobilă, în retragere era fortificată cu 
căruţe legate cu lanţuri, dispuse într-un patrulater de-a lungul perimetru- 
lui). După pregătirea trupelor pentru retragerea lagărului, pe 29 septem- 
brie 1620, ei au început să-şi părăsească fortificațiile de la Țuţora. 


Retrăgându-se spre Nistru, după înfrângerea de la 9 (19) septembrie 
1620, pe câmpia Ţuţorei, oastea polonă a săvârșit un marș militar extra- 
ordinar (de aproape 200 km) cu „tabăra legată” sau obozul (adică, sub 
acoperirea carelor de luptă), fiind în permanenţă hărțuită de inamic: ,... 
au fost nevoiţi să iasă din Țuțora cu sabia în mână, din pricina lipsei de 
hrană și, în timpul retragerii, trebuiau să se războiască în fiece zi de la 
Dumnezeu, fiindcă necredinciosul nu le da pace nici un ceas, ci de pretu- 
tindeni împresura obuzul ca un nor negru și îl bătea necontenit din tus- 
patru laturile cu mare chiot, fie că umblau, fie că stăteau pe loc”. 


Aşa cum povesteşte în continuare Cronica Kamenețului, „... în timpul 
retragerii [trupele poloneze] s-au luptat pe drum în fiecare zi, căci 
necredincioșşii nu au dat nici măcar o oră de răgaz... înconjurau tabără 
din toate părțile, atacau neobosit din patru părți cu strigăte puternice 
și exclamaţii — atât în timpul retragerii, în marș și la opriri. Cu toate 
acestea, nu au putut face nimic armatei noastre...” Din această relatare 
rezultă că talentul de conducător militar al experimentatului hatman 
i-a permis, într-o situaţie critică de război, să coordoneze simultan 
mişcarea și apărarea lagărului polonez. Treptat, trupele poloneze s-au 
apropiat de Nistru. Eșecul atacului asupra taberei poloneze i-a obligat 

pe turci și tătari să-și abandoneze planul de distrugere totală a forțelor 
poloneze: „până la acest moment, tătarii infideli s-au calmat deja și nu 
aşteptau să obţină niciun rezultat, iar mulți dintre ei chiar au rămas în 
urmă”!!. Armata lui Żółkiewski, aflată la 10 verste de Nistru (nu depar- 
te de satul Sauca (Savka), la sud de târgul Otaci din Moldova), s-a oprit 
pentru noapte. 


Despre împrejurările morţii bătrânului comandant de oști, care a 
reuşit, totuşi, să se depărteze de apele Prutului, ne relatează Miron 
Costin în Letopiseţul Țării Moldovei de la Aron Vodă încoace, scris cam 
după o jumătate de secol de la dramaticele evenimente, ce au urmat bă- 
tăliei de la Ţuţora: „...Când au fost amu aproape de Nistru, ca o milă de 
loc de la Movilău, la un sat anume Slobozia Saucăi, în ţinutul Sorocii, 
acolo descălecase oastea leşească... A doua zi, dez dimineaţa, au căzut 
mai toate capetele leșeşti, părăsiți unii şi de slugile sale, alții rătăciți, pre 
mâna tătarilor... Iară pe Jolkowski, numai cu o slugă a lui rătăcit, pedes- 
tru, l-au găsit o drâmbă de tătari și până a înţelege cine este, văzându-l 
om bătrân, l-au tăiat. Şi apoi din sluga lui înțelegând, că este Jolkowski, 
i-au dus capul la Skinder pașa și au stătut toată ziua înaintea corturilor 
lui Skinder... Şi într-acela loc stă stâlp de piatră, făcut apoi de oamenii 
lui Jolkowski şi până astăzi... ?. 


Autorii polonezi relatează: „La 6 octombrie... când au avut doar un ki- 
lometru și jumătate până la Nistru, Hatmanul sfătuiește ca, fără a face 
o pauză seara, să facă o săritură peste Nistru, pentru a scăpa de greutăți, 
sete şi foame cât mai curând posibil. Dar, din păcate (...) au început 
să se contrazică, să se revolte, sfătuind armata să se odihnească, deşi 
nu exista niciun motiv pentru a face acest lucru (...) și, aflând despre 
această tulburare (în tabăra polonezilor — V.M.), Kantemir Murza i-a 
lovit cu toată puterea. (...) şi astfel fiecare a mers la moartea şi la feri- 
cirea lui. La scurt timp după aceea, Żółkiewski, în momentul în care 
îşi ținea fiul rănit Jan la sânul lui... a căzut (...) cu o moarte curajoasă, 
la 7 octombrie. Fiul său a fost capturat, iar capul acestui om eminent, 
în semn de mare victorie, a fost apoi purtat câteva zile pe străzile din 
Constantinopol”. 


Timp de aproape trei secole, rămășițele trupești ale lui Żółkiewski 
au fost lăsate neglijate și abandonate în cripta bisericii parohiale din 
oraşul Żółkiew (astăzi Jovkva în Ucraina, )Kósxea — regiunea Lvov). 

Ele au fost depuse acolo imediat după campania de la 'Țuţora, din care 
marele hatman nu s-a mai întors. Torsul fără cap a fost înhumat, pentru 
că turcii au dus capul în capitala Imperiului Otoman, de unde abia doi 
ani mai târziu, văduva hatmanului l-a răscumpărat. Apoi, capul a fost 
aşezat în biserica parohială din Żółkiew, sub altarul mare. Iar ulterior a 
ajuns la Pulawy, unde a dispărut fără urmă... În același timp, rămășițele 
hatmanului au fost îngropate în cripta bisericii. În 1905 un grup de 
conservatori est-galițieni au deschis cripta istorică şi au găsit acolo si- 
criele în care erau osemintele lui Stanislaw Żółkiewski, ale soției sale 
Regina, ale fiului lor Jan, Stanisław şi Zofia Daniłowicz, Jakob Sobieski 
şi Krzysztof Żółkiewski. În anul 1908, cu participarea unui număr im- 
presionant de circa 40 de mii de oameni, înflăcăraţi de un avânt nobil 
şi elan patriotic, rămășițele muritoare ale unuia dintre cei mai mari eroi 
ai Poloniei, Stanisław Żółkiewski, au fost puse pentru odihnă veșnică 
într-un nou sarcofag (construit pentru a adăposti rămășițele familiei 
Żółkiewski, s-a făcut o urnă de marmură pentru rămășițele hatmanului 
şi s-a construit o nouă piatră de mormânt din bronz). 


Este semnificativ că anul acesta vom marca 400 de ani (1620-2020) 
de la acele evenimente tragice — Bătălia de la Ţuţora din cadrul răz- 
boaielor polono-otomane și moartea eroică a marelui hatman de 
Coroană Stanislaw Żółkiewski, care a fost răpus de sabia unui tătar pe 
malurile Nistrului, în apropierea graniţei dintre Principatul Moldovei 
şi Polonia. lar monumentul ridicat în onoarea sa, modificat şi resta- 
urat de-a lungul secolelor, simbolizează gloria poloneză, dorința de a 
lupta împreună împotriva dușmanilor care se perindau pe pământul 
Moldovei și amintirea unor evenimente dramatice din istoria comu- 
nă a popoarelor noastre, care astăzi doresc să coexiste într-o Europă 
Unită. Fără îndoială, putem concluziona că „Stâlpul Leahului” este un 
monument deosebit, care trebuie protejat și explorat integral. Timp 
de aproximativ patru sute de ani, a rezistat vicisitudinilor timpului, iar 
acum se prezintă, pe bună dreptate, ca un simbol important în istoria 
europeană. 


Era de așteptat ca, după ce monumentul a fost restaurat și sfințit de 
Prelatul Suprem al Poloniei, cardinalul Jozef Glemp, în octombrie 
2003, lucrurile se vor schimba în bine în ceea ce priveşte promova- 
rea lui culturală, patriotică și turistică mai largă. Cu toate acestea, până 

în prezent nu există nicio carte publicată la Chișinău, dedicată acestei 
personalități importante și ecoului activităţii lui pe terenul Moldovei. 


În memoria acestei ultime restaurări la scară largă, pe fațada monu- 
mentului a fost instalată o placă memorială cu texte în limbile română 
şi poloneză. Chiar dacă atestăm că unele greșeli s-au strecurat în aceste 
informaţii lapidare, se poate afla că „în acest loc la 6 octombrie 1620 a 
căzut marele hatman al coroanei Stanislaw Żółkiewski. Monumentul a 
fost ridicat de fiul său Jan în 1621. Distrus în 1845. Reconstruit în 1908- 
1912. Restaurat în 2003 din fondurile Senatului Republicii Polone”. 


Astfel, în ultima sută de ani, pentru a doua oară pe câmpiile din nordul 
Moldovei, a fost restaurată amintirea imprimată în piatră a slăvitului 
hatman, care, de parcă ar fi anticipat moartea tragică, într-un mod ui- 
mitor, şi-a făcut următorul testament în timpul vieţii sale: 


„Şi dacă în Moldova sau într-o altă ţară din străinătate Domnul îmi tri- 
mite moarte, atunci să-mi fie îngropat trupul acolo, iar în acel loc să 
ridicaţi o colină înaltă. Vreau asta nu din cauza ambiţiei, ci pentru ca 
mormântul meu să devină un stâlp de frontieră... astfel încât timp de 
multe secole, memoria mea să încurajeze noi acțiuni şi fapte... Avea 
dreptate V. Kulikovski, care, în 1907, reieșind din starea deplorabi- 
lă a celui mai vechi monument al unui comandant militar străin din 
Basarabia, a scris: „... este păcat că nu există niciun monument acolo, 
pe malul Nistrului, în mijlocul câmpiilor Moldovei” — în acea țară pre- 
sărată de sânge care a perpetuat amintirea unei bătălii curajoase și a 
credinţei creștine de nezdruncinat...!5 


Încă la începutul anilor 20 ai secolului al XVII-lea, după cum s-a re- 
marcat într-una din lucrările secolului al XIX-lea asupra monumente- 
lor Podoliei: „La locul unde a murit Stanislaw Żółkiewski, pe un deal, 


văduva i-a ridicat un monument...” 16 


Vechiul monument, care avea o reală valoare istorică, a atras atenția 
cercetătorilor şi autorităţilor basarabene încă din secolul al XIX-lea. 
Astfel, Boleslav Hașdeu (1812-1886) a publicat în 1844 în ziarul 
„Buletinul Odessei”" un articol dedicat monumentului hatmanului 
Żółkiewski din ţinutul Sorocii, în care consemnează cu amărăciune: 
„Acest monument, uitat de toată lumea, este acum în cel mai milostiv 
hal şi, prin înfăţişarea sa actuală, nu se poate judeca demnitatea lui an- 

terioară. Este chiar dificil să ajungi la el: doar bufniţe și lilieci și, uneori, 
stolurile de ciori vizitează monumentul uitat al zilelor demult apuse. 
Bătrânii locului spun că a fost de două ori mai mare decât cea de acum. 
Am găsit pe pământ bucăţi de marmură roşie cu vene de aur; deasupra 
mai erau încă două bucăţi uriaşe din aceeași marmură și se putea citi pe 
ele cuvintele: ... Boze... otkiewsk ... pospol... Timpul şi mai ales locuitorii 
nu-l cruţaseră. Ei spun că un proprietar de moșie a contribuit mult la 
ruinarea lui, folosind marmura pentru a-și decora grădina..." 


Datorită inventarierii monumentelor istorice situate în vastele întin- 
deri ale Imperiului Rus și în conformitate cu circulara Ministerului 
Afacerilor Interne din octombrie 1837,” acest monument original a 
atras atenția conducerii provinciale a Basarabiei. Guvernatorul militar 
P.I. Fedorov a fost informat despre monumentul de pe moşia satului 
Sauca. Raportului a fost atașat un desen al arhitectului F. Gasket”. 
Cercetarea ulterioară pe teren nu a aruncat însă lumină asupra istoriei 
acestei coloane monumentale, ci s-a consemnat doar ceea ce a rămas 
din inscripția veche în limba poloneză: 


N.K.A. 
ZOL... WSKI... H.W.L. 


Acest pasaj a fost interpretat astfel: Nayiasnieyszega Króla Awgusta — 
Żółkiewski. Hetman Wojsk Litewskich?!. Deşi, trebuie de menţionat că 
Żółkiewski a fost hatmanul coroanei, și nu al trupelor lituaniene. 


Generalul maior A.I. Zaşciuk, după ce a primit sarcina de a întocmi sta- 
tistici pentru Basarabia la sfârşitul anilor 50 ai secolului al XIX-lea, în 
procesul de culegere a datelor n-a ignorat monumentul lui Żółkiewski, 
despre care a scris: „În districtul Soroca, în apropierea satului Sudarca, 
în apropierea drumului de la Bălți spre orașul Otaci (Ataki, vizavi de 
Moghilev-Podolski), se află într-o stare dărăpănată un obelisc, ridicat 
în memoria Hatmanului Żółkiewski, care a fost ucis pe acest loc în ves- 
tita bătălie a polonezilor cu turcii, la 1620”. Monumentul — Stâlpul 
Leahului — supraviețuise miraculos timpurilor, până în secolul al XIX- 
lea, în pofida lipsei de întreținere şi a intemperiilor vremii. 


Mai târziu, după ce monumentul a fost distrus la sfârșitul secolului al 
XIX-lea de mâinile criminale ale unui localnic, el a atras atenţia mai 
multor societăți istorice şi arhitecturale basarabene. O petiție a fost 

trimisă autorităţilor pentru a solicita protecţia monumentului”. Data 
distrugerii nu este cunoscută, deși unele informaţii arată că, „în 1868, 
un funcţionar bisericesc dintr-un sat vecin a distrus monumentul din 


lăcomie („przez chciwosc”).."2+ 


În 1903 a fost creat Comitetul obștesc pentru reconstrucția mo- 
numentului hatmanului Żółkiewski, care a inclus reprezentanţi ai 
intelighenţiei poloneze, precum și polonezi care locuiau la Moghilev 
(Movilău) şi Chişinău. Acest comitet a primit ajutor profesional din 
partea Societăţii pentru Protecția Monumentelor Istorice din Varşovia. 


La începutul anului 1907, consiliul de redacţie al cotidianului polo- 
nez din Kiev „Dziennik Kijowski” a primit o scrisoare de la inspectorul 
şcolar Piotr Butkiewicz, care a informat ziarul despre rămășițele unui 
monument al hatmanului de pe malurile râului Nistru. Redacţia a de- 
cis să restaureze monumentul. În această acţiune un rol special l-a avut 
William Kulikowski (W. Dragomir, 1859-1935), care a redactat o serie 
de articole, a scris şi o broșură despre moartea tragică a cancelarului 
polonez”. La 14/27 noiembrie 1907, a fost publicată componenţa no- 
minală a Comitetului de restaurare de la Moghilev: „Wacław Krajski, 
Soter Laski, Tomacz Lubienski, Tomacz Michałowski, Jozef Orłowski, 
Franciszek Pulaski”. Iniţiatorii au lansat un apel de sprijin financi- 
ar pentru această acțiune nobilă, citându-l pe Hetman Skarga: „Kto 
Ojczyźnie swej służy, sam sobie służy, bo w niej — jego wszystko dobro 
się zamyka” (Oricine își slujeşte patria slujeşte pe sine însuşi, pentru că în 
ea — tot binele lui sfârşeşte)”. Cu toate acestea, lucrările de restaurare nu 
au putut fi demarate, deoarece guvernatorul Podoliei nu și-a dat acor- 
dul pentru această acțiune, argumentând că monumentul propriu-zis 
nu s-a păstrat din cauza timpului (!). 


Abia în vara anului 1911, un membru al Institutului Arheologic din 
Sankt Petersburg, Piotr Nowacki, a finalizat planul de restaurare, fo- 
tografierea ruinelor monumentului, completând schițele și estimările. 
După ce a primit autorizaţia necesară din partea Comisiei arheologi- 
ce imperiale, P. Nowacki a început deja în iunie 1912 lucrările de re- 
staurare sau, mai bine spus, o reconstrucție majoră a monumentului. 
Lucrarea a fost supravegheată de Pawel Hanski de la Moghilev, iar 
constructori au fost Nestor Czerwoniuk, Mateusz Kartiuk, Demian 
Capow şi Filemon Hryczkowski. 

La 1 octombrie 1912 a fost construit un „nou” monument cu o înălțime 
de aproximativ 7,0 m, iar în vârf a fost ridicată o cruce mare de fier. 
Costul total a fost de 1 039 de ruble și 96 de copeici”. Pentru lucrare, 
s-a folosit o piatră cenușie de foarte bună calitate şi rezistență sporită, 
adusă probabil din Podolia. Piatra a acoperit ca un sarcofag rămășițele 
obeliscului inițial. Comparând desenele de arhivă şi desenele călăto- 
rilor străini, se poate stabili că monumentul reconstruit în 1912 este 
uşor diferit de prototipul său: construcția medievală pare să fi fost 
mai înaltă, sau cel puţin partea ei superioară (separată de o centură de 
cornișă de partea inferioară) avea aceeași înălțime ca și partea inferi- 
oară. Astfel, recunoscând meritele incontestabile ale acestor oameni 
generoşi în reconstrucţia și conservarea acestui monument de o certă 
valoare istorică, trebuie să recunoaştem că, în pofida noilor intervenţii 
şi contribuţii, locaţia şi elementele principale ale vechii structuri au 
fost păstrate. Conform unor date, monumentul refăcut avea o înălțime 
de 8,45 m şi era acoperit cu o cruce forjată de 1,40 m înălțime. El a fost 
plasat pe o colină cu un diametru de 20 m și o înălțime de 2 m”. 


Baza părţii inferioare are aproximativ 2,0 m şi 4,6 m înălțime (23 de rân- 
duri de pietre prismatice); partea superioară (17 rânduri de pietre prisma- 
tice) are 1,75 m înălțime şi este mai puțin groasă decât partea inferioară. 
În partea superioară a fost instalată o placă neagră de granit de Labrador 
lustruit (care cântărea 56 de kilograme şi costase 286 de ruble şi 61 de co- 
peici), pe care era scris un text laudativ în latină adresat celui care fusese St. 
Żółkiewski (diferit de textul scris de Simon Starowolski în 1655)”: 


D.O.M. 


Hospes, si Paganus venis lapidi locum 

non invides, si Christianus accedis, pro Christi 

fide in templo vota non denega. Quisquis ades 
quam dulce et decorum pro patria mori ex me disce 
STANISLAUS a Żółkiew ZOLKIEWSKI, 
Cancellarius Regni et Exercituum Dux Supremus 
Barensis, Iavorouiensis Capitaneus, post reportatas 
de Cosacis rebellibus victorias, et de subjugata 
Moschorum Monarchia relatos triumphos, 
Republica Polona qua bello, qua pace praeclare 
gubernata, fortiter cum Tartaris dimicando, hic occubui. 

Vos meo sanguine conspersi campi, debitae meae in Deum 
et Patriam pietatis , perennis memoriae fideles estote testes.* 


Textul latin, scris în 14 rânduri, poate fi tradus după cum urmează: 
„Oaspete (călătorule), dacă eşti ateu, nu pângări locul acestei pietre; 
dacă te apropii ca un creştin, nu refuza să-ţi întorci datoria și roagă-te 
lui Dumnezeu în biserică. Oricine sunteţi, care treceţi, luaţi exemplul 
meu — cât de bine și onorabil este să mori pentru Patrie. 


Stanislav Żółkiewski din Z6lkwa, cancelar al coroanei şi comandant 
suprem, staroste al Barului și Yavorovului, care, după ce a învins cazacii 
insurgenți și a triumfat asupra monarhiei învinse din Moscova, a con- 
dus Republica Poloneză în anii de război şi pe timp de pace, a luptat 
cu curaj cu turcii şi apoi a murit. Şi voi, stepelor, udate cu sângele meu, 
fiți martori fideli ai veşnicei amintiri a credinţei mele în Dumnezeu şi a 


devotamentului meu pentru Patrie”. 


În concluzie, remarcăm cu tristeţe că monumentele noastre pot trăi 
mai mult decât amintirea descendenților celor cărora le-au fost ridica- 
te. Credem că pentru o cunoaștere mai profundă a trecutului istoric şi 
ca o recompensă morală pentru înfrângerea polonezilor în bătălia de la 
Țuţora (1620), când moldovenii, din păcate, nu au arătat devotament 
militar față de aliatul lor creștin (pentru că, după cum notează croni- 
carul: „Ai noștri, moldovenii, pre obiceai, îndată au plecatu fuga” și 
chiar domnitorul Gaspar Graziane însuși a părăsit câmpul de luptă, 
iar mulți moldoveni şi munteni au luptat în acea bătălie nemijlocit de 
partea otomanilor), din punctul de vedere al toponimiei istorice, ar fi 
corect ca să redenumim acest sat din Berezovca (apărut pe harta admi- 
nistrativă a Republicii Moldova în 1980)”, în Żółkiewski. Ar fi onorabil 
şi pentru sătenii acestei localităţi rurale, la a cărei margine se înalță un 
monument maiestuos, cel mai vechi ridicat vreodată unui conducător 
militar care a căzut în luptă pe pământul nostru în epoca medievală. 


Note | ! D. Dragnev, Cuvântul de deschidere a Simpozionului 
ştiinţific internaţional moldo-polon consacrat memori- 
ei marelui hatman al Coroanei Stanislaw Żółkiewski, în 
„Revista de Istorie a Moldovei”, 1 (57), 2004, p. 4. 
Membru al unei societăţi, al unei asociaţii etc.; element 
al unui grup (lat. medullaris). 

DEO TRINO, & UNI. 

HOSPES, 

Si Christianus huc accedis, 

Pro Christi Fide interempto vota ne denega. 

Si Paganus venis lapidi ne inuideas locum. 

Quisquis ades, 

Quam dulce & decorum sit pro Patria mori, ex me disce. 

STANISLAVS IN ZOŁKIEW ŻOŁKIEWSKI, 

Regni Poloniae Cancellarius, & Exercituum Dux Supremus. 

Barensis, Camioncensis, laworouiensis 

Capitaneus. 

Post reportatas de Cosacis Rebellibus, ac de Tartaris victorias, post actos 

subjugata Moschouia triumphos, Requepublica Polona, qua pace, qua 

bello praeclare gubernata, tum fortiter cum Tartaris dimicando, hic oc- 

cubui vos meo sanguine conspersi campi Cecorienses, debitae meae in 

Deum & Patriam pietatis, fideles perennis memoriae fideles estote testes. 

Anno Domini, M.DC.XX. Octob. 6. 

3 Pamięci wielkiego hetmana, în „Tygodnik illustrowan”, nr. 27, Warszawa, 1913, s. 546. 
31 Cf.: P. Vataman, Monumentul lui Zolkiewski în județul Soroca, în „Solidaritatea”, nr. 1-2, 
1939, p. 15. 

3 A. Uricariul, Cronica paralelă a Țării Româneşti și a Moldovei, I, Bucureşti, 1993, p. 
353; M. Costin, Letopisețul Tării Moldovei, „Capul al optul<lea>”, în Marii cronicari ai 
Moldovei, coord. de G. Ştrempel, Editura Academiei Române, București, 2003, p. 210. 
33 A fost un accident istoric că Berezovca (un sat ce a fost atestat în 1928, numărând 
doar 16 persoane în perioada dintre cele două războaie), creat în anii puterii sovietice pe 
pământurile satelor vecine — Sauca, ș.a., are un monument istoric atât de important. La 
sfârşitul secolului trecut, în sat erau 236 de gospodării, în care locuiau 703 de oameni, 
majoritatea fiind ucraineni. (Vezi: Dicţionar statistic al Moldovei, Vol. III. Chişinău, 1994, 
p. 935; Localitățile Republicii Moldova. Vol.1, A-Bez. Chişinău, 1999, p. 415). 

Valentin Mândâcanu, 


omul potrivit la locul potrivit 
La 90 de ani de la nașterea Cărturarului 


În notița biobibliografică alcă- 
tuită de poetul Anatol Ciocanu 
pentru Dicţionarul scriitorilor 
români din Basarabia. 1812- 
2010 (ediţia întâia, 2006; ediţia 
a doua, 2010), apărut sub egida 
Muzeului Naţional al Literaturii 
Române de la Chişinău, 
Valentin Mândâcanu este defi- 
nit drept „traducător, lingvist şi 
publicist”. 


Bineînțeles că Valentin 
Mândâcanu (1930-2012) a 
fost şi traducător, şi lingvist, 
și publicist, şi încă multe alte- 
le. În ceea ce s-a scris despre 
această bine cunoscută perso- 


Valentin Mândâcanu 


nalitate literară de la noi găsim 

și alte calificative atribuite, cum ar fi cele de filolog, bunăoară, de 
jurnalist, de redactor sau de stilizator. Astea toate sunt preocupări 
ce derivă nemijlocit din meseria practicată de V. Mândâcanu de-a 
lungul anilor în calitate de om al cărţii și al scrisului, din şirul de 
activităţi pe care acest om le îmbrăţișase în mod firesc și le cultiva 
ca modalitate de manifestare a talentelor extraordinare cu care fu- 
sese înzestrat la naștere. 


Dar mai presus de toate, trebuie să se ştie că Valentin Mândâcanu a fost 
pentru noi, basarabenii, omul providenţial care la momentul oportun 
a făcut un pas în faţă şi a ridicat sus stindardul luptei pentru revigo- 

rarea ființei naționale, pentru emanciparea gândirii și a simţirii celor 
dezmoșteniţi de ceea ce aveau mai sfânt și le fusese luat — graiul matern 
şi litera străbună - și văduviţi de esenţa ființei lor naţionale... 


Adevărurile durute despre starea de mizerie la care fuseseră aduși lo- 
cuitorii de etnie română sub dominaţia regimului țarist, apoi al celui 
sovietic, erau bine cunoscute. La modul practic, despre asta se vorbea 
şi se scria deschis de prin 1985. Nu lipseau nici ideile despre necesita- 
tea luptei pentru ieșirea din această fundătură a istoriei. În contextul 
deschiderii nemaipomenite oferite de mișcarea pentru restructurare, 
către anul 1988, starea de spirit a societăţii ajunsese deja la cota maxi- 
mă, lipsea doar elementul care să dezlănţuie furtuna social-naţională, 
să mobilizeze și să călăuzească energia maselor populare spre obiecti- 
vele dorite... 


În acest context social-politic, a apărut Valentin Mândâcanu cu al 
său eseu epocal, articolul-manifest Veșmântul ființei noastre, găzduit 
de revista „Nistru” (nr.4 din aprilie 1988), redactată atunci de poetul 
Dumitru Matcovschi, care şi-a asumat întreaga responsabilitate și, pre- 
cum se ştie, avea să plătească pentru asta un preţ major... 

Revista „Nistru” care a publicat eseul Veşmântul fiinţei noastre 


EZET ROMIÂINIĂ 


Despre mesajul şi conţinutul 
de bază ale acestui text se știa 
deja. Se ştia şi sus, și jos; el era 
aşteptat de toată lumea. Așa se 
face că eseul-manifest Veșmântul 
ființei noastre, scris de Valentin 
Mândâcanu şi asumat plenar de 
Dumitru Matcovschi în calita- 
tea sa de redactor-șef al revistei 
„Nistru”, a avut rolul de cataliza- 
tor şi amplificator al mișcării de 
deşteptare şi renaștere națională 
a românilor din Basarabia. 


Să ne amintim că, aproximativ 
în aceleași condiţii social-isto- 
rice, în 1917, poetul ecleziast 
Alexei Mateevici a scris și lansat O carte de învățat... limba română 

în spaţiul public poemul-ma- 

nifest Limba noastră. Şi este de-a dreptul un miracol că, la momentul 
oportun, și în 1917, şi în 1988, s-a găsit, ieșind chiar din sânul mulțimii 
năpăstuite, aflate în grea suferință, omul providenţial... 


În 1988, omul providenţial, Omul potrivit la locul potrivit (ca să pa- 
rafrazez titlul unei cărți de-a Domniei Sale, Cuvântul potrivit la locul 
potrivit) a fost Valentin Mândâcanu... 


Vasile MALANETCHI 


IN MEMORIAM EJ 


Andrei Hâncu, savant energic și exigent 


După-amiaza zilei de 20 iunie 
2020 ne-a adus vestea trecerii 
în eternitate a cărturarului An- 
drei Hâncu, doctor în filologie, 
remarcabil savant etnolog. Peste 
două săptămâni ar fi împlinit 91 
de ani. 


Născut la 3 iulie 1929 în sa- 
tul Mateuţi din judeţul Or- 
hei de odinioară, după ab- 
solvirea Facultăţii de Litere a 
Universităţii de Stat din Mol- 
dova, Andrei Hâncu a ales să 
se consacre muncii de studiere 
şi valorificare a creaţiei popu- 
lare şi, propriu-zis, mai bine 
de şase decenii a activat în calitate de cercetător științific în cadrul 
Sectorului de Folclor al Institutului de Limbă şi Literatură al Aca- 
demiei de Ştiinţe (azi: Institutul de Filologie Română „Bogdan Pe- 
triceicu-Hasdeu” al Ministerului Educaţiei, Culturii și Cercetării). 
În rândul oamenilor de știință şi de cultură Andrei Hâncu s-a im- 


pus ca un savant energic și exigent, ce știa să-și formuleze răspicat 
şi în cunoştinţă de cauză ideile, care de cele mai multe ori erau în 
contradicție cu punctul de vedere al oficialităților din Republica So- 
vietică Socialistă Moldovenească. Cunoscătorii l-au prețuit pentru 
caracterul combativ, competența și consecvenţa cu care şi-a susținut 
şi promovat concepţiile asupra unor importante chestiuni ale culturii 
noastre populare. 


I-am făcut o vizită la domiciliu anul trecut, cu puţin înainte de a atinge 
vârsta de nouă decenii, context în care ne-a rugat să examinăm posibi- 
litatea de a prelua la Muzeul Literaturii arhiva sa științifică şi biblioteca 

de acasă, în eventualitatea că vom putea selecta ceva pentru colecţiile 
noastre. Urmând să elibereze apartamentul în vederea înstrăinării aces- 
tuia, căuta modalitatea potrivită de a-și pune la adăpost agoniseala de o 
viață: manuscrise și tipărituri, ale sale şi ale colegilor de breaslă. A avut 
grijă să le păstreze aproape şi în bună stare până în zilele de la urmă... 


La cei aproape nouăzeci de ani, era lucid în cuget și în exprimare. Vi- 
zibil slăbit fiziceşte, cu auzul și vederea slăbite, avea imprimate pe chip 
însemnele oboselii și ale tristeții, dar mai păstra încă ceva din verva 
comunicării de odinioară, din felul oarecum aprig de a fi, cu care fusese 
înzestrat. Am avut impresia că se împăcase cu sine și cu lumea, că se 
resemnase în fața inevitabilului... Domnul Dumnezeu să-l ierte și să-i 
rânduiască loc de veşnică odihnă alături de drepții Săi! 


Vasile MALANEŢCHI 

lon Marin ALMĂJAN 


Uriașul bun 
În amintirea actorului Vladimir Jurăscu 


I.M.A. — prozator, poet, 
editor, jurnalist. A publicat: 
romanele Spune-mi, unde 
duce acest drum? (1972), 
Neimpăcaţi în mânie (1974), 
Sentimentul puterii (1976), 
Tornada (1980), În afara 
gloriei (2006), Orgoliile 
orașului regal (2018); 
volumele de povestiri Sunt 
dator cu o durere (1970), 
Întoarcerea spre asfinţituri 
(1984), Mătușa mea Maria 
Theresia (2003, 2016) şi 

cele de publicistică Vremea 
hahalerelor, pamflete politice 
(1998), Ca mierea, ca fierea 

— cuvântul (2007), Amintiri 
despre țărani, poeme (2011), 
România cu pistolul la tâmplă 
(2013), Ochiul neadormit 

al bufniței (2016). Membru 
al Uniunii Scriitorilor din 
România 


Actorul Vladimir Jurăscu s-a născut la 24 
aprilie 1927, la Chişinău, în capitala Basara- 
biei, azi Republica Moldova, într-o familie de 
ceferiști. Tatăl său a fost inspector CFR, iar 
mama referent la aceeași instituție. Avea 12 
ani când copilăria de vis i-a fost brutal între- 
ruptă de invazia trupelor sovietice. A aban- 
donat Liceul eparhial „Alecu Russo” la care 
învăța, casa părintească, livada și via. Tatăl 
fiind concentrat la Brăila, Vladimir a ajuns 
mai întâi singur, apoi i-a venit alături şi mama, 
la Craiova. Aici se înscrie la renumitul Liceu 
„Carol', pe care îl absolvă în 1947. În paralel 
urmează și cursurile Conservatorului cra- 
iovean de Muzică şi Artă Dramatică. Fiind 
student la Conservator, în urma îmbolnăvirii 
titularului, este distribuit în rolul Moghilă din 
Apus de soare de B.Șt. Delavrancea. Debutul 
într-un rol greu, alături de o trupă reputată, a 
determinat şi angajarea sa ca actor stagiar la 
Teatrul Naţional din Craiova. După termina- 
rea liceului, participă la concursul de admite- 
re la Conservatorul Regal de Muzică și Artă 
Dramatică din București. După ce câștigă 
concursul, marea actriță Marioara Voicules- 
cu îl selectează în clasa ei. La sfârșitul anului 
doi de studiu, în sala Ateneului Român sunt 
convocați studenţii conservatorului. Erau 


MATA ROMIÂINIĂ 


Actorul Vladimir Jurăscu 


demascaţi cu virulență revoluționară comunistă studenţii care nu me- 
ritau, în concepţia Partidului Comunist Român, să-şi continue studi- 
ile, întrucât fugiseră din Basarabia sovietică. Printre ei s-a numărat și 
Vladimir Jurăscu. A primit o lovitură năucitoare. După un timp, este 
recrutat militar și ajunge la o divizie din Oradea. Aici îi soseşte ordinul 
de transfer la Ansamblul artistic al Armatei, în calitate de prezentator, 
apoi, pentru o scurtă perioadă, va face parte din trupa Teatrului arma- 
tei. Aflând că s-a înființat Teatrul din Giulești, participă la concurs și 
este admis. Se căsătoreşte cu Edith Scepanek, iar tânăra familie va avea 
o fetiță pe nume Gabriela. Se lasă ispitit de Poli Erdâs, directorul Tea- 
trului de Stat din Baia Mare, şi părăsește capitala. Aici se va întâlni cu 
actorii Vasile Creţoiu și soția acestuia Eugenia, cu Ştefan Iordănescu 

și Cătălina Buzoianu, care avea să devină regizoare de marcă a teatru- 
lui românesc. După patru ani, se transferă la Teatrul „Valea Jiului” din 
Petroşani și devine, ceea ce va recunoaște cu mândrie, „artistul mine- 
rilor”. Va pleca din Petroşani pentru Teatrul Naţional din Iași. Acum 
are loc scena antologică pe care Vladimir Jurăscu nu oboseșşte s-o po- 
vestească, anume acea în care a uitat titlul poeziei Noapte de mai de 
G. Topârceanu, spre stupoarea membrilor comisiei. Bineînţeles că și-a 
revenit şi a primit aplauze în final. La Iași îl cunoaște pe actorul legendă 
Miluţă Gheorghiu, artist al poporului, cea mai strălucită Coană Chiriță 
din câte s-au jucat pe scenele românești. Repertoriul actorului Jurăscu 
a fost bogat și i-a adus laudele și aprecierile colegilor, publicului și ale 
presei. 


De la Iaşi, Vladimir Jurăscu a plecat ispitit de Dumitru Isac, directorul 
altui Teatru Naţional, cel din Cluj, unde a avut parte de alți colegi mari, 
precum soţii Magda și Ion 'Tâlvan, Ştefan Braborescu, Silvia Popovici. 
Aici Vladimir Jurăscu s-a căsătorit, a doua oară, cu actriţa Viorica Cer- 
nucan, o divă a teatrului din bătrânul burg transilvan. Va colabora cu 
maestra lui, regizoarea Marieta Sadova, în regia căreia va face roluri de 
excepţie la Cluj, la Oradea, unde se va transfera forțat de toanele Silviei 
Popovici, căsătorită cu un lider comunist. 


După Oradea, familia Jurăscu trece la Piteşti, unde are satisfacția să re- 
alizeze, printre altele, şi un rol de care va vorbi mereu cu entuziasm — 
Meşterul Manole, din piesa lui Valeriu Anania. De la Pitești va merge la 
Teatrul Matei Millo din Timişoara, condus de actorul Gh. Leahu. Aici, 
alături de o trupă actoricească strălucită (Gh. Leahu, Vasile şi Eugenia 
Creţoiu, Şt. Iordănescu, V. Odillo Cimbru, Gh. Pătru, Geta Iancu, Ovi- 
diu Iuliu Moldovan, Dora Chertes, Ţuca Cercel, Miron Neţea, Irene 
Flaman, Traian Buzoianu, Ştefan Mării și alții), VI. Jurăscu îşi va împli- 
ni cariera actoricească cu roluri în piesele: Regele moare de E. Ionescu, 
Troienele de Sartre, Rața sălbatică de Ibsen, Despot-vodă de Alecsan- 
dri, Henric al VI-lea de Shakespeare, Mobilă și durere de T. Mazilu, un 
celebru personaj din vremea aceea, Sile Gură, devenit un alter ego al 
actorului, Regele Lear de Shakespeare, pentru care i se decernează în 
1987 Marele premiu al Biroului Secţiei de critică a ATM, Neguţătorul 
din Veneţia de Shakespeare, O scrisoare pierdută de Caragiale etc. Pal- 
maresul artistic al lui VI. Jurăscu nu poate fi cuprins într-o modestă 

enumerare. El înglobează 330 de roluri, în 60 de ani de teatru. Mai tre- 
buie spus că aici s-a căsătorit cu Suzana, cea care îi va sta alături și la 
bucurie, şi la tristeţe, și în vremea marilor sale succese, dar şi în timpul 
de chin, ce nu poate fi cuprins de mintea omului, al bolii care l-a țintuit 
la pat şi i-a adus sfârşitul. 


De menţionat că VI. Jurăscu a colaborat cu Studioul de radio Timişoara 
o perioadă de 35 de ani, că a instruit echipa de teatru a Cercului mili- 
tar Timişoara, a condus alte echipe de amatori de la fabricile „Elba” şi 
„Electromotor”, Cenaclul literar „Al. Jebeleanu” de la Casa pensionari- 
lor; a realizat, impreună cu cineastul Victor Popa, o seamă de filme pe 
teme religioase, cu care a obținut marele premiu la Festivalul „Lumină 
din lumină” de la Pitești. 


După 1990 a fost director al Teatrului Naţional din Timișoara pentru o 
perioadă de patru ani. Pentru întreaga sa activitate, UNITER îi acordă 
Marele premiu, iar Consiliul local Timișoara îl va declara, la 30 octom- 
brie 2001, Cetăţean de Onoare al oraşului Timişoara. Numeroase pre- 
mii, diplome și medalii răsplătesc activitatea artistică şi cea personală 
a actorului. 


Vladimir Jurăscu -— un actor pentru oameni și pentru eternitate, un 
timişorean de Onoare şi un român moldovean prin suflet. 


Binecuvântată fie-i amintirea! 


